
Pentru Renée, care îmi cunoaşte inima. 
Pentru Alexandra, care îmi păstrează speranţele. 
Și pentru Ben, care împărtăşeşte visul. 


Zburătorul 


Iubeşti prea mult, regele meu. 

Regina mea a rostit adesea aceste cuvinte, de-a lungul secolelor 
petrecute împreună. La început, cu un zâmbet. Dar, în ultimii ani, 
încruntând din sprâncene. Cu privirea aţintită asupra copiilor 
noştri care fugeau peste tot prin palat, cu corpurile pâlpâind din 
flacără în carne, mici furtuni de imposibilă frumusețe. 

— Mă tem pentru tine, Meherya. 

îi tremura vocea. 

— Mă tem de ce vei face dacă păţesc ceva rău cei pe care îi 
iubeşti. 

— N-o să vise întâmple niciun rău. Jur. 

Am vorbit cu pasiunea şi prostia tinereţii, deşi, desigur, nu mai 
eram tânăr. Nici măcar atunci. In ziua aceea, vânturile dinspre râu 
i-au ciufulit părul noptatic, iar soarele a turnat aur lichid printre 
perdelele care se legănau la ferestre. I-a luminat în chihlimbar pe 
copiii noştri, care lăsau în spatele lor urme pârjolite şi râsete pe 
pardoseala de piatră. 

Spaimele o ţineau captivă. l-am căutat mâinile. 

— Voi distruge pe oricine a îndrăznit să-ţi facă rău, am zis. 

—  Mehervya, nu. 

M-am întrebat în anii care au trecut de-atunci dacă ştia deja ce 


urma să devin. 


— Jură că n-o vei face niciodată. Tu eşti Meherya al nostru. Inima 
ta este făcută să iubească. Să dăruiască, nu să ia. De aceea eşti tu 
regele djinnilor. Jură. 

Am depus două jurăminte în ziua aceea. Să apăr, mereu. Să 
iubesc, mereu. 


După un an, le încălcasem pe amândouă. 


* 


Steaua atârnă de peretele grotei, departe de ochii oamenilor. Are 
formă de romb şi o crăpătură îngustă în vârf. De jur împrejurul ei 
se întind ca o pânză de păianjen zgârieturi fine, o amintire a zilei 
când au sfarâmat-o Cărturarii, după ce mi-au luat prizonier 
poporul. Metalul străluceşte nerăbdător, ca privirea feroce cu care 
îşi fixează prada o fiară a junglei. O putere enormă zace în această 
armă - destulă cât să distrugă un oraş străvechi, un popor străvechi. 
Destulă cât să-i întemnițeze pe djinni pentru o mie de ani. 

Destulă cât să-i elibereze. 

Steaua vibrează, ca şi cum ar simţi brățara de la încheietura 
mânii mele şi ar tânji după partea care îi lipseşte. Simt un junghi 
dureros când ridic brăţara, iar aceasta se prelinge ca un ţipar de 
argint, unindu-se cu Steaua. Crăpătura din vârful ei se închide. 

Cele patru vârfuri ale Stelei luminează până în colțurile cele mai 
îndepărtate ale grotei din granit pestrit, smulgând un val de 
şuierături dezaprobatoare din partea creaturilor din jurul meu. Pe 
urmă lumina scade, lăsând doar razele palide ale lunii. Ghulii 
foşnesc pe lângă gleznele mele. 

Stăpâne. Stăpâne. 

în spatele lor, Suveranul Spectrelor aşteaptă ordinele mele, 
împreună cu regii şi reginele efriților - de vânt şi de mare, de nisip 


şi de peşteră, de aer şi de zăpadă. 


în timp ce ei mă urmăresc tăcuțţi şi preocupaţi, eu mă gândesc la 
pergamentul pe care îl ţin în mâini. Este la fel de discret ca nisipul. 
Dar cuvintele din el nu sunt la fel. 

Suveranul Spectrelor se apropie, la ordinele mele. Se supune 
fară tragere de inimă, înfricoşat de magia mea, dar căznindu-se 
mereu să se elibereze. încă mai am nevoie de el. Spectrele sunt 
frânturi răzlețe de suflete pierdute, adunate laolaltă de vrăji 
străvechi, şi sunt imposibil de detectat, atunci când doresc. Chiar şi 
de către faimoasele Măşti ale Imperiului. 

în timp ce îi întind pergamentul, o aud pe ea. Vocea reginei mele 
e o şoaptă, blândă ca lumina lumânării într-o noapte friguroasă. 
Dacă faci asta, nu te mai poți întoarce niciodată. Orice speranță, e pierdută, 
pentru tine, Meherya. Gândeşte-te bine. 

Ascult ce-mi cere. Mă gândesc. 

Pe urmă îmi amintesc că ea a murit, a dispărut şi aşa stau 
lucrurile de un mileniu. Prezenţa ei e o închipuire. Vocea ei este 
slăbiciunea mea. îi dau pergamentul Suveranului Spectrelor. 

— Vezi dacă afli aici ceva despre Sfrânciocul Helene Aquilla, îi 
spun. Altcineva nu ne interesează. 

El se înclină, iar efriții înaintează. Le ordon efriților de aer să 
iasă; am altă treabă pentru ei. Restul îngenunchează. 

— Cu mult timp în urmă, le-aţi dăruit Cărturarilor cunoaşterea 
care a condus la distrugerea poporului meu şi a lumii 
supranaturale. 

Amintirea îi scutură, ca o undă de şoc. 

— Vă ofer izbăvirea. Mergeţi la noii noştri aliaţi din sud. Ajutaţi- 
i să înțeleagă ce pot atrage din locurile întunecate. Luna Grânelor* 


va urca pe cer peste jumătate de an. Aveţi 


* Grain Moon - numele dat zilei cu lună plină din luna august de către 
unele triburi de nativi americani din America de Nord. 


grijă să terminați treaba până atunci. lar voi - ghulii se trag mai 
aproape - ghiftuiți-vă! Nu mă dezamăgiţi! 

După ce pleacă toţi, mă uit lung la Stea şi mă gândesc la perfida 
femeie-djinn care a contribuit la apariţia ei pe lume. Poate că unui 
om i s-ar fi părut că arma străluceşte plină de promisiuni. 

Eu nu simt decât ură. 

îmi apare în minte un chip. Laia din Serra. îmi amintesc căldura 
pielii ei sub mâinile mele, cum şi-a petrecut braţele pe după gâtul 
meu. Cum a închis ochii, şi scobitura aurie a gâtului ei. Semăna la 
atingere cu pragul uşii fostei mele case când era papura proaspăt 
schimbată. Te simţeai în siguranță când o atingeai. 

Ai iubit-o, spune regina mea. Și pe urmă i-ai făcut rău. 

N-ar trebui să-mi stăruie în minte faptul că am trădat-o pe 
Cărturăreasă. Am înşelat sute înaintea ei. 

Şi totuşi, nu mă simt în largul meu. S-a întâmplat ceva 
inexplicabil după ce Laia din Serra mi-a dat brățara ei - după ce şi- 
a dat seama că băiatul căruia îi spunea Keenan nu era decât o iluzie. 
La fel ca toți oamenii, a zărit în ochii mei cele mai întunecate 
momente ale vieţii ei. Dar când m-am uitat eu în sufletul ei, ceva - 
cineva - s-a uitat înapoi la mine: regina mea, privindu-mă peste 
secole. 

l-am văzut repulsia. Tristeţea pentru ce devenisem. Am văzut 
durerea pentru ce suferiseră copiii noştri şi poporul nostru în 
mâinile Cărturarilor. 

Mă gândesc la regina mea de fiecare dată când trădez pe cineva. 
Mă gândesc la toți oamenii din ultima mie de ani pe care i-am găsit, 
i-am manipulat şi i-am iubit până când mi-au dat de bunăvoie 
bucata lor de Stea, cu dragoste în suflet. Iar şi iar şi iar. 

Dar nu mi-am mai văzut niciodată regina în privirea altcuiva. N- 
am mai simțit niciodată cu atâta putere tăişul ascuţit al dezamăgirii 


ei. 


încă o dată. Numai o dată. Regina mea vorbeşte. Nu face asta. Te 
rog. îi înăbuş vocea. îi înăbuş amintirea. Cred că n-o voi mai auzi 


din nou. 


II 


Laia 


Atacul ăsta mi se pare în întregime greşit. Darin şi cu mine o 
ştim amândoi, chiar dacă niciunul dintre noi nu doreşte s-o spună. 

Fratele meu nu vorbeşte mult zilele astea. 

Furgoanele-fantomă pe care le urmărim se opresc în sfârşit 
lângă un sat Războinic. Mă ridic din tufele pline de zăpadă în care 
ne ascundem şi îi fac semn din cap lui Darin. El mă prinde de mână 
şi mă strânge uşor. Ai grijă. 

Mă străduiesc să devin invizibilă, o putere trezită în mine de 
curând, cu care încă mă obişnuiesc. Răsuflarea mea scoate nori 
albi, un fel de şarpe care se unduieşte după o melodie neştiută. în 
alte locuri din Imperiu îmboboceşte primăvara. însă aici, aproape 
de Antium, de capitală, iarna încă ne biciuieşte peste față cu 
degetele ei reci. 

E trecut de miezul nopţii, iar cele câteva felinare care ard în sat 
sfârâie în bătaia tot mai puternică a vântului. După ce intru în 
perimetrul caravanei cu prizonieri, imit cu voce joasă strigătul unei 
bufnițe de zăpadă, o pasăre destul de des întâlnită în această parte 
a Imperiului. 

în timp ce mă furişez spre furgoanele-fantomă, mă furnică 
pielea. Mă întorc repede, instinctul îmi transmite un avertisment. 
Culmea din apropiere e pustie, iar soldaţii auxiliari care stau de 
gardă nici nu se clintesc. Nimic nu pare să fie în neregulă. 

Eşti doar încordată, Laia. Ca de obicei. Din tabăra noastră de la 
periferia Anticamerei, aflată la 30 de kilometri 


depărtare, Darin şi cu mine am plănuit şi am întreprins şase atacuri 
asupra caravanelor cu prizonieri ale Imperiului. Fratele meu n-a 
turnat nicio bucăţică de oțel de Serra. Eu n-am răspuns scrisorilor 
lui Araj, conducătorul Cărturar care a evadat din închisoarea Kauf 
împreună cu noi. Dar, împreună cu Afya Ara-Nur şi oamenii ei, am 
ajutat în ultimele două luni la eliberarea a patru sute de Cărturari 
şi de Tribali. 

Asta, însă, nu ne garantează succesul în cazul acestei caravane. 
Pentru că această caravană e diferită. 

La marginea perimetrului îşi croiesc drum în tabăra dintre 
copaci bine cunoscutele siluete îmbrăcate în negru. Afya şi oamenii 
ei au reacționat la semnalul meu şi se pregătesc de atac. Prezența 
lor îmi dă curaj. Am aflat despre aceste furgoane-fantomă şi despre 
prizonierii pe care îi transportă doar datorită femeii Tribale care m- 
a ajutat să-l eliberez pe Darin din închisoarea Kauf. 

Simt şperaclele în mână ca pe nişte lame de gheață. Şase 
furgoane stau în semicerc, cu două căruţe cu provizii între ele. 
Majoritatea soldaţilor se ocupă de cai şi de focurile de tabără. Ninge 
în rafale şi când mă opresc la primul vagon şi mă apuc să-i descui 
lacătul, mi se aşterne zăpadă pe față. Mecanismul încuietorii se 
dovedeşte un mister pentru mâinile mele înghețate şi stângace. Mai 
repede, Laia. 

Din furgon nu se aude niciun zgomot, parcă ar fi gol. Dar eu ştiu 
adevărul. Curând, un scâncet de copil sparge liniştea. Cineva îl 
înăbuşă imediat. Prizonierii au învăţat că numai liniştea îi ajută să 
se ferească de suferință. 

— Unde mama iadului e toată lumea? mugeşte o voce în urechea 
mea. 

Aproape că scap şperaclele. Pe lângă mine trece cu paşi mari un 
legionar şi simt pe spinare un fior de frică. Nu îndrăznesc nici să 


respir. Dacă mă vede? Dacă mă părăseşte 


invizibilitatea? Mi s-a mai întâmplat şi altă dată, când am fost atacată 
sau într-o mulțime mare. 

— Trezeşte-l pe hangiu, îi spune legionarul auxiliarului care dă 
fuga spre el. Spune-i să dea cep la butoi şi să pregătească nişte 
camere. 

— Hanule pustiu, domnule. Satul pare părăsit. 

Războinicii nu-şi părăsesc satele, nici măcar în toiul 
iernii. Doar dacă îi loveşte o molimă. Dar Afya ar f! aflat, dacă era 
cazul. 

Nu-i treaba ta de ce au plecat sătenii, Lava. Deschide lacătele. 

Auxiliarul şi legionarul se îndreaptă spre han. Imediat ce nu se 
mai văd, bag şperaclul în lacăt. Dar metalul geme, înţepenit de ger. 

Haide! Fără Elias Veturius care să se ocupe de jumătate dintre 
lacăte, trebuie să muncesc de două ori mai repede. N-am timp să mă 
gândesc la prietenul meu, dar nu-mi pot înăbuşi îngrijorarea. 
Prezenţa lui în timpul atacurilor ne-a ajutat să nu fim prinşi. A spus 
că va fi aici. 

Ce i s-o fi întâmplat lui Elias? Nu mă lasă baltă niciodată. în ce 
priveşte atacurile, cel puţin. Să fi aflat Shaeva că ne-a ajutat, pe Darin 
şi pe mine, să traversăm Anticamera pe furiş, venind din căsuţa 
noastră aflată în Teritoriile Libere? Oare îl pedepseşte? 

Ştiu puţine lucruri despre Păzitoarea Sufletelor - e rezervată, iar 
eu presupun că nu-i place de mine. în unele zile, când Elias iese din 
Anticameră ca să ne viziteze pe mine şi pe Darin, ştiu că femeia- 
djinn ne urmăreşte şi nu simt ranchiună. Doar tristeţe. Dar, cerul 
mi-e martor, nu sunt eu persoana potrivită să judece răutatea 
ascunsă. 

Dacă era vorba despre orice altă caravană - despre orice alt 
prizonier pe care încercam să-l eliberăm - nu i-aş fi pus în pericol pe 


Darin, pe Tribali, sau chiar pe mine. 

te îndrăgosteşti de unul care-a murit şi vorbeşte cu spiritele, oricât ar fi el de 
frumos! 

— Elias n-a venit. 

Afya îl înjură în sadheză, apoi se îndreaptă spre furgoa- ne. Le 
explică încet prizonierilor că trebuie să îi urmeze pe oamenii ei iară 
să facă niciun zgomot. 

Din sat, de la cincizeci de metri depărtare, se aud strigăte şi 
zbârnâitul unei corzi de arc. O las în urmă pe Afya şi alerg spre case, 
unde, pe o alee întunecată de lângă hanul din sat, luptătorii ei se 
înfruntă cu şase soldaţi ai Imperiului, printre care şi legionarul 
aflat la comandă. Săgeţi şi sulițe Tribale țin piept cu pricepere 
săbiilor ucigaşe ale Războinicilor. Mă reped în încăierare şi lovesc 
cu mânerul paloşului în tâmpla unui auxiliar. Nu era nevoie să mă 
obosesc. Soldaţii sunt învinşi repede. 

Prea repede. 

Trebuie să mai fie alți soldaţi prin preajmă - trupe ascunse. Sau 
stă la pândă, nevăzută, o Mască. 

— Laia. 

Tresar, auzindu-mi numele. Pielea aurie a lui Darin e înnegrită 
de noroi, ca să-1 ascundă. Şi-a tras o glugă peste părul ciufulit, de 
culoarea mierii, care în cele din urmă i-a crescut. Cine îl vede n-ar 
crede că a supraviețuit unui prizonierat de şase luni la Kauf. în 
minte, însă, fratele meu continuă să se lupte cu demonii. Exact 
demonii aceia care l-au împiedicat să facă oțel de Serra. 

E aici, îmi spun eu cu asprime. Se luptă. Ajută. Va face şi arme când 
va fi pregătit. 

— Mamie nu-i acolo, zice el cu vocea răguşită, de nevorbit, când 
îl bat pe umăr. L-am găsit pe Shan, fiul ei adoptiv. Mi-a spus că au 
scos-o soldaţii din furgonul ei, atunci când s-a oprit caravana 


pentru noapte. 


— Pesemne că-i în sat, zic eu. Scoate prizonierii de-aici. O găsesc 
eu. 

— Satul n-ar trebui să fie părăsit, zice Darin. Ceva mi se pare în 
neregulă. Pleacă. O caut eu pe Mamie. 

— Unul dintre voi s-o caute neapărat, zice Afya apărând în 
spatele nostru. Pentru că eu n-o caut, avem prizonieri de ascuns. 

— Dacă ceva merge prost, eu pot scăpa devenind invizibilă, le 
spun. Mă întorc în tabără cât de curând. 

Fratele meu ridică din sprâncene, gândindu-se la vorbele mele 
în felul lui tăcut. Când vrea, e de neclintit ca munţii - la fel cum era 
mama. 

— Merg cu tine peste tot, surioară. Aşa ar vrea şi Elias. El ştie... 

— Dacă eştiatât de bun prieten cu Elias, spune-i că data viitoare 
când se angajează să ne ajute într-un raid trebuie să şi apară, şuier 
eu. 

Gura lui Darin se strâmbă într-un zâmbet scurt. Zâmbetul 
mamei. 

— Laia, ştiu că eşti furioasă pe Elias, dar el... 

— Ferească-mă cerul de bărbaţi în viața mea şi de toate 
lucrurile pe care cred ei că le ştiu! Pleacă de-aici! Afya are nevoie de 
tine. Prizonierii au nevoie de tine. Du-te! 

O rup la fugă în sat înainte să protesteze el. Nu-s mai mult de o 
sută de căsuțe cu acoperişurile de paie încovoiate sub zăpadă, cu 
ulite înguste şi întunecoase. Vântul vuieşte prin grădinile bine 
îngrijite, iar eu aproape mă împiedic de o mătură abandonată în 
drum. Simt că sătenii au părăsit locul ăsta de puţină vreme şi în 
grabă. 

Umblu cu grijă, atentă la ce-ar putea pândi în umbră. Mă 
urmăresc poveştile şoptite prin taverne şi în jurul focurilor de 
tabără ale Tribalilor: spectre care le spintecă gâtul marinarilor din 


Marinn. Familii de Cărturari găsite 


în taberele transformate în cenuşă din Teritoriile Libere. Năluci - 
mici amenințări înaripate - care distrug furgoanele şi scot turmele 
din minți. 

Toate astea, sunt sigură, nu-s decât lucrarea nebunească a 
creaturii care îşi spunea Keenan. 

Zburătorul. 

Mă opresc şi mă uit pe geamul din față al unei căsuțe scufundate 
în întuneric. In bezna de iad a nopţii, nu pot vedea nimic. în timp ce 
înaintez spre casa următoare, în oceanul minții mele începe să dea 
târcoale vinovăția, simțindu-mi slăbiciunea. Tu i-ai dat Zburătorului 
brățara, şuieră ea şerpeşte. Tu ai căzut pradă manipulării lui. lar el e 
acum cu un pas mai aproape să-i distrugă pe Cărturari. Când va găsit restul 
Stelei, îi va elibera pe djinni. Ce-o să te faci atunci, Laia? 

încerc să mă conving că ar putea dura ani în şir până să găsească 
Zburătorul următoarea bucată de Stea. Şi că s-ar putea să nu mai fi 
rămas de găsit doar una. Poate sunt zeci de bucăţi. 

Un licăr de lumină în față. îmi smulg gândurile de la Zburător şi 
mă duc spre o casă din partea de nord a satului. Are uşa 
întredeschisă. înăuntru arde o lampă. Uşa e înțepenită destul de 
larg încât să mă pot strecura înăuntru fară s-o clintesc din loc. 

După ce intru, ochii mei au nevoie de-o clipă ca să se obişnuiască. 
Pe urmă îmi înăbuş un strigăt. Mamie Rila stă pe un scaun, legată 
fedeleş, o umbră numai piele şi os a celei care a fost. Pielea închisă 
la culoare îi atârnă, iar părul des şi cârlionţat i-a fost ras. 

Aproape că dau fuga la ea. însă mă opreşte un vechi instinct, 
strigându-mi de undeva din fundul minţii. 

O cizmă calcă apăsat în spatele meu. Mă întorc surprinsă şi o 
scândură din podea îmi scârțâie sub picioare. Surprind strălucirea 
grăitoare a argintului lichid - Mască/ - exact când o mână îmi 
acoperă gura şi brațele îmi sunt răsucite la spate. 


III 
Elias 


Oricât de des m-aş strecura afară din Anticameră, tot nu devine 
mai uşor. Când mă apropii de liziera de copaci dinspre vest, un 
fulger alb aproape că-mi întoarce stomacul pe dos. Un spirit. înăbuş 
o înjurătură şi rămân nemişcat. Dacă voi fi surprins furişându-mă 
atât de departe de locul unde ar trebui să mă aflu, toată blestemata 
de Pădure din Dusk va şti ce pun la cale. S-a dovedit că duhurile 
adoră să bârfească. 

Mă scoate din sărite să întârzii. Deja am întârziat - Laia mă 
aştepta acum mai mult de o oră, iar ăsta nu-i atac la care să renunţe 
numai pentru că nu-s eu acolo. 

Aproape am ajuns. înaintez în salturi printr-un strat proaspăt de 
zăpadă spre hotarul Anticamerei, care luceşte înaintea mea. Pentru 
un muritor de rând, hotarul e invizibil. Pentru mine şi Shaeva, însă, 
zidul strălucitor se vede la fel de bine ca şi când ar fi făcut din piatră. 
Cu toate că eu pot trece uşor prin el, zidul acela reuşeşte să țină 
spiritele înăuntru şi pe oamenii curioşi afară. Shaeva mi-a ţinut luni 
în şir predici despre importanţa acestui zid. 

Se va supăra pe mine. Nu e prima oară când dispar de lângă ea 
exact atunci când ar urma să mă învețe să devin Păzitor al 
Sufletelor. Deşi e djinn, Shaeva nu se pricepe mai deloc să se 
descurce cu elevii prefăcuţi. Pe de altă parte, eu am petrecut 
paisprezece ani inventând modalităţi de a scăpa de centurionii de 
la Blackcliff. La Blackcliff, dacă te 


prindeau însemna să te biciuiască mama, Comandantul. Shaeva 
doar se uită urât la mine, de obicei. 

— Poate ar trebui să instaurez şi eu domnia biciului. 

Vocea Shaevei taie aerul ca un paloş, iar eu tresar de 
aproape îmi ies din piele. 

— Oare atunci ai apărea şi tu acolo unde trebuia să fii, Elias, în 
loc să te sustragi de la îndatoriri şi să faci pe eroul? 

— Shaeva! Eu tocmai... hei... ies aburi din tine? 

Din femeia-djinn se ridicau aburi deşi. 

— Cineva - se uită fioros la mine - a uitat să întindă rufele. Am 
rămas fără bluze. 

întrucât e djinn, nu mă îndoiesc că temperatura neobişnuită a 
corpului ei va usca hainele spălate... după vreo oră sau două de 
umezeală neplăcută. Nu-i de mirare că arată ca şi cum ar vrea să-mi 
ardă o scatoalcă direct în față. 

Shaeva mă apucă de braţ şi fierbințeala ei permanentă de djinn 
alungă frigul care mi s-a strecurat în oase. Peste câteva clipe, 
suntem la kilometri buni de hotar. Mi se învârte capul în urma vrăjii 
folosite ca să ne deplasăm atât de iute prin Pădure. 

La vederea crângului incandescent cu djinni îmi scapă un 
geamăt. Urăsc locul ăsta. Poate că or fi djinnii ferecaţi în copaci, dar 
încă au putere asupra acestui spaţiu mic şi o folosesc ca să-mi intre 
mie în minte ori de câte ori păşesc acolo. 

Shaeva dă ochii peste cap de parcă ar avea de-a face cu un frate 
mai mic deosebit de enervant. Păzitoarea Sufletelor flutură din 
mână şi, când îmi eliberez brațul, descopăr că nu mă pot mişca 
decât câţiva paşi. A ridicat în jurul meu un fel de gard. Probabil că 
şi-a pierdut răbdarea, până la urmă, din moment ce alege să mă ţină 
captiv. 

încerc să-mi țin firea - dar nu reuşesc. 


— Asta-i un truc meschin. 


— Pe care ai fl ştiut să-l contracarezi, dacă stăteai suficient 
lângă mine încât să te învăţ cum. 

Face semn din cap spre crângul djinnilor, unde spiritele zboară 
printre copaci. 

— Spiritul unui copil are nevoie de alinare, Elias. Du-te. Arată- 
mi ce ai învăţat în ultimele săptămâni. 

— N-ar trebui să fiu aici, zic eu şi împing gardul violent, dar fără 
niciun rezultat. Laia, Darin şi Mamie au nevoie de mine. 

Shaeva se întinde în scorbura unui copac şi se uită în sus la 
fragmentele de stele şi de cer vizibil printre crengile rare. 

— Maieoorăpână la miezul nopții. Pesemne că atacul e în plină 
desfăşurare. Laia va fi în pericol. Darin şi Afya, la fel. Du-te în crâng 
şi ajută spiritul să meargă mai departe. Dacă reuşeşti, dezleg vraja 
şi poţi pleca. Altminteri, prietenii tăi n-au decât să te aştepte. 

— Eşti mai țâfnoasă decât de obicei, zic eu. Ai sărit peste micul 
dejun? 

— Nute mai eschiva. 

Mormăi o înjurătură şi mă înarmez mental împotriva djinnilor, 
imaginându-mi că există o barieră în jurul minţii mele prin care să 
nu poată pătrunde şoaptele lor haine. Cu fiecare pas pe care îl fac 
în crâng, îi simt urmărindu-mă. Ascultând. 

Peste o clipă, în capul meu răsună hohote de râs. Se aştern în 
straturi - voce peste voce, batjocură după batjocură. Djinnii. 

Nu poti ajuta spiritele, muritor prost. Şi n-o poți ajuta pe Laia din Serra. 
Va muri lent şi dureros. 

Răutatea djinnilor îmi străpunge apărarea construită cu grijă. 
Creaturile îmi sondează gândurile cele mai tenebroase şi 


desfăşoară înaintea mea imagini cu Laia moartă 


şi zdrobită până când nu mai ştiu unde se termină crângul cu djinni 
şi unde încep vedeniile lor deformate. 

închid ochii. Nu-i adevărat. îi deschid şi o descopăr pe Helene 
măcelărită la poalele celui mai apropiat copac. Lângă ea zace Darin. 
în spatele lui, Mamie Rila. Shan, fratele meu adoptiv. Mi se 
reaminteşte câmpul de bătălie al morții din Prima încercare de- 
acum multă vreme - dar acum e mai rău, căci crezusem că am lăsat 
în urmă violența şi suferința. 

Rememorez lecțiile Shaevei. In crâng, djinnii au puterea să-ți 
controleze mintea. Să-ţi exploateze slăbiciunile. încerc să alung djinnii, 
dar ei se țin bine, şoaptele lor se strecoară înăuntrul meu. Lângă 
mine, Shaeva împietreşte. 

Salutare, trădătoareo! Când vorbesc cu Păzitoarea Sufletelor, 
djinnii încep să se exprime mai protocolar. Porţi asupra ta osânda. 
Duhneşte aerul de ea. 

Shaeva îşi încleştează maxilarele şi îmi doresc imediat o armă 
cu care să le închid gura. Ea are destule pe cap şi fară batjocura 
djinnilor. 

Dar Păzitoarea Sufletelor ridică pur şi simplu o mână spre cel 
mai apropiat copac cu djinn. N-o pot vedea invocând magia 
Anticamerei, dar probabil că o face, pentru că djinnii tac. 

— Trebuie să te străduieşti mai mult, zice ea întorcân- du-se 
spre mine. Djinnii vor să te laşi pradă grijilor mărunte. 

— Soarta Laiei, a lui Darin şi a lui Mamie nu sunt griji mărunte. 

— Vieţile lor nu înseamnă nimic pe lângă timpul care trece, zice 
Shaeva. Eu nu voi fi veşnic aici, Elias. Trebuie să înveţi să treci 
spiritele dincolo mult mai repede. S-au adunat prea multe. 


îmi vede expresia încăpățânată de pe chip şi oftează. 


— Spune-mi, ce faci când un spirit refuză să plece din 
Anticameră până când nu mor şi cei dragi lui? 

— Aha... păi... 

Shaeva oftează, iar chipul ei îmi aminteşte de-al Helenei când nu 
apăream la timp la ore. 

— Ce faci când strigă sute de spirite şi vor să fie ascultate toate 
odată? zice Shaeva. Cum te descurci cu un spirit care a făcut în 
viaţă fapte oribile, iar acum nu simte nicio remuşcare? Ştii de ce 
sunt atât de puţine spirite din rândul triburilor? Ştii ce se va 
întâmpla dacă nu treci spiritele dincolo destul de repede? 

— Acum, dacă ai adus vorba, zic eu curios, ce se va întâmpla 
dacă... 

— Dacă nu treci spiritele dincolo, înseamnă că dai greş ca 
Păzitor al Sufletelor, iar lumea aşa cum o înţelegi tu se sfârşeşte. îmi 
pun speranța în ceruri să nu vezi niciodată ziua aceea. 

Se aşază greoi, îşi îngroapă capul în palme, iar după o clipă mă 
las să cad alături, simțind neplăcut în piept suferința ei. Nu-i ca 
atunci când se înfuriau pe mine centurionii. Nu-mi păsa deloc ce 
credeau ei. Dar pentru Shaeva vreau să fac ce se cuvine. Am 
petrecut împreună şapte luni, ea şi cu mine, îndeplinind mai ales 
îndatoririle de Păzitori ai Sufletelor, dar şi discutând despre istoria 
militară a Războinicilor, ciorovăindu-ne veseli în legătură cu 
treburile zilnice, împărtăşind impresii de vânătoare şi de luptă. Mă 
gândesc la ea ca la o soră mai înțeleaptă şi mult mai mare. Nu vreau 
s-o dezamăgesc. 

— Desprinde-te de lumea oamenilor, Elias. Câtă vreme n-o faci, 
nu vei putea stăpâni magia Anticamerei. 

— Dar zbor mereu ca vântul. 

Shaeva m-a învăţat cum să mă mişe printre copaci cât ai clipi, 


dar ea e mai rapidă decât mine. 


—  Zburatul ca vântul e magie fizică, se învaţă uşor, oftează 
Shaeva. Când ai depus jurământul, magia Anticamerei ţi-a intrat în 
sânge. Mauih ţi-a intrat în sânge. 

Mouth. îmi stăpânesc un fior. Numele încă sună ciudat pe buzele 
mele. Nici nu ştiam că magia are un nume, atunci când mi-a vorbit 
prima oară prin intermediul Shaevei, cu luni în urmă, şi mi-a cerut 
să depun jurământul de Păzitor al Sufletelor. 

— Mauth este originea tuturor puterilor lumii supranaturale, 
Elias. A djinnilor, a efriților, a ghulilor. Chiar şi a puterii 
vindecătoare a prietenei tale Helene. El este originea puterii tale de 
Păzitor al Sufletelor. 

El. De parcă magia este ființă vie. 

— Elte va ajuta să treci spiritele dincolo, dacă îl laşi. Adevărata 
putere a lui Mauth este aici şi aici - Păzitoarea Sufletelor m-a bătut 
uşor peste inimă, apoi peste tâmplă. Dar până nu plăsmuieşti o 
legătură de suflet cu magia, nu poţi fi un adevărat Păzitor al 
Sufletelor. 

— Tie uşor să vorbeşti. Tu eşti djinn. Magia face parte din tine. 
Mie nu-mi vine la fel de la îndemână. Pe mine Mauth mă smuceşte 
ca pe un câine năbădăios, dacă mă îndepărtez de copaci. lar dacă o 
ating pe Laia, se stârneşte iadul... 

Durerea este atât de chinuitoare, încât mă strâmb numai 
gândindu-mă la ea. 

Vezi, trădătoareo, ce prostie ai făcut încredințându-i sufletele morților 
acestei halci de carne muritoare? 

Ca răspuns la amestecul djinnilor cu care se înrudeşte, Shaeva 
aruncă peste crângul lor un val de magie a cărui forță o simt până 
şi eu. 

— Sute de spirite aşteaptă să treacă dincolo şi vin tot mai multe 
în fiecare zi. 

Pe tâmpla Shaevei curg stropi de sudoare, de parcă ar purta o 


bătălie pe care eu n-o văd. 


— Sunt foarte tulburată. 

Vorbeşte încet şi se uită pe furiş la copacii din spatele ei. 

— Mă tem că Zburătorul lucrează împotriva noastră, pe ascuns 
şi cu răutate. Dar nu-i pot înțelege gândul, iar aista mă îngrijorează. 

— Sigur că lucrează împotriva noastră. Vrea să-i elibereze pe 
djinnii întemnițați. 

— Nu. Simt un gând ascuns, zice Shaeva. Dacă se va abate răul 
asupra mea înainte ca pregătirea ta să se încheie... 

Respiră adânc şi se adună. 

— Sunt în stare să fac ce-am promis, Shaeva, zic eu. îţi jur. Dar 
i-am spus Laiei că în seara asta o voi ajuta. Poate că Mamie a murit. 
Poate că Laia a murit. Nu ştiu, pentru că nu sunt acolo. 

Cerule, cum să-i explic? A stat departe de omenire atât de mult, 
încât probabil nu mai poate înțelege. Oare înțelege dragostea? în 
zilele în care mă tachinează că vorbesc în somn, sau când îmi spune 
poveşti ciudate şi caraghioase pentru că ştie că tânjesc după Laia, 
pare să înțeleagă. Dar acum... 

— Mamie Rila şi-a dat viața pentru mine şi, prin cine ştie ce 
minune, încă trăieşte, zic eu. Nu mă obliga s-o întâmpin aici. Nu mă 
obliga s-o întâmpin aici pe Laia. 

— Iubirea pentru ele te va face doar să suferi, zice Shaeva. Până 
la urmă, ele se vor stinge. Tu vei rezista. De fiecare dată când îţi iei 
adio de la încă o parte din fosta ta viață, o bucată din tine va muri. 

— Crezi că eu nu ştiu? 

Fiecare clipă furată împreună cu Laia este o dovadă 
înnebunitoare a acestui fapt. Cele câteva sărutări, întrerupte rapid 
din cauza dezaprobării despotice a lui Mauth. Prăpastia care se 


cască între noi pe măsură ce jurământul 


meu îşi face efectul. De fiecare dată când o văd pare şi mai departe, 
de parcă m-aş uita la ea printr-un ochean. 

— Băiat prost. 

Vocea blândă a Shaevei e plină de înţelegere. Ochii ei îşi pierd 
concentrarea, iar eu simt că nu mai sunt captiv. 

—  Găsesc eu spiritul şi îl trec dincolo. Du-te. Şi nu fi neglijent 
cu viața ta. Djinnii maturi sunt aproape imposibil de ucis, doar un 
alt djinn o poate face. După ce te vei uni cu Mauth, vei deveni şi tu 
imun la atacuri, iar timpul va înceta să te mai atingă. Dar până 
atunci, ai grijă. Dacă mori din nou, nu te mai pot aduce înapoi. Şi 
am început să mă obişnuiesc cu tine, îmi spune, lovind jenată 
pământul cu piciorul. 

— N-o să mor, zic eu şi o prind de umăr. Şi promit că spăl vasele 
toată luna viitoare. 

Ea pufneşte neîncrezătoare, în vreme ce eu m-am pus deja în 
mişcare, zburând ca vântul printre copaci, simțind cum mă zgârie 
crengile pe față. Peste jumătate de oră, după ce am lăsat-o în urmă 
pe Shaeva şi coliba mea, trec hotarul Anticamerei şi intru în 
imperiu. în clipa când ies dintre copaci, mă lovesc curenții 
viscolului şi zborul meu încetineşte, iar pe măsură ce pădurea 
rămâne în spate, magia slăbeşte. 

Simt în măruntaie cum ceva mă trage înapoi. Mauth îmi cere să 
mă întorc. Mişcarea aceea e aproape dureroasă, dar strâng din dinți 
şi merg mai departe. Durerea este o alegere. Supune-te ei, şi vei da greş. 
înfrunt-o şi vei câştiga. Antrenamentul cu Keris Veturia mi-a intrat în 
măduva oaselor. 

Când ajung lângă satul unde trebuia să mă întâlnesc cu Laia, 
miezul nopții a trecut de mult, iar lumina lunii răzbate cu sfială 
printre norii de zăpadă. Dea cerul să fi decurs atacul fără piedici! Dea 


cerul să fie Mamie bine! 


Dar imediat ce intru în sat, îmi dau seama că s-a întâmplat ceva. 
Caravana e pustie, uşile furgoanelor scârțâie în viscol. Pe cadavrele 
soldaţilor care păzeau caravana s-a aşternut deja un strat subţire 
de zăpadă. Nu văd nicio Mască printre ei. Nicio victimă din rândul 
'Tribalilor. Satul e tăcut, când de fapt ar trebui să fie un vuiet. 

O cursă. 

îmi dau seama instantaneu, la fel cum aş recunoaşte chipul 
mamei. Să fie opera lui Keris? A aflat despre raidurile Laiei? 

Ridic gluga pe cap, îmi trag o eşarfa pe față şi mă las pe vine să 
studiez urmele din zăpadă. Sunt slabe, şterse. Observ însă urma 
unei cizme pe care o recunosc: a Laiei. 

Urmele astea nu-s acolo din neglijență. Au fost lăsate ca să ştiu 
că Laia s-a dus în sat. Şi că nu s-a întors. Ceea ce înseamnă că nu ei 
i-a fost întinsă cursa. 


Mi-a fost întinsă mie. 


IV 
Sfrânciocul 


— Fii blestemată! 

O ţin pe Laia din Serra cu o strânsoare de fier, dar ea se zbate 
din răsputeri. Nu vrea să se lepede de invizibilitate, iar eu mă simt 
de parcă m-aş lupta cu un peşte furios şi camuflat. Mă înjur în gând 
că n-am doborât-o imediat ce-am prins-o. 

Mă loveşte zdravăn cu piciorul peste gleznă, apoi îmi trage un 
cot în burtă. Strânsoarea mea slăbeşte şi Laia îmi scapă din mâini. 
Sar spre locul unde se aud cizmele ei pe podea, nespus de 
mulțumită să aud cum îi iese aerul din plămâni cu un icnet, atunci 
când o plachez. în sfârşit, începe să se arate vederii, aşa că îi 
răsucesc mâinile la spate şi o leg strâns, înainte să poată face iar 
Şşmecheria cu dispărutul. O trântesc pe-un scaun, încă gâfâind. 

Se uită la cealaltă locatară a colibei - Mamie Rile, legată şi 
aproape fară cunoştinţă - şi mârâie prin căluş. Dă din picioare ca 
un catâr şi mă nimereşte în spatele genunchiului. Mă strâmb de 
durere. Nu-i arde un dos de palmă, Sfrânciocule. 

Chiar dacă mi se împotriveşte, o părticică din mintea mea se 
bucură s-o vadă atât de plină de viață. S-a vindecat. E puternică. 
Lucrul ăsta ar trebui să mă înfurie. 

Dar vraja pe care am folosit-o asupra Laiei ne leagă laolaltă - o 
legătură mai adâncă decât mi-ar plăcea. Mă simt uşurată s-o văd 
plină de vigoare, de parcă aş fi aflat că surioara mea Livia e 


sănătoasă. 


Dar nu va mai rămâne multă vreme aşa, dacă planul ăsta nu reuşeşte. 
Simt fiori de frică, apoi junghiul unei amintiri. Sala tronului. 
împăratul Marcus. Gâtul tăiat al mamei. Gâtul tăiat al surorii mele 
Hannah. Gâtul tăiat al tatei. Totul din cauza mea. 

N-o voi vedea şi pe Livia murind. Trebuie să îndeplinesc ordinele 
lui Marcus, trebuie s-o dobor pe Keris Veturia. Dacă nu mă întorc 
din această misiune la Antium cu ceva ce pot folosi împotriva 
Comandantului, Marcus îşi va vărsa mânia asupra împărătesei sale, 
Livia. A mai făcut asta. 

Dar Comandantul pare de neatins. Cei din clasa de jos, Plebeii şi 
negustorii Comercianţi o sprijină pentru că a înăbuşit revolta 
Cărturarilor. Aristocraţii, cele mai puternice familii din Imperiu, se 
tem de ea şi de Casa Veturia. Keris e prea şireată ca să permită unui 
asasin să se apropie de ea, şi chiar dacă aş omoriî-o, aliaţii ei ar stârni 
o revoltă. 

Ceea ce înseamnă că mai întâi trebuie să-i şubrezesc 
Comandantului poziţia în rândul Caselor. Trebuie să le arăt că nu-i 
decât un om. 

Iar pentru asta am nevoie de Elias Veturius. Fiul care se 
presupune că ar fi murit, despre care Keris a susținut că ar fi murit, 
dar care, am aflat de curând, este cât se poate de viu. Primul pas în 
a-i convinge pe aliaţii ei că nu-i atât de puternică cum pare este să- 
1 aduc pe Elias drept dovadă a faptului că a dat greş. 

— Cu cât te zbați mai mult, cu atât se strâng legăturile mai tare, 
îi spun Laiei. 

Trag de frânghii. Când ea tresare, simt în adâncul meu un junghi 
neplăcut. Să fie un efect secundar al faptului că am vindecat-o? 

Te va distruge, dacă nu ai grijă. îmi răsună în minte cuvintele 


Zburătorului despre puterea mea magică de a 


vindeca. Asta a vrut să spună? Că între mine şi cei pe care i-am 
vindecat se nasc legături imposibil de distrus? 

N-am vreme să stărui acum asupra acestui gând. Căpitanul 
Avitas Harper şi căpitanul Dex Atrius intră în coliba pe care am 
capturat-o. Harper mă salută din cap, dar Dex e atent la Mamie, cu 
maxilarul încordat. 

— Dex, zic eu. E timpul. 

El nu-şi desprinde privirea de la Mamie. Nu mă surprinde. Cu 
luni în urmă, în timp ce-l vânam pe Elias, Dex i-a interogat la 
ordinul meu pe Mamie şi pe ceilalți membri ai tribului Saif. De- 
atunci, se simte vinovat. 

—  Atrius! mă răstesc eu, iar Dex zvâcneşte şi ridică capul. Treci 
pe poziţie! 

Se scutură şi dispare. Harper aşteaptă răbdător ordinele mele, 
netulburat de blestemele înăbuşite ale Laiei şi de gemetele de 
durere ale lui Mamie. 

— Verifică perimetrul, îi spun. Asigură-te că nu s-a strecurat 
înapoi niciun sătean. 

N-am pregătit ambuscada asta săptămâni în şir ca s-o dea peste 
cap vreun Plebeu curios. 

Laia din Serra îl urmăreşte din priviri pe Harper cum se duce 
spre uşă, iar eu scot un pumnal şi-mi scurtez unghiile. Hainele negre 
îi vin fetei strâns şi se mulează pe rotunjimile ei enervante, într-un 
fel care mă face să fiu conştientă de fiecare os proeminent din corpul 
meu. l-am luat ranița şi un pumnal uzat pe care l-am recunoscut 
şocată. Era pumnalul lui Elias. 1-1 dăruise bunicul Quin în toamna 
când Împlinise şaisprezece ani. 

Iar Elias, după toate aparențele, i 1-a dat Laiei. 

Ea şuieră acum pe sub căluş şi îşi plimbă privirea de la mine la 
Mamie. Sfidarea ei îmi aminteşte de Hannah. Mă întreb dacă, în altă 
viaţă, Cărturăreasa şi cu mine puteam să fi fost prietene. 


— Dacă promiţi că nu ţipi, îţi scot căluşul, îi spun. 

Se gândeşte, apoi dă din cap că da. 

Imediat ce-i scot căluşul, explodează. 

— Cei-aţi făcut? 

Se zbate să ajungă la Mamie Rila, care zace acum fară 
cunoştinţă, şi scaunul ei tropăie pe loc. 

— Are nevoie de doctorii. Ce fel de monstru... 

Pocnetul care răsună în colibă când o plesnesc să tacă 
mă surprinde chiar şi pe mine. La fel şi greața, care aproape mă face 
să mă îndoi. Ce naiba? Mă sprijin de masă şi mă îndrept înainte să 
vadă Laia. 

Ridică imediat capul şi împinge bărbia înainte. îi picură sânge 
din nas. Ochii aurii ca de pisică i se umplu de uimire, apoi de o doză 
sănătoasă de frică. Era şi timpul. 

— Ai grijă cum vorbeşti, răspund eu cu voce egală şi scăzută. 
Altfel se-ntoarce căluşul. 

— Ce vrei de la mine? 

— Să-mi ţii de urât. 

Mijeşte ochii şi observă în cele din urmă cătuşele prinse de 
scaunul din colţ. 

—  Acţionez singură. Fă ce vrei cu mine. 

— Eşti plevuşcă. 

Reîncep să-mi tai unghiile. 

— Eşti cel mult un ţânţar. Nu-ţi imagina că-mi poţi spune mie 
ce să fac. Singurul motiv pentru care nu te-a zdrobit Imperiul este 
că nu i-am dat eu voie. 

Mint, evident. Laia a atacat şase caravane în două luni, a eliberat 
în timpul ăsta sute de prizonieri. Doar cerul ştie cât ar mai fi ținut- 
o tot aşa, dacă nu primeam eu denunțul. 

Biletul a sosit acum două săptămâni. N-am recunoscut scrisul de 
mână şi oricine- sau orice -l-ar fi trimis, a reuşit să scape neobservat 
de o întreagă garnizoană de Măşti. 

ATACURILE. FATA E DE VINĂ. 


N-am făcut vâlvă despre atacuri. Şi aşa avem probleme cu 
triburile, care s-au înfuriat pe legiunile de Războinici desfăşurate în 
deşert. în vest, Barbarii din Karkaus au cucerit clanurile 
Sălbaticilor, iar acum hărțuiesc avanposturile noastre de lângă 
Tiborum. între timp, un vrăjitor Karkaun pe nume Grimarr a unit 
clanurile şi acum ne atacă prin surprindere în sud, ţintind 
porturile. 

Marcus şi-a asigurat abia de curând loialitatea familiilor 
Aristocrate. Dacă acestea ar afla că o rebelă din rândul Cărturarilor 
face prăpăd în provincie, s-ar nelinişti. lar dacă ar afla că e aceeaşi 
fată pe care se presupune că a ucis-o Marcus în încercarea a Patra, 
le-ar mirosi a sânge. 

Ultimul lucru pe care mi-l doresc ar fi încă o lovitură a 
Aristocraţilor. Mai ales că soarta Liviei este legată de-a lui Marcus. 

Imediat ce am primit denunțul, am făcut uşor legătura între 
Laia şi atacuri. Rapoartele închisorii Kauf se potriveau cu 
rapoartele despre atacuri. O fată care acum apare, acum dispare. Un 
Cărturar sculat din morţi care urmăreşte să se răzbune pe Imperiu. 

Nu era sculată din morți, dar fată era. Şi avea cel mai talentat 
complice. 

Laia şi cu mine ne uităm una la alta. Laia din Serra e toată 
pasiune. Sentiment. Tot ce gândeşte i se vede pe chip. Chiar mă 
întreb dacă ştie ce înseamnă datoria. 

— Dacă sunt plevuşcă, atunci de ce... zice ea. 

Se vede pe fața ei când înțelege. 

— Nu pe mine mă cauţi. Mă foloseşti drept momeală... 

— Iar momeala va fi eficientă. îmi cunosc bine prada, Laia din 
Serra. Elias va fi aici în mai puţin de-un sfert de oră. Dacă mă înşel... 

învârt pumnalul peste vârful degetului, Laia păleşte. 

— Ela murit, zice ea şi pare să-şi creadă propria minciună. în 


închisoarea Kauf. Nu vine. 


— Bada, va veni. 

O urăsc când spun asta. Căci va veni pentru ea. Mereu vine, la 
fel cum nu va veni niciodată pentru mine. 

Alung gândul - e semn de slăbiciune, Sfrânciocule - şi îngenunchez în 
fața Laiei, cu pumnalul în mână, pipăind litera K pe care i-a scrijelit- 
o Comandantul în carne. Cicatricea e veche deja. O poate considera 
doar un defect al pielii ei luminoase. Dar o face să arate mai 
puternică. De neînfrânt. O urăsc şi pentru asta. 

Dar nu pentru multă vreme. Pentru că n-o pot lăsa pe Laia din 
Serra să umble liberă. Mai ales când aş putea cumpăra favorurile 
lui Marcus aducându-i capul - iar asta înseamnă mai multă viață 
pentru sora mea mai mică. 

Mă gândesc scurt la Bucătăreasă şi la interesul pe care i-l arăta 
Laiei. Sclava de odinioară a Comandantului s-ar înfuria să afle că 
fata a murit. Dar bătrâna a dispărut cu luni în urmă. Poate o fi murit 
şi ea. 

Pesemne că Laia îmi observă gândurile ucigaşe din privire, 
pentru că se trage înapoi şi fața i se face cenuşie. Mă apucă iar 
greața. îmi tulbură vederea. Mă reazem de brațul scaunului ei, cu 
pumnalul îndreptat înainte, lipit de pielea fetei, cu vârful aţintit 
spre inimă. 

— Ajunge, Helene. 

Vocea lui e la fel de aspră ca biciul Comandantului. Intră pe uşa 
din spate, aşa cum bănuiam. Helene. Eram sigură că-mi va spune pe 
nume. 

Mă gândesc la tata. Numai tu stai pavăză în faţa întunericului. Mă 
gândesc la Livia, cum îşi acoperă vânătăile de pe gât cu strat după 
strat de pudră, ca să n-o considere curtenii slabă. E rândul meu. 

— Elias Veturius. 

în ciuda ambuscadei mele, a reuşit să mă ia prin surprindere, iar 


asta îmi îngheață sângele în vene. Căci în loc 


să apară singur, Elias 1-a luat prizonier pe Dex, i-a legat mâinile la 
spate şi îi ține un cuțit la gât. Faţa mascată a lui Dex a împietrit într- 
o grimasă de furie. Dex, idiotule! îi arunc din priviri o dojană mută. 
Mă întreb dacă a încercat măcar să se împotrivească. 

— N-ai decât să-l omori pe Dex, zic eu. Dacă a fost atât de prost 
încât să se lase prins, n-o să-i duc dorul. 

Lumina torței se reflectă scurt pe fața lui Elias. Se uită la Mamie 
-la trupul ei frânt, la silueta prăbuşită - şi ochii îi strălucesc de furie. 
Mi se usucă gâtul văzând cât de profundă e emoția lui, atunci când 
îşi mută atenţia asupra mea. Văd o sută de gânduri scrise în 
încleştarea fălcilor lui, în umeri, în felul cum ține arma. îi cunosc 
limbajul - îl vorbesc de când aveam şase ani. Ține-te tare, Sfrâncioc. 

— Dex ţi-e aliat, zice el. Aud că ţi-au mai rămas puţini aliaţi, în 
aceste zile. Cred că o să-ţi lipsească foarte mult. Dă-i drumul Laiei. 

îmi amintesc de încercarea a Treia. De cum l-a omorât pe 
Demetrius. Pe Leander. Elias s-a schimbat. Are în el ceva întunecat, 
ceva ce nu exista înainte. 

Amândoi avem, bătrâne prieten. 

O ridic pe Laia de pe scaun şi o izbesc de perete, punân- du-i 
cuțitul la gât. De data asta sunt pregătită pentru valul de greață şi 
strâng din dinţi atunci când mă inundă. 

— Diferenţa dintre noi, Veturius, zic eu, este că mie nu-mi pasă 
dacă-mi mor aliaţii. Aruncă armele. Vei vedea în colț nişte cătuşe. 
Pune-ţi-le. Stai jos. Taci. Dacă te supui, Mamie rămâne în viață şi 
sunt de acord să nu urmăresc banda de delincvenţi cu care ne ataci 
caravanele şi nici prizonierii pe care i-au eliberat. Dacă refuzi, îi voi 
vâna şi îi voi ucide chiar eu. 


— Eu... te consideram cumsecade, şopteşte Laia. Nu bună, dar... 


Se uită la pumnalul meu, apoi la Mamie. 

— Dar nu aşa. 

Pentru că eşti o proastă. Elias şovăie, iar eu apăs mai tare lama 
cuţitului. 

în spatele meu se deschide uşa. Harper, cu pumnalele scoase, 
aduce cu sine un val de frig. Elias nu-l bagă în seamă. Atenţia lui e 
concentrată asupra mea. 

— Dă-i drumul Laiei, zice el. Şi mă supun voinței tale. 

— Elias, icneşte Laia. Nu - Anticame... 

Sâsâi spre ea şi tace. N-am timp pentru astfel de lucruri. Cu cât 
ezit mai mult, cu atât e mai probabil să se gândească Elias la o cale 
de scăpare. Am avut grijă să afle că Laia a intrat în sat; trebuia să 
mă aştept că-l va captura pe Dex. Eşti o idioată, Sfrâncioc. L-ai 
subestimat. 

Laia încearcă să vorbească, dar îi apăs lama pe gât, dân- du-i 
sângele în mod intenţionat. Tremură şi respiră anemic, îmi bubuie 
inima. Durerea îmi zgândăreşte furia şi partea din mine născută din 
sângele părinților mei morţi urlă şi-şi scoate ghearele. 

— Ştiu cântecul fetei, Veturius, zic eu. 

Dex şi Avitas nu pricep despre ce vorbesc, dar Elias va înțelege. 

— Pot sta aici toată noaptea. Cât de mult e nevoie. O pot face să 
sufere. 

Şi o pot vindeca. Nu rostesc asta, dar el înțelege intenția mea 
malefică. lar pe urmă o să-i fac rău din nou, şi iar s-o vindec. Până când îţi 
ieşi din minţi. 

— Helene... 

Furia lui Elias păleşte, înlocuită de surprindere. Dezamăgire. 
Dai- n-are dreptul să fie dezamăgit de mine. 

— N-ai să ne omori, adaugă el. 

Vocea nu-i sună foarte sigur. Pe vremuri, mă cunoşteai, mă gândesc 


eu. Dar acum nu mă mai cunoşti. Nici eu nu mă mai cunosc. 


— Există lucruri mai rele decât moartea, zic eu. Vrei să le 
învăţăm împreună? 

Se înfurie iar. Poartă-te cu grijă, Sfrâncioc. în Elias Veturius, sub 
orice o fi devenit acum, încă trăieşte Masca, îl pot forța. Dar îl pot 
forța doar până într-un punct. 

— O eliberez pe Mamie. 

îi ofer un morcov, înainte să-i arăt băţul. 

— în semn de bunăvoință. Avitas o va duce într-un loc unde s-o 
găsească prietenii tăi tribali. 

Abia când Elias se uită la Harper îmi amintesc că el nu ştie că 
Avitas îi este frate vitreg. Mă gândesc dacă informaţia ar putea fi 
folosită împotriva lui Elias, dar hotărăsc să-mi țin gura. Secretul 
este al lui Harper, nu al meu. îi fac semn din cap, iar aghiotantul 
meu o scoate pe Mamie din colibă. 

— Dă-i drumul şi Laiei, zice Elias. Pe urmă voi face tot ce-mi 
ceri. 

— Ea vine cu noi, zic eu. îți cunosc şmecheriile, Veturius. Nu ţin 
cu mine. Nu poţi ieşi câştigător din treaba asta, dacă vrei ca Laia să 
trăiască. Aruncă armele. Pune-ţi cătuşele. Nu-ţi mai cer o dată. 

Elias îl împinge cât colo pe Dex, tăindu-i în acelaşi timp 
legăturile, apoi îi trage un pumn care îl doboară în genunchi. Dex 
nu-l loveşte şi el. Prostule/ 

— Asta-i pentru că mi-ai interogat familia, zice Elias. Să nu crezi 
că n-am aflat. 

— Adu caii, mă răstesc la Dex. 

El se ridică în picioare, demn şi cu spatele drept, de parcă n-ar 
avea armura plină de sânge. După ce iese din colibă, Elias aruncă 
paloşele. 

— îi dai drumul Laiei, zice el. Nu-mi pui cătuşe. Şi stai la 
distanță de mine, Sfrâncioc! 

N-ar trebui să mă doară că mi se adresează cu numele funcției 


mele. La urma urmei, nu mai sunt Helene Aquilla. 


Dar ultima oară când l-am văzut, încă eram Helene. Acum câteva 
minute, când a dat ochii cu mine, mi-a spus pe nume. 

Ii dau drumul Laiei, iar ea înghite aerul cu poftă şi îi revine 
culoarea în obraji. Am mâna udă de un firicel de sânge curs din gâtul 
ei. Un strop, mai degrabă. Nimic în stare să se compare cu şuvoaiele 
care au curs din mama, din sora mea şi din tata atunci când au 
murit. 

Doar tu ţii piept întunericului. 

Rostesc cuvintele în minte. îmi amintesc de ce mă aflu aici. Şi 


aţâț la maximum puţina simţire care mi-a mai rămas. 


Laia 


— Verifică-l pe Veturius, îi spune Sfrânciocul lui Avitas Harper, 
când acesta se întoarce fară Mamie. Ai grijă să fie cătuşele prinse 
bine. 

Sfrânciocul mă târăşte spre uşa colibei, cât mai departe cu 
putință de Elias. Să fim toţi trei în aceeaşi încăpere mi se pare 
straniu şi rău-prevestitor. Dar senzaţia aceasta păleşte atunci când 
Sfrânciocul apasă pumnalul mai adânc în pielea mea. 

Trebuie să scăpăm de-aici. Aş prefera să nu aştept până văd dacă 
Sfrânciocul îşi va pune în practică amenințarea şi mă va tortura. 
Afya şi Darin trebuie să fi înnebunit de îngrijorare. 

La uşa din spate apare Dex. 

— Caii au dispărut, Sfrâncioc. 

Sfrânciocul se uită cu mânie la Elias, care ridică din umeri. 

— Doar nu credeai că o să-i las în pace, nu? 

— Du-te şi caută alţii, îi spune Sfrânciocul lui Dex. Adu şi un 
furgon-fantomă. Harper, cât de mult poate să-ţi ia să te asiguri că 
lanţurile alea blestemate sunt intacte? 

îmi încerc legăturile, dar Sfrânciocul simte şi îmi răsuceşte 
braţele cu sălbăticie. 

Elias stă pe scaun cu picioarele răşchirate şi cu o dezinvoltură 
antrenată, observându-şi fosta bună prietenă. Pe mine nu mă 


păcăleşte plictiseala de pe faţa lui. Pielea 


cafeniu-aurie îi devine tot mai palidă pe clipă ce trece, până când 
pare bolnav. Anticamera îl trage înapoi - şi îl trage tot mai insistent. 
Am mai văzut asta şi altă dată. Dacă stă prea multă vreme departe 
de ea, va suferi. 

— Te foloseşti de mine ca să dai în mama, zice el. Ea o să-şi dea 
seama de toată treaba cu mult timp înainte. 

— Nu mă face să mă răzgândesc în legătură cu căluşul, zice 
Sfrânciocul şi roşeşte sub mască. Harper, du-te cu Dex. Vreau 
furgonul ăla acum! 

— Ce crezi că face Keris Veturia chiar în clipa asta? zice Elias, 
în timp ce Harper dispare. 

— Tu nici măcar nu mai trăieşti în blestematul de Imperiu, zice 
Sfrânciocul şi mă înşfacă mai strâns. Aşa că taci. 

— Nu trebuie să trăiesc în Imperiu ca să ştiu cum gândeşte 
Comandantul. îi vrei moartea, aşa-i? Ştie şi ea, cu siguranță. Prin 
urmare, ştie şi că dacă o omori, rişti un război civil cu aliaţii ei. Aşa 
că în timp ce tu îţi pierzi vremea cu mine aici, ea s-a întors în 
capitală şi naiba ştie ce pune la cale. 

Sfrânciocul se încruntă. A ascultat toată viața sfaturile lui Elias 
şi l-a sfătuit la rândul ei. Dacă are dreptate? Practic, o aud că gândeşte 
exact aşa. Elias îmi prinde privirea - caută o scăpare, la fel ca mine. 

—  Caută-l pe bunicul meu, zice Elias. Dacă vrei s-o distrugi pe 
ea, trebuie să înţelegi cum gândeşte. Quin o cunoaşte pe Keris mai 
bine decât oricare alt om în viaţă. 

— Quina plecat din Imperiu, zice Sfrânciocul. 

— Dacă bunicul a plecat din imperiu, înseamnă că pisicile pot 
zbura, zice Elias. Oriunde se află Keris, e şi el pe-aproa- pe, 
aşteptând-o să facă o greşeală. Nu-i aşa de prost încât să stea la una 
dintre casele lui. Şi nici nu va fi singur. l-au rămas credincioşi mulți 


oameni... 


— Nu contează, alungă Sfrânciocul sfatul lui Elias. Keris şi 
creatura aceea pe care o ţine în preajma ei... 

Mi se strânge stomacul. Zburătorul. Vorbeşte despre Zburător. 

— „„pun la cale ceva, zice Sfrânciocul. Trebuie s-o distrug 
înainte să distrugă ea Imperiul. Am petrecut săptămâni în şir 
căutându-l pe Quin Veturius. Nu am timp s-o fac din nou. 

Elias se foieşte în scaun - se pregăteşte să acționeze. Sfrânciocul 
şi-a mai slăbit strânsoarea asupra mea, iar eu îmi contorsionez 
mâinile, le îndoi, trag de ele, fac orice ca să scap de legătură fără să 
mă dau în vileag. Palmele mele lunecoase ung frânghia cu grăsimea 
lor. Dar nu-i suficient. 

— Vrei s-o distrugi pe Keris. 

Cătuşele lui Elias scot un clinchet. Ceva îi străluceşte în mâini. 
Speracle? Cum a reuşit să le ascundă de Avitas? 

— Tine minte că ea va face lucruri pe care tu nu eşti dispusă să 
le faci. îți va căuta slăbiciunea şi o va exploata. La asta se pricepe 
cel mai bine. 

Când Elias îşi mişcă braţul, Sfrânciocul întoarce capul spre el şi 
mijeşte ochii. în clipa aceea intră Harper. 

— Furgonul este pregătit, Sfrâncioc. 

— Ia-o,mă împinge ea spre Avitas. Ţine-i un cuţit la gât. 

Harper mă trage aproape de el, iar eu reuşesc să scap 
de apăsarea pumnalului. Dacă aş reuşi să le distrag atenția un 
moment, lui şi Sfrânciocului, cât să poată ataca Elias... 

Folosesc un truc pe care mi l-a arătat Elias când călătoream 
împreună. îl lovesc pe Avitas peste locul moale dintre gambă şi 
talpă, apoi mă las să cad de sus ca un ciocan. 

Avitas înjură, Sfrânciocul se întoarce, Elias țţâşneşte din scaun, 
eliberat de cătuşe. Plonjează după paloşe mai iute decât ai clipi. Un 
cuţit zboară prin aer pe deasupra capului meu, iar Harper se 


ghemuieşte, trăgându-mă după el. 


Sfrânciocul urlă, dar Elias sare într-acolo şi o răstoarnă cu 
greutatea lui. O ţintuieşte la pământ, cu un cuţit la gât, dar ceva 
străluceşte lângă încheietura mâinii ei. Are un pumnal. Cerule, vrea 
să-l înjunghie! 

— Elias! strig eu ca să-l avertizez, dar corpul lui devine țeapăn. 

Din gât îi iese un icnet. îi cade cuțitul din mână şi într-o secundă 
Sfrânciocul scapă de sub el, cu buzele strâmbate într-un rânjet. 

— Laia. 

în ochii lui Elias se citeşte furie. Neajutorare. Pe urmă, încăperea 
se umple de întuneric. Văd o unduire de păr lung şi întunecat, o 
zvâcnire de piele cafenie. Ochi negri lipsiți de profunzime îi 
sfredelesc pe ai mei. Shaeva. 

Pe urmă, ea şi Elias dispar. Sub noi, pământul se cutremură, iar 
vântul de afară creşte şi, preț de o clipă, urlă ca vaietele spiritelor. 

Sfrânciocul sare spre locul unde se afla Elias. Nu găseşte nimic; 
un moment mai târziu, mă prinde cu brațul de gât şi îmi îndreaptă 
vârful cuţitului spre inimă. Mă împinge pe un scaun. 

— Cine mama iadului era femeia aceea? întreabă în şoaptă. 

Uşa se deschide cu putere şi intră Dex, cu paloşul în mână. 
înainte să apuce să vorbească, Sfrânciocul urlă la el. 

— Scormoneşte satul! Veturius a dispărut ca un blestemat de 
spectru! 

— Nu-i în sat, zic eu. L-a luat ea. 

— Cinela luat? 

Nu pot vorbi, pumnalul e prea aproape, dar Sfrânciocul nu-mi 
îngăduie să mişc niciun muşchi. 

— Spune-mi! 


— Slăbeşte strânsoarea cuţitului, Sfrâncioc, zice Avitas. 


Masca cu păr brunet cercetează camera cu grijă, de parcă Elias 
ar putea reapărea în orice clipă. 

— Poate că aşa va vorbi, adaugă el. 

Sfrânciocul trage înapoi pumnalul cât un fir de păr. Nu-i 
tremură mâna, dar are fața roşie sub Mască. 

— Vorbeşte sau mori. 

Mi se poticnesc cuvintele, dar încerc să-i explic - cât de vag pot - 
cine este Shaeva şi ce a devenit Elias. Sfrânciocul nu zice nimic, dar 
în fiecare trăsătură a corpului i se citeşte incredulitatea. 

După ce termin, slăbeşte strânsoarea pumnalului şi se uită în 
noapte. Mai sunt numai câteva ore până în zori. 

— Poţi să-l aduci pe Elias din nou aici? mă întreabă încet. 

Clatin din cap, iar ea se lasă în genunchi lângă mine. Faţa i-a 
devenit liniştită dintr-odată, corpul i s-a destins. Când o privesc în 
ochi, îi văd distanţi, de parcă gândurile i s-au îndepărtat de mine. 

— Dacă împăratul află că trăieşti, va dori să te interogheze el 
însuşi, zice Sfrânciocul. Dacă nu ţi-ai pierdut minţile, vei fi de acord 
că-i preferabil să mori. O voi face rapid. 

Cerule! Am picioarele libere, dar mâinile legate. Dacă trag destul 
de tare şi mă zbat, poate reuşesc să-mi eliberez mâna dreaptă... 

Avitas bagă paloşul în teacă şi se apleacă asupra mea. Simt 
pielea lui caldă frecându-se de încheieturile mâinilor mele şi mă 
aştept să mă lege din nou mai strâns. 

Dar nu se întâmplă nimic. 

în loc de asta, frânghia cade din jurul mâinilor mele. Harper 
şopteşte un singur cuvânt, atât de încet, încât mă întreb dacă l-am 
auzit cu adevărat. 

— Du-te. 

Nu mă pot mişca. întâlnesc privirea Sfrânciocului îndreptată 


spre mine. Voi privi moartea în ochi. Valuri de 


durere trec peste trăsăturile de argint ale măştii ei. Pare dintr-odată 
mai bătrână decât cei douăzeci de ani pe care îi are, şi implacabilă 
ca tăişul unei săbii perfecte. A fost despuiată cu forța de orice 
slăbiciune. A văzut prea mult sânge. Prea multă moarte. 

îmi amintesc cum mi-a povestit Elias ce i-a făcut Marcus familiei 
Sfrânciocului. El a aflat de la spiritul lui Hannah Aquilla, care 1-a 
chinuit luni în şir înainte să treacă dincolo. 

Câtă vreme ascultasem ce s-a petrecut, mi se făcuse din ce în ce 
mai rău. îmi amintisem de altă dimineață întunecoasă întâmplată 
cu mulţi ani înainte. Mă trezisem în ziua aceea tresărind, speriată 
de strigătele grave, înăbuşite care răsunau în casă. Crezusem că 
bunicul o fi adus acasă un animal. Vreo făptură suferindă care 
murea lent, în agonie. 

Dar când intrasem în camera principală a casei, o găsisem acolo 
pe bunica, legănându-se înainte şi înapoi, în timp ce bunicul îi 
înăbuşea grabnic toate vedetele, să nu audă nimeni cum îşi jelea 
fiica - pe mama mea. Nu trebuia să afle nimeni. Imperiul dorea să 
distrugă tot ce însemnase Leoaica, tot ce apărase ea. Asta însemna 
orice şi pe oricine avusese legătură cu ea. 

Ne-am dus toţi la piață în ziua aceea să vindem dulcețu- rile 
făcute de bunica - Bunu, Darin, Buni şi cu mine. Buni n-a mai vărsat 
nicio lacrimă. N-am mai auzit-o pe urmă decât în miez de noapte, iar 
jelania ei tăcută îmi rupea sufletul mai mult decât ar fi făcut-o orice 
urlet. 

Sfrânciocului i se interzicea şi ei dreptul de a jeli public. Cum s- 
o fi făcut? Era al doilea cel mai puternic om din Imperiu, iar familia 
îi fusese condamnată pentru că ea nu reuşise să ducă la îndeplinire 
ordinele împăratului. 


— îmi pare rău, şoptesc eu, când o văd ridicând pumnalul. 


îmi eliberez degetele - dar nu ca să opresc lama, ci ca s-o iau de 
mâna liberă. înțepeneşte, şocată. Are palma rece şi bătătorită. N-a 
trecut nici măcar o secundă, dar surpriza i-a aprins mânia. 

Mânia cea mai crudă se naşte din cea mai profundă durere. Aşa 
obişnuia să spună Bunu. Vorbeşte, Laia. 

— Părinţii mei au fost ucişi şi ei, zic. La fel şi sora mea. La Kauf. 
Eu eram mică şi n-am asistat la asta. Nu i-am putut jeli deloc. N-am 
avut voie. Şi nu vorbeşte nimeni, niciodată despre ei. Dar eu mă 
gândesc la ei în fiecare zi. îmi pare rău pentru tine şi pentru ce-ai 
pierdut. Rău cu adevărat. 

Pentru o clipă, o văd în Sfrâncioc pe fata care m-a vindecat. Fata 
care ne-a lăsat, pe Elias şi pe mine, să evadăm de la Blackcliff. Fata 
care mi-a spus cum să pătrund în închisoarea Kauf. 

înainte ca fata aceea să dispară - ştiu c-o va face - îmi invoc 
puterea şi mă fac nevăzută, răsturnând scaunul şi alergând spre 
uşă pe lângă Avitas. După doi paşi, Sfrânciocul strigă, după trei, 
pumnalul ei vâjâie prin aer după mine, apoi loveşte cu paloşul. 

Prea târziu. Până când apucă paloşul să cadă, eu ies deja pe uşă, 
trec pe lângă Dex, care nu bănuieşte nimic, şi gonesc cât mă ţin 


picioarele, doar o altă umbră în întunericul nopții. 


VI 
Elias 


Shaeva mă aruncă într-o beznă atât de totală, încât mă întreb 
dacă nu sunt în unul dintre iaduri. Mă ţine strâns, deşi n-o pot 
vedea. Nu zburăm ca vântul - mi se pare că nu ne mişcăm deloc. Şi 
totuşi, corpul ei tremură de magie, iar când aceasta se revarsă 
asupra mea, îmi arde pielea de parcă mi-ar da foc. 

îmi recapăt vederea şi descopăr că planez deasupra unui ocean. 
Cerul e învolburat deasupra mea, acoperit de nori groşi, galben- 
pământii. O simt pe Shaeva lângă mine, dar nu-mi pot desprinde 
privirea de la apa de dedesubt, care geme de forme uriaşe, unduite 
chiar sub suprafața ei. Formele acelea emană rău pur, o rea-voință 
pe care o simt în locurile cele mai adânci ale sufletului meu. Mă 
umplu de o groază cum n-am mai simţit în viața mea, nici măcar 
când eram copil la Blackcliff. 

Pe urmă, frica se destramă, înlocuită de greutatea unei priviri 
străvechi. O voce îmi vorbeşte în minte: Se apropie noaptea, Elias 
Veturius. Ai grijă. Vocea e atât de slabă, încât trebuie să mă încordez 
ca să pot auzi fiecare silabă. Dar înainte să o pot înțelege, oceanul 
dispare, revine întunericul, iar vocea şi imaginile mi se şterg din 
memorie. 

* 
Când mă trezesc, grinzile din lemn pline de noduri de deasupra 


şi perna din pene de sub capul meu îmi dezvăluie 


instantaneu unde mă aflu. în coliba Shaevei - căminul meu. în foc 
trosneşte un buştean şi aerul miroase a korma cu mirodenii. Vreme 
de-o clipă lungă mă odihnesc în pat, adăpostit de pacea pe care o 
simte cineva doar când se află în siguranță şi la căldură sub propriul 
acoperiş. 

Laia! Când îmi amintesc ce s-a întâmplat, mă scol repede; mă 
doare capul groaznic. Pe toate iadurile! 

Trebuie să mă întorc în sat - la Laia. Mă ridic cu greutate în 
picioare, îmi găsesc paloşele aruncate la întâmplare sub pat şi mă 
îndrept clătinându-mă spre uşă. Afară, în poiană bate un vânt 
îngheţat care învârte zăpada adunată şi o ridică în vârtejuri înalte 
până la brâu. Spiritele se văicăresc şi se strâng ciorchine la vederea 
mea, iar chinul le devine palpabil. 

— Bună, micuţule. 

Una dintre umbre alunecă mai aproape de mine, atât de palidă 
încât abia îi disting chipul. 

— Mi-ai văzut drăguţa? 

O cunosc. E Scânteioara. Unul dintre primele spirite pe care le- 
am întâlnit aici. Reuşesc doar să mormăi răguşit. 

— Eu... îmi pare rău. 

— Elias. 

Shaeva apare la marginea poienii, cu un coş de ierburi iernatice 
pe braţ. Scânteioara, sfioasă ca de obicei, dispare. 

— Nutrebuia să te dai jos din pat. 

— Ce-am păţit? o întreb eu pe Păzitoarea Sufletelor. Ce s-a 
întâmplat? 

—  Aizăcutozi întreagă fără cunoştinţă, zice Shaeva, fără să dea 
atenţie supărării mele. Am venit încoace într-un vârtej. E mai rapid 
decât zburând ca vântul, dar mai dăunător pentru corpul unui 
muritor. 

— Laia... Mamie... 

— Opreşte-te, Elias. 


Shaeva se aşază la poalele unei tise, pe rădăcinile ei aflate la 
vedere, şi respiră adânc. Copacul pare aproape să se curbeze în 
jurul ei, potrivindu-i-se după corp. Scoate din coş o mână de 
verdeață şi începe să rupă cu putere frunzele de pe tulpini. 

— Aproape ai fost ucis. Nu-ţi ajunge? 

— Nu trebuia să mă înşfaci aşa. 

Nu-mi pot stăpâni furia, iar ea mă priveşte supărată, înfuriindu- 
se la rândul său. 

— M-aş fi descurcat, adaug eu. Trebuie să mă întorc în satul 
acela. 

—  Imbecilule! zice ea şi trânteşte coşul de pământ. Sfrânciocul 
avea un pumnal în mănuşă. Era la un centimetru de organele tale 
vitale. Mauth a încercat să te tragă înapoi, dar tu n-ai ținut cont de 
el. Dacă nu veneam eu, acum strigam la spiritul tău. 

Se încruntă fioros. 

— Te-am lăsat să-ți ajuţi prietenii, deşi aveam îndoieli. Iar tu ai 
abuzat de lucrul ăsta. 

— Nu poţi aştepta de la mine să stau numai în Anticameră şi să 
n-am niciun fel de contact cu oamenii, zic eu. Aş înnebuni. Iar Laia 
-țin la ea, Shaeva. Nu pot pur şi simplu să... 

— Of, Elias. 

Se ridică şi mă ia de mâini. Deşi am pielea amorţită de frig, 
căldura ei nu-mi aduce alinare. Oftează, iar apoi spune, cu voce 
plină de ruşine: 

— Crezi că eu n-am iubit niciodată? Am iubit. Cândva. Era 
frumos. Strălucitor. Dragostea aceea m-a orbit şi m-a făcut să uit de 
îndatoriri, oricât erau de sacre pentru mine. Lumea a suferit din 
cauza dragostei mele. Şi încă suferă. 

Respiră sacadat, iar vaietele spiritelor cresc în intensitate, parcă 


reacționând la suferinţa ei. 


— îţi înţeleg durerea. O înțeleg cu adevărat. Dar noi, Elias, 
trebuie să punem datoria înainte de orice altceva: dorință, 
supărare, singurătate. Dragostea nu-şi are locul aici. Tu ai ales 
Anticamera, iar Anticamera te-a ales pe tine. Acum trebuie să i te 
dedici cu totul, trup şi suflet. 

Trup şi suflet. Simt un fior pe spinare, amintindu-mi ceva ce mi-a 
spus Cain cu mult timp în urmă - că într-o zi aş putea avea şansa să 
obţin libertatea. Adevărata libertate - a trupului şi a sufletului. Asta să fi 
avut în vedere, mă întreb? Mi-a arătat drumul libertăţii, ştiind că 
într-o zi ea îmi va fi răpită? A fost ăsta mereu destinul meu? 

— Mai am nevoie de timp. O zi, zic eu. 

Dacă e să fiu legat pe vecie de acest loc, măcar am datoria să-mi 
iau rămas-bun de la Laia şi de la Mamie - deşi habar n-am ce le voi 
spune. 

Shaeva tace. 

— îţi dau câteva ore, zice ea în cele din urmă. Pe urmă, gata cu 
distracţia. Ai mult de învăţat, Elias. Şi nu ştiu cât timp mi-a mai 
rămas mie să te învăţ. Din clipa în care ai jurat să devii Păzitorul 
Sufletelor, puterea mea a început să scadă. 

— Ştiu. 

O înghiontesc uşor cu vârful cizmei şi zâmbesc, încercând să 
risipesc tensiunea dintre noi. 

— îmi aminteşti asta de fiecare dată când n-ai chef să speli 
vasele. Elias, îmi scad puterile, îi imit eu vocea. Ai grijă să mături tu 
scările din faţă, să aduci lemne de foc şi... 

Ea chicoteşte. 

— De parcă te-ai pricepe măcar să mă-mături... 

Zâmbetul îi dispare. în jurul gurii îi apar riduri adânci 
şi închide şi deschide pumnii, de parcă ar încerca disperată să 
apuce nişte arme pe care nu le are. 


— Shaeva? Ce se întâmplă? 


Păzitoarea Sufletelor se cutremură, cuprinsă de frică. 

— Du-te în colibă, Elias. 

— Indiferent ce-o fi, înfruntăm împreu... 

îşi înfige degetele în umerii mei. 

— Sunt multe lucruri pe care încă nu le ştii, iar dacă dai greş, 
se sfârşeşte lumea. Ăsta nu-i decât începutul. Nu uita: dormi în 
cabană. Acolo nu-ţi pot face rău. Şi caută triburile, Elias. îmi sunt 
aliate de multă vreme. întreabă-le despre poveştile morți... 

Vocea i se frânge şi se arcuieşte de spate. 

— Pe toate iadurile! Shaeva... 

— Luna apune peste arcaş şi peste fecioara războinică! 

Vocea i se schimbă, se multiplică. Peste glasul ei se 
aştern o voce de copil şi o voce de bătrână, de parcă toate versiunile 
posibile ale Shaevei ar vorbi deodată. 

— S-a ivit călăul. Trădătorul umblă liber. Păziţi-vă! Moartea se 
apropie, cu flăcări pe urme, şi va da foc acestei lumi. Şi astfel se va îndrepta 
răul cel mare. 

Ridică mâinile spre cer, spre constelaţiile ascunse în spatele 
norilor de zăpadă. 

— Shaeva! 

O scutur insistent de umeri. Du-o înăuntru! Căsuţa o linişteşte 
mereu. Este singurul ei refugiu în locul acesta uitat de ceruri. Dar 
când încerc s-o ridic în brațe, mă aruncă cât colo. 

—  Shaeva, nu fi aşa de încăpățânată. 

— "Ţine minte tot ce spun înainte de sfârşit, şopteşte ea. De aceea 
a venit el. Asta vrea de la mine. Jură. 

— Eu... Jur... 

Ridică mâinile spre fața mea. Dintr-odată, are degetele reci. 

— Vei afla curând preţul jurământului tău, frate. Sper să nu 


gândeşti prea rău despre mine. 


Cade în genunchi, răsturnând coşul cu ierburi. Verdele şi 
galbenul se împrăştie, culori vii, discordante cu zăpada ca cenuşa. 
în poiană e linişte. Au tăcut până şi spiritele. 

Asta nu poate fi bine. înjurai căsuței există tot timpul cea mai mare 
concentraţie de spirite. Dar acum ele au dispărut. Până la unul. 

în pădure, spre vest, unde cu câteva momente în urmă umbrele 
erau doar umbre, se agită ceva. întunericul se mişcă, se răsuceşte de 
parcă ar agoniza, până când se transformă într-o siluetă 
înveşmântată în cea mai pură noapte. De sub gluga mantiei mă 
fixează doi sori micuţi. 

Nu l-am mai văzut până acum. Am auzit doar descrieri ale lui. 
Dar îl cunosc. Pe toate iadurile, îl cunosc! 

Zburătorul. 


VII 


Sfrânciocul 


Când intrăm în Antium pe sub poarta de fier, pe Dex, pe Avitas 
şi pe mine ne întâmpină un şir de capete retezate. Străzile sunt 
mărginite de mormane murdare de zăpadă amestecată cu noroi, iar 
peste oraş se întinde o pătură groasă de nori încărcați cu şi mai 
multă zăpadă. 

'Trec călare pe lângă etalarea macabră de capete, iar Harper face 
la fel, dar Dex se uită lung la ele, cu mâinile încleştate pe frâu. 
'Tăcerea lui e îngrijorătoare. încă îl bântuie interogatoriile pe care 
le-a luat tribului Saif. 

— Du-te la cazarmă, Dex, zic eu. Până la miezul nopţii vreau să 
am pe birou rapoarte despre toate misiunile în desfăşurare. 

îmi atrag atenţia două femei care umblă haihui pe lângă un post 
de pază. Curtezane. 

— Pe urmă du-te să te înveseleşti. Scoate-ţi raidul din minte. 

— Nu frecventez bordeluri, zice Dex încet, văzând că mă uit la 
femei. Şi chiar dacă aş fi facut-o, nu-i aşa uşor pentru mine, 
Sfrâncioc. Tu ştii asta. 

îi arunc o privire lui Avitas Harper. Du-te mai încolo. Când nu ne 
mai poate auzi, mă întorc spre Dex. 

— Madam Heera, în Piaţa Mandias. Casa Uitării. Heera e 
discretă. Se poartă bine cu femeile ei- şi cu bărbații. 

Cum Dex ezită, îmi pierd răbdarea. 

— Te laşi ros de vinovăţie, iar în sat asta ne-a costat, îi spun. 


Raidul ăsta avea menirea să ne ofere ceva de folosit 


împotriva lui Keris. Am dat greş. Lui Marcus n-o să-i placă. Şi cea 
care va suferi de pe urma nemulțumirii lui e sora mea. Când mă 
simt descurajată, continui eu, vizitez casa Heerei. Ajută. Te duci sau 
nu. Pentru mine nu contează. Dar încetează să mai fii atât de 
îndurerat şi de nefolositor. N-am răbdare să suport asta. 

Dex pleacă, iar Harper îşi îmboldeşte calul mai aproape. 

—  Frecventezi casa Heerei? 

în vocea lui e ceva mai mult decât pură curiozitate. 

— Iar citeşti pe buze? 

— Numai pe ale tale, Sfrâncioc. 

Ochii lui Harper coboară pe gura mea atât de rapid, încât 
aproape nici nu-mi dau seama. 

—  Iartă-mi întrebarea, insistă el. Am crezut că există voluntari 
care să iasă în întâmpinarea... nevoilor tale. Adjunctul fostului 
Sfrâncioc îi procura uneori curtezane şefului său. Dacă vrei să mă 
ocup eu... 

îmi simt obrajii tot mai fierbinți când mă gândesc la imaginea 
căreia îi dă glas. 

— Taci, Harper, zic. Cât mai poți. 

Galopăm spre palat, a cărui strălucire ca de perlă e o minciună 
neruşinată menită să ascundă tirania dinăuntru. La porţile 
exterioare e freamăt mare la ora asta - curteni Aristocrați şi 
Comercianţi pisălogi încearcă toți să ajungă în sala tronului şi să 
câştige favorurile împăratului. 

— Un atac asupra ținutului Marinn ar ajunge foarte departe 
în... 

— „flota este deja pregătită... 

— „Veturia îi va nimici... 

îmi înăbuş un oftat față de maşinațiunile necontenite ale 
Paterilor. Pe tata îl scoteau din sărite uneltirile lor. Când mă văd, 


tac toți. Mă bucur macabru de neplăcerea lor. 


Eu şi Harper trecem repede printre curteni. Bărbaţii cu mantii 
lungi, căptuşite cu blană, se feresc de noroiul aruncat de copitele 
calului meu. Femeile, strălucitoare în podoabele lor de ciute, se uită 
pe furiş. Niciuna nu-mi întâlneşte privirea. 

Porci. Niciunul n-a rostit un cuvânt comemorativ în onoarea 
membrilor familiei mele executate de Marcus. Nici măcar în 
particular. 

Mama, tata şi sora mea au murit consideraţi trădători şi nimic 
nu poate schimba acest lucru. Marcus a vrut să-mi fie ruşine, dar 
nu-mi este. Tata şi-a dat viaţa încercând să salveze Imperiul, iar 
într-o zi acest fapt va fi cunoscut. Dar în clipa asta, familia mea 
parcă n-ar fi existat. Parcă vieţile lor ar fi fost simple halucinaţii. 

Singurii oameni care au îndrăznit să-i pomenească pe părinții 
mei în fața mea sunt Livia, o baborniță Cărtură- reasă pe care n-am 
mai văzut-o de multe săptămâni şi o fată Cărturăreasă al cărei cap 
ar trebui să fie acum într-un sac la cingătoarea mea. 

Aud zumzet de voci în sala tronului mult înainte să văd uşile 
duble. Când intru, soldaţii mă salută toți, până la unul. Au învăţat 
deja ce păţesc cei care n-o fac. 

Marcus stă ţeapăn pe tron, strângând pumnii pe suporturile 
pentru braţe fără ca fața mascată să-i trădeze vreo emoție. Mantia 
roşie ca sângele cade grea pe pardoseală şi se reflectă lugubru în 
armura lui din argint şi aramă. Armele de lângă el sunt ascuţite ca 
briciul, spre mâhnirea mai bătrânilor Pateri Aristocraţi, care par 
slabi pe lângă împăratul lor. 

Comandantul nu-i aici. Dar livia este, stă pe tronul ei de lângă 
Marcus, cu chipul impasibil ca o Mască. Urăsc faptul că-i silită să 
stea acolo, însă mă simt cumva uşurată; măcar e în viață. Arată 
splendid în rochia de culoarea lavandei pe care o poartă, plină de 


broderii cu fir de aur. 


Sora mea are spatele drept şi fața pudrată ca să ascundă 
vânătaia de pe obraz. Doamnele ei - verişoarele cu ochi galbeni ale 
lui Marcus - stau împreună la câțiva paşi mai încolo. Ele sunt 
Plebee, adunate de sora mea din satele lor într-un gest de 
bunăvoință față de Marcus şi de familia lui. Bănuiesc că li se pare 
insuportabil la curte, la fel ca mie. 

Marcus îşi fixează atenţia asupra mea, spre vădita supărare a 
ambasadorului din Marinn care stă în fața lui. Când mă apropii, 
umerii împăratului tresar. 

— Nu-i nevoie să mă avertizezi, la naiba, murmură el. 

Ambasadorul se încruntă, iar eu îmi dau seama că Marcus 
nu-i răspunde lui. Vorbeşte cu sine însuşi. Văzându-i nedumerirea, 
împăratul îi face semn să se apropie. 

— Spune-i ramolitului tău de rege că nu-i nevoie să facă 
temenele, zice Marcus. Imperiul nu-i interesat de un război cu 
Marinn. Dacă vrea un semn de bunăvoință din partea noastră, să- 
mi trimită o listă cu duşmanii lui. Eu îi voi trimite în dar capetele 
lor. 

Ambasadorul păleşte şi se retrage, iar Marcus îmi face semn să 
înaintez. 

Nu-i acord prea multă atenţie Liviei. Las curtea să creadă că nu 
suntem apropiate. Sora mea are destule pe cap şi fară ca jumătate 
din vulturii ăştia să încerce să profite de relaţia ei cu mine. 

—  împărate. 

îngenunchez şi plec capul. Cu toate că sunt deja mai multe luni 
de când fac asta, nu mi-e mai uşor. Lângă mine, Harper procedează 
la fel. 

—  Goliţi camera, mârâie Marcus. 

Cum Aristocraţii nu se mişcă suficient de rapid, împăratul 
aruncă un pumnal spre cel mai apropiat dintre ei. 

Străjerii îi conduc afară pe Aristocraţi şi cei mai mulți nu sunt 


în stare să iasă suficient de repede. Marcus zâmbeşte 


la vederea lor, iar chicotitul lui răguşit contrastează cu spaima care 
domneşte în încăpere. 

Livia se ridică şi îşi adună grațios faldurile rochiei. Mai repede, 
surioară, zic în sinea mea. Pleacă de-aici. Dar înainte să coboare de pe 
tronul ei, Marcus o apucă de încheietura mâinii. 

— Turămâi. 

O sileşte să se aşeze la loc. Ochii surorii mele întâlnesc o 
fracțiune de secundă ochii mei. Nu simt frică, doar un avertisment. 
Avitas se retrage în spate, martor tăcut. 

Marcus scoate din armură un sul de pergament şi îl aruncă spre 
mine. Străluceşte în aer în timp ce zboară către mâna mea şi 
recunosc litera K şi săbiile încrucişate de sub ea. Sigiliul 
Comandantului. 

— Hai, zise Marcus. Citeşte-l. 

Lângă el, Livia se uită atentă, cu corpul încordat, chiar dacă a 
învăţat să nu-şi arate îngrijorarea pe chip. 


Stăpâne împărat, 


Vrăjitorul Karkaun Grimarr a întețit atacurile asupra 
oraşului Navium. Avem nevoie de mai mulți oameni. 
Paterii din Navium sunt şi ei de acord, sigiliile lor se 
află la sfârşitul scrisorii. Jumătate de legiune ar trebui 
să ajungă. 

Datoria înainte de toate, până la moarte. 


General Keris Veturia 


— Are acolo o legiune întreagă, zic eu. Cu cinci mii de oameni 
ar trebui să poată înăbuşi o revoltă măruntă a Barbarilor. 

— Cu toate acestea - Marcus scoate alt pergament din armură, 
apoi încă unul, şi le aruncă pe amândouă spre mine - Paterii 
Equitus, Tatius, Argus, Modius, Vissellius - şi 


lista continuă - cer toţi ajutor. Apropiaţii lor de-aici, din Antium, nu 
mă slăbesc o clipă, de când a venit mesajul lui Keris. Au murit trei 
sute de civili, iar câinii de Barbari au o flotă care se apropie de port. 
Oricine-ar fi acest Grimarr, încearcă să cucerească blestematul de 
oraş. 

— Sunt sigură că Keris e în stare... 

— Keris pune la cale ceva, blestemato! 

Urletul lui Marcus răsună în toată sala tronului, iar din doi paşi, 
fața lui ajunge la câțiva centimetri de a mea. în spate, Harper se 
încordează, iar Livia se ridică pe jumătate de pe tron. Clatin din cap 
în cel mai discret mod. Mă descurc eu cu el, surioară. 

Marcus îşi înfige degetele în țeasta mea. 

— Bagă-ţi asta în capul tău mare. Dacă te ocupai de ea, aşa cum 
ţi-am ordonat, nu s-ar fi întâmplat una ca asta. Taci, lua-te-ar naiba! 

Se întoarce, dar Livia n-a scos o vorbă. Privirea lui Marcus 
rămâne fixată la jumătatea distanţei dintre el şi sora mea, iar eu îmi 
amintesc, tulburată, bănuiala Liviei că Marcus vede stafia fratelui 
său geamăn, Zak, cel ucis cu luni în urmă, în timpul încercărilor. 

Până să-mi dau seama, Marcus se apropie atât de mult, încât 
masca mea se unduieşte. Ochii lui arată ca şi cum ar fi gata să-i iasă 
din cap. 

— Nu mi-ai cerut s-o asasinez, stăpâne, zic eu şi mă îndepărtez 
foarte încet. Mi-ai cerut s-o distrug, iar distrugerea cere timp. 

— Ți-am cerut- Marcus îşi ține în frâu furia, iar calmul lui subit 
e mai înfiorător decât mânia - să dai dovadă de competenţă. Ai avut 
trei luni. Trebuiau să-i iasă viermi din orbitele ochilor până acum. 
în loc de asta, e mai puternică decât oricând, în timp ce Imperiul 
devine tot mai slab. Aşa că spune-mi, Sfrâncioc: ce ai de gând să faci 


în legătură cu ea? 


— Am informaţii. 

încerc sâ exprim cu vocea şi cu corpul toată convingerea de care 
sunt în stare. Sunt sigură. O voi dobori. 

— Destule cât s-o pot distruge. 

— Ce fel de informaţii? 

Nu-i pot spune ce mi-a dezvălui Elias despre Quin. Nu-i destul, şi 
chiar de-ar fi, Marcus ar vrea să-mi pună mai multe întrebări. Dacă 
află că i-am avut în mână pe Elias şi pe Laia şi că i-am scăpat, o va 
rupe în două pe sora mea. 

— Pereţii au urechi, stăpâne, zic eu. Şi nu toate sunt 
prietenoase. 

Marcus mă studiază. Pe urmă se întoarce, o ridică în picioare pe 
sora mea şi o împinge în marginea propriului ei tron, răsucindu-i 
un braț la spate. 

Ea se supune ca o femeie care s-a obişnuit repede cu violența şi 
va face tot ce-i nevoită ca să supraviețuiască. îmi încleştez mâinile 
pe mânerele armelor, dar Liwy îmi fixează privirea. Spaima din 
ochii ei - nu pentru ea, ci pentru mine - mă face să-mi ţin firea în 
frâu. Nu uita: cu cât vei arăta mai multă furie, cu atât o va face el să sufere 
mai tare. 

Chiar dacă mă silesc să gândesc logic, mă urăsc pentru ceea ce 
sunt. Mă urăsc că nu tai mâinile acelea care i-au făcut rău Liviei, că 
nu retez limba aceea care a ocărât-o. Mă urăsc că nu-i pot da o sabie 
s-o facă chiar ea. 

Marcus îşi înclină capul. 

— Sora ta cântă atât de bine la lăută, zice el. I-a întreţinut pe 
mulți dintre oaspeţii mei, ba chiar i-a fermecat cu frumusețea 
muzicii ei. Sunt sigur, însă, că i-ar putea întreține şi în alte feluri. 

Se apleacă spre urechea Liviei, iar ea se uită în gol, cu gura 
ţeapănă. 

—  Cânţi şi din gură, dragostea mea? Sunt sigur că ai o voce 


minunată. 


încet, intenționat, îi împinge un deget peste cap. Mai mult, mai 
mult, mai mult... Aşa ceva nu se poate suporta. Fac un pas înainte şi 
simt o mână care mă ține înțelept de umăr. 

— Mairău faci, îmi murmură Avitas la ureche. 

Degetul Liviei trosneşte. Ea icneşte, dar nu scoate alt 
sunet. 

— Ăsta, spune Marcus, este pentru că ai dat greş. 

Apucă alt deget al Liviei şi îl trage în spate cu atâta 
grijă, încât îmi dau seama că se bucură de fiecare secundă. Ea are 
frunte brobonită de sudoare şi fața albă ca un os. 

Când degetul se rupe în cele din urmă, Livia scânceşte şi îşi 
muşcă buzele. 

— Pasărea mea curajoasă, zice Marcus zâmbindu-i, iar mie îmi 
vine să-i retez gâtul. Ştii că-mi place mai mult când ţipi. 

Pe urmă se întoarce spre mine, iar zâmbetul i-a dispărut. 

— lar asta este ca să ţii minte ce se întâmplă dacă mă 
dezamăgeşti din nou. 

O aruncă pe Livia în tronul ei. Sora mea se loveşte cu capul de 
piatra aspră. Tremură şi îşi ține o mână la piept, îl priveşte pe 
Marcus cu ură, până când reuşeşte să se stăpânească şi să-şi reia 
chipul impasibil. 

— Pleci la Navium, Sfrâncioc, zice Marcus. Vei afla ce pune la 
cale Scorpia de la Blackcliff. O vei distruge bucată cu bucată. Şi o 
vei face repede. Până la Luna Grânelor vreau să am capul ei în 
țeapă, şi vreau ca Imperiul să implore să se întâmple asta. Cinci 
luni. E timp destul chiar şi pentru tine, aşa-i? Mă ţii la curent prin 
intermediul tobelor la fiecare trei zile. Şi - se uită la Livia - dacă nu 
sunt mulțumit cum progresezi, o să-i rup în continuare oasele 
surioarei tale, până când n-o să rămână din ea decât margini 


zimțate. 


VIII 


Laia 


Alerg ore în şir, ferindu-mă de un număr înnebunitor de patrule 
ale Războinicilor, şi îmi păstrez invizibilitatea până când îmi 
tremură picioarele de frig şi de epuizare. Mi se învârte capul de 
îngrijorare pentru Elias, pentru Darin, pentru Afya. Chiar dacă ei 
sunt în siguranță, ce vom face de-acum înainte, din moment ce 
Imperiul a aflat de atacuri? Războinicii vor umple zona rurală de 
soldaţi. Nu putem continua. Riscul e prea mare. 

Nu contează. Tu doar du-te în tabără. Şi nădăjduieşte că Darin a ajuns 
şiel, 

O zi după raid, la miezul nopții, văd în sfârşit stejarul înalt şi 
golaş care adăposteşte corturile noastre, cu crengile văitându-se în 
vânt. Se aude nechezat de cai şi sub copac se plimbă o siluetă 
cunoscută. Darin! Aproape că plâng de uşurare. M-au părăsit 
puterile şi descopăr că nu pot striga. Mă las pur şi simplu să devin 
vizibilă. 

Când o fac, îmi trec fulgere negre prin fața ochilor. Văd o cameră 
întunecoasă, o siluetă încovoiată. O clipă mai târziu, vedenia a 
dispărut, iar eu mă împleticesc pe câmp. Darin mă observă şi dă 
fuga să mă prindă într-o îmbrăţişare. Afya năvăleşte din cortul 
rotund de blană în care ne adăpostim fratele meu şi cu mine, iar 
furia şi uşurarea i se amestecă pe chip. 

— Eşti o proastă cum n-am mai pomenit, fetițo! 


— Laia, ce s-a întâmplat? 


— Aţi găsit-o pe Mamie? Prizonierii sunt în siguranță? Elias a 
reuşit... 

Afya ridică o mână. 

— Mamie este cu un vraci din tribul Nur, zice Zaldara Oamenii 
mei îi vor duce prizonierii în ținuturile Tribalilor. Mă gândeam să 
merg şi eu, dar... 

Se uită la Darin şi eu înțeleg. N-a vrut să-l lase singur. Nu ştia 
dacă mă întorc. Le povestesc repede despre ambuscada 
Sfrânciocului şi dispariția lui Elias. 

—  L-aţi văzut pe Elias? Cerule, fă să fi scăpat cu bine! A ieşit din 
Pădure? 

Afya se uită peste umăr la peretele înalt de copaci care 
marchează hotarul vestic al Anticamerei şi se înfloară. Darin doar 
clatină din cap. 

Mă încrunt spre copaci, dorindu-mi să am puterea de a arde prin 
ei o potecă până la cabana femeii-djinn. 

— Hai înăuntru. 

Darin mă trage în cort şi îmi pune pe umeri o pătură de lână din 
aşternutul lui. 

— într-una din zilele-astea, ai să mori. 

Afya dă deoparte blana care acoperă gaura din vârful cortului 
şi învârte în tăciunii focşorului nostru de gătit până când fața îi 
luminează arămie. Lungi minute mai târziu, înfulec tocana de 
cartofi şi dovleac pe care a făcut-o Darin. E prea fiartă şi are atât de 
multă boia de ardei iute, încât aproape că mă înec - Darin a fost 
întotdeauna neajutorat în bucătărie. 

— S-a terminat cu atacurile noastre, zice Afya. Dar dacă vreți să 
luptaţi în continuare cu Imperiul, veniți cu mine. Alăturaţi-vă 
tribului Nur, zice ea, apoi, după ce face o pauză şi se gândeşte, 
adaugă: permanent. 

Eu şi fratele meu schimbăm o privire. Tribalii acceptă membri 


noi doar prin căsătorie sau prin adopţia de copii. 


Nu-i puţin lucru să fii invitat să te alături unui trib - cu atât mai 
puţin când o face Zaldara. 

Mă întind s-o iau de mână pe Afya, uimită de generozitatea ei, 
dar ea se scutură. 

— Practic, faceţi parte din familie oricum, zice Afya. lar tu mă 
cunoşti, fetițo. Vreau şi eu ceva în schimb. 

Se întoarce spre fratele meu. 

— Au murit mulți oameni ca să te salveze, Darin din Serra. A 
venit timpul să începi să torni oțel serric. îți fac eu rost de materiale. 
Cerul mi-e martor că triburile au nevoie de tot ajutorul din lume. 

Fratele meu îşi îndoaie mâna, cum face de fiecare dată când îl 
apucă durerea-fantomă a degetelor lipsă. Păleşte la față şi buzele i 
se subțiază. S-au trezit demonii dinăuntrul lui. 

Vreau cu disperare ca Darin să vorbească, să accepte oferta 
Afyei. Ar putea fi singura noastră şansa de a continua să luptăm 
împotriva Imperiului. Dar când mă întorc spre el, văd că pleacă din 
cort, mormăind ceva despre nevoia de aer. 

— Ce noutăţi ai de la iscoadele tale? o întreb repede pe Afya, 
sperând să-i distrag atenţia de la fratele meu. Războinicii nu şi-au 
retras forțele? 

— Mai trimit încă o legiune de la trecătoarea Atella în deşertul 
Tribal, zice Afya. Au arestat sute de oameni din Nur pe baza unor 
acuzaţii false: mită, transport de contrabandă şi cine mai ştie ce. Se 
zvoneşte că au de gând să trimită prizonierii în oraşele din Imperiu, 
unde să fie vânduți drept sclavi. 

— Triburile sunt protejate de tratatul cu împăratul Taius, zic 
eu. Tratatul rezistă de cinci secole. 

— împăratului Marcus nu-i pasă de tratatul acela nici cât de-o 


ceapă degerată, se încruntă Afya. Şi asta nu-i cel 


mai rău. în Sadh, un legionar a omorât-o pe Kehanni din tribul Alli. 

Rămân cu gura căscată şi nu-mi pot ascunde şocul. Kehanni 
simt păstrătoarele poveştilor şi ale istoriei Tribale, iar înaintea lor 
în ierarhie nu se mai află decât Zaldarii. Să omori o Kehanni 
înseamnă declaraţie de război. 

— Drept răspuns, tribul Alli a atacat cea mai apropiată 
garnizoană, zice Afya. Exact asta voia Imperiul. Masca aflată la 
comandă s-a năpustit asupra lor ca scăpată din iad, iar acum tot 
tribul Alli ori a murit, ori e la închisoare. Tribul Siyyad şi tribul Fozi 
au jurat să se răzbune pe Imperiu. Zaldarii lor au ordonat atacarea 
satelor Imperiului - iar la ultima numărătoare muriseră aproape o 
sută de Războinici, şi nu numai soldaţi. 

Se uită la mine cu subînțeles. Dacă Tribalii se întorc asupra 
Războinicilor nevinovaţi - copii, civili, bătrâni -, atunci Imperiul va 
reacţiona cu putere. 

— Ne provoacă, zice Afya şi se uită la cer ca să-şi dea seama cât 
e ceasul. Ne slăbesc puterile. Avem nevoie de oţelul acela, Laia. 
Gândeşte-te la oferta mea. 

îşi pune pelerina să plece, dar se opreşte la intrarea în cort. 

— Dar gândeşte-te repede. Pluteşte ceva ciudat în aer. O simt în 
oase. Şi nu mă tem numai de Războinici. 

Avertismentul Afyei mă chinuie toată noaptea. Puțin înaintea 
zorilor, las baltă somnul, ies din cort şi mă duc unde stă de pază 
fratele meu. 

Spiritele din Anticameră sunt agitate - le înfurie prezența 
noastră, fără îndoială. Strigătele lor chinuitoare se unesc cu vuietul 
vântului dinspre nord şi nasc un cor glacial care-ţi face părul 


măciucă. Strâng pătura mai bine şi mă aşez lângă fratele meu. 


Stăm şi ne uităm tăcuți cum vârfurile copacilor din Anticameră 
se luminează şi se transformă din negre în albastre, pe măsură ce 
păleşte cerul spre est. După un timp, Darin vorbeşte. 

— Vrei să ştii de ce nu voi face armele. 

— Nu-i nevoie să-mi spui, dacă nu vrei. 

Fratele meu strânge pumnii şi pe urmă îi deschide, un obicei de 
când eram mici. Degetul inelar şi cel mijlociu de la stânga - mâna 
dominantă - i-au fost tăiate. 

— Materialele se pot obţine destul de uşor, zice el. 

Văicărelile spiritelor se intensifică, iar el ridică vocea. 

— Complicat este confecționatul. Amestecul de metale, căldura 
flăcării, cum e bătut oţelul, cum se răceşte marginea, în ce fel se 
lustruieşte lama... îmi amintesc multe din lucrurile astea, dar... 

Mijeşte ochii ca şi cum ar încerca să vadă ceva ce nu se vede. 

— Am şi uitat foarte mult. în închisoarea Kauf, în celulele mortii, 
au dispărut din nuntea mea săptămâni întregi. Nu-mi mai amintesc 
chipul tatei, de pildă, sau al Bunei. 

Abia reuşesc să-l aud peste vacarmul spiritelor. 

— Dacă prietena ta Izzy a murit degeaba? Dacă familia Afyei a 
murit degeaba? Dacă Elias ajurat degeaba să fie pentru eternitate 
Păzitorul Sufletelor? Dacă fac oţel şi se rupe? 

Aş vrea să-i spun că asta n-o să se întâmple niciodată. Dar Darin 
ştie întotdeauna când îl mint. îi iau mâna stângă. E bătătorită. 
Puternică. 

— Există doar o cale să aflăm, Darin, zic eu. Nu vom şti până 
când... 

Mă întrerupe un țipăt teribil de înfiorător din Pădure. Vârfurile 
copacilor se văluresc, pământul geme. Pete albe se adună printre 
trunchiurile cele mai apropiate de noi şi țipetele lor se ascut mai 
tare. 


— Ce le-a apucat? 

Darin se strâmbă la auzul zgomotului. De obicei reuşim uşor să 
nu băgăm în seamă spiritele. Dar acum până şi mie îmi vine să-mi 
acopăr urechile cu palmele. 

Şi atunci îmi dau seama că strigătele spiritelor nu sunt fără 
noimă. Durerea lor ascunde cuvinte. Un cuvânt, mai degrabă. 

Laia. Laia. Laia. 

Fratele meu îl aude şi el. Apucă paloşul, dar vorbeşte calm, cum 
facea înainte de Kauf. 

— Aminteşte-ţi ce-a spus Elias. Nu poţi avea încredere în ele. 
Strigă ca să ne zăpăcească. 

—  Ascultă-le, şoptesc eu. Ascultă, Darin! 

Vina ta, Laia. Spiritele se înghesuie în hotarul nevăzut al 
Anticamerei, formele lor se amestecă unele cu altele şi formează o 
ceață groasă, înecăcioasă. EI e aproape. 

— Cine? 

Mă duc spre copaci, fară să iau în seamă protestele fratelui meu. 
N-am intrat niciodată în Pădure fără Elias lângă mine. Nici nu ştiu 
dacă pot. 

— De Elias vorbiţi? A păţit ceva? 

Se apropie Moartea. Din cauza ta. 

Simt că pumnalul devine brusc alunecos în mâna mea. 

—  Explicaţi-mi! strig eu. 

Picioarele mă duc destul de aproape de şirul de copaci încât să 
pot vedea cărarea pe care vine Elias când ne întâlnim aici. N-am fost 
niciodată la cabana lui Elias şi a Shaevei, dar el mi-a spus că se află 
la capătul acelei poteci, la nu mai mult de o leghe depărtare de liziera 
pădurii. Ne-am ridicat tabăra aici tocmai datorită potecii - e cel mai 
rapid mod în care poate ajunge Elias la noi. 

— Ceva nu-i în regulă acolo, îi spun lui Darin. S-a întâmplat 


ceva... 


— Sunt doar spirite care se poartă ca spiritele, Laia, zice Darin. 
Vor să te ademenească şi să te înnebunească. 

— Dar pe tine şi pe mine nu ne-au înnebunit niciodată spiritele, 
aşa-i? 

Fratele meu tace, auzind asta. Niciunul dintre noi nu ştie de ce 
pe noi Anticamera nu ne scoate din minți la fel de rău ca pe alţii - ca 
pe Tribali, sau ca pe Războinici, care au grijă să se ţină la mare 
distanţă. 

— Ai mai văzut vreodată aşa de multe spirite atât de aproape de 
hotar, Darin? 

Par să se înmulțească în fiecare clipă. 

— Imposibil să vrea doar să mă chinuie pe mine. A păţit Elias 
ceva. Ceva nu-i în regulă. 

Simt o atracție pe care n-o pot explica, o dorință nestăpânită să 
intru în Pădurea din Dusk. 

Dau fuga la cort şi-mi strâng lucrurile. 

— Nutrebuie să vii cu mine. 

Darin deja şi-a luat ranița. 

— Unde mergi tu, merg şi eu, zice el. Dar Pădurea-i mare. Elias 
ar putea fi oriunde. 

— Nu-i departe. Sunt sigură. 

Instinctul acela ciudat trage de mine, de parcă aş avea un cârlig 
în burtă. Când ajungem la copaci, mă aştept să întâmpinăm 
rezistență. Dar nu găsim decât spirite atât de înghesuite, încât abia 
vedem printre ele. 

E] e aici. Vine. Din cauza ta. Din cauza a ceea ce-ai făcut. 

Mă silesc să ignor spiritele şi să urmăresc cărarea îngustă. După 
o vreme, spiritele se răresc. Când mă uit înapoi, o frică palpabilă le 
unduieşte rândurile. 

Darin şi cu mine ne uităm unul la altul. De ce s-ar putea teme un 
spirit? 

Cu fiecare pas, aerul devine tot mai greu de respirat. Nu mă aflu 


în Anticameră pentru prima oară. Când Darin 


şi cu mine am început acum câteva luni să atacam caravanele, Elias 
ne-a adus din Marinn şi am traversat-o în zbor ca vântul. Pădurea n- 
a fost niciodată primitoare, dar nici atât de despotică. 

Mă cuprinde frica şi mă mişc mai repede. Aici copacii sunt mai 
mici, iar pe urmă apare o poiană şi acoperişul înclinat, cenuşiu al 
unei cabane. 

Darin mă apucă de braț, duce degetul la buze şi mă trage la 
pământ. înaintăm centimetru cu centimetru, cu nesfârşită grijă. în 
faţa noastră se aude vocea rugătoare a unei femei. Altcineva înjură 
cu o voce baritonală, pe care o cunosc. Mă simt uşurată dintr-odată. 
Elias. 

Dar uşurarea ţine puţin. Vocea de femeie tace. Copacii tremură 
violent şi văd o învolburare de păr negru şi piele cafenie. Shaeva. îşi 
înfige degetele în umărul meu şi mă ridică în picioare. 

— Răspunsul tău se află în Adisa. 

Mă strâng şi mă zbat să mă eliberez, dar ea mă ține cu puterea 
unui djinn. 

— La Apicultor. Dar ai grijă, căci el e învăluit în minciuni şi 
umbră, la fel ca tine. îl găseşti pe riscul tău, copilă, pentru că vei avea 
mult de pierdut, chiar dacă ne salvezi pe toți. 

Corpul ei se îndepărtează smucit, parcă tras de o mână invizibilă 
înapoi în poiană. îmi bubuie inima. Cerule, nu... 

— Laia din Serra. 

Aş recunoaşte oriunde şuieratul ăsta ca de şarpe. E ca şi cum s-ar 
trezi marea şi pământul s-ar scutura de el însuşi. 

— Mereu apari unde nu eşti dorită. 

Darin strigă să mă prevină, dar eu mă îndrept spre poiană cu paşi 
mari, furia m-a făcut să uit de orice precauție. Elias, îmbrăcat în 
armură, e țintuit de un copac şi fiecare muşchi al lui pare să se lupte 


cu nişte legături invizibile. 


Se zbate ca un animal în capcană, cu pumnii încleştaţi, în timp ce 
corpul i se apleacă spre mijlocul poienii. 

Shaeva îngenunchează cu părul negru măturând pământul, cu 
pielea ca de ceară. Faţa ei pare calmă, dar disperarea pe care o 
emană pare străveche. 

Zburătorul, învăluit în întuneric, stă în picioare lângă ea. Lama 
secerii din mâna lui de umbră străluceşte ca făcută din diamante 
înmuiate în otravă. O ţine cu degete uşoare, dar cu corpul încordat - 
are de gând s-o folosească. 

Din gâtul meu iese un mârâit. Trebuie să fac ceva. Trebuie să-l 
opresc. Descopăr, însă, că nu mă mai pot mişca. Vraja care îl ţine 
înlănțuit pe Elias a căzut şi asupra lui Darin şi a mea. 

— Zburătorule, şopteşte Shaeva. lartă-mi greşeala. Eram tânără. 
Eu... 

Glasul i se frânge. Zburătorul, tăcut, îşi trece degetele peste 
fruntea Shaevei ca un tată care dă binecuvântarea. 

Pe urmă o înjunghie în inimă. 

Corpul Shaevei se zbate o dată, cu braţele în aer, se smuceşte 
înainte de parcă ar tânji după tăiş şi deschide gura. Mă aştept la un 


țipăt, la un strigăt. în loc de asta, se revarsă vorbe. 


Mai rămâne o bucată, dar aveţi grijă la Moartea de la Porţi! 
Vrăbiile se vor îneca, şi nu va şti nimeni. 

Trecutul o să ardă, şi nimeni nu va domoli focul. 

Morţii se vor scula şi nimeni n-o să poată supraviețui. 
Copilul va fi îmbăiat în sânge, dar viu. 

Perla va crăpa şi va pătrunde frigul. 

Măcelarul se va prăbuşi, şi nu-l va opri nimeni. 

Duhul va cădea şi i se va ofili carnea. 

De Luna Grânelor, Regele va avea răspunsul. 

De Luna Grânelor, cei uitaţi îşi vor găsi stăpânul. 


Bărbia Shaevei cade în piept. Bate din gene ca un fluture din 
aripi, iar lama înfiptă în pieptul ei face să şiroiască sânge la fel de 
roşu ca al meu. Faţa i se destinde. 

Pe urmă, corpul ei izbucneşte în flăcări, un foc orbitor care se 
preface în cenuşă după numai câteva secunde. 

— Nu! strigă Elias, cu dâre umede pe fiecare dintre obraji. 

Nu-l înfuria pe Zburător, Elias! îmi vine să strig. Nu-ţi cere şi tu 
moartea. 

Un nor de cenuşă se învârte în jurul Zburătorului - tot ce a mai 
rămas din Shaeva. El se uită la Elias pentru prima oară, ridică 
fruntea şi înaintează, ținând în mână secera picurând de sânge. 

îmi amintesc vag că Elias mi-a spus ceva aflat de la Păzitoarea 
Sufletelor: că Steaua îi apără pe cei care au atins-o. Zburătorul nu-l 
poate omori pe Elias, dar îi poate face rău şi, martor mi-e cerul, n-o 
să-mi mai rămână nimeni la care ţin! 

Mă arunc înainte - şi ricoşez înapoi. Zburătorul nu mă bagă în 
seamă, se simte liniştit cu puterea lui. N-ai să-i faci rău lui Elias. N-ai 
să-i faci. întunecimi sălbatice cresc în mine şi îmi preiau corpul sub 
controlul lor. Le-am mai simțit cândva, cu luni în urmă, atunci când 
m-am luptat cu Zburătorul lângă închisoarea Kauf. Un strigăt 
animalic îmi explodează de pe buze. De data asta, când mă smucesc 
înainte, reuşesc să mă desprind. Darin e la jumătate de pas în urmă, 
însă Zburătorul face un gest din încheietura mâinii şi fratele meu 
înlemneşte. Dar vraja djinnului n-are efect asupra mea. Sar între 
Zburător şi Elias, cu pumnalul în mână. 

— Nu îndrăzni să-l atingi, îi spun. 

Ochii ca nişte sori ai Zburătorului se aprind şi se uită întâi la 


mine, apoi la Elias, citind ce e între noi. Mă gândesc 


cum m-a trădat. Monstrule! Cât de aproape este să-i elibereze pe 
djinnii? Profeţia Shaevei mi-a răspuns adineauri la întrebare: a mai 
rămas o bucată de Stea. Oare ştie Zburătorul unde s-o găsească? Ce 
beneficiu i-a adus moartea Shaevei? 

în timp ce mă studiază, îmi amintesc iubirea aceea care îl tulbura 
pe dinăuntru, deopotrivă cu ura. îmi amintesc războiul crâncen 
purtat de cele două şi pustiirea rămasă în urma lor. 

Umărul Zburătorului se unduieşte, ca şi cum ar fl neliniştit. Oare 
îmi poate citi gândurile? îşi mută atenţia în spatele meu, la Elias. 

— Elias Veturius. 

Djinnul se apleacă peste mine, iar eu mă trag înapoi şi mă lipesc 
de pieptul lui Elias, prinsă între ei amândoi, între prietenul meu 
căruia îi bate inima tare şi e disperat de moartea Shaevei, şi 
Zburător, a cărui mânie ocultă e alimentată de un mileniu de 
cruzime şi de suferință. 

Djinnul nu se oboseşte să se uite la mine înainte de a vorbi. 

— A avut gust dulce, băiete, zice el. Ca roua într-o dimineaţă 
senină. 

în spatele meu, Elias se linişteşte şi respiră regulat. întâlneşte 
privirea Zburătorului şi fața îi păleşte, şocat de ce vede în ea. Pe 
urmă urlă, un zgomot care pare să se ridice de-a dreptul din pământ. 
Sub pielea lui se răsucesc umbre ca nişte lujeri de cerneală. Toţi 
muşchii de pe umeri, de pe piept şi de pe braţe se încordează şi 
reuşeşte în cele din urmă să se elibereze din legăturile invizibile. 
Ridică palmele şi pielea lui aruncă o undă de şoc care mă trânteşte 
pe spate. 

Zburătorul se clatină, apoi se îndreaptă. 


— Aha, remarcă el. Căţelul muşcă. Cu atât mai bine. 


Cu gluga trasă, nu-i pot vedea fața. Dar îi simt în voce că 
zâmbeşte. Se înalță, în timp ce vânturile năvălesc în poiană. 

— Nu-i nicio bucurie să distrugi un duşman slab, adaugă 
el. 

îşi întoarce atenția spre est, spre ceva ce nu se vede. Prin aer 
şuieră şoapte, ca şi cum Zburătorul ar comunica cu cineva. Apoi îl 
înşfacă vântul şi, la fel ca în pădurea de lângă Kauf, dispare. De data 
asta, însă, în loc să se lase liniştea după plecarea lui, spiritele care 
zburau spre hotarele Anticamerei năvălesc în poiană şi roiesc în 
jurul meu. 

Tu, Laia, din cauza ta! 

Shaeva a murit... 

Elias este condamnat... 

Djinnii sunt la un pas de victorie. 

Din cauza mea. 

Sunt atât de multe. Adevărul cuvintelor lor mă prinde ca o plasă 
de lanţuri. încerc să mă împotrivesc, dar nu pot, căci spiritele nu 
mint. 

Mai rămâne o bucată. Zburătorul mai are de găsit o singură bucată 
de Stea şi după aceea îşi poate elibera semenii. E aproape. Destul de 
aproape cât să nu mai pot nega. Destul de aproape încât să fie nevoie 
să acţionez. 

Spiritele se învârtejesc în jurul meu, atât de furioase încât mă 
tem că-mi vor sfâşia pielea. Dar Eligis îşi croieşte drum printre ele şi 
mă ridică în picioare. 

Darin e lângă mine, îmi ia ranița de unde a căzut, uitân- du-se 
cum se retrag spiritele agale în copaci, abia stăpâ- nindu-se. 

Chiar înainte de a apuca să spun vreo vorbă, fratele meu dă 
aprobator din cap. A auzit ce-a spus Shaeva. Ştie ce trebuie să facem. 

— Mergem la Adisa, zic eu totuşi. Să-1 oprim. Să-i punem capăt. 


Elias 


întreaga povară a Anticamerei cade pe umerii mei ca un bolovan. 
Pădurea face parte din mine, îi pot simţi hotarele, spiritele, copacii. 
Ca şi cum o hartă vie a locului mi-ar fl fost imprimată în minte. 

în miezul acelei poveri se află absența Shaevei. Mă uit la coşul 
căzut pe jos din care nu va mai pune niciodată ierburi în korma pe 
care n-o va mai mânca niciodată în casa în care nu va mai păşi 
nicicând. 

— Elias- spiritele... 

Laia se trage mai aproape. Spiritele, de obicei îndoliate, s-au 
transformat în umbre violente. Am nevoie de magia lui Mauth ca să 
le fac să tacă. Trebuie să mă unesc cu el, cum voia Shaeva. 

Dar când mă agăț cu puterea voinței de Mauth, simt doar o urmă 
vagă de magie, care apoi dispare. 

— Elias? 

în ciuda țipetelor spiritelor, Laia mă ia de mână, cu buzele 
strânse de îngrijorare. 

— îmi pare nespus de rău pentru Shaeva. Chiar a... 

Dau din cap în semn că da. A murit. 

— Sa întâmplat aşa de repede! 

Mă alină puţin faptul că şi altcineva este la fel de uluit ca mine. 

— Tu eşti... Adică vei fi... 


Ea clatină din cap. 


— Sigur că nu eşti bine - cerule, cum ai putea să fii? 

Un geamăt al lui Darin ne distrage atenţia unul de la 
altul. Spiritele fac cerc în jurul lui, sar să se apropie mai tare şi 
şoptesc cerul ştie ce. Pe toate iadurile! Trebuie să-i scot de aici pe Laia 
şi pe Darin. 

— Dacă vreți să mergeţi la Adisa, zic eu, drumul cel mai rapid e 
prin Pădure. Aţi pierde luni întregi s-o ocoliți. 

— Bine, zice Laia, apoi tace şi se încruntă. Dar, Elias... 

Dacă mai vorbim despre Shaeva, cred că o să se rupă 
ceva înăuntrul meu. A fost aici, acum nu mai este şi nimic nu poate 
schimba acest lucru. Voi simți mereu permanenţa morţii ei ca pe o 
trădare. Dar să mă înfurii pe moarte când prietenii mei sunt în 
pericol ar fi un gest prostesc. Trebuie să merg mai departe. Trebuie 
să mă asigur că Shaeva n-a murit degeaba. 

Laia încă vorbeşte când îl iau pe Darin de mână şi începem să 
zburăm ca vântul. Tace pe măsură ce Pădurea păleşte în urma 
noastră. Mă strânge de mână şi ştiu că-mi înțelege tăcerea. 

Nu pot călători cu viteza Shaevei, dar ajungem la unul dintre 
podurile peste râul Dusk după numai un sfert de oră, iar peste o 
secundă, am şi trecut de el. Cotesc spre nord-est, iar în timp ce 
înaintăm printre copaci, Laia se uită la mine pe sub şuvița de păr 
care i-a căzut în ochi. Vreau să vorbesc cu ea. Vreau să-i spun: Dă-l 
naibii pe Zburător. Nu-mi pasă ce-a zis el. Nu-mi pasă decât ca tu să fii bine. 

— Ajungem curând, încep eu, înainte să vorbească altă voce, un 
cor duşmănos pe care îl recunosc instantaneu. 

Vei da greş, uzurpatorule. 

Djinni. Dar crângul lor e la mulți kilometri distanță. Cum reuşesc 
să-şi trimită vocile atât de departe? 

Gunoiule. Lumea ta se va prăbuşi. Regele nostru te-a înfrânt deja. Asta 


nu-i decât începutul. 


— Lăsaţi-mă în pace! mârâi eu. 

Mă gândesc la şoaptele pe care le-am auzit chiar înainte să 
dispară Zburătorul. Le dădea ordine acestor monştri odioşi, fără 
îndoială. Djinnii râd. 

Semenii noştri sunt puternici, muritorule. Nu poți înlocui un djinn. Nu 
poți spera că vei reuşi să fii Păzitorul Sufletelor. 

Nu-i bag în seamă, sper să tacă naibii. Oare la fel îi făceau şi 
Shaevei? îi urlau tot timpul în cap, iar ea nu mi-a spus niciodată? 

Mă doare în piept când mă gândesc la Păzitoarea Sufletelor - şi la 
atât de mulţi alții. Tristas. Demetrius. Leander. Sfrânciocul. Bunicul. 
Oare toți cei care se apropie de mine sunt condamnaţi să sufere? 

Darin tremură şi strânge din dinţi, împotrivindu-se asaltului 
spiritelor. Pielea Laiei e cenuşie, dar merge mai departe fără să 
văicărească niciun pic. 

în cele din urmă, ei vor păli. Tu vei îndura. Dragostea nu poate trăi aici. 

Mâna Laiei e rece şi mică în mâna mea. îi simt pulsul sub degete, 
o subtilă evocare a faptului că este muritoare. Chiar dacă 
supravieţuieşte şi ajunge bătrână, anii ei nici nu se compară cu viața 
unui Păzitor al Sufletelor. Ea va muri şi eu voi dăinui, devenind tot 
mai puţin uman pe măsură ce trece timpul. 

— Acolo. 

Laia arată înainte. Copacii se răresc şi zăresc printre ei căsuţa 
unde, cu luni în urmă, s-a refăcut Darin după rănile suferite la Kauf. 

Ajungem la liziera pădurii şi le dau drumul fraţilor. Darin mă 
prinde şi mă trage într-o îmbrățişare dură. 


— Nu ştiu cum să-ți mulțumesc, începe el, dar eu îl opresc. 


— Rămâneţi în viaţă, zic. Asta o să-mi fie mulțumirea. Am 
destule probleme aici şi fără să se ivească spiritele voastre. 

Darin îmi zâmbeşte scurt, apoi îi aruncă o privire surorii lui şi se 
îndreaptă precaut spre căsuță. 

Laia îşi frământă mâinile, fară să mă privească. Părul i s-a 
desprins din coadă ca întotdeauna şi se revarsă în bucle mari, 
ciufulite. Mă întind după una, fără să mă pot abține. 

— Eu... am ceva pentru tine. 

Scormonesc într-un buzunar şi scot o bucată de lemn. E 
nefinisată, cioplită grosolan. 

— îţi căutai uneori brățara cea veche. 

Dintr-odată, mă simt caraghios. De ce să-i dau aşa o 
urâțenie? Pare făcută de un copil de şase ani. 

— Nu-i terminată. Dar... m-am gândit... 

— E perfectă. 

Degetele ei le ating pe ale mele, când o ia. Atingerea aceea... Pe 
toate iadurile! îmi potolesc respirația şi înăbuş dorința care îmi 
bubuie în vene. Ea îşi pune brățara şi, când o văd în poziţia aceea 
familiară -cu o mână odihnindu-se pe încheietura celeilalte - simt că 
totul e bine. 

— Mulţumesc. 

— Aigrijă, în Adisa. 

Revin la lucruri practice. Sunt mai uşor de rostit decât faptul că 
simt cum mi se smulge inima din piept şi e aruncată în foc. 

— Cei din Marinn îţi vor recunoaşte chipul, iar dacă ştiu ce poate 
face Darin... 

Văd că zâmbeşte şi îmi dau seama că îi spun, ca prostul, lucruri 
pe care ea deja le ştie. 

— Credeam că o să avem mai mult timp, îmi spune. Credeam că 
vom găsi o soluţie să pleci de acolo. Că Shaeva te va dezlega de 


jurământ, sau... 


Arată exact cum mă simt eu: distrusă. Trebuie s-o las să plece. 
Infruntă-l pe Zburător, ar trebui să-i spun. Invin- ge-l. Găseşte bucuria. 
Aminteşte-ţi de mine. De ce s-ar mai întoarce aici? Viitorul ei este în 
lumea viilor. 

Spune toate astea, Elias, strigă la mine logica. Fă lucrurile mai uşoare 
pentru amândoi. Nu te purta jalnic. 

— Laia, ar trebui... 

— Nu vreau să te las să pleci. Nu încă. 

Mă mângâie cu mâna uşoară pe obraz, iar degetele îi zăbovesc pe 
buze. Mă doreşte - o văd, o simt - iar asta face dorința mea încă şi mai 
disperată. 

— Nu atât de curând, adaugă ea. 

— Nici eu nu vreau. 

O iau în braţe, bucurându-mă de căldura trupului ei lipit de al 
meu, de curbura şoldului ei sub palma mea. îşi bagă capul sub bărbia 
mea şi îi inspir mirosul. 

Mauth mă smuceşte, brusc şi dur. împotriva voinţei mele, mă trag 
înapoi spre pădure. 

Nu. Nu. Blestemate fie spiritele! Blestemat fie Mauth! Blestemată 
fie Anticamera! 

O iau de mână şi o trag spre mine, iar ea, ca şi cum asta aştepta, 
închide ochii şi se ridică pe vârfuri. Degetele i se încâlcesc în părul 
meu, trăgându-mă şi mai tare lângă ea. Are buzele moi şi pline, iar 
când îşi lipeşte de mine toate rotunjimile, aproape că mi se taie 
picioarele. N-o aud decât pe Laia, n-o văd decât pe Laia, n-o simt 
decât pe Laia. 

Mintea mi-o ia înainte şi o întinde pe jos în Pădure, petrecând ore 
în şir ca să-i exploreze fiecare centimetru din corp. Văd pentru o 
clipă ce-aş fi putut avea: pe Laia, cu cărțile şi pacienții ei, iar eu - la o 
şcoală unde se învață mai multe decât moarte şi datorie. Un micuț 


cu ochi aurii şi piele lucioasă, cafenie. Fire albe în părul Laiei, într-o 


bună zi, şi felul în care ochii ei se vor potoli, vor deveni mai profunzi 
şi mai înţelepţi. 

— Eşti crud, Elias, şopteşte ea lângă gura mea. Să-i dai unei fete 
orice îşi doreşte doar ca pe urmă să-i iei totul înapoi. 

— Ăsta nu-i sfârşitul pentru noi, Laia din Serra. 

Nu pot să renunţ la ce-am putea avea. Nu-mi pasă ce blestemat de 
jurământ am făcut. 

— Mă auzi? Ăsta nu-i sfârşitul pentru noi. 

— N-ai fost niciodată un mincinos, zice ea şi îşi şterge cu palmele 
umezeala din ochi. Nu începe acum. 

Se îndepărtează cu spatele drept, iar când ajunge la căsuţă, 
Darin, care aştepta afară, se ridică în picioare. Ea trece repede mai 
departe, iar el o urmează. 

O privesc până când devine doar o umbră la orizont. Intoarce-te, îi 
spun în gând. Numai o dată. Intoarce-te. 

N-o face. Probabil că aşa e cel mai bine. 


Sfrânciocul 


Petrec restul zilei în cazarma Gărzii Negre, răsfoind rapoartele 
iscoadelor. Majoritatea sunt banale: transferul unui prizonier care 
ar putea garanta loialitatea unei case de Comercianţi; o anchetă 
despre moartea a doi Pateri Aristocrați. 

Acord mai multă atenţie rapoartelor venite din Tiborum. Odată 
cu apropierea primăverii, clanurile Karkaune sunt aşteptate să dea 
năvală din munți, să atace şi să jefuiască. 

Dar spionii mei spun că cei din Karkaus stau cuminţi. Probabil 
că acel Grimarr, conducătorul lor, a angajat prea multe forțe în 
atacarea Naviumului. Poate că Tiborum are un noroc ieşit din 
comun. 

Sau poate că ticăloşii aceia cu fețele albastre pun ceva la cale. 

Cer rapoartele tuturor garnizoanelor din nord. Când bate miezul 
nopții, am ostenit, iar biroul s-a golit abia pe jumătate. Mă opresc 
totuşi - renunțând să mănânc, în ciuda chiorăiturilor din burtă -, 
apoi îmi iau cizmele şi mantia. Nu voi putea dormi. Nu câtă vreme 
îmi răsună în minte trosnetul oaselor Liviei. Nu câtă vreme mă 
întreb ce ambuscadă îmi va întinde Comandantul în Navium. 

Pe holul de lângă camera mea e întuneric şi linişte. Cei mai mulți 
dintre soldații Gărzii Negre ar trebui să doarmă, dar mereu rămân 
de pază măcar şase oameni. Nu vreau să mă urmărească nimeni - 


bănuiesc că are Comandantul 


spioni chiar şi printre oamenii mei. Mă îndrept spre sala armelor, de 
unde un pasaj secret duce în inima oraşului. 

— Sfrâncioc. 

Şoapta e uşoară, dar tresar, totuşi, şi înjur la vederea ochilor 
verzi care strălucesc ca ai unei pisici în capătul celălalt al holului. 

— Avitas. De ce pândeşti aici? 

— Nu pleca prin tunelul din armurărie. Pater Sisellius are un 
om care păzeşte acel traseu. Voiam să mă ocup eu de el, dar în seara 
asta n-am avut timp. 

— Mă spionezi? 

— Eşti previzibilă, Sfrâncioc. De fiecare dată când Mar- cus îi 
face rău surorii tale, pleci la plimbare. Căpitanul Dex mi-a amintit că 
e împotriva regulamentului ca Sfrânciocul să fie neînsoțit, aşa că 
iată-mă. 

Ştiu că Harper nu face decât să-şi îndeplinească îndatoririle. Am 
fost iresponsabilă, am umblat noaptea prin oraş fără niciun fel de 
pază. Dar tot mă irită treaba asta. Harper trece senin cu vederea 
nemulțumirea mea şi face semn din cap spre magazia cu rufarie. 
Pesemne că există şi acolo un pasaj. 

După ce intrăm în spaţiul îngust, armura mea se loveşte de pereţi 
iar eu mă strâmb, sperând că nu ne-aude nimeni. Doar cerul ştie ce- 
ar spune lumea dacă ne-ar găsi lipiți unul de altul pe întuneric, într- 
o debara. 

îmi ia foc fața când mă gândesc la asta. Noroc că am masca. 

— Unde naiba e intrarea aia? 

— Echiar... 

Se întinde pe lângă mine şi cotrobăie printre uniforme. Mă las pe 
spate şi-i zăresc un petec triunghiular de piele netedă şi cafenie de 


pe gât. Mirosul lui e vag, abia simţit, 


dar cald, aromă de scorţişoară şi lemn de cedru. Inspir adânc, 
trăgând între timp cu ochiul la Avitas. 

Descopăr că se uită la mine cu sprâncenele ridicate. 

— Miroşi... deloc neplăcut, zic eu protocolar. Am remarcat pur şi 
simplu. 

— Desigur, Sfrâncioc. 

Buzele lui se strâmbă puţin. Să fie acela un blestemat de zâmbet? 

— Mergem odată? 

Parcă simţindu-mi iritarea, Harper împinge o bucată din 
peretele din spatele meu şi trecem repede prin deschizătură. Nu mai 
vorbim, doar ne vedem de drum prin pasajul secret care ne scoate 
din cazarma Gărzii Negre în noaptea friguroasă de primăvară. 

Când ieşim la suprafață, Harper rămâne în spate, iar eu uit 
curând că e prin preajmă. Cu gluga trasă pe ochi, trec ca un duh prin 
zona săracă din Antium, printre sectoarele înghesuite ale 
Cărturarilor, pe lângă hanuri şi taverne pline de zarvă, cazărmi şi 
cartiere pline de Plebei. Străjerii de la poarta de sus a oraşului nu 
mă văd când intru de la periferie - un truc pe care îl folosesc ca să mă 
menţin în formă. 

îmi dau seama că în timp ce merg, mă joc cu inelul tatei, inelul 
Casei Aquilla. Uneori, când mă uit la el, îl văd încă scăldat în sânge, 
sângele care m-a stropit pe față şi pe armură când Marcus i-a tăiat 
tatei gâtul. 

Nu te gândi la asta. Continui să învârt inelul, încercând să las 
prezența lui să mă aline. Dă-mi înțelepciunea tuturor celor din familia 
Aquilla, îmi spun în gând. Ajută-mă să-mi înving duşmanul. 

Ajung curând la destinaţie, un parc plin de copaci lângă Sala 
Arhivelor. Mă aşteptam ca la ora asta să nu fie lumină la Arhive, dar 
sunt aprinse peste zece lămpi, iar arhivarii muncesc din greu. 


Clădirea lungă, cu coloane, e spectaculoasă 


prin mărime şi simplitate, dar pe mine mă linişteşte ce are înăuntru: 
documente privitoare la linii genealogice, naşteri, morţi, execuţii, 
tratate, acorduri comerciale şi legi. 

Dacă împăratul este inima Imperiului, iar oamenii sunt sângele 
lui, atunci Sala Arhivelor reprezintă memoria. Indiferent cât de 
deznădăjduită m-aş simţi, când vin aici, îmi amintesc tot ce au 
construit Războinicii în cei cinci sute de ani de când a fost fondat 
Imperiul. 

— 'Toate imperiile se prăbuşesc, Sfrâncioc. 

Din întuneric iese Cain, iar eu duc mâna la paloş. M-am gândit de 
multe ori ce-aş face dacă l-aş vedea din nou pe Profet. Mă văd de 
fiecare dată rămânând calmă. Tăcută. Ţinându-mă la distanță de el. 
Fără să-i dezvălui nimic din mintea mea. 

Dar intențiile mele se spulberă imediat ce-i văd fața blestemată. 
Mă uluieşte patima cu care vreau să-i rup gâtul fragil. Nu ştiam că 
pot avea în mine atâta ură. Mi se umplu urechile de rugămințile lui 
Hannah - Helly, îmi pare rău - şi de cuvintele calme ale mamei când 
îngenunchea să-şi primească moartea: Putere, fata mea. Inelul tatei 
îmi crestează palma. 

Trag paloşul, dar braţul îmi înlemneşte - şi cade, silit de Profet să 
stea pe lângă trup. Lipsa de control e enervantă şi tulburătoare. 

—  Câtă mânie, murmură Cain. 

— Mi-ai distrus viața. îi puteai salva. Eşti... eşti un monstru. 

— Dar tu, Sfrânciocule? Tu nu eşti un monstru? 

Cain are gluga trasă peste ochi, dar tot îi pot zări licărul 
curios al privirii. 

— Tu eşti altfel, mă răstesc eu. Eşti la fel ca ei. Eşti aidoma 
Comandantului, sau a lui Marcus, sau a Zburătorului... 

— Ei, dar Zburătorul nu-i un monstru, copilă, chiar dacă face, 


poate, lucruri monstruoase. El e rupt în două de 


suferință şi prins, din acest motiv, într-o luptă legitimă de a îndrepta 
o greşeală cumplită. La fel ca tine. Cred că sunteţi mai asemănători 
decât credeți. Ai putea învăța multe de la Zburător, dacă ar binevoi 
să te învețe. 

— Nu vreau să am absolut nimic de-a face cu niciunul dintre voi, 
şuier eu. Chiar sunteţi nişte monştri, oricât ai vrea... 

— Iar tu eşti un model de perfecțiune? întreabă Cain înclinând 
capul, în aparenţă sincer curios. Trăieşti, respiri, mănânci şi dormi 
pe spinarea celor mai puţin norocoşi, întreaga ta existenţă se 
bazează pe oprimarea celor pe care îi consideri mai neînsemnați. De 
ce tocmai tu, Sfrâncioc? De ce te-a considerat pe tine soarta mai 
potrivită să fii asupritorul şi nu asupritul? Care-i sensul vieții tale? 

— Imperiul. 

Nu trebuia să-i răspund. Nu trebuia să-i dau atenţie. Dar 
respectul de-o viață nu dispare cât ai clipi. 

— Imperiul este sensul vieţii mele. 

— Poate, ridică din umeri Cain, într-un gest bizar de omenesc. 
De fapt, n-am venit să port dispute filozofice cu tine. Am venit cu un 
mesaj. 

Scoate din robă un plic. Când văd sigiliul - o pasăre planând cu 
aripile desfăcute deasupra unui oraş strălucitor - i-l smulg imediat 
din mână. Livia. 


îl deschid, rămânând atentă la Profet. 


Vino la mine, soră. Am nevoie de tine. 
Mereu a ta, 
Livia 


— Când a trimis-o? 
Verific repede scrisoarea. 


— Şideceatrimis-o prin tine? Ar fi putut să... 


— M-a rugat, iar eu am acceptat. Oricine altcineva putea fi 
urmărit. Şi asta nu ar fi corespuns intereselor mele. Sau ale ei. 

Cain atinge cu blândeţe fruntea măştii mele. 

— Rămas-bun, Sfrâncioc. Te voi mai vedea încă o dată, înainte 
de sfârşitul tău. 

Păşeşte în spate şi dispare, iar din întuneric se iveşte Harper, cu 
maxilarul încleştat. Se pare că şi lui îi plac Profeţii la fel de mult ca 
mie. 

— Să ştii că-i poţi împiedica să-ţi intre în minte, zice el. La fel şi 
pe Zburător. îți arăt eu cum, dacă vrei. 

— Bine, zic, deja îndreptându-mă spre palat. îmi arăţi în drum 
spre Navium. 

Curând ajungem la balconul apartamentului Liviei, fară a zări 
vreun soldat. Avitas rămâne jos, iar când se mişcă aerul, îmi 
amintesc să-l strig pe Faris, căpitanul gărzii personale a lui Liwy. Nu 
sunt singură. 

— Pace, Sfrâncioc. 

Faris Candelan iese de sub arcada uşii care duce în apar- 
tamentul lui Liwy, cu mâinile ridicate şi părul scurt, blond, în 
neorânduială. 

— 'Te aşteaptă. 

— Trebuia să-i fi spus că-i o prostie să mă cheme. 

— Nu-i spun eu împărătesei ce să facă, zice Faris. Eu doar încerc 
să am grijă să nu-i facă nimeni rău când face ce vrea ea. 

Ceva din felul cum spune asta îmi ridică părul de pe ceafă, iar din 
doi paşi sunt cu pumnalul lipit de gâtul lui. 

— Ai grijă cu ea, Faris, zic eu. Tu flirtezi tot timpul, dar dacă 
bănuieşte Marcus că Liwy îi este necredincioasă, o va ucide, iar 


Paterii Aristocraţi vor crede că avea din plin dreptul s-o facă. 


— Nu-ţi face griji în ce mă priveşte, zice Faris. Pe mine mă 
aşteaptă o adorabilă fată de Comerciant în Cartierul Țesătorilor. Are 
cele mai spectaculoase şolduri pe care le-am văzut vreodată. Aş fi 
fost deja acolo - mă ţintuieşte cu privirea până când îi dau drumul -, 
dar trebuia să rămână cineva şi de serviciu. 

— Trebuia să fiți doi, zic eu. Cine-i cu tine? 

Din umbra de lângă uşă apare cineva: un nas rupt de trei ori, 
piele cafenie foarte închisă la culoare. 

—  Rallius. Pe toate iadurile, tu eşti? 

Silvio Rallius salută înainte să-mi arunce zâmbetul acela care 
înmuia genunchii adolescentelor la toate petrecerile Aristocraților 
din Serra - inclusiv genunchii mei, până mi-a venit mintea la cap. 
Elias şi cu mine îl veneram, deşi nu-i decât cu doi ani mai mare. Era 
unul dintre puţinii cădeți din clasele mari care nu se purta ca un 
monstru cu elevii mai mici. 

— Sfrâncioc, mă salută el. Paloşul meu e în slujba ta. 

— Vorbe la fel de frumoase ca zâmbetul tău. 

Nu-i zâmbesc la rândul meu, iar el îşi dă seama că are de-a face 
cu Sfrânciocul, nu cu un cadet tânăr de la Blackcliff. 

— Ai grijă să fie adevărate. Apăr-o, altfel plăteşti cu viața. 

Trec pe lângă amândoi şi intru în dormitorul lui Liwy. Cât mi se 
obişnuiesc ochii, aud scârțâind podeaua de lemn lângă o tapiserie. 
Foşnesc haine, iar eu încep să disting contururile camerei. Patul 
Liviei e gol; pe noptieră, o cană cu ceai- ierburi sălbatice, după miros 
- zace neatinsă. 

Livia scoate capul de după tapiserie şi vine spre mine. Abia o pot 
distinge, ceea ce înseamnă că nici vreun posibil spion dintre pereți 
n-o poate vedea. 

— Trebuia să-ţi fi băut ceaiul, zic eu, atentă la mâna ei rănită. 


Cred că te doare. 


Hainele foşnesc şi se aude un pocnet discret. Simt miros de aer 
stătut şi de piatră udă. înaintea noastră se deschide un hol. Intrăm, 
ea închide uşa şi, în sfârşit, vorbeşte. 

— O împărătească care îndură curajos durerea este o 
împărăteasă care câştigă respect, zice ea. Cameristele mele au 
împrăştiat zvonul că nu m-am atins de ceai. Că am suportat durerea 
fără frică. Dar, pe toate iadurile, mă doare rău. 

în clipa în care spune asta, simt o dorință bine cunoscută: nevoia 
de a o vindeca, de a-i cânta ca să se facă bine. 

— Eu pot... Te pot ajuta, zic, dar cum să-i explic, oare? Eu... 

— N-avem timp, surioară, şopteşte ea. Vino. Pasajul ăsta leagă 
camera mea de-a lui. L-am mai folosit. Dar nu face zgomot. Să nu ne 
prindă. 

Ne strecurăm pe hol spre o mică dungă de lumină. La jumătatea 
drumului începe să se audă un murmur. Lumina vine printr-un fel 
de vizor, destul de mare încât să lase sunetul să treacă, dar prea mic 
să poți vedea prea bine dincolo. îl zăresc pe Marcus, fără armură, 
plimbându-se încoace şi-ncolo prin camera lui enormă. 

— încetează să mai faci asta când sunt în sala tronului, zice el şi 
îşi îngroapă degetele în păr. Vrei să fi murit tu numai ca eu să fiu 
detronat pe motiv că sunt nebun? 

Linişte. Apoi: 

— N-o s-o mai ating, la naiba! Nu-s eu de vină că soră-sa e aşa 
dornică de sex... 

Mai că mă înec, dar Livia mă strânge de braţ. 

— Am motivele mele, şopteşte ea. 

— Voi face ce trebuie să fac ca să păstrez imperiul, mârâie 
Marcus, şi pentru prima oară văd... ceva. 

O umbră palidă, ca un chip reflectat de o oglindă de sub apă. 
Dispare peste o clipă, iar eu nu mă mai gândesc la ea. O fi fost, 


pesemne, vreo iluzie produsă de lumină. 


— Dacă asta înseamnă să-i mai rup câteva degete ca să-l pot ține 
sub control pe preţiosul tău Sfrâncioc, aşa voi face. Eu voiam să-i rup 
braţul cu totul... 

— Frate, îi şoptesc eu Liviei, vorbeşte singur. îşi pierde minţile. 

— El crede că ceea ce vede e real, zice Livia clătinând din cap. 
Poate că este. Nu contează. Nu poate rămâne pe tron. în cel mai bun 
caz, primeşte ordine de la o stafie. în cel mai rău, are halucinaţii. 

— Suntem nevoite să-l susţinem, zic eu. Profeţii l-au numit 
împărat. Dacă e detronat sau omorât, riscăm un război civil. Sau să 
dea năvală Comandantul şi să se auto- proclame împărăteasă. 

— Chiar trebuie? 

Livia îmi ia mâna şi o pune pe burta ei. Nu vorbeşte. Nu-i nevoie. 

— Ah. Tu... De asta tu şi cu el... 

Blackcliff m-a pregătit pentru multe, dar nu şi pentru faptul că 
sora mea e însărcinată cu bărbatul care i-a decapitat pe părinţii şi 
pe sora mea. 

— Asta-i soluţia noastră, Sfrâncioc. 

— Moştenitorul lui, şoptesc. 

— Oregenţă. 

Pe toate iadurile! Dacă Marcus dispare după ce i se naşte copilul, 
Livia şi Casa Aquilla vor conduce Imperiul până când copilul ajunge 
la vârsta potrivită. L-am putea învăţa pe băiat să devină un om de 
stat adevărat şi drept. Casele Aristocrate l-ar accepta pentru că 
moştenitorul ar fi din- tr-o familie aleasă. Plebeii l-ar accepta pentru 
că e fiul lui Marcus, deci îi reprezintă şi pe ei. Dar... 


— De unde ştii că e băiat? 


A 
întoarce privirea spre mine - ochii mei, ai mamei - iar eu n-am 


văzut în viața mea pe nimeni atât de sigur de ceva. 


— E băiat, Sfrâncioc, zice ea. Ai încredere în mine. Se mişcă deja. 
Dacă totul merge bine, de Luna Grânelor va fi aici. 

Mă înfior. lar Luna Grânelor. 

— Când va afla, Comandantul va veni să-ţi facă de petrecanie. 
Trebuie să... 

— Omoar-o, îmi ia Livia vorbele din gură. înainte să afle. 

O întreb dacă Marcus ştie de sarcină, iar ea clatină din 
cap. 

— Abia azi am fost sigură. Şi am vrut să-ţi spun ție prima. 

— Spune-i, Liwy, zic eu, uitând de rang. Vrea un moştenitor. 
Poate că n-o să mai... Arăt spre mâna ei. Dar spune-i numai lui. 
Ascunde sarcina cât mai bine... 

îmi duce un deget la buze. Marcus s-a oprit din bombănit. 

— Pleacă, Sfrâncioc, şopteşte Livia. 

Mama! Tata! Hannah! Simt că nu mai pot respira. N-o va omori şi 
pe Liwy. O să mor eu înainte să permit aşa ceva. 

— Osămă lupt cu el... 

Livia îşi înfige degetele în umărul meu. Durerea mă face să-mi 
concentrez gândurile. 

— O să te lupți cu el, zice sora mea şi mă împinge spre 
dormitorul ei. Şi va muri, pentru că nu poate ține piept furiei tale. 
Iar în graba de a-l înlocui, duşmanii noştri ne vor omorî pe 
amândouă, ca să le fie mai uşor. Trebuie să trăim. Pentru el, zice ea şi 
îşi atinge burta. Pentru tata, mama şi Hannah. Pentru Imperiu. 
Pleacă. 

Mă împinge pe uşă, chiar când lumina inundă holul. Eu traversez 
camera ei în goană, trec pe lângă Faris şi Rallius, cobor de pe balcon 
pe frânghia legată special şi îmi blestem zilele la auzul strigătelor lui 
Marcus, al primei lovituri pe care o dă şi la trosnetul altui os de-al 
surorii mele. 


Partea a Il- 


Infernul 


XI 


Laia 


Patru săptămâni mai târziu 


Darin şi cu mine ne facem loc prin marea de refugiați Cărturari 
pe drumul desfundat de pământ care duce spre Adisa, încă două 
trupuri obosite şi fețe murdare printre sutele de oameni dornici să 
găsească adăpost în strălucitoarea capitală a ținutului Marinn. 

Liniştea atârnă ca ceața peste refugiaţi, iar ei se târăsc înainte. 
Mulţi dintre aceşti Cărturari au fost respinşi de alte oraşe din 
Marinn. Toţi şi-au văzut căminele pierdute, familiile şi prietenii 
torturați sau ucişi, violaţi sau încarcerați. 

Războinicii îşi folosesc mijloacele de luptă cu o eficiență 
nemiloasă. Vor să-i distrugă pe Cărturari. lar dacă eu nu-l opresc pe 
Zburător - şi dacă nu-l găsesc în Adisa pe acest „Apicultor" - vor 
reuşi. 

Mă bântuie profeția Shaevei. Eu şi Darin am discutat-o obiectiv, 
încercând să-i înțelegem fiecare propoziție. Anumite părți din ea - 
vrăbiile, Măcelarul- îmi scot la iveală amintiri vechi pe care nu le pot 
lămuri deplin. 

— O să ne dăm seama, schimbă Darin vorba, facându-mă să ridic 
din sprâncene. Avem probleme mai mari. 

Urmăritorul nostru. Omul a apărut acum trei zile, s-a luat după noi 
când am plecat dintr-un sătuc. Sau cel puţin atunci l-am observat 
întâia oară. De-atunci, rămâne destul de departe încât să nu-l putem 


vedea bine, dar destul de 


aproape încât să nu-mi dezlipesc mâna de pe pumnal. De fiecare 
dată când mă fac invizibilă sperând să mă apropii de el, dispare. 

— E tot acolo, riscă Darin o privire peste umăr. Pândeşte ca un 
blestemat de duh. 

Cearcănele de sub ochii fratelui meu îi fac irişii să pară aproape 
negri. Pomeţii îi ies puternic în relief, ca atunci când l-am salvat din 
Kauf. De când a apărut umbra noastră, Darin a dormit puţin. Dar 
chiar şi înainte îl bântuiau coşmarurile despre Kauf şi Gardianul- 
şef. Uneori îmi doresc să învie Gardianul ca să-l pot omorî cu mâna 
mea. E ciudat cum te ajung monştrii şi din mormânt, la fel de 
puternici după moarte cum erau şi în viaţă. 

— Vom scăpa de el la porţile oraşului, zic eu, încercând să fiu 
convingătoare. lar după ce intrăm, ne ascundem. Găsim un han 
ieftin, unde să nu se uite nimeni la noi de două ori. Pe urmă, putem 
întreba de Apicultor. 

Sub pretext că îmi aranjez gluga, mă uit repede în spate după 
urmăritorul nostru. E aproape acum, iar sub vălul care îi ascunde 
faţa, secera roşie a gurii lui se strâmbă într-un zâmbet. în mână îi 
luceşte o armă. 

Mă întorc la loc. Coborâm spre poalele muntelui şi încep să se 
vadă zidurile aurii ale Adisei, o minunăţie din granit alb care 
străluceşte portocaliu în lumina sângerie a cerului de la apus. Lângă 
zidul dinspre răsărit, o mare de corturi cenuşii se întinde cale de 
vreun kilometru şi jumătate; tabăra refugiaților Cărturari. în golful 
dinspre nord, plutesc banchize uriaşe, iar mirosul sărat pătrunde 
prin cel de noroi şi murdărie al drumului. 

La orizont se văd nori joşi, alungaţi, dinspre sud, de un vânt 
văratec. Când norii se împrăştie, dinspre călători se aude un suspin 
de surpriză. Căci în centrul Adisei se avântă în sus un turn din piatră 


şi sticlă, ţintuind cerul. E răsucit ca 


un corn de animal mitologic, ținut neverosimil în echilibru şi 
strălucitor de alb. Am auzit doar poveşti despre asta, însă descrierile 
nu-l încap în cuvinte. Marea Bibliotecă din Adisa. 

îmi răzbate în minte o amintire nedorită. Păr roşu, ochi căprui şi 
o gură care mințea, mințea, mințea. Keenan - Zburătorul -spunându- 
mi că voia şi el să vadă Marea Bibliotecă. 

A avut gust dulce, băiete. Ca roua într-o dimineaţă senină. Mi se 
strânge pielea când mă gândesc ce murdărie a putut scuipa în 
Anticameră. 

— Uite! 

Arăt din cap spre gloata adunată în fața porţilor oraşului, care se 
înghesuie să intre înainte de căderea nopții. 

— Acolo putem scăpa de urmăritor. Mai ales dacă eu mă fac 
nevăzută. 

Când ajungem mai aproape de oraş, mă las jos în faţa lui Darin, 
ca şi cum mi-aş lega un şiret. Pe urmă devin invizibilă. 

— Sunt chiar lângă tine, şoptesc după ce mă ridic, iar el dă din 
cap în semn că a înţeles şi se strecoară iute prin mulțime, croindu-şi 
drum cu coatele ascuţite. 

Cu cât ne apropiem de poartă, cu atât lumea înaintează mai încet. 
în cele din urmă, când soarele dispare la apus, ajungem în fața porții 
de lemn masiv, sculptată cu balene şi țipari, caracatițe şi sirene. 
Dincolo de ea, o stradă pavată cu pietre şerpuieşte şi dispare într-un 
furnicar de clădiri vopsite în culori vii, cu felinare licărind la 
ferestre. Mă gândesc la mama, care a venit la Adisa când avea doar 
câțiva ani în plus față de mine acum. Oare oraşul arăta la fel? Oare 
s-a simţit şi ea la fel de copleşită? 

— Garantul dumitale, domnule? 

Unul dintre zecile de străjeri Marinari se ocupă de Darin şi, în 
ciuda mulțimii care fierbe, e calm şi politicos. 

— Garantul meu? 


— La cine stai în oraş? La ce familie sau la ce ghildă? 


— Stăm la un han, zise Darin. Avem cu ce plăti... 

— Aurul se poate fura. Eu am nevoie de nume; hanul la care ai 
de gând să obţii cameră şi cine garantează pentru tine, adică se pune 
chezaş în ce te priveşte. După ce îmi furnizezi aceste nume, vei sta 
într-o zonă de aşteptare până când se verifică informaţiile, iar pe 
urmă ai dreptul să intri în Adisa. 

Darin pare nesigur. Nu cunoaştem pe nimeni în Adisa. De când 
ne-am despărțit de Elias, am încercat de mai multe ori să luăm 
legătura cu Araj, şeful mişcării Skiritae care a evadat din Kauf cu 
noi, dar n-am primit nicio veste de la el. 

Darin dă din cap urmărind explicaţiile soldatului, de parcă am 
şti ce avem de făcut. 

— Şi dacă nu am garant? 

—  Găseşti intrarea taberei de refugiați Cărturari la est de aici. 

Soldatul, atent până acum la mulțimea care se înghesuie în 
spatele nostru, se uită în sfârşit atent la Darin. Mijeşte ochii. 

— Zici că... 

— E timpul să plecăm! îi şoptesc fratelui meu, iar el mormăie 
ceva spre soldat, apoi se amestecă repede în mulțime. 

— N-avea cum să mă recunoască, zice Darin. Nu ne-am mai 
întâlnit niciodată. 

— Poate că toți Cărturarii arată la fel pentru el, zic eu, dar 
explicația îmi sună găunos. 

Ne întoarcem de mai multe ori să vedem dacă soldatul vine după 
noi. Eu încetinesc abia când îl zăresc la poartă, vorbind cu alt grup 
de Cărturari. Urmăritorul nostru pare să ne fi pierdut, iar noi o luăm 
spre est şi ne alăturăm unuia dintre cele peste zece şiruri lungi de 
oameni care se duc în tabăra de refugiați. 

Buni mi-a povestit ce-a făcut mama când a condus Rezistenţa din 


nord aici, la Adisa, acum mai bine de douăzeci şi 


cinci de ani. Regele Irmand din Marinn a colaborat cu ea ca să-i 
apere pe Cărturari. Ca să le dea de lucru, locuinţe şi un loc 
permanent în societatea Marinarilor. 

E clar că de-atunci lucrurile s-au dus de râpă. 

Jalea taberei e copleşitoare chiar şi dincolo de marginile ei. Găşti 
de copii bântuie printre corturile din fața noastră, majoritatea mult 
prea mici ca să fie lăsaţi de capul lor. Câţiva câini se furişează pe 
drumurile pline de noroi, adulmecând din când în când șanțurile de 
scurgere descoperite. 

De ce ni se întâmplă mereu nouă? Toţi oamenii ăştia -atâția copii 
- vânaţi, maltratați şi chinuiți. Familii furate, vieţi distruse. Au bătut 
atâta drum ca să fie respinşi din nou, ca să fie trimişi dincolo de 
zidurile cetăţii şi să doarmă în corturi şubrede, să se lupte pentru 
resturi de mâncare, să flămânzească, să îngheţe, să sufere şi mai tare. 

Şi se aşteaptă de la noi să fim recunoscători. Să fim mulțumiți. 
Foarte mulți sunt - ştiu sigur. Mulțumiţi să fie la adăpost. Mulțumiţi 
să fie în viață. Dar nu-i de ajuns - cel puțin pentru mine. 

Pe măsură ce ne apropiem de intrare, tabăra se vede mai bine. 
Pergamente albe flutură agăţate de pereţii din pânză. Mă uit atent la 
ele, dar le disting cu adevărat doar când ne apropiem de capătul 
cozii. 

Pe ele se află fața mea. A lui Darin. Ne uităm arțăgoşi, de sub nişte 

Seamănă cu afişele din biroul Comandantului de la Blackcliff. Cu 
cel de la Nur, când Sfrânciocul ne vâna pe Elias şi pe mine, oferind o 
recompensă enormă. 

— Ce i-am făcut noi oare regelui Irmand, de l-am supărat aşa? 
şoptesc eu. Să fie Războinicii în spatele acestei vânători? 

— Ei n-au de unde şti că suntem aici! 

— Au iscoade, ca toată lumea, zic. Uită-te în spate, ca şi cum ai 
vedea un cunoscut, şi pe urmă mergi înapoi... 

Un vălmăşag din spatele cozii împinge oamenii spre noi, în timp 
ce dinspre Adisa se apropie un detaşament de soldați Marinari. 
Darin lasă capul în jos, ascunzându-se adânc sub glugă. în faţa 
noastră se aud strigăte, fulgeră o lumină, urmată imediat de o pală 
de fum. Incendiu. Strigătele se transformă repede în țipete de furie 
şi de frică. 

Mintea mea e cuprinsă de groază; gândurile îmi fug spre Serra, 
spre noaptea când l-au ridicat soldaţii pe Darin. Bătăile în uşă şi 
chipul de argint al Măştii. Sângele lui Buni şi al lui Bunu pe podea, 
Darin strigând: Laia! Fugi! 

în jurul meu răsună tot mai multe voci îngrozite. Cărturarii din 
tabără fug. Copiii se strâng ciorchine şi se fac mici, sperând să treacă 
neobservaţi. Soldaţi din Marinn, în uniforme albastru cu galben, dau 
iama printre corturi şi le sfâşie de parcă ar căuta ceva. 

Nu - pe cineva. 

Cărturarii din jurul nostru se împrăştie, alergând în toate părţile 
mânaţi de o spaimă care ni s-a înscris în oase. Mereu noi! Ne-a fost 
distrusă demnitatea, ne-au fost nimicite familiile, copiii noştri au fost 
smulşi de lângă părinţii lor. Sângele nostru a îmbibat pământul. Ce 
păcat atât de mare au de plătit Cărturarii, generaţie după generaţie, 
cu singurul lucru care ne-a mai rămas: viața? 

Darin, acum o clipă calm, stă lângă mine nemişcat şi pare la fel de 


îngrozit cum sunt şi eu. îl iau de mână. Nu 


mă pot da bătută acum - nu când are nevoie de mine să rezistăm 
amândoi. 

— Hai să mergem. 

I trag de-acolo, dar nişte soldați îi împing pe cei de la cozi spre 
tabără. Ochesc un loc întunecos între două corturi. 

— Repede, Darin... 

în spatele nostru, o voce strigă: 

— Nu sunt aici. 

O Cărturăreasă numai piele şi os încearcă să scape de un soldat. 

— V-am spus că nu-s, insistă ea. 

— Ştim bine că îi adăpostiţi. 

Soldatul din Marinn e o femeie cu o palmă mai înaltă decât mine, 
iar cămaşa de zale i se întinde pe muşchii puternici ai umerilor. 
Chipul ei cafeniu, parcă dăltuit, nu are cruzimea unei Măşti, dar e 
aproape la fel de intimidant. Smulge un afiş de pe marginea unui 
cort. 

— Predaţi-i pe Laia şi pe Darin din Serra şi vă lăsăm în pace. 
Altminteri, dărâmăm această tabără şi împrăştiem refugiații în patru 
zări. Suntem mărinimoşi, e adevărat. Dar nu suntem proşti. 

în spatele femeii-soldat, zeci de copii ai Cărturarilor sunt 
îngrămădiți într-un țarc improvizat. Un nor de scântei explodează 
spre cer în spatele lor, şi încă două corturi izbucnesc în flăcări. Mă 
cutremur auzind cât de gălăgios vuieşte focul, sărbătorind parcă 
tipetele celor din neamul meu. 

— Asta-i profeția, şopteşte Darin. îți aminteşti? Vrăbiile se vor 
îneca, şi nu va şti nimeni. Cărturarii sunt vrăbiile, Laia. Cei din Marinn 
au fost numiți mereu oameni ai mării. Ei sunt şuvoiul care le îneacă. 

— Nu putem lăsa să se întâmple lucrul ăsta, rostesc eu cu efort. 
Suferă din cauza noastră. Tabăra-i singurul lor cămin. îi lăsăm până 


şi fară el. 


Darin îmi înțelege imediat intenţia. Clatină din cap şi face un pas 
înapoi, cu mişcări smucite şi speriate. 

— Nu, zice el. Nu se poate. Cum îl mai găsim pe Apicultor, dacă 
ajungem la închisoare? Sau dacă murim? Cum să mai... 

Vocea i se frânge, iar el clatină întruna din cap în semn că nu. 

— Ştiu că ne vor închide. 

îl înşfac de umeri şi îl scutur. Trebuie să-i alung groaza. Trebuie 
să mă creadă. 

— Dar jur pe ceruri că ne voi elibera pe amândoi. Nu putem lăsa 
tabăra să ardă, Darin. E greşit. Marinarii ne vor pe noi. Şi noi suntem 
chiar aici. 

în spatele nostru se aude un țipăt. Un bărbat Cărturar se agaţă 
cu unghiile de o luptătoare din Marinn, urlând în timp ce ea îi 
smulge un copil din brațe. 

— Nu-i face rău, imploră el. Te rog, te rog... 

Darin se uită şi se înfioară. 

— Ai... Ai dreptate. 

Se luptă să smulgă cuvintele din el, iar eu mă simt uşurată şi 
mândră şi mi se rupe sufletul, pentru că gândul că-l voi vedea din 
nou pe fratele meu târât în închisoare îmi face rău. 

— Nu va mai muri nimeni pentru mine, zice el. în niciun caz tu. 
Mă predau singur. Tu rămâi în siguranță... 

— în niciun caz, zic eu. Asta n-o să se mai întâmple niciodată. 
Unde te duci tu, merg şi eu. 

Renunţ să mai fiu invizibilă şi amețeala aproape că mă pune la 
pământ. Văd negru în fața ochilor şi am în față doar o cameră umedă 
şi rece, cu o femeie blondă înăuntru. Cine e? 

Când îmi revine vederea, n-au trecut decât câteva secunde. 
Alung imaginea aceea stranie din fața ochilor şi ies din 


ascunzătoarea dintre corturi. 


Femeia-soldat are instincte excelente. Cu toate că suntem la zece 
metri buni de ea, cum apărem la lumină, cum întoarce imediat capul 
către noi. Panaşul coifului şi găurile oblice pentru ochi o fac să 
semene cu un şoim furios, dar se apropie de noi cu mâna abia 
sprijinită de mânerul paloşului. 

— Laia şi Darin din Serra. 

Nu pare surprinsă şi îmi dau seama că se aştepta să ne găsească 
acolo, că ştia de sosirea noastră la Adisa. 

— Sunteţi arestaţi pentru uneltirea de nelegiuiri împotriva 


regatului Marinn. Veniţi cu mine! 


XII 
Elias 


Deşi soarele încă n-a apus, în tabăra Tribală e linişte, atunci când 
mă apropii. Focurile pentru gătit au fost stinse cu apă, caii sunt 
adăpostiţi sub o prelată. Furgoanele vopsite roşu cu galben sunt 
bine închise, ferite de ploaia primăverii târzii. înăuntru clipesc 
lumini slabe. 

Mă mişc încet, nu fără luare-aminte. Mauth trage de mine şi am 
nevoie de toată puterea ca să nu bag în seamă chemarea lui. 

La vest de caravană, câteva sute de metri mai încolo, Marea 
Duskan loveşte ţărmul stâncos, iar mugetul ei aproape că acoperă 
jelania pescăruşilor de deasupra ei. Dar instinctele mele de Mască 
sunt ascuţite ca de obicei şi o simt pe Kehanni din tribul Nasur mult 
înainte să se apropie - împreună cu şase Tribali care o păzesc. 

— Elias Veturius. 

Şuviţele răsucite argintii îi atârnă lui Kehanni până la mijloc şi 
disting bine tatuajele complicate de pe pielea cafe- niu-închis a 
povestitoarei. 

— Ai întârziat. 

— Îmi pare rău, Kehanni. 

Nu mă obosesc să inventez vreo scuză, orice Kehanni se pricepe 
să miroasă minciunile la fel de bine cum spune poveşti. 

— Te rog din suflet să mă ierți. 

— Ha! pufneşte ea. Tu eşti cel care m-a rugat să ne întâlnim. Nu 
ştiu de ce am acceptat. Acum o săptămână, 


Războinicii l-au luat pe băiatul fratelui meu, după ce ne-au prădat 
magaziile cu grâne. Numai respectul față de Mamie Rila mă 
împiedică să te spintec ca pe un porc, băiete. 

Aş vrea să te văd încercând. 

— Ai veşti de la Mamie? 

— E ascunsă bine şi îşi revine după grozăveniile la care au 
supus-o cei din neamul tău. Dacă chiar crezi că-ți voi spune unde 
este, eşti mai prost decât am bănuit. Vino. 

Arată din cap spre caravană, iar eu o urmez. îi înțeleg mânia. 
Războiul purtat de Războinici împotriva Tribalilor se vede în fiecare 
schelet de furgon ars rămas pe câmpuri, în fiecare bocet care se 
ridică din satele Tribalilor când îi plâng familiile pe cei luaţi 
prizonieri. 

Kehanni se mişcă repede, iar în timp ce mă ţin după ea, Mauth 
trage de mine şi mai tare, o suferință care mă face să-mi doresc să 
fug înapoi spre Anticamera aflată la trei leghe distanță. Mă simt 
copleşit de sentimentul că fac un lucru rău, ca şi cum aş fi uitat ceva 
important. Nu-mi dau seama dacă instinctul meu îmi spune asta, sau 
Mauth îmi manipulează mintea. în ultimele săptămâni am simţit de 
mai multe ori ceva - sau pe cineva - dând târcoale la marginea 
Anticamerei, intrând şi pe urmă plecând, ca şi cum ar încerca să 
stârnească o reacţie. De fiecare dată când am simțit asta, am zburat 
ca vântul la hotar. Şi de fiecare dată n-am găsit nimic. 

Ploaia i-a amuţit în cele din urmă pe djinni. Ticăloşii ăia afurisiți 
o urăsc. Dar spiritele se simt tulburate, sunt obligate să rămână în 
Anticameră mai mult decât ar trebui pentru că nu le pot trece eu 
dincolo destul de repede. Mă bântuie avertismentul Shaevei. 

Dacă nu treci spiritele dincolo, înseamnă că dai greş ca Păzitor al 
Sufletelor, iar lumea aşa cum o înţelegi tu se sfârşeşte. 


Mauth mă trage din nou, dar reuşesc să nu-l bag în seamă. 
Kehanni şi cu mine ne croim drum printre furgoanele caravanei 
până ajungem la unul aşezat separat de restul, al cărui coviltir negru 
contrastează puternic cu desenele complicate ale celorlalte. 

Aici stă Fakirul - acel membru al tribului care pregăteşte morții 
pentru înmormântare. 

îmi şterg fața de ploaie, în timp ce Kehanni bate în uşa de lemn 
din spate. 

— Cu tot respectul, zic eu, cu tine vreau să stau de vorbă... 

— Eu păstrez poveştile celor vii. Poveştile morţilor le păstrează 
Fakira. 

Uşa furgonului se deschide aproape imediat şi apare o fată de 
vreo şaisprezece ani. La vederea mea, face ochii mari şi se trage de 
buclele cafeniu-roşcate care îi înconjoară capul ca un nimb. îşi 
muşcă buzele şi parcă îi ies şi mai tare în evidenţă pistruii de pe 
pielea mai deschisă decât a lui Mamie, dar mai închisă decât a mea. 
Pe braţe i se încolăcesc tatuaje de culoare albastru-închis, modele 
geometrice care mă fac să mă gândesc la nişte cranii. 

Ceva din nesiguranța poziției corpului ei îmi aminteşte de Laia 
şi mă străbate un fior de dor. îmi dau seama că am înlemnit la uşă, 
iar Kehanni mă împinge în furgonul viu luminat de lămpi Tribale 
multicolore. Undeva în spate o poliţă e plină de borcane cu lichid şi 
în încăpere miroase slab a ceva astringent. 

— Ea e Aubarit, noua noastră Fakira, zice Kehanni din uşă, 
după ce am intrat. încă... învaţă. 

Kehanni zâmbeşte imperceptibil. Nu-i de mirare că a acceptat să 
mă ajute. Mă dă pe mâna cuiva care cel mai probabil nu mă poate 
ajuta câtuşi de puţin. 


— Se ocupă ea de tine, adaugă ea pe urmă. 


Uşa se trânteşte, lăsându-ne pe Aubarit şi pe mine uitându-ne 
jenaţi unul la altul. 

— Eşti tânără, exclam eu iară să vreau, când mă aşez. Fakirul 
nostru, cel din tribul Saif, era mai bătrân ca dealurile. 

— Nute teme, bhai. 

Aubarit foloseşte termenul respectuos pentru frate, iar vocea îi 
trădează neliniştea. Mă simt imediat vinovat că am adus în discuţie 
vârsta ei. 

— Am învăţat bine Tainele. Vii din Pădure, Elias Vetu- rius. Din 
domeniul lui Bani al-Mauth. Ea te-a trimis în ajutorul nostru? 

Oare tocmai a spus Mauth? 

— De unde ştii numele ăsta, Mauth? Te referi la Shaeva? 

— Ptiu, piei! exclamă Aubarit formula magică împotriva 
deochiului. Noi nu-i spunem pe nume, bhai! Bani al-Mauth e sfântă. 
Aleasa Morţii. Păzitoarea Sufletelor. Străjerul porților. Taina sfântă 
a existenţei ei o ştiu numai Fakirii şi ucenicii lor. Eu n-aş fi pomenit 
de ea, dacă nu veneai din Jaga al-Mauth. 

Locul lui Mauth. 

—  Shaev... adică, Bani al-Mauth, zic eu cu mare greutate. Ea... a 
murit. O înlocuiesc eu. Mă pregătea pe mine când... 

Aubarit se lasă cu repeziciune la pământ, de parcă i-ar fi cedat 
inima. 

— Iartă-mă, Banu al-Mauth. 

Observ că a schimbat titulatura astfel încât să se refere la un 
bărbat, nu la o femeie, şi îmi dau seama că nu leşinul i-a tăiat 
picioarele, ci că a îngenuncheat. 

— N-am ştiut. 

— Nu- nevoie să îngenunchezi, îi spun şi o ridic în picioare, 


stânjenit de respectul ei. Mă lupt să trec spiritele 


dincolo. Am nevoie de magia din inima Anticamerei, dar nu ştiu cum 
s-o folosesc. Iar spiritele se adună. Sunt tot mai multe în fiecare zi. 

Aubarit păleşte şi îşi frânge mâinile de i se albesc încheieturile 
degetelor. 

— Asta nu se poate, Banu al-Mauth. Trebuie să le treci dincolo! 
Dacă nu... 

— Ce se întâmplă? o întreb aplecându-mă în față. Ai pomenit 
despre Taine - cum le-ai învățat? Sunt scrise undeva? Pergamente? 
Cărți? 

Fakira se loveşte cu palma peste cap. 

— Să serii Tainele însemnă să le răpeşti puterea. Doar Fakirii şi 
Fakirele le învaţă, pentru că noi suntem alături de morţi atunci când 
pleacă din lumea viilor. îi spălăm şi intrăm în comuniune cu sufletele 
lor, ca să se mişte mai uşor prin Jaga al-Mauth şi să treacă dincolo. 
Păzitorul Sufletelor nu le vede, nu-i rostul ei - al tău. 

Te-ai întrebat vreodată de ce sunt atât de puţine spirite de Tribali? Sunt 
cuvintele Shaevei. 

— Tainele tale spun ceva despre magia Anticamerei? 

— Nu, Banu al-Mauth, zice Aubarit. Deşi... 

Vocea îi devine gravă şi preia cadența unei incantaţii bine 
memorate: 

— Dacă în copaci adevărul îl vei căuta, Pădurea amintirea ei ascunsă 
îți va arăta. 

— O amintire? mă încrunt eu. Shaeva nu mi-a vorbit despre aşa 
ceva. Copacii au văzut multe, fără îndoială. Dar puţina magie pe care 
o stăpânesc nu-mi îngăduie să vorbesc cu ei. 

Aubarit clatină din cap. 

— Tainele se exprimă rareori direct. Pădurea ar putea să 
însemne copacii, dar la fel de bine ar putea însemna cu totul altceva. 


Metaforicii copaci vorbitori nu mă ajută cu nimic. 


— Ce ştii despre Bani al-Mauth? o întreb. Ai întâlnit-o vreodată? 
Ţi-a vorbit vreodată despre magie sau despre cum îşi face treaba? 

— Am cunoscut-o cândva, când m-a ales bunicul să-i fiu ucenică. 
Mi-a dat binecuvântarea ei. Am crezut... am crezut că te-a trimis ea 
să ne ajuţi. 

— Săvă ajut? zic eu surprins. în lupta cu Războinicii? 

— Nu,cu... 

îşi înghite cuvintele. 

— Nu te preocupa cu astfel de nimicuri, Banu al-Mauth. Tu 
trebuie să treci spiritele dincolo, iar ca s-o faci, e nevoie să te retragi 
din lume, nu să-ţi pierzi timpul ajutând străini. 

— Spune-mi ce se petrece, zic eu. Pot hotărî singur dacă mă 
priveşte sau nu. 

Aubarit îşi frânge mâinile nehotărâtă, dar atunci când pufnesc 
nerăbdător, îmi spune cu glas scăzut: 

—  Fakirii şi Fakirele noastre mor. Unii au fost ucişi în timpul 
atacurilor Războinicilor. Dar restul... spune ea şi clatină din cap. 
Bunicul a fost găsit într-un iaz adânc de-un metru. Avea plămânii 
plini cu apă, numai că el ştia să înoate. 

— Poate că i s-a oprit inima. 

— Era puternic ca un taur şi încă nu împlinise şaizeci de ani. Şi 
asta-i doar o parte a poveştii, Banu al-Mauth. M-am străduit din 
răsputeri să ajung la spiritul lui. Trebuie să înţelegi că m-au pregătit 
să devin Fakira încă de când am început să vorbesc. N-am fost 
nevoită niciodată să mă lupt ca să intru în comuniune cu un spirit. 
De data asta, însă, am simțit că mă bloca ceva. lar când am reuşit, am 
găsit spiritul bunicului profund tulburat - nici n-a vorbit cu mine. 
Ceva e in neregulă. N-am vorbit cu ceilalți Fakiri, toți sunt preocupați 
peste poate de Războinici. Dar lucrul despre care ţi-am povestit este 


mai mare şi mai rău de atât. Şi nu ştiu ce să fac. 


O smucitură puternică aproape că mă ridică în picioare. Simt 
nerăbdarea de la celălalt capăt al firului invizibil. Poate că Mauth nu 
vrea să aflu această informaţie. Poate că vraja vrea să rămân 
neştiutor. 

— Trimite-le vorbă celorlalți Fakiri, zic eu. Spune-le ca 
furgoanele lor să nu mai stea separat de restul caravanelor, din 
ordinul lui Banu al-Mauth, care s-a arătat îngrijorat de siguranţa lor. 
Şi spune-le să-şi vopsească furgoanele la fel ca restul tribului. în felul 
ăsta, duşmanii vă vor găsi mai greu... 

Mă opresc brusc. Smucitură dinăuntrul meu e destul de 
puternică încât să mă simt de parcă mi-ar fi greață. Insist, însă, căci 
nimeni altcineva n-o va ajuta pe Aubarit sau pe Fakiri 

—  întrebă-i şi pe restul dacă intră greu în comuniune cu 
spiritele, zic. Şi află dacă s-a mai întâmplat vreodată până acum. 

— Ceilalți Fakiri nu mă ascultă pe mine. 

— Puterile tale sunt tinere, zic eu. 

Trebuie să plec, dar n-o pot lăsa aşa, îndoindu-se de ea şi de 
munca ei. 

— Asta nu înseamnă, însă, că nu le ai, adaug. Gândeşte-te cum îşi 
poartă Kehanni puterea, de parcă ar fi propria piele. Aşa trebuie să 
devii şi tu. Pentru poporul tău. 

Mauth mă trage din nou, suficient de puternic încât să mă ridic 
în picioare fără voia mea. 

— Trebuie să mă întorc în Anticameră, îi spun fetei. Dacă ai 
nevoie de mine, vino la hotarul Pădurii. Voi şti că eşti acolo. Dar nu 
încerca să intri. 

Câteva clipe mai târziu, sunt din nou în bătaia grea a ploii. Pe 
deasupra Anticamerei se văd fulgere, iar eu le simt lovindu-mi 


domeniul: la nord, lângă cabană şi mai aproape, 


lângă râu. îmi dau seama de asta instinctiv, ca atunci când simt o 
tăietură sau o muşcătură. 

în timp ce zbor ca vântul către casă, mă gândesc la cuvintele lui 
Aubarit. Shaeva nu mi-a spus niciodată că Fakirii sunt atât de 
profund legați de munca ei. N-a pomenit niciodată nici măcar că ar 
şti că există, ca să nu mai vorbim despre toată mitologia pe care au 
construit-o în jurul ei. Eu ştiam despre Fakiri cam ce ştiu despre ei 
majoritatea Tribalilor - că se ocupă de morţi şi că trebuie respectaţi, 
dar cu mai multă frică decât simt respectați Zaldarii sau Kehanni. 

Dacă aş fi fost mai atent, poate-mi dădeam seama de legătură. 
Triburile au fost mereu foarte precaute cu Pădurea. Afya urăşte să 
se apropie de ea, iar tribul Saif se ținea la cel puţin cincizeci de leghe 
depărtare, când eram copil. 

Mă apropii de Anticameră, iar imboldul lui Mauth, care trebuia 
să fi slăbit până acum, devine mai puternic. Oare mă vrea pur şi 
simplu înapoi? Sau vrea ceva mai mult? 

în cele din urmă, hotarul apare în fața mea, iar cum îl trec, cum 
mă izbesc urletele spiritelor. Furia lor a ajuns la apogeu, 
transformată în ceva violent şi răscolitor. Cum s-au înfuriat oare în 
halul ăsta, în ceasul cât am fost plecat? 

Spiritele se înghesuie lângă hotar cu o concentrare încă- 
păţânată. La început mi se pare că împing ceva de lângă zid. Un 
animal mort? Un cadavru de om? 

Dar în timp ce îmi croiesc drum pe lângă ei, tremurând din 
cauza fiorilor reci care îmi străbat corpul, îmi dau seama că nu 
împing nimic spre zidul hotarului. împing chiar zidul, încearcă să 


scape. 


XIII 


Sfrânciocul 


Fumul pătează cu negru cerul dinspre sud, atunci când corabia 
se apropie în sfârşit pe fluviu de Navium. Ploaia care ne-a udat până 
la piele în ultimele două săptămâni zăboveşte la orizont, îşi bate joc 
de noi şi se încăpățânează să nu ne dea pace. Cel mai mare port din 
Imperiu e în flăcări, iar cei din neamul meu ard împreună cu el. 

Avitas vine lângă mine pe prova lată, în timp ce Dex se răsteşte la 
căpitan să se mişte mai repede. Răsună bubuituri - sunt tobele din 
Navium care transmit ordine codate, cu frenezia pe care o auzi 
numai în timpul unui atac. 

Chipul argintiu al lui Avitas este încordat, cu gura trasă în jos 
aproape într-o încruntare. A petrecut ceasuri lungi în timpul 
drumului învățându-mă să-mi ferec mintea în fața oricui ar încerca 
să pătrundă în ea, ceea ce înseamnă că am stat multă vreme uitându- 
ne fix unul la fața celuilalt. Am ajuns să-i cunosc bine chipul. Orice 
veste mi-ar aduce, e una rea. 

— Grimarr şi forțele lui au atacat în zori, acum trei săptămâni, 
zice el. Iscoadele noastre spun că asupra Karka- unilor din sud s-a 
abătut foametea. Au murit zeci de mii. Atacurile lor asupra coastei 
noastre sudice durează deja de luni în şir, dar am avut informații 
depăşite în legătură cu flota pe care au adunat-o. Au venit cu peste 


trei sute de nave şi au lovit mai întâi portul comercial. Din cele două 


sute eincizeci de vase aflate în port, două sute patruzeci şi trei au fost 
distruse. 

Asta-i o lovitură pe care Casele Comercianţilor n-o vor uita 
curând. 

— Contramăsuri? 

— Amiralul Leonidas a ieşit cu flota noastră în larg de două ori. 
Prima oară am doborât trei ambarcațiuni Barbare înainte să fim 
întorşi în port de o furtună. A doua oară, a atacat Grimarr şi ne-am 
retras. 

— Grimavrr l-a făcut pe amiralul Leonidas să se retragă? 

Oricine o fi Karkaunul ăsta uitat de ceruri, nu-i prost 
deloc. Leonidas comandă marina militară a Imperiului de treizeci de 
ani. El a proiectat portul militar din Navium, pe nume Insula: un 
turn de pază înconjurat de o enormă întindere de apă, cu un port 
circular bine apărat în spate, care adăposteşte oameni, corăbii şi 
provizii. De pe Insulă, s-a luptat cu Barbarii vreme de decenii. 

— Conform raportului,  Grimarr a  contracarat toate 
stratagemele lui Leonidas. După aceea, Karkaunii au blocat portul. 
Oraşul se află efectiv sub asediu. Iar în Cartierul de Sud-Vest, 
numărul morților a ajuns la o mie. Acolo atacă Grimarr cel mai tare. 

Cartierul de Sud-Vest este locuit aproape în întregime de Plebei 
- docheri, marinari, pescari, dogari, fierari şi familiile lor. 

— Keris Veturia pregăteşte o operațiune care să înfrângă 
următorul atac al Barbarilor. 

— N-ar trebui să pregătească Keris nimic, fără s-o mai 
tempereze Leonidas, zic eu. El unde e? 

— După al doilea eşec, Keris 1-a executat, zice Avitas, iar după 
pauza lungă pe care o face, îmi dau seama că e la fel de tulburat ca şi 
mine de această veste. Pentru grave abateri de la datorie. Acum 


două zile. 


— Bătrânul acela a trăit şi a respirat numai datorie. 

Simt împietrită. Pe când eram cinciar, chiar înainte să-mi 
primesc masca, Leonidas m-a pregătit personal vreme de şase luni. 
Era unul dintre puţinii Pateri din sud în care tata avea încredere. 

— S-a luptat cu Karkaunii timp de cincizeci de ani, zic eu. îi 
cunoştea mai bine decât oricine altcineva aflat în viață. 

— în mod oficial, Comandantului i s-a părut că a pierdut prea 
mulți oameni în timpul atacurilor şi că i-a nesocotit avertismentele 
de prea multe ori. 

— Iar în mod neoficial, a vrut să aibă ea controlul. Blestemată fie 
să ardă în iad! Cum de-au permis asta Paterii Aristocrați? 
Comandantul nu-i vreo zeitate. O puteau împiedica. 

— Ştii cum era Leonidas, Sfrâncioc, zice Avitas. Nu lua mită şi 
nu le permitea Paterilor să-i spună ce să facă. îi trata la fel pe 
Aristocraţi, pe Comercianţi şi pe Plebei. După părerea Paterilor, 
Leonidas a lăsat portul comercial să ardă. 

— Iar acum Keris comandă Navium. 

— Ne-a chemat la ea, zice Avitas. Am fost informați că ne va 
conduce o escortă. E pe Insulă. 

Cotoroanţa. încearcă să mă ţină sub control încă dinainte să intru 
în oraş. Şi eu intenționam să merg mai întâi pe Insulă. însă acum, 
dacă mă duc, va părea că vreau să-i intru în grații şi caut aprobarea 
superiorilor. 

— La naiba cu convocarea ei! 

îmi atrage atenţia o vânzoleală de la docuri. Nechezături de cai 
înnebuniți sparg aerul şi văd armura negru cu roşu a unei Gărzi 
Negre. Soldatul încearcă să țină animalele în frâu, dar caii dau din 
copite şi se smucesc. 

Apoi, la fel de brusc pe cum s-au speriat, caii se potolesc şi lasă 
capetele în jos, de parcă ar fi drogaţi. Toţi oamenii de pe chei se trag 


înapoi. 


Se iveşte o siluetă în negru. 

— Pe toate iadurile, murmură Avitas lângă mine. 

Zburătorul e înspăimântător, cu ochii strălucitori aţintiţi 
asupra mea. Dar nu sunt surprinsă. Mă aşteptam de la Keris să-l țină 
în preajma ei pe monstrul djinn. Ştie că încerc s-o omor. Ştie că dacă- 
şi poate folosi animalul de casă supranatural ca să-mi intre în minte, 
eu nu voi reuşi niciodată. 

Mă gândesc la orele petrecute cu Avitas, învățând să-mi ferec 
mintea. Ore în care i-am ascultat vocea calmă expli- cându-mi cum 
să-mi imaginez gândurile cele mai ascunse ca pe nişte nestemate 
închise într-un sipet, la rândul lui închis într-o epavă pe fundul unei 
mări uitate. Harper nu ştie de sarcina Liviei. N-am vorbit cu nimeni 
despre ea. Dar ştie că viitorul Imperiului depinde de distrugerea 
Comandantului. A fost un instructor riguros. 

însă n-a putut pune la încercare ce am reuşit să învăţ. Sper din 
răsputeri să fie suficientă pregătirea mea. Dacă Keris află că Liwy e 
însărcinată, asasinii ei vor năvăli în câteva zile. 

'Tragem la chei, iar eu mă simt cu gândurile împrăştiate. Adună- 
te, Sfrâncioc. De asta depinde viaţa lui Liwy. De asta depinde Imperiul. 

Pornesc spre mal pe puntea de scânduri fără să mă uit în ochii 
Zburătorului. Am făcut cândva greşeala asta, cu luni în urmă, când 
i-am întâlnit privirea în Serra. Acum ştiu că ochii lui mi-au arătat 
viitorul. Am văzut, în ziua aceea, moartea familiei mele. N-am înțeles 
atunci - am crezut doar că mă copleşise frica. 

— Bun venit, Sfrâncioc. 

Nu pot ascunde fiorul pe care îl simt când vocea Zburătorului îmi 
zgârie urechea. îmi face semn să mă apropii. Sunt Mater a Casei 


Aquilla. Sunt Mască. Sunt membru al 


Gărzii Negre. Sunt Sfrânciocul, mâna dreaptă a împăratului Războinicilor. 
Ordon corpului să nu mi se clintească şi mă uit la el cu toată puterea 
rangului meu. 

Corpul mă trădează. 

Zgomotele de pe docul râului se sting. Apa nu mai loveşte chila 
navelor. Docherii nu se mai strigă unii pe alţii. Nu med scârțâie 
niciun catarg, nu mai pocnesc pânzele umflate, nu mai vuieşte 
marea. Liniştea care-l înconjoară pe djinn e absolută, o aură 
imposibil de pătruns. Totul dispare, când se micşorează distanța 
dintre noi. 

Păstrează-ţi controlul, Sfrâncioc. Nu-i da nimic. 

— Aha, spune Zburătorul încet când ajung lângă el. Felicitări, 
Sfrâncioc. înțeleg că vei fi mătuşă. 


XIV 


Laia 


închisoarea celor din Marinn e mică, friguroasă şi sinistru de 
tăcută. Intru în celula mea slab luminată şi pun mâna pe zidul de 
piatră. E atât de gros, încât aş putea striga la nesfârşit fără ca Darin, 
închis de cealaltă parte a coridorului, să mă audă vreodată. 

Probabil că îşi iese din minți. Mi-1 imaginez strângând şi 
deschizând pumnii şi frecând pardoseala cu cizmele, între- bându-se 
când va scăpa de acolo. Dacă vom scăpa. Locul ăsta nu-i Kauf, dar e 
tot o închisoare. Iar demonii fratelui meu nu-1 vor lăsa să uite. 

Asta înseamnă că trebuie să rămân cu capul pe umeri pentru 
amândoi şi să găsesc o modalitate de scăpare. 

Se înnoptează, apoi se crapă de ziuă, dar abia după-amia- ză 
târziu se deschide zăvorul uşii mele şi intră în celulă trei siluete cu 
un felinar. Recunosc femeia-căpitan care ne-a arestat şi încă una 
dintre luptătoarele ei. Dar îmi atrage atenţia cea de-a treia femeie, 
înaltă şi bine acoperită cu pelerina. 

E înconjurată de ghuli. 

Se adună la picioarele ei ca nişte corbi flămânzi, sâsâie şi o lovesc 
cu laba. îmi dau seama cât ai clipi că ea nu-i poate vedea. 

— Adu-l pe frate, căpitane Eleiba. 

Femeia vorbeşte serrana răguşit şi melodios. Ar putea fi Kehanni, 
cu astfel de voce. Pare cam de vârsta Afyei sau doar puțin mai mare, 


are pielea cafeniu-deschis şi părul 


negru, drept, strâns într-un coc. Ține spatele foarte drept şi merge 
grațios, ca şi cum ar purta, în echilibru pe cap, o carte. 

— Stai jos, copilă, zice femeia, şi cu toată vocea plăcută, simt că 
ascunde sub ea o răutate care îmi dă fiori. 

Oare o influențează ghulii? Nu ştiam că au o asemenea putere. Se 
hrănesc cu suferință, cu tristeţe şi miros de sânge. Aşa mi-a spus Spiro 
Teluman cu mult timp în urmă. Ce fel de suferință o chinuie pe 
femeia asta? 

Curând vine şi Darin, încetinind pasul când intră şi făcând ochii 
mari. Vede şi el ghulii. Când se aşază lângă mine pe prici, îi iau mâna 
şi-o strâng. Nu ne pot ține aici. N-o să-i las. 

Femeia mă studiază îndelung şi pe urmă zâmbeşte. 

— Tu nu semeni deloc cu Leoaica, îmi spune mie. lar tu - se uită 
la Darin - eşti leit ea. A fost deşteaptă că v-a ţinut ascunşi. Bănuiesc 
că de asta mai trăiţi. 

Ghulii se cațără pe mantia femeii şi îi şoptesc la ureche. Buzele ei 
se strâmbă într-un rânjet. 

— Tata îmi spune că Mirrei i-a plăcut mereu să aibă mici secrete. 
Mă întreb dacă îi semănațţi în alte privinţe. Dacă urmăriți mereu să 
luptaţi în loc să vă înţelegeţi, să stricaţi în loc să construiți, să... 

— Să nu vorbeşti aşa despre mama! zic eu simțind că îmi iau foc 
obrajii. Cum îndrăzneşti să... 

— Te rog să i te adresezi Prințesei Moştenitoare Nikla din 
Marinn drept Prințesă sau înălțimea ta, zice Eleiba. îi vei vorbi cu 
respectul datorat rangului ei. 

Femeia aceasta năpădită de ghuli care îi influențează mintea va 
ajunge într-o zi să conducă ţinutul Marinn? Aş vrea să sperii şi să 
alung de lângă ea creaturile acelea supranaturale, dar n-o pot face 
fără să pară că o atac. Cei din Marinn nu sunt la fel de neîncrezători 


în supranatural 


cum sunt Cărturarii, dar ceva îmi spune că tot nu m-ar crede, chiar 
dacă îi spun ce văd. 

— Nute necăji, Eleiba, pufneşte Nikla. Trebuia să-mi închipui că 
va fi la fel de lipsită de rafinament ca Leoaica. Bine, fetițo, hai să 
vorbim despre motivul pentru care te afli aici. 

— Te rog, zic eu strângând din dinţi, ştiind că viaţa mea e în 
mâinile Niklei. Fratele meu şi cu mine suntem aici ca să... 

— Ca să faceţi arme din oțel de Serra, zice Nikla. Să-i înarmați 
pe refugiații Cărturari care potopesc oraşul. Să stârniți o răzmeriță. 
Să-i provocaţi pe Marinari, în ciuda a tot ceea ce am făcut pentru 
poporul vostru de când v-a dezrădăcinat Imperiul acum sute de ani. 

Sunt atât de uluită, încât abia reuşesc să vorbesc. 

—  Nu,bolborosesc eu. Nu, Prinţesă, te înşeli. Nu am venit aici să 
facem arme, noi... 

Oare să-i spun despre Zburător? Despre Shaeva? Mă gândesc la 
poveştile despre violenţa lumii supranaturale, trecute din gură în 
gură în timpul drumului, poveşti pe care le aud de luni în şir. 
Pesemne că ghulii i-au spus minciuna asta. Sunt datoare s-o previn. 

— Se apropie o ameninţare, Prințesă. O mare ameninţare. Nu 
mă îndoiesc că ai auzit poveşti despre nave din Marinn care se 
scufundă pe mare liniştită, sau despre copii dispăruți în toiul nopții. 

Lângă Nikla, Eleiba încremeneşte şi îmi caută privirea, plină de 
recunoaştere. Fa ştie! Dar Nikla ridică mâna. Ghulii chicotesc 
răutăcios, cu ochii roşii, mici, fixați asupra mea. 

— "Ţi-ai trimis aliaţii înainte să împrăştie astfel de minciuni în 
rândul Cărturarilor, zice ea. Poveşti cu monştri din legende. Da, 


micii tăi prieteni şi-au făcut bine treaba. 


Araj. Mişcarea Skiritae. Oftez. Elias m-a avertizat că liderul 
Skiritae va duce vorba despre isprăvile mele în cele patru zări. Nu 
mi-am bătut capul prea mult cu asta. 

— Ți-au construit o reputaţie printre Cărturarii nou- veniţi, o 
populaţie călcată în picioare şi uşor de manipulat. lar pe urmă ați 
apărut tu şi fratele tău, urmaşii mamei voastre, şi ați promis oțel de 
Serra, adăpost şi siguranță. Toţi răzvrătiții spun aceeaşi poveste, 
fetițo. Vorbele diferă doar câte puţin la fiecare. 

— Nu vrem necazuri. 

Devin tot mai îngrijorată, dar îl invoc în minte pe Bunul şi mă 
gândesc la momentul acela când el aducea pe lume gemeni, iar eu 
am intrat în panică. Era prima naştere la care asistam, iar cu câteva 
vorbe, calmul lui m-a ajutat să mă potolesc, până când nu mi-au mai 
tremurat mâinile. 

— Vrem numai să... 

— Nu-mi vorbi de sus. Poporul meu a făcut totul pentru poporul 
vostru, zice Nikla şi se plimbă prin celula mică, cu ghulii pe urmele 
ei ca o haită de câini credincioşi. l-am primit în oraş şi i-am integrat 
în cultura Marinarilor. Dar generozitatea noastră nu-i fără limite. 
Aici, în Marinn, nu suntem cruzi ca Războinicii, dar nici nu le 
purtăm recunoştinţă agitatorilor. Dacă nu cooperaţi, căpitanul 
Eleiba o să vă urce pe amândoi pe primul vapor spre teritoriile 
Tribale - la fel cum am procedat şi cu prietenii voştri. 

Pe iaduri! Deci asta s-a întâmplat cu Araj, cu Tas şi cu restul celor 
din Skiritae. Cerule, sper să fie în viață. 

— Teritoriile Tribale gem de Războinici. 

încerc să-mi țin furia în frâu, dar cu cât vorbeşte mai mult femeia 
asta, cu atât îmi vine mai tare să ţip. 

— Dacă ne trimiţi acolo, vom fi ucişi sau luați drept sclavi. 

Exact. 


Nikla înclină capul, iar lumina felinarului îi face ochii la fel de 
roşii ca ai ghulilor. Oare Zburătorul i-a trimis ghulii? E şi ea unul 
dintre oamenii aliați cu el, ca Gardianul-şef şi Comandantul? 

— Am o ofertă pentru tine, Darin din Serra, continuă Nikla. 
Dacă ai vreun strop de rațiune, vei vedea că e mai mult decât corectă. 
Vrei să faci oțel de Serra? Foarte bine. Fă oţel de Serra pentru 
armata Marinarilor. îți oferim tot ce ai nevoie, plus casă şi masă 
pentru tine şi sora ta. 

— Nu, zice Darin cu privirea fixată în podea, clătinând din cap. 
Nu vreau să fac asta. 

Nu vreau, remarc că spune. Fără nu pol. Simt o scânteie de 
speranță. Oare fratele meu îşi aminteşte cum să facă oţelul? Oare s-a 
eliberat ceva în el pe drumul de la Pădure până la Adisa, ceva care i- 
a permis să-şi amintească ce l-a învăţat Spiro? 

— Gândeşte-te... 

— Nu voi face asta. 

Darin se ridică în picioare, cu două capete mai înalt decât Nikla. 
Eleiba păşeşte în fața prințesei, dar Darin vorbeşte liniştit, cu brațele 
desfăcute în lături. 

— Nu înarmez alt grup de oameni pentru ca astfel poporul meu 
să poată trăi la mila lor. 

— Te rog, lasă-ne să plecăm, zic eu şi le trag ghulilor un şut, 
împrăştiindu-i pentru o clipă, înainte să se înghesuie din nou în jurul 
Niklei. N-am vrut să vă facem niciun rău, iar voi aveţi griji mai mari 
decât doi Cărturari care se feresc să dea de vreo belea. Imperiul s-a 
întors împotriva triburilor, s-ar putea să se întoarcă şi împotriva 
regatului Marinn. 

— Războinicii au un tratat de pace cu Marinn. 

— Aveau un tratat de pace şi cu triburile, zic eu. Cu toate astea, 


au ucis sau au capturat sute de oameni în deşertul 


Tribal. Noul împărat... tu nu-l cunoşti, Prinţesă. E... altfel. Nu-i unul 
cu care să poţi colabora. Este... 

— Nu discuta politică cu mine, fetiţo. 

Ea nu poate vedea ghulii care i se agaţă de obraji, tră- gându-i 
gura într-un zâmbet oribil. Mi se face greață să mă uit. 

— Eram o forță de luat în seamă la curtea tatălui meu cu mult 
înainte să te naşti, zice ea, apoi se întoarce spre Darin. îmi mențin 
oferta. Faci arme pentru armata mea, sau îți încerci norocul în 
teritoriile Tribale. Ai răgaz să te 


hotărăşti până mâine în zori. 


Darin şi cu mine nu ne obosim să stăm de vorbă despre oferta 
Niklei. Ştiu că n-ar accepta-o cu niciun chip. Ghulii stau agățați de 
ea, iar asta pare să însemne că Zburătorul se amestecă în politica 
Marinarilor. Exact asta ne mai lipseşte nouă, Cărturarilor - încă un 
grup de suverani cărora să ne supunem pentru că n-avem arme să 
purtăm o luptă dreaptă. 

— Ai spus nu vreau. 

M-am gândit intens şi îndelung înainte să aduc vorba despre 
afirmaţia aparent nepremeditată a lui Darin. Fratele meu se plimbă 
prin celulă, neliniştit ca un cal în ţarc. 

—  Cândţi-a cerut Nikla să faci arme, n-ai spus că nu poți. Ai spus 
că nu vrei. 

— M-am exprimat greşit. 

Darin se opreşte din mers, cu spatele la mine, şi, cu toate că mă 
doare să recunosc, minte. Să insist, sau s-o las baltă? 

Ai tot lăsat-o baltă, Laia. S-o laşi baltă înseamnă că Izzy a murit 
degeaba. înseamnă că Elias a fost încarcerat degeaba. înseamnă că vărul 


Afyei a murit degeaba. 


încerc o abordare diferită. 

— Crezi că Spiro... 

— Putem să nu vorbim despre Spiro, despre arme sau despre 
oţel? 

Se aşază lângă mine, cu umerii căzuţi, de parcă zidurile celulei l- 
ar face mai mic. Strânge şi desface pumnii. 

— Cum vom reuşi oare să ieşim de-aici? 

—  Excelentă întrebare, zice din uşă o voce blândă. 

'Tresar - cu câteva secunde în urmă, uşa era încuiată. 

— Cineva s-ar putea să aibă o soluţie, dacă vreţi s-o ascultați. 

Un Cărturar tânăr, cu pielea închisă la culoare, se reazemă de 
cadrul uşii, sub ochii paznicilor. Numai că, îmi dau eu seama, nu 
există niciun paznic care să-l vadă. Au dispărut toți. 

Bărbatul e chipeş, cu părul negru strâns pe jumătate în coadă şi 
cu trupul ager al unui spadasin. Are antebrațele pline de tatuaje, dar 
pe întuneric, nu le disting simbolurile. Tot aruncă în sus o cheie, ca 
pe o minge. Pare atât de lipsit de griji încât mă scoate din sărite. 
Sclipirea din ochii lui şi zâmbetul viclean mi se par dintr-odată 
cunoscute. 

— Te cunosc, zic eu şi fac un pas înapoi, dorindu-mi să fi avut 
pumnalul. Eşti cel care ne urmărea. 

Bărbatul face o plecăciune batjocoritoare, iar eu devin dintr- 
odată neîncrezătoare. Darin se zbârleşte. 

— Sunt Musa din Adisa, zice bărbatul. Fiul lui Ziad şi al lui 
Azmath din Adisa. Nepotul lui Mehr şi al Sairei din Adisa. Mai sunt, 
de asemeni, singurul vostru prieten din acest oraş. 

— Ai spus că ai o soluţie pentru problema noastră. 

Poate că-i o prostie să avem încredere în acest om, dar 
eu şi Darin trebuie neapărat să scăpăm de-aici. Toată vorbăria 


Niklei despre cum o să ne îmbarce pe un vas a fost o 


aiureală. Nu-i va îngădui unui bărbat care cunoaşte secretul oţelului 
de Serra să plece pur şi simplu. 

— Vă scot de-aici pe amândoi, dar cu un preţ. 

Evident. 

— Cepreț? 

— Tu -se uită la Darin - vei face arme pentru Cărturari. Iar tu - 
se întoarce spre mine - mă vei ajuta să reînvii Rezistenţa 
Cărturarilor din nord. 

în liniştea lungă care se lasă după enunţul lui, îmi vine să râd. 
Chiar aş râde, dacă ne-am afla în împrejurări mai puţin oribile. 

— Nu, mulțumesc. Mi-a ajuns de câtă rezistență am avut parte şi 
m-am săturat de cei care o susțin. 

— Mă aşteptam să spui asta, ţinând cont cum te-au trădat Mazen 
şi Keenan, zice Musa. 

Zâmbeşte sumbru când strâng pumnii, iar eu mă holbez uluită la 
el. Cum de ştie? 

— Iertare, zice el. Nu Keenan. Zburătorul. în orice caz, 
neîncrederea ta e de înțeles. Dar ai de gând să-l opreşti pe stăpânul 
djinnilor, nu? Ceea ce înseamnă că trebuie să ieşi de-aici. 

Eu şi Darin ne uităm la el cu gura căscată. Eu îmi recapăt prima 
glasul. 

— De unde ştii despre... 

— Mă uit. Ascult. 

Musa se ridică pe vârfuri şi aruncă o privire în lungul 
coridorului. Dincolo de uşa sectorului de celule se aud voci ascuţite 
şi grăbite. 

—  Hotărâţi-vă, zice el. Aproape că nu mai avem timp. 

— Nu. 

Darin vorbeşte pentru amândoi, iar eu mă încrunt. 

— Ar trebui să pleci, adaugă el. Doar dacă nu vrei să te închidă 


aici cu noi. 


— Am auzit eu că eşti încăpățânat, oftează Musa. Ascultă de 
logică, măcar. Chiar dacă veţi reuşi să scăpați din închisoarea asta, 
cum îl veţi găsi pe Apicultor, dacă vă urmăresc Marinarii? Mai ales 
în caz că el nu vrea să fie găsit? 

— De unde ştii... 

Nu mai întreb. Deja mi-a spus. Se uită. Ascultă. 

— II cunoşti pe Apicultor? 

— Jur să vă duc la el. 

Musa îşi crestează palma şi sângele picură pe jos. Un jurământ de 
sânge nu-i puțin lucru. 

— După ce vă scot de aici. Dacă sunteți de acord cu condiţiile 
mele. Dar trebuie să acționăm. Acum! 

— Darin. 

îmi iau fratele de braț şi îl trag într-un colț al celulei. 

— Dacă ne poate duce la Apicultor, salvăm mult timp, săptămâni 
întregi. 

— N-am încredere în el, zice Darin. Ştii bine că vreau să scap de- 
aici la fel de mult ca tine. Mai mult, chiar. Dar nu voi face o 
promisiune pe care n-o pot respecta, şi nici tu. De ce vrea să-l ajuţi 
cu Rezistenţa? Ce are de câştigat? De ce nu face singur treaba asta? 

— Nici eu nu am încredere în el. Dar ne oferă o scăpare. 

Mă gândesc la fratele meu. Mă gândesc la minciuna lui 
de mai devreme. Deşi nu vreau să-l rănesc în niciun fel, ştiu că dacă 
vreau să ieşim vreodată din închisoarea asta, voi fi nevoită s-o fac. 

—  Scuzaţi-mă, zice Musa, dar chiar trebuie să... 

— Taci, mă răstesc eu la el înainte să mă întorc din nou spre 
Darin. M-ai minţit, îi spun. în legătură cu armele. Nu - ridic palmele 
când vrea să protesteze - nu m-am supărat. Dar cred că nu înţelegi 
ce faci. Tu alegi să nu faci arme. Iar asta-i o alegere egoistă. Poporul 
nostru are nevoie de tine, Darin. lar asta ar trebui să conteze mai 


mult decât dorințele sau 


suferința ta. Ai văzut ce li se întâmplă Cărturarilor. Povestea asta nu 
se va opri. Chiar dacă îl înving pe Zburător, vom fi mereu mai slabi, 
dacă nu ne putem apăra. Avem nevoie de oţel de Serra! 

— Laia, aş vrea să-l fac, chiar vreau... 

— Atunci, încearcă, zic eu. Asta-i tot ce-i cer. încearcă. Pentru 
Izzi. pentru Afya, care a pierdut jumătate de duzină din oamenii 
tribului ei ca să ne ajute. Pentru - vocea mi se frânge aici - pentru 
Elias. Pentru viața pe care şi-a dat-o pentru tine. 

Ochii albaştri ai lui Darin se măresc de surpriză şi durere. 
Demonii lui se trezesc şi cer atenţie. Dar undeva, dincolo de frică, 
rămâne tot fiul Leoaicei, iar de data asta, curajul tainic pe care l-a 
avut toată viața iese învingător. 

— Bine, surioară, zice el. Fie ca tine. Voi încerca. 

în clipele următoare, Musa - care a tras fară ruşine cu urechea - 
ne face semn spre coridor. Imediat ce iese din celulă, Darin îl înşfacă 
de gât şi îl izbeşte de perete. Aud un fel de schelălăit ca de animal, 
dar după ce Musa taie ciudat aerul cu mâna, se face linişte. Un ghul ? 

— Dacă îi faci vreun rău surorii mele, zice Darin încet, dacă o 
trădezi, dacă profiți de încrederea ei sau dacă o faci să sufere, jur pe 
ceruri că te omor! 

Musa horcăie un răspuns, iar când Darin îi dă drumul, în uşa 
coridorului se aud chei. Peste câteva clipe, uşa se deschide şi apare 
Eleiba, cu paloşul în mână. 

— Musa! mârâie ea. Trebuia să-mi fi dat seama. Eşti arestat! 

— Ai făcut-o lată, zice Musa, frecându-şi gâtul acolo unde îl 
apucase Darin, cu o uşoară iritare pe trăsăturile fine ale feței. 
Puteam fi departe, dacă n-aveai tu izbucniri frățeşti. 

Pe urmă şopteşte ceva, iar Eleiba cade blestemând, ca atacată de 


un duşman invizibil pentru noi. 


Musa se uită de ia Darin la mine cu sprâncenele ridicate. 
— Maiaveţi şi alte amenințări? Discuţii cu care vreţi să-mi pierd 


vremea? Nu? Bine. Atunci hai să ieşim de-aici odată! 


La ivirea zorilor, Musa, Darin şi cu mine ieşim din prăvălia unui 
croitor pe o stradă din Adisa. Mi se învârte capul din cauza 
labirintului straniu de tuneluri, pasaje şi idei interconectate prin 
care ne-a adus Musa până aici. 

— Nu ne-am descurcat rău, zice Musa. Dacă ne grăbim, putem 
ajunge la o casă conspirativă înainte de... 

— Stai puţin, îl prind eu de umăr. Nu mergem nicăieri cu tine 
până nu ne spui cine eşti. 

în spatele meu, Darin încuviințează vehement. 

— De ce te cunoaşte căpitanul Eleiba? Şi de ce ai atacat-o? Am 
auzit un zgomot. Mi s-a părut de ghul. Iar din moment ce Prințesa 
Nikla mişună de ghuli, înţelegi de ce mă îngrijorează. 

Musa se desprinde cu uşurinţă din strânsoarea mea şi îşi 
netezeşte cămaşa - care, observ, e de foarte bună calitate pentru un 
Cărturar. 

— N-a fost mereu aşa, zice el. Nik... La prințesă mă refer. Dar 
asta nu contează acum. Curând se crapă de ziuă. Deja nu mai avem 
timp... 

— Nu mai căuta scuze, mârâi eu. Răspunde. 

Musa bombăne iritat. 

— Dacă răspund la o singură întrebare, promiteți să nu mă mai 
bateţi la cap şi să mă lăsaţi să vă duc la o casă conspirativă? 

Mă gândesc, mă uit la Darin, iar el îmi răspunde ridicând din 
umeri. Acum, după ce Musa ne-a ajutat să evadăm, mai am nevoie 
doar de o informaţie de la el. De îndată 


ce o capăt, pot să mă fac invizibilă şi să-l pun la pământ, iar pe urmă 
Darin şi cu mine să dispărem. 

— Bine, zic eu. Cine este Apicultorul şi cum îl pot găsi? 

— Vai, Laia din Serra! 

Dinţii lui albi strălucesc ca dinţii unui cal de rasă. îmi întinde 
braţul, iar sub cerul tot mai luminos reuşesc să-i văd mai bine 
tatuajele - sunt zeci, mici şi mari, adunate toate în jurul unui stup. 

Albine. 

— Eu sunt Apicultorul, evident, zice Musa. Să nu-mi spui că n-ai 


bănuit. 


XV 
Elias 


Zile în şir linguşesc, ameninţ şi ademenesc spiritele să se 
îndepărteze de zidul hotarului. Doar cerul ştie ce se va întâmpla, în 
caz că-l trec. Par să devină pe ceas ce trece tot mai agitate, până când 
abia dacă-mi mai aud gândurile din cauza miorlăiturilor afurisite pe 
care le scot. 

La două săptămâni după întâlnirea cu Aubarit - fără să fi aflat 
cum să trec spiritele mai rapid şi nici cum s-o ajut pe Fakira - mă 
retrag să înnoptez în cabana Shaevei, deosebit de recunoscător că 
am acest unic refugiu. Spiritele întind mâinile spre mine, sălbatice 
ca un taifun din Insula de Sud. 

Ea nu trebuia să... 

Spune-mi, soțul meu e aici... 

Mi-ai văzut drăguța... 

De obicei mă simt vinovat când le închid uşa cabanei în nas. Azi, 
nu. Sunt prea ostenit, prea furios pentru eşecul meu, prea scârbit de 
uşurarea pe care o simt în liniştea bruscă şi completă a căminului 
Shaevei. 

Dormi în cabană. Acolo nu-ţi pot face rău. 

Shaeva a făcut cumva vrăji asupra cabanei astfel încât e 
impenetrabilă pentru spirite şi djinni. Iar vraja asta n-a murit odată 
cu ea. A ştiut că voi avea nevoie de un loc unde să-mi adun gândurile 
şi îi sunt recunoscător. 

Dar recunoştinţa mea nu ține mult. După ce m-am spălat şi mi- 
am pregătit o masă meschină, de care Shaeva ar fi râs, nu reuşesc 


deloc să adorm. Mă plimb în cerc, ros de 


vinovăţie. Cizmele Păzitoarei Sufletelor au rămas lângă patul ei. 
Săgeţile cărora le punea cozi din pene zac neatinse pe masa ei de 
lucru. Aceste dovezi mărunte ale vieţii ei reuşeau înainte să mă 
liniştească, mai ales în zilele imediat următoare morţii mele. Precum 
cabana, îmi aminteau că ea credea că aş putea deveni Păzitor al 
Sufletelor. 

în seara asta, însă, amintirea ei mă chinuie. De ce nu mă asculti, 
Elias? De ce nu înveți ? Cerule, ce dezamăgită ar fi! 

Trag un şut zdravăn în uşă - proastă decizie, acum mă doare şi 
piciorul. Mă întreb dacă toată viața mea va fi un şir de clipe în care 
îmi dau seama că sunt un idiot, la multă vreme după ce-aş mai putea 
rezolva ceva. Oare o să simt vreodată că ştiu ce am de făcut? Sau voi 
ajunge un moşneag care se clatină pe picioare, buimăcit de prostiile 
pe care tocmai le-am făcut? 

Nu fi patetic. îmi vine în minte, în mod straniu, vocea lui Keris 
Veturia. Cum treci spiritele dincolo mai repede? Caută răspunsul. Gândeşte- 
te. 

Mai reflectez o dată la ce mi-a spus Aubarit. Tu trebuie să treci 
spiritele dincolo, iar ca s-o faci trebuie să te retragi din lume. O altă versiune 
a sfatului Shaevei. Dar m-am retras din lume. Le-am spus adio Laiei şi 
lui Darin. Mă ţin la distanţă de oricine se apropie de Pădure. îmi fur 
proviziile din sate, în loc să le cumpăr de la alți oameni, aşa cum mi- 
aş dori. 

Pădurea amintirea ei ascunsă îți va arăta. Oare Tainele se referă la 
Mauth? Sau mai există ceva în acest enunţ? Pădurea poate să însemne 
cu totul altceva, a spus Aubarit. Spiritele, oare? Dar ele nu petrec 
suficient timp în Anticameră ca să ştie lucruri. 

Deşi, dacă stau să mă gândesc, nu toate spiritele trec repede 
dincolo. 

Scânteioara. îmi iau paloşele - mai mult din obişnuință, decât 
pentru că aş avea nevoie de ele - şi dau să ies. Chiar înainte să păşesc 


pe uşă, îi aud vocea. Numai că nu-i aici. 


La naiba, Elias, gândeşte! Scânteioara obişnuia să se ferească de 
Shaeva. Când spiritele vorbesc, îmi vorbesc mie şi de fiecare dată 
despre „drăguți”. Iar spre deosebire de alte umbre, Scânteioarei îi 
place apa. Deseori se ascunde lângă un izvor aflat la sud de cabană. 

Cărarea până acolo e bătută bine; când m-am mutat în cabană, 
Shaeva mi-a pasat neîntârziat sarcina de a aduce apă. La ce bun să ai 
muşchi, mă tachina ea, dacă nu cari lucruri pentru alţii ? 

Când mă apropii, văd o sclipire albă şi curând o găsesc pe 
Scânteioara pe marginea izvorului, uitându-se în adânc. 

Se întoarce spre mine, apoi zboară în spate - n-are chef de vorbă. 
Dar nu-mi pot permite s-o las să plece. 

— îţi cauţi drăguţa, aşa-i? 

Scânteioara se opreşte, apoi apare înaintea mea atât de brusc, 
încât mă clatin pe călcâie. 

— Ştii unde e? 

Vocea ei subţire e dureros de bucuroasă şi asta mă copleşeşte de 
vinovăţie. 

— Ei, nu precis, zic eu. Crezi că ai putea să mă ajuţi? Şi poate să 
te ajut şi eu pe tine? 

Scânteioara lasă capul pe-o parte şi se gândeşte. 

— încerc să aflu mai multe despre magia Anticamerei, zic eu 
înainte ca ea să dispară iar. Despre Mauth. Tu eşti aici de multă 
vreme. Poţi să-mi spui dacă Pădurea are... vreo amintire? 

— Unde-i drăguța mea? 

Blestem în gând. Ar fi trebuit să-mi dau seama că un spirit - şi 
încă unul care refuză să treacă dincolo - nu mă poate ajuta. 

— îmi pare rău, zic eu. O s-o caut. 

Pornesc înapoi spre colibă. Poate că am nevoie de somn. Poate că 


mâine dimineaţă o să-mi vină o idee mai bună. Sau 


m-aş putea întoarce la Aubarit să văd dacă-şi mai aminteşte ea ceva. 
Sau să caut altă Fakira... 

— Amintirea este în durere. 

Mă întorc aşa de iute, încât e o minune că nu-mi zboară capul. 

— Poftim? Ce-ai zis? 

— Amintirea este în durere. 

Scânteioara îmi dă ocol şi eu mă învârt odată cu ea. 

— Amintirea este acolo unde se află cea mai mare durere, cea 
mai mare furie. 

— Ce vrei spui prin „cea mai mare durere”? 


— O durere ca a mea. Amintirea este în durere, micuțule. 
A A 


In durerea bor. Li pârjoleşte, pentru că au trăit cu ea mai mult decât 
mine. 

Durerea lor. 

— Djinnii? zic eu cu un nod în stomac. Te referi la djinni. 

Dar Scânteioara a plecat strigându-şi „drăguța”. încerc 
s-o urmăresc, dar nu pot ține pasul cu ea. Atrase de vocea mea, se 
adună alte spirite, care mă copleşesc cu suferința lor. Mă îndepărtez 
de ele zburând ca vântul, deşi ştiu că-i o greşeală să nu le bag în 
seamă suferința. în cele din urmă, mă vor găsi din nou, iar eu voi fi 
silit să încerc să trec dincolo câteva, pur şi simplu ca să nu mă 
înnebunească văicăreala lor permanentă. înainte, însă, trebuie să 
rezolv problema asta. Cu cât aştept mai mult, cu atât se vor aduna 
mai multe spirite. 

Gândeşte repede, Elias! Oare pot djinnii să mă ajute? Sunt 
întemnițați aici de o mie de ani, dar cândva au fost liberi şi au 
stăpânit cele mai mari puteri magice de pe uscat. Sunt făpturi 
supranaturale. Născute din magie, la fel ca efriții, duhurile, ghulii. 
Acum, că mi-a intrat ideea asta în minte, mă țin de ea ca un câine de 
os. Djinnii trebuie să cunoască lucruri mai profunde despre magie. 


Iar eu trebuie să găsesc o cale să le aflu de la ei. 


XVI 
Sfrânciocul 


— Paterii din Navium vor să-ți ureze bun venit, zice Zburătorul 
când plecăm de la docuri. 

Abia îl aud. Ştie că Livia e însărcinată. îi va transmite informația 
şi Comandantului. Peste câteva zile, sora mea se va confrunta cu 
atacatori şi asasini, iar eu nu sunt acolo s-o apăr. 

Harper rămâne în urmă şi vorbeşte repede cu Garda Neagră 
care ne-a adus caii. Acum că a aflat de sarcina Livi- ei, le transmite 
ordine lui Faris şi Rallius să tripleze paza în jurul ei. 

—  Paterii sunt pe Insulă? îl întreb pe Zburător. 

— întocmai, Sfrâncioc. 

Deocamdată nu-mi rămâne decât să am încredere în gărzile de 
corp ale Liviei. Problema mea urgentă este Comandantul. A obținut 
deja un avantaj, trimițându-1 pe Zburător să mă prindă cu garda 
jos. Mă vrea slăbită. 

Dar nu-i voi da satisfacție. îmi ordonă să mă duc în port? Foarte 
bine. Oricum trebuie să preiau controlul acestei nave care se 
scufundă. Dacă sunt şi Paterii prin preajmă, cu atât mai bine. Pot fi 
martori cum smulg puterea din mâinile lui Keris. 

Străbatem străzile călare, iar distrugerea produsă de Karkauni 
se vede în fiecare clădire dărâmată, în fiecare stradă cu urme de 
incendiu. 

Pământul tremură şi vâjâitul inconfundabil al unei pietre 
aruncate de o catapultă despică aerul. Când ne 


apropiem de Insulă, Zburătorul e obligat să schimbe traseul şi ne 
duce în apropierea greu-încercatului Cartier de Sud-Vest din 
Navium. 

Ţipete şi urlete umplu aerul, acoperind mugetul focului, îmi trag 
un văl pe față ca să mă apăr de mirosul înecăcios de carne pârlită şi 
de piatră arsă. 

Un grup de Plebei trece repede pe lângă noi, majoritatea ducând 
cu ei doar copiii şi hainele din spate. Mă uit la o femeie cu gluga 
trasă pe ochi. Are fața şi corpul ascunse de o pelerină, dar mâinile îi 
sunt pătate cu auriu. Culoarea este atât de neobişnuită, încât dau 
pinteni calului şi mă apropii s-o văd mai bine. 

O brigadă de pompieri aleargă pe lângă noi, stropind totul în jur 
cu apă de mare din găleți. După ce trec, femeia a dispărut. Soldați 
evacuează familii din haosul care se răspândeşte cu viteză. 
Strigătele de ajutor par să se audă de pretutindeni. O fetiță căreia îi 
şiroieşte sângele pe față stă în mijlocul unei alei, pierdută şi fară 
glas, fără vreun adult în preajmă care să-i poarte de grijă. Nu are 
mai mult de patru ani şi îndemn calul spre ea fară să stau pe 
gânduri. 

— Sfrâncioc, nu! 

Avitas apare şi îmi blochează calul cu al lui. 

— Va avea grijă de ea unul dintre oameni. Noi trebuie să 
ajungem la Insulă. 

Mă îndepărtez, trecând peste imboldul de a mă duce la copilă, de 
a o vindeca. Simt nevoia asta atât de puternic, încât înşfac oblâncul 
şeii şi îmi bag degetele sub el, ca să mă oprească să descalec. 

Zburătorul mă urmăreşte din spatele unui armăsar alb ca un 
nor. Nu simt răutate în privirea lui, doar curiozitate. 

— Nu semeni cu ea, remarcă el. Comandantul nu este o femeie 
căreia să-i pese de popor. 

— Credeam că apreciezi asta, din moment ce nici tu nu eşti unul 


căruia să-i pese de popor. 


— Nu sunt unul căruia să-i pese de poporul vostru, zice 
Zburătorul. Dar mă minunez de Keris. Voi, oamenii, sunteți dispuşi 
să dați dovadă de devotament pentru cel mai mic strop de speranţă. 

— Iar din cauza asta ne consideri proşti? zic eu şi clatin din cap. 
Speranţa este mai puternică decât frica. Este mai puternică decât 
vira. 

— Exact, Sfrâncioc. Keris ar putea folosi asta drept armă. Dar 
n-o face. Din prostia ei. 

E un aliat slab, îmi spun în sinea mea, sau unul nemultumit, dacă o 
critică aşa deschis. 

— Nu sunt aliatul ei, Sfrâncioc, zice Zburătorul ridicând capul, 
şi-i simt amuzamentul. Sunt stăpânul ei. 

Peste jumătate de oră, ne apare înainte portul dublu în formă de 
cheie din Navium. Portul comercial pătrat, care se deschide spre 
mare, a fost decimat. Şenalul e plin de catarge arse şi de pânze 
rupte, îmbibate cu apă. Uriaşele lanţuri ruginite care închid portul 
sunt acoperite de muşchi şi lipitori, dar măcar sunt ridicate. De ce 
nu erau ridicate când a atacat Grimarr? Unde erau străjerii din 
turnurile de pază? De ce n-au reuşit să oprească atacul? 

în partea nordică, portul comercial se lărgeşte într-un port 
interior alcătuit din două inele. Insula este inelul central, legat de 
uscat printr-un pod. Un turn crenelat domină Insula. Din vârful lui 
se poate vedea coasta până la distanță de mulţi kilometri. Inelul 
exterior al portului este un doc circular acoperit, cu sute de 
debarcadere pentru flota Războinicilor. Mărimea lui face să-ți stea 
mintea în loc. 

Când ne apropiem, Dex înjură. 

— Navele sunt andocate, Sfrâncioc, zice el. I-am lăsat pur şi 
simplu să ne bată măr. 

Deşi raportul lui Harper de mai devreme mi-a comunicat acelaşi 


lucru, nu cred până când nu văd chiar eu cum se 


leagănă vasele legate la dană. Strâng pumnii şi mă gândesc la 
distrugerea pe care tocmai am văzut-o. 

Când ajungem în sfârşit la podul care duce pe Insulă, mă opresc 
scurt. De zid atârnă în ştreang amiralul Leonidas, cu o cioară grasă 
agăţată de corpul lui contorsionat. îmi muşe buzele ca să nu vărs. 
Membrele rupte şi pielea brăzdată de lovituri de bici indică o 
moarte lentă şi dureroasă. 

Ure câte două treptele spre turnul de pază. Dex şi Har- per 
aleargă să se ţină după mine, iar chiar înainte să intrăm în biroul 
Comandantului, Harper îşi drege glasul. 

— Sfrâncioc. 

Avitas se apropie, clar neliniştit. 

— A pus la cale un spectacol, zice el. Simt asta. Nu juca rolul pe 
care ţi l-a pregătit ea. 

încuviințez scurt - crede că eu nu ştiam? - şi intru în turn. 
Oamenii Casei Veturius, care stau de pază, mă salută imediat. 
Comandantul strigă ordine unor mesageri, care gonesc să le 
transmită turnurilor cu tobe, fără să mă bage deloc în seamă. Toată 
floarea personalităţilor din Navium, plus vreo doisprezece Pateri s- 
au adunat în jurul unei hărți întinse pe o masă enormă. Se întorc 
toți în acelaşi timp. 

—  Nepoate. 

îl recunosc pe Janus Atrius - unchiul lui Dex şi Pater al Casei 
Atria. îi face un semn scurt de întâmpinare nepotului, înainte să mă 
salute pe mine. Nu-i pot descifra trăsăturile, dar se uită întrebător 
la Keris înainte să vorbească - o privire menită s-o văd şi eu, după 
cum se pare. 

—  Sfrânciocule, ai fost pus la curent? 

— Jumătate din Cartierul de Sud-Vest e în flăcări, zic eu. N-am 
nevoie să aflu altceva. De ce nu ripostăm? Mai sunt multe ore până 


să se înnopteze. Trebuie să ne folosim de lumina care a mai rămas. 


Janus şi alți câţiva Pateri murmură aprobator. Restul, însă, 
clatină din cap, iar câțiva ridică vocea să mă contrazică. Amiralul 
Argus şi Viceamiralul Vissellius schimbă o privire plină de dispreț 
care îmi sare în ochi. Nu voi găsi un aliat în niciunul dintre ei. 

— Sfrâncioc. 

Comandantul a terminat de vorbit cu mesagerii, iar vocea ei 
rece amuțeşte încăperea. în ciuda urii pe care o stârneşte în mine 
tonul ei superior, admir felul în care îşi exercită puterea. Cu toate 
că bărbații din sală sunt şefii propriilor Case, nici măcar unul n-o 
va înfrunta. 

— Te aşteptam de multe zile. Eu - noi - zice ea şi se uită la Pateri 
şi la ofițerii de marină - îţi stăm la dispoziție. 

Femeia asta m-a antrenat să nu mi se citească nicio emoție pe 
chip, dar mi-e greu să-mi ascund surprinderea, în calitate de 
Sfrâncioc, sunt cel mai mare în grad, iar împăratul m-a trimis să 
preiau comanda apărării oraşului Navium. Dar nu mă aşteptam de 
la Comandant să-şi cedeze prerogativele atât de uşor. Nu mă 
aşteptam să cedeze deloc. 

Harper îmi aruncă o privire de avertisment. Nu juca rolul pe care 
ți l-a pregătit ea. 

— Keris, zic eu, ascunzându-mi reținerea. De ce nu sunt navele 
la apă? 

— Vremea e schimbătoare, Sfrâncioc. în ultimele două 
săptămâni ne-au lovit brusc furtuni. 

Se duce la fereastra care dă spre sud. Se vede de-aco- lo toată 
coasta, inclusiv catargele îndepărtate ale enormei flote Karkaune. 

— Peretele acela de nori, arată ea din cap, ne ameninţă de trei 
zile. Ultima dată când a ieşit flota, vremea era la fel. 

— Leonidas cunoştea vremea de pe mare mai bine decât 


oricine. 


— Leonidas a ignorat ordinele unui ofițer superior în grad 
numai pentru că era comandant de trupe terestre şi nu de marină. 

Amiralul Argus conduce una dintre cele mai puternice Case ale 
Comercianţilor şi se vede clar cât e de mânios că şi-a pierdut vasele. 

— Generalul Veturia i-a ordonat să nu scotă flota, iar el n-a 
ascultat. Noi toţi cei de față - se uită cu asprime prin încăpere - am 
susținut executarea lui Leonidas. 

— Nu toţi, zice băţos Janus Atrius. 

— Nu Leonidas e subiectul discuţiei, zic eu. 

Bătrânul e mort, şi cu toate că nu merita să moară în 
dizgrație, asta nu-i o bătălie pe care s-o pot câştiga. 

— Keris, ai fost în Cartierul de Sud-Vest, de când au început 
atacurile? 

Argus iese în față şi se postează înaintea mea ca un broscoi 
îndesat şi belicos. 

— Comandantul are... 

Lângă mine, Dex trage paloşul din teacă pe jumătate. 

— Dacă mă mai întrerupi o dată, Argus, căpitanul Atrius îmi va 
face un colier din măruntaiele tale, îi spun. 

Paterii tac, iar eu îi las să se gândească la amenințarea mea 
înainte să vorbesc din nou. 

— Pateri, nu voi scoate flota în larg fără aprobarea voastră. Dar 
gândiţi-vă ce pierderi avem. Sunt deja peste o mie de morți şi în 
fiecare oră mor alte câteva zeci de oameni. Am văzut copii cu 
membrele smulse şi femei prinse sub dărâmături care mor încet. 
Karkaunul Grimarr e un duşman crud. îl lăsăm să ne cucerească 
oraşul? 

— Cea mai mare parte din oraş e în siguranță, mă contrazice 


Vissellius. Doar Cartierul de Sud-vest a suferit... 


— Simplul fapt că acolo nu locuiesc Comercianţi sau 
Aristocraţi nu face vieţile pierdute mai puţin valoroase. Trebuie să 
facem ceva. 

Keris ridică mâna şi îşi face aliaţii să tacă. 

—  Catapultele din turnul de pază... 

— Sunt prea departe de vasele duşmane ca să le provoace 
stricăciuni, i-o retez eu. Pe ceruri, ce aveaţi de gând? Să staţi aici şi 
să-i lăsaţi să ne distrugă? 

— Planul nostru era să-i lăsăm să creadă că pot năvăli în oraş, 
zice Comandantul. Când ar fi făcut greşeala să debarce trupele, i- 
am fi desființat. Le atacam navele dintr-un mic golf vecin - îmi arată 
pe hartă - unde ne puteam deplasa flota noaptea. Opream forțele 
terestre ale Karkaunilor şi în acelaşi timp le capturam navele, care 
le-ar fi înlocuit pe cele pierdute de Comercianţi în atacul asupra 
portului. 

Deci până la urmă vremea n-are nicio legătură. Ea vrea corăbiile 
Barbarilor. Le vrea ca să-i aibă la mână pe Paterii din Navium şi să- 
şi asigure sprijinul lor pentru când va încerca din nou să-l 
detroneze pe Marcus. 

— Şi când anume aveaţi de gând să acţionaţi? 

— Mai aşteptam încă trei săptămâni de asediu. Le-am tăiat 
posibilităţile de aprovizionare. în cele din urmă, Grimavrr şi al lui 
vor rămâne fără alimente. 

— Când termină cu Cartierul de Sud-Vest, zic eu, se vor muta în 
sud-est. Sunteţi dispuşi să lăsați sub asediu vreme de aproape o 
lună zeci de cartiere, adică mii de case. Mai mult de o sută de mii de 
oameni trăiesc în... 

— Tocmai evacuăm partea de sud a oraşului, Sfrâncioe. 

— Nu suficient de repede. 

Stau pe gânduri. Trebuie să apărăm Navium, bineînțeles. Dar 
miros o capcană. Harper bate cu degetul în mânerul paloşului. O 


simte şi el. 


Şi totuşi, nu-l pot lăsa pe Grimarr să-mi omoare oamenii cum 
are el chef. 

— Amirale Argus, cât durează pregătirea flotei? 

— O putem lansa la al doilea clopot, dar vremea... 

— Îi vom ataca pe Karkauni pe mare, zic eu, şi cu toate că am 
promis să cer acordul Paterilor, n-am timp s-o fac, atâta vreme cât 
fiecare minut provoacă şi mai multe morți în rândul Războinicilor. 
Şi o vom face acum, adaug. 

— Te susţin, Sfrâncioc. 

Janus Atrius face un pas înainte, urmat de alți şase Pateri şi 
ofițeri. Majoritatea, însă, se opun deschis. 

— Gândeşte-te că flota este singurul nostru mijloc de apărare, 
Sfrâncioc, zice Keris. Dacă izbucneşte o furtună... 

— Ştim amândouă că toată treaba asta n-are nicio legătură cu 
vremea, zic eu calmă. 

Mă uit la Dex, care încuviințează, şi la Harper, care se uită fix la 
Comandant. Nu-i pot descifra expresia. Nu juca rolul pe care ţi l-a 
pregătit ea. 

Până la urmă, s-ar putea să joc cum vrea ea. Nu-mi rămâne decât 
să găsesc o cale să scap din orice capcană ar fi. E vorba însă de 
vieţile oamenilor mei şi nu-i pot lăsa să moară, orice s-ar întâmpla. 

— Amirale Argus. 

Tonul meu nu permite împotrivire, şi cu toate că amiralul se 
revoltă din priviri, îl pun la punct doar uitându-mă la el. 


— Lansează flota. 


Peste o oră, oamenii au fost chemaţi la apel şi începe procesul 
laborios de scoatere a lanțurilor din apă. După două ore, flota trece 
din portul rotund de război în portul comercial. După trei ore, 
soldaţii noştri sunt prinşi în luptă cu Karkaunii. 


Dar după patru ore, cerul, acoperit de nori groşi de ploaie, îşi 
schimbă culoarea din amenințătorul cenuşiu într-un stacojiu 
straniu, iar eu înţeleg că am dat de belea. Fulgere trosnesc deasupra 
apei, lovind catarg după catarg. Flăcările se ridică în înalt, iar 
explozii luminoase din depărtare îmi spun că se schimbă cursul 
bătăliei - şi nu în favoarea noastră. 

Furtuna izbucneşte dintr-odată, se abate asupra Naviu- mului 
dinspre sud, ca mânată de un vânt furibund. Când se dezlănţuie, e 
mult prea târziu să întoarcem flota. 

— Amiralul Argus navighează de două decenii pe aceste mări, 
zice Dex încet atunci când furtuna se întețeşte. O fi el cățeluşul lui 
Keris, dar va aduce flota acasă. Nu vrea să moară. 

Trebuia să mă fi dus cu ei. Dar Comandantul, Harper şi Dex au 
protestat în cor - singurul lucru asupra căruia au fost cu toții de 
acord. 

Mă uit după Keris, care vorbeşte încet cu unul dintre mesagerii 
de la turnul tobelor. 

— Niciun raport încă, Sfrâncioc, zice ea. Turnurile tobelor nu 
aud nimic din cauza furtunii. Nu ne rămâne decât să aşteptăm. 

Mesagerul pleacă şi pentru o clipă rămânem singure. 

— Cine-i acest Grfmarr? o întreb. De ce nu ştim nimic despre el? 

— E un fanatic, un preot-vrăjitor care venerează morții. 
Consideră că e datoria lui spirituală să-i convertească pe toți cei 
care nu-s atinşi de inspiraţia divină. Printre aceştia se numără şi 
Războinicii. 

— Ne converteşte omorându-ne. 

— Aga se pare, zice Keris încet. E un om relativ tânăr, cu vreo 
zece ani mai mare decât tine. Tatăl lui a fost negustor de blănuri, 


prin urmare, Grimarr a călătorit mult prin 


Imperiu când era mai mic - să ne înveţe obiceiurile, iară îndoială. S- 
a întors la poporul lui acum un deceniu, când a izbucnit foametea. 
Clanurile erau înfometate, slăbite - maleabile, aşadar. Aşa că le-a 
modelat, ridică din umeri Comandantul. 

Mă surprinde cât de multe ştie şi pesemne că îmi citeşte mirarea 
pe chip. 

— Care-i prima regulă a războiului, Sfrâncioc? 

Cunoaşte-ţi duşmanul. Nici măcar nu trebuie s-o rostesc. 

Mă uit la furtună şi mă înfior. Vijelia pare supranaturală. 
Sălbatică. Gândul la ce se va întâmpla dacă flota noastră nu rezistă 
îmi întoarce stomacul pe dos. Am trimis în larg aproape toate 
corăbiile, n-am păstrat decât o duzină. Vine noaptea, iar noi tot nu 
ştim nimic. 

Nu se poate să pierdem flota. Noi suntem Imperiul. Războinicii. Oamenii 
lui Argus sunt bine pregătiţi. Au avut de-a face cu furtuni mai rele. 

Scormonesc în cotloanele minţii după orice urmă de speranţă. 
Dar pe măsură ce minutele trec, exploziile bătăliei purtate în 
depărtare continuă neabătute. lar exploziile mai apropiate de 
Navium - cele provocate de flota noastră - devin tot mai puţine. 

— Artrebui să ridicăm lanţurile portului, Sfrâncioc, zice în cele 
din urmă Comandantul. 

Paterii îşi exprimă acordul cu afirmații furioase. 

— Flota noastră este încă în larg. 

— Dacă flota supravieţuieşte, vom afla dimineaţă şi coborâm 
lanţurile atunci. Dacă nu, trebuie să-i împiedicăm pe Karkauni să 
pătrundă în inima Naviumului. 

încuviințez şi se transmite ordinul. Noaptea se scurge încet. 
Oare furtuna aduce până la noi ţipetele batjocoritoare ale 
vrăjitorilor Karkauni? Sau e doar vântul? Speranţa e 


mai puternică decât frica. E mai puternică decât ura. Aşa i-am spus 
Zburătorului, iar pe măsură ce întunericul nopții devine de 
nepătruns, mă agăț de aceste cuvinte. Indiferent ce vor aduce zorii, 
nu voi renunța la speranță. 

Curând, cerul păleşte. Norii se subțiază şi se retrag. Oraşul e 
lăsat curat, strălucitor, acoperişurile roşii şi gri sclipesc în lumina 
palidă a soarelui. Marea e netedă ca sticla. 

Şi, în afară de mulțimea corăbiilor Karkaune care se leagănă 
mult departe de coastă, marea e pustie. 

Flota Războinicilor a dispărut. 

Imposibil. 

— Nu ne-ai ascultat. 

Paterul care vorbeşte este şeful Casei Serica, o familie bogată de 
negustori de mătase, stabilită de multă vreme în sud. E palid şi îi 
tremură mâinile. Cuvintele lui nu sunt pline de venin, pentru că şi 
el e în stare de şoc. 

— Iar flota... Şi oraşul... 

— Eu te-am avertizat, Sfrâncioc. 

Când vorbeşte Keris, mi se ridică părul pe ceafă. Are privirea 
rece, dar tot îi iese la iveală grăuntele triumfului, ascuns adânc în 
ea. Pe ceruri, ce se întâmplă? 

Tocmai am pierdut întreaga flotă. Mii de oameni. Nici măcar 
Comandantul n-are de ce să se bucure că i-au murit oamenii. 

Doar dacă n-a fost ăsta planul ei tot timpul 

Şi, îmi dau seama acum, asta trebuie să fi fost. Dintr-o singură 
mişcare, mi-a subminat autoritatea, mi-a distrus reputaţia şi s-a 
asigurat că Paterii vor dori să-i conducă ea. Şi n-a costat-o decât o 
întreagă flotă blestemată. Planul este detestabil - malefic - şi din 
cauza asta nici nu m-am gândit la el. Ar fi trebuit. 


Cunoaşte-ţi duşmanul. 


Cerule! Trebuia să-mi fi dat seama că n-ar ceda niciodată 
puterea cu atâta uşurinţă. 

Totuşi, n-avea de unde să ştie că vine furtuna. Niciunul dintre 
noi nu avea de unde, cerul era senin şi peretele de nori la mare 
depărtare. 

Dintr-odată - şi mult prea târziu ca să-mi mai folosească la ceva - 
îmi amintesc de Zburător. După ce m-a adus pe Insulă, a dispărut. 
Nici nu m-am mai gândit la el. Cât e de puternic? Poate să 
stârnească o furtună? Ar stârni-o? 

Şi dacă da, i-a cerut-o Comandantul? Putea să-mi dovedească 
incompetenta în mii de feluri. Pierderea unei flote întregi mi se pare 
un gest exagerat. Chiar dacă mă dă deoparte din calea ei, cum va 
apăra Naviumul fără marina militară? 

Nu, altceva se întâmplă. E alt joc aici. Dar care? 

Mă uit la Dex, iar el clatină din cap, copleşit de durere. La Harper 
nici nu mă pot uita. 

— Mă duc pe plajă să văd dacă se poate salva ceva din epave, 
zice Comandantul. Dacă-mi permiţi, Sfrâncioc. 

— Du-te. 

Paterii pleacă unul câte unul - ca să le ducă vestea celor- lați 
membri ai Caselor, fără îndoială. Keris îi urmează. La uşă, se 
opreşte. Se întoarce. E din nou Comandantul, iar eu sunt eleva ei 
nepricepută. I se citeşte în ochi triumful şi instinctul de prădător. 
Exact invers decât ar trebui, ţinând cont de ce-am pierdut. 

Keris zâmbeşte - zâmbetul superior al unei criminale care îşi 
ascute săbiile ca să ucidă. 

— Bine ai venit la Navium, Sfrâncioc. 


XVII 


Laia 


Ajungem în miez de noapte la casa conspirativă a lui Musa - o 
fierărie situată în cel mai important şantier naval din Adisa, chiar 
în apropierea taberei de refugiați. La ora asta, șantierul e pustiu, 
iar scheletele corăbiilor pe jumătate construite aruncă umbre 
stranii pe străzile tăcute. 

Musa descuie uşa din spate a fierăriei fără să se uite măcar peste 
umăr, dar eu nu mă simt în largul meu şi nu reuşesc să scap de 
senzaţia că cineva - sau ceva - ne urmăreşte. 

în câteva ore, sentimentul dispare, iar şantierul răsună de 
strigătele constructorilor, de bubuitul ciocanelor, de scârţâitul 
supărat al lemnului arcuit şi bătut în cuie. Din camera mea de la 
etajul de sus al fierăriei, mă uit într-o curte unde o Cărturăreasă 
căruntă ațâță un foc deja năvalnic. Gălăgia care înconjoară locul 
ăsta e perfectă, dacă vrei să faci arme clandestin. Iar Musa a spus 
că îi va aduce lui Darin orice fel de materiale vrea. Asta înseamnă 
că fratele meu e nevoit să face arme. Nu mai are scuze. 

Eu, pe de altă parte, s-ar putea să găsesc, totuşi, o scăpare din 
învoiala asupra căreia a insistat Musa. Mă vei ajuta să reînuii 
Rezistenţa, Cărturarilor din nord. De ce n-a făcut-o el deja? Are resurse. 
Şi cred că există sute de Cărturari care i s-ar alătura - mai ales după 
genocidul provocat de Imperiu. 


Altceva se întâmplă aici - ceva ce nu-mi spune. 


După o foarte necesară baie, cobor înveşmântată într-o rochie 
roşie de lână, cu cizme noi şi moi, care îmi sunt doar puţin prea 
mari. Peste tot în curte răsună ţiuit de oţel lovit cu oţel, iar peste tot 
acest vacarm două femei râd. Deşi curtea găzduieşte fierăria, 
clădirea în care sunt are notele personale ale unei case - covoare 
groase, un şal aruncat peste birou şi felinare Tribale vesele. La 
picioarele scării, un coridor lung şi lat duce spre salon. Uşa e 
întredeschisă şi se aude vocea lui Musa. 

— „foarte pricepuți, care te pot ajuta, zice el. Când poţi începe? 

Urmează o pauză lungă. 

— Acum. Dar o să-mi ia oarece timp să ajung la formula corectă. 
Sunt multe lucruri pe care nu mi le amintesc. 

Darin pare puternic cum n-a mai fost de săptămâni în şir. 
Odihna şi o baie i-au prins bine. 

— Atunci, te prezint fierarilor de-aici. Ei fac oale, tigăi, 
potcoave, suficiente produse casnice cât să justifice cantitatea de 
minereu şi de cărbune necesară nouă. 

Cineva îşi drege sonor glasul în spatele meu. îmi dau seama că 
zgomotul din fierărie s-a oprit, iar când mă întorc, dau peste 
Cărturăreasa cu piele cafenie din curte. Poartă un şorț de piele cu 
urme de arsură şi are o față lată şi drăguță. Lângă ea, o femeie 
tânără - în mod clar fiica ei - se uită la mine cu ochi negri, strălucind 
de curiozitate. 

— Laia din Serra, zice femeia mai vârstnică. Eu sunt fierarul 
Zella iar ea e fiica mea, Taure. E o onoare s-o cunosc pe urmaşa 
Leoaicei, zice Zella şi îmi strânge palmele între ale ei. Să nu crezi 
minciunile Marinarilor despre mama ta, copilă. Se simt amenințați 
de tine. Vor să-ți facă rău. 

— Care minciuni? 

— Am aflat tot ce-ai făcut în Imperiu, zice Taure cu răsuflarea 


tăiată, iar admiraţia din tonul ei mă alarmează. 


— A fost mai ales noroc. Ai pomenit de mama... 

— N-a fost noroc, zice Musa apărând din salon, cu Darin în 
urma lui. E limpede că Laia a moştenit curajul mamei şi simțul 
strategiei de la tatăl ei. Zella, arată-i lui Darin unde-o să facă armele 
şi dă-i tot ce-i trebuie. Laia, vino înăuntru, te rog. Masa-i pusă. 

Cele două fierărese pleacă împreună cu fratele meu, după ce 
Taure îmi mai aruncă peste umăr o ultimă privire plină de respect. 
îl urmez pe Musa în salon simțind că n-am astâmpăr. 

— Ce blestemate de poveşti le-ai spus despre mine? şuier spre 
el. 

— Eu nu le-am spus nimic. 

Umple o farfurie cu fructe, pâine şi unt, apoi mi-o întinde. 

— Faima ți-o ia înainte. Faptul că ai avut noblețea să te sacrifici 
pentru binele taberei de refugiați a ajutat. 

îi văd înfumurarea de pe chip şi mă furnică pielea în semn de 
avertisment. Oare de ce arată atât de încântat? 

— Tuai pus la cale să fim prinşi, eu şi Darin? 

— Trebuia să vă pun cumva la încercare şi ştiam că vă pot 
scoate din închisoare. Am avut grijă să afle căpitanul Eleiba că vii 
în oraş. Anonim, desigur. Ştiam că, dacă ai stofa de conducător la 
care speram, nu ţi-ai lăsa niciodată poporul să sufere, numai ca să 
te ascunzi tu. în caz că ai fi făcut-o, te scoteam chiar eu din 
ascunzătoare şi te predam cu mâna mea. 

îl privesc cu ochii mijiți. 

— Ce vrei să spui prin „conducător? 

— E doar un cuvânt, Laia, nu muşcă. în orice caz, am avut 
dreptate. 

— Cum de ai îndrăznit să le provoci suferință acelor oameni?! 
Şi-au pierdut casele, agoniseala. Cei din Marinn le-au devastat 
tabăra! 


—  Potoleşte-te, zice Musa şi dă ochii peste cap. N-a murit 
nimeni. Marinarii sunt mult prea civilizați pentru astfel de metode. 
Căpitanul Eleiba şi cu mine am avut... neînțelegerile noastre. Dar e 
o femeie de onoare. Le-a dus deja alte corturi. Trebuie să fi aflat 
până acum că eu v-am scos de unde vă ţinea. O să-şi iasă din minţi, 
dar mă pot ocupa de asta mai târziu. Noi trebuie mai întâi... 

— Noi? 

— Tu- Musa îşi drege glasul cu subînţeles - trebuie mai întâi să 
mănânci. Eşti iritabilă. Nu-mi place să stau de vorbă cu oameni 
iritabili. 

Cum poate trata totul atât de superficial? Fac un pas spre el, cu 
pumnii strânşi, tot mai furioasă. 

Aproape imediat, o forță mă împinge înapoi. O simt ca pe o sute 
de mânuţe. încerc să scap, dar mă ţin strâns, încerc să mă fac 
nevăzută - din instinct - chiar pâlpâi şi dispar pentru o clipă. Dar, 
spre surpriza mea, Musa mă apucă de braţ, neatins de vrajă, iar eu 
apar la loc. 

— Am şi eu propriile mele puteri magice, Laia din Serra, zice el, 
iar veselia de pe chip i-a dispărut. Ale tale n-au efect asupra mea. 
Ştiu ce-a spus Shaeva - ai vorbit despre asta cu Darin, pe drum 
încoace. Răspunsul tău se află în Adisa. La Apicultor. Dar ai grijă, căci el e 
învăluit în minciuni şi umbră, ca şi tine. Minciuna mea e magia, Laia, la 
fel ca în cazul tău. Pot să-ți fiu aliat sau pot să-ţi fiu duşman. în 
oricare dintre situaţii, te voi face să-ți ţii promisiunea de a mă ajuta 
să reînvii Rezistenţa. 

îmi dă drumul, iar eu mă îndepărtez împleticindu-mă şi îmi 
îndrept rochia, încercând să nu las să se vadă cât de tare m-a 
tulburat dezvăluirea lui. 

— Pentru tine pare a fi doar un joc, şoptesc. N-am timp să te ajut 


cu rezistența. Trebuie să-l opresc pe Zburător. 


Shaeva mi-a spus să-l caut pe Apicultor. Şi iată-te. Dar eu credeam... 
—  Credeai că voi fi un moş înțelept gata să-ți spună exact ce să 
faci ca să-l opreşti pe djinn? Viaţa nu-i decât rareori atât de simplă, 
Laia. Te asigur, însă, că ăsta nu-i un joc. La mijloc e supraviețuirea 
poporului nostru. Dacă vei colabora cu mine, poţi duce la capăt 
misiunea de a-l doborî pe Zburător, ajutându-i în acelaşi timp şi pe 
Cărturari. De pildă, dacă vom colabora cu regele din Marinn... 

Pufnesc. 

—  Vorbeşti despre regele care a pus un preţ pe capul meu? Cel 
care a ordonat ca bărbați, femei şi copii care au asistat la un genocid 
să fie ținuți în tabere în afara oraşului, în loc să-i trateze ca pe nişte 
ființe omeneşti? Acel rege? 

împing din față farfuria din care am mâncat doar jumătate, de-a 
dreptul nemulțumită. 

— Cum mă poți ajuta? De ce m-a trimis Shaeva la tine? 

— Pentru că-i pot oferi ce-ţi trebuie, zice Musa şi îşi împinge 
scaunul în spate. E specialitatea mea. Aşadar, spune-mi, de ce ai 
nevoie? 

— Am nevoie... 

Să pot citi gândurile. Să am puteri supranaturale mai mari decât 
invizibilitatea. Să fiu Mască. 

— Am nevoie să ştiu ce face Zburătorul, zic. Şi aliaţii lui. Profeția 
spune că mai are nevoie de un singur fragment ca să completeze 
Steaua. Trebuie să ştiu dacă 1-a găsit sau e aproape. Trebuie să ştiu 
dacă... profită la fel de toată lumea. Câştigându-le încrederea. Şi... şi 
dragostea. Dar... 

Acum, după am rostit toate astea, încep să mă simt dez- 
nădăjduită. 

— Cum să pot afla aceste lucruri? 

— Ştiu din surse sigure că Zburătorul e acum în Navium, unde 


a fost şi luna trecută. 


— Deunde... 

— Nu mă face să-ți spun din nou, Laia din Serra. Cum crezi că 
procedez? 

— Teuiţi. 

Mă simt atât de uşurată, încât aroganţa lui Musa nici măcar nu 
mă mai irită. 

— Asculți. Cât de repede îmi poți obține informații despre 
djinn? 

Musa se scarpină în bărbie. 

— Ia să vedem... Mi-a luat o săptămână să aflu că l-ai scos pe 
Elias din celula de la Blackcliff. Şase zile să aflu că ai stârnit o 
răzmeriță în Nur. Cinci ca să aflu ce ţi-a şoptit la ureche Elias 
Veturius în noaptea când te-a părăsit în deşertul Tribal şi a plecat 
spre închisoarea Kauf. Două ca să aflu că Gardianul-şef... 

— Stai aşa! 

Simt că mă sufoc. în cameră mi se pare dintr-odată cald. Am 
încercat să nu mă gândesc la Elias. Mă bântuie ca un spirit care nu- 
mi iese din minte, dar rămâne mereu inaccesibil. 

— Stai puţin. înapoi. Ce mi-a şoptit Elias la ureche în noaptea 
când m-a părăsit ca să plece la Kauf? 

— Ceva bun, zice Musa şi se uită gânditor în gol. Foarte 
dramatic. într-o bună zi, poate o să folosesc şi eu replica în fața 
vreunei fete norocoase. 

Cerule, nesuferit mai e! 

— Ştii dacă Elias e bine? 

Ţin degetele lipite de suprafața lustruită a mesei, încercând să- 
mi stăpânesc nerăbdarea. 

— Ştii dacă... 

—  Iscoadele mele nu intră în Pădurea din Dusk, zice Musa. Se 
tem prea tare. Uită-l pe frumosul tău Războinic, îți pot oferi eu 


informaţiile de care ai nevoie. 


— Am nevoie şi să ştiu cum îl pot opri pe Zburător, zic eu. Cum 
să mă lupt cu el. Iar ăsta-i genul de lucru pe care îl pot afla numai 
din cărți. Mă poţi duce în Marea Bibliotecă? Cu siguranță au acolo 
ceva despre istoria djinnilor, despre cum i-au înfrânt Cărturarii 
altădată. 

— Hmm, zice Musa şi înțeapă o felie de măr pe care o duce la 
gură, apoi clatină din cap. Asta s-ar putea să dureze, căci mie mi s-a 
interzis accesul acolo. Ţi-aş putea sugera să te furişezi în bibliotecă, 
dar Regele Irmand a contractat Jaduna ca să apere biblioteca de 
orice făptură supranaturală care ar încerca să facă fix asta. 

Jaduna. Mă înfior. Bunul mi-a povestit despre aceste personaje 
iuți la mânie şi înzestrate cu puteri magice, despre care se 
presupune că trăiesc pe terenurile otrăvite din vestul Imperiului. 
Prefer să nu aflu dacă poveştile sunt adevărate. 

Musa încuviințează. 

— Exact, zice el. Jaduna miros magia cum miros rechinii 
sângele. Crede-mă, n-ai vrea să dai peste unul dintre ei. 

— Dar... 

— Nu-i bate capul. Ne vom gândi la altceva. între timp, poți 
începe să te îngrijeşti de partea ta de înțelegere. 

— Ascultă... 

încerc să vorbesc rezonabil. Nu cred că Musa va fi dispus să-mi 
audă pledoaria şi altă dată. 

— Vreau să înţelegi că habar n-am cum... 

— Nu scapi, zice el. Nu mai încerca. Nu mă aştept să recrutezi 
mâine o sută de luptători. Sau săptămâna viitoare. Nici măcar luna 
viitoare. Mai întâi străduieşte-te să devii cineva care merită 
ascultat, cineva care merită urmat. Ca să se întâmple asta, 
Cărturarii din Adisa şi din taberele de refugiați trebuie să afle cine 
eşti şi ce-ai făcut. Prin urmare, tot ce-mi trebuie deocamdată de la 


tine e o poveste. 


— O... o poveste? 
— Da. Povestea ta. Toarnă-ţi o cană de ceai, Laia. Cred 


că vom rămâne destulă vreme aici. 


îmi petrec zilele împreună cu Darin, dau la foaie şi arunc 
grămezi de cărbune în cuptor, încercând să mă asigur că ploaia de 
scântei care sar la fiecare lovitură de ciocan de-a lui nu va da foc 
fierăriei. Ne luptăm în curte ca să încercăm armele pe care le face, 
iar de cele mai multe ori, săbiile se rup. Dar el nu se dă bătut şi 
fiecare zi petrecută în fierărie îl face mai puternic, mai asemănător 
cu cel dinainte. De parcă ridicând ciocanul şi-a amintit cum era 
înainte de Kauf- şi cum vrea să fie acum. 

în schimb, eu n-am altceva de făcut decât să aştept. 

— Nu te furişezi afară din curtea fierăriei, mi-a spus Musa de 
vreo zece ori. Jaduna despre care ţi-am vorbit îi dau raportul direct 
regelui. Dacă te văd, te vei trezi din nou la închisoare şi n-am niciun 
chef să te salvez iar. 

Dacă Musa are vreo informaţie care mă interesează, nu mi-o 
spune. Nici nu ne aduce veşti din lumea de-afară. Pe zi ce trece, 
devin tot mai bănuitoare. Oare Cărturarul chiar are de gând să mă 
ajute? Sau promisiunile lui nu-s decât un şiretlic ca să-l împingă pe 
Darin să facă arme? 

'Trece o săptămână. Şi încă una. Mai sunt numai opt săptămâni 
până la Luna Grânelor, iar eu îmi petrec vremea încercând săbii 
care se tot rup. într-o dimineață, în timp ce Musa e plecat, mă strecor 
în camera lui, sperând să găsesc ceva, orice: despre trecutul lui, 
despre Rezistență, despre rețeaua lui informativă. Dar nu aflu decât 
că îi plac migdalele glasate, pe care le găsesc din belşug ascunse în 


sertare, sub pat şi, cel mai ciudat, în nişte cizme vechi. 


în cele mai multe dintre seri, Musa mă prezintă unor Cărturari 
pe care îi cunoaşte şi în care are încredere. Există printre ei şi 
refugiați ca mine, dar majoritatea sunt Cărturari din Adisa. Trebuie 
să-mi spun din nou povestea de fiecare dată. Şi tot de fiecare dată, 
Musa refuză să-mi explice cum plănuieşte el să reînvie Rezistenţa. 

Ce-a fost in mintea ta, Shaeva ? De ce m-ai trimis la omul ăsta? 

Veştile sosesc în cele din urmă sub forma unui pergament care 
apare, într-o bună zi, în mâna lui Musa, exact în mijlocul cinei. Darin 
şi Zella sunt adânciţi într-o discuţie, Taure îmi povesteşte despre o 
fată din tabără de care s-a îndrăgostit, iar eu îi arunc priviri tăioase 
lui Musa, care se îndoapă indiferent, de parcă soarta lumii n-ar 
atârna de priceperea lui de a obține informaţii pentru mine. 

Faptul că îl fixez e singurul motiv pentru care văd pergamentul 
apărând. în clipa asta nu-i, în clipa următoare, îl desfăşoară. 

— Zhburătorul, zice el, se află la Navium împreună cu 
Comandantul, cu Paterii cetăţii, cu Sfrânciocul şi cu oamenii ei. N-a 
plecat de-acolo de mai multe săptămâni. Se pare că există un 
conflict intern între Comandant şi Sfrâncioc... 

Eu bombăn. 

— Chestia asta nu mă ajută deloc. Vreau să ştiu cu cine se vede. 
Cu cine stă de vorbă... 

— Aparent, petrece o mulțime de timp în apartamentul lui, 
refacându-se după ce a scufundat flota Războinicilor, zice Musa. E 
nevoie de multă energie ca să omori câteva mii de suflete şi să le 
trimiţi corăbiile pe fundul mării. 

— Vreau mai mult, zic eu. Trebuie să mai facă el ceva, pe lângă 
statul în casă. E înconjurat de vreun fel de făpturi supranaturale? 


Devine mai puternic? Tribalii cum se descurcă? 


Dar Musa nu are nimic în plus să-mi spună - cel puţin nu acum. 

Asta înseamnă că sunt nevoită să preiau problema în propriile 
mâini. Trebuie să ies în oraş. Cu Jaduna sau nu, trebuie să aflu măcar 
ce se petrece în restul Imperiului. După masă, în timp ce Darin, 
Taure şi Zella discută despre diferite feluri de argilă folosite la 
răcitul unei săbii, eu casc şi mă retrag. Musa s-a ridicat de mult de 
la masă şi mă opresc în dreptul camerei lui. Dinăuntru se aud 
sforăituri. Câteva momente mai târziu, sunt invizibilă şi îmi croiesc 
drum spre vest, către pieţele din centrul Adisei. 

Deşi am fost în tabăra de refugiați numai câteva clipe, există o 
deosebire absolută între locul acela şi oraşul Marinarilor. Tabăra 
înseamnă corturi murdare şi noroi lipicios. Străzile pietruite din 
Adisa sunt străjuite de case azurii şi violet, mai vii noaptea decât în 
timpul zilei, iar Tabăra era plină de Cărturari tineri cu clavicule 
proeminente şi burţi umflate. Aici nu văd nici măcar un singur copil 
flămând. 

Ce fel de rege ar permite aşa ceva? Nu-i loc în oraşul acesta 
enorm pentru Cărturarii care îngheaţă dincolo de porţile cetăţii? 

Poate că nu regele-i de vină. Poate că-i fiica lui plină de ghuli. 
Creaturile fojgăie şi prin piață, un fel de nămol viermuind şi 
pândind în jurul mulțimilor. 

în centrul oraşului, Marinari în haine colorate se tocmesc, 
glumesc şi fac negoţ. Pe deasupra zboară zmeie de mătase, iar eu 
mă opresc şi mă uit cu drag la vase de ceramică cu cărţi întregi 
desenate pe ele. Un clarvăzător Ankanez din sudul îndepărtat 
prezice viitorul, iar o Jaduna cu ochii înnegriți cu kohl îl urmăreşte 
din priviri, în timp ce bănuțţii de aur legaţi în jurul frunții ei reflectă 
lumina. îmi amintesc de avertismentul lui Musa şi mă îndepărtez de 


femeie. 


Peste tot înjur, Marinarii merg pe stradă cu o siguranţă de sine 
pe care mă tem că eu n-o s-o am niciodată. Libertatea acestui loc, 
relaxarea lui - mă tem că nimic din toate astea nu ne e menit mie 
sau poporului meu. Lucrurile astea sunt pentru alţii, pentru cei 
care nu trăiesc la răspântia dintre nesiguranţă şi disperare. Sunt 
ale oamenilor obişnuiţi să trăiască liberi şi care nu-şi imaginează că 
există o lume unde n-ar putea fi la fel. 

— „la ce te aştepţi? Triburile nu vor ceda şi nu se vor supune, 
cum fac Cărturarii. Nu vor îngădui ca oamenii lor să devină sclavi. 

Doi bucătari Marinari vorbesc tare peste sfârâitul aluatului din 
tigaie, iar eu mă trag mai aproape. 

— Le înţeleg mânia, spune unul dintre ei. Dar să ataci săteni 
nevinovaţi... 

Cineva mă împinge şi abia reuşesc să-mi păstrez invizi- bilitatea. 
E prea aglomerat acolo, aşa că plec şi mă opresc abia când zăresc 
un grup de copii adunaţi în fața unei uşi. 

— „a ars Academia Blackcliff din temelii, plus că a omorât o 
Mască... 

Câţiva sunt Cărturari din Adisa, cu obrajii rumeni şi bine 
îmbrăcați. Alţii simt Marinari. Se înghesuie toți în fața unui afiş cu 
mine, cu Darin şi - observ cu surprindere - cu Musa. 

— „am auzit că l-a înjunghiat în față pe gardianul de la Kauf... 

„„cred că ea ne va scăpa de spectre... 

Tot ce-mi trebuie de la tine e o poveste, a zis Musa. E ciudat să aud 
acum povestea aceea transformată în cu totul altceva. 

—  „«unchiul Musa spune că are puteri magice, ca Leoaica... 

— „tata zice că unchiul Musa e un mincinos. El zice că Leoaica 


a fost o nebună şi o criminală... 


— „bunica mea zice că Leoaica omora copii- 

Mi se strânge inima. Ştiu că vorbele lor n-ar trebui să mă 
deranjeze. Sunt doar nişte copii, dar tot îmi vine să mă arăt şi să le 
vorbesc. Era amuzantă şi deşteaptă, îmi vine să le spun. Nimerea o vrabie 
pe-o creangă de la o sută de paşi. A vrut mereu numai să fim liberi. Pentru 
voi. N-a vrut decât binele. 

Pe alee mai apare o fetiță. 

— Kehanni! Kehanni! strigă ea. 

Copiii dau fuga spre o curte din apropiere, unde o voce gravă se 
ridică, vibrează şi se prăvăleşte brusc - o Kehanni toarce o poveste. 
Mă iau după ei şi găsesc curtea plină ochi de public, care îşi ține 
respiraţia la unison. 

Kehanni are părul argintiu şi un chip care a văzut o mie de 
poveşti. Poartă o rochie brodată din belşug, lungă până la gambe, 
peste nişte pantaloni tiviți cu oglinzi care reflectă lumina. Are vocea 
guturală şi, cu toate că ar trebui să plec, găsesc un loc aproape de 
zid şi o ascult. 

— Ghulii au înconjurat un copil, atraşi de tristeţea lui. 

Vorbeşte serrană, cu un accent dur. 

— Şi, deşi a vrut să-şi ajute sora îndurerată, creaturile murdare 
iau otrăvit auzul, până când inima i-a devenit la fel de 
contorsionată precum rădăcinile unui bătrân copac al djinnilor. 

Pe măsură ce Kehanni îşi deapănă povestea, îmi dau seama că 
relatarea ei ascunde un adevăr - o istorie orală. N-am asistat exact 
la ce povesteşte ea, cu prințesa Nikla? 

îmi dau seama că poveştile spuse de Kehanni conţin la fel de 
multă istorie ca orice carte din Marea Bibliotecă Mai multă, poate, 
căci în poveştile vechi nu există acel scepticism care poate ocoli 
adevărul. Cu cât mă gândesc mai mult, cu atât devin mai încântată. 
Elias a aflat cum să-i distrugă pe efriți dintr-un cântec cântat de 
Mamie Rila. 


Dacă poveştile m-ar putea ajuta să-l înțeleg pe Zburător? Dacă mi- 
ar putea spune cum să îl opresc? Entuziasmul m-a făcut să mă 
îndepărtez de perete, spre Kehanni. Am în sfârşit ocazia să aflu ceva 
folositor despre djinn. 

Şoapta îmi ajunge la ureche şi tresar, împingându-l pe bărbatul 
de lângă mine, care ţipă şi se uită cine l-a înghiontit. 

îmi croiesc drum cât pot de iute prin publicul încă fascinat şi ies 
din curte. Ceva mă urmăreşte. O simt. Şi orice ar fi acel ceva, nu 
vreau să le facă necazuri celor care o ascultă pe Kehanni. 

Mă înghesui iar prin piața aglomerată, uitându-mă peste umăr 
de mai multe ori. Fâşii negre de umbră zburătăcesc la marginea 
câmpului meu vizual. Ghuli? Sau ceva mai rău? Măresc pasul, ies 
din piaţă şi intru pe o străduţă liniştită. Mă mai uit o dată în urmă. 

Trecutul o să ardă, şi nimeni nu va domoli focul. 

Recunosc şoapta, felul în care îmi zgârie mintea ca nişte gheare 
putrede. Zburătorul! Sunt prea speriată ca să strig. Nu pot decât să 
stau acolo, neputincioasă. 

Mă întorc, încercând să-l disting dintre umbre. 

— Arată-te! 

Vocea mea e abia o şoaptă. 

— leşi la iveală, monstrule! 

îndrăzneşti să mă judeci, Laia din Serra ? Cum îti permiti, când tu nu 
cunoşti nici măcar întunericul care sălăşluieşte în inima ta? 

— Numă tem de tine. 

Asta-i o minciună, iar el îmi răspunde chicotind. Clipesc - o 
fracțiune de secundă de întuneric, nimic mai mult - iar când 


deschid ochii, simt că sunt singură din nou. Zburătorul a dispărut. 


Ajung înapoi la fierărie tremurând. E întuneric, toată lumea s-a 
culcat. Dar nu renunţ la invizibilitate până când nu rămân singură 
în camera mea. 

Când o fac, mi se întunecă vederea. Stau în picioare undeva - 
într-o celulă, îmi dau seama. Abia disting în întuneric o femeie. 


Cântă. 


A intrat o stea în 


casa mea 
Și a luminat-o cu splendoarea ei. 


Melodia pluteşte în jurul meu, deşi cuvintele devin înăbuşite. Un 
sunet straniu sparge cântecul, ca o creangă de copac care se rupe. 
Când deschid ochii, viziunea dispare, la fel şi muzica. în casă e 
linişte, doar Darin murmură în somn în camera vecină. 

Cerule, ce-a fost asta ? 

Oare magia mă afectează? Sau Zburătorul? El o fi, el se joacă 
acum cu mintea mea? Mă ridic repede şi mă uit prin camera 
scufundată în întuneric. Am pe braţ brățara de la Elias. îmi 
imaginez vocea lui. Umbrele sunt doar umbre, Laia. Zburătorul nu-ţi 
poate face rău. 

Ba poate. Mi-a făcut rău. îmi va face din nou. 

Mă bag în pat, refuzând să dau drumul brățării şi încercând să 
păstrez în minte vocea baritonală şi liniştitoare a lui Elias. Dar 


somnul nu vine. 


XVIII 
Elias 


Djinnii ştiu că vin. Când ajung în crângul lor, mă tulbură un fel 
de linişte. O aşteptare. E ciudat cum tăcerea poate vorbi la fel de 
tare ca un țipăt. Da, ei ştiu că sunt aici. Şi ştiu că vreau ceva. 

Salut, muritorule. La auzul vocii djinnilor care vorbesc în cor, mă 
furnică pielea. Ai venit să-ţi ceri iertare că exişti ? 

— Am venit să cer ajutor. 

Râsetele djinnilor îmi sparg urechile ca nişte pumnale. 

— Nu vreau să vă deranjez. 

Nu-mi place treaba asta, dar ştiu că umilința mi-ar putea fi de 
folos. Cu aroganţa nu voi răzbi în niciun caz. 

— Ştiu că suferiți. Ştiu că în miezul suferinței voastre stă ceva 
ce vi s-a făcut acum multă vreme. Şi eu am fost încarcerat. 

Tu crezi că grozăviile din micuța ta închisoare omenească se pot compara 
cu suferința noastră ? 

Aoleu, ce-am spus? Prost mai sunt. 

— Vreau să zic că... Nu doresc o astfel de durere nimănui. 

Linişte lungă. Apoi: Eşti la fel ca ea. 

— Ca Shaeva? zic eu. Dar pe ea o asculta magia, iar pe mine, nu. 

La fel ca mama ta. Keris. Djinnii îmi simt disperarea şi râd. Crezi că 
nu semeni cu ea? Poate că n-o cunoşti aşa de bine cum crezi. Sau poate, 
muritorule, nu te cunoşti pe tine. 


— Eu nu sunt un ucigaş fără inimă... 


Magia Păzitoarei Sufletelor nu va fi niciodată a ta. Tu eşti prea profund 
legat de cei pe care îi iubeşti. Prea deschis durerii. Neamul tău e slab. Nici 
măcar Keris Veturia nu se poate elibera de ataşamentele ei omeneşti. 

— Mama nu-i ataşată decât de putere. 

Simt că in închisoarea lor de copaci, djinnii râd superior. Cât de 
puţine ştii, băiete. Povestea mamei tale trăieşte în sângele tău. Trecutul ei. 
Amintirea ei. E acolo. Ti-o putem arăta. 

Moliciunea din vocile lor îmi aminteşte de o Ţeastă care a 
încercat să mă convingă, pe când aveam paisprezece ani, să mă duc 
în camera lui ca să-mi arate un paloş nou, primit de la taică-său. 

Vrei s-o cunoşti mai bine. Până în adâncul sufletului, spun djinnii. Nu 
ne minţi, Elias Veturius, când eşti la noi în crâng, subterfugiile tale nu 
contează. Noi vedem tot. 

Ceva aspru îmi trece peste glezne. Lujeri groşi cresc din pământ 
ca nişte şerpi enormi, acoperiți de scoarță. Se răsucesc în jurul 
picioarelor mele şi mă fixează în loc. încerc să trag paloşele, dar 
cârceii îmi lipesc armele de spate, mi se învârt în jurul umerilor şi 
mă ţin strâns. 

— Nu mai faceţi asta. Opriţi-vă... 

Djinnii pătrund în mintea mea, o sondează, o întorc pe toate 
părțile, o examinează, ducându-şi focul până în locuri nedestinate 
să vadă vreodată lumina. 

încerc să-i resping, dar fără folos. Sunt imobilizat în propria mea 
minte, în amintirile mele. Mă văd din nou bebeluş - mă uit la chipul 
de argint al unei femei cu părul blond, întunecat de sudoare. 
Comandantul are mâinile pline de sânge şi fața roşie. Tremură din 
tot corpul, dar când îmi atinge obrajii, degetele ei sunt blânde. 

— Semeni cu el, îmi şopteşte. 

Nu pare furioasă, deşi eu aşa am crezut-o mereu. Pare mai 


degrabă uimită, aproape tulburată. 


Pe urmă mă văd băiat de patru ani, hoinărind prin tabăra 
tribului Saif, îmbrăcat într-o haină groasă, închisă până la bărbie ca 
să mă apere de frig. 

în timp ce alţi copii Tribali s-au adunat lângă Mamie Rila şi 
ascultă o poveste înfricoşătoare despre Regele Nenumitului, îl văd 
pe micul Elias mergând spre deşertul stâncos de dincolo de cercul 
făcut de furgoane. Galaxia se vede ca un nor palid pe cerul de onix, 
noaptea e destul de luminată încât să-mi pot găsi drumul. Dinspre 
vest se apropie tropot ritmic de copite. Pe creasta din apropiere 
apare un cal. 

De pe armăsar descalecă o femeie, iar armura ei strălucitoare 
licăreşte de sub veşmintele Tribale groase. O duzină de arme îi 
sclipesc pe piept şi pe spate. Vântul biciuieşte pământul dur şi uscat 
pe care stă. în lumina palidă a stelelor, părul ei blond pare la fel de 
argintiu ca fața. 

Asta nu s-a întâmplat, îmi spun eu furios. Eu nu-mi amintesc. Ea m- 
a părăsit. Nu s-a mai întors niciodată. 

Keris Veturia se aşază într-un genunchi, dar rămâne la câțiva 
paşi distanță, ca şi cum n-ar vrea să mă sperie. Pare atât de tânără, 
cu greu îmi dau seama că e ea. 

— Cumte cheamă? 

Recunosc în sfârşit ceva -îi recunosc vocea dură, la fel de rece şi 
de insensibilă ca pământul de sub tălpile noastre. 

— Ilyaas. 

— Ilyaas. 

Comandantul îmi rosteşte numele de parcă i-ar căuta înțelesul. 

—  întoarce-te la caravană, Ilyaas. Noaptea bântuie prin deşert 
creaturi tenebroase. 

Nu aud ce răspund, pentru că sunt de-acum într-o cameră în 
care nu există decât un pat, un birou şi un cămin mare. Ferestrele 
cu arcade şi zidurile groase, împreună cu mirosul de sare, îmi spun 


că mă aflu în Navium. Vara vine 


repede în sud, iar pe fereastră intră aer dens şi cald. Cu toate astea, 
în vatră arde focul. 

Keris e mai bătrână - mai bătrână chiar decât acum câteva luni, 
când am văzut-o ultima oară, înainte să mă otrăvească. îşi ridică 
bluza de corp şi examinează ceva ce pare o vânătaie, deşi e greu de 
spus, din moment ce pielea ei e argintie. îmi amintesc atunci că, 
acum multă vreme, i-a furat Sfrânciocului cămaşa din metal viu. I s- 
a lipit de corp la fel de strâns cum i s-a lipit masca de faţă. 

Sub argintul cămăşii se vede clar tatuajul cu MEREU VICTO, 
numai că acum scrie MEREU VICTORI. 

în timp ce ea îşi pipăie vânătaia, observ în cameră un obiect 
ciudat, cu totul neobişnuit față de austeritatea încăperii. O statuetă 
din lut nears, înfățişând o mamă cu un copil în braţe. Concentrată, 
Comandantul n-o bagă deloc în seamă. 

Dă drumul bluzei de corp şi îşi pune din nou armura, în timp ce 
se uită în oglinda pătată, privirea îi alunecă spre statuetă. O 
priveşte îngrijorată în oglindă, de parcă ar putea prinde viaţă. Pe 
urmă se întoarce pe călcâie, o smulge de la locul ei şi o aruncă, 
aproape ca din întâmplare, în focul din cămin. Strigă pe cineva prin 
uşa închisă. Peste câteva clipe, intră un sclav. 

Comandantul face semn spre sculptura din foc. 

— Tu ai găsit-o, zice ea. Ai mai spus cuiva? 

Omul neagă, iar Comandantul îi face semn să se apropie. 

N-o asculta, îmi vine să-i spun. Fugi. 

Văd mâinile mamei parcă în ceaţă, din cauza vitezei cu care îi 
rupe gâtul. Mă întreb dacă bărbatul o fi simţit ceva. 

— Atunci, aşa urmează să rămână, bine? îi spune ea leşului 
căzut la pământ. 

Clipesc şi mă întorc în crângul djinnilor. Nu mă mai țintuiesc 
lujeri de pământul pădurii, iar zorii colorează crângul în roşu şi 


portocaliu. Au trecut ore bune. 


Djinnii încă îmi mai aleargă prin minte. Mă lupt cu ei, îi alung, 
mă lupt să pătrund eu în conştiinţa lor. Surpriza care îi încearcă e 
palpabilă şi, pentru o clipă, lasă garda jos. Le simt furia, şocul şi o 
durere împărtăşită, adâncă - plus o panică repede înăbuşită. Un 
secret. 

Pe urmă, mă resping. 

— Ascundeţi ceva, zic eu cu răsuflarea tăiată. Voi... 

Uită-te la hotare, Elias Veturius, mârâie djinnii. Vezi ce-am pregătit. 

Un atac. Simt asta atât de clar, de parcă atacul s-ar da asupra 
propriului meu corp. Dar nu-i o lovitură venită din afara Pădurii. E 
dinăuntru. 

Du-te să vezi grozăvia spiritelor scăpate din Anticameră. Să-ţi vezi 
poporul devastat. Nu poţi schimba asta. Nu poți opri asta. 

Aud cum îmi sunt aruncate în față cuvintele de demult ale 
Profetului şi înjur. Zbor ca vântul spre hotarul de sud, cu o viteză 
care ar rivaliza cu a Shaevei. Când ajung, mii de spirite adunate 
laolaltă împing zidul hotarului cu o violență încăpățânată, aproape 
sălbatice în dorinţa de a evada. 

îl caut pe Mauth, caut magia, dar la fel de bine aş putea vâna 
vântul. Spiritele se dau deoparte şi îmi fac loc printre ele, dar 
tipetele lor dezamăgite îmi răsună în oase. 

Hotarul pare întreg, dar se poate să fi scăpat deja nişte spirite. 
Pipăi cu palmele zidul auriu şi sclipitor, încercând să-i găsesc orice 
slăbiciune. 

în depărtare, furgoanele roşii şi albastre ale tribului Nur 
strălucesc în lumina dimineții, iar fumul focurilor de gătit păleşte 
urcând spre cerul prevestitor de furtună. Spre surpriza mea, tabăra 
s-a mărit şi s-a mutat mai aproape de Pădure. Recunosc furgoanele 
cu coviltire verzi cu galben adunate în cerc, nu departe de ţărmul 


Mării Duskan. 


Tribul Nur - tribul Afyei - s-a alăturat celui din care face parte 
Aubarit. 

De ce-i Afya aici? Cu nişte Războinici atât de puşi pe atac, 
triburile n-ar trebui să se adune în acelaşi loc. Afya e destul de 
pricepută să ştie asta. 

— Banu al-Mauth? 

Aubarit apare dintr-un şanţ chiar pe câmpul din fața mea. 

— Fakira 

Ies din pădure, cu inima încă bubuind în semn de avertisment, 
deşi nu simt nimic neobişnuit. 

— Să ştii că nu-i un moment... 

— Elias Veturius însuşii 

O ştiu pe femeia scundă care trece pe lângă Aubarit cu flăcări în 
ochi, deşi altminteri e complet de nerecunoscut. Are fața ridată, iar 
basmaua care îi acoperă de obicei cozile împletite impecabil nu-i 
poate ascunde dezordinea. Are cearcăne vinete sub ochi şi simt 
miros acru de sudoare. 

— Pe toate iadurile, ce se întâmplă aici? mă întreabă ea. 

— Zaldara! intervine scandalizată Aubarit. Trebuie să i te 
adresezi cu Banu... 

— Nu-i spune aşa!îl cheamă Elias Veturius. E un nesăbuit, exact 
la fel ca restul nesăbuiţilor, iar eu bănuiesc că motivul pentru care 
spiritele din tribul Nur sunt blocate... 

—  Uşurel, Afya, zic eu. Ce naiba... 

Vocea mi se frânge pentru că Mauth mă smuceşte puternic, 
aproape mă dărâmă de pe picioare. Simt insistența din spatele 
acestei chemări şi mă întorc imediat. La numai câțiva metri mai 
încolo, apare o față purtată de vânt. 

E contorsionată, furioasă şi se deplasează repede spre tabăra 
'Tribală. O urmează încă una, atrasă de caravana din depărtare cum 


sunt atraşi vulturi de hoituri. 


Câteva spirite au evadat. Au scăpat înainte să ajung eu la hotar. 

Poate că vor pluti în voia sorții, jelindu-se şijinduind la viaţă. N-au 
trupuri, nu pot face nimic concret. 

Abia dacă am apucat să formulez acest gând în sinea mea, când 
un stol de păsări s-au ridicat cu viteză din copacii de lângă 
caravane, croncănind alarmate. 

— Elias... 

Afya dă să spună ceva, dar ridic mâna şi o opresc. O clipă, se face 


complet linişte. Pe urmă, încep ţipetele. 


XIX 


Sfrânciocul 


Sfrânciocule, 

în Antium vara e în toi şi devine tot mai greu să te ascunzi de 
căldură. împăratul se bucură de schimbarea anotimpurilor, cu toate 
că îi dau bătăi de cap grijile coroanei. 

Furtunile de sezon sunt la fel de rele precum canicula, şi nimeni 
nu rămâne neafectat la curte. îmi ofer ajutorul unde pot, dar nu-i uşor 
deloc. 

Le sunt recunoscătoare în fiecare zi Plebeilor. Sprijinul lor, atât 
pentru împărat, cât şi pentru mine, reprezintă o alinare în această 
perioadă de încercări. 

Loială până la capăt, 


împărăteasa Livia Aquilla Farrar 


Cineva a deschis scrisoarea Liviei cu mult înainte să ajungă la 
mine. încercarea surorii mele de a-şi coda gândurile, deşi 
inteligentă, e inutilă. Până acum, Comandantul a aflat deja că 
sarcina ei e avansată. Zburătorul i-a spus cu siguranță. 

în ce priveşte restul scrisorii, Keris 1-a înțeles pesemne la fel de 
bine: Livia nu-şi mai poate ascunde sarcina multă vreme; împăratul 
devine tot mai instabil; sora mea ţine prădătorii la distanţă; sprijinul 
Plebeilor este ceea ce-l menţine pe Marcus pe tron. 

Trebuie să ies biruitoare în fața Comandantului cât mai curând, 


dacă vreau ca Livia şi copilul ei să supravieţuiască. 


Citesc scrisoarea în timp ce rătăcesc pe plaja sudică din Navium, 
presărată cu resturi ale flotei noastre. Pânze rupte, catarge 
acoperite cu muşchi, bucăţi roase de lemn. Toate sunt dovezi ale 
eşecului meu de a apăra oraşul. 

îngenunchez să pipăi o bucată de chilă netezită de mare şi chiar 
atunci apare lângă mine Dex. 

— Pater Tatius nu se va întâlni cu tine, Sfrâncioc. 

— De data asta ce motiv invocă? 

— îşi vizitează o mătuşă bolnavă, oftează Dex, arătând la fel de 
epuizat cum mă simt şi eu. Parcă s-ar fi înțeles cu Pater Equitius. 

într-adevăr, Paterul Casei Equitias mi-a oferit aceeaşi explicație 
acum două zile. Deşi am bănuit că Tatius s-ar putea să mă evite, la 
fel ca restul Paterilor, speram la veşti mai bune. 

— N-au mai rămas alți Pateri pe care să-i abordăm, zice Dex, 
după ce plecăm de pe plajă şi ne îndreptăm spre cazarma Gărzii 
Negre. Argus şi Vissellius au murit, iar fiii lor dau vina pe tine. 
Restul sunt prea furioşi din cauza flotei. Tatius a pierdut în timpul 
furtunii un sfert din membrii Casei. 

— Nu-i vorba doar de flotă, zic eu. Dacă era, mi-ar fi ţinut 
predici şi mi-ar fi cerut să mă târăsc în genunchi şi să le cer iertare. 

Sunt Pateri ai Războinicilor, la urma urmei. Le place să 
umilească femeile la fel de mult pe cât le plac banii. 

— Ori se tem de Comandant, ori ea le oferă ceva ce eu nu sunt 
în stare să le dau - ceva de nerefuzat. 

— Bani? întreabă Dex. Mai multe corăbii? 

—  Corăbii nu are. Chiar dacă ar captura printr-o minune flota 
lui Grimarr, abia ne-ar ajunge navele să refacem flota militară. Şi 
oricât de bogată ar fi, nu-i suficient de bogată încât să-i poată plăti 
pe toți Paterii. 


E vorba despre altceva. Dar cum să aflu despre ce anume, dacă 
niciun Pater nu stă de vorbă cu mine? 

Mergând spre oraş, ne iese în față Cartierul de Sud-Vest, distrus, 
încă arzând. Grimarr l-a atacat de încă două ori, în cele două 
săptămâni de când am sosit. Fără flotă, nu ne rămâne decât să ne 
ascundem şi să sperăm că focul proiectilelor nu se va întinde. 

în timpul ambelor atacuri, Paterii şi Keris m-au exclus de la 
luarea deciziilor, iar Keris mi-a ignorat ordinele cu naturalețe şi 
fără tărăboi, în numele binelui general. Doar Janus Atrius mă susține, 
dar vocea lui solitară nu înseamnă nimic în fața unităţii aliaților lui 
Keris. 

Vreau să încep să tai capete. Dar Keris caută un motiv să mă 
distrugă - fie încarcerându-mă, fie omorându-mă. Dacă încep să 
ucid Pateri, îi voi oferi acel motiv. 

Nu, trebuie să fiu mai vicleană. îmi îndemn calul să meargă mai 
departe. Nu pot face nimic împotriva atacurilor lui Grimarr. Dar 
pot slăbi puterea lui Keris, dacă reuşesc să aflu informaţii despre 
ea. 

— Vom avea o zi sau două de linişte, până pune Grimarr la cale 
următoarea mişcare a Karkaunilor, îi spun lui Dex. Am pe birou 
câteva dosare despre Pateri. Toate micile lor secrete murdare. Poţi 
începe să-i încolțeşti discret. Vezi dacă reuşeşti să-i faci să 
vorbească. 

Dex pleacă, iar când ajung la cazarmă, îl găsesc pe Avitas 
aşteptându-mă, cu umerii țepeni şi aer dezaprobator. 

— Nu umbla singură prin oraş, Sfrâncioc, zice Avitas. 
Regulamentul precizează... 

— Nu pot irosi timpul lui Dex sau al tău cerându-vă să mă 
însoțiți peste tot, zic eu. Ai găsit? 

îmi face semn din cap să intrăm în camera mea. 

— Există cel puţin două sute de proprietăți în munţii de lângă 


oraş. 


Desfăşoară pe biroul meu o hartă pe care sunt însemnate toate. 

— Aproape toate aparțin Caselor aliate cu Keris, continuă el. 
Trei sunt părăsite. 

Mă gândesc la ce-a spus Elias despre unde ar putea fi Quin. 
Oriunde se află Keris, e şi el pe-aproape, aşteptând-o să facă o greşeală. Nu-i 
aşa de prost încât să stea la una dintre casele lui. Şi nici nu va fi singur. 

Una dintre casele părăsite e pe fundul unei văi - nu există nicio 
sursă de apă şi nici pădure înjur care să poată ascunde soldaţi. Alta 
e prea mică să găzduiască mai mult de zece-doisprezece oameni. 

Dar a treia... 

— Asta, pun eu degetul pe ea. Construită pe deal. Lesne de 
apărat. Curs de apă în apropiere. Uşor de săpat un tunel de evadare. 
Şi, uite - îi arăt partea cealaltă a dealului - localităţi la distanță 
accesibilă în care poate trimite oameni după provizii, fără să atragă 
atenţia. 

Plecăm imediat, urmaţi de două Gărzi Negre în stare să elimine 
orice spion. Până la prânz, suntem în inima munţilor de la est de 
Navium. 

—  Sfrâncioc, zice Avitas după ce ieşim din oraş. Ar trebui să ştii 
că Comandantul are un vizitator nocturn. 

— Zburătorul? 

Avitas clatină din cap. 

— In cursul ultimelor două săptămâni s-a intrat de trei ori prin 
efracţie în camera ei de pe Insulă. Prima oară, iscoada mi-a raportat 
că fusese lăsată deschisă o fereastră. A doua oară, pe patul lui Keris 
a fost lăsat un obiect. O statuetă. 

— O'statuetă? 

— Omamă cu un copil în braţe. Comandantul a distrus-o şi l-a 
ucis pe sclavul care a găsit-o. A treia oară, i 


s-a lăsat din nou o statuetă. Omul meu a recuperat-o din cenuşa 
focului. 

Scormoneşte în desagă şi îmi întinde o mică statuie din lut 
galben, înnegrită pe-o parte. E o femeie cioplită grosolan, cu capul 
plecat. întinde braţele, cu o stranie amărăciune, spre un copil care 
se întinde la rândul lui spre ea. Nu se ating, deşi se află pe acelaşi 
postament. 

Figurinele au găuri făcute cu degetele pentru ochi, nişte 
umflături în loc de nas şi gurile deschise. Arată ca şi cum ar țipa. îi 
înapoiez statueta lui Avitas, tulburată. 

— Nu l-a văzut nimeni pe intrus, zice Avitas şi strânge obiectul. 
în afară de ce a aflat spionul meu, Comandantul a ascuns bine 
vizitele nedorite. 

Există o mulțime de oameni care pot intra nevăzuţi în camera 
Comandantului. Dar să nu-i prindă ea după ce au călcat-o o dată - 
asta indică un grad de pricepere pe care eu nu ştiu să-l aibă decât 
o persoană. Bucătăreasa. 

în timp ce urcăm şi mai sus pe munte, rumeg povestea în minte, 
dar nu reuşesc s-o înțeleg. Dacă Bucătăreasa se poate strecura în 
camera lui Keris, de ce n-o omoară pur şi simplu? De ce îi lasă 
statuete neobişnuite? 

Câteva ore mai târziu, după ce am urcat şi am coborât poteci 
şerpuite, ajungem la poalele unei păduri bătrâne şi dese. Navium 
sclipeşte undeva în vest, un mănunchi de lumini şi incendii încă 
fumegând, străbătut de şarpele negru al râului Rei. 

Lăsăm caii lângă un pârâu, iar când ajungem la liziera pădurii, 
scot pumnalul. Dacă Quin se află acolo, nu se va bucura să vadă că 
apare neanunţat Sfrânciocul împăratului Marcus. 

Harper dă jos arcul din spate şi ne strecurăm prudenţi prin 
pădure. Ţârâie greieri, orăcăie broaşte - sunetele naturii dintr-o 


vară la ţară. Deşi s-a înnoptat, luna luminează 


destul cât să-mi dau seama că nimeni n-a călcat în pădurea asta de 
multe luni, poate chiar de ani întregi. 

Cu fiecare pas, speranțele mele scad. Mâine dimineaţă trebuie 
să-i trimit un raport lui Marcus. Ce-o să-i spun, dacă nu-l găsesc pe 
Quin aici? 

Harper înjură ascuţit şi pe neaşteptate, apoi aud un şuierat şi o 
izbitură, urmate de un geamăt înăbuşit. Din copaci cad mai multe 
topoare. 

Următoarele două ceasuri, ne ferim cu mare grijă de o 
sumedenie de capcane, una mai complicată şi mai bine ascunsă 
decât alta. 

— Ce nebun blestemat! zice Harper şi taie un fir care lasă să 
cadă o plasă de care atârnă cioburi de sticlă ascuţite ca briciul. Nici 
măcar nu încearcă să prindă pe cineva. Urmăreşte direct să-l 
omoare. 

— Nu-i nebun, zic cu glas scăzut. E meticulos. 

Luna e sus. A trecut de miezul nopții. Printre copaci se zăresc 
lucirile unei bucăţi de sticlă - o fereastră de departe. 

Ceva se schimbă în aer, iar animalele nopţii tac. Ştiu fără putinţă 
de tăgadă că Harper şi cu mine nu mai suntem singuri în pădure. 

— Hai să terminăm treaba asta, zic tare. 

Bag pumnalul în teacă, rugându-mă cerului să nu vorbesc cu 
vreo bandă de tâlhari sau cu vreun pustnic nebun. 

Linişte. O clipă în care sunt sigură că m-am înşelat. 

Pe urmă, foşnet de paşi în spatele nostru, peste tot în jur. 
Departe, o siluetă puternică, cu chip de argint, iese din spatele unui 
copac, cu părul des şi alb pe jumătate ascuns de o glugă. Nu arată 
câtuşi de puţin diferit față de acum multe luni, când l-am scos pe 
furiş din Serra. 

Ne înconjoară douăzeci şi patru de oameni cu uniforme 


impecabile, afişând cu mândrie culorile Casei Veturia. Când 


fac un pas în față, iau toți poziție de drepți şi mă salută la unison. 


— Sfrâncioc, mă salută ultimul Quin Veturius. Era şi timpul! 


Quin îi ordonă lui Harper să rămână cu oamenii lui, apoi mă 
conduce printr-o casă în paragină construită în munte şi printr-un 
şir de grote. Nu-i de mirare că nu l-a găsit Keris pe bătrân. 
'Tunelurile simt atât de întinse, încât ar dura luni în şir să le 
cercetezi. 

— 'Te-aştept să apari de multe săptămâni, zice Quin în timp ce 
mergem. De ce n-ai asasinat-o deja pe Keris? 

— Nu-i o femeie uşor de ucis, generale, zic eu. Mai ales când 
Marcus nu-şi poate permite ca moartea ei să arate a asasinat. 

Urcăm până ieşim pe un platou mic şi plat, închis de jur împrejur 
cu ziduri, dar deschis spre cer. Găzduieşte o grădină ascunsă şi 
sălbăticită, frumoasă ca un loc odinioară îngrijit cu dragoste, dar 
abandonat de prea mult timp. 

— Am ceva pentru tine, zic eu şi scot din buzunar masca lui 
Elias. Mi-a dat-o chiar el înainte să plece de la Blackcliff. M-am 
gândit că ai dori s-o ai. 

Mâna lui Quin zăboveşte deasupra măştii, înainte s-o ia. 

— Era un coşmar să-l convingi pe băiat s-o țină pe față, zice el. 
M-am gândit eu că o să piardă blestemăţia asta într-o zi. 

Bătrânul învârte masca în mână, iar metalul se vălu- reşte ca 
apa. 

— Au devenit parte din ființa noastră, ştii şi tu. Abia când se 
contopesc cu noi, devenim cei care suntem cu adevărat. Tata 
obişnuia să spună că după ce se lipeşte de față, masca e cea care 
păstrează identitatea unui soldat şi că fără 


ea i se smulge o bucată din suflet, pe care n-o mai poate recupera 
niciodată. 

— Tu ce crezi, generale? 

— Suntem ceea ce punem noi în mască. Elias a pus puțin, iar 
masca i-a oferit puțin la rândul ei. 

Mă aştept să mă întrebe despre nepotul lui, dar bagă pur şi 
simplu masca în buzunar. 

— Vorbeşte-mi despre duşmanul tău, Sfrâncioc. 

Cât timp îi povestesc despre atacul asupra oraşului Navium, 
despre pierderea flotei, chiar şi despre apariţia statuetei, Quin tace. 
Mergem prin grădină spre un iaz mărginit de pietre cu vopseaua 
coşcovită. 

— Keris pune ceva la cale, generale, zic eu. Am nevoie de 
ajutorul tău ca să-mi dau seama ce anume. Ca s-o înțeleg. 

— Keris a învăţat să meargă aici, înainte să le mut la Serra pe 
ea şi pe mama ei. 

Face semn din cap spre o abia vizibilă alee care duce spre o 
pergolă năpădită de iederă. 

— Avea nouă luni. O gâgâlice. Karinna a fost atât de mândră! O 
iubea la nebunie pe fetiță. 

Ridică din sprâncene şi se uită la expresia de pe chipul meu. 

— Credeai că scumpa mea soție răposată a fost monstrul de la 
care a învățat Keris să se poarte astfel? Dimpotrivă. Karinna n-ar fi 
lăsat pe nimeni să-i atingă măcar un fir de păr! Aveam zeci de sclavi, 
dar Karinna insista să facă singură totul: o hrănea, o schimba, se 
juca cu ea. Se adorau una pe alta. 

Ideea unei Keris - fetiță cu părul ca soarele este atât de departe 
de ce a ajuns Comandantul acum, încât nici măcar nu mi-o pot 
imagina. Mă silesc să stăvilesc zecile de întrebări care îmi vin în 
minte. Quin vorbeşte încet, cu pauze, şi mă întreb dacă a mai spus 


cuiva vreodată toate astea. 


— N-am fost lângă ele încă de la început, zice el. Când m-am 
însurat cu Karinna, eram deja general-locotenent. Karkaunii ne 
hărțuiau din greu în vest, iar împăratul nu se putea lipsi de mine. 

Pare... nu trist, dar aproape nostalgic. 

— Pe urmă, Karinna a murit. împăratul nu mi-a dat permisie, 
aşa că a mai durat un an până când m-am întors acasă. Când am 
ajuns, Keris deja nu mai vorbea. Am petrecut o lună cu ea, apoi m- 
am întors pe câmpul de luptă. Iar când a fost aleasă pentru 
Blackcliff, am fost sigur că o să moară în prima săptămână. Era atât 
de delicată! Semăna foarte mult cu mama ei. 

— Dar n-a murit, zic eu. 

încerc să nu bat din picior de nerăbdare. Mă întreb când va 
ajunge la punctul esenţial. 

— E o Veturia, zice Quin. Noi suntem greu de ucis. Doar cerul 
ştie cum s-a descurcat la Blackcliff. N-a avut noroc de prieteni ca ai 
tăi, fetițo. Colegii ei i-au făcut viața un iad. Am încercat s-o 
pregătesc eu, la fel cum l-am pregătit pe Elias, dar n-a vrut să aibă 
deloc de-a face cu mine. Blackcliff a pervertit-o. Imediat după 
absolvire, s-a aliat cu Zburătorul. N-a avut alt prieten mai apropiat. 

— Nu-i este prieten. îi este stăpân, murmur eu, amin- tindu-mi 
cuvintele djinnului. Ce ştii despre tatăl lui Elias? 

— Indiferent cine o fi fost, Keris a ținut la el. 

Am trecut de iaz. Dincolo de marginea platoului, coline joase, 
vălurite, se pierd în întinderea deşertului Tribal, albăstrite de 
apropierea zorilor. 

— După ce-au ales pe Elias pentru academie, a fost neliniştită, 
îngrijorată că şi-ar putea pierde funcția. N-am mai văzut-o atât de 
tulburată nici înainte, nici după aceea. Spunea că lăsase copilul să 


trăiască pentru că l-ar fi putut dori tatăl lui. 


Deci Keris I-a iubit pe Arius Harper? N-am găsit despre el decât 
un dosar sumar, dar Comandantul 1-a urât întotdeauna atât de tare 
pe Elias, încât am presupus că tatăl lui profitase de ea cu de-a sila. 

— Ai cunoscut un anume Arius Harper, generale? 

— A fost un Plebeu. 

Quin mă priveşte curios, nedumerit că am schimbat subiectul 
atât de brusc. 

— Era centurion de luptă la Blackcliff, mustrat în repetate 
rânduri pentru că arăta îngăduință față de studenţi - bunătate, 
chiar. 

— Cum a murit? 

— A fost ucis de un grup de Măşti a doua zi după ce au absolvit 
-nişte Țeste Mari, colegi cu Keris. O crimă brutală, mai mult de zece 
inşi l-au bătut până a murit. Aristocraţi cu toții. Taţii lor au 
muşamalizat totul, nici măcar eu n-am aflat, atunci când s-a 
întâmplat. 

De ce să fi omorât nişte Măşti un centurion? Keris o fi ştiut? Oare 
le-a cerut ea? Dar Quin a spus că nu avea aliați la Blackcliff, că 
ceilalți studenți îi făceau zile fripte. Dacă n-a pus ea să fie ucis Arius, 
dacă l-a iubit cu adevărat, atunci de 1-a urât atât de mult pe Elias? 

— Crezi că Arius Harper e tatăl, îşi dă seama Quin. Deci 
căpitanul Harper este... 

— Fratele vitreg al lui Elias, zic eu şi blestem în barbă. Dar 
nimic din toate astea nu mai contează. Trecutul ei, istoria ei 
personală, nimic nu explică ce face acum în Navium. A distrus flota 
numai ca să smulgă puterea de la mine. De ce? 

— Nepotul meu mi-a spus mereu că eşti deşteaptă, fetițo, se 
încruntă Quin la mine. S-a înşelat? Nu te uita doar la acţiunile ei. 
Uită-te la ea. Ce doreşte? De ce? Uită-te la trecutul şi la istoria ei. 


Cum i-au transformat mintea? 


Spui că Zburătorul este stăpânul ei. Fl ce vrea? Va obţine ea lucrul 
acela pentru el? Ce face pentru Pateri, de-i convinge să-l lase pe 
porcul de Grimarr să facă prăpăd în părțile sărace din oraş? 
Foloseşte-ți mintea! Dacă tu crezi că fiicei mele îi pasă de soarta 
unui port aflat la mare depărtare de tron, te înşeli amarnic. 

— Dari s-a ordonat să... 

— Lui Keris nu-i pasă de ordine. îi pasă de un singur lucru: de 
putere. Tu iubeşti Imperiul, Sfrâncioc. Prin urmare, crezi că din 
moment ce Keris a fost educată ca o Mască, trebuie să fie şi ea loială. 
Nu este. Ea îşi este loială numai sieşi. înțelege asta şi poate ai s-o 
învingi. Dacă nu, îți va mânca măruntaiele la cină înainte să se 


termine săptămâna. 


Laia 


Imediat ce păleşte cerul, trag rochia pe mine şi cobor pe furiș. 
Dacă mă mişc destul de repede, s-ar putea să mai prind caravana 
'Tribală pe care am văzut-o aseară - şi pe Kehanni. 

Dar Zella mă aşteaptă la uşă şi se frământă cerându-şi iertare. 

— Musa a cerut să rămâi aici, zice ea. Pentru propria ta 
siguranţă, Laia. Prințesa Nikla a pus Jaduna să cutreiere oraşul 
după tine. Se pare că una de-a lor te-a văzut aseară, îşi frânge ea 
mâinile. El spune să nu foloseşti magia, altfel atragi Jaduna aici şi 
ne aruncă pe toţi în închisoare. Sunt cuvintele lui, nu ale mele, 
adaugă grăbită. 

— Ce ştii despre el, Zella? o întreb eu repede, înainte să plece. 
Ce face Musa aici? De ce n-a pornit singur Rezistenţa? 

— Eu nu-s decât o simplă fierăreasă, Laia. Şi o veche prietenă 
de familie de-a lui. Dacă ai întrebări, pune-i-le lui. 

Bombăn şi mă strecor în curte, unde îl Ey'ut pe Darin să 
şlefuiască un morman de paloşe de nişte pietre fine, cenuşii. 

— L-am auzit, Darin, zic eu după ce-i povestesc întâlnirea de 
ieri cu Zburătorul. Chiar lângă mine şi plesnind de mulțumire. Pe 
urmă a dispărut. Iar asta înseamnă că poate fi oriunde. Poate chiar 
are deja ultima bucată din Stea. 

Tare mult aş vrea să pot învinge îndoiala din sinea mea. S-o 


înăbuş şi să cred pur şi simplu că-l pot opri pe djinn. 


Nu mă domină frica la fel ca pe vremuri, dar în unele zile mă 
urmăreşte cu mânia unui iubit părăsit. 

Fratele meu plimbă un paloş peste una dintre pietre. 

— Dacă Zburătorul avea ultima bucată din Stea, am fi aflat, zice 
el. Prea îl crezi puternic, Laia, iar în tine nu te încrezi destul. El se 
teme de tine. Se teme de ce vei afla. Şi de ce vei face cu ceea ce afli. 

— N-are de ce să se teamă de mine. 

— Ba are din belşug. 

Darin şterge cu o cârpă paloşul pe care 1-a șlefuit şi mi-l întinde 
mie, apoi ia primul paloş făcut de el din oțel serric, cel cu care am 
traversat eu Imperiul după ce mi 1-a dat Spiro Teluman. 

— N-are nicio noimă să-i fie fiică, zic eu. I-am dat brățara cu 
mâna mea. L-am lăsat s-o omoare pe Shaeva. De ce naiba i-ar fi frică 
de mine? 

Ridic tonul iar în celălalt capăt al curţii Taure şi Zella schimbă o 
privire şi apoi pleacă. 

— Pentru că tu îl poţi opri şi el ştie asta. 

Darin strânge mai bine cârligul pe care şi 1-a făcut pentru 
mâna stângă. îl foloseşte în locul celor două degete lipsă ca să ţină 
bine ciocanele şi aproape că nu-l meu văd niciodată fără el. De 
data asta, în loc de ciocan, prinde cu el mânerul paloşului. 

— Altminteri, de ce-ar mai fi omorât-o pe Shaeva, sau de ce s-ar 
fi aliat cu Comandantul? De ce ar fi avut grijă să fie debandadă în 
Anticameră? De ce ar provoca atâta haos, dacă nu s-ar teme că dă 
greş? Şi de ce - Darin mă ridică în picioare - şi-ar face apariția fix 
când ţi-ai dat tu seama că ai putea găsi răspunsuri la Kehanni? 

La lucrul ăsta nu m-am gândit. Devin şi mai nerăbdătoare să 


vorbesc cu povestitoarea Tribală. De ce nu se întoarce Musa odată? 


— Spiro m-ar omori, dacă ar vedea cât de puțin meşteşugit le- 
am lucrat, zice Darin şi arată spre paloşul din mâna mea. Dar dacă 
e cu adevărat din oțel serric, măcar putem sărbători ceva. Haide. 
Poate că cele din lotul ăsta nu se rup. 

Zboară scântei, când paloşele noastre se izbesc. Ultimul rând de 
arme nu s-au rupt decât după ce ne-am luptat multă vreme, aşa că 
mă pregătesc pentru o înfruntare grea. După câteva minute, 
asprimea mânerului simplu mi-a făcut băşici în palmă. Cât e de 
diferit față de pumnalul fin pe care mi 1-a dat Elias! Dar paloşul 
rezistă. 

Zella şi Taure ies din casă şi se uită cu tot mai multă încântare 
văzând că, deşi atac din greu, lama rămâne întreagă. 

E rândul lui Darin să atace, iar eu dau frâu liber sălbăticiei 
dinăuntrul meu şi îmi vărs frustrarea în fiecare lovitură. în cele din 
urmă, fratele meu cere o pauză, fără să-şi poată ascunde un zâmbet 
larg. îmi ia paloşul. 

— Nuare inimă, zice el cântărindu-l în mână. Nu are suflet. Dar 
osă țină. Următorul! 

Zella şi Taure se alătură luptei din curte şi paloşele se dovedesc 
rezistente, unul după altul. Nu-l observ pe Musa pe trepte până 
când nu aplaudă vesel. 

— Minunat, zice el. Am avut încredere deplină că vei reuşi... 

îl înşfac pe Musa de braţ şi-l trag spre uşa din față fără să-mi 
pese de protestele lui. 

— Trebuie să vorbesc cu o Kehanni. Aştept de ore în şir să te 
întorci. 

— Triburile au plecat din Adisa ca să se lupte cu Războinicii în 
deşert, zice Musa. Şi nici nu se opresc. 

îmi aduc aminte cu un fior că Afya ne-a spus ceva despre nişte 


atacuri împotriva satelor Războinicilor. 


— N-au cum să fi ajuns departe de oraş, zic eu. Tocmai am văzut 
o Kehanni spunând poveşti pe lângă piața principală din Adisa. Păr 
argintiu, furgoane mov cu alb. 

— Tribul Sulud, zice Musa. O ştiu pe Kehanni despre care 
vorbeşti. N-o să-ți spună aşa, pur şi simplu, ce vrei tu să afli, Laia. O 
să vrea plată. 

— Bine, o plătim. îi dăm ce vrea... 

— Nu-i aşa uşor, zice Musa şi îşi smulge brațul din strânsoarea 
mea. Nu-i un vânzător ambulant de mărunţişuri. O Kehanni spune 
poveşti în condiţiile stabilite de ea. Darurile tradiţionale pentru 
astfel de învoieli sunt lucruri la care noi n-avem acces: baloturi de 
mătase, cufere cu aur, stocuri de alimente. 

îl cercetez de jos în sus, de la cizmele cu catarame de argint şi 
pantalonii din piele subțire până la cămaşa din cel mai fin bumbac. 

— Să nu-mi spui că nu eşti bogat. Taure zice că tatăl tău aduna 
pe vremuri jumate din banii din Marinn. 

— Am nişte haine. Şi ceva aur, zice el. Dar Marinarii mi-au 
confiscat averea, proprietăţile, stupii şi moştenirea când... Nu 
contează, scutură el din cap, mi-au luat ce aveam şi posibilităţile 
mele de-acum sunt limitate. 

Zella şi Taure schimbă o privire, iar eu îmi spun să nu uit să le 
caut mai târziu. Vreau nişte răspunsuri despre trecutul lui Musa şi 
e clar că el n-o să mi le dea. Fratele meu încă mai ţine în mână unul 
dintre paloşele noi. Lumina se reflectă în lamă şi mă loveşte în față. 

— Ştiu ce să-i ofer lui Kehanni, zic eu. Ceva ce va dori. Ceva ce 
nu poate refuza. 

Musa vede că mă uit la paloşul din oţel de Serra. Mă aştept să- 
mi spună că armele sunt pentru Cărturari, că nu avem destule. Dar 


el ridică din sprâncene. 


— Ştii ce fac triburile în sud, zice el. Nu arată milă pentru niciun 
Războinic, indiferent dacă-i soldat sau civil. 

Roşesc. 

— Mi-ai adus informaţii despre Zburător? 

Musa, desigur, clatină din cap. 

— înseamnă că asta-i cea mai bună ocazie pe care o avem să 
aflăm ceva - dacă Darin e de acord să se despartă de paloşe, 
bineînțeles. 

Darin oftează resemnat. 

— Trebuie să-l opreşti pe Zburător, zice el. Şi ca s-o faci, îţi 
trebuie informaţii. Sunt sigur că ea va accepta armele. Dar, Laia... 

încrucişez braţele la piept şi aştept critica lui. 

— Mama a făcut genul ăsta de înțelegeri, zice el. Târguri pe care 
poate nu voia să le facă. Le-a făcut pentru binele poporului ei. De 
aceea a fost ea Leoaica. De aceea a fost în stare să conducă 
Rezistenţa. în cele din urmă, însă, s-au tot adunat. Au costat-o. Şi ne- 
a costat pe noi. 

— Mama a făcut ce trebuia să facă, zic eu. Şi a facut-o pentru 
noi, Darin, chiar dacă nu pare aşa. Cerule, aş vrea să am jumătate 
din curajul ei, jumătate din puterea ei! Eu nu sunt... nu-mi vine uşor. 
Nu vreau să sufere oameni nevinovaţi. Dar îmi trebuie ceva despre 
Zburător. Cred că mama ar fi de acord. 

— Tunu.. 

Mijeşte ceva pe fața lui Darin - durere, poate, sau mânie, emoții 
pe care încearcă să le ascundă cum ar face o Mască. 

— Tuai propria ta putere, zice el în cele din urmă. Nu trebuie să 
fie aceeaşi ca a Leoaicei. 

— De data asta trebuie. 

Mă îmbărbătez. Dacă nu, înseamnă să mă întorc la ce-i pot da lui 


Kehanni, când de fapt mai bine aş pleca după ea 


cât mai repede cu putință. Lângă mine, Musa clatină din cap, iar eu 
mă întorc spre el, tot mai furioasă. 

— Ai vrut să fiu conducătoarea Rezistenței, îi spun. Uite o lecţie 
pe care am învățat-o de la ultimul luptător în Rezistență pe care l- 
am cunoscut. Ca să conduci, trebuie să faci lucruri urâte. Plecăm 
într-o oră. Vii cu noi sau rămâi aici. Mie nu-mi pasă. 

Plec fară să aştept răspunsul lui Musa, dar îi simt surprinderea, 
la fel ca pe a lui Darin. Le simt dezamăgirea. Şi aş vrea să nu mă 


deranjeze atât de mult. 


Elias 


Ţipetele care răsună din tabăra Tribală sunt clar omeneşti şi 
devin mai puternice pe clipă ce trece. Alerg într-acolo, cu Aubarit şi 
Afya după mine, ultima cerându-mi să-i explic ce se petrece. 

— Adăposteşte-te, retez eu tirada Zaldarei. îți răspund mai 
târziu la întrebare, acum ascunde-te! 

Zeci de oameni fug din caravana Nur, iar când mă apropii, trag 
paloşele. Țipetele cele mai apropiate vin dintr-un furgon verde 
acoperit cu oglinzi. îl cunosc bine. E al lui Gibran, fratele mai mic al 
Afyei. 

Uşa din spatele furgonului se dă în lături şi apare chipeşul 
Tribal. înşfacă dinăuntru un bărbat şi îl azvârle ca pe o păpuşă de 
cârpă. 

— Unchiul Tash! exclamă Afya şi fuge pe lângă mine spre 
fratele ei. Gib, nu! 

Gibran se întoarce şi se uită la ea, iar Tribala se trage încet 
înapoi, cu fața împietrită de groază. Ochii tânărului sunt complet 
albi. E posedat. Spiritul evadat a intrat în corpul lui. 

Din cauză că nu le-am trecut eu dincolo destul de repede. Din 
cauză că sunt prea multe şi nu au unde să se ducă decât în lumea 
celor vii. 

Gibran se întinde spre Afya. Deşi ea se află la vreo zece paşi, o 


ajunge dintr-un salt şi o ridică apucând-o de gât. 


Femeia mărunțţică îl loveşte cu picioarele, dar se învinețeşte la față. 
Până să ajung eu, Gibran o aruncă şi pe ea. 

Intervine instinctul meu de Mască şi mă ghemuiesc la pământ, 
pregătit să sar. Dacă reuşesc să-l las fară cunoştinţă pe Tribal, poate 
că vreuna dintre Tainele lui Aubarit îmi va dezvălui cum să 
exorcizez spiritul. 

Dar un Tribal posedat nu-i o făptură supranaturală obişnuită. 
Felul în care în care o aruncă pe Afya arată clar că spiritul 
dinăuntru are o forță fizică mult peste a lui Gibran. 

Mă furnică pielea. El mă vede. Mă ghemuiesc după fur- gon. Ştie 
că vin, dar nu vreau să-i uşurez treaba. 

Mai încolo, un grup de bărbaţi şi de femei îşi apucă copiii şi fug 
spre râu, iar Aubarit le strigă să se mişte mai repede. Mă uit pe mal 
după Afya, dar nu mai e. 

Când mă întorc iarăşi spre Gibran, a dispărut. Eşti idiot, Elias. 
Unei făpturi supranaturale nu-i întorci niciodată spatele. Pun paloşele în 
teacă - nu vreau să-l rănesc. 

Aud prea târziu un vâjâit prin aer - atac! Gibran mi-a sărit în 
spate şi greutatea lui nenaturală îmi clatină genunchii. Braţul 
tânărului - subțire, dar musculos după luni de lupte cu Războinicii 
- îmi înconjoară gâtul cu puterea a cinci bărbaţi. îmi bolboroseşte la 
ureche cu vocea transformată într-un mârâit supranatural: 

— L-au făcut una cu pământul, l-au ars, mătase de porumb şi sânge şi 
făină... 

Ca Păzitor al Sufletelor, ştiu că pot muri. Dar cerul mi-e martor 
că n-o să mor de mâna unui tribal posedat care mă sugrumă în timp 
ce-mi trăncăneşte la ureche. 

îmi înfig unghiile în brațul lui Gibran, descumpănit de tăria lui. 
Se aude brusc un bufnet metalic, iar strânsoarea slăbeşte. Mă trag 
înapoi, icnind şi apucându-mă de gât, şi o văd pe Afya cu o tigaie de 
fontă în mână. Se îndepărtează de Gibran, care, deşi ameţit pe 


moment, se ridică în picioare. 


— Fugi! urlu la Afya şi-i sar lui Gibran în spate. Spre râu! Fugi! 

Ea o rupe la fugă, iar Gibran cade. E imposibil de ţinut pe loc. Il 
lovesc zdravăn în cap o dată. A doua oară. A treia. Cerule, va fi 
nevoie să-l omor, dacă vreau să scot spiritul din el. Nu-l pot omori. E 
doar un băiat. Nu merită asta. 

— Blestemat să fii! 

Pe jumătate mârâi, pe jumătate ţip. Gibran ştie s-o facă pe Afya 
să râdă ca nimeni altul. lubeşte cu toată inima - îşi iubeşte familia, 
prietenii şi multele iubite. Şi e tânăr, mult prea tânăr pentru aşa o 
soartă îngrozitoare. 

— Ieşi din el! urlu eu şi mai tare. leşi afară! leşi... 

La a cincea lovitură, Gibran îşi pierde în sfârşit cunoştinţa. 
Spiritul se prelinge afară din el şi se prăbuşeşte, epuizat, apoi 
dispare. înapoi în Anticameră, sper. 

— Gib! 

Afya se întoarce de unde se retrăsese şi aruncă tigaia. 

— L-am omorât? Ce naiba s-a întâmplat? De unde a apărut 
chestia aia? 

— Afugit din Anticameră. 

Dacă Gibran moare, eu l-am omorât, pentru că n-am reuşit să 
trec spiritele dincolo. Nu muri, Gibran! Te rog, nu muri! 

— Mai sunt şi alţii? 

Afya neagă clătinând din cap, dar nu pot fi sigur până nu 
cercetez toată tabăra. Sunt convins că am văzut evadând mai mult 
de un spirit. 

— Cum au scăpat de-acolo? întreabă Afya. Ce s-a întâmplat? 

— Eu sunt de vină. 

Mă uit în ochii prietenei mele. îmi impun s-o fac, pentru că ăsta- 
i adevărul şi ea merită să-l ştie. Credeam că va fl furioasă, dar ea 


doar mă strânge de umăr. 


— Trebuie să văd dacă mai sunt şi altele, zic şi îi dau mâna 
deoparte. 

înțelegerea ei este un dar pe care nu îl merit. 

— Ai grijă să stea toată lumea lângă râu - sau chiar în el, dacă se 
poate. Spiritele nu suportă apa. 

— Ajută-mă să-l ridic, zice Afya. 

O ajut să-şi treacă brațul tânărului pe după gât, iar ea îl târăşte 
de-acolo. Dar după numai vreo douăzeci de paşi, înlemneşte. Corpul 
îi devine ţeapăn ca struna încordată a unui arc, apoi se înmoaie ca 
aluatul ud. Gibran cade la pământ, iar ea respiră adânc şi adulmecă 
aerul ca un lup. Se întoarce spre mine cu ochii albi ca zăpada. 

Nu. 

Afya vine spre mine cu o viteză incredibilă. Contrastul dintre 
chipul şi silueta ei, bine cunoscute mie, şi violența gesturilor de 
acum îmi trimite un fior rece pe spinare. Ţine tigaia în mână şi ştiu 
că dacă mă loveşte cu ea, Păzitor al Spiritelor sau nu, o să mă aleg 
cu ditamai durerea de cap. O învârte stângace către mine, iar eu o 
prind de încheietura mâinii şi o strâng cu atâta putere, încât o 
femeie normală ar fi scăpat tigaia imediat. 

Dar ea doar mârâie la mine, un geamăt gutural care îmi îngheaţă 
sângele. 

Gândeşte, Elias, gândeşte! La Blackcliffn-ai învăţat doar cum să te baţi. 

O fetiță care se ascunsese până acum o zbugheşte pe lângă noi 
încercând să scape. Ca un animal care simte prada, Afya se smulge 
de lângă mine şi sare după fată. Copila dă repede din picioruşe, dar 
nu-i suficient de iute. Afya sare pe ea şi gâtul fetei trosneşte, iar 
lucrul acela care îmi posedă prietena grohăie triumfător. Eu urlu de 
furie. 


în adâncul Pădurii, djinnii râd. Nu-i bag în seamă, mă 
concentrez asupra Măştii din mine şi refuz să-mi las atenția 
distrasă. 

Niciun om nu poate auzi djinnii, dar spiritul din Afya se opreşte 
şi lasă capul pe-o parte, ascultând. Folosesc momentul de neatenţie 
ca să-i arunc un pumnal direct spre față. Mânerul o nimereşte fix în 
frunte. Dă ochii peste cap şi cade în noroi. Las deoparte o vreme 
îngrijorarea pentru Afya şi păşesc peste corpul ei întins pe jos, 
verificând dacă sunt şi alte spirite în zonă. 

Şi, dintr-odată, simt în mine un licăr de magie. Mica putere 
magică pe care am primit-o când am jurat că voi fi Păzitorul 
Sufletelor răspunde unei puteri mai mari. Cârcei subţiri de 
întuneric se răsucesc ca fumul şi vin din Anticameră spre mine. 
Mauth! 

Pentru o clipă, mă umple magia lui Mauth. Spiritul care se 
prelinge din Afya nu se poate opune acestei puteri, iar eu îl leg într- 
o vrajă şi îl arunc înapoi în Anticameră. Observ şi ultimul spirit la 
vreo sută de paşi - tocmai se strecoară în corpul unei tinere femei 
care îşi atacă familia. Arunc vraja ca pe ciomagul unui păstor şi agăț 
spiritul. Urlă de furie, dar îl trag afară din corpul femeii şi îl 
expediez înapoi în Pădure. 

Cerule, ce putere - ce uşurinţă îți dă! Parcă m-aş fi născut cu ea. 
îmi vine să chiui, aşa sunt de fericit. în sfârşit - în sfârşit - a ajuns 
magia şi la mine. 

Afya geme, iar eu mă las jos lângă ea. Deja i-a crescut un cucui 
cât un ou de gâscă, dar nu-i rănită grav, nu ca Gibran. Mă întind s-o 
iau în braţe, cu gândul s-o duc lângă tribul ei, dar în clipa când fac 
asta, puterea care m-a inundat se risipeşte. 


— Hei, nu! 


Mă agăţ de ea cu mâinile, dar mă părăseşte, cârceii negri dispar 
înapoi în Pădure. Mă simt ciudat de pustiit, de parcă m-ar fi părăsit 
propria mea forță. Singurul semn de vrajă e o smucitură din partea 
lui Mauth - presiunea aceea întunecată pe care o simt mereu când 
plec din Anticameră. 

— Banu al-Mauth? 

Aubarit apare în spatele meu, cu mâna la gură când o vede pe 
Afya. 

— Zaldara... Fratele ei. 

— îmi pare rău, Fakira. Eu sunt de vină că spiritele au evadat. 

Altă smucitură din partea lui Mauth. Asta mă opreşte în loc. E 
altfel decât cea dinainte. Nu nerăbdătoare - urgentă. 

Râsul djinnilor îmi umple urechile, iar în el simt răzbunare şi foc. 
îți miroase a ceva, Elias Veturius ? A fum, poate ? 

Ce pun la cale? Djinnii nu pot scăpa din temniţa lor din crâng, 
măcar de asta sunt sigur. Vraja Stelei i-a încuiat acolo, iar singura 
lor putere rămâne vocea. Vocile pot fi ignorate. 

Și vocile pot fi folosite. Vino acasă, Elias. Vezi ce te aşteaptă. 

Acasă. Acasă. 

Cabana Shaevei. Refugiul meu. Locul meu sigur. Dormi în cabană. 
Acolo nu-ţi pot face râu. 

Zbor spre copaci, fără să-i dau vreo explicație lui Aubarit. 
Imediat ce trec hotarul, simt intruşi - mulţi, departe spre nord. E 
aceeaşi prezenţă pe care am simţit-o vreme de săptămâni în şir 
pândind la marginea Pădurii. în timpul scurt cât stau în Pădure, îi 
văd cu ochii minţii. Mai mari decât ghulii şi stafiile, dar mai mici 
decât duhurile. Efriți. 

Probabil că i-au avertizat djinnii, căci fug din Anticameră. Chiar 


şi dacă zbor ca vântul, sunt prea departe -nu i-aş prinde niciodată. 


Ştiu cu mult înainte să ajung în poiană. înainte să simt fumul, să 
văd flăcările pălind, înainte să trec pe lângă locul unde a murit 
Shaeva şi pe lângă locul unde am fost desemnat Păzitorul 
Sufletelor, ştiu. 

Totuşi, nu cred până când nu-mi ard sub tălpi tăciunii aprinşi 
rămaşi din cabana Shaevei. Efriții nu numai că i-au dat foc; au rupt 
bârnele şi au dat iama în grădină. Au distrus-o complet, împreună 
cu vraja din care era făcută. Refugiul meu - căminul meu - nu mai 
există şi nu-l voi mai recupera niciodată. 


Iar în tot timpul ăsta, djinnii râd. 


XXII 


Sfrânciocul 


Grimarr şi oamenii lui atacă în seara următoare la apus, imediat 
după ce eu şi Avitas ne întoarcem la Navium. După ce au distrus 
aproape toată zona de sud-vest, acum se îndreaptă spre sud-est. 
Bombardamentul e rapid şi nemilos, iar când apune soarele, 
cartierul arde ca un rug. Din toate colțurile oraşului răsună tobe, 
ordonând evacuarea. Catapultele din turnurile de pază vâjâie, iar 
Comandantul a adunat trupe lângă plaje pentru eventualitatea 
unei invazii pe uscat, dar, în afară de asta, nu-i atacăm altfel pe 
Karkauni. 

Comandantul mă va împiedica să intru pe Insulă, ştiu sigur. E 
înconjurată de un pluton de gărzi. Numai gândin- du-mă la asta şi 
mă înfurii. Te-ai putea lupta cu ea. Ai putea să chemi Garda Neagră şi să 
declanşezi o baie de sânge. 

Dar dacă Grimarr cucereşte oraşul, cerul mi-e martor că 
Navium va avea nevoie de orice soldat disponibil. 

Mă îndrept spre Cartierul de Sud-Est împreună cu Har- per, Dex, 
Janus Atrius şi o mână de Gărzi Negre. Urlete şi țipete de bărbați şi 
femei mă aduc din nou cu gândul la ce se află în fața mea: distrugere 
totală. Clădiri înalte s-au transformat în moloz şi cenuşă, iar Plebei 
îngroziți încearcă disperaţi să fugă din cartier. Mulţi sunt răniţi, şi 
cu toate că există câțiva soldaţi care dau ordine de evacuare, nu 


pare să ştie nimeni ce naiba ar trebui să facă Plebeii. 


Speranţa e mai puternică decât frica. Mai puternică decât ura. Gândul 
ăsta îmi răsună în cap. Apoi cuvintele Liviei: 

Le sunt recunoscătoare în fiecare zi Plebeilor. Sprijinul lor, atât pentru 
împărat, cât şi pentru mine, înseamnă o alinare în această perioadă de 
încercări. 

Şi ale lui Quin: Comandantului îi pasă de un singur lucru: de putere. 
Cum pot să-i iau puterea? 

îmi vine în minte un plan abia închegat. 

— Dexy, deschide cazărmile Gărzilor Negre. împrăştie vorba că 
Plebeii s-ar putea adăposti acolo. Casa Aquilla are un conac la nord 
de-aici. E la cel mult jumătate de oră de mers pe jos. Ordonă-le 
servitorilor să elibereze etajele de jos şi să ofere mâncare, băutură 
şi loc de dormit. Vom folosi locul pe post de infirmerie. 

— Casa Atria are şi ea o vilă aproape de conacul Aquilla, zice 
Dex şi se uită la unchiul lui, care încuviințează. 

— Voi ordona să fie deschisă, zice Janus. 

— Ia oamenii, arăt eu spre restul Gărzilor Negre. Duceţi doctori 
în amândouă locurile. Şi aveţi grijă ca toată lumea, medic sau 
pacient, să ştie că se află acolo din ordinul Sfrân- ciocului. 

După ce Dex şi Janus pleacă cu soldaţii, mă întorc spre Harper. 

— Obține informaţii despre averea tuturor Paterilor care erau 
pe Insulă în ziua sosirii noastre, îi spun. Fiecare corabie. Fiecare 
petec de dantelă, fiecare strop de rom, fiecare lucru cu care fac 
negoţ. Şi pune iscoade în casele amiralului Argus şi viceamiralului 
Vissellius. Soţia lui Argus a fost văzută acum două seri cheltuind 
sume extravagante la croitor. Vreau să ştiu de ce nu era în doliu, la 
fel ca restul familiei. 


Dex a întors calul cât ai clipi, dar Harper se foieşte în şa. Ce 
mama iadului e în neregulă cu el? 

— Nu m-ai auzit? Du-te! 

— Trebuie să ai permanent o gardă lângă tine, Sfrân- cioc, zice 
Avitas. Nu pentru că nu te poți apăra singură, ci pentru că 
Sfrânciocul trebuie să-şi arate puterea. Iar puterea se vede în 
număr. 

— Puterea se vede în victorie, zic eu. lar ca să înving, am nevoie 
de oameni care îmi îndeplinesc ordinele. 

Avitas îşi încleştează maxilarul şi se îndepărtează călare. 

Pe la miezul nopţii, bombardamentul s-a oprit. Cazărmile Gărzii 
Negre sunt pline de cei care au reuşit să fugă din Cartierul de Sud- 
Est, iar Conacul Aquilla şi Conacul Atria gem de oameni răniți. 

Mă plimb printre răniți la Conacul Aquilla şi îmi simt corpul 
atras de cei care suferă cel mai tare. Simt o nevoie copleşitoare de 
a-i vindeca. Zeci de cântece îmi umplu mintea la vederea acelei 
suferințe fără margini. 

— Sunt Plebei, clatină Dex din cap, revenit alături de mine. 
Absolut toți. 

— Sfrâncioc. 

îmi apare înainte un bărbat în halat alb, al cărui chip cu 
trăsături ascuţite păleşte la vederea mea. 

— Sunt locotenentul Silvius. Stai jos, te rog. 

— Mă simt bine, zic, şi răceala din glasul meu îl face să stea 
drepți. Spune-mi de ce ai nevoie, locotenente. 

— Medicamente, ceai, feşe, alcool, zice Silvius. Şi mai multe 
ajutoare. 

— Dex, ajută-l pe locotenent. Mă ocup eu de ei, zic şi fac semn 
spre mulțimea furioasă care se adună în fața infirmeriei. 

Când ies afară, mulțimea tace. Respectul pentru Sfrâncioc le e 


întipărit adânc în minte şi îşi ţin gura chiar dacă 


suferă - în afară de o femeie care înaintează până ajunge la o palmă 
de mine. 

— Băieţelul meu e înăuntru, şopteşte ea. Nu ştiu dacă meii 
trăieşte, dacă e rănit sau... 

— Ne îngrijim de familiile voastre, zic eu. Dar trebuie să lăsaţi 
doctorii să-şi facă treaba. 

— Dece nu ripostăm la atacuri? 

Un auxiliar iese şchiopătând în față, cu uniforma ruptă şi cu 
fruntea sângerând. 

— întreaga mea familie a... clatină el din cap. De ce nu luptăm? 

— Nu ştiu, zic. Dar îi vom opri pe Barbari. Nu vor călca pe țărmul 
oraşului Navium. Jur pe sânge şi pe oase! 

Murmurul general al mulțimii se schimbă - parcă li s-a luat o 
piatră de pe inimă. 

Pe măsură ce gloata se împrăştie, simt din nou impulsul de a 
vindeca. Speranţa e mai puternică, decât frica. Ce-ar fi dacă le-aş putea 
oferi acestor oameni mai multă speranță? 

O privire rapidă îmi arată că locotenentul Silvius e adâncit în 
discuţie cu Dex. Mă strecor prin curtea din spate spre aripa copiilor. 
Sora care are grijă de ei mă salută cu un gest din cap, dar mă lasă în 
pace. 

Câtă vreme ea e atentă în altă parte, mă duc şi îngenunchez lângă 
un copil cu părul negru. Are genele ondulate cum ede mele nu vor fi 
nicicând, obrajii rotunzi şi cenuşii, îi iau mânuţa rece în mâna mea 
şi caut în minte cântecul potrivit pentru el. 

Pânze de corăbii ca nişte păsări de mare, râsul tatălui, urmăritul 
delfinilor în apă... 

E pur ca o rază de soare căzută pe oceanul sclipitor. Nu fredonez 
cântecul cu voce tare. îl cânt în minte, cum am făcut acum multă 
vreme pentru Bucătăreasă. O măsură, două, trei, până mă cuprinde 


slăbiciunea. Când deschid 


ochii, chipul copilului şi-a pierdut nuanța cenuşie nefirească, iar 
eu trec mai departe. Pentru fiecare copil fac exact atât cât trebuie ca 
să nu-l mai doară atât de tare, cât să se întoarcă de pe buza 
prăpastiei. 

îmi simt corpul tot mai obosit, dar au mai rămas zeci de răniți. Le 
cânt pe rând, unul câte unul, până când abia mai pot umbla. Trebuie 
să plec. Trebuie să mă odihnesc. 

Dar un geamăt întrerupe liniştea - un băiețel din spatele 
infirmeriei, brunet şi cu ochi cenuşii. Rana din piept umple bandajul 
de sânge. Mă împleticesc câţiva paşi şi ajung lângă patul lui. E treaz. 

— Mi-e frică, şopteşte el. 

— Durerea va dispărea curând. 

— Nu, zice el. Mă tem de ei. 

îmi ia o clipă să înţeleg. 

— De Karkauni? 

— Se vor întoarce. Ne vor omori. 

Mă uit înjur. Alături e o tavă de lemn, destul de groasă pentru ce 
vreau eu să demonstrez. 

— Uite, băiete, dacă încerc să rup tava asta cu mâinile, nu se 
întâmplă nimic - iau tava şi-i arăt. Dar dacă o lovesc cu pumnul... 

Pumnul meu trece uşor prin lemn, facând-o pe soră să tresară. 

— Noi suntem Războinici, băiete. Suntem pumnul. Duşmanii 
noştri sunt lemnul. Şi îi vom înfrânge. 

După ce-i găsesc cântecul, iar el adoarme, mă îndrept spre uşă. 
Când ies în curte, văd cu uimire că nu mai e decât vreo oră până în 
zori. în infirmerie s-a făcut mult mai linişte. De cealaltă parte a curții, 
Dex e împreună cu Silvius, ascultându-l gânditor, cu capul plecat. 
îmi amintesc comentariul lui Harper despre puterea care stă în 


număr 


şi, îngrijorată de cât de tare am obosit, dau să-mi strig prietenul. 

Dar mă opresc. între Dex şi Silvius pluteşte în aer o emoție care 
mă face să zâmbesc şi e prima oară în ziua aceea când simt altceva 
decât furie şi epuizare. 

Mă îndrept spre poartă fără Dex. Până la barăci e un drum destul 
de scurt. 

Merg cu simțurile amorţite, cu picioarele tot mai grele. Prin 
preajmă patrulează un pluton de soldaţi care mă salută când trec pe 
lângă ei, dar eu abia dacă-i observ. îmi doresc să-l fi rugat pe Dex să 
mă însoțească. Mă rog din răsputeri să nu atace Karkaunii. în 
momentul ăsta n-aş putea ţine piept nici unei muşte. 

Istovită cum sunt, partea din mine care s-a înfuriat şi a urlat din 
cauza propriei mele neputințe în fața atacurilor lui Grimarr a 
amuţit. O să dorm la noapte. Poate chiar voi visa. 

Aud un pas în spate. 

Dex? Nu. Strada e pustie. Mă uit cu ochii mijiți, încercând să văd 
ceva în întuneric. Aud un foşnet furişat, de data asta în față - cineva 
încearcă să rămână neobservat. 

Mi se trezesc simțurile. N-am petrecut cincisprezece ani la 
Blackcliff ca să mă poată acosta orice tâmpit la doar câteva străzi de 
propria cazarmă. 

Scot paloşul şi îmi adun vocea de Sfrâncioc. 

— Ai fi nebun să încerci ceva, zic. Hai, îndrăzneşte, ţine-mi de 
urât! 

Prin puterea obişnuinţei, parez în aer prima săgeată care zboară 
spre mine prin întuneric. Cârlan fiind, am petrecut sute de ore 
respingând proiectile aruncate în direcția mea. Săgeţii îi urmează 
un cuțit. 


— leşi la vedere! mârâi eu. 


în dreapta mea se mişcă o umbră, iar eu arunc un cuţit spre ea. O 
siluetă cade cu zgomot la numai zece metri, ţinându-se de gât. 

Mă întorc spre el, dornic să-i scot gluga. Laş mizerabil, trădătorule... 

Dar nu-mi pot mişca picioarele. In coaste îmi explodează o durere 
bruscă, arzătoare. Mă uit în jos. Peste tot e sânge. 

De la infirmerie? Nu. E sângele meu. 

Mergi, Sfrâncioc. Mişcă-te! Pleacă de-aici. 

Dar nu pot. Nu mai am forță deloc. Cad în genunchi, iară a fi în 


stare de nimic altceva decât să mă uit cum mi se scurge viața. 


XXIII 


Laia 


Eu şi Musa ne pregătim să plecăm din Adisa când soarele e sus şi 
alungă cu strălucirea lui pâcla adusă dimineața dinspre mare. Dar 
nu trecem de zidurile cetății decât la începutul serii, căci străjerii 
urmăresc cu multă atenție cine intră şi cine iese. 

Deghizarea lui Musa - un bătrân cu un măgar bălțat - se 
dovedeşte înspăimântător de eficientă, paznicii nici măcar nu-l 
privesc de două ori. Aşteaptă, totuşi, până se întunecă de tot, ca să-şi 
scoată pelerina uzată şi peruca nepieptănată, într-un crâng, trage 
paloşele din oţel de Serra de sub maldărul de bețe din spinarea 
măgarului şi alungă animalul cu o palmă peste crupă. 

— Sursele mele spun că Tribul Sulud a plecat aseară târziu, ceea 
ce înseamnă că le vom găsi tabăra într-unui din satele dinspre sud, 
pe coastă, zice Musa. 

îi răspund dând din cap şi mă uit peste umăr. Umbrele nopții se 
umflă şi se strâng. Deşi suntem în miezul verii, mă înfior şi încep să 
merg mai repede prin ierburile zonei mlăştinoase. 

— Vrei să nu te mai tot uiţi înapoi? zice Musa, imun ca de obicei 
la vrăjile mele. Mă agiţi. 

— Aşvrea doar să mergem mai repede, zic eu. Mă simt ciudat. Ca 
şi cum ar fi ceva în spate. 

Zburătorul a dispărut atât de repede aseară, încât m-am întrebat 
dacă era măcar în Adisa. De-atunci, însă, n-am reuşit să scap de 


senzaţia că mă urmăreşte ceva. 


— Am ascuns cai pe drum. Cum ajungem la ei, ne deplasăm mai 
repede, râde Musa de nerăbdarea mea vizibilă. Care-i treaba, nu vrei 
să-ți petreci timpul conversând cu mine? zice el. Mă simt rănit. 

— Vreau numai să ajungem la Kehanni, mormăi eu, deşi nu-i 
singurul motiv pentru care mă deranjează întârzierea. 

Musa se uită la mine gânditor, iar eu lungesc pasul. Tot nu crede 
că ar trebui să le ofer arme triburilor, nici măcar în schimbul unor 
informaţii despre Zburător. Pentru că acele arme ar putea fi folosite 
la uciderea unor civili nevinovaţi din rândul Războinicilor, în sud. 

Totuşi, nu mă împiedică, deşi ar putea-o face uşor cu ajutorul 
magiei lui stranii. Mă însoţeşte, însă aversiunea lui e de-a dreptul 
palpabilă. 

Dezaprobarea lui mă roade. E o parte din motivul pentru care nu 
vorbesc cu el. Nu vreau să mă judece. Dar tăcerea mea are şi alt 
motiv. 

Să vorbesc cu el ar însemna să-l cunosc. Să-l înțeleg. Poate chiar 
să mă împrietenesc cu el. Ştiu ce înseamnă să călătoreşti împreună 
cu cineva, să împărți pâinea, să râzi şi să te apropii de tovarăşii de 
călătorie. 

Poate că e o prostie, dar asta mă sperie. Pentru că ştiu şi cât doare 
pierderea prietenilor. A familiei. Mama. Tata. Lis. Buni. Bunu. Izzi. 
Elias. Prea multe pierderi. Prea multă durere. 

Renunţ la invizibilitate. 

— Chiar dacă vorbim, tot nu-mi răspunzi la întrebări. Şi vreau 
să stau de vorbă cu tine, numai că... 

Mă cuprinde amețeala. Recunosc senzaţia. Nu, nu acum, nu când e 
nevoie să ajung la Kehanni. Deşi pe dinăuntru urlu de nemulțumire, nu 
pot împiedica apariția viziunii: o cameră umedă, silueta unei femei. 
Are părul deschis la culoare şi fața în umbră. lar vocea, ah, cât mi-e 


de cunoscută. 


în casa mea 
veni o stea, 
umplând-o de lumină. Şi 
mi-a cântat cânt fermecat 


ce sufletu-mi alină. 


Vreau să mă apropii. Vreau să-i văd fața. Vocea i-o recunosc. Am 
mai auzit-o. Caut în amintire. Cine e? Se aude un trosnet. Cântecul se 
opreşte. 

— Au! 

Mă trezesc că Musa mă pălmuieşte peste față şi îl împing cât colo. 

— Ce naiba, Musa? 

— Tu eşti cea care a leşinat ca o divă pe scenă, zice el îmbufnat. 
încerc de-un ceas să te trezesc. Ţi se întâmplă de fiecare dată când te 
foloseşti de invizibilitate? Mi se pare un inconvenient. 

— Misa întâmplat doar în ultimele dăți. 

Mă ridic în picioare. Mă doare capul, nu ştiu dacă de la cădere 
sau de la palmele lui Musa. 

— înainte nu mi se întâmpla niciodată, zic. Iar leşinurile devin 
tot mai lungi. 

— Cu cât foloseşti vraja asta mai mult, cu atât te consumă mai 
tare. Cel puţin din câte îmi dau eu seama. 

îmi întinde plosca lui cu apă şi mă împinge înainte. De data asta, 
se uită el în spate. 

— Ce-i? zic eu. Vezi ceva acolo? E... 

— S-a lăsat întunericul. Hoţii la drumul mare nu-s rari, la 
distanța asta de oraş. Ar fi mai bine să ajungem la cai. Te plângeai că 
nu-ți răspund niciodată la întrebări. întreabă-mă şi voi încerca să nu 
te dezamăgesc. 

Ştiu că încearcă să-mi distragă atenţia, dar mi-a stârnit 


curiozitatea. N-am vorbit cu nimeni despre puterea mea 


magică. Am vrut să-i spun lui Darin, dar m-am gândit să nu-l 
împovărez. Doar Sfrânciocul, cu puterea ei vindecătoare, ar putea 
înțelege. Mă gândesc cum ar fi să vorbesc cu Helene despre asta şi 
mă încrunt. 

— Cum acţionează puterea ta magică? 

Mergem mai departe şi Musa tace îndelung, în timp ce noaptea 
devine mai adâncă. Pe cer, străfulgerările argintii ale stelelor 
luminează drumul aproape la fel de bine ca luna plină. 

— Puterea mea magică mă ajută să deţin autoritatea acolo unde 
ea nu există, zice el. Este puterea manipulării, a vorbirii, darul de a 
face făpturile mai slabe să se supună voinței mele. De asta mă 
pricepeam atât de bine la albinele tatei. Dar când mă bazez prea mult 
pe această putere, mă transform în cea mai oribilă versiune a mea. 
Devin tiran. 

— Printre făpturile pe care le poți manipula se numără şi ghulii? 
îl întreb. 

— Nu-mi mânjesc mintea comunicând cu astfel de brute. 

De lângă picioarele lui Musa se aude un ciripit şi zăresc 
o sclipire irizată, ca a unei torţe pe apă. Dispare, iar Musa ridică 
mâinile, despre care puteam jura cu o clipă în urmă că sunt goale. 
Acum ţine în ele un pergament. 

— Pentru tine, zice el. 

înşfac pergamentul şi îl citesc repede, apoi las mâna jos, scârbită. 

— Nu-mi spune nimic. 

— îţi spune că Sfrânciocul a fost rănit, zice el uitându-se la 
pergament. Şi că Paterii s-au întors împotriva ei. A supraviețuit 
printr-o minune. Mă întreb... 

— Nu-mi pasă de blestematul de Sfrâncioc şi nici de 
stratagemele politice ale Războinicilor, şuier eu. Trebuie să aflu cu 


cine altcineva îşi petrece timpul Zburătorul. 


— Vorbeşti ca o fostă iubită, zice Musa, ridicând din sprâncene. 

îmi dau seama că pesemne ştie despre mine şi Keenan. Despre ce- 
a fost între noi. Mă simt copleşită de ruşine. îmi doresc să nu mă fi 
deschis în faţa lui. 

— Hei, Laia-aapan, mi se adresează el cu termenul onorific al 
Marinarilor pentru surioară. Toţi am greşit din dragoste. Eu mai mult 
ca oricine. 

Dragosie. Oftez. Dragostea înseamnă bucurie însoțită de 
nefericire, exaltare menită să devină disperare. E un foc care mă 
ispiteşte delicat şi pe urmă mă arde, când mă apropii prea mult. 
Urăsc dragostea. Tânjesc după ea. Şi mă scoate din minți. 

în orice caz, nu-i ceva despre care vreau să discut cu cineva, mai 
ales cu Musa. 

— Există printre Pateri vreunul cu care Zburătorul să fi 
petrecut mai multă vreme? zic eu. 

Altă ciripeală. 

— Prietenul meu spune că se va interesa. 

Zăresc în treacăt nişte aripi irizate şi mă înfior când înțeleg. 

— Musa, ăsta-i o blestemată de nălucă? 

Nălucile sunt făpturi supranaturale, la fel ca spiritele, dar mai 
mici, mai iuți, mai îndemânatice. 

— Sunt micii mei spioni. luţi ca vântul. înnebunite după 
migdalele glasate - probabil că le-ai observat, când ai cotrobăit prin 
camera mea, zice el şi ridică din sprânceană. Şi cât se poate de 
fermecătoare, după ce apuci să le cunoşti. 

— Nălucile... - e rândul meu să ridic din sprâncene - sunt 
fermecătoare? 

— N-aş vrea să mânii vreuna, în niciun caz. Dar sunt foarte 


loiale. Mai loiale decât orice om, asta sigur. 


în mod ciudat, exact acest comentariu, rostit aproape defensiv, 
mă face în cele din urmă să nu mai fiu atât de bănuitoare față de 
Musa. N-am încredere în el- nu încă. Dar îmi dau seama că-mi place. 
Nici nu ştiam ce dor îmi era să am cu cine sta de vorbă. Cu Darin, 
chiar şi cele mai simple discuţii par uneori un dans pe aripi de 
fluturi. 

— Cum merge înțelegerea, în ce mă priveşte? îl întreb, îmi 
răspândeşti povestea şi mă prezinţi ca pe un... erou... 

— Conducător, de fapt. 

Ştiam eu că un târg cu el nu putea însemna o treabă simplă 
precum recrutarea de luptători pentru Rezistență. 

— Vrei să conduc eu Rezistenţa? 

— Dacă ţi-aş fi spus când erai în celulă, mi-ai fi respins oferta. 

— Pentru că nu-mi doresc să conduc pe nimeni. Uită-te la ce s-a 
întâmplat cu mama. Cu Mazen. 

Calmul lui Musa nu face decât să pună paie pe foc. 

— Dece n-o conduci tu? De ce eu? 

— Eu sunt Cărturar din Adisa, zice Musa. Familia mea trăieşte 
aici de peste două sute de ani. Refugiații nu vor să-i reprezint eu. Au 
nevoie să le pledeze cauza în fața Regelui Irmand cineva care le 
înțelege suferința. 

îl privesc alarmată. 

— Asta ai vrut să spui prin lucrul împreună cu regele? Ai uitat 
că vrea să ne arunce în închisoare pe Darin şi pe mine - şi pe tine? 

— Nikla a făcut asta, zice Musa şi ridică din umeri la protestele 
mele. Mă îndoiesc că i-a spus tatălui ei că v-a închis pe tine şi pe 
Darin. El e bătrân. Suferind. Iar ea s-a folosit de slăbiciunea lui ca să- 
i scoată pe Cărturari din Adisa şi să-i bage în tabere de refugiaţi. Ca 
să-i despoaie de pământ şi de titluri pe Cărturarii adisani. Dar 


prințesa încă nu domneşte. Cât timp trăieşte regele, există speranța 


că el va asculta de rațiune. Mai ales când îi vorbeşte despre ea fiica 
Leoaicei, pe care a considerat-o prietenă. 

Vede ce mutră fac şi chicoteşte. 

— Nu arăta atât de îngrijorată, zice el. Nu te vei duce acolo 
nepregătită. Vom avea o singură şansă să ne susţinem cauza în fața 
regelui. Viitorul poporului nostru depinde de cum vom izbuti s-o 
facem. Dar înainte de asta avem nevoie de sprijinul refugiaților, plus 
al Cărturarilor din Adisa. De aceea te-am pus să te întâlneşti cu atât 
de mulți dintre prietenii mei. Dacă avem în spate destui Cărturari, 
regele Irmand ne va asculta. 

Numai că va dura să adunăm atâţia, iar noi n-avem timp. Mă simt 
cuprinsă de vinovăţie. Musa a petrecut săptămâni în şir să mă 
formeze, dar în clipa în care voi afla cum îl pot opri pe Zburător, eu 
va trebui să plec din Adisa. Iar cu el ce se va întâmpla? 

Va fi în viaţă şi va putea să lupte, în loc să moară în apocalipsa stârnită 
de djinni, îmi spun cu hotărâre. 

La scurtă vreme după ce ajungem la cai, dinspre ocean porneşte 
o furtună de vară, care ne udă leoarcă în câteva minute. Dar sunt în 
continuare îngrijorată şi insist să călărim pe întuneric. 

Năluca lui Musa ne transmite unde se află tribul Sulud şi ne 
oprim în cele din urmă lângă un sat de pe coastă, chiar când ies în 
larg bărcile de pescuit. Câmpurile îmbibate de apă din jurul satului 
simt pline de țărani care culeg recolta. Furgoanele tribului Sulud au 
tras lângă docuri, la o aruncătură de băț de singurul han din sat, 
unde ia şi Musa camere. 

Sper să ştie Kehanni ceva despre Zburător. Mai sunt şapte 
săptămâni până la Luna Grânelor, iar apropierea acestei date 
planează asupra mea ca toporul călăului. Te rog. îmi îndrept dorința 
către stele, sperând că universul mă ascultă. Te rog, fă să aflu ceva 
folositor. 


Musa insistă să ne primenim - N-o să ne lase în furgonul ei dacă 
mirosim a cal şi a sudoare. Când ieşim din han, ne aşteaptă un grup de 
'Tribali. II salută pe Musa ca pe un prieten vechi, iar pe mine cu o 
politețe formală. Suntem conduşi fără zarvă spre furgonul cel mai 
mare, pictat cu peşti violet şi flori galbene, bâtlani albi şi râuri 
cristaline, în spatele furgonului atârnă zorzoane din argint coclit, 
care scot clinchete voioase când se deschide uşa. 

Kehanni poartă o rochie simplă, nu găteala sofisticată de seara 
trecută, dar ținuta ei este la fel de nobilă. Brățările care îi zornăie la 
mâini ascund tatuajele mari şi decolorate de pe brațe. 

— Musa din Adisa, îl salută ea. Tot te mai amesteci unde nu-ţi 
fierbe oala? 

— Mereu, Kehanni. 

— Aha. Şi în sfârşit ţi-ai dat seama cine-i ea cu adevărat, zice ea, 
privindu-l cu şiretenie. 

în ochii lui Musa sclipeşte o durere veche, iar eu înțeleg că nu 
vorbesc despre mine. 

— încă mai trag speranţe în ce-o priveşte. 

— Nu sta după ea, copile. Cei pe care îi iubim ne sunt uneori de 
neatins, de parcă i-ar fi înghițit Moartea însăşi. Nu ne rămâne decât 
să jelim calea pe care au apucat-o. Dacă încerci să mergi şi tu pe 
acelaşi drum, te înghite întunericul. 

Musa deschide gura ca şi cum ar vrea să răspundă, dar Kehanni 
se întoarce spre mine. 

— Vii cu întrebări, Laia din Serra. Vii şi cu plată? 

— Am arme din oţel de Serra, zic eu. Şase săbii proaspăt turnate. 

Kehanni pufneşte uimită şi cheamă nişte oameni. Musa se uită la 
mine şi chiar dacă nu spune nimic, simt că n-am astâmpăr. Mă 
gândesc la cuvintele lui Darin. Tu ai propria ta putere. Nu trebuie să fie 
aceeaşi ca a Leoaicei. 


— Stai puțin. 

Pun mâna peste arme exact când Kehanni le întinde Tribalilor. 

— Vă rog să le folosiți ca să vă apăraţi, zic eu. Ca să luptați cu 
soldaţii. Dar nu... nu şi cu cei nevinovaţi. Vă rog. 

'Tribalii se uită întrebător la Kehanni. Ea le murmură ceva în 
sadheză şi ei pleacă. 

— Laia din Serra, îi spui unei femei Tribale cum să se apere? 

— Nu. 

îmi împreunez degetele. 

— Vă rog ca aceste paloşe, care sunt un dar, să nu fie scăldate în 
sânge nevinovat. 

— Hmm, zice Kehanni. 

Pe urmă se întinde spre partea din față a furgonului şi îmi oferă 
un castronel din lemn cu sare. Răsuflu uşurată şi-mi presar pe limbă 
un praf de sare, aşa cum m-a învățat Afya. De-acum suntem sub 
protecția tribului lui Kehanni. Nimeni din acest trib n-o să ne facă 
rău. 

— Darul tău a fost primit, Laia din Serra. Cum pot să te ajut? 

— Te-am auzit depănând poveşti vechi în Adisa. Ce-mi poți 
spune despre djinni? Au slăbiciuni de vreun fel? Există vreo 
modalitate prin care să... 

Să-i omori, vreau să spun, dar cuvântul e mult prea rece. 

— Să-i faci să sufere? 

— în timpul Războiului dintre Lumea Supranaturală şi 
Cărturari, strămoşii tăi îi omorau pe djinni cu oțel, sare şi ploaie de 
vară proaspăt căzută din cer. Dar nu pui întrebarea potrivită, Laia 
din Serra. Te cunosc. Ştiu că nu pe djinni vrei să-i distrugi. Tu vrei 


pierzania Zburătorului. Iar el este cu totul altceva. 


— Şise poate? Poate fi ucis? 

Kehanni se reazemă cu spatele de grămada de perne moi şi stă 
pe gânduri. Degetele ei alunecă pe lemnul lăcuit al furgonului cu un 
zgomot ca al nisipului care curge în clepsidră. 

— Ele cel dintâi din neamul lui, zice ea. Ploaia se transformă în 
abur, când îi atinge pielea, iar oţelul s-ar înmuia. Cât despre sare, ar 
izbucni în râs să vadă că o foloseşti împotriva lui, pentru că-i obişnuit 
cu efectele ei. Nu, Zburătorul nu poate fi ucis. Nu de un om, în orice 
caz. Dar poate fi oprit. 

— Cum? 

Ploaia răpăie pe acoperişul de lemn al furgonului şi îmi 
aminteşte dintr-odată de tobele Imperiului, de felul cum mi s-a 
încrustat în oase sunetul lor, facându-mă să tresar şi acum. 

— Intoarce-te la noapte, zice Kehanni. Când e luna sus pe cer. Şi- 
atunci o să-i spun. 

Musa oftează. 

—  Kehanni, cu respect... 

— La noapte. 

Clatin din cap. 

— Dar noi... 

— Poveştile noastre nu sunt nişte oase lăsate în drum pentru 
orice animal flămând care trece pe-acolo din întâmplare, ridică 
vocea Kehanni, iar eu bat în retragere. Poveştile noastre au un scop. 
Au suflet. Poveştile noastre respiră, Laia din Serra. Poveştile noastre 
au putere, fără îndoială. Dar poveştile rămase nepovestite au tot 
atâta putere, dacă nu mai multă. îți voi spune o astfel de poveste - 
una multă vreme nespusă. O poveste despre un nume şi înțelesul lui. 
Şi despre cum acel nume contează mai mult decât orice alt cuvânt 


care există. Dar trebuie să mă pregătesc, pentru 


că astfel de poveşti sunt dragoni scoşi din bezna unui puț adânc. 
Poate scoate cineva cu sila un astfel de dragon? Nu. Poate doar să-l 
roage să iasă şi să spere că va apărea. Prin urmare, la noapte. 

Pe urmă, Kehanni nu mai scoate o vorbă, iar Musa şi cu mine ne 
întoarcem la han, storşi de vlagă. Musa dispare în camera lui, 
făcându-mi cu mâna iară mare tragere de inimă. 

Povestitoarea Tribală spune că Zburătorul poate fi oprit. Oare o 
să-mi destăinuie şi cum? Simt că tremur de nerăbdare. Ce fel de 
poveste îmi va spune la noapte? 

O poveste multă vreme nespusă. O poveste despre un nume şi înţelesul 
lui. Deschid uşa camerei mele, încă mirată. Dar înlemnesc în prag. 


Pentru că înăuntru este cineva. 


XXIV 
Elias 


Fără cabana care mă apăra, mintea mea e vulnerabilă în fața 
djinnilor. Cu toate că încerc să rămân treaz, până la urmă sunt doar 
un om şi eu. 

De când am devenit Păzitorul Sufletelor, n-am mai visat, îmi dau 
seama abia acum, când deschid ochii şi descopăr că mă aflu pe o alee 
întunecată de lângă o stradă pustie. Un steag flutură în vânt - două 
ciocane încrucişate pe fond negru. Blazonul lui Marcus. Simt gust de 
sare în aerul văratic, acoperit de ceva mai amar. Sânge. Fum. Piatră 
arsă. 

în aer plutesc şoapte şi recunosc tonul şuierător al djinnilor. Asta 
o fi vreo iluzie de-a lor? Sau e real? 

Se aude un vaiet. O siluetă cu glugă cade în fața mea. Sunt cu 
ochii în patru, înainte să păşesc spre ea. Mă uit prudent cum o mână 
palidă iese de sub mantie strângând mânerul unei săbii. Dar când 
văd chipul de sub glugă, prudenţa mea dispare. 

E Sfrânciocul. Din corpul ei chircit curge sânge care pătează 
nemilos şi de neînduplecat pietrele de pavaj. 

— îmi pare rău, şopteşte Sfrânciocul la vederea mea. Pentru ce 
i-am făcut lui Mamie. Imperiul... 

Tuşeşte, iar eu mă las pe vine lângă ea şi-i pun mâna pe spate. O 
simt caldă. Vie. 

— Cine ți-a făcut asta? 

O parte din mine ştie că e un vis, dar partea aceea dispare şi sunt 


pur şi simplu acolo, trăiesc visul ca şi cum ar fi 


real. Sfrânciocul e trasă la față şi albă, îi clănțănesc dinţii, cu toate 
că noaptea-i senină şi caldă. îi pipăi brațele cu palmele, încercând să 
găsesc rana, iar ea se înfioară, apoi ridică mantia şi-mi arată o rană 
în burtă. Arată rău. 

Rău de tot. 

Nu-i decât un vis. Un vis. Mă simt, totuşi, cuprins de frică. Am fost 
furios pe ea ultima oară când ne-am întâlnit, dar vederea ei de-acum 
îmi îndreaptă furia spre cine-o fi rănit-o. Mă gândesc ce să fac. Unde- 
i cea mai apropiată infirmerie? Du-o acolo. Nu - la cazarmă. Care cazarmă’? 

Dar nu pot face nimic din toate astea, pentru că suntem în vis. 

— Ai venit să mă întâmpini în... cum îi spune ea? Anticameră? 

— N-ai murit, zic eu. Şi n-o să mori. Mă auzi? 

îmi vine în minte, cu putere, o amintire - prima încercare, Marcus 
atacând-o, corpul mult prea uşor al Sfrâncio- cului lipit de al meu, în 
timp ce o coboram de pe munte. 

— Ai să trăieşti. îi vei găsi pe cei care te-au rănit. îi vei face să 
plătească. Ridică-te. Adăposteşte-te! 

Ştiu că-i absolut necesar să rostesc aceste cuvinte. O simt până în 
măduva oaselor. I se dilată pupilele şi i se încordează trupul. 

— Eşti Sfrâncioc al Imperiului, zic eu. Şi ţi-e scris să 
supraviețuieşti. Ridică-te! 

Când ochii ei îi întâlnesc pe-ai mei, văd cât sunt de sticloşi. Mi se 
taie răsuflarea, atât sunt de reali - forma, emoția din ei, culoarea lor, 
ca inima violetă a unei mări liniştite. Felul în care i se schimbă fața 
sub mască, înțepeneala maxilarelor când scrâşneşte din dinți. 

Dar pe urmă imaginea păleşte. Se lasă liniştea, întunericul. Când 
deschid din nou ochii, mă aştept să fiu în Anticameră. Numai că de 
data asta sunt într-o cameră pe 


care n-am mai văzut-o niciodată. Podeaua netedă de lemn e curată 
şi presărată cu perne cusute cu oglinzi. în aer se simte un parfum 
slab, cunoscut, iar inima îmi bate mai tare, căci corpul meu 
recunoaşte parfumul înaintea minţii. 

Uşa se deschide şi intră Laia. Părul negru i s-a desfăcut din coadă 
şi îşi muşcă buza de jos, cum face de obicei când e adâncită în 
gânduri. De pe holul din spate pătrunde lumina slabă a unei torţe, 
aruncând pe chipul ei o lumină arămie. Are cearcăne vinete sub 
ochi. 

Oceanul vuieşte în depărtare, iar melodiei lui îi răspunde 
scârțâitul continuu al bărcilor de pescuit. 

Păşesc spre Laia, dorind din adâncul sufletului să fie reală. Vreau 
s-o aud rostindu-mi numele. Vreau să-mi afund palmele în umbra 
răcoroasă a părului ei, să găsesc alinare în privirea ei. 

Când mă vede, înlemneşte şi rămâne cu gura căscată. 

— Tu... eşti aici. Cum... 

— E unvis, zic eu. Sunt în Anticameră. Am adormit. 

— Un vis? clatină ea din cap. Nu, Elias. Eşti cât se poate de real. 
Adineauri eram la parter şi vorbeam cu Musa. 

Cine naiba-i Musa? 

— Eşti gelos? 

Râde, şi imediat vreau s-o aud râzând iar. 

— Acum ştiu că nu-i un vis, zice ea. Elias din vis ar şti că n-are de 
ce să fie gelos. 

— Nu sunt... 

Mă gândesc mai bine. 

— Nu contează. Sunt gelos. Spune-mi că măcar e bătrân. Sau 
morocănos. Sau poate cam prost? 

— E tânăr. Şi chipeş. Şi deştept. 

Pufnesc. 

— înseamnă că nu face doi bani în pat... 


Laia îmi trage una peste braţ. 


— în bătălie, zic eu repede. în bătălie am vrut să spun. 

— Nu se compară cu tine, zice Laia clătinând din cap. Pesemne 
că sunt mai obosită decât credeam. Puteam să jur că sunt trează. 
Chiar mă simt trează. Ai venit încoace ca vântul? Dar cum ai fi putut, 
dacă dormeai? 

— Aş vrea să nu fi fost un vis. Tare aş vrea. Dar vis trebuie să fie, 
altfel n-aş putea să... 

întind palma şi o las o clipă să plutească peste a ei. Pe urmă o iau 
de mână şi o strâng uşor, de data asta fără să mă tem că se vor 
amesteca spiritele. Palma ei se potriveşte perfect cu a mea, o ridic şi 
îi ating degetele cu buzele. 

— N-aş putea să fac asta, zic eu încet. Nu m-ar lăsa Spiritele, 
Anticamera... 

— Atunci, spune-mi, Elias din vis, murmură ea. Ce mi-ai şoptit la 
ureche, în noaptea când m-ai părăsit în Deşertul Tribal? în noaptea 
când mi-ai lăsat biletul. Ce mi-ai spus? 

— Ti-am spus... 

Scutur capul. Mamie Rila obişnuia să spună că visele sunt acele 
părți din noi cu care nu putem da piept ziua, de aceea vin să ne 
viziteze noaptea. Dacă n-aş fi părăsit-o pe Laia în noaptea aceea... 
dacă Keenan n-ar fi avut ocazia s-o trădeze... dacă nu m-ar fi prins 
Gardianul-şef... Dacă n-aş fi jurat să rămân în Anticameră... 

N-aş mai fi blocat acolo. Pentru eternitate. 

Versiunea din vis a Laiei îmi pune întrebări pentru că îmi pun eu 
însumi întrebări. O părticică din mine ştie că ar trebui să acord 
atenție acestor întrebări. Că sunt o slăbiciune pe care ar trebui s-o 
distrug. 

Dar cea mai mare parte din mine vrea să se desfete cu faptul că o 
văd pe Laia, deşi nu eram sigur că o voi mai vedea vreodată. 

— Mi-e dor de tine. 


îşi dă deoparte o buclă, iar eu nu-mi pot dezlipi privirea de pe 
pielea de la încheietura mâinii ei, acolo unde dispare sub mâneca în 
formă de clopot, sau de la scobitura de pe gât, sau de la forma 
picioarelor ei lungi şi perfect arcuite în pantalonii de călărie. E un 
vis, Elias! îmi amintesc sever, încercând să nu bag în seamă cât de 
mult îmi doresc să simt acele picioare încolăcite în jurul meu. Sigur 
că picioarele ei arată incredibil şi perfect şi aş vrea să fi putut... 

Când îmi pune mâna pe față, savurez spiralele din vârfurile 
degetelor ei şi zgârietura blândă a unghiilor. O privesc în ochii aurii, 
nesfârşit de adânci şi plini de toată dorinţa pe care o simt şi eu. Nu 
vreau ca toate astea să dispară. Nu vreau să mă trezesc în urletele 
spiritelor şi în comploturile djinnilor. 

îi despletesc coada. îmi ia cealaltă mână şi o pune pe şoldul ei, iar 
eu îi urmez conturul cu o atingere uşoară, care o face să închidă 
ochii. 

— De ce se întâmplă aşa? întreabă ea. De ce trebuie să fim 
despărțiți? Mi-e dor de ce-am fi putut avea, Elias. Se poate oare... 

îmi pune mâna pe piept şi dă de zdrenţele cămăşii rupte în 
bătălia cu spiritele. 

— Ce-aipăţit? 

Se uită la mine cu îngrijorarea unui vraci. 

— Şi dece miroşi a fum? 

Mă autoexaminez din nou. întrebările ei sunt propriul 
subconştient care mă ia la rost pentru greşelile făcute. 

— Efriții au ars casa Shaevei - casa mea. O parte dintre djinni m- 
au păcălit ca să mă chinuie. 

— Nu se poate, zice ea şi păleşte. De ce? Zburătorul e de vină? 

— Se poate. Poate că el i-a trimis pe efriți, iar djinnii din crâng 


le-au spus când să intre în Pădure fără să se afle în 


pericol. Nu mă compar cu Shaeva, Laia, clatin eu din cap. Nu reuşesc 
să trec spiritele dincolo suficient de repede. Trei dintre ele au evadat 
şi au făcut nişte grozăvii. Nu-i pot stăpâni pe djinni. Şi nu pot opri 
suferința spiritelor. 

— Eu sunt de vină, se supără Laia. Dacă nu aveam încredere în 
el, dacă nu-i dădeam brăţara, n-ar mai fi venit după Shaeva, iar ea n- 
ar fi murit niciodată. 

Doar Laia ar fi spus un asemenea lucru, iar eu o privesc perplex. 
E vis ăsta, sau nu e? Iar Sfrânciocul... Sper că acela a fost vis. 

Mă aştept ca Laia să spună ceva ce-aş gândi eu. Dar ea continuă 
să se învinuiască. 

— Mă întreb în fiecare zi cum de nu mi-am dat seama cine era... 

— Nu! 

Şterg lacrimile din genele ei negre. 

— Să nute învinuieşti... 

Am vocea slabă şi răguşită - oare de ce am uitat să vorbesc? 

— Te rog, nu-i cazul să... 

Ea ridică fața, iar pe mine mă copleşeşte brusc dorința. Nu mă pot 
stăpâni şi îi trag trupul spre al meu. Ea icneşte uşor şi se înalță. 
Buzele ei le caută cu nerăbdare pe-ale mele. Nu ştie când mă va 
săruta din nou. Aceeaşi nevoie disperată mă stăpâneşte şi pe mine. 

Mintea îmi strigă că asta-i prea real. Dar nu ne deranjează niciun 
spirit. O doresc. Ea mă doreşte. Şi ne dorim unul pe celălalt de foarte 
multă vreme. 

Laia se desprinde din sărut, iar eu sunt sigur că mă voi trezi, că 
acest moment pe care mi-l îngăduie cerul cu ea - fără să năvălească 
spiritele peste noi şi fără să mă tragă Mauth spre el - urmează să ia 
sfârşit. Dar ea doar dă deoparte resturile de cămaşă ca să-mi poată 


zgâria uşor 


pielea cu unghiile, oftând de plăcere, de dorinţă, sau de amândouă. 

Nu suport să-şi ţină buzele departe de ale mele, aşa că mă aplec 
din nou, dar sunt apoi distras de umărul ei. încep să-l sărut, apoi o 
muşc uşurel de gât şi o parte importantă din mine se simte profund 
satisfăcută de geamătul pe care i-l smulg, de felul cum se relaxează 
corpul ei lipit de-al meu. 

Respiră tot mai sacadat şi tot mai greu cu fiecare sărut pe gâtul 
ei, îi simt piciorul împletindu-se cu al meu - da! - şi o ridic în brațe. 
Patul e prea departe, dar avem un perete în preajmă şi o lipesc de el, 
iar ea mă zgârie cu degetele pe spate şi murmură „da, Elias, da" până 
când simt că tremur de dorință. 

— Lucrurile pe care aş vrea să ți le fac... murmur eu. 

— Spune-mi-le, zice ea, atingându-mi urechea cu buzele. Arată- 
mi-le. 

Când mă cuprinde cu picioarele pe după mijloc, când îi simt 
căldura corpului, mă năuceşte, o răstorn pe spate în pat şi mă las 
peste ea. îmi desenează cu mâna cercuri pe piept, apoi coboară mai 
jos, mai jos... înjur în sadheză şi o apuc de încheietură. 

— Eu primul, zic. 

Apoi îi mângâi conturul buricului şi, îndemnat de oftaturile ei, las 
mâna mai jos, urmându-i mişcările corpului până când se arcuieşte 
pe spate şi simt cum îi tremură braţele încolăcite în jurul gâtului 
meu. începem să ne dezbrăcăm febril şi ni se întâlnesc privirile. 

îmi zâmbeşte dulce, nesigur, plină de speranță şi ameţită. Ştiu 
zâmbetul acela. Mă gândesc tot timpul la el. 

Dar nu-i un zâmbet pe care l-ar putea reproduce vreodată un vis. 
Iar senzațiile mele - sau ale ei - nu le-ar putea imita niciun vis 


vreodată. 


O fi realitate? Poate am ajuns cumva aici zburând ca vântul? 

Cui îi pasă ? în clipa asta eşti aici. 

Dar aud ceva - şoapte - aceleaşi şoapte pe care le-am auzit când 
eram cu Sfrânciocul. Djinnii. 

Simt pe spinare un fior de avertisment. Ăsta nu-i vis. Laia e aici, 
în acest han. Şi eu sunt aici. lar dacă mă aflu aici, e lucrătura 
djinnilor. Cum au făcut să mă deplaseze? De unde ştiau unde-i Laia? 
Şi de ce m-au adus aici? 

îmi desprind mâinile şi mă ridic, iar ea mormăie nemulțumită. 

— Ai dreptate, zic. Sunt... sunt aici. Totul e real, deşi n-ar trebui 
să fie. 

— Elias, râde ea din nou. Trebuia să fii aici, altfel nu puteam face 
asta. Dar e visul perfect, zice ea şi se întinde să mă tragă la loc. Eşti 
exact tu. lar acum urma să... 

Se opreşte, de parcă lumea ar fi înghețat. Nu se mişcă nimic, nici 
măcar umbrele. Peste o clipă, lumea se dezghea-ță din nou, iar Laia 
se înfioară, de parcă un fior rece i-ar fi intrat în sânge. 

Sau în minte. Pentru că atunci când se uită la mine, nu mai e 
Laia. Are ochii albi de tot, iar eu tresar şi mă îndepărtez, căci mă 
împinge cu o forță neobişnuită. Un spirit ? îmi strigă un gând în 
minte. Cerule, e posedată? 

— întoarce-te! 

Glasul i s-a schimbat complet şi recunosc în ea vocea cu care mi- 
a vorbit Shaeva când am jurat să devin Păzitorul Sufletelor. Vocea 
care mi-a vorbit în locul acela dintre lumi, atunci când m-a răpit 
Shaeva în timpul atacului. Vocea lui Mauth. 

Laiei i se schimbă întregul corp, se transformă în umbră, 
trăsăturile i se şterg şi îmi devine necunoscut. 


— Unde e Laia? întreb eu. Ce i-ai făcut? 


—  întoarce-te. Djinnii te-au păcălit. Se folosesc de slăbiciunea ta. 
întoarce-te! 

Mauth - sub forma unei umbre care seamănă cu Laia - se 
năpusteşte spre mine ca şi cum ar încerca să mă expedieze în 
Anticameră cu forța. Lovitura lui mă aruncă în spate. 

— Stai aşa, ridic eu mâinile. Cine m-a adus aici? Tu? Djinnii? 

— Djinnii te-au adus, prostule, zice Mauth, căci nu-mi mai 
permit să-l consider Laia, indiferent ce formă ar lua. Te store de 
puterea pe care n-o foloseşti. Se întăresc cu ea. îți iau mințile 
ademenindu-te cu lumea oamenilor. Cu cât simți mai mult, cu atât 
dai greş mai tare. Cu cât dai greş, cu atât devin ei mai puternici. 

— Cum... Cum reuşeşti să vorbeşti cu mine? O posezi pe Laia? îi 
faci rău? 

— Nu te priveşte soarta ei, zice Mauth şi mă împinge mai tare, 
dar mă țin bine pe picioare. Nu te priveşte viața ei. 

— Dacă i-ai făcut vreun rău... 

— Nu-şi va aminti nimic din tot ce s-a întâmplat, zice Mauth. 
Pleacă. Supune-mi-te! Uită-ţi trecutul. Uită-ţi umanitatea. Nu vezi că 
de asta e nevoie? Nu înţelegi? 

— Nu pot! zic eu. Face parte din mine. Dar am nevoie de magie... 

— Magia îţi va îngădui să treci spiritele dincolo fără să clipeşti. 
îți voi permite să-i ţii în frâu pe djinni. Dar trebuie să te 
descotoroseşti de tine însuţi. Nu mai eşti Elias Veturius. Ai devenit 
Păzitorul Sufletelor. Eşti al meu. Ştiu după ce-ţi tânjeşte inima, dar 
e cu neputinţă. 

încerc cu disperare să-mi alung dorințele. Ce prosteşti sunt! Ce 
mărunte! O casă, un pat, o grădină, râsete şi un viitor. 

— Uită-ți dorințele, mă amenință Mauth tot mai furios. Uită-ţi 


inima. Nu mai există pentru tine decât jurământul 


dea mă sluji. Dragostea nu-şi are locul aici. Iscodeşte-i pe djinni. Află- 
le secretele. Atunci vei înțelege. 

— Nu voi înțelege niciodată, zic eu. Nu voi renunţa niciodată la 
lucrurile pe care m-am luptat atât de mult să le păstrez. 

— Trebuie, Elias. Altminteri, totul e pierdut. 

Mauth iese din Laia ca un vârtej de umbre cenuşii, iar ea 
cade la pământ. Mai fac un pas spre ea, înainte să mă tragă Mauth 
înapoi în beznă. Peste câteva clipe, minute sau ore, mă prăbuşesc pe 
pământul pârjolit de lângă cabana Shae- vei. Şuvoaie de ploaie caldă 
mă udă imediat până la piele. 

Pe toate iadurile, a fost ceva real! Am fost cu Laia în Marinn, iar 
ea nici măcar n-o să-şi amintească. Am fost în Navium, alături de 
Sfrâncioc. Oare a supraviețuit rănilor? Trebuia s-o fi ajutat. S-o fi dus 
până la cazarmă. 

Simplul fapt că mă gândesc la ele stârneşte furia lui Mauth. Mă 
îndoi de mijloc, şuierând din cauza arsurii care mă străbate. 

Iscodeşte-i pe djinni. Află-le secretele. Ordinul lui Mauth îmi răsună 
în minte. Dar am mai cerut odată sfatul djinni- lor. Iar ei s-au folosit 
de asta ca să-mi ia minţile şi să ajute spiritele să evadeze. 

îmi vin în minte cuvintele Comandantului. Există succes. Şi există 
eşec. Locul dintre ele este pentru cei prea slabi ca să trăiască. 

Trebuie să găsesc magia. Iar pentru asta, Mauth, cel puţin, crede 
că am nevoie de djinni. Numai că de data asta nu mă voi duce la 
creaturile acelea ca Elias Veturius. Şi nici ca Păzitor al Sufletelor. 

Mă voi duce la ele ca Masca Veturius, Războinicul de temut, 
soldat al Imperiului. Mă voi duce ca fiul înstrăinat şi ucigaş al 
Scorpiei de la Blackcliff, ca monstrul care şi-a ucis prietenii, care a 


asasinat duşmanii Imperiului încă de când 


era copil, care s-a uitat fără să clipească cum erau biciuiți Cârlanii 
până mureau sub ochii lui. 
De data asta nu-i voi ruga pe djinni să mă ajute, îi voi 


obliga. 


XXV 
Sfrânciocul 


Eşti Sfrâncioc al Imperiului. Și ţi-e scris să supraviețuieşti. 

Cine a rostit aceste cuvinte? încerc să-mi amintesc. A fost cineva 
aici, cu mine, pe strada asta întunecoasă. Un prieten. 

Dar când deschid ochii şi mă ridic în genunchi, sunt singură, n-a 
mai rămas decât ecoul acelor vorbe. 

încerc să mă ridic în picioare, însă îmi tremură genunchii. Oricât 
de adânc aş respira, tot n-am destul aer. Pentru că-ți pierzi tot sângele, 
Sfrâncioc. 

îmi smulg mantia şi o leg în jurul abdomenului, gemând de 
durere. Acum aş avea nevoie să treacă o blestemată de patrulă, dar 
Comandantul, care fără îndoială a pus la cale totul, a avut grijă să nu 
fie niciuna prin preajmă. 

Ar putea fi însă şi alţi asasini. Trebuie să mă ridic neapărat. Să 
ajung la cazarma Gărzilor Negre. 

De ce? şopteşte o voce. întunericul te aşteaptă cu braţele deschise. 
Familia te aşteaptă. 

Mama. Tata. Trebuie să-mi amintesc ceva în legătură cu ei. 
Strâng pumnii şi simt ceva rece, rotund. Mă uit - e un inel. Cu o 
pasăre în zbor. 

Doar tu ţii piept întunericului. Mi-a spus cineva asta. Dar nu, aceste 
cuvinte nu contează. Nu alină valurile de durere care mă lovescunul 
după altul. 

Doar tu ţii piept întunericului. Amintirea arde vie în mintea mea. 


Duc mâna la ochi şi simt cum mi se vălureşte 


masca. Metalul rece îmi dă o putere pe care nimic altceva nu mi-o 
poate da şi mă smulge din toropeală. 

Tata mi-a spus cuvintele acelea. Livia! Copilul! Regența! Familia 
mea trăieşte. Imperiul trăieşte. lar eu trebuie să le apăr pe 
amândouă. 

Mă târăsc serâşnind din dinţi, furioasă pe lacrimile care îmi curg 
nestăvilite pe obraji din cauza durerii insuportabile. la-o uşor. Câţi 
paşi sunt până la cazarmă? De aici sunt vreo cinci sute de metri până 
acolo. Deci cel mult cinci sute de paşi mari. Cinci sute de paşi 
înseamnă o nimica toată. 

Şi ce faci când ajungi acolo? Dacă te vede cineva? Le îngădui oamenilor 
tăi să te vadă slabă? Şi dacă te surprinde cineva pe drum ? Asasinul nu poate 
fi singur. 

Atunci, o să lupt şi cu complicii lui. Şi voi trăi. Pentru că altfel, 
totul e pierdut. 

Mă uit la inelul tatei şi mă silesc să înaintez, căpătând putere de 
la el. Sunt o Mască. Sunt o Aquilla. Sunt Sfrân- ciocul. Durerea nu 
contează. 

Ajung la peretele unei case din apropiere şi mă ridic în picioare 
sprijinindu-mă de el. La ora asta, în case-i întuneric, şi chiar dacă aş 
putea găsi ajutor înăuntru, aş putea la fel de bine să dau şi de 
duşmani. Comandantul are grijă de tot. Dacă a trimis un asasin, e în 
stare să cumpere şi toată strada unde urma să mă omoare, ca să fie 
sigură că nu mă ajută nimeni. 

Mişcă-te, Sfrâncioc! înaintez pe stradă până când încep să-mi simt 
picioarele ciudat. Reci. încetinesc, sperând să-mi recapăt suflul. Pe 
urmă, dintr-odată, nu mă mai mişc deloc. Sunt în genunchi. La 
naiba! Cunosc senzaţia asta. E slăbiciune. Inutilitate. Neajutorare. 
Am simțit acelaşi lucru şi după ce m-a înjunghiat Marcus în timpul 
Primei încercări. 

Atunci m-a salvat Elias. Pentru că era - este - prietenul meu. Cum 


l-aş putea considera altfel, după toate lucrurile 


prin care am trecut împreună? Dacă regret ceva acum, înainte de 
sfârşit, este că l-am vânat. Că i-am hăituit familia. Că i-am făcut rău. 

Oare o să-l văd? în Anticameră? Mă va aştepta acolo? Ce nebunie 
să fie țintuit în locul acela - ce nebunie, când lumea are nevoie de 
lumina lui. 

— Meritai mai mult, şoptesc. 

— Sfrâncioc! 

Scrâşnitul de cizme mă face să-mi arăt colții şi să flutur pumnalul. 
Dar recunosc părul negru şi pielea aurie. Cu toate că sunt 
nedumerită, nu sunt cu adevărat surprinsă, e prietenul meu cel mai 
bun, la urma urmei, şi nu m-ar lăsa niciodată să mor. 

— Ai venit... 

— Sfrâncioc, ascultă-mă, rămâi trează. Rămâi cu mine. 

Dar nu -nu-i Elias. Vocea n-are căldura blândă şi profundă a verii. 
E rece şi aspră - ceva e în neregulă. E ca iarna. Ca mine. Pe urmă aud 
altă voce, tot cunoscută. Dex. 

— în conacul Aquilla e un doctor... 

— Adu-l încoace, spune vocea rece. Ajută-mă mai întâi să-i scot 
armura, ca să fie mai uşor de cărat. Ai grijă la abdomen. 

Acum îmi dau seama a cui e prima voce. A lui Avitas Harper. 
Ciudatul şi tăcutul Harper. Grijuliu, atent şi cu un gol în suflet care 
mă atrage. 

Desface repede armura şi când o trage de pe mine, îmi înăbuş un 
geamăt. Din penumbră iese la iveală fața frumoasă şi mohorâtă a lui 
Dex. E un soldat bun. Un prieten de nădejde. Dar mereu suferă. E 
mereu singur. Se ascunde. 

— Nu-i drept aşa, îi şoptesc eu. Ar trebui să iubeşti pe cine vrei 
tu. Nu contează cum te-ar trata Imperiul, dacă ar şti... 


Dex păleşte şi se uită repede la Avitas. 


—  Păstrează-ți puterile, Sfrâncioc, zice el. 

Pe urmă pleacă, iar eu simt un braț musculos în jurul mijlocului. 
Harper îmi trece un braţ pe după gâtul lui şi facem un pas - apoi încă 
unul - dar eu mă clatin puternic pe picioare. Am pierdut prea mult 
sânge. 

— la-mă în braţe, prostule, îi spun, iar peste o clipă mă simt fără 
greutate şi oftez. 

— Ai să te faci bine, Hei - Sfrâncioc. 

Lui Harper parcă i se frânge glasul. O fi de emoție? De frică? 

— Ai grijă să nu mă vadă nimeni, îi şoptesc. Este... e... nedemn. 

Izbucneşte în râs. 

— Numai tu te poţi gândi la asta când îţi atârnă măruntaiele pe 
jos. Ţin-te bine, Sfrâncioc. Cazarma nu-i departe. 

Se îndreaptă spre intrarea principală, iar eu clatin tare din cap. 

— Du-mă prin spate. Nu se poate să mă vadă aşa Plebeii pe care 
îi adăpostim... 

— N-avem de-ales. La infirmerie se ajunge cel mai repede prin 
faţă... 

— Nu! 

Mă zbat şi îl lovesc pe Harper în piept. El nici nu tresare. 

— Nu se poate să mă vadă aşa! Ştii bine ce va face Comandantul. 
Va folosi totul împotriva mea. Şi-aşa Paterii mă consideră slabă. 

—  Căpitane Avi tas Harper. 

La auzul vocii grave, străvechi şi care nu îngăduie să fie 
contrazisă, Avitas înlemneşte. 

— Adu-o pe aici. 

— Dispari naibii de lângă noi! zice Harper şi se dă doi paşi înapoi, 


dar Zburătorul întinde mâinile. 


— V-aş putea omori pe amândoi cu un simplu gând, copile, zice 
el blând. Dacă vrei să trăiască, adu-o încoace. 

Harper şovăie o clipă, apoi îi dă ascultare. Vreau să protestez, dar 
gura mea nu-i în stare să articuleze cuvinte. Corpul lui Avitas e 
încordat ca un arc, iar inima îi bubuie ca un râu vijelios. Dar fața 
acoperită de mască e senină. O parte din mine se destinde. Mi se 
întunecă vederea. Ah, somnul... 

— Nu adormi, Sfrâncioc, rămâi cu mine, zice tăios Harper, iar eu 
protestez cu un geamăt. Ţine ochii deschişi. Nu-i nevoie să vorbeşti. 
Nu trebui decât să rămâi trează. 

Mă silesc să mă concentrez asupra robei învolburate a 
Zburătorului. Şopteşte ceva, dar nu reuşesc să disting cuvintele. Un 
zid de cărămidă dispare dinaintea noastră. Magie! Peste câteva clipe 
se zăreşte cazarma. Străjerii de pază ridică privirea, cu mâinile pe 
paloşe. Dar Zburătorul spune din nou ceva, iar ei se întorc ca şi cum 
nu ne-ar fi văzut. 

Intrăm în camera mea, iar Zburătorul face semn spre pat. 

— Las-o jos, căpitane, şi pe urmă pleacă. 

Harper mă aşază încet pe pat. Mă strâmb din nou copleşită de alt 
val de durere. După ce Avitas se retrage de lângă mine, mi se face 
frig. 

— N-o las singură, zice el îndreptându-se şi privindu-l pe 
Zburător în față fără să clipească. 

Zburătorul stă pe gânduri. 

— Foarte bine. Dar dă-te din drum. 

Djinnul se aşază lângă mine pe pat. îmi dă cămaşa deoparte, iar 
eu îi zăresc mâna sub mâneca robei. E plină de umbre şi 
contorsionată, cu o strălucire stranie care mă face să mă gândesc la 
un morman de tăciuni. Mă gândesc la ziua de demult, din Serra, 


când l-am întâlnit prima oară. Ţin 


minte cum a cântat - doar o singură notă - şi rănile de pe fața mea s- 
au vindecat. 

— De cemă ajuţi? 

— Eu nu te pot ajuta, zice Zburătorul. Dar poţi să te ajuţi 
singură. 

— Nu pot... Nu pot să mă vindec singură. 

— Puterea ta vindecătoare îţi permite să te refaci mult mai 
repede decât un om normal, zice el. 

îmi dau seama că Avitas ne ascultă de la distanță. Poate că 
trebuia să-i fi cerut să iasă din cameră. Dar sunt prea slăbită ca să- 
mi pese. 

— Altfel cum crezi că mai trăiai, copilă, după ce ai pierdut atâta 
sânge? Gândeşte-te la rană şi pe urmă află cântecul potrivit pentru 
tine. Haide. Acum. 

Nu-mi cere, îmi ordonă. 

Fredonez ceva fără o melodie clară, luptându-mă cu durerea şi 
căutându-mi cântecul. închid ochii şi sunt din nou fetiță, liniştind-o 
pe Hannah când vine noaptea la mine în pat, îngrozită de monştri. 
Mama ne găsea cuibărite una în alta şi ne cânta să adormim. Uneori, 
în nopţile adânci de la Blackcliff, mă gândeam la cântecul ei şi-mi 
găseam alinarea. Dar acum nu se întâmplă nimic când cânt. 

De ce s-ar întâmpla? Cântecul meu nu-i unul de pace. Este un 
cântec despre durere şi eşec. E un cântec de bătălie şi de sânge, de 
moarte şi putere. Nu-i cântecul lui Helene Aquilla. Este cântecul 
Sfrânciocului. Şi nu-l pot găsi pe cel potrivit. Nu-l pot dibui cu 
nuntea. 

Asta e, atunci. înjunghiată pe stradă ca un civil beat care nu deosebeşte 
sabia de sticlă. 

Zburătorul cântă două note. Furie, mă gândesc eu. Dragoste. O 


lume brutală şi rece trăieşte în cântecul acela scurt - lumea mea. Eu. 


îi răspund cântând şi eu aceleaşi două note. Două note devin 
patru, patru devin paisprezece. Furie față de duşmani, mă gândesc. 
Dragoste pentru poporul meu. Acesta este cântecul meu. 

Dar doare, pe tot iadul, doare rău. Zburătorul mă ia de mână. 

— Varsă-ţi durerea în mine, copilă, zice el. îndepăr- teaz-o de 
tine. 

Cuvintele lui dezlănțuie un şuvoi. Chiar dacă preia el povara 
rănii mele, nici nu tresare. Nu se mişcă deloc, o primeşte neclintit ca 
o statuie. Pielea mea se încheagă la loc, cu o durere arzătoare care 
mă face să țip. 

Se aude şuieratul unei săbii trase din teacă. 

— Ce naiba- faci acolo? 

Zburătorul se întoarce spre Avitas şi face un gest cu mâna. 
Harper aruncă imediat paloşul, de parcă lar fi ars. 

— Uite. 

Djinnul se mişcă şi face semn din cap spre rana mea, din care a 
mai rămas doar o cicatrice în formă de stea. Sângerează, dar nu cât 
să mă omoare. 

înjurăturile înăbuşite ale lui Harper îmi dau de ştire că în curând 
voi avea multe de explicat. Dar pentru asta pot să-mi fac griji mai 
târziu. îmi simt corpul epuizat, însă când Zburătorul îmi dă drumul, 
reuşesc să mă ridic în fund. 

— Stai puţin, şoptesc. îi vei spune şi ei despre asta? 

Ştie despre cine vorbesc. 

— De ce i-aş spune? Ca să poată încerca să te omoare din nou? 
Nu-i sunt servitor, Sfrâncioc. Ea mă slujeşte pe mine. Şi te-a atacat 
împotriva ordinelor mele. N-am răbdare cu cei ce mă sfidează; prin 
urmare, i-am zădărnicit planurile. 

— Nu înţeleg. De ce mă ajuţi? Ce vrei de la mine? 

— Nu te ajut pe tine, Sfrânciocule, zice el, ridicându-se şi 


adunându-şi roba. Mă ajut pe mine. 


SABAA TAHIR * 


Când mă trezesc, e noapte şi grinzile tremură, vibrând la fiecare 
proiectil catapultat. Probabil că Barbarii au reînceput să 
bombardeze Navium. 

Sunt singură în cameră, dar armura îmi e aranjată pe perete. Mă 
ridic şi scap o înjurătură. Rana nu mai e mortală, dar mă doare 
enervant de tare. Nu te mai văicări. Pune-ţi armura. Şchiopătez până la 
perete, cu încheieturile înțepenite, ca ale unei bătrâne în mijlocul 
iernii. Dacă stau în picioare câteva minute, sper să mi se încălzească 
corpul destul cât să pot călări, măcar. 

— Te întorci aşa de repede la propria ta moarte, din nou? 

Mă aşteptam atât de puţin la bine cunoscuta voce hârâ-ită, încât 
la început nici nu mi-a venit să cred că o aud. 

— Mama ta s-ar îngrozi. 

Bucătăreasa stă ca de obicei pe pervazul ferestrei şi, chiar cu 
gluga trasă pe ochi, chiar dacă i-am mai văzut cicatricele şi altă dată, 
sălbăticia cu care i-a fost ciopârțită fața mă face să mă uit în altă 
parte. Are pelerina ruptă, iar claia de păr alb e încâlcită ca un cuib 
de păsări. Petele galbene de pe degetele ei îmi dezvăluie imediat cine 
a lăsat statuetele de lut în camera Comandantului. 

— Am auzit că te-au înjunghiat, zice Bucătăreasa şi sare în 
cameră. M-am gândit să vin şi să mă răstesc la tine că ai îngăduit una 
ca asta, clatină ea din cap. Eşti o proastă. Ar trebui să ai atâta minte 
şi să nu umbli singură noaptea, când Scorpia de la Blackcliff e la mai 
puţin de o sută cincizeci de kilometri depărtare. 

— Adică să te las pe tine s-o omori? pufnesc eu. Nu ţi-a mers prea 
grozav, aşa-i? N-ai făcut decât să-i pui câteva statui incomode în 
cameră. 


Bucătăreasa rânjeşte, lucru tare straniu. 


— Nu încerc s-o omor. 

Nu-mi dă amănunte. Privirea i se opreşte pe abdomenul meu. 

— Nu mi-ai mulțumit că i-am ucis pe ceilalți asasini care te 
căutau. Sau că i-am spus lui Harper să lase baltă rapoartele şi să aibă 
grijă să-i pună pielea la adăpost. 

— Mulţumesc. 

— Ştii, cred, că ticălosul cu ochi ca soarele vrea ceva de la tine. 

Nu pierd vremea s-o întreb de unde a aflat că Zburătorul e cel 
care m-a vindecat. 

— N-am încredere în el, îi spun. Nu-s chiar aşa de proastă. 

— Atunci, de ce l-ai lăsat să te ajute? Pune la cale un război, ştiai? 
Şi pare să aibă un rol şi pentru tine. Doar că încă nu ştii care e. 

— Un război, zic eu şi mă ridic. Războiul cu Karkaunii? 

Bucătăreasa şuieră, înşfacă o lumânare de pe masa de 
lângă uşă şi mi-o aruncă în cap. 

— Nu războiul ăla, proasto! Marele război! Cel care se pregăteşte 
din ziua când poporul meu cel idiot a hotărât că-i înțelept să-i atace 
şi să-i distrugă pe djinni. Despre asta-i vorba, fetițo? Asta urmăreşte 
Comandantul. Nu doar pe Karkauni vrea să-i învingă. 

— Explică-mi, zic eu. Ce vrei să... 

— Pleacă de-aici, zice ea. Du-te cât mai departe de Comandant. 
Plănuieşte să te distrugă şi va găsi o cale. Du-te la sora ta. Ai grijă de 
ea. Stai cu ochii în patru pe împăratul ăla al vostru. Iar când începe 
războiul, fii pregătită. 

— Mai întâi trebuie s-o distrug pe Keris. Războiul despre care 
vorbeşti... 

Dincolo de uşă se aud paşi pe hol. Bucătăreasa sare în cadrul 


ferestrei, cu o mână agăţată de toc. Remarc ceva 


ciudat la mâna aceea. Are pielea netedă - nu-i tânără ca a mea, dar 
nu-i nici pielea unei bunicuţe cu păr alb. 

Mă ţintuieşte cu ochii ei albaştri. 

— Vrei s-o învingi pe Scorpia din Backcliff? Vrei s-o distrugi? Mai 


întâi trebuie să devii ea. Şi n-ai ce trebuie în tine, fetițo. 


XXVI 


Laia 


îmi trag cizmele, amețită şi confuză. Am dormit toată ziua - şi ce 
vise ciudate am avut! Minunate, dar... 

— Laia! mă strigă Musa în şoaptă de la uşă. Eşti gata? Laia? 

Uşa se deschide înainte să pot scoate eu vreun cuvânt, iar Musa 
face doi paşi şi mă apucă de umăr, ca şi cum ar vrea să se asigure că 
sunt reală. 

— a-i lucrurile, zice el, cercetând geamurile şi căutând sub pat. 
'Trebuie să plecăm imediat de-aici. 

— Ce s-a întâmplat? îl întreb, şi gândul îmi fuge imediat la 
Zburător şi la slugile lui. Este... el e... 

— Spectre. 

Musa e palid la față ca un paloş neşlefuit. 

— Au atacat tribul Sulud şi s-ar putea să vină după noi. 

— O, nu. Nu! Kehanni.... 

— Nu ştiu dacă mai trăieşte, zice el. Şi nu putem risca să aflăm. 
Haide. 

Coborâm alergând scările din spate ale hanului şi intrăm în grajd 
cât mai tăcuţi. E destul de târziu, mai tot satul doarme, iar dacă 
trezim pe cineva, atragem întrebări - şi întârziem. 

— Spectrele i-au ucis pe toți fără zgomot, zice Musa. N-aş fi ştiut 
nimic, dacă nu mă trezeau nălucile. 

Arunc o şa pe calul meu şi apoi mă opresc. 


— Ar trebui să aflăm dacă există supraviețuitori. 


Musa încalecă. 

— Dacă mergem în tabără, doar cerul ştie peste ce dăm. 

— Eu am mai avut de-a face cu un spectru, zic, şi termin de 
înşeuat. Erau vreo cincizeci de Tribali în tabără, Musa. Şi numai 
unul dacă a rămas în viaţă... 

Musa clatină din cap. 

— Majoritatea au plecat devreme. Au mai rămas doar câteva 
furgoane să aibă grijă de Kehanni până când era şi ea gata de 
plecare. lar ea a rămas pentru... 

— Pentru noi, zic eu. De aceea suntem datori să ne asigurăm că 
ea şi oamenii ei nu au nevoie de ajutor. 

El protestează bombănind, dar mă urmează, când ies din grajd şi 
mă îndrept spre tabăra de căruțe. Mă aşteptam să fie linişte, dar 
ploaia răpăie necontenit pe acoperişurile fur- goanelor, făcând să ne 
auzim mai greu chiar propriii paşi. 

Primul cadavru zace la intrarea în tabără. E teribil, rupt în zece 
feluri diferite. Mi se pune un nod în gât. II recunosc - e imul dintre 
Tribalii care ne-au ieşit în întâmpinare. Alți trei membri ai familiei 
lui zac la câţiva metri distanță. îmi dau seama imediat că şi ei sunt 
morți. 

Dar n-o vedem pe Kehanni. Un ciripit discret la urechea lui Musa 
îmi dă de ştire că şi nălucile i-au remarcat lipsa. Musa face semn din 
cap spre furgonul lui Kehanni. Când ajung acolo, Musa mă opreşte 
întinzând un braţ în fața mea. 

— Aapan. 

încordarea de pe fața lui se potriveşte cu presimțirea din inima 
mea. 

— Poate ar trebui să intru eu primul. Pentru orice eventualitate. 

— Am văzut pe dinăuntru închisoarea Kauf, Musa, zic eu şi mă 
strecor pe lângă el. Nu poate fi mai rău. 

Uşa din spatele furgonului se deschide fără zgomot şi o văd pe 
Kehanni prăbuşită lângă peretele îndepărtat. Pare 


cu mult mai mică decât în urmă cu câteva ore, o femeie bătrână 
căreia i s-a furat ultima poveste. Spectrele n-au înjunghiat-o - de fapt, 
nu văd nicio rană deschisă. Dar unghiurile ciudate ale membrelor 
îmi spun exact cum a murit. Duc mâna la gură ca să-mi opresc 
greaţa. Cerule, cred că a suferit enorm. 

Scoate un geamăt, iar Musa şi cu mine tresărim. 

— Pe toate iadurile! 

Ajung la ea din doi paşi. 

— Musa, du-te la cai. Uită-te în coburul drept al şeii. 

— Nu. 

Ochii înfundaţi în orbite ai lui Kehanni lucesc slab, gata să se 
stingă. 

—  Ascultaţi-mă. 

Musa şi cu mine tăcem amândoi. Abia reuşim s-o auzim peste 
ropotul ploii. 

— Căutaţi cuvintele Profeţilor, şopteşte ea. Profeţia. Marea 
Bibliotecă... 

— Profeți? Nu înţeleg. Ce legătură au Profeţii cu Zburătorul? 
Sunt aliați? 

— într-un fel, şopteşte Kehanni. într-un fel. 

îi cad pleoapele. S-a dus. Din uşa furgonului se aude un ciripit 
sonor şi speriat. 

— Hai să mergem, zice Musa. Spectrele înconjoară iarăşi locul. 
Ştiu că suntem aici. 

îmboldiți de spaima nălucilor, galopăm prin ploaie atât de repede 
că armăsarii se acoperă de spumă. îmi pare rău, îmi pare rău. Repet 
cuvintele astea în minte iar şi iar, dar nu ştiu cu cine vorbesc. Cu 
calul meu, pentru că îl fac să sufere? Cu Kehanni, pentru că i-am pus 
o întrebare care a omorât-o? Cu Tribalii, care au murit încercând s- 
o apere? 

— Prevestirile Profeţilor, zice Musa, când în sfârşit lăsăm caii la 


pas ca să se odihnească. Nu le găsim decât în Marea 


Bibliotecă. Asta încerca să ne spună. Dar e imposibil să pătrundem 
acolo. 

— Nimic nu-i imposibil, repet eu cuvintele lui Elias. Vom 
pătrunde. Dar mai întâi trebuie să reuşim să ne întoarcem. 

Călărim din nou toată noaptea, iar de data asta nu-i nevoie să mă 
îndemne Musa. Jumătate din timp mă uit peste umăr şi cealaltă 
jumătate fac planuri cum să intru în Marea Bibliotecă. Cerul e senin, 
dar drumurile pline de noroi sunt încă înşelătoare. Nălucile rămân 
lângă noi. Uneori le sclipesc aripile în întuneric, iar prezenţa lor ne 
oferă un soi de alinare. 

Când, în ora cea mai întunecată a nopții, zărim zidurile Adisei, 
îmi vine să oftez uşurată. Numai că se văd şi flăcări lucind încețoşat. 

— Tabăra de refugiaţi, zice Musa şi îşi îndeamnă calul într-acolo. 
Ard corturile. 

— Ce naiba s-a întâmplat? 

Dar Musa nu răspunde. în tabără e aşa un haos, încât Marinarii, 
ocupați până peste cap să-i evacueze pe Cărturari, nu bagă de seamă 
două feţe noi printre sutele de oameni care aleargă pe aleile înguste, 
pline de cenuşă. Musa dispare să stea de vorbă cu unul dintre 
Marinari, apoi se întoarce la mine. 

— Nu cred că Marinarii au pus focul, îmi strigă el peste vuietul 
flăcărilor. Altfel, de ce i-ar mai ajuta? Şi cum de s-a împrăştiat focul 
atât de rapid? Unul dintre soldaţii cu care am vorbit a zis că şi-au dat 
seama de incendiu abia acum un ceas. 

Ne năpustim pe străzile sufocate de fum, desfacem corturi, îi 
scoatem afară pe cei care dorm, care încă n-au aflat, îi gonim pe copii 
spre marginea taberei. Facem tot ce putem şi cum putem, cu 
disperarea celor care ştiu că nimic nu va fi de-ajuns. în jurul nostru 


se ridică țipetele celor prinşi în 


capcana focului. Ale celor care nu-şi găsesc membrii familiei. Ale 
celor care şi-au găsit membrii familiei răniți sau morți. 

Mereu noi. Mă ustură ochii de fum; am fața udă. Mereu poporul meu. 

Musa şi cu mine ne întoarcem mereu în tabără, îi cărăm pe cei 
care nu pot merge singuri, încercăm să ducem la adăpost cât de mulți 
Cărturari putem. Un soldat din Marinn ne dă să bem apă, să ducem 
şi celor care au supraviețuit. Ridică privirea şi înlemnesc. E 
căpitanul Eleiba, cu ochii roşii şi mâinile tremurând. Se uită în ochii 
mei, clătinând doar din cap şi întorcându-se la ce are de făcut. 

Vei fi în siguranță. Totul e bine. Ai să scapi cu bine. Le spun tot felul de 
prostii celor arşi, celor care tuşesc şi scuipă sânge de la atâta fum. îţi 
găsim sigur mama. Fiica. Nepotul. Sora. Minciuni. Câte minciuni! Mă 
urăsc pentru că le spun. însă adevărul e şi mai crud. 

Sute de oameni sunt încă prizonieri în tabără, dar prin fum şi 
funingine observ ceva ciudat. Din oraşul Adisa creşte o lumină roşie. 
Am gâtul pârjolit, ars de la înghiţit atâta fum, dar îl simt dintr-odată 
încă şi mai uscat. S-a întins focul dinspre tabără? Nu, n-are cum. Nu 
poate trece peste zidul masiv al cetății. 

Mă retrag din tabăra de refugiați, sperând să văd mai bine din 
afara ei. Simt cum mă cuprinde încet frica. Acelaşi sentiment pe care 
îl aveam când se întâmpla ceva îngrozitor, dar mă trezeam a doua zi 
uitând. lar pe urmă îmi aminteam din nou. 

Peste tot în jurul meu se ţipă tot mai tare, de parcă spirite rele ar 
fi scăpat de sub control. Nu sunt singura care a observat lumina din 
Adisa. 


— Musa. 


Cărturarul se întoarce împleticindu-se spre tabără, disperat să 
mai salveze încă un om. 

— Uite... 

Il întorc şi îi arăt oraşul. Un vânt cald dinspre ocean împrăştie o 
clipă fumul de deasupra taberei. Şi atunci vedem. 

Să spun că incendiul e enorm e ca şi cum aş spune despre 
Comandant că e rău la suflet. Incendiul e imens, un infern care 
transformă cerul într-un coşmar lugubru. Norul gros de fum e 
luminat de flăcări imposibil de înalte, parcă aruncate din adâncurile 
pământului până în mijlocul cerului. 

— Laia, zice Musa cu glas slab. Este... Este... 

Nu trebuie s-o spună. Mi-am dat seama imediat ce am văzut 
înălțimea flăcărilor. Nicio altă clădire din Adisa nu-i atât de înaltă. 

Marea Bibliotecă. Arde Marea Bibliotecă. 


XXVII 
Elias 


Vreme de două săptămâni pun la cale cum să smulg adevărul de 
la djinni. Prăvălia dintr-un sat vecin îmi oferă aproape tot ce-mi 
trebuie. Restul depinde de vreme, iar aceasta colaborează în sfârşit 
atunci când, dinspre răsărit, porneşte o furtună de vară care inundă 
toată Anticamera. 

Nu-mi pasă de ploaie. Adun o duzină de găleți cu apă. Când le car 
în crângul djinnilor, potopul a estompat strălucirea diabolică a 
copacilor până la un roşu aproape ocru. 

Ajuns în crâng, zâmbesc şi aştept să înceapă djinnii să mă 
chinuiască. Haideţi, diavolilor! Urrtiăriți-mă. Ascultaţi-mi gândurile. 
Scormoniţi după ce urmează. 

După ce trec de primul rând de copaci, coroanele devin tot mai 
încâlcite. E linişte, dar aerul se îngroaşă şi mă apasă de parcă aş 
merge prin apă în armură completă de Războinic. E un efort să scot 
punga de sare pusă bine. Dar presar în jurul copacilor cercuri de 
sare, iar djinnii încep să se agite, mârâind şi arătându-şi colții din 
închisorile lor. 

Iau un topor cu lama proaspăt ascuţită şi fac câteva mişcări de 
probă. Pe urmă îl înmoi într-o găleată cu apă de ploaie şi îl înfig 
cincisprezece centimetri în copacul cu djinni cel mai apropiat. 
Ţipătul care se aude din crâng îmi face părul măciucă, dar mă umple 
şi de nespusă satisfacție. 

— Ascundeţi secrete, zic eu. Vreau să le aflu. Spune- ţi-mi-le şi mă 


opresc. 


Prostule. Taie copacii şi vom da pur şi simplu năvală afară. 

— Minciuni, zic eu cu vocea unei Măşti care interoghează un 
prizonier. Dacă ar fi fost atât de simplu să vă eliberați, i-ați fi chemat 
pe prietenii voştri efriți şi v-ar fi dat drumul de multă vreme. 

înmoi din nou toporul în apă şi am inspiraţia să-l frec şi cu puţină 
sare. La a doua lovitură, djinnii ţipă atât de tare, încât spiritele 
adunate în apropiere dau bir cu fugiţii. Când ridic toporul a treia 
oară, djinnii vorbesc. 

Opreşte-te. Te rugăm. Vino mai aproape. 

— Dacă mă păcăliți... 

Dacă ne vrei secretele, trebuie să le iei. Vino mai aproape. 

Intru mai adânc în crâng, ţinând toporul strâns. Noroiul mi se 
lipeşte de cizme. 

Mai aproape. 

Fiecare pas devine tot mai dificil, dar mă târăsc înainte până 
când nu mă mai pot mişca deloc. 

Cum e să te simţi prins în capcană, Păzitor al Sufletelor ? 

Dintr-odată, nu mai pot vorbi, vedea şi simţi nimic altceva în 
afară de bătăile constante ale inimii mele. Mă lupt cu întunericul, cu 
liniştea, mă izbesc de pereţii acestei închisori ca o molie prinsă într- 
un borcan. îl caut speriat pe Mauth, dar magia nu răspunde. 

Cum e să te simţi înlănțuit? 

— Ce mama iadului îmi faceți? mă răstesc eu. 

Elias Veturius, ne-ai vrut secretele. Le ai în faţa ta. 

Scap brusc din strânsoarea lor. Copacii dinaintea mea 
se răresc, iar terenul se umflă într-o movilă. O urc împle- ticindu-mă 
şi descopăr că mă uit într-o vale puţin adâncă, cuibărită într-un cot 
al vijeliosului râu Dusk. 

Iar în vale sunt zeci - nu, sute de construcţii din piatră. E un oraş 


pe care nu l-am văzut niciodată. Un oraş despre 


care Shaeva n-a pomenit niciodată. Un oraş nedezvăluit mie 
vreodată pe ciudata hartă internă pe care mi-am facut-o despre 
Anticameră. Locul arată - şi aşa îl simt în mintea mea - ca un spațiu 
pustiu. 

— Ce-i locul ăsta? întreb. 

O pasăre coboară în vale printre pânzele dese de apă ale ploii, cu 
un animal mic care i se zvârcoleşte în gheare. Crestele copacilor se 
leagănă în vânt, umflându-se ca o mare fără odihnă. 

Acasă. De data asta, djinnii vorbesc fără răutate. Aici e acasă. 

Mauth mă îmboldeşte înainte, aşa că îmi croiesc drum spre sat 
prin iarba înaltă şi udă, cu pumnalul la îndemână. 

Nu seamănă cu nicio localitate văzută de mine, străzile sunt 
semicercuri concentrice în jurul unei clădiri de pe malul râului 
Dusk. Străzile, clădirile simt făcute toate din aceeaşi piatră neagră 
şi ciudată. Are o culoare atât de pură, încât mă întind de mai multe 
ori s-o ating, uluit de profunzimea ei. 

Curând, bag pumnalul în teacă. Am fost în destule cimitire ca să 
ştiu cum sunt. Nu există în locul ăsta niciun suflet. Nu sunt nici 
măcar spirite. 

Deşi aş vrea să explorez absolut fiecare stradă, mă atrage mai 
ales clădirea mare de pe malul râului. E mai mare decât palatul 
împăratului din Antium şi de o sută de ori mai frumoasă. Blocurile 
de piatră stau unele peste altele într-o simetrie perfectă, îmi dau 
seama că nu le-ar fi putut tăia astfel vreun om. 

Nu văd coloane, cupole sau ornamente. Construcţiile din 
Imperiu, din Marinn sau din deşertul Tribal îi oglindesc pe locuitorii 
lor. Sunt oraşe care râd, plâng, strigă şi mârâie. Oraşul ăsta are o 
singură notă, cea mai pură notă cântată vreodată, susținută până 


când inima mea aproape se frânge auzind-o. 


Un rând de scări joase conduc spre clădirea principală. La 
atingerea mea, cele două uşi masive din vârful scărilor se deschid 
uşor, de parcă li s-ar fi uns balamalele chiar azi dimineaţă. înăuntru 
se trezesc la viață treizeci şi şase de torţe cu lumină albastră. 

Atunci îmi dau seama că zidurile, care păreau a fi lucrate tot din 
piatra aceea întunecată, sunt complet altfel. Reflectă flăcările cum 
reflectă apa lumina soarelui, făcând toată încăperea să pară de un 
albastru suav ca al safirului. Deşi ferestrele enorme sunt deschise 
spre afară, zgomotul furtunii e redus la un murmur. 

Nu reuşesc să-mi dau seama ce reprezintă locul ăsta. După 
mărime, aş zice că era folosit pentru adunări. Dar nu există decât o 
singură bancă scundă în mijlocul încăperii. 

Mauth mă trage spre o scară, apoi printr-o serie de anticamere, 
până într-o încăpere cu o fereastră enormă. E plină de mirosul râului 
şi al ploii. Torțele o fac să pară albă. 

Ridic mâna spre unul dintre pereţi. Când îl ating, prinde viață şi 
se umple de imagini încețoşate. Trag mâna înapoi, iar imaginile 
pălesc. 

Prudent, îl ating din nou. La început nu reuşesc să înțeleg 
imaginile. Animale care se joacă. Frunze dansând în bătaia vântului. 
Scorburi de copaci transformate în chipuri blânde. îmi aduc aminte 
de Mamie Rila - de cum îi sună vocea când deapănă o poveste. Şi 
atunci înțeleg: imaginile sunt poveşti pentru copii. Aici au trăit copii. 
Dar nu copii de oameni. 

Acasă, au zis djinnii. Copii de djinni. 

'Trec dintr-o cameră în alta spre vârful clădirii şi mă opresc într- 
o rotondă înaltă din care se văd râul şi oraşul. 

Când ating pereții, apar din nou imagini. De data asta, sunt 
imagini din oraş. Bucăţi de mătase portocalii, galbene şi verzi flutură 


la ferestre. Din ghivece se revarsă flori 


ca nişte giuvaere. Trilurile şi murmurele vocilor vorbesc despre 
vremuri mai fericite. 

Prin oraş umblă oameni înveşmântați în robe fumurii. O femeie 
are pielea neagră şi părul foarte creț, ca al lui Dex. Alta are pielea 
deschisă la culoare şi părul fin, ca Sfrânciocul. Unii sunt subțiri ca 
nişte paloşe, alții sunt mai greoi, cum era Mamie înainte să fi pus 
Imperiul mâna pe ea. Fiecare păşeşte în felul lui cu o graţie pe care 
am văzut-o doar la Shaeva. 

Dar nu umblă singuri. Toți sunt înconjurați de spirite. 

Observ un bărbat cu părul castaniu-roşcat şi cu un chip atât de 
frumos, încât nici măcar nu mă poate scoate din sărite. E înconjurat 
de spirite-copii şi din fiecare părticică a lui se revarsă dragoste, 
atunci când le vorbeşte. 

Nu aud ce spune, dar îi înțeleg intenţia. Le oferă spiritelor 
dragoste. Nu le judecă, nu se înfurie, nu pune întrebări. Pe rând, 
spiritele alunecă uşor în râu. împăcate. 

Ăsta o fi secretul Shaevei? Trebuie doar să le ofer spiritelor 
dragoste, iar ele trec dincolo? Nu se poate. E împotriva a tot ce mi-a 
spus despre nevoia de a-mi înăbuşi emoțiile. 

Spiritele de aici sunt calme, mult mai senine decât erau când 
trăia Shaeva. Nu simt durerea furioasă care inundă Anticamera aşa 
cum o ştiu eu. Sunt, de asemeni, mult mai puține. Urmează în 
grupuri mici, supuse, personajele în robe negre. 

în loc de un singur Păzitor al Sufletelor, aici sunt zeci. Nu, sute. 

Alte siluete se revarsă din clădiri, omeneşti ca formă, dar 
alcătuite dintr-o flacără intensă roşu-cu-negru, splendide şi libere. 
Ici şi colo observ copii care se prefac din forma omenească în cea de 
flacără şi înapoi cu viteza aripilor unei păsări colibri. 

Când trec Păzitorii Sufletelor cu spiritele lor, djinnii se trag 
deoparte şi înclină capul. Copiii îi urmăresc de la 


distanţă, cu gurile căscate. Şuşotesc între ei, iar limbajul lor corporal 
îmi aminteşte de comportamentul copiilor Războinici atunci când 
trece o Mască. Frică. Uimire. Invidie. 

Dar Păzitorii Sufletelor nu sunt izolați. Vorbesc între ei. O femeie 
zâmbeşte când un copil-flacără vine în goană spre ea, reluându-şi 
forma omenească chiar înainte să-l înhaţe djinnii. Au familii. 
Parteneri. Copii. 

îmi trece prin minte o imagine cu mine şi Laia într-o casă, 
ducându-ne viața împreună. Ar putea fi posibil? 

Oraşul se vălureşte. Un fel de frison, un semn rău prevestitor se 
simte în tremurul aerului. Djinnii se întorc spre marginea văii lor, 
unde flutură un şir de steaguri verzi, cu o pană mov şi o carte 
deschisă pe ele: blazonul Imperiului Cărturarilor, înainte să se fi 
prăbuşit. 

Imaginile se succed repede. Un tânăr rege-om vine cu suita lui. 
Djinnul cu păr castaniu-roşcat îi urează bun venit, alături de o 
femeie-djinn cu piele cafenie, iar între ei, doi copii-flăcări care n-au 
astâmpăr. Djinnul poartă o coroană care îl incomodează, ca şi cum 
n-ar fi obişnuit cu ea. 

în cele din urmă, îl recunosc. Părul şi înfăţişarea lui sunt diferite, 
dar ceva din comportament mi-e cunoscut. Este Regele 
Nenumitului. Zburătorul. 

Lângă rege şi regină sunt doi djinni în formă de flăcări, gărzi de 
corp, înarmate cu seceri din diamante negre. în ciuda apariţiei lor 
neomeneşti, recunosc djinnul care stă lângă copii. E Shaeva. Se uită 
fascinată la regele Cărturar aflat în vizită. El observă. 

Imaginile se succedă cu repeziciune. Regele Cărturar se dă bine 
pe lângă djinni, îi linguşeşte, apoi le cere secretele. Zburătorul îl 
refuză, dar regele Cărturar nu se dă bătut. 

Shaeva se întâlneşte cu Cărturarul în apartamentul lui de 


oaspeţi. Peste câteva săptămâni se împrietenesc. Regele 


râde cu ea. O ascultă, unelteşte chiar şi atunci când ea se 
îndrăgosteşte nebuneşte de el. 

Aerul rău-prevestitor devine tot mai pătrunzător, gros precum 
noroiul. Zburătorul bântuie pe străzile propriului oraş în timp ce 
toată lumea doarme, simțind o amenințare. Când îi vorbeşte soția 
lui, zâmbeşte. Când copiii se joacă cu el, râde. Spaimele lor se 
potolesc. A lui creşte în continuare. 

Shaeva se întâlneşte cu regele Cărturar într-o poiană de lângă 
oraş. Purtarea lui îmi aminteşte de cineva, dar informaţia stăruie 
undeva la marginea minții mele şi apoi dispare. Shaeva şi 
Cărturarul se ceartă. El îi potoleşte furia. Face promisiuni. Chiar şi 
de la o mie de ani distanță, ştiu că le va încălca. 

Trei luni răsar şi apun. Pe urmă Cărturarii atacă, trecând prin 
sabie şi foc Pădurea din Dusk. 

Djinnii îi resping cu uşurinţă, dar sunt uluiți, nu înțeleg ce se 
întâmplă. Ştiu că oamenii le vor puterea. Dar de ce, din moment ce noi 
menţinem echilibrul ? De ce, când noi luăm spiritele morţilor voştri şi îi 
trecem dincolo, astfel încât să nu vă bântuie? 

Spiritele umplu oraşul. Dar djinnii trebuie să lupte şi nu sunt 
destui Păzitori ai Sufletelor care să le treacă dincolo. Silite să aştepte 
şi să sufere, spiritele urlă, bocesc un bocet straniu, plin de presimțiri 
negre. Regele djinn se întâlneşte cu lorzii efriților, în timp ce 
Cărturarii continuă să atace. Copiii lui ca nişte flăcări sunt trimişi 
departe, împreună cu alți câteva sute, îşi iau rămas-bun în lacrimi 
de la părinți. 

Imaginile îi urmează pe copii în Pădure. 

Vai, nu! Nu! Vreau să-mi desprind mâna de perete, să opresc 
imaginile. Pe cei mici îi pândeşte pericolul. Ici trosneşte o crenguţă, 
colo trece repede o umbră printre copaci. în tot acest timp, copiii, 
mari cât nişte flăcări până la brâu, aleargă prin pădure. Sunt 


neştiutori, luminează cu 


strălucirea lor trunchiurile copacilor, frunzele şi iarba, sunt nişte 
făpturi supranaturale magice care înfrumusețează tot ce ating. 
Şoaptele lor sună ca nişte clopoței, iar ei se mişcă precum nişte 
focşoare de tabără vesele şi curajoase într-o noapte geroasă. 

Dintr-odată, se face linişte. Cădeţi într-o ambuscadă! Apăraţi-i, 
proştilor! îmi vine să le strig gărzilor. Dintre copaci năvălesc oameni 
înarmaţi cu săbii care lucesc în ploaia de vară. 

Copiii-flăcări se adună laolaltă, înspăimântați. Când stau 
împreună, focul lor arde mai puternic. 

Iar pe urmă, flăcările se sting. 

Nu vreau să mai văd nimic. Cunosc povestea. Shaeva i-a dat 
regelui Cărturar Steaua. El şi sabatul lui de vrăjitori i-au ferecat pe 
djinni. 

Acum ai văzut, Elias Veturius? întreabă djinnul. 

— Noi v-am distrus, zic eu. 

V-aţi distrus pe voi înşivă. Vreme de o mie de ani ați avut o singură 
Păzitoare a Sufletelor. Şi măcar Shaeva era djinn. Puterea ei magică era 
înnăscută. Dar spiritele s-au adunat şi le vezi cum se chinuie. lar tu n-ai pic 
de magie. Cum poate un muritor lipsit de har să facă ce n-aputut face un 
djinn? Spiritele presează granițele cum apasă apa un stăvilar. Iar tu nu vei 
reuşi să le treci dincolo suficient de repede, astfel încât să nu se rupă 
stăvilarul. Vei da greş. 

De data asta, djinnii nu-şi bat joc de mine. N-au de ce. Adevărul 
din vorbele lor e suficient de înspăimântător. 


XXVIII 


Sfrânciocul 


Mă smulg din somn când în Antium e noaptea în toi. 

— Plaja. 

Nu-mi dau seama că am vorbit cu voce tare decât când aud 
scârțâit de armură. Avitas, de pază pe un scaun lângă uşă, sare treaz, 
cu paloşul în mână. 

— Grozav mai stai de gardă, pufnesc eu. Dormeai buştean. 

— îmi cer iertare, Sfrâncioc, zice el pe ton oficial. N-am nicio 
scuză... 

Dau ochii peste cap. 

— Era o glumă. 

Stau pe marginea patului cu picioarele atârnând şi mă uit unde- 
or fi nădragii. Avitas roşeşte şi se întoarce cu fața la perete, bătând 
darabana cu degetele pe mânerul pumnalului. 

— Să nu-mi spui că n-ai mai văzut niciodată un soldat dezbrăcat, 
căpitane. 

Urmează o pauză lungă, apoi un chicotit discret şi răguşit. Mă 
face să mă simt... ciudat. De parcă s-ar pregăti să-mi spună un secret. 
De parcă ar trebui să mă trag mai aproape ca să-l aud. 

— Nu un soldat ca tine, Sfrâncioc. 

De data asta simt că-mi ia foc pielea şi deschid gura, gândindu- 
mă cum să ripostez. Nu-mi vine nimic în minte. Cerule, bine că nu 
mă poate vedea roşie la față ca o pătlăgică şi cu gura deschisă 


degeaba ca un peşte. Nu te purta 


ca proasta, Sfrâncioc. Mă închei la pantaloni, trag pe mine o tunică şi 
înşfac armura, alungându-mi stânjeneala. La Blackcliff i-am văzut 
goi puşcă pe Dex, Faris, Elias- pe toți prietenii mei- şi nici n-am clipit. 
Nu mă voi umili roşind acum. 

— Trebuie să ajung pe plajă, zic eu, în timp ce-mi prind 
apărătorile pentru braţe şi mă strâmb la junghiul din stomac. 
Trebuie să văd dacă... 

Nu vreau să rostesc motivul, nici măcar să-l gândesc, căci s-ar 
putea să mă înşel amarnic. 

— Vrei să-mi explici întâi? 

Harper arată spre stomacul meu. Aha. M-a văzut vinde- cându- 
mă singură. A auzit ce-a spus Zburătorul. 

— Aş prefera să nu. 

— Silvius - doctorul - a venit să te vadă, trimis de Dex. Nu l-am 
lăsat să intre. l-am spus că Dex exagerează în legătura cu gravitatea 
rănii tale. Iar el a pomenit despre un grup de copii de la infirmeria 
din Conacul Aquilla care şi-au revenit miraculos într-un timp foarte 
scurt. 

Harper tace, iar când vede că nici eu nu spun nimic, oftează 
exasperat. 

— Sunt secundul tău, Sfrâncioc, dar nu-ţi ştiu secretele. Prin 
urmare, nu te pot apăra, atunci când încearcă alţii să le descopere. 

— N-am nevoie să mă aperi. 

— Eşti al doilea om la comandă în Imperiu, zice el. Să n-ai nevoie 
de protecţie ar însemna să nu te considere nimeni o amenințare. Nu- 
i o slăbiciune să te protejeze cineva. Dar e slăbiciune să n-ai 
încredere în cine ţi-e aliat. 

Harper rar ridică vocea mai sus de tonul monoton al unei Măşti. 


Acum, însă, trosneşte ca un bici, iar eu îl privesc surprinsă. 


Taci din gură şi hai să mergem. N-am vreme pentru astfel de lucruri. Mă 
opresc în ultimul moment, înainte să rostesc aceste vorbe. Pentru că 
Avitas nu se înşală. 

— Mai bine stai jos, zic eu. 

Când termin de povestit despre puterea mea magică - despre 
efrit, cum l-am vindecat pe Elias, apoi pe Laia şi tot ce a urmat - se 
uită la mine gânditor. Mă aştept să-mi pună întrebări, să cerceteze 
mai adânc, să insiste. 

— N-o să afle nimeni, zice el. Decât atunci când eşti pregătită tu 
s-o spui. Parcă ziceai ceva de plajă... 

Mă surprinde că a trecut mai departe atât de repede. Dar îi sunt 
recunoscătoare. 

— Am auzit o poveste când eram mai mică, zic eu. Despre 
Zburător - un djinn al cărui popor a fost încarcerat de Cărturari. lar 
el a trăit o mie de ani mânat de dorinţa de a se răzbuna pe ei. 

— Iar asta e important pentru că... 

— Dacă se apropie un război? Nu cel cu Karkaunii, un război 
mai mare. 

Nu-i pot explica ce senzație am avut când mi-a vorbit 
Bucătăreasa despre asta. M-a furnicat pielea. Cuvintele ei aveau 
greutatea adevărului. Mă gândesc la ce-a spus Quin despre 
Zburător. El ce vrea ? Va obține ea lucrul acela pentru el? Ce face pentru 
Pateri, de-i convinge să-l lase pe porcul de Grimarr să facă prăpăd în părţile 
sărace din oraş? 

— L-ai auzit pe Zburător. Comandantul nu-i este aliat, nici 
compatriot. îi este slujitor. Dacă el vrea război cu Cărturarii, atunci 
ea îl va ajuta să-l poarte. I-a distrus pe Cărturari în tot Imperiul. 
Acum îi caută pe cei care au fugit. 

— în Marinn, zice Harper, apoi clatină din cap. l-ar trebui o flotă, 
dacă vrea să-i atace pe Marinari. Marina lor militară n-are 
asemănare. 

— Exact. 


înjur durerea, în timp ce-mi pun armura, iar Avitas e lângă mine 
într-o clipă şi îmi încheie platoşa cu degete grijulii. 

— Mă întreb însă... Keris nu l-ar ajuta pe Zburător numai din 
loialitate. L-ai auzit pe Quin. îşi e loială doar sieşi. Prin urmare, ce-i 
oferă el în schimb? 

— Imperiul, zice Harper. Tronul. Dar dacă aşa stau lucrurile, de 
ce ţi-a salvat Zburătorul viața? 

Clatin din cap. Nu ştiu. 

— Trebuie să ajung pe plajă, zic eu. îți explic mai târziu. Adu-mi 
rapoartele acelea despre Pateri şi proprietățile lor. Spune-le 
Plebeilor unde găsesc infirmerii şi adăposturi. Deschide mai multe - 
cere ajutorul aliaţilor noştri. Rechiziționează case, dacă-i nevoie. Ai 
grijă ca peste tot unde li se oferă adăpost Plebeilor să fluture steagul 
Imperiului şi cel al Sfrânciocului. Dacă am dreptate, vom avea 
nevoie curând de sprijinul Plebeilor. 

Găsesc o mantie neagră, îmi ascund părul sub im văl şi mă strecor 
pe uşă, cu toate simțurile la pândă. Simt cum trag de mine Plebeii 
care zac răniți în curtea cazărmii Gărzilor Negre, dar îmi impun să 
nu-i bag în seamă. în noaptea asta trebuie să pun la bătaie alt fel de 
magie. 

Merg în oraş prin tuneluri, şi într-un târziu urc pe străzile din 
Navium. Comandantul are patrule peste tot, urmărind dacă 
Karkaunii încearcă să pătrundă în oraş. Deşi plaja nu-i decât la trei 
kilometri de cazarma Gărzii Negre, îmi ia trei ore să ajung acolo - şi 
chiar şi-aşa, mă asigur de două ori că n-am fost urmărită. 

Lângă plajă, mă uit imediat după gărzi. Majoritatea pândesc de 
pe faleza joasă şi stâncoasă care coboară spre întinderea mare de 
nisip. Dar sunt mulţi care patrulează şi pe plajă. 

în aparență, soldaţii se află aici ca nu cumva Grimarr să-şi 


debarce oamenii pe plajă fără ştirea nimănui. Dar 


dacă ăsta era singurul motiv, n-ar fi fost atât de mulți. Nu, mai e ceva 
la mijloc. Comandantul nu riscă. Ştie sigur că mi-am revenit. 

Mă strecor din umbra unui bungalow şi fug spre un şopron doar 
puţin mai înalt ca mine. Ascunsă din nou, îmi verific vălul şi îmi 
mânjesc masca cu noroi dintr-o cutie pe care am adus-o special, apoi 
țâşnesc spre colțul unei dughene aflate şi mai aproape de plajă. 

Mă furişez până când îmi dau seama că n-am cum să mă apropii 
şi mai mult, fără să bage de seamă nimeni. Nu fără ajutorul cuiva 
care să mă acopere. Fir-ar să fie! 

Mi-1 doresc dintr-odată pe Elias. Treburile imposibile, cu şanse 
minime de reuşită, sunt specialitatea lui. Reuşea mereu să le scoată 
cumva la capăt, indiferent cât l-ar fi costat - şi de obicei mai făcea şi- 
un comentariu obraznic. Era deopotrivă însuflețitor şi enervant. 

Dar Elias nu-i aici. Iar eu nu pot risca să fiu prinsă. Mă retrag 
nemulțumită, însă chiar atunci apare lângă mine o umbră. Scot 
paloşul pe jumătate, dar o mână îmi acoperă gura. Mugşc şi îi ard un 
cot atacatorului, care icneşte de durere, dar altminteri nu scoate o 
vorbă, căci altfel l-ar auzi oamenii Comandantului. Cedru. Scorţişoară. 

— Harper? şoptesc. 

— Pe tot iadul, Sfrâncioc! icneşte el. Ai nişte coate tare ascuţite! 

— 'Tâmpitule! 

Tare-aş vrea să nu fiu nevoită să vorbesc în şoaptă. Aş vrea să-mi 
pot vărsa pe el toată furia. 

— Ce naiba cauţi aici? i-am dat nişte ordine... 

— I le-am transmis lui Dex, zice Harper - şi măcar pare să-şi 
ceară scuze, chiar dacă asta nu-mi potoleşte mânia. Asta e treabă 
pentru două Măşti, Sfrâncioc. Ne apucăm de ea înainte să fim 


descoperiţi? 

Ce mă calcă pe nervi! Mai ales că are dreptate. Din nou. îi mai ard 
un cot şi mă bucur copilăreşte când scoate un au’ de durere. 

— Du-te să le distragi atenţia proştilor ălora, zic eu şi arăt spre 
cel mai apropiat grup de gărzi. Ai grijă s-o faci cum se cuvine. Dacă 
tot eşti aici, ai grijă să nu dai rasol. 

El dispare, iar după nici o oră o şterg de pe plajă, după ce am 
văzut ce voiam să văd. îl găsesc pe Harper în locul de întâlnire 
stabilit, doar ceva mai obosit după ce i-a făcut pe soldați să creadă că 
atacau Karkaunii undeva în apropiere. 

— Care-i treaba? mă întreabă el. 

Clatin din cap. Nu ştiu dacă să fiu încântată sau îngrozită. 

— Fă-mi rost de un cal, îi spun. Trebuie să ajung într-un golfuleţ. 
Şi să-l contactăm cumva pe Quin. 

Mă uit înapoi la plaja, încă presărată cu resturi ale navelor 
distruse. 

— Dacă-i aşa rău cum mi se pare mie, adaug, vom avea 


nevoie de tot ajutorul posibil. 


La peste o săptămână după ce aproape că am murit pe străzile 
din Navium şi la o lună de când am sosit în oraş, Grimarr 
declanşează atacul final. 

începe la miezul nopţii. Navele Karkaune se apropie periculos de 
țărm, iar tobele din turnurile de est transmit ce-i mai rău: Grimarr 
se pregăteşte să lanseze la apă ambarcațiuni mai mici, care au rostul 
să debarce în Navium forțe terestre. S-a săturat să mai aştepte. S-a 
săturat să aibă liniile de aprovizionare tăiate de Keris. S-a săturat să 
flămânzească. Vrea oraşul. 

Catapultele din Navium s-au transformat într-o ceață confuză de 


foc şi de piatră, o apărare neînsemnată 


împotriva sutelor de nave care bombardează cetatea cu proiectile 
aprinse. De pe Insulă, Comandantul trimite 2.500 de oameni să 
aştepte în ruinele Cartierului de Sud-Est, unde se presupune că vor 
debarca Barbarii. După cum îmi spune Dex, sunt mai ales auxiliari. 
Plebei. Oameni buni, care vor muri majoritatea, dacă planul meu dă 
greş. 

Dex mă găseşte în curtea cazărmii Gărzilor Negre, unde Plebeii 
care au primit adăpost aici devin tot mai agitați. Mulţi au pe cineva 
în familie care va da azi piept cu hoardele lui Grimarr. Toţi au fost 
obligaţi să-şi părăsească locuinţele în pripă. Cu fiecare minut care 
trece, şansa să mai aibă la ce se întoarce devine tot mai mică. 

— Suntem gata, Sfrâncioc, zice Dex. 

La porunca mea, două duzini de oameni fără altă vină decât că 
mi-au ascultat ordinele vor muri. Curieri, paznici ai turnurilor cu 
tobe, toboşari. Dacă vrem să-l învingem pe Grimarr, trebuie să-l 
învingem mai întâi pe Comandant, iar asta presupune să-i tăiem 
liniile de comunicare. Nu putem risca. După ce tac tobele, avem cel 
mult câteva minute în care să ne punem planul în aplicare. Totul 
trebuie să meargă perfect. 

Vrei s-o distrugi ? Mai întâi trebuie să devii ea. 

Ii transmit ordinele lui Dex, iar el dispare împreună cu un grup 
de douăzeci de oameni. Peste câteva clipe, apare Avitas cu un 
pergament. îl ridic în lumină - Plebeii de lângă mine văd bine sigiliul 
lui Keris Veturia, un K. Veştile se împrăştie iute. Keris Veturia, 
comandantul oraşului, femeia care a permis să ardă sectoarele 
locuite de Plebei din Navium, a trimis un mesaj pentru Sfrâncioc şi 
Garda Neagră. 

îi mulțumesc în gând Bucătăresei, oriunde s-ar afla. Ea mi-a făcut 
rost de sigiliul acela, riscându-şi viața, şi mi 1-a trimis însoţit de un 
avertisment clar: Orice-ai fi pus la cale, sper să reuşeşti. Pentru că 


altminteri, îți va răspunde 


atacându-te zdravăn, unde te aştepţi mai puţin şi unde te doare mai tare. 

Deschid scrisoarea - care-i goală mă prefac c-o citesc, apoi o 
mototolesc şi o arunc în focul cel mai apropiat, părând mânioasă. 

Plebeii se uită şi nemulțumirea lor mocnită creşte. Suntem 
aproape. Aproape. Oamenii sunt ca iasca uscată, gata să ia foc. I-am 
pregătit vreme de-o săptămână, le-am strecurat poveşti despre cum 
petrece Comandantul împreună cu Paterii din Navium, în timp ce 
Plebeii mor de foame. Pe urmă au înflorit zvonurile: Keris Veturia 
vrea navele Karkaunilor ca să-şi facă propria ei flotă comercială. 
Paterii îi vor îngădui nemilosului vrăjitor Grimarr să jefuiască tot 
Cartierul de Sud-Est, cu condiţia să ocolească districtele 
Aristocraţilor şi Comercianţilor. Sunt doar minciuni, dar în fiecare 
există acel strop de adevăr care să le facă plauzibile şi să sporească 
mânia oamenilor. 

— Nu voi accepta aşa ceva, zic eu tare, cât să mă audă toți în jur. 

Furia mea e simulată, dar o transform repede în realitate. Nu 
trebuie decât să-mi amintesc crimele comise de Keris: a trimis la 
moarte mii de oameni doar ca să pună mâna pe nave pentru războiul 
Zburătorului. A convins un grup de Pateri slabi la minte să pună 
lăcomia înaintea poporului lor. E o trădătoare, iar acesta este primul 
pas întru distrugerea ei. 

—  Sfrâncioc, zice Avitas şi se trage înapoi cu un pas, jucându-şi 
rolul cu mare talent. Ordinele se execută. 

— Nu şi de data asta, zic eu. Nu se poate ca ea să stea acolo în 
turn - turn pe care l-a furat de la cel mai bun amiral pe care 1-a avut 
oraşul - şi să creadă că n-o să-i ținem piept. 


— Dar nu avem oameni... 


— Dacă vrei s-o înfrunți pe Keris Veturia - zice un prieten din 
Gardă, ieşind din mulțime deghizat în haine de Plebeu - sunt de 
partea ta. Am şi eu PLÂNGERILE MELE. 

— Şi eu, zic ieşind în față încă doi oameni. 

Sunt amândoi aliați cu Casa Aquilla şi Casa Atria. Mă uit la restul 
Plebeilor. Haideţi! Haideţi! 

— Şieu! 

Femeia care vorbeşte nu-i omul meu, şi când iese în față cu un 
retevei în mână, nu-i singură. O însoţeşte o femeie mai tânără, care 
pare să-i fie soră. Şi le urmează un bărbat. 

— Şi eu!se aud mai multe glasuri. 

Până la urmă, îndemnați de cei din jur, se ridică în picioare toți. 
Am pus la cale o copie a răzmeriței organizate de Mamie Rila- numai 
că de data asta revoltaţii sunt de partea mea. 

Mă întorc să plec şi descopăr că Avitas a dispărut. Se va întoarce 
cu soldaţii auxiliari atraşi de partea noastră şi cu plebeii din celelalte 
adăposturi pe care le-am deschis. 

Teşim pe străzi şi ne îndreptăm spre Insulă, iar când mă întâlnesc 
cu Harper şi cu oamenii lui, deja ne urmează o mulțime întreagă. 
Avitas merge lângă mine, cu o torță într-o mână şi cu paloşul în 
cealaltă. De data asta e furios, nu calm ca de obicei. Harper e Plebeu, 
dar îşi ascunde emoţiile, ca orice Mască. Nu m-am gândit niciodată 
să-l întreb ce simte în legătură cu cele întâmplate în cartierele 
Plebee. 

—  Uită-te înainte, Sfrâncioc, zice el aruncându-mi o privire, iar 
pe mine mă tulbură că pare să ştie ce gândesc. Dacă te simţi vinovată 
pentru ceva, te gândeşti pe urmă. 

Ajungem în cele din urmă la Insulă, iar străjile cetăţii strâng 
rândurile, prevenite că ne apropiem. Mă îndrept spre ele, iar un 


auxiliar iese din mulțime exact la momentul potrivit. 


— Karkaunii au atacat turnurile tobelor, îi spune el cu 
răsuflarea tăiată căpitanului gărzii, el însuşi Plebeu. I-au omorât pe 
toboşari şi pe străjeri. Comandantul nu mai are nicio cale să 
comunice cu trupele. 

— Dacă nu acţionăm, oraşul va cădea în mâinile duşmanilor, îi 
spun eu căpitanului. Lasă-mă să trec şi vei fi pomenit ca un erou. Sau 
apăr-o în continuare, şi vei muri ca un laş. 

— Nu-i nevoie de atâta dramă, Sfrâncioc. 

Dincolo de pod se deschid uşile mari de lemn care duc în turnul 
Insulei. Iese Comandantul, urmat de vreo zece Pateri. Vocea ei de 
gheaţă tremură uşor de furie. în spatele ei, Paterii se uită la paloşele, 
la torțele şi la chipurile mânioase desfăşurate înaintea lor. Gărzile se 
dau deoparte în tăcere, iar noi traversăm podul. 

—  Sfrâncioc, zice Comandantul. Tu nu înţelegi cât de delicată 
este activitatea unui... 

— Noi murim aici! strigă o voce furioasă. în timp ce voi mâncaţi 
cocoşi fripți şi fructe proaspete într-un turn care nu-i al vostru! 

îmi ascund un zâmbet. Unuia dintre Pateri i s-a livrat în turn un 
transport de fructe fix acum trei zile. Am avut grijă să afle toți 
Plebeii. 

— Generale Veturia! 

Dinspre Cartierul de Sud-Est vine un mesager care nu-i omul 
meu. 

— Au debarcat Karkaunii. îi conduce vrăjitorul Grimarr, iar 
oamenii lui năvălesc în Cartier. Se spune... se spune că ar ridica 
ruguri. Un grup de Războinici căzuți prizonieri au refuzat să-i jure 
credinţă lui Grimarr şi au fost aruncaţi pe rug. Trupele noastre au 
nevoie de ordine, generale! 

Keris şovăie. Doar o clipă. Un moment de slăbiciune. Vrei s-o 


distrugi ? Mai întâi trebuie să devii ea. 


— Preiau eu controlul acestei misiuni militare, spun, şi trec pe 
lângă ea, apoi pe lângă Pateri, făcându-le semn lui Avitas şi 
auxiliarilor ieşiţi în fața mulțimii să mă urmeze. Keris Veturia, eşti 
eliberată din funcţie. Ai dreptul să urmăreşti operațiunile, la fel ca 
Paterii. 

Fă să meargă planul! Te rog! 

Mă îndrept spre scara în spirală cu Avitas şi auxiliarii după mine. 
Când ajungem la etajul de comandă din Insulă, Avitas aprinde o 
torţă albastră şi înaintăm până pe acoperiş. Ne punem toată 
speranța în torța aceea. Pare atât de mică acum, atât de neînsemnată 
în întunericul nopții! 

Avitas flutură torța de trei ori. Apoi aşteptăm. 

Şi aşteptăm. 

Pe toate cerurile! Nu se poate să fi mers totul bine până în acest 
moment, iar acum planul să dea greş! 

— Sfrâncioc! 

Harper îmi arată marea dinspre vest, unde, de după un 
promontoriu, apare o pădure de catarge. 

Flota Războinicilor. 

Plebeilor care ne-au urmat în vârful turnului - am avut eu grijă - 
li se taie răsuflarea. Paterilor pare să li se facă rău sau frică. 

Cât despre Comandant - în toți anii de când o cunosc, n-am văzut- 
o niciodată uimită, nici măcar surprinsă. De data asta, însă, faţa şi 
încheieturile degetelor i s-au albit ca unui cadavru. 

— Flota nu s-a scufundat în noaptea aceea, îi şuier eu. A plecat 
pur şi simplu. lar tu ţi-ai pus stăpânul djinn să umple ţărmul cu 
resturi de corăbii, ca să creadă oamenii că flota s-a dus la fund din 
vina mea. Am fost pe plajă, Keris, dincolo de câinii tăi de pază. 
Catargele, pânzele, toate resturile aduse de apă sunt ale unor corăbii 
scufundate de decenii. 


— Dece să fi ascuns eu flota? N-are nicio noimă! 


— Fiindcă ai nevoie de nave pentru războiul Zburătorului cu cei 
din Marinn şi cu Cărturarii, o reped eu. Aşa că nu ţi-a păsat de 
Karkauni. Ai lăsat mii de Plebei să moară. I-ai permis ticălosului de 
Grimarr să atace uscatul. I-ai decimat forțele. I-ai furat navele. Şi 
uite-aşa te trezeşti dintr-odată că ai o flotă de două ori mai mare 
decât a celor din Marinn. 

— Amiralul Argus şi viceamiralul Vissellius nu-ţi vor urma 
ordinele niciodată. 

—  Recunoşti, aşadar, că trăiesc? zic eu, gata să râd. Chiar mă 
întrebam de ce îi jelesc Casele, în timp ce soțiile lor nu sunt deloc 
îndoliate. 

'Tobele din Navium încep brusc să bubuie. Transmit ordine 
toboşarii mei, în locul celor omorâţi de Dex şi ai lui. De la baza 
turnului apare un detaşament de mesageri; aşteptau doar un semnal 
de la mine. Transmit ordine trupelor din Cartierul de Sud-Est, care 
duc acum lupte grele cu invadatorii Karkauni. 

Văd cum Comandantul se retrage spre scări. Oamenii mei o 
înconjoară imediat şi o opresc. Vreau să vadă ce se întâmplă. Vreau 
să se uite cum îi dau planul în vileag. 

Avitas îmi întinde ultima torță, pe care o îndrept întâi spre partea 
de sud a turnului, apoi spre mare. Pe urmă spre nord şi spre golful 
de luptă. 

Se aude până aici cum zornăie lanțurile canalului, când coboară. 
Din golf iese ce-a mai rămas din flotă, ultimele două duzini de nave. 

Sutele de Plebei care le urmăresc de pe pod n-au cum să nu le 
vadă steagurile atârnate de catarg: două săbii încrucişate pe fond 
negru. Blazonul original al Casei Veturia, înainte să le fi adăugat 
Keris litera K. 

La fel cum nu-l pot confunda pe bărbatul mândru cu păr alb care 


stă la cârma navei din frunte. 


— Amiralul Argus şi viceamiralul Vissellius sunt morţi, îi spun 
lui Keris. Flota e condusă acum de amiralul Quin Veturius. 
Marinarii sunt oamenii ai Casei Veturia - adevărata Casă Veturia - 
şi voluntari din Casa Atria. 

Văd exact momentul în care Keris Veturia înțelege ce-am făcut. 
Momentul în care îşi dă seama că tatăl ei, pe care îl credea ascuns 
pe undeva, s-a întors. Momentul în care înţelege că am învins-o. 
Fruntea i se broboneşte de sudoare şi strânge pumnii. în vâltoarea 
faptelor, uniforma i s-a descheiat şi îi disting tatuajul. MER... 

Când vede încotro mă uit, buzele i se subţiază şi se încheie la gât. 

— Nu trebuia să se întâmple aşa, Sfrâncioc, zice Comandantul 
încet, cu vocea ei cea mai periculoasă. Ţine minte, înainte să se 
sfârşească totul. Dacă nu-mi stăteai în drum, puteai cruța mulți 
oameni. Dar acum... spune ea şi ridică din umeri. Acum sunt nevoită 
să recurg la măsuri drastice. 

îmi simt umerii străbătuţi de un fior rece, dar mă scutur de el şi 
mă întorc spre Gărzile Negre, aparținând tuturor Caselor aliate. 

— Duceţi-o în celula de interogatoriu. 

Nu mă uit cum o iau de-acolo, mă întorc spre Pateri. 

— Ce v-a oferit? îi întreb. O piață unde să vă vindeţi bunurile? 
Armele tale, Pater Tatius? Grânele tale, Pater Modius? Caii, Pater 
Equitius, şi lemnul, Pater Lignius? Războiul creează multe ocazii 
pentru profitori, nu-i aşa? 

— Sfrâncioc, zice Avitas şi îmi traduce un mesaj al tobelor. 
Grimarr se retrage. A văzut că-i sunt atacate navele. Se duce să-şi 
apere flota. 

— N-o să vă folosească la nimic, le spun eu Paterilor. în noaptea 
asta, mările dinspre sud se vor înroşi de sângele Karkaunilor. lar 
când oamenii din Navium vor povesti aceste fapte, vă vor pomeni 


numele la fel ca pe al Barbarilor, cu 


— dispreţ şi batjocură. Doar dacă nu-i juraţi credință împăra- 
tului Marcus Farrar şi dacă nu jurați să vă supuneți mie ca 
reprezentant al lui. Doar dacă nu vă îmbarcaţi împreună cu 
oamenii voştri pe acele vase şi nu luptaţi voi înşivă cu duşmanii 
noştri, zic eu şi le arăt navele care ies din port. 

Nu durează mult. Dex rămâne pe Insulă să supravegheze bătălia 
şi să-i ducă înapoi în siguranţă pe Plebei. La insistența mea, Avitas 
şi cu mine urcăm pe ultima navă. îmi fierbe sângele, flămând să se 
lupte, nerăbdător să-şi ia revanşa asupra ticăloşilor de Barbari, să-i 
pedepsească pentru săptămânile de bombardament îndurate. 
Vreau să-l găsesc pe Grimarr. Să-1 fac să sufere. 

— Sfrâncioc. 

Avitas, care a dispărut sub punte, se întoarce cu un buzdugan 
strălucitor. 

— L-am găsit la conacul Aquilla, când căutam provizii. Uite! 

Pe metalul negru sunt gravate patru cuvinte pe care le cunosc 
bine. Loiali până la moarte. 

Buzduganul mi se potriveşte în mână de parcă pentru asta ar fi 
venit pe lume, nu-i nici prea greu, nici prea uşor. La un capăt are un 
cârlig ascuţit pentru ucis uşor, la celălalt e bont şi greu, numai bun 
să zdrobească țeste. 

Până dimineața, buzduganul se achită de ambele sarcini. Când 
se luminează cerul, au mai rămas doar vreo zece nave barbare, care 
se retrag spre sud urmărite de Quin Veturius. Grimarr mi-a scăpat, 
cu toate că l-am urmărit peste tot. E viu în continuare, deşi sper că 
nu pentru multă vreme. 

Strigătele soldaţilor din flotă mă umplu de mândrie şi de 
bucurie. Am învins. Am învins! Karkaunii au fugit. Quin îi va nimici 
pe cei rămaşi. Plebeii mă susțin. lar Comandantul e la închisoare. 


Trădarea ei va fi curând dată în vileag complet. 


Mă întorc la cazarma Gărzilor Negre cu armura şiroind de sânge 
şi cu buzduganul petrecut peste spate. Plebeii se dau deoparte din 
faţa mea, iar la vederea noastră - a lui Harper şi a oamenilor mei - 
se înalță un strigăt. 

— Sfrâncioe! SFRÂNCIOC! 

Scandările mă urmăresc pe scări până în camera mea, unde mă 
aşteaptă o depeşă cu sigiliul împăratului Marcus. Ştiu deja ce scrie: 
scuze în cazul lui Quin Veturius, reinstalarea ca Pater al Casei sale 
şi numirea într-o nouă funcţie - amiral al flotei din Navium. l-am 
cerut asta acum câteva zile, printr-un mesaj secret al tobelor. 
Marcus, după multă muncă de lămurire din partea Liviei, a 
acceptat. 

— Sfrâneioe! SFRÂNCIOC! 

Bate cineva la uşă, iar când Avitas deschide, apare Dex, cenuşiu 
la față. 

— Sfrâncioc, zice el, cu vocea gâtuită. Tocmai am primit un 
mesaj de la Atrium. Trebuie să laşi totul şi să te întorci imediat în 
capitală. împărăteasa - sora ta - a fost otrăvită. 


XXIX 
Laia 


Trecutul o să ardă, şi nimeni nu va domoli focul. 

Zburătorul mi-a spus ce urmează. Putea la fel de bine să-mi fi 
strigat în față ce planuri are. lar eu am fost prea proastă să înțeleg. 

— Nu, Laia, stai! 

Abia aud vocea peste vuietul focului din tabăra de refu- 


A 
giaţi. îmi fac loc cu coatele prin mulțimea de Marinari şi Cărturari 
uluiți şi mă îndrept spre oraş. Aş putea încă să ajung la bibliotecă. 
Aş putea încă să găsesc cartea despre Profeți. Ard doar etajele de 
sus al bibliotecii. Poate că cele de jos au rămas întregi... 

— Ce mama iadului faci? 

Musa mă prinde şi mă întoarce spre el, cu fața plină de cenuşă şi 
de lacrimi. 

— Marinarii au părăsit tabăra de refugiați. Se duc să încerce să 
salveze biblioteca. Iar Cărturarii au nevoie de ajutor, Laia! 

— Ia-l pe Darin! îi strig. Pe Zella şi pe Taure. Eu trebuie să ajung 
la Bibliotecă, Musa. 

— Aapan, încă mai sunt Cărturari care... 

— Când ai de gând să înţelegi? Rezistenţa nu contează. 
Singurul lucru care contează este să-l oprim pe Zburător. Dacă nu, 
îi va elibera pe djinni şi va muri toată lumea - inclusiv cei pe care i- 
am salvat. 

Răspunsul lui se pierde în panica din jur. Mă întorc şi fug, devin 
invizibilă şi trec printre Războinici spre poarta 


din față. Sute de locuitori din Adisa se revarsă pe străzi, mulți 
uitându-se uluiți cum arde biblioteca, alții sperând să dea cumva o 
mână de ajutor. Furgoanele pompierilor ţipă pe străzi, iar soldaţii 
desfac furtunuri mari ca nişte şerpi ca să pompeze prin ele apă din 
mare. 

Zbor pe lângă ei, mulțumindu-i cerului că pot fi invizibilă. Când 
ajung la Marea Bibliotecă, bibliotecari în robe albastre dau năvală 
pe intrările principale, împingând cărucioare pline cu tomuri 
neprețuite. Mulţi încearcă să se întoarcă, dar flăcările se întind şi 
sunt opriți de alţi locuitori. 

Pe mine nu mă poate opri nimeni. Mă strecor prin grămada de 
Marinari care încearcă să scape pe uşi. La etajele de jos ale 
bibliotecii pare că haosul e ţinut sub control. Un bărbat din Marinn 
stă urcat pe un birou şi strigă ordine unei mici armate de bărbaţi şi 
femei. Aceştia se supun rapid şi eficient, de parcă o Mască i-ar 
amenința cu biciul. 

Mă uit în sus. Până şi primul nivel al acestui loc este absolut 
enorm, un labirint cu mai mult de zece holuri care se deschid în 
toate direcţiile. Ce şanse sunt să se afle la acest etaj cartea cu 
prevestirile Profeţilor? 

Gândeşte-te, Laia! Marinarilor li s-au încredințat secole de 
cunoaştere omenească pentru că sunt grijulii şi organizați. 
înseamnă că undeva trebuie să existe un plan al acestui loc. îl găsesc 
gravat pe o plachetă pe zidul de lângă biroul bibliotecarului-şef. 
Biblioteca are peste douăzeci de etaje şi atâtea feluri de cărți, încât 
mi se învârte capul. Dar chiar când începe să mă cuprindă 
disperarea, observ că undeva scrie Istoria Războinicilor - etajul trei. 

Scările sunt mai goale decât parterul - bibliotecarii nu-s atât de 
proşti încât să urce la etajele superioare. Când ajung la etajul doi, 
casa scărilor se umple de fum şi flăcările trosnesc undeva la 
distanță. Dar drumul e liber şi abia la etajul trei înțeleg până unde 


s-a întins focul. 


Palierul ăsta e pe jumătate înghițit de flăcări. Dar cu toate că 
fumul e gros şi focul flămând, rafturile din dreapta mea au rămas 
neatinse. îmi acopăr fața cu cămaşa, cu ochii deja şiroind de lacrimi, 
şi mă reped să înşfac o carte de pe raftul cel mai apropiat. 
Clarvăzători Ankanezi şi Minciuna prorocirilor. Trec la raftul următor, 
unde simt o mie de cărți despre Teritoriile din Sud, apoi la 
următorul, în care toate cărţile sunt despre Triburi. Istoria 
Cărturarilor. Cucerirea Cărturarilor. Războinici reptilieni. 

Mă apropii. La fel şi focul. Când mă uit peste umăr, nu mai pot 
vedea scara. Flăcările înaintează mai iute decât ar trebui, iar între 
ele disting chipuri contorsionate. Efriţi de vânt! îşi folosesc puterile 
ca să sufle în foc, să-l întețească şi să-l împrăştie. Mă las pe vine. 
Oricât de invizibilă aş fi, nu ştiu dacă nu cumva mă pot vedea 
dincolo de vrajă, la fel ca ghulii. Dacă mă observă, sunt terminată. 

îmi atrage atenţia cotorul aurit al altei cărți, datorită titlului: 
Mereu victorios: Viaţa şi cuceririle generalului Quin Veturius. 

Bunicul lui Elias. Mă uit mai sus şi reuşesc să disting plăcuţa de 
deasupra raftului' Istorie Războinică. Parcurg repede titlurile. Pe 
raftul ăsta, totul pare a fi despre generali şi împărați, iar eu mârâi 
nemulțumită. Ce bine era dacă Musa şi cu mine ne-am fi întors mai 
repede în oraş! Chiar şi o oră ar fi contat enorm. Chiar şi zece 
minute. 

Dar sunt aproape. Mă apropii. 

— Hei, tu de colo! 

în spatele meu apare o femeie îmbrăcată în roşu, cu tatuaje 
stacojii pe braţe. Bănuţii din argint şi aur împletiţi în păr îi aruncă 
pe față o strălucire portocalie. E clar că invizibilitatea mea nu are 
efect asupra ei, pentru că mă fixează cu ochi decoloraţi, conturați 
cu kohl. O Jaduna. 

— Eşti Laia din Serra. 


Se apropie de mine şi face ochii mari, surprinsă, iar eu mă dau 
un pas înapoi. Probabil că mi-a văzut fața pe afişele cu care a 
împânzit Prințesa Nikla zidurile Adisei. 

— Pleacă de-aici, fetițo. Repede, cât scările sunt încă libere. 

— Trebuie să găsesc o carte despre Profeţi, despre ce au 
prevestit ei. 

— Dacă mai stai aici, nu vei rămâne în viaţă s-o citeşti. 

Mă apucă de braţ, iar atingerea ei îmi răcoreşte imediat 
pielea. Magie! Remarc apoi că aerul din jurul ei este răcoros şi fără 
fum. Focul n-o atinge, deşi eu abia mai pot respira. 

— Te rog, zic eu, horcăind după aer şi aplecându-mă mai tare, 
pe măsură ce fumul se îngroaşă. Ajută-mă. Am nevoie de acele 
profeţii. Zburătorul... 

Jaduna nu pare să mă asculte. Mă trage cu putere spre scări, dar 
eu mă înfig în călcâie. 

— Stai! zic, şi încerc să-mi trag braţul. Zburătorul vrea să-i 
elibereze pe djinni. 

Abia bolborosesc, căutând disperată aer. Dar ea mă trage mai 
departe, folosindu-şi magia ca să mă târască la adăpost cu o forță de 
neoprit. 

— Noi, Jaduna, nu suntem în conflict cu djinnii, zice ea. Sau cu 
Meherya. Planurile lui nu ne privesc. 

— Toți cred că pe ei nu-i priveşte până nu le bat monștrii la uşă! 

'Tresare când strig asta, dar mie nu-mi pasă. 

— Nu vă pasă până când nu dau foc caselor voastre, până când 
nu vă distrug vouă vieţile şi vă omoară vouă familiile! 

— Eu răspund de Marea Bibliotecă, iar asta înseamnă să te scot 
de aici - pe tine sau pe oricine ar fi în pericol. 

— Cine crezi că-i de vină că locul ăsta arde? Asta nu-i 


responsabilitatea ta? 


în timp ce rostesc aceste cuvinte, fumul se desparte în două şi 
spre noi se năpusteşte ceva alb, cu o precizie malefică. Un efrit/ 

— Ai grijă! 

O trântesc pe spate pe Jaduna şi mă ghemuiesc deasupra ei, iar 
efritul de vânt trece atât de aproape, încât simt cum mă ustură 
pielea de pe gât. Jaduna se rostogoleşte de sub mine şi ia urma 
efritului, cu o furie rece. îndoaie degetele, se ridică în aer şi se 
năpusteşte asupra creaturii ca o cometă, iar în timp ce străbate 
flăcările şi dispare, rochia îi devine albă ca zăpada. Eu mă întore 
imediat la raft, dar nu mai văd nimic de fum. Simt că mă sufoc şi mă 
las în patru labe, ca să mă pot târî înainte. 

Iaia. Şoapta asta e în mintea mea? Sau e adevărată? Ceva 
înveşmântat în robă neagră îngenunchează lângă mine şi mă 
ţintuieşte cu ochi strălucitori. Nu-i chiar Zburătorul. Dacă era el, n- 
aş fi putut rămâne invizibilă. E o proiecţie, ceva, sau poate mă 
păcălesc ghulii. Dar asta nu-mi atenuează dezgustul - ori frica. 

Vei muri aici, sufocată de fum, zice Zburătorul. Moartă ca toată 
familia ta. Moartă degeaba, din propria-ți prostie. Te-am prevenit... 

— Laia! 

Imaginea Zburătorului se destramă. Vocea care mă strigă acum 
mi-e cunoscută - şi e reală. Darin? Ce naiba caută el aici? Mă întorc 
imediat şi mă duc spre voce în patru labe, în timp ce el mă strigă din 
nou. îl găsesc în capătul scărilor, acum şi ele pe jumătate cuprinse 
de flăcări. Prostul naibii! 

Nu îndrăznesc să renunţ la invizibilitate de frică să nu legin din 
nou, dar când mă apropii destul, îl iau de mână. 

— Simt aici! Pleacă, Darin, du-te! Eu trebuie să găsesc ceva. 


Dar fratele meu mă înşfacă şi mă trage în jos pe scări. 


— Plecăm amândoi! strigă el. Etajul doi a ars deja! 

— Trebuie să... 

— Trebuie să trăieşti, dacă vrei să-l opreşti! zice Darin cu ochi 
aprinşi. 

Mă trage cu toată puterea, iar etajul trei se transformă într-un 
zid de foc în spatele meu. 

Alergăm în jos pe scări, ocolind zidăria în flăcări căzută pe jos şi 
iadul tăciunilor încinşi. Tresar când văd cum cad pe braţele fratelui 
meu, dar el nu le bagă în seamă, mă trage în jos, în jos, în jos. Se aude 
trosnind o bârnă enormă, iar Darin abia se fereşte din calea ei 
atunci când se prăbuşeşte bubuind pe scări. Suntem siliți să urcăm 
înapoi câteva trepte şi mi se umplu plămânii de fum. Pieptul mă 
ustură dureros şi mă frâng de mijloc, nereuşind să mă opresc din 
tuşit. 

— Trece+i un braţ în jurul meu, Laia, strigă Darin. Nu te pot 
vedea! 

Fir-ar să fie, nu pot să respir, nu pot să gândesc! Rămâi invizibilă. 
Darin nu te-arputea scoate în braţe. Rămâi invizibilă, 

Ajungem la etajul doi şi scara e înghițită de flăcări. Pe toate 
iadurile, proastă mai sunt! Nu trebuia să fi venit aici. Dacă nu 
veneam, nu venea nici Darin. Acum o să murim amândoi. Mamei i- 
ar fi tare ruşine cu mine şi s-ar înfuria nespus că simt atât de 
nesăbuită. lortă-mă, mamă. lartă-mă, tată. îmi pare nespus de rău. Exact 
aşa a murit Elias. Măcar o să-l văd din nou în Anticameră. Măcar o 
să-mi pot lua adio de la el. 

Darin vede ceva ce eu nu văd: o cale de scăpare. Mă trage înainte, 
iar eu ţip. Simt la picioare o căldură insuportabilă. 

Pe urmă ajungem dincolo de focul cel mai aprig. Fratele meu mă 
duce acum pe sus, mă ridică de mijloc şi eu târâi picioarele. Dăm 


năvală pe uşile cuprinse de flăcări şi ieşim 


afară, în noapte. Totul e în ceață. Parcă zăresc scări, găleți, pompe 
şi oameni, foarte mulți oameni. 

Mă înghite întunericul, iar când deschid ochii din nou, stau 
rezemată de un perete pe o stradă lăturalnică, iar Darin, ghemuit în 
faţa mea, plin de cenuşă şi de funingine, răsuflă uşurat. 

— Ce proastă eşti, Laia. 

Mă îmbrânceşte. Pesemne că sunt vizibilă din nou, pentru că pe 
urmă mă îmbrăţişează, iar mă împinge, mă îmbrățişează încă o dată. 

— Numai pe tine te am. Doar tu mi-ai mai rămas! Te-ai gândit la 
asta măcar o clipă, înainte să dai fuga într-o clădire cuprinsă de 
flăcări? 

— Iartă-mă, zic răguşită şi abia auzit. Am crezut... Speram că... 

Cerule, cartea! N-am găsit cartea! îmi dau seama în ce hal am dat 
greş şi mi se face greață. 

— Biblioteca? 

— S-a dus, fetiţo. 

Eu şi Darin ne întoarcem amândoi, pentru că din întuneric se 
materializează o siluetă. Superba rochie roşie a Jadunei e pârlită 
acum, dar femeia împrăştie încă răcoare fizică, de parcă ar avea 
iarna încrustată în piele. Mă fixează cu ochii ei conturaţi cu kohl. 

—  Eifriţii şi-au făcut bine treaba, adaugă ea. 

Darin se ridică încet şi întinde mâna după paloş. Mă ridic şi eu, 
rezemată de zid, pentru că ameţeala face să se învârtă lumea. 
Jaduna ne va aresta, fară îndoială. N-avem cum fugi. Asta înseamnă 
că trebuie să găsesc puterea să mă lupt cu ea. 

Dar Jaduna nu se apropie. Mă studiază o vreme. 

— Mi-ai salvat viaţa, zice ea. Efritul acela m-ar fi omorât. îți sunt 
datoare. 


— Nu ne aresta, te rog, zic eu. Lasă-ne să plecăm şi în felul ăsta 
mă răsplăteşti la rândul tău. 

Mă aştept să riposteze, dar ea doar se uită la mine cu privirea 
aceea de nepătruns. 

— Eşti prea tânără să stai atât de adânc cufundată în umbră, 
zice ea, apoi mă adulmecă. Şi eşti la fel ca el - prietenul tău. Cel 
căruia i se spune Musa. L-am văzut în oraş şuşotind poveşti, 
folosindu-şi vocea legănată ca să dea naştere unei legende. Sunteţi 
amândoi pătați de întuneric. Trebuie să vii la mine, în Kotama, la 
răsărit. Poporul meu te poate ajuta. 

Clatin din cap. 

— Nu pot merge în est, atâta vreme cât Zburătorul rămâne o 
amenințare. 

Femeia clatină şi ea din cap, uimită. 

— Meherya? 

—Ai mai rostit cuvântul ăsta, zic eu. Nu ştiu ce înseamnă. 

— E numele lui, Laia din Serra. Primul lui nume, cel adevărat. 
în acest nume îi stă puterea, dar şi slăbiciunea. E o vrajă veche, zice 
ea şi ridică din umeri. Răzbunarea Zburătorului a fost prevestită cu 
multă vreme în urmă. Ar fi înțelept să pleci de-aici, Laia din Serra, 
şi să mergi la Kotama... 

— Nu-mi pasă de Kotama, mă răstesc eu, uitând că vorbesc cu o 
femeie care probabil poate ucide în zece feluri doar cu un gest al 
mâinii. Trebuie să-l opresc. 

— De ce? întreabă ea şi clatină din cap. Ştii ce se va întâmpla, 
dacă îl opreşti? Care sunt urmările, distrugerile... 

— Nici măcar nu ştiu cum să-l opresc. 

Vântul creşte şi aduce zgomote de pe stradă - există pericolul ca 
focul să se întindă în tot oraşul. Jaduna se încruntă şi se uită peste 
umăr, apoi pocneşte din degete, în mâna ei apare ceva mic şi 


dreptunghiular. 


— Poate te ajută asta. 

îmi întinde obiectul. E o carte groasă şi grea, cu titlu argintiu în 
relief. O istorie a clarvăzătorilor şi profeților din Imperiul Războinic, de 
Fifius Antonius Tullius. 

— Aşa îmi plătesc datoria, zice Jaduna. Ține minte ce ţi-am 
propus. Dacă mergi la Kotama, întreabă de D'aiju. E cel mai bun 
dascăl din Golful Lacrimilor. O să te ajute să ţii întunericul sub 
control, altminteri te va înghiţi cu totul. 

Jaduna dispare. Deschid cartea şi dau peste imaginea aurită a 
unui bărbat în robă neagră. Chipul îi e ascuns, dar are mâinile albe 
şi se uită pe sub glugă cu ochi roşii. Un Profet. 

Darin şi cu mine schimbăm o privire, apoi ne grăbim 


s-o ştergem de-acolo înainte să se răzgândească Jaduna. 


Două ore mai târziu, eu şi fratele meu gonim pe străzile din 
Adisa. Sper din răsputeri că Musa s-a întors la fierărie, căci n-am 
timp să umblu după el prin tabăra de refugiaţi. Nu acum. Nu după 
tot ce am citit de curând. 

Spre uşurarea mea, în fierărie e lumină, iar Musa stă în salon, în 
timp ce Zella îi îngrijeşte o arsură de pe braț. Deschide gura, dar nu- 
1 las să vorbească. 

— Sfrânciocul a supraviețuit unei tentative de asasinat, zic eu. 
Ştii despre ce e vorba? Când s-a întâmplat? în ce împrejurări? 

— Măcar stai jos... 

— Trebuie să aflu acum, Musa! 

El bombăne şi dispare în camera lui. îl aud cotrobăind, apoi se 
întoarce cu un teanc de pergamente. Mă întind să iau unul, dar mă 
loveşte peste mână. 


— Sunt codate, zice. 


Trec minute lungi în care el citeşte unul sau altul dintre 
pergamente. 

— Aha, aici. A fost înjunghiată de o slugă a lui Keris, zice el. Unul 
din oamenii ei a dus-o la cazarmă. Zburătorul a fost văzut ieşind de 
la ea din cameră, iar două nopți mai târziu dădea din nou ordine. 

Răsfoiesc cartea despre Profeţi până la o pagină unde am lăsat 
semn. 

— Citeşte, îi spun. 

— Sângele tatălui şi sângele fiului sunt vestitori ai întunericului, 
citeşte Musa. Regele trebuie să-i lumineze calea Măcelarului, iar când 
Măcelarul se închină în fața dragostei celei mai adânci dintre toate, se 
apropie noaptea. Doar Spiritul se poate împotrivi măcelului. Dacă 
moştenitoarea Leoaicei revendică mândria Măcelarului, aceasta va dispărea, 
şi va fi nevoie să curgă pe pământ sângele a şapte generaţii, înainte să poată 
încerca Regele să se răzbune din nou. Blestemaţi fie Profeţii, textul ăsta 
n-are niciun sens! 

— Ba are, zic eu, dacă ştii că sfrânciocul este o specie de pasăre 
care îşi înfige prada în spini, înainte să o devoreze. Am citit asta 
cândva într-o carte. Oamenii îi mai spun „pasărea-măcelar"”. De 
acolo vine numele Sfrânciocului. 

— Profeţia asta nu poate vorbi despre Sfrâncioc, zice Musa. 
Cum rămâne cu cealaltă profeție? Măcelarul se va prăbuşi, şi nu-l va 
opri nimeni. 

— Poate că partea asta încă nu s-a întâmplat, intervine Darin. 
Căutăm o bucată din Stea, aşa-i? în rapoartele tale scrie dacă 
Sfrânciocul poartă bijuterii? Sau ţine mereu o armă la îndemână? 

— Are... 

Musa răsfoieşte din nou pergamentele, apoi ițeşte capul şi 


ascultă. O nălucă îi ciripeşte repede la ureche. 


— Un inel? Da, are inelul de Sfrâncioc, primit toamna trecută, 
când şi-a ocupat funcția. Şi mai are şi inelul Casei Aquilla. 

— Inelul ăsta când l-a primit? întreb eu. 

— Habar n-am... 

Ridică din nou capul. 

— 1l-a dat tatăl ei, zice Musa. înainte să moară. în ziua când a 
murit. 

Sângele tatălui. Trebuie să fi primit inelul la moartea lui. Şi 
evident că se mândreşte cu el, e simbolul familiei ei. 

— Iar Zburătorul? întreb eu. A fost în Navium tot timpul ăsta? 

Ştiu răspunsul înainte să încuviințeze Musa. 

— Acum înţelegi, Musa? 

învârt în jurul mâinii brățara pe care mi-a dat-o Elias. 

— Zburătorul a rămas în Navium pentru că ceea ce caută el a 
fost tot timpul acolo. N-a avut de ce să plece. Ultima bucată de Stea 
o are Sfrânciocul. 


XXX 
Elias 


Banu al-Mauth. 

în timp ce hoinăresc prin oraşul djinnilor, mă cheamă o voce, 
străbătând distanța până acolo - un fir subţire de undiță aruncat 
într-un ocean nesfârşit. Ştiu cine mă strigă. Aubarit Ara-Nasur. 
Fakira l-am spus că, dacă are nevoie de mine, să vină la marginea 
Pădurii şi să mă strige. 

Dar nu mă pot duce la ea. Nu cu tot ce ştiu acum. Pentru că 
înțeleg în sfârşit de ce le interzice Mauth Păzitorilor Sufletelor să 
aibă o latură omenească. Umanitatea înseamnă emoții. Emoţiile 
însemnă instabilitate. Iar scopul lui Mauth este să facă o punte între 
lumea viilor şi a morţilor. Instabilitatea ameninţă această punte. 

înțelegerea acestui lucru îmi aduce o pace ciudată. Nu ştiu cum 
mă voi elibera de umanitatea mea. Nu ştiu nici dacă pot. Dar măcar 
ştiu de ce ar trebui s-o fac. 

Mauth se agită. Magia se ridică din pământ ca o ceață neagră, 
răsucindu-se care se transformă într-o viță subţire. Mă întind după 
ea. Magia e limitată, ca şi cum Mauth n-ar avea încredere să-mi dea 
mai mult. 

Părăsesc oraşul djinnilor şi mă confrunt imediat cu un nor de 
spirite atât de dens, încât abia dacă văd ceva prin el. 

Banu al-Mauth. Ajută-ne. 

Rugămintea din vocea lui Aubarit se aude chiar şi de-aici. Pare 
îngrozită. lartă-mă, Aubarit. îmi pare rău. Nu pot. 

— Micuţule. 


Tresar şi o văd materializându-se în fața mea pe Scân- teioara. 

— Trebuie să vii, şopteşte ea. Poporul tău se stinge. Familia ta. 
Au nevoie de tine aşa cum are nevoie de mine drăguța mea. Du-te la 
ei. Du-te! 

— Familia mea? 

îmi zboară mintea la Comandant, la Războinici. 

— Adevărata ta familie. Barzii din deşert, zice Scânte- ioara. 
Sunt copleşiți de durere. Suferă. 

Nu mă pot duce acum la ei. Trebuie să trec spiritele dincolo, altfel 
se vor aduna, djinnii vor continua să fure magie, iar eu mă voi trezi 
cu o problemă şi mai mare decât am deja. 

Banu al-Mauth. Ajută-ne. Te rog. 

Dar dacă Tribalii sunt în pericol, măcar aş putea încerca să văd 
de ce. Poate reuşesc să-i ajut fără mare efort şi mă întorc repede în 
Pădure, ca să-mi văd de treabă. 

încerc să nu acord atenţie felului în care trosneşte pământul în 
urma mea, a felului în care ţipă spiritele şi jelesc copacii. Când 
ajung la hotarul dinspre sud, întăresc zidul cu o vrajă, ca să fiu sigur 
că spiritele nu se țin după mine şi mă îndrept spre căruțele Tribale 
care sclipesc în depărtare. 

Imediat ce ies din Anticameră, aud semnale cunoscute: tobele 
Războinicilor. Cea mai apropiată garnizoană e la mulți kilometri 
depărtare, dar tobele răsună rău prevestitor chiar şi de-aici. Bătăile 
sunt prea îndepărtate să le pot traduce, dar o viaţă de antrenament 
ca Războinic îmi spune că nu se întâmplă nimic bun. Şi că are 
legătură cu Triburile. 

Ajung la tabără şi văd că s-a întins neaşteptat de mult. Unde erau 
înainte doar tribul Nasur şi tribul Saif se află acum peste o mie de 
furgoane. Seamănă a majilees, o adunare a triburilor care se 


convoacă doar în cele mai cumplite împrejurări. 


Asta înseamnă mii şi mii de Tribali aflați toți în acelaşi loc. Dacă 
eram general Războinic şi încercam să înăbuş o răzmeriță sau să 
iau sclavi, ăsta ar fi locul perfect de acțiune. 

Copiii se împrăştie la venirea mea şi se ascund sub căruțe. 
Miroase oribil - bolnăvicios de dulce - şi observ două cadavre de cai 
lăsate să putrezească la soare, cu un nor de muşte bâzâind deasupra 
lor. 

Oare Războinicii au atacat deja? Nu, dacă treceau pe aici, i-ar fi 
luat sclavi şi pe copii. 

Văd spre nord un cerc de furgoane atât de bine cunoscute, încât 
îmi stă inima în loc. Tribul Saif. Familia mea. 

Mă apropii încet, îngrijorat de ce-aş putea găsi acolo. Când ajung 
la numai câțiva metri, în fața mea se materializează o apariţie 
bizară. Nu-i om - îmi dau seama imediat. Dar nu-i destul de 
transparent să fie spirit. Pare ceva între. La început nu-l recunosc, 
apoi trăsăturile lui deformate se dovedesc înspăimântător de 
cunoscute. E unchiul Akbi, căpetenia tribului Saif şi fratele mai 
mare al lui Mamie Rila. Unchiul m-a urcat prima oară călare pe un 
ponei, când aveam trei ani. Când m-am întors prima dată la tribul 
Saif, în calitate de Cinciar, a plâns în hohote şi m-a tratat ca pe 
propriul fiu. 

Apariţia vine spre mine clătinându-se, iar eu scot sabia. Nu-i 
spirit. Atunci, ce naiba e? 

Elias Veturius, mi se adresează în sadheză unchiul meu pe 
jumătate fantomatic. Ea nu te-a dorit niciodată. De ce-ar fi dorit un 
plângăcios cu ochi decoloraţi ? Te-a luat numai din frică de deochi. Iar tu n- 
ai adus decât necaz şi suferință, moarte şi ruină... 

Dau înapoi. Când eram copil, mă temeam să nu creadă unchiul 


Akbi exact lucrurile astea Pir nu le-a rostit niciodată. 


Hai, vino să vezi ce-a provocat eşecul tău. Apariţia pluteşte spre 
tabăra Saif, unde şase Tribali zac întinşi pe paturi unul lângă altul. 
Par să fie toți morți. 

Printre ei, unchiul Akbi. 

— Nu... nu... 

Dau fuga într-acolo. Unde mama iadului e restul tribului Saif? 
Unde-i Mamie? Cum s-a întâmplat una ca asta? 

— Banu al-Mauth! 

în spatele meu apare Aubarit, care izbucnește în lacrimi când 
mă vede. 

— Am fost de zece ori la marginea Pădurii. Trebuie să ne ajuţi, 
se văicăreşte ea. Triburile au luat-o razna. Sunt prea mulți... 

— Ce naiba s-a întâmplat? 

— Acum două săptămâni, imediat după ce ai plecat, a mai venit 
un trib. Şi pe urmă au tot continuat să vină, unul după altul. Unele 
triburi şi-au pierdut Fakirul şi toate se chinuie să-şi treacă morţii 
dincolo - aşa cum m-am chinuit eu cu bunicul. Pe urmă, acum două 
zile... 

Clatină din cap. Exact când am dispărut eu în Pădure. 

— Spiritele morţilor au încetat cu desăvârşire să mai treacă 
dincolo. Trupurile nu mor, iar ruh - spiritele - nu le părăsesc. 
Supraviețuiesc chiar şi cei cu răni cumplite. Sunt monstruoşi, se 
înfioară Fakira îşi chinuie familiile, îşi conduc neamurile la 
sinucidere. Unchiul tău a fost unul dintre ei. Dar poți vedea şi tu ce 
s-a întâmplat. Cei care încearcă să se sinucidă nu mor nici ei. 

Dintr-un furgon apare o siluetă subțire care mi se aruncă în 
braţe. N-aş fi recunoscut-o, dacă nu-i auzeam vocea obosită, dar încă 
bogată, încă plină de poveşti. 

— Mamie? 

N-a mai rămas nimic din ea. îmi vine să blestem de furie când 


văd cât de fragile îi sunt brațele cândva puternice, 


ce scobită îi e fața cândva frumos rotunjită. Pare la fel de uluită ca 
mine să mă vadă. 

— Aubarit Ara-Nasur mi-a spus că trăieşti în pădure, printre 
spirite, zice ea. Dar... eu n-am crezut-o. 

— Mamie. 

Tradiția cere să-l jelesc pe unchiul Akbi împreună cu ea. Să-i 
împărtăşesc durerea. Dar nu-i vreme pentru astfel de lucruri. îi iau 
mâinile în mâinile mele. Sunt mai reci ca oricând. 

— Trebuie să împrăştii triburile. E periculos să stea toate 
laolaltă. Auzi tobele? 

înţeleg din expresia ei nedumerită că - la fel, probabil, ca şi restul 
taberei - n-a remarcat agitația Războinicilor. 

Ceea ce înseamnă că Imperiul pune ceva la cale chiar acum. Iar 
'Triburile habar n-au. 

—  Aubarit, zic eu. Trebuie s-o găsesc pe Afya... 

— Sunt aici, Banu al-Mauth. 

Tonul formal al Afyei mă răneşte. Se apropie de mine cu umerii 
căzuți. Vreau s-o întreb ce face Gibran, dar ceva din mine se teme 
să afle. 

— Vestea sosirii tale s-a împrăştiat repede, zice ea. 

— Trimite iscoade peste tot în afară de Pădure, zic eu. Cred că 
Războinicii vin încoace. Şi cred că au de gând să vă atace dur. 
Trebuie să vă pregătiți. 

Afya clatină din cap şi iese la iveală firea ei sfidătoare dinainte. 

— Cum să ne pregătim, dacă morții noştri nu mor şi spiritele 
lor ne bântuie? 

— Ne vom gândi la asta după ce aflăm cu ce ne confruntăm, zic 
eu repede, deşi habar n-am care-i răspunsul. Poate că mă înşel şi 


Războinicii nu fac decât manevre. 


Dar nu mă înşel, iar Afya ştie. Se îndepărtează repede, iar 
oamenii din tribul ei o înconjoară imediat ce începe să dea ordine. 
Gibran nu-i printre ei. 

Mă gândesc la triburi. Sunt prea multe. Şi totuşi... 

— Aubarit, Mamie, zic eu. Puteţi convinge măcar câteva triburi 
să pornească spre sud, să se împrăştie? 

— Nuvor pleca, Elias. Unchiul tău a convocat majilees. Numai că 
înainte să înceapă adunarea, trei căpetenii ale altor triburi au fost 
scoase din minţi de spirite. Două s-au aruncat în mare, iar unchiul 
tău... 

Ochii lui Mamie se umplu de lacrimi. 

Se tem toţi să plece. Cred că unde-s mulți, puterea creşte. 

— Trebuie să faci ceva, Banu al-Mauth, şopteşte Aubarit. Ruh ai 
propriilor noştri oameni ne distrug pe toți. Dacă Războinicii vin 
încoace, nu trebuie decât să ne înconjoare. Suntem deja învinşi. 

O strâng de mână. 

— Nu încă, Aubarit. Nu încă. 

Treaba asta-i lucrarea blestematului de Zburător. Seamănă încă 
şi mai mult haos distrugând triburile. Distru- gându-mi prietenii. 
Distrugându-mi familia, tribul Saif. Sxint cât se poate de sigur. Mă 
întore spre pădure şi îl caut pe Mauth. 

Pe urmă mă opresc. Să apelez la magie ca să-i salvez pe oamenii 
dragi mie este exact ce nu doreşte Mauth să fac. Noi, Elias, trebuie să 
punem datoria înainte de orice. Dragostea nu-şi are locul aici. Sunt obligat 
să-mi înăbuş emoţiile. Asta am învăţat în timpul petrecut în oraşul 
djinnilor. Numai că nu ştiu cum s-o fac. 

Dar ştiu ce înseamnă să fii Mască. Rece. Ucigaş. Fără sentimente. 

— Banu... începe să zică Aubarit. 

— Linişte. 


E vocea mea, dar e tăioasă şi înghețată. Recunosc Masca 
dinăuntrul meu, Masca aceea care credeam că nu voi mai fi 
niciodată. 

— Elias! 

Pe Mamie o jigneşte grosolănia mea. M-a educat mai bine de- 
atât. Dar mă întorc spre ea cu chipul mea de fiu al lui Keris Veturia, 
iar ea se trage un pas înapoi, înainte să-şi îndrepte spatele din nou. 
Orice s-ar întâmpla, continuă să fie o Kehanni şi nu va tolera nicio 
obrăznicie, mai ales din partea copiilor ei. 

Aubarit, însă, simțind probabil furtuna de gânduri din mintea 
mea, o prinde uşor de încheietura mâinii şi o calmează. 

Datoria înainte de toate, până la moarte - lozinca de la Blackclift, care 
se întoarce acum să mă bântuie. Datoria înainte de toate. 

Revin din nou cu mintea la Mauth, dar de data asta încerc să 
gândesc clar. Trebuie să opresc spiritele, astfel încât triburile să 
poată pleca în drumul lor. Astfel încât să mă pot întoarce în Pădure 
să-mi fac datoria. 

Vreau cu disperare ca magia să-mi răspundă. Să comunice cu 
mine. Să mă îndrume. Să-mi spună ce-ar trebui să fac. 

Un copil urlă undeva aproape, un urlet care îmi sfâşie inima. Ar 
trebui să mă duc la el. Ar trebui să văd ce-a păţit. Dar nu-l bag în 
seamă. Mă prefac că sunt Shaeva, rece şi fără sentimente, preocupat 
doar să-mi fac datoria. Mă prefac că sunt Mască. 

Departe, în pădure, simt magia stârnindu-se. 

Dragostea nu-și are locul aici, repet eu în minte. lar pe măsură ce 
fac asta, magia iese unduindu-se din pădure şi se apropie de Masca 
din mine, încă temându-se de om. Adun toată răbdarea pe care ne-a 


antrenat-o Comandantul 


la Blackcliff. Mă uit şi aştept, calm ca un asasin care îşi pândeşte 
victima. 

Când magia se strecoară în sfârşit în mine, o înşfac zdravăn. 
Aubarit face ochii mari, simțind afluxul brusc de putere. 

Paradoxul magiei mă rupe în două. Trebuie să-i salvez pe 
oamenii la care ţin, dar nu pot ţine la ei, dacă vreau să pot folosi 
magia. 

Dragostea nu-şi are locul aici. 

Magia îmi cuprinde imediat vederea şi încep să văd ceea ce 
înainte îmi era ascuns. Umbre negre îngrămădite peste tot, ca nişte 
tumori maligne într-un corp chinuit. Ghuli. îi lovesc cu picioarele pe 
cei mai apropiaţi, iar ei se împrăştie, dar se întorc aproape imediat. 
Se adună în apropierea corturilor unde Aubarit şi ceilalți Fakiri i- 
au dus pe cei tulburaţi de moarte. 

Mă simt cuprins de uşurare, căci soluţia este foarte simplă şi 
sunt furios că nu i-am văzut pe ghuli mai devreme. 

— Vă trebuie sare, le spun lui Aubarit şi lui Mamie. Cei afectaţi 
de suferință sunt înconjurați de ghuli, care se agaţă de spiritele lor. 
Puneţi sare în jurul celor care trebuiau să fi murit. Ghulii urăsc 
sarea. Dacă reuşiți să alungaţi creaturile astea hâde, cei suferinzi 
vor trece dincolo iar voi veți reuşi să comunicaţi din nou cu 
spiritele. 

Aubarit şi Mamie pleacă cât ai clipi să găsească sare şi să le 
comunice şi celorlalte triburi antidotul. Când presară sare în jurul 
celor suferinzi, aerul se umple de mârâielile şi şuierăturile ghulilor, 
dar eu sunt singurul care le poate auzi. Merg cu Fakira prin tabără, 
încă plin de magie, asi- gurându-mă că ghulii nu aşteaptă pur şi 
simplu să plec eu. 

Mă pregătesc să mă întorc în Anticameră, dar mă opreşte un 


strigăt din depărtare. Afya îşi opreşte calul lângă mine. 


— Războinicii au adunat o legiune, zice ea. Aproape cinci mii de 
oameni. Vin să ne atace. Şi se mişcă repede. 

Pe tot iadul! Imediat ce mă gândesc la asta - adică imediat ce-mi 
fac griji pentru triburi- magia lui Mauth mă părăseşte. Mă simt golit 
fără el. Slab. 

— Când vor ajunge Războinicii aici, Afya? Spune-mi că sunt la 

câteva zile de mers. Poate dacă-mi 
doresc asta, se va adeveri. Spune-mi că încă îşi echipează trupele, îşi 
pregătesc armele, plănuiesc atacul. Afya îmi răspunde cu vocea 
tremurând. 


— înzori. 


XXXI 


Sfrânciocul 


Avitas Harper şi cu inine nu ne oprim să mâncăm. Nu ne oprim 
să dormim. Bem direct din burdufuri în timp ce călărim, oprindu- 
ne doar să schimbăm caii la o stație de poştă. 

Pot să-mi vindec sora. Pot. Numai să reuşesc să ajung la ea. 

După trei zile de drum, ajungem în Serra şi aici mă opresc; Avitas 
mă trage jos de pe cal, iar eu nu mă pot împotrivi, de oboseală şi de 
foame. 

— Dă-mi drumul! 

— Ai să mănânci. 

Harper e la fel de furios ca mine, iar ochii lui verzi strălucesc în 
timp ce mă trage spre uşa cazărmii Gărzilor Negre. 

— Ai să te odihneşti. Altminteri, sora ta n-are nicio speranță, şi 
nici Imperiul. 

— O masă, zic eu. Şi două ore de somn. 

— Două mese, zice el. Şi patru ore de somn. N-ai de ales. 

— Tun-ai fraţi sau surori, mârâi eu. Pe nimeni care să ştie unde 
eşti. Chiar dacă aveai, nu te îngrijeai de ei ca de familia ta şi nu erai 


tu motivul pentru care... 


A+ 


îmi ard ochii. Nu încerca să mă consolezi, urlu în mintea mea la 
Harper. Să nu îndrăzneşti. 

Harper se uită la mine o clipă, apoi se întoarce şi îi ordonă 
soldatului de gardă să ne aducă de mâncare şi să ne pregătească 


două camere. Când se întoarce, m-am potolit deja. 


— Vrei să dormi în cazarmă, sau în vechea ta casă? întreabă 
Harper. 

— Casa mea e unde-i sora mea, zic eu. Până când ajung la ea, nu 
contează unde dorm. 

La un moment dat, adorm pe jumătate prăbuşită pe un scaun. 
Când mă trezesc în toiul nopţii, chinuită de coşmaruri, sunt în 
camera mea, învelită cu o pătură. 

— Harper... 

El se ridică din întuneric şi şovăie la piciorul patului, apoi 
îngenunchează lângă capul meu. Are părul ciufulit şi nu-şi ascunde 
expresia de pe fața argintie. îmi pune mâna caldă pe umăr şi mă 
împinge uşurel înapoi pe pernă. Are ochii transparenţi, obosiţi, 
plini de îngrijorare şi de încă ceva ce nu recunosc pe deplin. Mă 
aştept să-şi tragă mâna, dar n-o face. 


— Dormi, Sfrâncioc. încă puţin. 


La zece zile după ce-am plecat din Serra, ajungem la Antium, 
plini de sudoare şi de jegul drumului, cu caii gâfâind, acoperiți de 
spumă. 

— încă trăieşte. 

Faris ne iese înainte la poarta masivă de fier de la intrarea în 
Antium, prevenit de străjerii oraşului, fară îndoială. 

— Tu trebuia s-o aperi, îl înşfac eu de guler, cu puterile sporite 
de mânie. 

Străjerii de la poartă se dau înapoi, iar grupul de sclavi 
Cărturari care tencuiesc un perete din apropiere se face nevăzut. 

— Trebuia s-o protejezi. 

— Pedepseşte-mă, dacă vrei, o merit, zice gâtuit Faris. Dar mai 
întâi du-te la ea. 


îl împing cât colo. 


— Cum s-a întâmplat? 

—  Otravă, zice el. Cu acţiune lentă. Doar cerul ştie de unde a 
făcut rost de ea monstrul acela. 

Keris. Asta-i lucrătura ei. Asta trebuie să fi fost. Slavă cerului că 
acum e încarcerată în Navium. 

— De obicei, aşteptăm şase ore de când gustă degustătorii 
mâncarea Liviei, până când o mănâncă ea, continuă Faris. Ea şi 
Rallius i-am supravegheat personal pe degustători. De data asta, 
însă, degustătorii au murit după mai bine de şapte ore. Ea mâncase 
doar de un ceas şi am reuşit să-i golim stomacul, astfel că n-a murit 
imediat, însă... 

— Copilul? 

— Trăieşte, după cum spune moaşa. 

Palatul e liniştit. Faris a reuşit măcar să împiedice să se 
împrăştie vestea otrăvirii împărătesei. Mă aştept ca Marcus să fie 
pe undeva prin preajmă, dar e la tribunal, ascultă plângeri şi nu-i 
aşteptat să se întoarcă în apartamentul regal decât târziu. E un 
noroc mic, dar bine-venit. 

Faris se opreşte în fața uşii Liviei. 

— Nu-i cum ţi-o aminteşti, Sfrâncioc. 

Intru în camera surorii mele şi le văd pe doamnele din suita ei, 
sincer îndurerate. Asta mă face să le urăsc mai puțin pentru că ele 
sunt atât de vii, în timp ce sora mea se zbate în ghearele morții. 

— Afară, le spun. Toată lumea. Imediat. Şi nu scoateţi o vorbă 
despre asta. 

Tes repede, dar fară tragere de inimă, şi se uită înapoi la sora mea 
cu tristețe. Livia şi-a făcut mereu uşor prieteni, tratând cu respect 
pe toată lumea. 

După ce femeile au ieşit, mă întorc spre Harper. 

— Stai de pază la uşă cu prețul vieții, îi spun. Nu intră nimeni. 


Nici împăratul însuşi. Găseşti o cale să-l ţii la distanță. 


Avitas salută şi zăvorăşte uşa în spatele meu. 

Camera Liviei e plină de umbre, iar ea zace în pat ca moartă, cu 
faţa golită de sânge. Nu văd nicio rană, dar simt cum îi circulă 
otrava prin corp, un duşman nemilos care o roade pe dinăuntru. 
Respiră slab şi e palidă. E un miracol că a supraviețuit atât în starea 
asta. 

— Nu-i niciun miracol, Sfrâncioc. 

De lângă patul ei se apropie o umbră cu mantie neagră ca 
cerneala şi ochi ca nişte sori. 

— Ce cauţi aici? 

Pesemne că blestematul de djinn a ştiut ce făcea Comandantul. 
Poate i-a procurat chiar el otrava. 

— Îţi porți gândurile la vedere la fel cum îţi porți paloşele, zice 
Zburătorul. Comandantul nu-i la fel de uşor de citit. Nu i-am ştiut 
planul. Dar am reuşit s-o ţin pe sora ta în viață până când ai sosit. 
Acum e treaba ta s-o vindeci. 

— Spune-mi de ce mă ajuţi, îl somez eu, furioasă că trebuie să 
vorbesc cu el în loc s-o ajut imediat pe Livia. Fără minciuni. Spune- 
mi ce joc faci. 

Mă gândesc o vreme că va nega faptul că-i agent dublu. Sau că 
se va înfuria şi mă va face țăndări. 

într-un târziu, îmi răspunde cu mare grijă: 

— Ai ceva ce vreau eu, Sfrâncioc. Un lucru de a cărui valoare 
încă nu-ţi dai seama. Dar ca să-l pot folosi, trebuie să mi-l dai cu 
dragoste. Cu încredere. 

— încerci să-mi câştigi dragostea şi încrederea? Nu le vei obține 
niciodată. 

— Dragostea, nu, zice el. La ea nu mă aştept în niciun caz. îmi 
doresc însă încrederea ta. Şi mi-o vei acorda. Trebuie. Vei fi curând 
pusă la încercare, copilă. Va arde tot ce-ţi este drag. lar în ziua aceea 
nu vei avea prieteni. Nici aliați. Nici camarazi de arme. în ziua 


aceea, singura ta 


armă va fi încrederea în mine. Numai că nu te pot obliga eu să ai 
încredere. 

Se dă deoparte şi îmi permite să mă apropii de Livia. 

O examinez mai atent, cu un ochi la djinn. îi ascult inima. îi simt 
inima şi sângele în mintea mea. Zburătorul nu minte. Otrava nu-i 
una căruia un om să-i poată supraviețui fară ajutor. 

— Pierzi timp preţios, Sfrâncioc, zice Zburătorul. Cântă. Eu o 
voi susține până când e în stare să se susțină singură. 

Dacă ar fi vrut să-mi facă rău, rău cu adevărat, ar fi lăsat-o pe 
Livia să moară. Şi m-ar fi omorât deja. 

Cântecul potrivit pentru Livia curge uşor din gura mea. O 
cunosc de când era bebeluş. Am ținut-o în braţe, am drăgălit-o, am 
iubit-o. Cânt despre tăria ei. Cânt despre blândeţea şi umorul pe 
care ştiu că încă le mai are, în ciuda ororilor îndurate. Simt că 
trupul i se întăreşte, că i se regenerează sângele. 

Dar în timp ce o recompun, simt şi că nu-i totul în regulă. Mă mut 
dinspre inimă spre abdomen şi mă izbeşte ceva. 

Copilul. 

Doarme acum - iar sora mea are dreptate, e băiat. Dar ceva nu-i 
în regulă cu el. Bătăile inimii lui, despre care instinctul îmi spune 
că ar trebui să fie gingaşe şi rapide ca bătăile din aripi ale unei 
păsări, sunt prea rare. Mintea lui încă în formare e prea leneşă. 

Cerule, care-i cântecul copilului? Nu-l ştiu. Nu ştiu nimic despre 
el, doar că-i o parte Marcus, o parte Livia şi singura noastră şansă 
să unim Imperiul. 

— Ce vrei să fie? întrebă Zburătorul. 

'Tresar la vocea lui, atât de cufundată în vindecare, încât uitasem 
că e aici. 

— Vrei să fie războinic? Conducător? Diplomat? Ruh, spiritul 


lui, e acolo, dar încă nu-i format. Dacă vrei să 


trăiască, trebui să-i dai formă din ce există deja - din sângele şi din 
familia lui. Numai că dacă o faci, vei rămâne pentru totdeauna 
legată de el şi de țelul lui. Nu te vei mai putea detaşa niciodată. 

— Face parte din familia mea, şoptesc eu. Mi-e nepot. Nici n-aş 
dori să mă eliberez. 

Fredonez ceva, căutându-i cântecul. Oare vreau să semene cu 
mine? Cu Elias? în niciun caz cu Marcus! 

Vreau să fie un Aquilla. Şi vreau să fie Războinic. Aşa că o 
amestec in cântecul lui pe Livia, cu bunătatea şi cu râsul ei. Cânt 
convingerea şi prudenţa tatei. Grija şi inteligența mamei. 
înflăcărarea lui Hannah. 

Despre tatăl lui îi cânt un singur lucru: forța şi priceperea în 
luptă - un singur cuvânt, puternic, răspicat şi clar - cum ar fi fost 
Marcus, dacă nu-l strica lumea. Dacă nu-şi îngăduia el să fie stricat. 

Dar lipseşte ceva. O simt. Copilul va fi împărat într-o zi. Are 
nevoie de o rădăcină puternică, ceva care să-l susţină când nu-l 
sprijină nimeni: dragostea poporului său. 

Gândul îmi apare în minte ca plantat acolo. Aşa că îi cânt propria 
mea dragoste, cea pe care am deprins-o pe străzile din Navium, 
luptând pentru poporul meu, în timp ce el lupta pentru mine. 
Dragostea pe care am învățat-o la infirmerie, vindecând copii şi 
spunându-le să nu se teamă. 

Inima lui începe să-şi recapete ritmul; corpul îi devine mai 
puternic. îl simt trăgându-i un şut zdravăn surorii mele şi mă retrag 
uşurată. 

— Bravo, Sfrâncioc, zice Zburătorul, în picioare. Ea va dormi 
de-acum, iar tu ar trebui să faci la fel, dacă nu vrei ca vindecarea să 
te sleiască de puteri. Dacă poţi, ţine-te departe de răniţi şi de 
bolnavi. Altminteri, puterea ta îşi va cere dreptul. Va dori să fie 
auzită, folosită, dată la iveală. Trebuie să i te împotriveşti, altfel te 
va distruge. 


Apoi dispare, iar eu mă uit din nou la Liwy: doarme liniştită şi i- 
a reapărut culoarea în obraji. întind şovăielnică mâna spre burta ei, 
atrasă de viața dinăuntru. O ţin aşa multă vreme şi mi se umplu 
ochii de lacrimi, când simt o nouă lovitură. 

Vreau să-i vorbesc copilului, dar draperiile de lângă pat foşnesc. 
Duc imediat mâna la buzduganul din spinare. Zgomotul se aude 
dinspre holul dintre camera lui Marcus şi cea a Liviei. Mi se strânge 
stomacul. Nici măcar nu m-am gândit să verific intrarea aceea. Eşti 
proastă, Sfrâncioc! 

Peste o clipă, de după draperii apare zâmbind împăratul 
Marcus. 

Poate că nu m-a văzut vindecând-o pe Livia. Poate că nu ştie. A durat 
câteva minute. Nu putea să ne urmărească tot timpul. L-ar fi văzut 
Zburătorul, l-ar fi simțit. 

îmi amintesc însă că tocmai Zburătorul 1-a învăţat pe Marcus să 
nu-i lase pe Profeţi să-i citească gândurile. Poate că l-a învăţat şi 
cum să se ferească de djinni. 

— Ții secrete, Sfrâncioc, zice Marcus, iar cuvintele lui îmi 
spulberă orice speranță că mi-am ascuns puterea magică. Ştii că nu- 


mi plac secretele. 


XXXII 


Laia 


Trebuia să fie exact la Sfrâncioc! Nu putea fi la vreun curtean 
bleg sau la vreun grăjdar - cineva de la care să pot fura ugor inelul. 

— Cum naiba voi reuşi să i-l iau? 

Mă plimb prin curtea fierăriei. E toiul nopții, iar Taure şi Zella s- 
au întors în tabăra de refugiați să dea o mână de ajutor, căci 
Marinarii i-au abandonat pe Cărturari în voia forțelor naturii. 

— Chiar dacă aş fi invizibilă, va avea inelul pe deget, zic eu. Şi e 
Mască, pe toate iadurile! Iar dacă se află şi Zburătorul prin 
apropiere, nu ştiu dacă mai ţine treaba cu invizi- bilitatea. Şi 
durează două luni numai să ajung la Navium. lar Luna Grânelor e 
peste mai puţin de şapte săptămâni. 

— Sfrânciocul nu-i la Navium, zice Musa. Se îndreaptă spre 
Antium. Putem trimite după inel pe cineva care e deja în oraş. Am 
oameni din belşug. 

— Sau năluci, zice Darin. Dacă încearcă ele... 

O ciripeală ascuţită îşi exprimă dezacordul. 

— Ele nu vor atinge nicio parte din Stea, zice Musa după ce 
ascultă puţin. Se tem prea tare de Zburător. 

— Citeşte din nou, pentru orice eventualitate, zic eu şi-i fac 
semn spre carte. Doar Spiritul se poate împotrivi măcelului. Dacă 
moștenitoarea  Leoaicei revendică mândria Măcelarului, aceasta va 


dispărea. Eu sunt moştenitoarea 


mamei, Musa. Tu însuţi ai stabilit asta. Şi tot eu sunt Spiritul. Pe 
cine mai ştii că poate dispărea? 

— Dacă tu eşti Spiritul? zice Musa, care-i treaba cu căderea... şi 
cu ofilitul cărnii? zice Musa. Sau îmi amintesc greşit profeția 
Shaevei? 

N-am uitat. Duhul va cădea şi i se va ofili carnea. 

— Nu contează, zic. Vrei să pui la bătaie soarta lumii încercând 
să-ți dai seama dacă-i adevărat? 

— Poate că nu vreau să pun la bătaie soarta ta, aapan, zice 
Musa. Tabăra de refugiați e un dezastru. Sunt aproape zece mii de 
oameni fără adăpost şi încă o mie de răniți. Avem nevoie de tine ca 
voce a Cărturarilor. Avem nevoie să ne fii scut şi palog. Iar dacă 
planul Zburătorului reuşeşte, vom avea şi mai mare nevoie de tine. 
Dacă mori, nu-mi mai eşti de folos cine ştie ce. 

—  Aiştiut că ăsta-i târgul încă de când ne-am înţeles, îi spun. Tu 
mă ajuţi să găsesc ultima bucată de Stea şi să-l înving pe Zburător, 
iar când mă întorc, mă ofer să conduc Rezistenţa din nord. Dacă 
totul decurge conform planului nostru, Zburătorul nu va avea 
succes. 

— Războinicii tot vor ataca. Poate nu imediat, dar o vor face. 
Comandantul a încercat deja să pună mâna atât pe marina 
Războinicilor, cât şi pe flota Karkaună. N-a reuşit, dar ştie toată 
lumea că voia navele acelea ca să le îndrepte împotriva Marinarilor. 
Teritoriile Libere trebuie să se pregătească de război. Iar Cărturarii 
au nevoie de un glas puternic care să vorbească în numele lor, când 
va veni vremea. 

— N-o să mai conteze, dacă murim toţi. 

—  Uită-te la tine, zice Musa şi clatină din cap. Eşti pe jumătate 
dincolo de uşă, de parcă ai vrea să te năpusteşti spre Antium chiar 
în clipa asta. 

— Luna Grânelor e peste numai şase săptămâni şi-un pic, 


Musa. N-am timp. 


— Ce propui? întreabă Darin. Laia are dreptate. Nu avem timp. 

— Chipul tău e cunoscut în tot imperiul, Zburătorul îți citeşte 
gândurile şi nu mai poți deveni invizibilă în preajma lui. In Antium 
ai nevoie de oameni care să te ajute, zice Musa. Oameni care cunosc 
oraşul şi pe Războinici. Pot să ţi-i furnizez eu, bineînţeles. Şi îi 
putem lăsa pe ei să născocească un plan pentru a te apropia de 
Sfrâncioc. în felul ăsta, planul nu mai poate fi citit în mintea ta. 

— Şi nu poate fi citit în mintea lor? 

— Oamenii mei - mă rog, făpturile care mă ajută - sunt antrenați 
să respingă pe oricine s-ar apropia. Au minţi ca oţelul, sunt tăcuți şi 
deştepţi ca spectrele. Numai că... 

— Niciun numai că, zic eu alarmată. Orice ai vrea de la mine, îţi 
împlinesc dorința când mă întorc. 

— Nuţi-am cerut mai nimic până acum, Laia. 

— Ceva îmi spune că tocmai vrei să-ţi scoţi pârleala, murmură 
Darin. 

— într-adevăr, zice Musa şi se ridică strâmbându-se de lângă 
una dintre forje. Vino cu mine. îți explic pe drum. Dar trebuie să 
treci mai întâi pe la băi, zice el, măsurându-mă scârbit de sus până 
jos. 

îmi răsare brusc în minte o bănuială. 

— Unde mergem? 


— La palat. Să vorbim cu regele. 


Peste patru ore, stau pe un fotoliu cu spătar înalt într-o 
anticameră din palat, alături de Musa, şi aşteptăm să intrăm în 
audiență la un om pe care nu-mi doresc deloc să-1 cunosc. 

— Groaznică idee, îi spun lui Musa. Nu ne susțin nici refugiații, 
nici Cărturarii din Adisa, şi nici n-avem de partea noastră luptători 


din Rezistență. 


— Vrei să pleci la Antium să urmăreşti un djinn, zice Musa. Am 
nevoie să vorbeşti cu regele înainte să mori. 

— Faptul că a cunoscut-o pe mama nu înseamnă că mă va 
asculta. Tu ai trăit toată viața aici. Ai mai multe şanse să-l convingi 
să-i ajute pe Cărturari. Şi e clar că te cunoaşte, altfel nu ne primea 
în audienţă. 

— Ne primeşte în audienţă fiindcă ştie că se întâlneşte cu 
faimoasa fiică a vechii lui prietene. Ţine minte, trebuie să-l convingi 
să-i ajute pe Cărturari şi că există cel puţin o amenințare din partea 
Războinicilor, zice Musa. Nu-i nevoie să pomeneşti de Zburător. 
Doar să... 

— înțeleg. 

Nu adaxig şi Fa zecea oară când îmi spui. Apuc decolteul rochiei - 
destul de larg cât să se vadă litera K pe care mi-a cioplit-o 
Comandantul pe piept - şi îl trag din nou în sus. Rochia pe care mi- 
a găsit-o Musa e strâmtă pe bust şi largă din talie în jos, din mătase 
turcoaz peste care e aplicat voal verde ca marea. La gât şi în jurul 
cusăturilor e împodobită cu flori cusute cu fir de aur, oglinzi prinse 
în broderie şi smaralde minuscule. în partea de jos, voalul devine 
albas- truînchis, iar tivul mătură papucii moi pe care mi i-a dat 
Taure. Mi-am strâns părul împletit în coc şi m-am frecat atât de tare 
la spălat de încă mă mai ustură pielea. 

Mă zăresc în peretele de oglinzi al anticamerei şi mut imediat 
privirea, gândidu-mă la Elias şi dorindu-mi să mă vadă aşa. îmi 
doresc să fi fost el lângă mine, îmbrăcat elegant, în locul lui Musa, şi 
să mergem la vreo petrecere sau la vreo serbare. 

— Nu te mai foi, aapan, mă trezeşte Musa din visare. Boţeşti 
rochia. 

El poartă o cămaşă albă, apretată, pe sub o haină albastră lungă 
şi strâmtă, cu nasturi de aur. Părul lui, de obicei pieptănat pe spate, 


îi cade ondulat şi negru pe umeri, iar 


peste el şi-a tras o glugă. în ciuda acoperământului, s-au întors 
multe capete după noi, în timp ce căpitanul Eleiba ne conducea pe 
holurile palatului. Câţiva curteni au încercat chiar să se apropie, 
dar Eleiba i-a întors din drum. 

— Nu pot face asta, Musa. 

Mă scol îngrijorată în picioare şi încep să mă plimb prin 
anticameră. 

— Ai zis că avem o singură ocazie să-l convingem pe rege să ne 
ajute. Că de ea depinde viitorul părinţilor noştri. Eu nu sunt mama. 
Nu sunt persoana potrivită... 

în spatele uşii se aude zgomot de cizme şi uşa sălii de audienţe se 
deschide. Căpitanul Eleiba ne aşteaptă. 

— Succes, zice Musa şi se retrage. 

îmi dau seama că n-are de gând să vină cu mine. 

— Treci încoace, Musa! 

— Laia din Serra, anunţă Eleiba cu voce tunătoare, fiica Mirrei 
şi a lui Johan din Serra. 

Pe urmă îi aruncă lui Musa o privire rece. 

— Şi Musa din Adisa, prințul consort al Alteţei Sale Regale 
Nikla din Adisa. 

îmi dau seama cât de caraghios arăt abia după ce rămân cu gura 
căscată câteva secunde. Musa clatină din cap. 

— Eu nu sunt bine venit aici, Eleiba... 

— Atunci, trebuia să nu vii, zice căpitanul. Regele aşteaptă. 

Musa rămâne la câţiva paşi în urma mea, deci nici măcar nu-l 
pot privi furioasă. Intru în sala de audienţe şi mă uimeşte imediat 
cupola înaltă şi bătută cu nestemate de deasupra, pardoseala de 
sidef şi abanos de pe jos, coloanele de cuarţ roz luminate din 
interior. Mă simt dintr-odată ca o ţărancă. 

Un bărbat vârstnic, despre care bănuiesc că e regele Irmand, ne 
aşteaptă într-un capăt al încăperii alături de o femeie mult mai 


tânără, pe care o cunosc. Prințesa Nikla. 


Tronurile pe care stau sunt confecționate din bucăți enorme de 
lemn albit, adus de ape, sculptate cu peşti, delfini, balene şi crabi. 

în afară de figurile regale şi de străjerii lor, camera e goală. 
Eleiba se duce în spatele regelui şi îi simt neliniştea în felul cum se 
bate cu degetele peste coapsă. 

Regele are înfăţişarea smochinită a unui bărbat cândva voinic, 
care a îmbătrânit dintr-odată. Pe lângă fragilul ei tată, Nikla pare 
puternică şi nu seamănă deloc cu femeia îmbrăcată simplu pe care 
am văzut-o în închisoare. Rochia ei bogat brodată seamănă cu a 
mea, şi şi-a împodobit părul negru cu o eşarfă turcoaz semănând, în 
mod remarcabil, cu un val care se sparge de țărm. 

îi observ mânia de pe chip şi paşii îmi şovăie, căutând din priviri 
orice alte ieşiri din sala tronului. Aş vrea să fi adus cu mine o armă. 

Dar prințesa doar se încruntă. Observ uşurată că nu-i 
înconjvirată de ghuli, deşi pândesc câţiva în umbrele din sală. 

— Ah, se întoarce ginerele meu rătăcitor. 

Vocea profundă contrazice înfăţişarea fragilă a bătrânului. 

— Mi-a fost dor de istețimea ta, băiete. 

— Şi mie de a dumneavoastră, Majestate. 

Vocea lui Musa sună sincer. Intenţionat, nu se uită spre Eleiba. 

— Laia din Serra, zice prințesa moştenitoare, ignorân- du-şi 
soțul - soțul! Bine ai venit în Adisa. Ne dorim de mult să te 
cunoaştem. 

Doreşti de mult să mă omori, vrei să spui. Scorpie! Probabil că iritarea 
mi se citeşte pe chip, căci Musa mă avertizează din priviri, înainte 
să facă o plecăciune adâncă. îl imit fără tragere de inimă. Ridurile 


din jurul gurii Niklei se aspresc. 


Cerule, cum să vorbesc eu cu un rege? Sunt o nimeni! Cum l-aş putea 
convinge de orice? 

Regele ne face semn să ne ridicăm. 

— Ţi-am cunoscut părinţii, Laia din Serra. Ai moştenit 
frumuseţea tatălui tău. Era chipeş ca un djinn. Dar n-avea foc în el. 
Nu ca al Leoaicei, zice el, uitându-se la mine cu interes. Ei bine, fiică 
a Mirrei, ce vrei să-mi ceri? în onoarea răposatei tale mame, care mi- 
a fost prietenă şi aliată ani în şir, îți ascult dorința. 

La auzul cuvintelor prietenă şi aliată, prințesa Nikla abia se abţine 
să nu se strâmbe. Mă gândesc la ce-a spus despre mama şi mă înfurii 
mai tare. îmi amintesc ce spuneau despre Leoaică copiii din oraş. 
Nikla mă sfredeleşte cu privirea, provocându-mă. în spatele ei trece 
pe furiş ceva întunecat care se ascunde după una dintre coloanele 
de cuarț roz - un ghul. 

Asta îmi aminteşte de întunericul pe care îl înfruntăm, unul care 
mă face să-mi îndrept umerii şi să mă uit în ochii regelui. Nu sunt o 
oarecare. Sunt Laia din Serra, iar în acest moment sunt singura 
voce pe care o are poporul meu. 

— Cărturarii suferă degeaba, Majestate, zic eu. lar dum- 
neavoastră puteți pune capăt acestui lucru. 

îi povestesc despre incendiul din tabăra de refugiați. Despre tot 
ce au pierdut Cărturarii. îi spun despre războiul pornit de Imperiu 
împotriva poporului meu, despre genocidul Comandantului, despre 
grozăveniile de la Kauf. Sunt o Kehanni în clipa asta. Şi trebuie să-l 
fac să mă creadă. 

Nu îndrăznesc să mă uit la Musa până când nu-mi termin 
povestea. El strânge pumnii de i s-au albit încheieturile degetelor, 
cu privirea ațintită asupra prințesei Nikla. Câtă vreme am vorbit, 
mi-am îndreptat atenţia spre rege. N-am observat că ghulii au ieşit 


din întuneric şi s-au adunat în 


jurul prințesei. Nu i-am văzut agățându-se de ea ca nişte lipitori. 

Musa se uită de parcă ar asista la tortura lentă a cuiva iubit - şi 
îmi dau seama în cele din urmă că exact despre asta-i vorba. 

—  Ajutaţi-i pe Cărturari, Majestate, îi spun eu regelui. Suferă, 
deşi n-au de ce. Şi pregătiți-vă armatele. Indiferent dacă vine sau nu 
Zburătorul, trebuie să... 

— Trebuie? ridică din sprâncene bătrânul. Eu trebuie? 

— Da, îi răspund. Dacă vreţi ca poporul vostru să supra- 
vieţuiască, trebuie să vă pregătiţi de război. 

Nikla păşeşte spre mine cu mâna pe armă, apoi se stăpâneşte. 

— Noo asculta, tată. E un nimeni. O fetiță care vinde basme. 

— Nu mă desconsidera, zic eu ducându-mă spre ea, în timp ce 
în jur totul păleşte - Eleiba cu mâna pe sabie, străjerii încordați, 
rugămintea să mă calmez, murmurată de Musa. Sunt fiica Leoaicei. 
Am distrus Academia Black- cliff. l-am salvat viața lui Elias 
Veturius. l-am supraviețuit Comandantului Keris Veturia. Am 
supraviețuit trădărilor celor din Rezistență şi trădării Zburătorului. 
Am traversat Imperiul şi am pătruns în închisoarea Kauf. Mi-am 
salvat fratele şi sute de alți Cărturari. Nu sunt nimeni. 

Mă întorc apoi spre rege. 

— Dacă nu vă pregătiţi de război, Majestate, şi dacă Zburătorul 
eliberează djinnii, ne vom prăbuşi toţi. 

— Cum să ne pregătim de război, Laia din Serra, fără oțel 
serric? zice Prințesa Nikla. Ştim că fratele tău trăieşte. Nu mă 
îndoiesc că Musa 1-a ascuns undeva să facă arme pentru rezistența 
voastră. 

— Darin din Serra e gata să facă arme pentru Marinari, 


intervine Musa, iar eu mă întreb când o fi vorbit cu Darin 


despre asta. Şi să-i înveţe arta fierăriei. Cu condiția să primească şi 
Cărturarii tot atâtea arme şi să fie instruiți tot atâţia fierari din 
rândul lor. Iar Cărturarii care şi-au pierdut casele să fie găzduiți 
temporar în oraş şi să primească de lucru. 

— Minciuni, şuieră Nikla. Tată, încearcă să te inducă în eroare. 
Nu vor decât să-şi înarmeze Rezistența. 

Oricât de tare îmi vine să-i răspund, reuşesc să n-o bag în seamă. 
Pe rege trebuie să-l conving. 

— Majestate, zic eu, e un târg bun. Altul mai bun nu veţi obține. 
Războinicii sigur nu intenționează să vă ajute şi cine altcineva v-ar 
putea da oțel de Serra? 

Regele mă studiază atent, acum fără vreo undă de amuzament. 

— Ai îndrăzneala să-i spui unui rege ce să facă, Laia din Serra? 

— Nu-i vorba de îndrăzneală. Sunt doar disperată şi m-am 
săturat să-mi văd poporul suferind. 

— Aud adevăr în vorbele tale, fetițo. Şi totuşi... 

Regele se uită la fiica lui. Dacă fără ghuli arăta regală, chiar 
frumoasă, acum arată furibundă şi nemiloasă, cu buzele lipsite de 
culoare şi cu pupilele strălucind exagerat. 

Bătrânul clatină din cap. 

— Poate că e adevărat ce spui, zice regele. Dar dacă ne înarmăm 
cu oțel serric, ne pregătim flotele şi ne întărim apărarea, 
Războinicii ne pot declara război susținând că noi punem la cale un 
atac. 

— Războinicii sunt pregătiţi mereu de luptă, îi spun. Nu vă pot 
ataca doar pentru că vă pregătiți şi voi. 

I se ghiceşte vârsta în felul cum oftează. 

— Of, copilă, zice el. Ştii tu la ce balet au fost obligați Marinarii 
în ultimii cinci sute de ani, cu Imperiul stând de pândă la granițe? 
Ştii cât de dificil a devenit acest balet când au început să se reverse 
în ţara noastră Cărturarii? Sunt bătrân. Voi muri curând. Ce îi las 


fiicei mele? Zeci 


de mii de refugiați. Marea Bibliotecă distrusă. Un popor divizat - 
jumătate vrea să-i ajute pe Cărturari, cealaltă jumătate a obosit 
ajutându-i vreme de cinci sute de ani. Iar eu să-mi adun armatele? 
Numai pentru că aşa spune o fată care aparent m-ar putea ajuta să 
confecționez arme ilegal? 

— Ajutaţi-i măcar pe Cărturarii din tabăra de refugiați. Ei... 

— Le vom da alte corturi. Cu timpul. Asta-i tot ce putem face. 

— Tată, zice Nikla, îți cer să-i iei prizonieri pe această fată şi pe 
fratele ei, care se ascunde fără îndoială în oraş. 

— Nu, zice Regele Irmand, şi cu toate că rosteşte cuvintele cu 
autoritatea funcției, observ descurajată cum îi tremură mâinile 
pline de pete, trădându-i vârsta venerabilă. 

Curând, fiica lui va fi regină. 

— Fiica mea, dacă îi reținem, le dăm motiv Războinicilor să 
pună la îndoială dorința noastră de pace. Sunt fugari din Imperiu, 
nu-i aşa? 

—  Majestate, vă rog să mă ascultați, zic eu. Aţi fost prieten cu 
mama, ați avut încredere în ea. Vă rog să-mi acordaţi încredere în 
numele ei. 

— A fost o onoare pentru mine să o cunosc pe fiica Mir- rei. 
Mama ta şi cu mine am avut neînțelegerile noastre, iar de-a lungul 
anilor am auzit zvonuri urâte despre ea. Dar inima ei a fost sinceră, 
nu mă îndoiesc de asta. în cinstea prieteniei noastre, vă acord ţie şi 
fratelui tău două zile să părăsiți oraşul. Căpitanul Eleiba va 
supraveghea pregătirile şi plecarea. Musa, să nu te mai întorci aici 
vreodată, adaugă regele şi clatină din cap. 

Pe urmă întinde o mână spre căpitanul gărzii oraşului. Eleiba îl 
sprijină imediat, ajutându-l să se ridice. 

—  Aigrijă ca Laia din Serra şi fratele ei să găsească drumul spre 


docuri, căpitane. Eu am un regat de condus. 


XXXIII 


Sfrânciocul 


Nu pot sărbători salvarea Liviei şi nici faptul că am zădărnicit 
planurile Comandantului. Marcus ştie de-acum ce putere am, şi cu 
toate că a vorbit puțin după ce m-a descoperit, e doar o chestiune 
de timp până va folosi informația împotriva mea. 

Mai rău este, însă, că la câteva zile după ce am ajuns la Antium, 
am aflat că Keris a reuşit să-şi recapete libertatea. 

—  Paterii Aristocrați au descoperit o blestemată de chichiță, 
zice Marcus plimbându-se prin apartamentul lui, în timp ce sub 
tălpile cizmelor îi scârțâie resturile mesei pe care a facut-o țăndări 
cu un pumn furios. Cică nu-i voie ca şeful unei Case Aristocrate să 
stea mai mult de-o săptămână la închisoare, fără aprobarea a două 
treimi din restul Caselor. 

— Dar Keris nu-i şefa Casei Veturia. 

— Când ai aruncat-o în închisoare, era, zice Marcus. Contează, 
se pare. 

— A lăsat mii de oameni să moară, în Navium. 

— Proastă mai eşti, geme Marcus. Navium e la o mie de leghe 
depărtare. Aristocraţii şi Comercianţii de acolo nu ne pot ajuta cu 
nimic. Nici măcar n-au putut-o ţine închisă. Aliaţii ei din Antium 
răspândesc deja zvonuri că n-a fost ea de vină în Navium. Ah, dacă 
i-aş putea lăsa fară capete! Ştiu, ştiu, tai unul şi apar douăsprezece 


în loc, mormăie el pe urmă, clătinând din cap. 


Cerule! Iar vorbeşte cu stafia fratelui său. Aştept să se oprească, 
dar cum nu se întâmplă asta, mă retrag, dorin- du-mi să nu observe, 
şi închid încet uşa în urma mea. Har- per mă aşteaptă afară, 
neliniștit de murmurele dinăuntru. 

— Keris va ajunge aici în mai puţin de două săptămâni, îi spun 
în timp ce ieşim în soarele amiezii. Şi va fi mai periculoasă, după 
timpul petrecut în temniţă. lar Marcus petrece tot mai multă vreme 
vorbind cu fantoma fratelui său. Harper, adaug eu, uitându-mă în 
urmă. Keris va încerca să profite de asta imediat ce va sosi. Trimite- 
iun mesaj lui Dex. 

Prietenul meu a rămas la Navium ca să supravegheze 
reconstrucția părții distruse din oraş. 

— Spune-i să stea cu ochii pe ea. Spune-i că am nevoie de el aici 
cât mai curând posibil. 

Peste o oră, Harper mă găseşte plimbându-mă în apartamentul 
meu şi ne punem pe treabă. 

— Plebeii sunt bănuitori față de Keris, după ce s-a petrecut în 
Navium, îi spun. Acum trebuie să distrugem şi încrederea 
Aristocraţilor în ea. 

— Ne putem lega de imaginea ei, zice Avitas. Majoritatea 
Paterilor Aristocraţi sunt plini de prejudecăţi de clasă. Niciunul 
dintre aliaţii ei nu ştie că tatăl lui Elias era Plebeu. Răspândeşte 
această informație. 

— Nu-i de ajuns. S-a întâmplat cu mulți ani în urmă, iar Elias a 
dispărut de mult. Dar... zic eu şi stau pe gânduri. Dacă găsim ceva 
ce nu ştim despre ea? Care-i sunt secretele? Tatuajul acela... Ţi-a 
vorbit vreodată despre el, când lucraţi împreună? 

Harper clatină din cap. 

— Nu ştiu decât că a fost observat prima oară acum aproape 


două decenii, la un an după ce l-a părăsit pe Elias 


în deşertul Tribal. Era în garnizoana de la Delphinium, atunci. 

— L-am văzut nu de mult la Navium, zic eu. Parţial. Literele 
MER. Cu tuş diferit. Nu le-a tatuat pe toate odată. Sunt nişte iniţiale, 
poate? 

— Nu-s inițiale, zice Avitas şi ochii i se aprind. E deviza Casei ei: 
Mereu victorioşi. 

Sigur că da! 

—  Uită-te prin registrul morţilor de la Delphinium, îi spun. Nu 
există în Imperiu prea mulți tatuatori. Află dacă a murit vreunul în 
perioada aceea în zona Delphinium. A trebuit să se dezbrace pentru 
tatuaj, deci nu l-ar fi lăsat în viață pe cel care i 1-a făcut. 

O bătaie la uşă mă smulge din făcut planuri. Un caporal Plebeu 
cu păr deschis la culoare intră şi salută prompt. 

— Caporal Favrus, am venit cu raportul garnizoanelor. 

La privirea mea fără expresie, continuă şi mă lămureşte: 

— Aţi cerut luna trecută raport de la toate garnizoanele din 
nord. 

Acum îmi amintesc. Karkaunii din jurul Tiborumului erau 
neobişnuit de liniştiți şi am vrut să aflu dacă pun ceva la cale. 

—  Aşteaptă afară. 

— Poate să-mi raporteze mie, se oferă Avitas. Pe tine te aşteaptă 
un şir lung de oameni cu informaţii mai importante despre 
duşmanii şi aliaţii lui Marcus, şi n-ar fi o idee rea să pară că facem 
instrucţie în curte. Ia-ți buzduganul. Arată-le cine eşti. 

îmi vine să-i spun că sunt prea obosită, dar îmi amintesc ce l-a 
învățat cândva Quin Veturius pe Elias: Când eşti slab, caută câmpul de 


luptă. în luptă îți vei găsi vigoarea, în luptă îți vei găsi forța. 


— Mă descurc şi cu informațiile, şi cu puţină instrucție, îi spun. 
Eşti singurul în care am încredere că vei afla ceva, Harper, şi încă 
repede. După ce ajunge Keris aici, totul va deveni mult mai dificil. 

Avitas pleacă, iar peste câteva clipe, Favrus turuie în fața mea 
despre Karkauni. 

— Cei mai mulţi s-au retras în munți, Sfrâncioc. Au existat şi 
câteva încăierări, dar nimic neobişnuit. Tiborum a raportat doar 
câteva atacuri mărunte la periferia oraşului. 

— Dă-mi detalii. 

II ascult doar pe jumătate, în timp ce mă uit peste alte zece 
lucruri care-mi solicită atenţia. 

Dar el nu răspunde. îl privesc şi observ că pare tulburat, înainte 
să-mi descrie încăierările în termeni clari - câți au murit, câţi au 
atacat. 

— Caporal Favrus. Sunt obişnuită cu descrieri amănunțite. îmi 
poți spune câte operațiuni de apărare au reuşit şi câte nu? Sau din 
ce clanuri proveneau Karkaunii? 

— Nu m-am gândit că are importanţă, Sfrâncioc. Comandanții 
garnizoanelor au spus că atacurile au fost neimportante. 

— Tot ce are legătură cu duşmanii noştri e important. 

îmi pare rău că trebuie să-l dau pe mâna unui Centurion, dar e 
Mască şi face parte din Garda Neagră. Ar trebui să ştie ce contează. 

— Ce nu ştim despre Karkauni ne poate duce la pieire. îi 
credeam cu toții ghemuiți în jurul focurilor şi practicând ritualuri 
păgâne împreună cu vrăjitorii lor, dar în realitate războiul şi 
foametea din sud i-au împins să-şi construiască o flotă enormă, cu 
care au făcut ravagii în cel mai mare port al nostru. 


Favrus păleşte şi dă aprobator din cap. 


— Desigur, Sfrâncioc. zice el. Mă întorc imediat cu amănunte 
despre încăierări. 

îmi dau seama că vrea să plece, dar instinctul îmi spune încă 
ceva. E ceva ciudat la mijloc, şi sunt Mască de prea multă vreme ca 
să ignor ce simt. 

îl studiez pe caporal, iar el rămâne stană de piatră, în afara 
sudorii care îi şiroieşte pe față. Interesantă treabă, mai ales că la 
mine în birou nu-i deosebit de cald. 

— Poți pleca, îi spun, prefăcându-mă că nu i-am observat frica. 

Mă gândesc la asta în timp ce mă duc spre terenul de instrucție. 
Când ajung, cei din Garda Neagră, încă circumspecți în privința 
mea, se opresc din antrenament. învârt buzduganul şi provoc la 
luptă pe oricine vrea. îmi acceptă provocarea o Mască Aristocrată 
din Casa Rallia, care se află aici cu mult dinaintea mea. Alung 
undeva în fundul minţii chestiunea cu Favrus, poate că o luptă 
zdravănă sau două îmi vor oferi nişte răspunsuri. 

Nu m-am mai antrenat de mult. Am uitat cum mi se limpezeşte 
mintea când am înaintea mea un adversar. Am uitat ce bine mă simt 
când lupt cu cineva care ştie să lupte. Cu Măşti bine antrenate, de 
care mă leagă aceeaşi experiență a supraviețuirii la Blackcliff. îl 
înving repede pe Aristocrat, iar oamenii îmi răsplătesc victoria cu 
ovaţii. După un ceas s-au adunat şi mai mulţi oameni să urmărească 
luptele, iar după două, nu mai am niciun adversar. 

Dar tot n-am găsit răspuns la problema caporalului Favrus. încă 
mă gândesc la ea, când văd traversând curtea un ofițer pe nume 
Alistar. E unul dintre prietenii lui Harper, un Plebeu aflat în 
serviciu aici, la Antium, de doisprezece ani. Un om de nădejde - şi de 
încredere, după spusele lui Dex. 

— Alistar. 


Căpitanul vine la mine în pas alergător, curios. N-am mai stat 
niciodată de vorbă singură cu el. 

— îl cunoşti pe caporalul Favrus? 

— Sigur că da, Sfrâncioc. E nou în Garda Neagră. A fost 
transferat de la Serra. Tăcut. Rezervat. 

— Urmăreşte-l, îi spun. Vreau să ştiu totul despre el. Contează 
orice amănunt. Fii atent mai ales la comunicarea lui cu 
garnizoanele din nord. A pomenit de nişte încăierări cu Karkaunii, 
dar... îmi ascunde ceva, zic eu şi clatin din cap. 

După ce-l expediez pe Alistar, găsesc dosarul pe care i l-a făcut 
caporalului Favrus fostul Sfrâncioc. Când tocmai mă gândesc că 
pare cel mai plicticos dintre soldaţii înrolați vreodată în Garda 
Neagră, uşa se deschide brusc şi apare Silvio Rallius, cenuşiu la 
față. 

— Sfrânciocule, zice el. Te rog... Trebuie să vii la palat, 
împăratul a făcut un fel de criză în sala tronului... A început să ţipe 
la cineva pe care nu-l vedea nimeni. Şi pe urmă a plecat spre 
apartamentul împărătesei. 

Livia! Ajung dintr-o suflare în apartamentul Liviei, unde Faris se 
plimbă cu paşi mânioşi în fața uşii de la dormitor. 

— E înăuntru, zice el cu voce gâtuită. Sfrâncioc, nu-i potrivit... 
el e... 

— 'Trădare, locotenente Candelan! îl reped eu. 

Cerule, oare nu ştie cât îl pot costa aceste vorbe? Ceilalți 
soldați de gardă îi vor repeta cuvintele în fața duşmanilor lui 
Marcus. Există sclavi Cărturari care ar putea fi în slujba 
Comandantului. Ce s-ar alege atunci de Livia? 

— Toți împărații mai fac crize câteodată. Tu nu ştii ce povară 
înseamnă coroana. Nu poţi înţelege. 

Spun numai prostii, dar Sfrânciocul are datoria să fie de partea 
împăratului. 


Măcar până îl ucid. 


A 


Imediat ce intru în cameră, durerea Liviei mă loveşte ca un 
pumn în stomac. îmi simt sora - îi simt suferința, durerea. Şi sub ele, 
bătăile iuți şi regulate ale inimii copilului, care, din fericire, nu ştie 
de existența monstrului aşezat la numai câțiva centimetri de mama 
lui. 

Sora mea e albă la față şi ține un braț peste burtă. Mar- cus e 
tolănit pe scaunul de lângă ea şi îi mângâie cu palma celălalt braţ, 
aşa cum ar face un îndrăgostit. 

Observ imediat că brațul Liviei nu arată bine. E într-un unghi 
greşit. Pentru că Marcus i l-a rupt. 

împăratul îşi ridică spre mine ochii galbeni. 

— Vindec-o, Sfrâncioc, zice el. Mi-ar plăcea să mă uit cum o faci. 

Nu pierd vremea gândindu-mă cât de mult îl urăsc. Pur şi 
simplu cânt repede cântecul Liviei, pentru că nu-i mai suport 
durerea. Oasele i se lipesc la loc, puternice şi drepte din nou. 

— Interesant, zice Marcus cu voce monotonă. Are efect şi 
asupra ta? întrebă el. De exemplu, dacă-ți cer buzduganul şi îți 
zdrobesc genunchii pe loc, eşti în stare să te vindeci? 

— Nu, îl mint eu fără să stau pe gânduri, deşi mi se strâng 
măruntaiele de scârbă. Nu are efect şi asupra mea. 

El lasă capul pe-o parte. 

— Dar dacă îi zdrobesc ei genunchii, o poţi vindeca? Folosindu- 
ţi cântecul? 

îl privesc înfricoşată. 

— Răspunde la întrebare, Sfrâncioc! Sau îi rup şi brațul celălalt. 

— Da, îi spun. Da, o pot vindeca. Dar e mama copilului tău... 

— E o târfa Aristocrată pe care mi-ai vândut-o tu în schimbul 


vieţii tale nenorocite, zice Marcus. Mi-e de folos 


doar pentru că-mi poartă moştenitorul. Imediat ce se naşte el, mă 
lepăd de ea. O... 

Mă uluieşte cât de repede păleşte la față. Pe jumătate urlă, pe 
jumătate ţipă, cu degetele chircite ca nişte gheare. Mă uit la uşă, 
aşteptându-mă ca Rallius şi Faris să dea buzna la auzul durerii 
împăratului lor. 

Dar cei doi nu apar. Probabil pentru că speră să-i fi produs eu 
durerea aceea. 

— Ajunge! zice el, fără să i se adreseze nici Liviei, nici mie. Tu ai 
vrut asta. Tu mi-ai spus s-o fac. Tu... 

Marcus îşi ia capul în mâini şi geme ca un animal. 

— Vindecă-mă de asta! mă apucă el de mână, punân- du-mi-o 
brusc pe capul lui. Vindecă-mă! 

— Eu... Nu... 

— Vindecă-mă, altminteri jur pe ceruri că la momentul potrivit 
o să-mi scot copilul din ea vie, cu cuțitul. 

Mă apucă de mâna stângă şi se izbeşte cu ea peste cealaltă parte 
a capului, înfigându-şi degetele în încheietura mea până când şuier 
de durere. 

— Vindecă-mă! 

— Stai jos. 

Niciodată n-am vrut mai mult să omor pe cineva. Mă întreb 
dintr-odată dacă puterea mea nu poate fi folosită să distrug. Oare 
pot să-i zdrobesc oasele cu un cântec? Să-i opresc inima? 

Habar n-am cum să vindec un om distrus. Cum se vindecă 
halucinaţiile? Oare doar ele îl chinuie? Sau suferă de ceva mai 
adânc? E suferinţă în inima lui? în mintea lui? 

Tot ce pot face e să-i caut cântecul. îi cercetez inima mai întâi, 
dar e sănătoasă şi puternică, o inimă care va mai bate multă vreme. 
Dau apoi ocol minţii lui şi în cele din urmă intru în ea. Parcă aş păşi 
într-o mlaştină otrăvită. întuneric. Durere. Furie. Şi un gol adânc, 


stăruitor. îmi aminteşte 


de Bucătăreasă, numai că întunericul din ea e altfel, mai rănit, căci 
ce-a trăit Bucătăreasa nu seamănă cu nimic. 

încerc să-i potolesc furia din minte, dar degeaba. Observ, fugar, 
ceva straniu de cunoscut: un crâmpei de formă - ochi galbeni, piele 
neagră, păr negru, față tristă. Putea fi cu mult mai mult, numai să fi 
făcut ce-i cer. Zacharias? 

Cuvintele sunt nişte şoapte în aer, dar nu sunt sigură cine le-a 
rostit. Cerule, în ce m-am băgat? Ajută-mă, strig în mintea mea, deşi 
nu ştiu cui. Tatei, poate. Mamei. Nu ştiu ce să fac. 

— Opreşte-te! 

Cuvântul e o poruncă, nu o rugăminte, şi până şi Marcus se 
întoarce la auzul lui. Vocea aceea nu poate fi ignorată nici măcar de 
stăpânul suprem al Imperiului Războinic. 

în mijlocul camerei stă Zburătorul. Ferestrele nu sunt deschise. 
Nici uşa. Din expresia îngrozită de pe chipul Livi- ei, îmi dau seama 
că şi pe ea a speriat-o apariția bruscă a djinnului. 

— Nu te poate vindeca, împărate, zice Zburătorul cu voce 
gravă, neliniştitoare. Nu suferi de vreo boală. Stafia fratelui tău e 
reală. Nu te va lăsa în pace până când nu te vei supune voinței lui. 

Pentru prima oară după mult, mult timp, pe fața lui Marcus se 
vede altceva decât răutate şi ură. Arată hăituit. 

— Ai ştiutl Zak mi-a spus că a văzut viitorul în ochii tăi. Uită-te 
la mine - uită-te la mine! - şi spune-mi care îmi va fi sfârşitul. 

— Nu-ţi arăt cum vei sfârşi, zice Zburătorul. îți arăt momentul 
cel mai întunecat pe care ţi-l rezervă viitorul. Fratele tău 1-a văzut 
pe al lui. în curând te vei confrunta şi tu cu al tău, împărate. Lasă-l 


în pace pe Sfrâncioc. Las-o în 


pace pe împărăteasă. Ai grijă de Imperiu, altminteri fratele tău a 
murit degeaba. 

Marcus se îndepărtează de Zburător împleticindu-se şi se duce 
spre uşă. îmi aruncă o privire încărcată cu destulă ură încât să-mi 
dau seama că nu şi-a terminat socotelile cu mine, apoi iese. 

Mă întorc spre Zburător, încă tremurând din cauza a ceea ce-am 
văzut în mintea lui Marcus. îmi stă pe buze aceeaşi întrebare pe care 
i-am mai pus-o : Ce joc faci ? Nici măcar nu trebuie s-o rostesc. 

— Nu fac niciun joc, Sfrâncioc, zice djinnul. Chiar dimpotrivă. 


Vei vedea. 


XXXIV 
Elias 


Avem douăsprezece ore până să sosească Războinicii. 
Douăsprezece ore în care să pregătim de luptă câteva mii de Tribali 
aflați în cea mai proastă formă cu putință. Douăsprezece ore ca să 
ducem copiii şi răniții la adăpost. 

Dacă aveam unde fugi, le-aş fi cerut Tribalilor să plece naibii de- 
aici. Dar la est e marea, iar la nord, Pădurea. Dinspre sud şi vest vin 
războinicii. 

Mauth mă trage şi-mi simt măruntaiele tot mai dureroase pe 
minut ce trece. Ştiu că trebuie să mă întorc în Pădure. Dar dacă nu 
fac ceva, mii de Tribali vor fi masacrați. Anticamera se va umple de 
şi mai multe spirite. Iar eu unde voi ajunge? 

Triburile, nu încape îndoială, au de gând să rămână aici şi să 
lupte. Zaldarii care încă sunt în toate minţile pregătesc deja caii, 
armamentul şi armurile. Dar nu ajunge. Deşi suntem mai numeroşi 
decât Războinicii, forța lor de luptă e mai mare. Una e să le întinzi 
ambuscade noaptea şi să-i ataci cu săgeți otrăvite şi altceva să 
înfrunți o armată pe câmpul de luptă, cu oameni care n-au dormit şi 
n-au mâncat cum se cuvine de zile în şir. 

— Banu al-Mauth. 

Vocea Afyei e mai puternică decât cu un ceas în urmă. 

— Sarea are efect. Mai avem încă mulți morţi de care să ne 
ocupăm, dar i-am eliberat de ruh. Spiritele nu-şi mai chinuie 


familiile. 


— Dar avem prea mulți morți, zice Mamie apărând palidă şi 
istovită din spatele Afyei. Şi trebuie să le facem ritualurile de 
înmormântare. 

— Am vorbit cu restul Zaldarilor, zice Afya. Putem aduna o 
armată de o mie de cai... 

— Nu-i nevoie, îi spun. Mă ocup eu. 

Zaldara pare îndoită. 

— Te foloseşti de puterea ta magică? 

— Nu tocmai. 

Stau pe gânduri. Am aproape tot ce-mi trebuie, dar un lucru 
anume mi-ar uşura puţin treaba. 

— Afya, mai ai săgeți din cele pe care le folosiți în timpul 
atacurilor? 

Mamie şi Afya se uită una la alta, iar mama se apropie astfel 
încât s-o pot auzi numai eu. Mă ia de mâini. 

— Ce pui la cale, fiule? 

Poate ar trebui să-i spun. Ar încerca să mă oprească, ştiu sigur. 
Mă iubeşte, iar dragostea ei pentru mine o orbeşte. 

Mă eliberez din mâinile ei, incapabil s-o privesc în ochi. 

— Nu vrei să ştii. 

Plec din tabără, iar Mauth mă smuceşte atât de puternic, încât 
cred că mă va trage în Pădure la fel cum a făcut după ce m-au dus 
djinnii la Laia. 

Dar n-am încotro. 

Aveam unsprezece ani când am ucis prima oară. Am văzut 
chipul inamicului zile în şir după ce a murit. I-am auzit glasul. Pe 
urmă am ucis din nou. Şi din nou. Şi din nou. Foarte curând am 
încetat să le mai văd chipurile. Am încetat să mă întreb cum îi 
cheamă, sau cine a rămas în urma lor. Am ucis pentru că mi s-a 
ordonat, iar pe urmă, scăpat de la Blackcliff, am ucis pentru că am 


fost nevoit, ca să rămân în viață. 


Cândva ştiam exact câte vieți am curmat. Acum nu-mi mai 
amintesc. Undeva pe drum, o parte din mine a învăţat să nu-i mai 
pese. Exact de partea asta trebuie să mă folosesc acum. 

Imediat ce mă gândesc la toate aceste lucruri, legătura dintre 
Mauth şi mine slăbeşte. Nu-mi oferă magie, dar îmi pot continua 
drumul iară să mă doară. 

Armata Războinicilor se opreşte şi îşi ridică tabăra în vârful 
unui platou scund. Corturile lor sunt pete negre pe culoarea palidă 
a deşertului, focurile pentru gătit strălucesc ca stelele în noaptea 
caldă. îmi ia o jumătate de oră de observaţie răbdătoare ca să-mi 
dau seama unde se află comandantul taberei şi încă un sfert ca să- 
mi plănuiesc intrarea - şi ieşirea. Chipul meu e cunoscut, dar majori- 
tatea acelor oameni mă cred mort. Nu se aşteaptă să mă vadă şi asta 
e în avantajul meu. 

întunericul dintre corturi atârnă greu, învăluindu-mă când mă 
strecor la marginea taberei. Cortul comandantului e în mijloc, dar 
soldații l-au ridicat în pripă, au amplasat şi altele în jur, fără să lase 
destul spațiu liber. Nu-mi va fi uşor să ajung la el, dar nici imposibil. 

în timp ce mă apropii, mare parte din mine se împotriveşte. 

Vei învinge, sau vei muri, aud în minte cuvintele Comandantului - 
o amintire veche. Altă cale nu există. Mereu mi se întâmplă la fel, 
înainte să ucid. M-am luptat cu această îndoială chiar şi când 
vânam Măşti ca să poată elibera Laia prizonierii din furgoanele- 
fantomă. Chiar şi atunci mă urmărea. Duşmanii mei vor muri şi vor 
lua cu ei o parte din mine. 

Câmpul de luptă e templul meu. 

Mă apropii de cort şi găsesc un fald ascuns de cei dinăuntru. 
Extrem de încet, fac o tăietură în el. Cinci Măşti, 


printre care şi Comandantul, stau în cort în jurul unei mese, 
mănâncă şi discută despre bătălia care va urma. 

Nu se aşteaptă la sosirea mea, dar sunt Măşti, totuşi. Va trebui să 
mă mişe rapid, înainte să dea alarma. Asta înseamnă să-i dobor mai 
întâi cu săgețile date de Afya. 

Sabia mi-e preot. 

Trebuie s-o fac. Trebuie să decapitez această armată. în felul ăsta 
le dau Triburilor ocazia să fugă. Altfel, Măştile mi-ar ucide poporul, 
familia. I-ar lua sclavi, i-ar bate, i-ar distruge. 

Dansul morţii mi-e rugăciune. 

Dar chiar ştiind ce-ar face Măştile, tot nu simt dorința să ucid. 
Nu vreau să aparțin acestei lumi pline de sânge, violență şi 
răzbunare. Nu vreau să fiu Mască. 

Lovitura de grație mi-e eliberarea. 

Nu contează ce-mi doresc eu. Aceşti oameni trebuie să moară. 
Triburile trebuie apărate. Şi trebuie să renunţ la umanitatea mea. 
Păşesc în cort. 

Şi dezlănțui Masca ascunsă în mine. 


XXXV 


Sfrânciocul 


La o săptămână după ce a atacat-o Marcus pe Liwy, Harper se 
întoarce din Sala Arhivelor, unde a petrecut fiecare clipă de când i- 
am dat misiunea. 

— Arhivarii se pregăteau de mutare, zice el. Peste tot zăceau 
împrăştiate certificate de naştere, de descendență şi arbori 
genealogici. Sclavii Cărturari încercau să facă ordine, dar cum nu 
ştiu să citească, era totul un talmeş-balmeş. 

îmi pune pe birou un teanc de certificate de deces şi se 
prăbuşeşte pe scaun în fața mea. 

— Ai avut dreptate. în ultimii douăzeci de ani, în oraşele sau în 
împrejurimile oraşelor unde s-a aflat la post Comandantul au murit 
din cauze nefireşti zece tatuatori. Unul chiar de curând, nu departe 
de Antium. Ceilalți locuiau din Teritoriile Tribale până în 
Delphinium. Şi am mai găsit ceva. 

îmi întinde o listă cu nume. Sunt treisprezece, toate ale unor 
Aristocraţi din Case cunoscute. Recunosc două, ale unora găsiți 
morţi recent în Antium. îmi amintesc că am citit despre ei în urmă 
cu câteva săptămâni, în ziua când mi-a ordonat Marcus să plec la 
Navium. îmi mai sare în ochi încă un nume. 

— Daemon Cassius, zic eu. De ce mi-e cunoscut numele ăsta? 

— A fost omorât anul trecut în Serra de luptători din rezistența 
Cărturarilor. S-a întâmplat cu câteva săptămâni înainte de 


uciderea tatuatorului serran. Toţi aceşti 


Aristocraţi au fost ucişi puțin înaintea tatuatorilor din localitățile 
respective. în oraşe diferite. Prin metode diferite. Toţi în ultimii 
douăzeci de ani. Toţi Măşti. 

— îmi amintesc acum, zic eu. Cassius era acasă, când a fost 
omorât. Soţia lui 1-a găsit într-o cameră încuiată. Elias şi cu mine 
eram în toiul încercărilor, atunci când s-a întâmplat. Ştiu că m-am 
întrebat cum naiba a reuşit un grup de rebeli Cărturari să omoare 
o Mască. 

— Titus Rufius, citeşte Harper. Ucis într-un accident de 
vânătoare la vârsta de treizeci şi doi de ani, cu nouă ani în urmă. 
Iustin Sergius, otrăvit la douăzeci şi cinci de ani, aparent de către 
un sclav Cărturar care a mărturisit crima cu şaisprezece ani în 
urmă. Caius Sissellius avea treizeci şi opt de ani. S-a înecat într-un 
râu de pe domeniul familiei în care înota dinainte de a şti să meargă. 
Asta a fost acum trei ani. 

—  Avitas, uită-te la vârstele lor, zic eu, examinând numele cu 
grijă. Şi toți erau Măşti. Asta înseamnă că au absolvit Academia 
Blackcliff împreună cu ea. îi cunoştea. 

— Au murit toţi înainte de vreme, mulți din cauze nefireşti. Dar 
de ce? De ce să-i fi ucis? 

— Tau stat cumva în cale, zic eu. Keris a fost întotdeauna 
ambițioasă. Poate că au primit posturi pe care le dorea ea, ori i s-au 
împotrivit în vreun fel, ori... Ah... Ah... 

îmi amintesc ce mi-a spus Quin despre Arius Harper: A fost ucis de 
un grup de Măşti în ziua de după absolvire - toți erau Teste Mari, colegi cu 
Keris. O crimă brutală, mai mult de zece ingi l-au bătut până a murit. 
Aristocraţi cu toții. 

— Nu i-au stat în cale, zic eu, făcând legătura cu ce mi-a spus 
Quin. I-a omorât ca să se răzbune. Ei sunt cei care l-au omorât în 
bătaie pe Arius Harper. Pe tatăl tău. 

Ridic ochii din pergament şi îl privesc pe Arius. Mă întreb dacă 
şi tatăl lui avea ochi verzi. 


Avitas tace îndelung. 


— Eu... Nu ştiam cum a murit. 

Pe toate iadurile! 

— îmi pare rău, zic imediat. Credeam că... of, Avitas. 

— Nu contează, zice el şi parcă dintr-odată i se pare foarte 
interesantă fereastra biroului. E mort de multă vreme. Dar de ce-ar 
conta că l-au omorât pe tata? Comandantul nu-i genul sentimental. 

Mă uimeşte cât de repede trece peste moment şi mă gândesc să 
mă scuz din nou, sau să-i spun că-l înțeleg, dacă nu vrea să se afle 
public cum i-a murit tatăl. Pe urmă îmi dau seama că, de fapt, are 
nevoie să trec şi eu peste asta. Să fiu Sfrâncioc. Să nu-mi bat capul. 

— Nu-i vorba de sentimente, zic eu repede, deşi am îndoieli. 

La urma urmei, Comandantul 1-a luat pe Avitas sub aripa ei, a 
avut grijă de el, cât poate avea cineva ca ea. 

— E vorba de putere. L-a iubit. Ei l-au ucis. I-au luat puterea. 
Omorându-i, şi-o recapătă. 

— Cum putem folosi asta împotriva Comandantului? 

— Le oferim informaţia Paterilor, zic eu. în felul ăsta află 
despre tatuaj, despre tatuatorii morți, despre Arius Harper, despre 
Aristocraţii ucişi - află totul. 

— Avem nevoie de dovezi. 

— Le avem, dau eu din cap spre certificatele de deces. Pentru 
oricine vrea să le vadă. Dacă certificatele astea ajung în mâinile 
câtorva Pateri de încredere, restul nu vor mai dori să se uite peste 
ele. Gândeşte-te cum a manevrat ea ce s-a petrecut în Navium. N-a 
contat că minţea. A contat doar că oamenii au crezut-o. 

— Ar trebui să începem cu Pater Sissellius şi Pater Rufius, zice 
Harper. Sunt aliaţii ei cei mai de nădejde. Iar ceilalți Pateri au 


încredere în ei. 


Timp de trei zile, Harper şi cu mine lansăm zvonuri. Apoi, în 
timp ce sunt la curte şi îl ascult pe Marcus certân- du-se cu un trimis 
Tribal... 

— Aristocrați din promoția ei! Pentru că au omorât un Plebeul 
Dacă vă puteți imagina... 

— Dar nu există dovezi... 

— Nu destule cât să fie închisă, dar Sissellius a văzut 
certificatele de deces. Legătura e clară. Şi ştii cât de mult urăşte el 
vorbele în vânt. în plus, există dovada de pe trupul ei -tatuajul acela 
scârbos. 

După încă două zile, simt schimbarea în aer. îi simt pe Pateri 
distanțându-se de Keris. Unii chiar i se opun fățiș. Când se va 
întoarce la Antium, Comandantul va găsi un oraş mult mai puțin 
primitor decât se aşteaptă. 

în ziua în care se întoarce Dex, căpitanul Alistar mă anunță 
printr-un mesaj că are informații şi îi chem pe amândoi pe terenul 
de instrucţie. 

— Keris ajunge într-o săptămână, zice Dex. 

A venit direct de pe drum, e plin de noroi şi obosit, dar se 
antrenează cu mine chiar şi aşa, ţinând casca jos, ca să nu i se poată 
citi pe buze. Ar fi aproape imposibil de auzit peste zgomotul 
loviturilor de armă şi al icnetelor oamenilor care se luptă. 

— Ştie că ai împrăştiat vorba despre tatuaj şi crime. A trimis doi 
asasini; i-am expediat pe lumea cealaltă înainte să poată ajunge aici, 
dar cerul ştie ce va face ea, după ce soseşte. Mai bine ai grijă ce 
mănânci. Ba chiar şi din ce ți se coace pâinea. 

— A venit direct spre Antium? 

— S-a oprit la Roost, zice Dex. Am urmărit-o, dar aproape că m- 
au dibuit oamenii ei. Pe urmă m-am gândit că mai bine vin încoace. 


O să verific ce-mi spun iscoadele... 


îi alunecă privirea peste umărul meu şi se încruntă. De partea 
cealaltă a curții, la intrarea în cazarmă, se adună un grup de Gărzi 
Negre. La început mă gândesc că s-a stârnit vreo încăierare. Mă 
îndrept repede spre ei, cu buzduganul în mână. 

Unul dintre soldați strigă: 

— Chemaţi blestematul de doctor! 

— N-are rost, e venin de şarpe karka... 

Sunt strânşi în jurul unui camarad care vomită fiere neagră. îl 
recunosc imediat: e căpitanul Alistar. 

— Pe toate iadurile! zic eu şi mă las pe vine lângă el. Chemaţi-l 
pe doctorul cazărmii! Acum/ 

Dar e prea târziu, chiar şi dacă doctorul ar fi fost aici. Fierea 
neagră, petele roşii din jurul nasului şi urechilor lui Alistar... Este, 
într-adevăr, venin de şarpe karka. Omul e terminat. 

Harper îşi face loc prin mulțime şi se lasă în genunchi lângă 
mine. 

— Sfrâncioc, ce... 

— Nimic... zice Alistar apucându-mă cu o mână de uniformă şi 
trăgându-mă mai aproape; vocea îi e doar puțin mai mult decât 
ultima suflare. Nimic... niciun atac... nimic... Sfrâncioc... nu sunt 
nicăieri... 

Strânsoarea lui slăbeşte şi se prăbuşeşte mort. 

Pe ceruri! 

—  Reveniţi la locurile voastre, le spun oamenilor. Executarea! 

Soldaţii se împrăştie, în afară de Dex şi Harper, care se uită cu 
groază la căpitanul mort. 

Mă întind şi smulg un teanc de hârtii din mâna țeapănă a lui 
Alistar. Mă aştept să fie informaţii despre caporalul Favrus. Găsesc, 
însă, rapoarte ale garnizoanelor din nord - transmise direct de 


comandanții acestora. 


— Karkaunii au dispărut, citeşte Harper peste umărul meu, la 
fel de perplex cum mă simt şi eu. Nici măcar un singur atac în 
apropiere de Tiborum. Nimic nici în nordul extrem, de multe luni. 
Caporalul Favrus a minţit. Karkaunii au stat liniștiți. 

—  Karkaunii nu stau niciodată liniştiţi, zic eu. Anul trecut pe 
vremea asta cucereau clanurile sălbaticilor. l-am oprit noi la 
Tiborum. I-am oprit şi în Navium. Şi-au pierdut flota. în teritoriile 
lor sudice bântuie foametea, iar un preot vrăjitor le alimentează 
furia. Ar trebui să facă incursiuni în toate satele de-aici până la 
mare. 

—  Uită-te la asta, Sfrâncioc, zice Harper şi îmi întinde alt 
pergament, după ce a cercetat cadavrul lui Alistar. Probabil că l-a 
găsit în lucrurile lui Favrus. E codat. 

— Descifrează-l, îi ordon eu. Ceva nu-i deloc, dar deloc în 
regulă. Găseşte-l pe Favrus. Moartea lui Alistar nu poate fi o 
întâmplare. E implicat în ea şi caporalul. Trimite mesaje 
garnizoanelor din nord-vest. Să trimită iscoade spre clanurile de 
Karkauni cele mai apropiate. Să afle unde sunt şi ce fac. Vreau 
răspunsuri până la căderea nopţii, Harper. Dacă ticăloşii plănuiesc 
să atace Tiborumul, oraşul ar putea cădea în mâna lor. Poate că deja 
e prea târziu. Dex... 

Vechiul meu prieten oftează, ştie deja că urmează să plece din 
nou la drum. 

— Du-te în nord, îi spun. Verifică trecătorile din munții 
Nevennes. Poate că le forțează ca să ajungă la Delphinium. N-au 
destui oameni să-l cucerească, dar asta nu înseamnă că nu-s destul 
de proşti să încerce. 

— îţi trimit mesaj cu tobele imediat ce aflu ceva, Sfrâncioc. 

Până la căderea nopții avem veşti chiar şi de la cele 
mai îndepărtate garnizoane din nord-vest. Karkaunii şi-au 
abandonat complet taberele din partea vestică. Peşterile sunt goale, 


pe păşuni nu se mai văd animale, cele câteva 


terenuri agricole şi grădini pe care le au sunt necultivate. Imposibil 
să pună la cale un atac împotriva Tiborumului. 


Asta înseamnă că se adună în altă parte. Dar unde? Şi în ce scop? 


XXXVI 


Laia 


Ieşim din palat iară ca Musa să-mi ofere vreo explicație, iar 
singurul semn de nemulțumire pe care îl arată e mersul lui grăbit. 

— Scuză-mă, înălțimea Ta, zic şi-i trag un ghiont în coaste, în 
timp ce cotim pe străduțe necunoscute mie. 

— Nu acum, mârâie el. 

Oricâte întrebări aş vrea să-i pun, în clipa asta avem o problemă 
mai mare, şi anume cum scăpăm de căpitanul Elei- ba. înainte să ne 
scoată din sala tronului, a vorbit scurt cu regele, iar de-atunci se ţine 
la un pas de noi. Musa intră într-un cartier cu case înghesuite, iar 
eu mă pregătesc să devin invizibilă, aşteptându-mă s-o atace pe 
însoțitoarea noastră. Dar el se opreşte pur şi simplu în mijlocul unei 
alei. 

— Ei bine? zice Musa. 

Eleiba îşi drege glasul şi se întoarce spre mine. 

— înălțimea sa Regele Irmand îţi mulţumeşte că l-ai prevenit, 
Laia, şi doreşte să te asigure că nu tratează cu indiferență amestecul 
făpturilor supranaturale în domeniul său. Acceptă oferta lui Darin 
din Serra de a-i furniza arme şi făgăduieşte să-i adăpostească pe 
Cărturari în oraş până când le vor fi construite locuințe 
permanente. Şi doreşte să-ți dea asta, zice Eleiba şi îmi pune în 
palmă un inel de argint cu pecete în formă de trident. Arată-i-l 
oricărui Marinar şi va fi datoria lui de onoare să te ajute. 


Musa zâmbeşte. 


— Ştiam eu că i-ai mers la inimă. 

— Dar prinţesa moştenitoare... 

— Regele Irmand domneşte în Marinn de şaizeci de ani. 
Prințesa Nikla... n-a fost mereu cum e acum. Regele nu are alt 
moştenitor şi nu doreşte să-i submineze autoritatea exprimându-şi 
dezacordul față de părerile ei, însă ştie ce e mai bine pentru poporul 
lui. 

Nu reuşesc decât să încuviințez. 

— Mult noroc, Laia din Serra, zice încetişor Eleiba. Poate că ne 
vom mai întâlni. 

— Pregăteşte oraşul, îi spun eu înainte să-mi pierd curajul. 

Eleiba ridică sprâncenele perfect arcuite, iar eu roşesc, 
simțindu-mă ca o idioată pentru că-i dau sfaturi unei femei cu 
douăzeci de ani mai mare şi mult mai deşteaptă decât mine. 

— Eşti căpitanul gărzii, adaug. Ai putere. Fă tot ce poți, te rog. 
Iar dacă mai ai şi alți prieteni în Teritoriile Libere, spune-le şi lor să 
se pregătească. 

După ce căpitanul a plecat de mult, Musa răspunde întrebării 
mele nerostite. 

— Nikla şi cu mine ne-am căsătorit pe ascuns acum zece ani, 
zice el. Eram doar puţin mai mari ca tine, dar mult mai nesăbuiţi. 
Avea un frate mai mare, care trebuia să fie rege. Dar el a murit, ea 
a fost desemnată prințesă moştenitoare şi ne-am îndepărtat unul de 
celălalt. 

Fac o grimasă, căci enunţul lui e superficial - zece ani de istorie 
expediaţi în patru propoziţii. 

— Nu ţi-am vorbit despre asta pentru că n-avea rost. Suntem 
despărțiți de ani buni. Ea mi-a luat pământurile, titlurile, averea... 

— Şi inima. 

Râsul răguşit al lui Musa răsună cu ecou între pereţii groşi din 


jurul nostru. 


— Şi inima, zice el. Ar trebui să te schimbi şi să-ţi iei lucrurile. 
Spune-i rămas-bun lui Darin. Te aştept la poarta dinspre răsărit cu 
provizii şi informaţii despre legătura mea de-acolo. 

Vede, pesemne, că sunt gata să-i spun un cuvânt de consolare şi 
se face nevăzut în întuneric. Peste jumătate de oră, mi-am împletit 
părul într-o coadă groasă şi am lăsat la fierărie rochia de la Musa. 
Darin e cu Taure şi Zella în curte, întreţine focul în vreme ce femeile 
acoperă cu lut marginile unei săbii. 

Darin ridică privirea, îmi vede bagajul şi vine la mine. 

— Sunt gata într-o oră, zice el după ce îi povestesc cum a decurs 
audiența cu regele. Mai bine spune-i lui Musa să pregătească doi cai. 

— Cărturarii au nevoie de tine, Darin. Iar acum au nevoie şi 
Marinarii. 

Darin îndreaptă umerii. 

— Am acceptat să fac arme pentru Marinari înainte să-mi dau 
seama că pleci aşa curând. Pot să aştepte. Nu rămân aici iară tine. 

— Trebuie să rămâi. lar eu trebuie să încerc să-l opresc pe 
Zburător. Dacă dau greş, oamenii noştri au nevoie de arme cu care 
să lupte. De ce ai suferit atât - de ce am suferit cu toții - dacă nu le 
dăm alor noştri o şansă în bătălie? 

— Unde mergi tu, merg şi eu, zice Darin încet. Aşa ne-am promis. 

— Tii mai mult la promisiunea asta decât la viitorul poporului 
nostru? 

— Vorbeşti ca mama. 

— O spui de parcă ar fi ceva rău. 

— Chiar e ceva rău. Mama a pus Rezistenţa - şi poporul ei - mai 


presus de orice: de soţ, de copii, de ea însăşi. Dacă ai şti... 


Simt furnicături pe gât. 

— Dacă aş şti ce? 

— Nimic, oftează el. 

— Nu, îi răspund. Ai mai spus asta. Ştiu că mama n-a fost 
perfectă. Şi am auzit zvonuri prin oraş. Dar n-a fost aşa cum vrea 
Prințesa Nikla s-o facă să pară. N-a fost un monstru. 

Darin îşi aruncă şorțul pe o nicovală şi începe să înghesuie 
unelte într-un sac, refuzând încăpățânat să vorbească despre 
mama. 

— Ai nevoie de cineva care să aibă grijă de tine, Laia. Nu-i ai 
alături pe Afya şi nici pe Elias. Cine-i mai potrivit decât fratele tău? 

— L-ai auzit pe Musa. Are pe cineva care mă va ajuta. 

— Ştii despre cine-i vorba? Ţi-a spus vreun nume? De unde ştii 
că poți avea încredere în persoana respectivă? 

— Nu ştiu, dar am încredere în Musa. 

— Dece? Abia îl cunoşti, la fel cum abia îl cunoşteai pe Keenan - 
iartă-mă, pe Zburător. La fel cum abia îl cunoşteai pe Mazen... 

— M-am înşelat în privinţa lor. 

Sunt tot mai iritată, dar mă stăpânesc; el e furios pentru că se 
teme, iar eu cunosc bine sentimentul ăsta. 

— Dar în privința lui Musa nu cred că mă înşel, adaug. Mă 
scoate din sărite şi mă calcă pe nervi, dar s-a dovedit sincer. Şi are 
- amândoi avem - puteri magice, Darin. Cu altcineva nici măcar nu 
pot vorbi despre asta. 

— Poţi vorbi cu mine. 

— După Kauf, abia dacă puteam vorbi cu tine despre micul 
dejun, darămite despre magie. 

Urăsc treaba asta. Urăsc să mă cert cu el. O parte din mine ar 
vrea să se dea bătută. Să-l lase să mă însoțească. Aş fi mai puţin 


singură şi m-aş simți mai puţin speriată. 


Frica ta nu contează, Laia, şi nici singurătatea ta. Contează 
supraviețuirea Cărturarilor. 

— Dacă mi se întâmplă ceva, îi spun, cine va vorbi în numele 
Cărturarilor? Cine ştie adevărul despre planul Zburătorului? Cine 
va avea grijă ca Marinarii să se pregătească, indiferent de urmări? 

— Pe toate iadurile, Laia, taci! 

Darin nu ridică niciodată vocea. Sunt atât de surprinsă încât 
şovăi. 

— Vin cu tine şi gata, zice el. 

Oftez; speram să n-ajungem aici, chiar dacă bănuiam că se poate 
întâmpla. Fratele meu, încăpățânat ca soarele. Acum înțeleg de ce 
Elias mi-a lăsat un bilet când a dispărut, acum multe luni, în loc să- 
şi ia rămas-bun. Nu din cauză că nu-i păsa de mine. Din cauză că îi 
păsa prea mult. 

— O să mă fac pur şi simplu nevăzută, îi spun. Nu mă poți 
urmări. 

Darin îmi aruncă o privire neîncrezătoare şi scârbită. 

— N-ai face aşa ceva. 

— Aş face-o, dacă aş crede că te pot opri să vii după mine. 

— Aştepţi pur şi simplu să mă împac cu treaba asta, zice Darin. 
Să mă uit cum pleci, ştiind că ultimul membru al familiei care mi-a 
mai rămas îşi riscă iar pielea... 

— Asta-i bună! Dar tu ce-ai făcut, întâlnindu-te cu Spiro atâtea 
luni? Tu eşti singurul care mă poate înțelege, Darin. 

De data asta nu-mi pot stăpâni furia şi-mi curg cuvintele din 
gură ca otrava. N-o spune, Laia! Nu! Dar o spun. Nu mă pot opri. 

— Raidul acela s-a întâmplat din cauza ta. Buna şi Bunu au 
murit din cauza ta. M-am dus la Blackcliff din cauza ta. M-am ales 
cu asta din cauza ta, zic, şi trag de guler ca să-i arăt K-ul 
Comandantului. Am traversat jumătate din 


blestemata asta de lume, mi-am pierdut singura prietenă adevărată 
din viața mea şi l-am văzut pe bărbatul iubit înlănțuit într-un iad 
subpământean din cauza ta! Aşa că nu-mi spune mie că-mi risc 
pielea. Nu îndrăzni! 

Nu ştiam câte am adunat în mine până când n-am deschis gura 
să strig la el. lar acum mânia curge şuvoi din mine şi-mi pulsează în 
corp. 

— Tu rămâi aici, mă răstesc la el. Faci arme! Dai o şansă luptei 
noastre! Le datorezi asta lui Buni şi lui Bunu, lui Izzi, lui Elias şi mie. 
Să nu crezi că uit! 

Darin rămâne cu gura căscată, iar eu ies cu paşi mari şi trântesc 
uşa fierăriei în urma mea. Furia mă face să gonesc de la şantierul 
naval prin tot oraşul, iar când mă apropii de poarta de vest, îmi iese 
în cale Musa. 

—  Spectaculoasă ceartă, zice el alergând să țină pasul cu mine, 
tainic ca un spectru. Nu crezi că ar trebui să-i ceri scuze înainte să 
pleci? Ai fost cam dură. 

— Există ceva la care să nu tragi cu urechea? 

— Nu pot, nălucile bârfesc, ridică el din umeri. Dar mi-a plăcut 
să aud că recunoşti în sfârşit cu voce tare ce simţi pentru Elias. 
Altfel, nu vorbeşti niciodată despre el. 

îmi ia faţa foc. 

— Elias nu-i treaba ta. 

—  Câtă vreme nu te împiedică să-ţi ţii promisiunea, sunt de 
acord, aapan, zice MUSEL Te duc unde te-aşteap- tă calul. Găseşti în 
desagi hărți şi provizii. Am însemnat un drum direct spre vest, prin 
munți. Ar trebui să ajungi la Pădurea din Dusk în ceva mai mult de 
trei săptămâni. Legătura mea se va întâlni cu tine dincolo de 
Pădure şi te va duce la Antium. 

Ajungem la poarta de apus chiar când un clopot din apropiere 
bate miezul nopții. Odată cu ultima lui bătaie, se aude un fâşâit. Un 
pumnal scos din teacă. Mă întind 


după propria mea armă şi chiar atunci îmi vâjâie ceva pe lângă 
ureche. 

Lângă mine izbucnește o ciripeală furioasă şi nişe mânuțe mă 
împing. Mă arunc la pământ şi îl trag pe Musa după mine chiar când 
ne trece o săgeată pe deasupra capetelor. Altă săgeată trasă pe 
întuneric ratează şi ea ținta, căzând din aer la jumătatea drumului, 
grație nălucilor lui Musa. 

— Nikla! mârâie Musa. leşi la iveală! 

Umbrele se mişcă şi din întuneric apare prințesa moştenitoare. 
Se uită încruntată la noi, deşi fața abia i se vede de sub ghulii care 
mişună pe tot corpul ei. 

— Trebuia să mă gândesc că trădătoarea de Eleiba o să vă dea 
drumul, şuieră ea. Va plăti pentru asta. 

Se aud paşi care se apropie - soldaţii Niklei ne înconjoară. încet, 
pe nesimţite, Musa se aşază între mine şi prinţesă. 

— Fii chibzuită, te rog. Ştim amândoi... 

— Nu vorbi cu mine! mârâie prințesa la Musa, iar ghulii 
croncănesc bucuroşi când îi aud durerea. Ai avut ocazia altă dată. 

— Când mă năpustesc spre ea, fugi, îmi şopteşte Musa neauzit. 

Abia îi înțeleg vorbele, că-l şi văd ţâşnind pe lângă mine direct 
către Nikla. Gărzi de corp în armuri argintii apar imediat din 
întuneric şi îl atacă pe Musa atât de iute, încât nu mai văd decât un 
vârtej încețoşat. 

Nu-i pot lăsa pe oamenii prințesei să-l înşface. Cerul ştie ce-ar 
putea să-i facă. Dar dacă rănesc vreun Marinar, s-ar putea ca Regele 
Irmand să se întoarcă împotriva noastră, înşfac pumnalul de mâner, 
dar o mână mă trage în spate. 

— Du-te, surioară, zice Darin, cu o bâtă în mână. 

în spatele lui sunt Taure, Zella şi un grup de Cărturari din tabăra 
de refugiați. 


— Avem noi grijă să nu moară nimeni. Pleacă de-aici. Salvează- 
ne! 

— Musa- şi tu -dacă vă arestează... 

— Ne descurcăm noi, zice Darin. Ai avut dreptate. Trebuie să ne 
pregătim. Şi dacă nu pleci, nu vom mai apuca. Goneşte, Laia! 
Opreşte-l! Sunt alături de tine, aici, îmi spune el, atingându-mi 
inima. Du-te! 

Şi, la fel ca în ziua aceea de demult, din Serra, cu vocea 


fratelui meu răsunându-mi în urechi, o rup la fugă. 


în primele trei zile de drum abia dacă mă opresc, aştep- tându- 
mă ca Nikla şi oamenii ei să mă găsească în orice moment. îmi trec 
prin minte toate posibilitățile, un şir de coşmaruri care se succedă 
rapid: Marinarii îi înving pe Darin, Musa, Zella şi Taure. Regele 
trimite soldaţii să mă aducă înapoi cu forța. Cărturarii sunt lăsați 
să moară de foame - sau şi mai rău, sunt alungaţi din Adisa şi 
trebuie să se refugieze iar. 

Dar în a patra dimineață mă trezeşte înaintea zorilor un ciripit 
discret la ureche. Simt acest sunet atât de legat de Musa, încât mă 
aştept să-l văd, când deschid ochii. Găsesc însă doar un pergament 
pe piept, cu un singur cuvânt scris pe el. 

Teferi. 

După aceea nu mă mai uit în urmă, ci înainte. Aşa cum a spus 
Eleiba, de fiecare dată când mă opresc la o stație de poştă şi arăt 
inelul regelui, primesc un cal odihnit şi provizii, fără să mi se pună 
întrebări. Ajutorul ăsta nici nu putea pica mai bine, căci mă simt 
cuprinsă de disperare. Fiecare zi aduce şi mai aproape Luna 
Grânelor şi victoria Zburătorului. Fiecare zi creşte posibilitatea ca 
el să găsească un mijloc prin care să-l păcălească pe Sfrâncioc să-i 


dea inelul cu care îşi va elibera neamul de djinni. 


In timp ce călăresc, mă gândesc la restul profeţiilor Shaevei. 
Rândul despre Măcelar mă îngrijorează, dar nu la fel de mult ca 
Morţii se vor scula şi nimeni n-o să poată supraviețui. înțelesul e clar: 
urmează să mor. 

Dar chiar dacă e o profeție, asta nu însemnă că-i cioplită în 
piatră. 

întâlnesc mulți alți călători, însă pecetea regelui de pe şaua mea 
mă fereşte de întrebări şi nici eu nu-i invit la vorbă. După o 
săptămână de traversat munții şi zece zile de galop printre ferme cu 
relief blând, apare la orizont Pădurea din Dusk - o dungă încețoşată 
sub norii pufoşi. La o asemenea distanță de oraşele mari nu mai 
există stații de poştă, iar fermele şi satele se află departe unele de 
altele. Dar nu mă simt singură şi încep să mă gândesc la ce va urma. 

Curând mă voi întâlni cu Elias. 

îmi amintesc ce-am spus când am răbufnit în timpul certei cu 
Darin: bărbatul iubit. 

Am crezut că-l :ubesc pe Keenan, dar dragostea aceea s-a născut 
din disperare şi singurătate, din nevoia de a-mi vedea strădaniile şi 
pe mine însămi reflectate în altcineva. 

Ce simt pentru Elias e altfel, o flacără pe care o păstrez aproape 
de inimă când mă lasă puterile. Uneori, călătorind în toiul nopții, 
îmi imaginez viitorul împreună cu el. Dar nu îndrăznesc să-l văd 
prea de-aproape. Cum aş putea, când nu se poate împlini vreodată? 

Mă întreb ce s-a întâmplat cu el în lunile de când ne-am 
despărțit. S-a schimbat? Mănâncă? Are grijă de el? Sper din suflet 
că nu şi-a lăsat barbă. I-am urât barba! 

Pădurea se transformă dintr-o dungă neclară şi îndepărtată 
într-un zid de trunchiuri contorsionate pe care le cunosc bine. 
Chiar şi sub strălucirea de la prânz a soarelui de vară, Anticamera 


arată amenințătoare. 


Las calul să pască şi, când mă apropii de lizieră, dinspre 
coroanele noduroase ale Pădurii începe să bată un vânt. Frunze 
ridică şoapte blânde. 

— Elias? 

E neobişnuit de linişte, nu se aud văicărelile sau tipetele 
spiritelor. Mă simt cuprinsă de angoasă. Dacă Elias n-a reuşit să le 
treacă dincolo? Dacă a pățit ceva? 

Tăcerea Pădurii mă face să mă gândesc la un prădător care 
pândeşte ascuns în iarbă, aşteptându-şi victima neştiutoare. Dar pe 
măsură ce soarele coboară spre apus, în mine se ridică un întuneric 
cunoscut care mă îmboldeşte spre copaci. Am simţit acest întuneric 
şi cu Zburătorul, acum multă vreme, când încercam să obțin 
răspunsuri de la el. L-am simţit şi la moartea Shaevei, când am 
crezut că djinnii intenționau să-i facă rău lui Elias. 

Nu simt că acest întuneric ar fi malefic. II simt parte din mine. 

Păşesc încordată printre copaci, cu pumnalul în mână. Nu se 
întâmplă nimic. Pădurea tace, dar păsările continuă să cânte şi prin 
tufăriş mişună animale mici. Nu se apropie niciun spirit. Intru mai 
adânc, îngăduindu-i acelui întuneric să mă tragă tot înainte. 

După ce ajung destul de departe, umbra se îndeseşte. O voce mă 
strigă. 

Nu - nu-i o voce. Sunt mai multe, dar vorbesc în cor. 

Bun venit în Anticameră, Laia din Serra, torc vocile. Bun venit în casa 
şi în închisoarea noastră. Hai, apropie-te. 


XXXVII 
Elias 


Măştile nu observă săgețile decât când prima victimă cade cu 
faţa în farfuria cu orez. Sunt încrezătoare - iscoadele le-au spus că 
Tribalii vor fi uşor de cucerit, aşa că n-au pus soldaţi să stea de 
gardă, convinse că se pot descurca prin forțe proprii. 

Forțe extraordinare, dar nu suficiente. 

O Mască mă vede şi respinge din aer două săgeți, apoi se 
năpusteşte asupra mea, cu paloşele apărute în mâini ca printr-o 
vrajă. 

Dar pe mine mă înghite întunericul - am şi eu o vrajă. Cu toate 
că sunt departe de Anticameră, sunt în stare de suficientă magie 
fizică încât să mă învârt ca vântul, să ajung dedesubt şi să înfig altă 
săgeată în el. Alte două Măşti sar spre mine cu săbiile în aer, în timp 
ce a treia - comandantul taberei - fuge să dea alarma. 

Zbor ca vântul fix în fața lui şi mă folosesc de fracțiunea de 
secundă în care e surprins ca să-i înfig un tăiş în gât. Nu gândi, Elias, 
doar mişcă-te! Mi se umplu mâinile de sânge şi mă abțin cu greu să 
nu mă desfăt în violență, dar se apropie alte Măşti, iar corpul 
comandantului se transformă într-un scut bine-venit, care se zbate 
când săbiile tovarăşilor săi îi străpung armura. îl împing spre una 
dintre Măştile rămase şi sar spre cealaltă, reuşind să mă ghemuiesc 
în fața pumnului său şi să mă feresc milimetric de genunchiul cu 


care încearcă să mă lovească în barbă. 


Are un spaţiu gol în armură chiar deasupra încheieturii mâinii, 
aşa că îl prind şi îi înfig în locul acela ultima săgeată primită de la 
Afya, înainte ca el să mă trântească la pământ. Peste câteva 
secunde, cineva îi trage corpul prăbuşit peste mine şi ultima Mască 
mă înşfacă de gât. 

Eşti muritor. Shaeva mi-a amintit acest lucru înainte s-o omoare 
Zburătorul. Dacă mor aici, Anticamera rămâne nepăzită. Acest 
gând îmi dă putere să-l lovesc pe agresor cu genunchiul în vintre şi 
să mă smulg din strânsoarea lui. Ii înşfac pumnalul din teacă şi îl 
înjunghii în piept o dată, de două ori, de trei ori, înainte să-i spintec 
gâtul cu tăişul. 

Cortul, care a fost până acum un vârtej de mişcare, se potoleşte 
dintr-odată şi nu se mai aude decât gâfâitul meu. Afară, vocile 
soldaţilor cresc şi scad, râd şi se plâng, iar larma din tabără ascunde 
tărăboiul provocat de atacul meu. 

Cineva din rândul Războinicilor va găsi Măştile destul de 
curând, aşa că o şterg pe unde am venit şi reuşesc să ajung la 
marginea taberei, unde fur un cal. Când se dă prima alarmă, sunt 
deja departe şi gonesc spre vest, spre cel mai apropiat turn cu tobe. 

Mă descurc repede cu legionarii care stau de pază la intrare. 
Unul dintre ei e oarecum nemulțumit când îi trag o săgeată în piept, 
iar celălalt îşi dă seama ce se petrece exact când i se înfige paloşul 
meu în gât. Deja ucid cu mai multă uşurinţă şi iată că am ajuns până 
la jumătatea scărilor din turn, aproape de dormitoare, când o parte 
din mine începe să strige: Nu meritau să moară. Nu ti-au făcut nimic. 

Ultimul om, cel din turn, este toboşarul-şef, şi stă la ultimul etaj 
lângă o tobă lată cât e el de înalt, ascultând atent, cu urechea 
antrenată, alt turn cu tobe dinspre nord. Transcrie ce aude pe 
pergamente lungi şi, cufundat în muncă, nu mă aude când mă 
apropii. Deja am obosit să mă mai furişez şi îl vreau speriat, aşa că 


apar pur şi simplu în uşă, ca un 


coşmar acoperit de glod uscat, cu armele scoase din teacă, şiroind 
de sânge. 

—  Ridică-te, îi spun calm. Du-te la tobă. 

— Eu... Eu... 

Se uită din vârful turnului la uşa postului de pază de jos. 

— Sunt morți, dacă nu ţi-ai dat seama deja, îi fac eu semn cu 
mâna însângerată. Mişcă-te! 

El îşi adună bețele, dar, de frică, le scapă de două ori pe jos. 

— Vreau să baţi un mesaj pentru mine. lar dacă schimbi fie şi o 
iotă, îmi voi da seama, zic eu şi mă apropii, ridicând unul dintre 
paloşele Teluman. 

— Dacă transmit un mesaj fals, comandantul meu o să... osămă 
omoare. 

— Comandantul tău e o Mască înaltă, cu piele deschisă, barbă 
blondă şi o cicatrice care coboară de pe barbă pe gât? 

'Toboşarul face semn din cap că da, iar eu îl liniştesc: 

— E mort. Şi dacă nu transmiți un mesaj fals, te spintec şi te 
arunc din turn. Tu alegi. 

Mesajul le ordonă legiunilor pregătite să atace triburile să se 
întoarcă la o garnizoană aflată la 80 de kilometri şi insistă ca 
ordinul să fie executat imediat. După ce toboşarul îşi termină 
treaba, îl omor. Pesemne ştia şi el că asta îl aştepta. Dar tot nu-l pot 
privi în ochi. 

Armura mea arată respingător şi nu-i pot suporta duhoarea, aşa 
că mă descotorosesc de ea, fur haine dintr-o magazie şi mă întorc 
spre Anticameră. Cu cât mă apropii, cu atât mă simt mai uşurat. 
Triburile au la dispoziţie multe ore până când Războinicii îşi vor da 
seama că au primit un mesaj fals. Familia mea va reuşi să fugă din 
Imperiu. Şi, în sfârşit, am înțelepciunea de care e nevoie ca să trec 


spiritele dincolo. Să încep să restabilesc echilibrul. E timpul. 


îmi dau seama pentru prima oară că ceva e în neregulă - foarte 
în neregulă - când mă apropii de hotar. Zidul ar trebui să fie înalt şi 
auriu, strălucind de forță. Dar pare şters, aproape inconsistent. Mă 
gândesc să-l dreg cumva, dar după ce trec de lizieră mă izbeşte 
durerea spiritelor, o explozie de amintire şi confuzie. Mă silesc să- 
mi aduc aminte nu de ce i-am ucis pe toți acei Războinici, ci cum m- 
am simţit. Cum am murit şi eu puţin. Alung din minte triburile, pe 
Mamie şi pe Aubarit. Simt că Mauth creşte prudent înăuntrul meu. 
Chem cel mai apropiat spirit, iar el pluteşte spre mine. 

— Bun venit în Anticameră, tărâmul spiritelor, îi spun. Eu sunt 
Păzitorul Sufletelor şi mă aflu aici ca să te ajut să treci dincolo. 

— Sunt mort? şopteşte spiritul. Credeam că visez... 

Magia mă face să simt spiritele mai bine ca oricând, să 
le înţeleg viețile, nevoile. înțeleg peste o clipă că spiritul de lângă 
mine vrea iertare. Dar cum să i-o ofer? Cum reuşea Shaeva să facă 
asta, şi încă atât de repede, numai cu un gând? 

Enigma îmi slăbeşte o clipă forța şi chiar atunci, urletele 
spiritelor ajung la apogeu. îmi dau seama imediat de ceva ciudat: o 
schimbare în Pădure. Terenul pare diferit. Este diferit. 

După ce consult harta din capul meu, îmi dau seama de ce. E 
cineva aici - cineva care n-ar trebui să fie. 


Şi oricine o fi a găsit drumul spre crângul cu djinni. 


XXXVIII 


Sfrânciocul 


Stau aplecată peste birou, cufundată în gânduri, când simt o 
mână pe umăr. Dau s-o retez cu pumnalul pe care-l înşfac imediat, 
dar recunosc ochii lui Harper, verzi ca marea. 

— Să nu mai faci asta, dacă nu vrei să rămâi fără vreo 
prelungire, mârâi eu. 

Harababura de foi de pe birou stă mărturie zilelor de cercetare 
obsesivă a rapoartelor lui Alistar. Mă ridic în picioare şi ameţesc. 
Probabil că am sărit peste o masă. Sau peste trei. 

— Câte ceasul? 

— Al treilea clopot înainte de răsărit, Sfrâncioc. lartă-mă că te 
deranjez. Dex tocmai a trimis un mesaj. 

— Era şi timpul. 

Au trecut aproape patru zile fără vreo veste de la el şi începeam 
să mă întreb dacă nu s-o fi abătut vreo nenorocire asupra 
prietenului meu. 

Ţin pergamentul în lumina lămpii din mâna lui Harper. Abia 
atunci îmi dau seama că-i răvăşit şi fără cămaşă, cu toți muşchii 
încordaţi. Are buzele subțiate şi 1-a părăsit calmul pe care îl degajă 
de obicei. 

— Ce s-a întâmplat? 

— Citeşte. 

Armată Karkaună de aproape cincizeci de mii se adună sub conducerea 


lui Grimarr în Trecătoarea Umbral. Adună legiunile. Vin spre Antium. 


— Mai e ceva, Sfrâncioc, zice Avitas. Am încercat să decodific 
scrisoarea pe care am găsit-o asupra lui Alistar, dar ea a scris-o cu 
cerneală care devine invizibilă. Până la urmă n-a mai rămas decât 
semnătura. 

Ea. 

— Keris Veturia. 

Avitas încuviințează şi mie îi vine să urlu. 

— Scorpie trădătoare! mârâi. Probabil că s-a întâlnit cu 
Karkaunii când a fost la Roost. Unde naiba-i caporalul Favrus? 

— L-am găsit mort în camera lui. Niciun fel de rană. Otravă. 

Keris a trimis un asasin să-i facă felul, la fel cum a pus pe cineva 
să-l omoare pe căpitanul Alistar. Ştiu cât de mult doreşte să devină 
împărăteasă, iar intenţiile ei sunt evidente de-acum. Nu vrea să 
ştim că Grimarr se apropie de noi. Vrea ca eu şi împăratul Marcus 
să părem nişte proşti - proşti incompetenţi şi periculoşi. Ce 
contează că un vrăjitor însetat de sânge ar urma să asedieze 
Antium? Ştie prea bine că, având întăriri, îi putem învinge pe 
Karkauni - deşi ne va costa să ţinem piept unei armate de cincizeci 
de mii de oameni. Mai rău de-atât, se va folosi de haosul născut de 
un asediu ca să-i distrugă pe Marcus, Livia şi pe mine. Pe urmă îi va 
alunga pe Karkauni, va fi considerată un erou şi va obține ceea ce 
şi-a dorit dintotdeauna şi fără îndoială că i-a promis Zburătorul: 
tronul. 

Iar eu nu pot dovedi nimic. Chiar dacă simt până în măduva 
oaselor că asta are de gând. 

Nu trebuie să se întâmple aşa, Sfrâncioc. Tine minte asta, înainte de 
sfârşit. 

— Trebuie să-i spunem împăratului, zic eu. 

Şi trebuie să-1 conving cumva s-o scoată pe Livia din oraş. Dacă 


vine încoace armata lui Grimarr, nu există 


pentru ea loc mai periculos. în Antium va fi haos. Iar Keris se 
hrăneşte din haos. 

într-o oră, suntem înarmaţi şi închişi în sala de război a 
împăratului Marcos. Prin tot oraşul aleargă soli care îi cheamă 
încoace pe generalii Imperiului, cei mai mulți Pateri ai caselor lor. 
Ni s-au adus o duzină de hărți, fiecare reprezentând o secțiune de 
teren din nord. 

— De ce n-am ştiut nimic despre asta? întreabă generalul 
Crispin Rufius, şeful Casei Rufia, în timp ce se învârte prin cameră, 
şiret ca un vultur. 

Acum câteva luni, Marcus 1-a aruncat pe fratele lui Crispin de 
pe Stânca Cardium. Nu mă aştept să ne sprijine. 

— Garnizoanele acelea trimit rapoarte zilnic, adaugă el. Dacă 
se întâmpla ceva neobişnuit, ar fi trebuit să-şi dea seama zeci de 
oameni. 

Marcus lasă capul pe-o parte, ca şi cum ar asculta ceva ce noi, 
restul, nu putem auzi. Paterii schimbă priviri între ei, iar eu mă 
stăpânesc să înjur. Nu-i deloc momentul ca împăratul nostru să 
înceapă să discute cu fratele lui mort. Marcus murmură ceva, apoi 
dă din cap. Dar când în sfârşit vorbeşte, glasul îi sună perfect calm. 

— Rapoartele au fost contrafăcute, zice el, de cineva care îşi 
pune propriile interese mai presus de cele ale Imperiului, fără 
îndoială. 

Aluzia e evidentă, şi chiar dacă n-am niciun indiciu că Rufius e 
implicat cumva în măsluirea rapoartelor, restul bărbaţilor din 
încăpere îl privesc bănuitor. El se înroşeşte la față. 

— Vreau să spun că este foarte neobişnuit. 

— Aşa s-a întâmplat, zic eu cu o mână pe paloş, ca să-i amintesc 
că i-am ademenit fratele şi pe Paterii celorlalte Case în Villa Aquilla, 
prinzându-i în capcană ca să fie duşi apoi pe Stânca Cardium, unde 
şi-au găsit moartea. Acum suportăm consecințele. Cine a pus la cale 
treaba asta vrea 


ca Imperiul să fie slab. Şi nu există slăbiciune mai mare decât 
luptele interne. Puteţi discuta mai departe de ce n-am ştiut de atacul 
Karkaunilor, sau ne puteți ajuta să-i oprim. 

în cameră se face linişte, iar Marcus profită de moment şi indică 
pe hartă locul unde este Trecătoarea Umbral de la nord de Antium. 

— Grimarr adună oamenii chiar în nordul trecătorii, zice el. De 
acolo se ajunge la Antium în patru zile, călare pe un cal bun, sau în 
două săptămâni, cu o armată. Discutăm în contradictoriu ore în şir. 
Antium e păzit de şase legiuni - treizeci de mii de oameni. Un 
general vrea să trimitem o legiune să-l oprească pe Grimarr înainte 
să se apropie de oraş. Căpitanul gărzii oraşului, vărul meu Baristus 
Aquillus, se oferă să preia conducerea unei trupe mai mici. Eu mă 
plimb iritată de colo până colo. Fiecare minut în care nu luăm o 
hotărâre este un minut în care Comandantul se apropie şi mai mult 
de Antium, un minut în care Keris şi Karkaunii pun în pericol 
vieţile surorii şi nepotului meu. 

Paterii îl presează pe Marcus, iar eu mă aştept să se dovedească 
dintr-o clipă în alta instabil. Dar deocamdată pare ca pe vremuri, 
de parcă ameninţarea l-ar fi scos din nou la iveală pe acel duşman 
perfid care ne-a chinuit pe Elias şi pe mine în ultimii ani petrecuți 
la Blackceliff. 

în zori, generalii pleacă cu noi ordine: să înarmeze şi să 
pregătească de luptă legiunile şi să pună la cale apărarea oraşului 
Antium. Tobele bat necontenit, cerând ajutor de la guvernatorii din 
Silas şi Estium. între timp, Marcus convoacă rezerviştii. Nici n-ar fi 
fost nevoie, cetăţenii din Antium sunt Războinici pur sânge. 
Grimarr şi oamenii lui ne-au devastat portul. La vestea unui nou 
atac, sute de tineri, bărbaţi şi femei, vin din tot oraşul la cazarmă să 


se ofere voluntari, dornici să se răzbune. 


— Stăpâne. 

După ce pleacă ceilalți, îl iau deoparte pe împărat. Aş fi dorit un 
moment mai potrivit, dar nimeni nu ştie cum i se schimbă dispoziția 
lui Marcus dintr-o clipă în alta. Iar acum pare la fel de întreg la 
minte ca în vremurile bune. 

— Există problema soţiei şi a moştenitorului tău. 

Corpul lui Marcus rămâne nemişcat. Ascultă vocea care 
îi vorbeşte numai lui - vocea stafiei lui Zak. Rog în tăcere spiritul să- 
1 facă rezonabil pe împărat. 

— Ce-i cu ei? zice el. 

— Dacă va avea loc un asediu, n-ai dori în niciun caz ca ei să fie 
aici. Nu mai e nici măcar o lună până la Luna Grânelor. Livia 
urmează să nască atunci. Te sfătuiesc s-o duci undeva la adăpost, 
ideal în Silas sau Estium. 

— Nu. 

— Nu-i ameninţă doar asediul, zic eu. Keris va ajunge aici peste 
câteva zile. A mai încercat deja să-i curme viața împărătesei. E 
furioasă. Şi va încerca din nou. Trebuie să luăm măsuri înainte să 
se întâmple asta. Dacă nu ştie unde se află Liwy şi moștenitorul tău, 
n-o să le poată face rău. 

— Dacă îmi evacuez soţia şi copilul nenăscut din Antium, 
oamenii vor crede că mă tem de ticăloşii aceia cu fețe pictate şi 
acoperiți cu blănuri. 

Nu-şi mută atenţia de la harta dinaintea lui, dar toți muşchii îi 
sunt încordați. Abia reuşeşte să-şi țină firea. 

— Copilul trebuie să se nască în Antium, în palatul împăratului, 
de față cu martori, ca să nu existe îndoieli cine îi sunt părinții. 

— îi putem evacua discret, zic eu. 

Simt că mi se strecoară disperarea în glas. Trebuie să asigur 
regența. Trebuie să nu las pe nimeni să-i facă rău copilului surorii 


mele. Am greşit deja destul în privința asta. 


— Nu trebuie să ştie nimeni că împărăteasa a plecat. Oraşul se 
va pregăti pentru război. Paterii nici nu vor băga de seamă. 

— Dintr-odată, te interesează foarte tare supraviețuirea 
dinastiei mele. 

— Livia este singura soră care mi-a mai rămas, zic eu. Nu vreau 
să moară. Iar în ce priveşte dinastiei, îți sunt Sfrâncioc. Nu-ţi voi 
insulta inteligența spunându-ţi că-mi placi, stăpâne. Te consider... 
dificil. Dar soarta mea şi a surorii mele se leagă de soarta ta, iar dacă 
dinastia ta se prăbuşeşte, murim amândouă. Te rog, du-i undeva la 
adăpost pe Livia şi pe copil. Cred că asta ar fi vrut şi el, adaug eu, 
respirând adânc. 

Nu rostesc numele lui Zacharias. Simplul fapt că-l pomenesc se 
poate dovedi fie genial, fie o prostie inadmisibilă. Marcus ridică în 
sfârşit privirea de pe hartă. încleştează fălcile şi strânge pumnii. Mă 
pregătesc să fiu lovită... 

Dar el şuieră printre dinţi, cuprins parcă de o durere bruscă: 

—  Trimite-o la familia mea. Părinții mei sunt în Silas. Să nu afle 
nimeni, mai ales Scorpia de la Blackcliff. Dacă moştenitorul meu 
păţeşte ceva, te alegi cu capul într-un par, Sfrâncioc. Iar după ce 
pleacă împărăteasa, vreau să te 


întorci aici. Avem ceva de făcut, tu şi cu mine. 


La orizont s-au adunat nori amenințători, grei şi joşi. îmi 
miroase a furtună. Liwy trebuie să pornească la drum înainte să se 
dezlănțuie vijelia. 

Faris are oameni înşiraţi pe toată strada, iar ei ştiu că 
împărăteasa se duce să-şi viziteze o mătuşă bolnavă de la marginea 
oraşului. După ce se lasă noaptea, caleaşca se va întoarce cu altă 


femeie îmbrăcată ca Liwy. 


—  Rallius şi cu mine ne descurcăm, Sfrâncioc, zice Faris şi se 
uită întrebător la Gărzile Negre din capătul drumului - zece 
luptători vajnici, aleşi pe sprânceană. 

—  Călătoriți împreună cu singura mea soră şi cu moştenitorul 
imperiului, îi spun. Nici dacă aş trimite o legiune întreagă, tot n-ar 
fi destul. 

— E o prostie, zice Livia în timp ce o urc în caleaşcă şi cade 
primul strop de ploaie. Nu vom ceda oraşul. Tu nu-l vei ceda. 

— Vin Karkaunii, e adevărat, dar vine şi Keris, zic eu. Aproape 
te-am pierdut pentru că n-am fost destul de grijulie cu ea. Singurul 
motiv pentru care mai trăieşti... 

— Ştiu, zice blând sora mea. 

Nu m-a întrebat nimic despre vindecare - şi nici de ce n-am mai 
vindecat-o vreodată. Ştie, probabil, că nu vreau să vorbesc despre 
asta. 

— Nu putem risca, zic eu îmbărbătându-mă. Nu putem risca 
viitorul Imperiului. Du-te. Fii cu băgare de seamă. Increde-te numai 
în Faris şi Rallius, în nimeni altcineva. Când locul va fi din nou 
sigur, trimit după tine. 

— Nu plec! zice Livia şi mă apucă de mână. Nu te las aici. 

Mă gândesc la tata. La cât era de neînduplecat. Acum eu sunt 
Mater a Casei Aquilla şi trebuie să apăr viitorul Caselor şi viitorul 
poporului meu. 

—Ai să pleci, zic eu şi-mi trag degetele din strânsoarea ei. 

'Tunetele bubuie, mai aproape decât mă aşteptam. 

— Ai să rămâi în ascunzătoare. Şi ai să faci asta cu aceeaşi grație 
cu care ai făcut toate celelalte lucruri, împărăteasă Livia Aquilla 
Farrar. Loiali până la capăt. Repetă-mi asta. 

Sora mea îşi muşcă buzele şi ochii ei palizi strălucesc de mânie. 
Dar apoi dă aprobator din cap, aşa cum mă aşteptam. 

—  Loiali până la capăt, zice ea. 


Când se dezlănțuie furtuna în Antium, Livia e deja departe de 
capitală. Dar uşurarea mea e de scurtă durată. Avem ceva de făcut, tu 
şi cu mine. Nu voi uita curând răul pe care i l-a provocat Marcus 
Liviei. Mă gândesc la zilele de-acum un an, din timpul încercărilor. 
La coşmarurile că Marcus va ajunge împărat, iar eu îl voi sluji. Oare 


acum ce-a mai pus la cale pentru mine? 


XXXIX 


Laia 


Când îi aud pe djinni şi vocile lor stranii învălmăşindu-se, 
sângele mi se preface în plumb. Glasul lor comun tremură de 
viclenie şi furie. Dar în adâncuri curge un râu de suferință abia 
perceptibilă, la fel ca în cazul Zburătorului. 

— Unde-i Elias? 

Ştiu că nu-mi vor spune nimic important, dar încerc, sperând că 
un răspuns oarecare va fi mai bun decât tăcerea. 

îți vom spune, fredonează ei melodios. Dar trebuie să vii cu noi. 

— Doar nu-s nebună, le răspund şi duc mâna pe pumnal, deşi 
nu mi-ar putea folosi la nimic concret. îl cunosc pe regele vostru, vă 
amintiți? Sunteţi la fel de alunecoşi ca el. 

Fără şmecherii, Laia din Serra. Spre deosebire de tine, noi nu ne temem 
de adevăr, pentru că adevărul ne va elibera din închisoare. lar adevărul te 
va elibera şi pe tine din închisoarea ta. Vino cu noi. 

Elias n-a avut niciodată încredere în djinni. N-ar trebui să am 
nici eu, o ştiu prea bine. Dar Elias nu-i aici. Nici spiritele. Şi ceva e 
foarte în neregulă, pe lângă faptul că el trebuia să fie aici. Am nevoie 
să traversez Pădurea. Nu există alt drum spre Antium şi spre 
Sfrâncioc - adică spre ultima bucată de Stea. 

Să stau şi să mă chinui cu problema asta nu-mi va folosi la nimic. 
Pornesc spre vest, urmând busola pe care o am în minte, şi mă 


deplasez cât pot de iute, cât încă mai e lumină. 


Poate că Elias a plecat doar pentru puţină vreme. Poate că se va 
întoarce. 

Sau poate că nu ştie că sunt aici. Poate că i s-a întâmplat ceva. 

Sau poate că nu-i pasă, şoptesc djinnii. Are lucruri mai importante 
decât tine care să-l îngrijoreze. 

N-o spun cu răutate. E pur şi simplu o afirmare a unei stări de 
fapt, iar asta o face şi mai înfiorătoare. 

Regele nostru ţi-a arătat, nu-i aşa? Ai văzut asta în ochii lui: pe Elias 
îndepărtându-se. Pe Elias alegând datoria în locul tău. El nu te va ajuta, 
Laia. Dar te putem ajuta noi. Dacă ne îngădui, îți vom arăta adevărul. 

— De ce m-aţi ajuta? Ştiţi de ce mă aflu aici. Ştiţi ce încerc să 
fac. 

Adevărul ne va elibera din închisoarea noastră, spun din nou djinnii. 
Și pe tine din închisoarea ta. Lasă-ne să te ajutăm. 

— Nu vă apropiaţi de mine, zic eu. 

Djinnii tac. Oare să îndrăznesc să sper că mă vor lăsa în pace? 
Simt un curent în spate, care-mi ciufuleşte părul şi îmi face hainele 
să fluture. Sar şi mă întorc, cercetând penumbra în căutare de 
duşmani. Nu-i decât vântul. 

Dar pe măsură ce se întunecă, îmi scad puterile. lar când nu mai 
pot merge deloc, nu-mi rămâne decât să mă opresc. Un trunchi gros 
de copac îmi serveşte drept adăpost şi mă ghemuiesc lângă el, cu 
pumnalele în mâini. Pădurea e ciudat de liniştită, iar imediat ce 
corpul meu intră în contact cu pământul, cu copacul, mă simt mai 
calmă, de parcă m-aş afla într-un loc cunoscut. Nu-i vorba de 
familiaritatea unui drum bătut de multe ori. E altceva. Mai vechi. 
Ceva ce am în sânge. 

în ora cea mai întunecată a nopţii, mă cuprinde somnul şi visez. 


Mă descopăr zburând pe deasupra Anticamerei, 


peste coroanele copacilor, furioasă şi îngrozită în acelaşi timp. 
Oamenii mei. îmi aruncă poporul în închisoare. Nu ştiu decât că trebuie 
să mă duc la cei asemeni mie. Că trebuie să ajung la ei, numai să 
pot... 

Mă trezesc copleşită de senzaţia că ceva nu-i în regulă. Copacii 
din jurul meu nu sunt cei lângă care am adormit. Cei de-acum sunt 
laţi cât o stradă din Adisa şi strălucesc de o roşeaţă stranie, ca şi cum 
înăuntrul lor ar arde un foc. 

— Bine ai venit în închisoarea noastră, Laia din Serra. 

Din umbră se materializează Zburătorul, vorbind aproape cu 
tandreţe. înconjoară trunchiurile, le mângâie cu mâinile lui care 
aruncă o lumină ciudată. Copacii îi şoptesc ceva, un cuvânt pe care 
nu-l pot auzi, dar atingerea Zburătorului îi face să tacă. 

— Tu... Tu m-ai adus aici? 

— Fraţii mei te-au adus. Fii recunoscătoare că te-au lăsat 
întreagă. Ardeau de nerăbdare să te rupă într-o mie de bucăți. 

— Dacă mă puteai omori, o făceai deja, zic eu. Mă apără Steaua. 

— E adevărat, iubito. 

Mă înfiorez de silă. 

— Nu-mi spune aşa. Tu nu ştii ce e dragostea. 

Stătea cu spatele la mine! Acum se întoarce şi mă imobilizează 
cu privirea lui tulburător de strălucitoare. 

— Ba cum să nu, zice el cu o amărăciune atât de străveche, că 
parcă se întrupează în aer. Am fost născut pentru dragoste. 
Dragostea era chemarea mea, țelul vieţii mele. Iar acum e blestemul 
meu. Cunosc dragostea mai bine decât orice ființă vie. Şi în mod cert 
mai bine decât o fată care îşi dăruieşte inima cui se nimereşte. 


— Spune-mi unde-i Elias. 


— Ce te mai grăbeşti, Laia. La fel ca mama ta. Mai stai o vreme 
cu fraţii mei. Au foarte puţini vizitatori. 

— Nu ştii nimic despre mama şi despre tata. Spune-mi unde-i 
Elias. 

Când Zburătorul vorbeşte din nou, mi se pune un nod în gât. Ii 
simt vocea prea aproape, de parcă m-ar obliga la o intimitate pe 
care nu i-am îngăduit-o. 

— Ce-o să faci dacă nu-ţi spun unde-i Elias? Pleci? 

— Exact asta voi face, îi spun, dar vocea mi-e mai slabă decât aş 
fi dorit. 

îmi simt picioarele ciudat. Amorţite. Cerule, mi se face rău. Mă 
aplec înainte şi când ating pământul cu palmele, mă trece un fior 
zdravăn prin tot corpul. Cuvântul care îmi vine în minte nu-i cel pe 
care îl aşteptam. Acasă. 

— Anticamera cântă pentru tine. Te cunoaşte, Laia din Serra. 

— Dar... de ce? 

Zburătorul râde, şi la fel fac şi djinnii din crâng, ecoul crescând 
până când pare să vină din toate părţile. 

— Eizvorul întregii magii din lumea asta. Suntem conectaţi la 
ea - şi prin ea suntem conectaţi unii cu alții. 

Undeva e o minciună. O simt. Dar e şi adevăr, şi nu pot distinge 
granița fină dintre ele. 

— Spune-mi, iubito. 

în gura lui, cuvântul sună obscen. 

— Ai viziuni, după ce îţi foloseşti puterea magică? 

îmi îngheață sângele. Femeia. Celula. 

— Tuai trimis viziunile acelea? Tu... m-ai urmărit tot timpul. 

— în adevăr vei găsi libertatea. Lasă-mă să te eliberez, Laia din 
Serra. 


— N-am nevoie de adevărul tău. 


Vreau să-l scot din mintea mea, dar e perfid şi alunecos ca un 
ţipar. El şi ai lui îmi înconjoară mintea, strângând-o tot mai tare. De 
ce mi-am permis să adorm? De ce i-am lăsat pe djiimi să pună mâna 
pe mine? Ridică-te, Laia! Fugi! 

— Nu poţi fugi de adevăr, Laia. Meriţi să-l afli, copilă. Ţi-a fost 
ascuns prea multă vreme. De unde să încep? Poate de unde ai 
început şi tu: de la mama ta. 

— Nu! 

Aerul dinaintea mea se înfioară, iar eu nu-mi dau seama dacă 
viziunea e reală sau în mintea mea. în fața mea stă mama, 
însărcinată în ultimele luni. Cu mine, îmi dau seama. Se plimbă 
încolo şi-ncoace prin fața unei colibe, în timp ce tata îi vorbeşte. în 
depărtare se ridică munţii cu păduri dese din Marinn. 

— Trebuie să ne întoarcem, Johan, zice ea. Imediat după ce se 
naşte copilul... 

— Şi să-l luăm cu noi. 

Tata îşi afundă degetele în părul des şi ciufulit pe care l-am 
moştenit şi eu. Din spatele lui se aud râsete. Darin, cu obrajii rotunzi 
şi binecuvântat de neştiutor, stă cu Lis, care are şapte ani. Mi se 
strânge inima la vederea surorii mele. Nu i-am văzut chipul de 
foarte multă vreme. Spre deosebire de Darin, ea urmăreşte totul cu 
multă atenție, mutându-şi privirea de la mama la tata. E un copil 
care-şi măsoară fericirea în funcție de atmosfera ciudată dintre 
părinţii ei, uneori însorită, dar cel mai des furtunoasă. 

— Nu ne putem expune copiii la un asemenea pericol, Mirra... 

întuneric. înainte să se lumineze, simt mirosuri. Livezi de caişi şi 
nisip încins. Apare din nou mama, de data asta îmbrăcată în piele, 
cu un arc şi o tolbă de săgeți în spate. Şi-a strâns părul blond într- 
un coc şi bate, cu privirea fioroasă, la o uşă pe care o cunosc. Tata 


stă ghemuit în spatele 


ei şi mă ţine cu o mână pe mine şi cu cealaltă pe Darin. Am patru 
ani, iar Darin are şase. Tata ne tot sărută pe obraji şi ne şopteşte la 
ureche, deşi eu nu-i aud cuvintele. 

Uşa se deschide şi apare Buni, cu mâinile în şolduri, atât de 
furioasă că-mi vine să plâng. Nu fi furioasă, îmi vine să-i spun. Mai 
târziu îţi va fi dor de ea. Vei regreta această mânie. Vei dori s-o fi întâmpinat 
cu brațele deschise. Buni îl observă pe tata, apoi pe Darin şi pe mine. 
Face un pas spre noi. 

întuneric. Apoi un loc ciudat de cunoscut. O cameră umedă. 
înăuntru, o femeie blondă, pe care în cele din urmă o recunosc: e 
mama. lar camera nu-i cameră. E o celulă de închisoare. 

— Adevărul te va elibera de iluzii, Laia din Serra, şopteşte 
Zburătorul. Te va elibera de povara speranţei. 

— Nu vreau, zic eu şi imaginea mamei dispare. Nu vreau să fiu 
liberă. Spune-mi doar unde-i Elias, îl rog, prizonieră în propria-mi 
minte. Lasă-mă să plec. 

Zburătorul tace. în depărtare văd legănându-se torţe care se 
apropie, iar uşa celulei mamei se deschide. Lumina dă brusc în 
vileag vânătăile mamei, rănile, părul ei ciopârţit şi slăbiciunea 
cadaverică. 

— Eşti gata să cooperezi? 

Răceala din glasul acela e de neconfundat. 

— Nu voi coopera cu tine niciodată. 

Mama scuipă la picioarele lui Keris Veturia. Keris e mai tânără, 
dar la fel de monstruoasă. Un țipăt strident îmi sfredeleşte urechile. 
Un țipăt de copil. Ştiu al cui este, cerule, ştiu! E țipătul lui Lis. Al 
surorii mele. 

Mă zvârcolesc şi ţip la rândul meu, încercând s-o trag afară de- 
acolo. Asta nu pot vedea. Nici nu pot auzi. Dar Zburătorul şi semenii 


lui mă rețin imediat. 


— Ea n-are forța ta, îi spune Keris mamei. Nici soțul tău n-o are. 
El a cedat. M-a implorat să-l omor. M-a implorat să te omor pe tine. 
Nu-i loial deloc. Mi-a spus totul. 

— El... Niciodată n-ar... 

Keris intră în celulă. 

— Ce puţin cunoaştem oamenii până când vedem cum cedează! 
Până când le dăm la iveală eul mărunt şi slab. Eu am învăţat lecţia 
asta de mult, Mirra din Serra. O să ţi-o predau şi ţie. Te voi dezgoli 
până în fundul sufletului. Şi nici nu-i nevoie să te ating. 

Alt țipăt, de data asta mai grav - o voce de bărbat. 

— întreabă de tine, zice Comandantul. întreabă de ce-i laşi să 
sufere. într-un fel sau altul, Mirra, îmi vei spune numele adepților 
tăi din Serra, zice Keris cu o bucurie diabolică în ochi. îţi voi face 
familia să sângereze până când vei vorbi. 

Pleacă, iar mama urlă la ea şi se izbeşte de pereţii celulei. 
Podeaua se acoperă de umbre. Trece o zi, pe urmă încă una. Mama 
aude necontenit zgomotele suferinței lui Lis şi a tatei. Le aud şi eu. 
Devine tot mai înnebunită. încearcă să evadeze. încearcă să-i 
păcălească pe paznici. încearcă să-i omoare. Nimic nu-i reuşeşte. 

Uşa celulei se deschide şi paznicii de la Kauf îl târăsc înăuntru 
pe tata. îl recunosc cu mare greutate. îl aruncă într-un colţ, 
inconştient. Urmează Lis şi nu sunt în stare să mă uit ce i-a făcut 
Keris. Era doar un copil, avea doisprezece ani. Pe ceruri, mamă, cum 
ai suportat? Cum de nu ţi-ai pierdut minţile ? 

Sora mea tremură şi se ghemuieşte într-un colț. Tăcerea ei, 
bărbia care atârnă, golul din ochii ei albaştri - mă vor bântui până 
în ziua morții. 

Mama o ia pe Lis în braţe. Ea nu reacționează. Mama o leagănă 


şi corpurile lor se mişcă împreună. 


în casa mea veni o stea, 


umplănd-o de lumină. 


Lis închide ochii. Mama se face covrig în jurul ei şi începe să-i 


mângâie fața cu mâinile. în ochii mamei nu sunt lacrimi. Nu e nimic. 


Și mi-a cântat cânt fermecat 


ce sufletu-ți alină. 
Mama pune o mână pe creştetul tuns al capului Lisei şi alta pe 
bărbie. 
Când doarme ea Apune o 


stea, şi soarele suspină. 


Se aude un trosnet, mai slab decât în viziunile mele. Un zgomot 
mărunt, ca şi cum o pasăre şi-ar rupe aripa. Lis alunecă pe podea 
fără viaţă, cu gâtul rupt de mâna mamei. 

Cred că ţip. Cred că eu scot sunetul acela strident. E în lumea 
asta? în vreo altă lume? Nu pot scăpa. Nu pot fugi din acest loc. Nu 
pot fugi de ceea ce văd. 

— Mirra? şopteşte tata. Lis... Unde-i Lis? 

— Doarme, iubitule, zice mama cu voce calmă, distantă, şi se 
târăşte spre tata, luându-i capul în poală. Acum doarme. 

— Eu... m-am străduit, dar nu ştiu cât mai pot... 

— Nu te teme, iubitule. Niciunul dintre voi nu veți mai suferi. 

Gâtul frânt al tatălui meu trosneşte mai tare. Liniştea care 
urmează îmi îngheață măduva în oase. Brusc şi pe neaşteptate, a 
murit speranța. 


Cu toate acestea, Leoaica nu plânge. 


Intră Comandantul, se uită la cadavre. 

— Eşti puternică, Mirra, spune ea, iar în ochii palizi îi luceşte 
un fel de admiraţie. Mai puternică decât a fost mama mea. Ţi-aş fi 
lăsat copila în viaţă, să ştii. 

Mama ridică brusc capul. Fiecare părticică din ea e plină de 
disperare. 

— Aceea n-ar fi fost viață, şopteşte. 

— Poate, zice Keris. Dar n-ai de unde să ştii sigur asta? 

Timpul se schimbă din nou. Comandantul ţine jăratec 
în mâna înmănuşată şi se apropie de mama, care e legată de o masă. 

Din adâncul minţii mele iese la iveală o amintire. Ai fost vreodată 
legată de masă ca să ţi se vâre pe gât cărbuni încinşi ? Bucătăreasa mi-a 
spus cu mult timp în urmă aceste cuvinte, în bucătăria de la 
Blackcliff. Oare de ce mi le-a spus? 

Timpul goneşte. Din blond, părul mamei devine alb ca zăpada. 
Comandantul îi umple fața de cicatrici - oribile, menite s-o 
desfigureze - până când nu mai e chipul mamei, nici chipul Leoaicei, 
Ci... 

Ti-a cioplit cineva vreodată faţa cu un cuţit bont, în vreme ce o Mască îţi 
toarnă apă sărată peste răni ? 

Nu. Nu cred. Probabil că Bucătăreasa a păţit ce-a păţit şi mama. 
Poate că aşa îi făcea Comandantul să vorbească pe luptătorii 
rebelilor. Bucătăreasa e femeie bătrână, în timp ce mama - mama ar 
trebui să fie încă relativ tânără. 

Dar Bucătăreasa nu s-a purtat niciodată ca o bătrână, nu-i aşa? 
Era puternică. Iar cicatricile lor sunt la fel. Şi părul. 

Şi ochii. Nu m-am uitat niciodată bine la ochii Bucătăresei. 
Acum însă mi-i amintesc: adânci şi albastru-închis - întunecat de 
umbrele care mocnesc în ei. 

Dar nu se poate. Nu se poate. 

— stai adevărul, Laia, zice Zburătorul şi simt că mi se zguduie 
sufletul, căci ştiu că nu minte. Mama ta trăieşte. O cunoşti. lar acum 
eşti liberă... 


XL 
Elias 


Cum a ajuns cineva până în crângul djinnilor iară ştirea mea? 

Zidul hotarului ar trebui să țină la distanță orice intrus. Nu însă 
şi dacă-i subțire, slăbit. Spiritele se împing în el într-un anume loc 
dinspre est, iar eu încetinesc. Oare ar trebui să mă duc acolo? Să 
mut spiritele? Se agită mai tare ca niciodată, aproape sălbatice. 

Dar dacă în crâng e vreo ființă omenească, doar cerul ştie ce-ar 
putea suferi de pe urma djinnilor. 

Mă îndrept spre intrus, însă Mauth mă trage înapoi, parcă aş 
avea o nicovală legată de picioare. In față, spiritele încearcă să-mi 
taie calea, un nor gros prin care nu pot vedea. 

Am prins-o, Elias. 

Vorbesc djinnii, iar spiritele se opresc din văicăreală. Liniştea 
care se lasă brusc e neomenească. Parcă ar asculta toată Pădurea. 

Am prins-o, Elias, şi i-am făcut mintea zdrenţe. 

— Despre cine-i vorba? întreb eu şi mă îndepărtez târâş de 
spirite, nebăgând în seamă țipetele lor şi forța cu care mă trage 
Mauth. Pe cine aţi prins? 

Vino să vezi, uzurpatorule. 

Oare să fi pus mâna cumva pe Mamie? Pe Afya? Groaza mă 
năpădeşte ca o buruiană şi mă face să zbor mai tare ca vântul. 


Intrigile lor au provocat deja suferinţe tribului 


din care face parte Aubarit. Afya şi Gibran au fost posedați de 
spirite. Mamie şi-a pierdut fratele şi au murit mii de Tribali. 
Sfrânciocul e prea departe ca să-i poată face rău. Dintre toți cei pe 
care îi iubesc, doar Sfrânciocul şi încă o persoană au scăpat de 
pustiirea djinnilor. 

Imposibil s-o fi prins pe Laia. Ea e în Adisa, caută o modalitate 
să-l oprească pe Zburător. Mai repede, Elias, mai repede. Mă lupt cu 
strânsoarea lui Mauth şi îmi croiesc drum printre spiritele tot mai 
înnebunite până când ajung în crângul djinnilor. 

La început, totul pare ca întotdeauna. Pe urmă o văd, căzută pe 
pământ. îi recunosc pelerina cenuşie, peticită. l-am dat-o eu acum 
multă vreme, într-o noapte când nu-mi imaginam cât de mult avea 
să însemne ea cândva pentru mine. 

între copacii dinspre nord veghează o umbră. Zburătorul! Sar să- 
1 înşfac, dar dispare atât de iute, încât aş fi crezut că mi l-am 
imaginat, dacă nu-i zăbovea râsul în aer. 

Din doi paşi ajung lângă Laia, abia crezându-mi ochilor că e 
reală. Pământul se zguduie mai tare ca oricând. Mauth e furios. Dar 
mie nu-mi pasă. Ce mama iadurilor i-au făcut djinnii? 

— Laia, o strig, dar când mă uit la faţa ei, ochii aurii privesc în 
gol iar buzele sunt deschise fără viață. Laia? 

îi întorc capul spre mine. 

— Orice ţi-a spus Zburătorul, orice ar încerca să te convingă el 
şi şleahta lui, să ştii că-i doar un şiretlic. O minciună. 

Noi nu mintim, l-am spus adevărul, iar adevărul a eliberat-o. Nu va mai 
spera niciodată. 

'Trebuie să-i desprind mintea din strânsoarea lor. 

Cum, uzurpatorule, dacă nu poți pune mâna pe magie ? 

— Spuneţi-mi ce naiba i-ați făcut! 

Cum doreşti. 


Peste câteva clipe, corpul meu e la fel de înlănțuit de crâng 
precum al Laiei, iar djinnii îmi arată de ce a trecut prin Anticameră. 
Trebuie să ajungă la Antium, la Sfrâncioc şi la inel. Trebuie să-l 
oprească pe Zburător. 

Dar şi-a uitat misiunea, în vreme ce un foc îi mistuie mintea 
făcând-o să rătăcească printr-o închisoare, obligată să vadă iar şi 
iar ce-a îndurat familia ei. 

îți arătăm povestea ei ca să puteți suferi împreună, Elias, zic djinnii. Nu 
vrei să-ți strigi furia ? Nu vrei să plângi cât eşti de inutil ? Sună atât de dulce! 

Paloşele mele n-au putere acum. Amenințările nu vor avea efect. 
Djinnii i-au intrat în minte. 

Mauth mă smuceşte zdravăn, aproape că mă trânteşte în 
genunchi şi mi se taie răsuflarea de durere. în Anticameră se 
petrece ceva. Simt. Se întâmplă ceva la hotar. 

Las-o aici, Elias. Du-te şi îndeplineşte-ți datoria. 

— N-o voi părăsi! 

N-ai încotro, dacă vrei ca lumea viilor să supraviețuiască. 

— N-o părăsesc! urlu eu, cu voce răguşită de mânie şi de 
neputinţă. Nu vă las s-o chinuiți până moare, chiar dacă asta ar 
însemna să mă rupeți în bucăţi. N-are decât să sară în aer lumea 
întreagă, piu* şi simplu n-o las să sufere pe Laia. 

Toate lucrurile au un pret, Elias Veturius. Prețul salvării ei te va urmări 
câte zile vei avea. Ai de gând să-l plăteşti ? 

—  Daţi-i drumul. Vă rog. îmi pare rău pentru durerea pe care o 
îndurațţi, pentru suferința voastră. Dar nu v-a provocat-o Laia. Nu-i 
vina ei. Mauth, ajută-mă. 

De ce mă milogesc? De ce, când ştiu că n-are niciun rost? Numai 
cruzimea mă poate ajuta. Numai renunțarea la tot ce-i omenesc în 
mine. Renunțarea la Laia. 

Dar n-o pot face. Nu mă pot preface că n-o iubesc. 


—  întoarce-te la mine, Laia. 


în braţele mele trupul ei e greu şi îi dau deoparte de pe față părul 
încâlcit. 

— Uită-i pe djinni. Uită-le minciunile. Ei doar asta ştiu. întoarce- 
te. 

Aşa, Elias, îngână djinnii. Umple-o de dragostea ta. Umple-o de inima 
ta. 

Vreau să tacă. 

— întoarce-te în lume, îi spun Laiei. Oriunde te-au dus, orice ți- 
au amintit, nu contează, atâta vreme cât te întorci. Poporul tău are 
nevoie de tine. Fratele tău are nevoie de tine. Eu am nevoie de tine. 

în timp ce vorbesc, îi văd pe djinni agățându-se de mintea ei, de 
parcă i-ar putea vedea gândurile. Sunt ciudați, făpturi 
schimonosite de flăcări fără fum - de fapt, aceleaşi ființe frumoase 
şi grațioase pe care le-am văzut în oraş. Laia încearcă să li se 
împotrivească, dar forțele îi slăbesc. 

— Eşti puternică, Laia. Şi e nevoie de tine aici. Mai ai multe de 
făcut. 

Obrajii Laiei sunt ca de gheaţă. Are ochii sticloşi şi mă înfioară. 
O țin în braţe. O strig. Dar ea va îmbătrâni şi va muri, în timp ce eu 
voi trăi în continuare. Viaţa ei e cât ai clipi din ochi. lar a mea e o 
eră. 

Pot accepta asta. Pot să-i supraviețuiesc ani în şir, dacă ştiu că 
măcar a avut şansa să trăiască. Sunt gata să renunţ la timpul 
petrecut cu ea - renunţ! - numai să se trezească. 

Te rog. Te rog, întoarce-te! 

Corpul ei se zbate o dată, şi pentru o clipă îmi stă inima loc, 
crezând că a murit. 

Pe urmă deschide ochii şi mă priveşte uluită. Mulţumesc cerului! 

—  Djinnii au plecat, Laia, îi spun. Dar trebuie să te scoatem de- 


aici. 


Mintea ei va rămâne fragilă, după tot ce-au făcut-o djinnii să 
sufere. Orice alt imbold din partea spiritelor sau a djinnilor va 
însemna pentru ea un chin. 

— Nu pot... nu pot să merg. Vrei să... 

— Pune-i braţele în jurul gâtului meu, îi spun, şi zbor ca vântul 
din crâng, ţinând-o pe Laia strâns la piept. 

Mauth mă smuceşte zadarnic, iar pământul din Anticameră se 
cutremură şi crapă. Ajung la hotar; presiunea spiritelor e imensă. 
Mă face să mă umplu de sudoare. Trebuie s-o scot pe Laia de aici, 
aşa că sunt nevoit să adun spiritele şi să le trag mai departe de 
marginea Anticamerei, căci altfel vor scăpa. 

— Elias, şopteşte Laia. Eşti... real? Sau e tot o şmecherie a 
djinnilor? 

— Nu, răspuns eu şi-mi lipesc fruntea de fruntea ei. Nu, iubito. 
Sunt real. Şi tu eşti reală. 

— Ce se întâmplă cu locul ăsta? se înfioară ea. E plin de stă să se 
reverse. Simt. 

— Sunt doar spirite, zic eu. Nimic la care să nu pot face față. 

Sper. înaintea noastră, printre copaci, încep să se vadă câmpuri 
cu iarba bătută de vânt: Imperiul. 

Hotarul mi se pare acum şi mai slab decât atunci când l-am 
traversat prima oară. Multe spirite s-au luat după mine şi împing în 
bariera luminoasă, simțindu-i fragilitatea şi scoțând strigăte 
nerăbdătoare. 

Trec mult dincolo de lizieră şi o las jos pe Laia. Copacii se 
leagănă înainte şi înapoi în spatele meu, într-un dans frenetic. 
'Trebui să mă întorc. Dar îmi îngădui o clipă să mă uit la ea. Claia 
ciufulită de păr, cizmele ponosite, micile zgârieturi de pe față făcute 
de Pădure, felul în care încleştează mâinile pe pumnalul dăruit de 


mine. 


—  Djinnii, şopteşte ea. Mi-au spus adevărul. Dar adevărul este... 

Clatină din cap. 

— Adevărul e urât, zic eu. Iar adevărul despre părinţii noştri e 
încă şi mai urât. Dar noi nu suntem ei, Laia. 

— Ea trăieşte undeva, Elias, zice Laia, şi îmi dau seama că 
vorbeşte despre mama ei; despre Bucătăreasă. Cine ştie unde. Eu 
nu pot... Eu... 

Se afundă iar în amintire, şi cu toate că pădurea fierbe în spatele 
meu, n-are niciun rost s-o fi adus pe Laia până aici dacă ajunge din 
nou în strânsoarea djinnilor. O iau de umeri şi îi mângâi fața. O fac 
să se uite la mine. 

— larto, dacă poți, îi spun. Nu uita că soarta noastră nu-i 
niciodată cum credem că va fi. Mama ta - mama mea - nu le vom 
putea niciodată înțelege suferința. Chinul. Poate că îndurăm noi 
urmările greşelilor şi păcatelor lor, dar nu trebuie să le păstrăm în 
inimi. Nu merităm asta. 

— Noi vom trăi mereu în haos, Elias? Lucrurile nu vor fi 
normale niciodată? 

Ochii i se limpezesc, când se uită la mine, şi, o clipă, se eliberează 
de ce-a văzut în Pădure. 

— Vom putea vreodată să ne plimbăm sub clar de lună, sau să 
petrecem o după-amiază făcând gem sau făcând... 

Dragoste. îmi ia foc trupul doar când mă gândesc. 

— Te-am visat, şopteşte ea. Eram împreună... 

— N-a fost vis. 

O trag mai aproape. Mă omoară faptul că nu-şi aminteşte. Aş 
vrea să fi putut. Aş vrea să fi ţinut minte ziua aceea la fel cum am 
facut-o eu. 

— Am fost acolo, şi-ai fost şi tu. A fost un crâmpei de timp 
perfect. Nu va mai fi niciodată la fel. 

Spun lucrul ăsta ca şi cum l-aş crede. Dar în adâncul inimii mele 


s-a schimbat ceva. Mă simt altfel. Mai rece. 


Schimbarea e destul de mare cât să mă facă să vorbesc mai hotărât, 
sperând că dacă rostesc ceea ce doresc să simt, lucru acela se va 
îndeplini. 

— Vom găsi o cale, Laia. Cumva. Dar dacă... dacă eu mă schimb... 
dacă par altfel, să ţii minte că te iubesc. Indiferent ce mi se întâmplă. 
Spune că vei ține minte asta, te rog... 

— Ochii tăi. 

Se uită la mine şi intensitatea privirii ei îmi taie răsuflarea. 

— Sunt... sunt mai întunecați. Ca ai Shaevei. 

— Nu mai pot rămâne. îmi pare rău. Trebuie să mă întorc. 
'Trebuie să mă îngrijesc de spirite. Dar ne vom vedea curând. Jur. 
Grăbeşte-te să ajungi la Antium. 

— Stai puţin, zice ea, încă nesigură pe picioare. Nu pleca. Te 
rog. Nu mă lăsa aici. 

— Eşti puternică, îi spun. Eşti Laia din Serra. Nu eşti Leoaica. 
Nu-i moşteneşti păcatele, tot aşa cum nici eu nu le moştenesc pe ale 
mamei. 

— Ce mi-ai spus? întreabă Laia. în noaptea de-acum multe luni, 
când ai plecat, în timp ce ne îndreptam spre Kauf. Eu dormeam în 
furgon cu Izzi. Ce-ai spus? 

— Am spus: Tu eşti... 

Dar Mauth şi-a pierdut răbdarea. Sunt tras cu forța înapoi spre 
Anticameră, înapoi la Mauth, cu o forță care îmi face oasele să se 
cutremure. 

Te voi găsi, Laia. Voi găsi o cale. Ăsta nu-i sfârşitul nostru, îi strig în 
minte. Dar imediat ce ajung în Anticameră, gândul mi se şterge din 
memorie. Hotarele se încovoaie, stau să se rupă. Trebuie să le 
întăresc, dar mă simt ca un simplu dop în fața unei rupturi de 
stăvilar. 

Toate lucrurile au un preţ, Elias Veturius. Djinnii vorbesc din nou, 
rostind un adevăr neiertător. Te-am prevenit. 

Un muget spintecă Anticamera, un geamăt care pare să 
izbucnească din măruntaiele pământului. Spiritele ţipă şi 


se izbesc cu şi mai mare avânt de zidul hotarului. Trebuie să le 
opresc. Sunt extrem de aproape. II vor rupe. 

Prea târziu, uzurpatorule. Prea târziu. 

Se înalță un urlet colectiv, iar spiritele din Anticameră -sufletele 
chinuite care sunt datoria mea - rup zidul şi se revarsă în lumea 
celor aflați în viață, ţipetele lor de morți vii purtate mai departe de 


vânt. 


XLI 


Sfrânciocul 


— Nu mă duc la Profeţi, ii spun lui Marcus. 

îmi amintesc cât se poate de bine ce mi-a spus Cain cu numai 
câteva săptămâni în urmă. Ne vom mai vedea o singură dată, înainte să 
mori. 

— Tunu înţelegi, dar ei... 

— La naiba, prinde şi tu curaj, Sfrâncioc, zice Marcus şi mă 
apucă de braţ ca să mă tragă afară din sala tronului. Ticăloşii aceia 
sperie pe oricine. Dar noi avem o invazie pe cap şi ei pot vedea 
viitorul. Mergi chiar acum cu mine la peştera lor. Asta în caz că nu 
vrei să vezi cu adevărat dacă poţi vindeca genunchii zdrobiţi ai 
surorii tale. 

—  Blestemat să fii... 

îmi arde un dos de palmă şi se strâmbă, apucându-se de cap. îmi 
şterg gura de sânge şi mă uit înjur, în timp ce el bombăne. Sala 
tronului e goală, dar tot au mai rămas câteva gărzi. 

— Adună-te, îi şuier. Nu vrem să afle Keris despre asta. 

Marcus respiră adânc şi mă fulgeră cu privirea. 

— Taci! Şi mişcă-te, zice el, iar faptul că mârâie în şoaptă nu-l 
face mai puțin amenințător. 

Pelerinii care umplu de obicei poteca spre Muntele Videnns au 
dispărut, odată cu ordinul de a se întoarce în oraş şi de a se pregăti 
de sosirea lui Grimarr. Pe cărarea spre peştera Profeților nu 
suntem decât Marcus şi cu mine, plus zece Măşti care-i servesc 


împăratului drept gardă 


personală. încerc tot drumul să-mi stăpânesc furia. Nu pot acţiona 
lăsându-mă în voia ei. Oricât i-aş uri, Profeții sunt sfinții Imperiului. 
Dacă i-aş face rău vreunuia dintre ei, aş avea de îndurat consecințe 
teribile, iar dacă pățesc ceva, Livia şi fiul ei rămân fără apărare. 

Mă blestem în gând. Chiar şi acum, când îi detest, o parte din mine 
e antrenată să-i respecte. Zbaterea acelei părți îmi face greață. Du- 
te cu Marcus până acolo şi lasă-l pe el să vorbească. Nu te amesteca. Nu pune 
întrebări. Nu le permite să-ți spună nimic. Spune-le că nu vrei să auzi nimic 
din ce au ei de zis. 

Pe munte e furtună toată dimineața, udându-ne până la piele şi 
transformând poteca spre căminul Profeţilor într-o capcană 
alunecoasă şi periculoasă. Când ajungem în sfârşit la scobitura de 
piatră pe unde se intră în peşteră, suntem plini de noroi şi de 
zgârieturi, iar asta îl scoate din minţi pe Marcus şi mai mult ca de 
obicei. 

Peştera Profeţilor e întunecoasă şi fără urme de viață, aşa că 
sper, pentru o clipă, să nu fim primiți de clarvăzători. Se ştie că au 
puterea să ţină la distanţă pe oricine doresc. 

Dar pe măsură ce ne apropiem de gura peşterii, vedem că 
pâlpâie o lumină albastră şi de lângă stâncă se dezlipeşte o umbră, 
cu ochii roşii vizibili de departe. Când ne apropiem, umbra 
vorbeşte. E acelaşi Profet care m-a primit pe mine ultima oară. 

— împărate Marcus Farrar, Sfrâncioc, zice el. Sunteţi bine 
veniţi. Dar oamenii voştri trebuie să rămână afară. 

La fel ca ultima oară, Profetul mă conduce pe un tunel lung care 
luceşte ca safirul de la felinarele cu lumini albastre. Strâng 
mânerele paloşelor şi mă gândesc la ziua aceea de demult. Mai întâi 


trebuie să fii nimicită. Mai întâi vei fi distrusă. 


Pe-atunci încă mai eram Helene Aquilla. Acum sunt un om nou. 
Chiar dacă platoşa mea mentală n-a reuşit să-i stea în cale 
Zburătorului, tot mă folosesc de ea. Dacă diavolii cu ochi roşii vor 
să-mi umble prin minte, măcar să ştie că nu sunt bine veniți. 

După ce pătrundem mai adânc în munte, ne aşteaptă alt Profet, 
o femeie căreia nu-i ştiu numele. Dar după cât de rapid respiră 
Marcus, e limpede că împăratul o cunoaşte. 

— Artan. 

Marcus îi rosteşte numele la fel cum mârâi eu numele lui Cain. 

— împărații Războinicilor vin de veacuri la Profeţi, în vremuri 
de restrişte, zice Artan. Cauţi un sfat, împărate Marcus. Am onoarea 
de a ii desemnată să ţi-l ofer. Ia loc, te rog. Voi sta de vorbă cu tine. 

îi arată o bancă joasă şi se uită la mine, apoi îşi drege glasul şi 
adaugă: 

— Doarcu tine. 

Aceeaşi femeie care ne-a însoțit până aici mă ia de braț şi mă 
duce de-acolo. Nu vorbim, câtă vreme mergem. Aud în depărtare o 
apă care curge şi apoi un sunet ca de oţel lovit. Răsună în mod 
repetat, ca un semnal ciudat şi fără sens. 

Intrăm într-o grotă rotundă, pe pereţii căreia strălucesc cristale 
negre, iar din umbră apare Cain. Fără să mă gândesc, duc mâna 
spre paloş. 

— Nu, Sfrâncioc, zice Cain ridicând o mână albă, iar eu 
înlemnesc. Nu te ameninţă nimic. 

îmi impun să trag mâna apoi şi caut din priviri ceva - orice - care 
să-mi distragă atenţia de la mânia pe care o simt. 

— Cese aude? întreb eu, referindu-mă la acel straniu poc-poc- 
poc. E enervant. 

—  Peşterile îşi cântă poveştile, zice Cain. Unele sunt pline de 
cristale, altele de apă. Unele sunt mici cât nişte 


case, altele sunt destul de mari să adăpostească un oraş. Dar cântă 
tot timpul. în unele zile putem auzi sirenele vaselor care pleacă din 
Delphinium pe fluviu. 

— Delphinium e la sute de kilometri, zic eu. 

Pe toate iadurile! Ştiam că sub oraş e plin de peşteri şi tuneluri, 
dar n-am ştiut că şi peşterile Profeților sunt atât de întinse. Spre 
vest de-aici, terenul e din stâncă dură, iar în peşteri locuiesc doar 
urşi şi pisici sălbatice. Bănuiam că şi munții dinspre est sunt la fel. 

Cain mă priveşte gânditor. 

— Te-ai schimbat mult, Sfrâncioc. Gândurile tale sunt ferecate. 

Mă simt nespus de mulțumită - abia aştept să-i spun şi lui 
Harper. 

— Te-a învăţat Meherya, ca pe frații Farrar? 

îl privesc nedumerită, iar el îmi explică: 

— Tu îi spui Zburătorul. 

— Nu, îi răspund scurt, apoi întreb: Tu de ce-i spui Meherya? 
Asta-i numele lui? 

— Numele, istoria, moştenirea şi blestemul. Adevărul tuturor 
ființelor, oameni sau djinni, se află în numele lor. Pe Zburător l-a 
plămădit propriul nume. Şi tot asta îl va distruge. Ai venit să mă 
întrebi despre Zburător, Sfrâncioc? zice el, lăsând capul pe-o parte. 

— N-am vrut să mă aflu aici, îi spun. Mi-a ordonat Mar- cus să 
vin. 

— Aha. Atunci, putem conversa politicos. Sora ta e bine? 
Curând va fi mamă. 

— Dacă nu apucă Comandantul s-o omoare până atunci, zic eu. 
Şi dacă supravieţuieşte naşterii. 

Deşi nu vreau, caut în ochii lui răspunsul la aceste întrebări. Nu 
găsesc nimic. 

Cain se plimbă prin peşteră şi, iară să vreau, îmi potrivesc pasul 


cu al lui. 


—  'Tribalii spun că raiul se află sub picioarele mamei, zice el. 
Atât de mare este sacrificiul lor. Nimeni nu suferă în război mai 
mult decât mamele. Iar acest război nu va fx altfel. 

— Vrei să spui că Livia va suferi? încerc eu să-i smulg un 
răspuns. Acum se află în siguranță. 

Cain mă fixează cu privirea, 

— Nimeni nu se află în siguranță. încă n-ai învățat această 
lecţie, Sfrâncioc? 

Deşi pare doar curios, simt o jignire în cuvintele lui şi duc 
degetele mai aproape de buzdugan. 

— Vrei să-mi provoci durere, zice Cain. Dar pentru mine, deja 
orice respiraţie e un chin. Acum multă vreme, am luat ceva ce nu- 
mi aparţinea. lar eu şi cei din neamul meu petrecem de-atunci 
fiecare clipă rugându-ne pentru asta. 

Cum nu par să-l compătimesc deloc, oftează. 

— Curând, Sfrâncioc, zice el, ne vei vedea căzuţi la pământ, pe 
mine şi pe-ai mei. lar pentru asta nu va fi nevoie de sabie sau de 
buzdugan, căci ne vom prăbuşi singuri. Vine vremea să ne ispăşim 
păcatele. La fel ca împăratul vostru, adaugă el, devenind atent la 
holul din spatele meu. 

Peste o clipă apare Marcus, negru la faţă. îl salut scurt din cap 
pe Cain. Sper să nu-l mai văd niciodată. 

în timp ce ieşim din tunel şi mergem spre oamenii noştri, 
adunați între bolovani ca să se ferească de ploaie, Marcus se uită la 
mine. 

— Te desemnez comandantul apărării oraşului, zice Marcus. îi 
voi anunţa pe generali. 

— Mulţi dintre ei se pricep mult mai bine decât mine să lupte cu 
armate de tâlhari, stăpâne. 

Forța păsării-măcelar este forța Imperiului, pentru că ea e o torță în 


noapte. Spiţa ta se va ridica sau se va prăbuşi 


în funcție de bătaia ciocului ei; soarta ta va înflori sau va suferi după dorința 
ei. 

Când Marcus mă priveşte, simt pentru o clipă exact ce trebuie 
să fi simţit Cain când îl priveam eu. împăratul emană ură pură. Şi 
totuşi, e ciudat de slăbit. Nu-mi spune tot ce i-a zis Profetul. 

— Ţi-a spus Profetul ceva despre... 

—  Cotoroanţa aia încă nu s-a înşelat până acum, zice Marcus. 
Nici în privința mea, nici în privința ta. Aşa că, îți place sau nu, 
apărarea oraşului Antium e în mâinile tale. 

Se face târziu în noapte până ne apropiem de poarta nordică a 
capitalei. Echipe de Plebei fortifică pereţii, iar un legionar urlă la ei 
să se mişte mai repede. Soldaţii cară sus pe zid găleți pline de 
smoală, al cărei miros înțepător umple aerul. Armurierii aduc 
căruţe pline de săgeți deja în tolbe, pentru ca arcaşii să le poată 
apuca mai uşor. Deşi luna-i sus pe cer, în oraş pare să nu doarmă 
nimeni. Tarabagiii vând mâncare şi bere pe străzi, iar sclavii 
Cărturari le cară apă celor ocupați cu munca. 

Asta nu va dura. Când vor ajunge Karkaunii, civilii vor fi obligați 
să se retragă în case şi să aştepte să vadă dacă fraţii şi taţii lor, 
unchii şi verii, fiii şi nepoţii pot apăra oraşul. Dar în această clipă, 
oamenii s-au adunat fără frică laolaltă şi simt că-mi creşte inima. 
Indiferent ce s-ar întâmpla, mă bucur că sunt aici, să lupt împreună 
cu poporul meu. Mă bucur că sunt Sfrânciocul desemnat să-i 
conducă pe Războinici la victorie. 

Şi îi voi conduce la victorie - atât împotriva Karkaunilor, cât şi a 
Comandantului. 

Marcus pare să nu observe nimic în jur. E pierdut în gânduri, 
merge cu paşi mari fără să se uite la toți aceşti oameni care muncesc 


pentru Imperiul lui. 


— Stăpâne. Poate ar fi bine să te opreşti un moment şi să le 
mulțumeşti muncitorilor, îi spun. 

— Avem de pusla cale un război, neghioabo. 

— Războaiele se cuceresc sau se pierd cu oamenii care luptă în 
ele, îi amintesc eu. Zăboveşte o clipă. Vor ține minte. 

Mă priveşte nemulțumit, apoi se desprinde de oamenii lui şi 
vorbeşte cu un grup de auxiliari. Mă uit de la distanţă şi zăresc cu 
coada ochiului un grup de copii. Unul dintre ei - o fată - poartă pe 
față o mască de lemn vopsită argintiu şi se luptă cu o fată mai 
micuță, care pesemne se dă drept Barbar. Sunetul săbiilor de lemn 
ale fetelor nu-i decât încă un instrument din simfonia frenetică a 
oraşului care se pregăteşte de război. 

Fata cu mască se învârte pe sub paloşul celeilalte, apoi îi trage 
un şut în fund şi o ţintuieşte cu cizma la pământ. 

Zâmbesc, iar ea ridică privirea şi îşi scoate repede masca. Mă 
salută stângaci. Cealaltă fetiță - o soră mai mică, din câte îmi dau 
seama - se uită la mine cu gura căscată. 

îndrept brațul înarmat al fetei. 

— Cotul sus. Braţul perfect drept, iar degetul mijlociu să fie în 
dreptul mijlocului frunţii. Stai cu ochii pe spaţiul dintre tine şi 
mine. încearcă să nu clipeşti prea des. Bine, îi spun, când văd că a 
înțeles. Acum arăţi ca o Mască. 

—  Chryssa spune că nu-s destul de mare, zice ea şi se uită la 
surioara care continuă să se holbeze nemişcată. Dar o să mă bat cu 
Karkaunii, când ajung aici. 

— Atunci, îi vom învinge sigur. Să aveţi grijă una de cealaltă, le 
spun fetelor. întotdeauna. Făgăduiți-mi. 

Mă îndepărtez, întrebându-mă dacă peste zece sau douăzeci de 
ani îşi vor mai aminti jurământul făcut acum. Mă întreb dacă vor 
mai fi în viață. Mă gândesc la Liwy - sper că-i departe. La adăpost. 
Ăsta-i singurul lucru care mă mai alină. Vom învinge armata lui 


Grimarr. Ca forță de luptă, 


suntem superiori. Dar vrăjitorul e un adversar inteligent şi se va da 
o bătălie dură. Doar cerul ştie ce se va întâmpla în acel haos. Mă 
urmăresc cuvintele lui Cain: Nimeni nu-i în siguranță. Blestemat fie 
Comandantul că a adus războiul peste noi din lăcomie. Blestemată 
fie că ţine mai mult să devină împărătească decât ține la Imperiul 
pe care vrea să-l conducă. 

Marcus îmi strigă că plecam. Ajunşi la palat, găsim activitatea în 
toi. Cai, oameni, armament şi căruțe se îngrămădesc la poartă, în 
timp ce gărzile palatului acoperă pereţii exteriori cu saci de nisip şi 
bat scânduri peste intrări. Cu atâția oameni care intră şi ies iară 
încetare, locul va fi greu de păzit de iscoadele Comandantului - şi 
de asasinii ei. 

Ocupă-te de Marcus, Keris, îmi spun în minte. Fă treaba asta în locul 
meu. Pe sora mea şi pe copilul ei nu mai pui mâna altă dată. Nu câtă vreme 
trăiesc şi mai respir. 

Ne apropiem de camera tronului şi simt zarvă în aer. Mi se pare 
că unul dintre curteni şopteşte numele lui Keris, dar Marcus merge 
prea repede ca să pot zăbovi şi asculta. Când se apropie, uşile sălii 
tronului se dau în lături înaintea lui. O mare de Aristocraţi se 
înghesuie înăuntru, aşteptând să vadă ce va spune împăratul 
despre armata care se apropie. Nu simt frică venind dinspre ei. 
Doar o hotărâre sumbră şi o încordare ciudată, ca şi cum toată 
lumea ar şti un secret pe care nu doreşte să-l dezvăluie. 

Motivul acestei tensiuni ni se dezvăluie câteva momente mai 
târziu, când Aristocraţii se dau în lături şi scot la iveală o femeie 
scundă şi blondă, cu armura plină de sânge, alături de o femeie la 
fel de blondă şi însărcinată. 

Comandantul s-a întors la Antium. 


Şi a adus-o cu ea pe sora mea. 


XLII 


Laia 


Aveam cinci ani când mi-a dat mama brățara. Perdelele de la 
Buni erau trase. Nu puteam vedea luna. Trebuie să fi fost şi Bunu 
de față. Darin, Lisa, tata, toți. Dar cel mai bine îmi aduc aminte 
zâmbetul strâmb al mamei. Ochii ei albaştri şi degetele lungi. M-am 
aşezat la ea în poală ca să-mi îndes picioarele reci în fusta caldă. Tu 
nu eşti Laia, mi-a spus. Eşti un efrit din nord care încearcă să mă 
transforme în sloi de gheaţă. 

A strigat-o cineva. E vremea să plec. Mi-a şoptit să am grijă de 
brățară. Pe urmă m-a luat în brațe şi m-a strâns prea tare, dar mie 
nu mi-a păsat. Aş fi vrut s-o trag înăuntrul meu. Aş fi vrut s-o păstrez 
acolo. 

O să ne mai vedem. Mi-a sărutat mâinile, fruntea. Jur. 

Când? 

Curând. 

Poarta curții a scârțâit, când a ieşit pe ea. S-a uitat înapoi şi ne- 
a zâmbit, mie şi lui Darin, înghesuiți între bunici. 


Pe urmă a plecat în noapte, înghițită de întuneric. 


Depăn în minte ce mi-a arătat Zburătorul, pornind de la senzaţia 
că el şi-ai lui mişună peste tot prin mintea mea. Strâng în mână 
brăţara primită de la Elias şi nu-i dau drumul. Acum am scăpat de 


djinni. 


Mă îndepărtez de pădure împleticindu-mă, iar când vocile 
spiritelor ajung la apogeu, mă mişc mai repede. Morții se vor scula şi 
nimeni n-o să poată supraviețui. îmi răsună în minte profeția Shaevei. 
în Anticameră s-a petrecut ceva teribil, şi trebuie să mă îndepărtez 
cât mai mult posibil. 

Alerg, încercând să-mi reamintesc ce am de gând să fac, 
încercând să-mi scot din minte vocea Zburătorului. 

Musa a însemnat un sat pe hartă. Trebuie să ajung acolo, să mă 
întâlnesc cu omul lui, să ajung la Antium. înainte, însă, trebuie să- 
mi adun de pe jos mintea făcută ţăndări şi s-o lipesc la loc. Nu pot 
schimba ce s-a întâmplat deja. Pot doar să merg înainte şi să sper că 
până s-o văd din nou pe Bucătăreasă voi reuşi să mă împac cu ce le- 
a făcut tatei şi lui Lis. Cu ce-a avut ea de îndurat. Cu ce a sacrificat 
pentru Rezistență. 

Mă îndrept spre nord-vest. La câţiva kilometri în fața mea se 
înalță două dealuri, iar între ele e o vale care adăposteşte satul 
Myrtium. Acolo ar trebui să mă aştepte omul lui Musa. Cum satul se 
află pe teritoriul Războinicilor, trebuie să-mi folosesc puterea 
magică şi să devin invizibilă. Dar nu suport gândul că aş putea avea 
şi alte viziuni, că aş putea vedea din nou durere şi suferință. 

Nu suport ideea că aş vedea-o pe ea. Mă gândesc la Darin. El ştie 
ce-a făcut mama? De aceea devine încordat de fiecare dată când 
vorbesc despre ea? Tare-aş vrea să fi fost el aici în clipa asta. 

Oricât sunt de năucă, am atâta minte încât să aştept să se 
întunece înainte să mă strecor în sat. Noaptea de vară e caldă, se 
aude doar foşnetul vântului care adie dinspre un pârâu din 
apropiere. Mă strecor pe lângă pereţi, simțind că fac tot atâta 
zgomot ca un cal cu clopoței. 

Hanul e clădirea din centrul satului. îl supraveghez îndelung 


până să mă apropii. Musa mi-a spus puţine despre 


omul lui, de frică să nu-mi smulgă duşmanul informaţiile, în caz că 
mă prinde. Dar ştiu că nu-i vorba despre un Războinic şi că mă va 
aştepta în han, lângă foc. Trebuie să mă apropii de el ascunsă de 
pelerină, să-i şoptesc că am sosit şi apoi să-i urmez instrucțiunile. 
Mă va duce la Ambasada Marinarilor din Antium, unde voi primi 
planuri ale palatului şi hărți ale oraşului, informaţii despre 
Sfrâncioc şi locul unde se află - tot ce trebuie să ştiu ca să intru, să 
iau inelul şi s-o şterg de-acolo. 

De pe ferestrele mari şi rotunde ale hanului se revarsă afară o 
lumină aurie, cârciuma e plină şi se aud frânturi de discuții 
însuflețite. 

— Dacă Sfrânciocul nu-i poate opri... 

— Cum iadul să-i oprească, dacă are numai... 

— Oraşul nu va fi cucerit niciodată, porcii ăia nu ştiu să lupte. 

Rămân la adăpostul întunericului şi încerc să mă uit în han de 
pe partea cealaltă a drumului. Imposibil. Trebuie să mă duc mai 
aproape. 

Hanul are o serie de ferestruici laterale, iar pe aleea din jur e 
linişte, aşa că traversez piața alergând, sperând să nu mă vadă 
nimeni, mă urc pe o ladă şi mă uit pe una dintre ferestruicile acelea. 
Camera se vede destul de bine, dar toţi pe care îi pot zări 
deocamdată sunt Războinici. 

Mă uit spre cârciumar prin agitația chelnerițelor care toarnă 
băuturi şi împart farfurii cu mâncare. La tejgheaua lungă a barului 
s-au adunat o mulțime de săteni şi toți par să vorbească în acelaşi 
timp. Cum să-l găsesc pe omul meu în harababura asta? Sunt 
nevoită să devin invizibilă. N-am de ales. 

— Bună, fetiţo. 

'Tresar de-mi stă inima în loc. Lângă mine apare o siluetă cu 
gluga trasă pe ochi şi voce răguşită, iar eu nu mă pot gândi decât că- 


i Zburătorul, că a reuşit cumva să mă 


urmărească până în sătucul ăsta. Că se joacă iar cu mintea mea. 

Dar silueta se apropie şi îşi scoate gluga, dând la iveală un păr 
alb ca lumina lunii, care nu i s-a potrivit niciodată, nişte ochi 
albaştri ca noaptea, prea mohorâţi ca să-mi fie familiari, şi o piele 
violent brăzdată de cicatrici, despre care acum îmi dau seama 
prima oară că nu-i ridată. Are degetele pătate cu roşu. Mă 
dezorientează cât de scundă e. In toți anii ăştia am crezut-o înaltă. 

—  Fetiţo? 

întind mâna s-o ating, iar ea se fereşte. Cum poate fi adevărat? Cum 
se poate să mă uit la chipul mamei, după atâta vreme? 

Dar e real, desigur. Iar Zburătorul a ştiut cumva că mă aşteaptă, 
altminteri de ce m-ar fi torturat cu adevărata ei identitate? Putea să 
mi-o fi dezvăluit cu săptămâni în urmă, de fiecare dată când 
deveneam invizibilă. Dar n-a făcut-o. Pentru că ştia când mă va lovi 
mai tare vestea. 

O parte din mine ar vrea să fug spre ea, să-i simt palmele pe piele, 
s-o țin în braţe. Aş vrea să fi fost Darin aici. Aş vrea să fi fost Izzi aici. 

Dar partea din mine care spune Mama e redusă la tăcere de o 
parte mai întunecată, care strigă Mincinoaso! Aş vrea să strig la ea şi 
s-o blestem şi să-i pun toate întrebările care mă chinuie din clipa 
când am aflat cine e. Citesc pe fața ei că înțelege. 

— Cine ti-a spus? 

Nu recunosc ochii aceia reci. 

— Nu se poate să-ți fi spus Musa. El nu ştie. Nu ştie nimeni în 
afară de Keris - evident. 

— Zburătorul, şoptesc. Zburătorul mi-a spus cine eşti. 

— Cine am fost. 

îşi trage din nou gluga peste cap şi porneşte prin întuneric. 


— Vino. Vorbim pe drum. 

Când se întoarce de la mine, mă simt cuprinsă de frică până în 
măduva oaselor. Nu pleca! Vreau s-o urmez. Dar, în acelaşi timp, 
vreau să n-o mai văd niciodată. 

— Nu merg cu tine nicăieri până nu-mi spui ce naiba ai păţit. 
De ce nu mi-ai spus nimic la Blackclift? I-ai fost sclavă lui Keris ani 
în şir. Cum ai putut să... 

Ea strânge şi desface pumnii. La fel ca Darin, când e supărat. 

Las capul în jos, să nu-mi vadă privirea. Faţa ei tresare şi gura i 
se strâmbă într-o grimasă. 

— Ascultă, copilă, zice ea. Trebuie să plecăm. Ai o misiune de 
îndeplinit sau nu? Nu îndrăzni să uiţi. 

— Misiunea. Misiunea. Cum poţi să- 

Dau din mâini şi trec pe lângă ea. 

— Mă descurc singură. N-am nevoie de tine. N-am... 

După numai câțiva paşi, mă întorc. N-o pot părăsi! Mi-a 
fost dor de ea atâta vreme! Am tânjit după ea încă de la cinci ani, 
când mi-a fost luată. 

— Ne aşteaptă un drum lung. 

Nimic din vorba ei nu seamănă cu mama aşa cum o ştiam. Asta 
nu-i femeia care îmi spunea Greieraş, mă gâdila până când nu mai 
puteam să respir sau îmi promitea că mă va învăţa să trag cu arcul 
la fel de bine ca ea. Oricine-o fi acum, nu mai e Mirra din Serra. 

— Ai timp din belşug să țipi la mine pe drum. Te ascult cu 
plăcere, rânjeşte ea cu gura deformată. Dar nu putem întârzia. 
Sfrânciocul e în Antium, deci acolo mergem şi noi. Dacă nu ne 
grăbim, nu mai intrăm niciodată în oraş. 

— Nu, îi şoptesc eu. întâi lămurim lucrurile. Asta-i mai 
important, şi oricum, tu probabil ştii vreo zece felini de a ne strecura 


înăuntru... 


— Ştiu, zice Bucătăreasa. Dar zeci de mii de Karkauni 
mărşăluiesc acum spre capitală, şi niciunul dintre mijloacele mele 
nu face nici cât o ceapă degerată, dacă ei înconjoară oraşul înainte 


să ajungem. 


XLIII 


Sfrânciocul 


Când mă întâlnesc cu ei în apartamentul Liviei, Faris şi Rallius 
sunt amândoi palizi ca nişte stafii, zguduiți de ceea ce tocmai au 
trăit şi sângerând fiecare din vreo zece răni. N-am timp să-i 
cocoloşesc. Vreau să ştiu ce s-a întâmplat şi cum de-a reuşit iar Keris 
să ne ia fața. 

— A fost un atac Karkaun, zice Faris plimbându-se nervos prin 
camera de zi a Liviei, în timp ce doamnele din suită o instalează în 
dormitor. Două sute de diavoli vopsiți. Au apărut din senin. 

—  Aşteptau, mormăie Rallius, bandajându-şi un picior. Poate 
nu chiar pe împărăteasă anume, dar aşteptau să se ivească o ocazie. 
Dacă nu apărea Keris cu oamenii ei, ne-ar fi prins la înghesuială. 

— Dacă nu apărea Keris, zic eu furioasă, n-ar fi apărut nici 
Grimarr cu hoardele lui. Sunt mână în mână. A pus la cale treaba 
asta ca s-o prindă pe Livia. Slavă cerului că aţi fost acolo voi şi 
celelalte Măşti. Probabil şi-a dat seama că nu vă poate ucide, aşa că 
a hotărât să joace rolul de erou. 

Un plan viclean, sigur, dar i se potriveşte Comandantului 
perfect. Se adaptează întotdeauna. Acum, Plebeii din oraş o 
ovaționează ca pe un erou pentru că a salvat viața moştenitorului 
imperial pe jumătate Plebeu - aşa cum se aştepta Keris. 

— Primeniţi-vă, le spun. Triplaţi garda în jurul împărătesei. 


Vreau să i se guste mâncarea cu o zi înainte. Vreau 


ca unul dintre voi să fie mereu de față când i se găteşte. Să nu plece 
din palat. Dacă vrea să iasă, poate să se plimbe prin grădină. 

Ei pleacă, iar eu mă gândesc de mai multe ori la ce mi-au spus şi 
aştept să vină Dex, pe care l-am trimis după moaşa Liviei. Când în 
sfârşit soseşte - după multe ore - aduce altă femeie decât cea pe care 
am ales-o personal să aibă grijă de Livia. 

— Prima a dispărut, Sfrâncioc, îmi spune Dex, în timp ce moaşa 
dă zor spre dormitorul Liviei. Se pare că a plecat din oraş, la fel ca 
toate celelalte moaşe pe care le-am căutat. Cea pe care o vezi a venit 
pentru că-i din Marinn. Cei trimişi de Keris Veturia să le bage în 
sperieți pe restul femeilor pesemne că n-au reuşit să ajungă la ea. 

înjur în barbă. Keris mi-a salvat sora de Karkauni pentru că s-a 
potrivit cu interesul ei - s-o slăvească Barbarii. Acum, va căuta s-o 
ucidă pe Livia discret. Multe femei mor la naştere, mai ales când 
nasc fără moaşă. 

— La medicii cazărmii ai întrebat? Cu siguranță se pricepe 
vreunul să aducă pe lume un copil. 

— Ei se pricep la rănile primite în luptă, Sfrâncioc, nu la 
naşteri. Pentru asta există moaşele. Sunt cuvintele lor, nu ale mele, 
tresare Dex când vede că mă înfurii. 

Noua moaşă, o Marinăreasă slăbănoagă, cu mână uşoară şi o 
voce tunătoare care ar face de ruşine orice sergent de instrucție 
Războinic, îi pune Liviei o serie de întrebări, cu zâmbetul pe buze. 

—Ai grijă să rămână moaşa în viață, îi spun lui Dex. Nu-mi pasă 
dacă trebuie s-o păzească zece gărzi şi să dormi cu ea în cazarma 
Gărzilor Negre. O ţii în viață. Şi mai găseşti una. Nu se poate să fi 
rămas ea singura moaşă din oraş. 

El încuviințează şi, cu toate că i-am permis să plece, văd că 


şovăie. 


—  Atrius, spune ce ai de spus. 

—  Plebeii, zice el. Ai aflat că sar în sprijinul Comandantului. Să 
ştii că... e mai rău. 

— Cum naiba poate fi mai rău de-atât? 

— Povestea că i-au ucis pe Aristocraţii de spiță aleasă care i-au 
greşit s-a împrăştiat, zice Dex. Paterii sunt furibunzi. Dar Plebeii 
vorbesc despre Keris ca despre una care s-a ridicat împotriva celor 
puternici. Că şi-a apărat iubitul Plebeu - că s-a luptat pentru el şi pe 
urmă s-a răzbunat în mod justificat. Spun că Aristocrații omorâți au 
primit ce meritau. 

Pe toate iadurile! Comandantul nu mai are sprijinul Aristocraţilor, 
dar îl are acum pe al Plebeilor. N-am reuşit să-i fac niciun rău. Doar 
i-am schimbat lista de aliați. 

— Lasă zvonul să-şi facă efectul, zic eu, oftând când îl văd pe 
Dex că încuviințează. Va trebui să găsim alt mijloc să-i subminăm 
autoritatea. 

Moaşa scoate capul pe uşa dormitorului Liviei şi-mi face semn 
să intru. 

— Copilul e puternic ca un taur, zice ea radioasă şi o bate 
afectuos pe Liwy peste burtă. O să învinețească o coastă-două când 
o ieşi, nu mă îndoiesc. Dar împărăteasa e bine şi fătul la fel. Peste 
câteva săptămâni veţi ține în brațe bebeluşul ăsta preţios. 

— Mai putem face ceva pentru ea? Ceai, poate, sau... 

îmi dau seama că vorbesc ca o idioată. Ceai, Sfrâncioc? 

Pe bune? 

— Petale de trandafiri galbeni puşi în lapte de capră în fiecare 
dimineață, până îi vine laptele şi ei, zice moaşa. Şi ceai de lemn 
sălbatic de două ori pe zi. 

Femeia pleacă în sfârşit, iar Liwy se ridică în fund şi văd cu 
uimire că strânge în mână un cuţit. 


— Pune s-o omoare, şopteşte ea. 


Ridic din sprâncene. 

— Pe moaşă? Ce... 

— Petalele de trandafir galben se folosesc când unei femei i-a 
trecut sorocul naşterii, zice Liwy. Au rostul să aducă copilul pe lume 
mai curând. Eu mai am câteva săptămâni până la soroc. N-ar fi bine 
pentru el să se nască acum. 

II chem imediat pe Dex. El pleacă apoi cu armele în mână, iar 
Livia clatină din cap. 

— E mâna lui Keris, aşa-i? Mă refer la tot. La atacul Karkaun. 
La dispariţia moaşelor. La moaşa asta. 

— O voi opri, îi făgăduiesc surorii mele. Nu mă aştept să mă 
crezi, pentru că am tot dat greş, dar... 

— Nu, zice Livia şi mă ia de mână. Nu ne vom întoarce una 
împotriva celeilalte, Hei - Sfrâncioc. Indiferent ce s-ar întâmpla. Da, 
trebui s-o oprim. Dar trebuie să păstrăm şi sprijinul Plebeilor. Dacă 
o sprijină pe Keris, nu mai poți lua poziție publică împotriva ei. 
Trebuie să ai grijă mare, surioară. Nu-l putem urca pe tron pe 
copilul meu dacă Plebeii nu-l consideră unul de-al lor. Şi nu-l vor 


considera, dacă te pui în calea lui Keris. 


Seara mă găseşte în sala de război a lui Marcus, prinsă într-o 
discuţie în contradictoriu cu Paterii şi dorind mai mult decât orice 
să-i reduc la tăcere, înainte să fac ce vreau. 

Generalul Sissellius, care se dovedeşte la fel de enervant ca 
Gardianul-şef, unchiul lui pervers, se plimbă prin fața unei hărți 
mari întinse pe masă şi o împunge cu degetul ici şi colo. 

— Dacă trimitem o armată mică să-l oprească pe Grimarr, zice 
el, risipim oameni buni pe o cauză pierdută. E o misiune sinucigaşă. 
Cum ar putea cinci sute de oameni, chiar o mie, să ţină piept unei 


armate de o sută de ori pe-atât? 


Avitas, care a venit cu mine în sala de război, îmi aruncă o 
privire. Nu te enervai spun ochii lui. 

— Dacă trimitem o armată mare, zic eu pentru a mia oară, 
lăsăm Antium vulnerabil. Fără legiunile din Estium şi Silas, avem 
doar şase legiuni care să apere oraşul. întăririlor din Teritoriile 
'Tribale, legiunilor din Navium sau Tiborum le va lua peste o lună să 
ajungă aici. Trebuie să trimitem o forță mai mică de atac care să 
provoace pagube cât mai mari. 

E o tactică atât de elementară, încât la început mă uimeşte că 
Sissellius şi alți câţiva Pateri i se împotrivesc cu atâta îndârjire. 
Până când îmi dau seama, evident, că folosesc ocazia ca să-mi pună 
la îndoială autoritatea - şi, prin urmare, autoritatea lui Marcus. 
Poate că nu mai au încredere în Comandant, dar asta nu înseamnă 
că îl vor pe Marcus pe tron. 

în ce-l priveşte, împăratul îşi fixează atenţia asupra lui Keris 
Veturia. Când se tută în sfârşit la mine, îi citesc expresia la fel de 
clar de parcă mi-ar striga cuvintele. 

Ce caută ea aici, Sfrâncioc? De ce trăieşte încă? Ochii lui de hienă ard, 
promițând durere pentru sora mea, iar eu îmi feresc privirea. 

— De ce conduce Sfrânciocul armata? întreabă Pater Rufius. 
Keris Veturia n-ar fi o alegere mai bună? Nu ştiu dacă înţelegi, 
Stăpâne împărat, dar este deosebit de... 

îşi termină fraza într-un icnet, căci Marcus a aruncat ca din 
întâmplare un pumnal spre el, ratându-l la mustață. Scheunatul lui 
Rufius îmi provoacă o satisfacție profundă. 

— Mai vorbeşte aşa cu mine şi rămâi fără cap, zice Marcus. Keris 
n-a fost în stare să apere portul Navium de flota Barbarilor. 

Avitas şi cu mine ne uităm unul la altul. E prima oară când 
îndrăzneşte împăratul să spună un cuvânt împotriva 


Comandantului. 


— Sfrânciocul, continuă Marcus, a recucerit portul şi a salvat 
vieţile a mii de Plebei. Am hotărât deja. Sfrânciocul va conduce 
trupele împotriva Karkaunilor. 

— Dar, Stăpâne... 

Mâna lui Marcus, uriaşă, ajunge în jurul gâtului lui Rufius 
aproape fără s-o fi văzut mişcându-se. 

— Continuă, zice împăratul cu blândeţe. Te ascult. 

Rufius gâfâie o scuză, iar Marcus îi dă drumul. Paterul 
se îndepărtează în pripă, ca un cocoş scăpat de oala cu tocană. 
împăratul se întoarce spre mine. 

— O armată mică, Sfrâncioc. Loveşte şi fugi. Nu lua prizonieri. 
Şi nu irosi forțe, dacă nu-i necesar. Vom avea nevoie de fiecare om, 
atunci când vor ataca oraşul. 

Observ cu coada ochiului că Keris se uită la mine. Schițează un 
salut din cap - e prima oară când mă bagă în seamă, de când s-a 
întors la Antium cu tot cu sora mea. Simt pe spinare furnicături de 
avertisment. Expresia de pe chipul ei e vicleană, calculată. Am 
văzut-o când studiam la Blackcliff. Şi am mai văzut-o aici, la Antium, 
înainte să-mi fi omorât Marcus familia. 

Cunosc privirea aceea. Aşa se uită când se pregăteşte să închidă 
o capcană. 


Avitas vine în biroul meu imediat după apus. 

— Totul e pregătit, Sfrâncioc, zice el. Oamenii vor fi gata de 
plecare în zori. 

— Bine, zic, apoi mă opresc şi-mi dreg glasul. Harper... 

— Te gândeşti, probabil, să-mi spui că n-ar trebui să merg, zice 
el. Că ar trebui să rămân aici, cu ochii pe duşmanii noştri, şi să fiu 
aproape de împărat, în caz că are nevoie. 

Deschid gura şi o închid la loc, uimită. Exact asta intenționam 


să-i propun. 


—  Iartă-mă, zice Avi tas şi îmi dau seama că e obosit - m-am 
sprijinit prea mult pe el. Exact la asta s-ar aştepta Comandantul. 
Poate chiar contează pe asta. Indiferent ce plănuieşte, n-are 
intenţia să te lase în viață. lar tu ai mai multe şanse să 
supraviețuieşti dacă-ţi păzeşte spatele cineva de nădejde. 

— Ce naiba pune la cale? zic eu. Pe lângă faptul că vrea tronul. 
Imediat după ce s-a întors, s-au dus la vila ei Paterii a trei dintre 
cele mai mari Case Aristocrate. A fost până şi Marele Vistiernic. Iar 
acelui om, Keris i-a ucis fiul şi a consemnat triumful tatuându-l pe 
corpul ei. S-a întâmplat acum zece ani, dar tot ea rămâne ucigaşul. 
Toţi acei oameni ar trebui s-o urască. în loc de asta, împart pâinea 
cu ea. 

— încearcă să-i atragă înapoi de partea ei, zice Harper. Vrea să 
te ia prin surprindere. La Navium ai prins-o tu pe picior greşit. Nu 
se va mai lăsa surprinsă încă o dată şi exact de aceea ar trebui să 
vin cu tine. 

Eu şovăi, iar el devine nerăbdător. 

— Gândeşte-te, Sfrâncioc! L-a otrăvit pe căpitanul Alis- tar, l-a 
otrăvit pe Favrus. A ajuns până la împărăteasă. Nu eşti 
nemuritoare. Poate ajunge şi la tine. Fii cu ochii în patru! Avem 
nevoie de tine. Nu-i cădea în plasă! 

Nu mă gândesc la ce spun mai departe. Cuvintele îmi ies pur şi 
simplu pe gură. 

— De ce-ţi pasă atât de mult ce mi se întâmplă? 

— Tu dece crezi? 

Vorbeşte tăios, fără prudenţa lui obişnuită, iar când se uită la 
mine, văd furie în ochii lui verzi. Dar are vocea calmă. 

— Eşti Sfrânciocul. Eu sunt adjunctul tău. E datoria mea să fii 
în siguranţă. 

— Uneori, Avitas, oftez eu, aş vrea să spui ceea ce gândeşti cu 


adevărat. Atunci, hai cu mine la atac, zic, iar la 


privirea lui surprinsă răspund dând ochii peste cap. Nu sunt 
proastă, Harper. Hai s-o ţinem în şah. Dar mai e ceva. 

Mi-a încolțit în minte o grijă, un lucru despre care niciun general 
n-ar vorbi vreodată deschis înaintea unei bătălii, dar de care eu 
trebuie să țin cont, mai ales după discuția avută cu Livia despre 
Plebei. 

— Avem stabilite căile de evacuare din oraş? Cele prin care să 
putem deplasa grupuri mari de oameni? 

— Mă ocup acum. 

— Rezolvă treaba asta înainte să plecăm, zic eu. Dă ordine 
discrete ca traseele respective să fie libere şi apărate cu orice preț. 

— Te gândeşti că s-ar putea să nu-i respingem pe Karkauni? 

— Dacă s-au aliat cu Keris, ar fi o prostie să-i subestimăm. Nu 
ştim ce pun la cale, dar e bine să ne pregătim pentru ce-i mai rău. 

A doua zi dimineaţă plecăm, iar eu mi-o alung din minte pe Keris 
şi intrigile ei. Dacă pot pune pe fugă trupele lui Grimarr - sau măcar 
să le slăbesc forța - înainte să ajungă la Antium, Comandantul nu-l 
va mai putea detrona pe Marcus şi eu voi fi erou în locul ei. 
Karkaunii sunt la douăsprezece zile de oraş, dar trupele mele se pot 
mişca mai rapid decât ale lor. Oamenii mei şi cu mine avem la 
dispoziţie cinci zile în care să le facem viața un iad. 

Armata noastră mică ne permite să călărim mai iute, iar în seara 
celei de-a treia zile, cercetaşii noştri confirmă că armata Karkaună 
s-a adunat la Trecătoarea Umbral, aşa cum mi-a raportat Dex. Au 
alături de ei Sălbatici din Tundaran - probabil că aşa s-a gândit 
Grimarr că poate înainta uşor. Ticăloşii aceia din Tundaran, care 


urăsc femeile, cunosc munţii aproape la fel de bine ca Războinicii. 


— Oare de ce aşteaptă aici? îl întreb pe Dex. Trebuiau să fi 
trecut munții deja şi să fi ieşit în câmp deschis. 

— Pesemne că aşteaptă mai mulţi oameni, zice Dex, deşi 
armata lor nu mi se pare mai mare decât am văzut-o prima oară. 

II trimit pe vărul meu Baristus în recunoaştere spre capătul de 
nord al trecătorii, să vadă dacă într-adevăr se mai alătură armatei 
şi alți Karkauni. El se întoarce doar cu şi mai multe întrebări. 

— E ftare ciudat, zice Baristus. 

Dex, Avitas şi cu mine ne adunăm la mine în cort, iar vărul meu 
începe să se plimbe agitat. 

— Nu mai vin alți oameni prin trecătorile nordice. Armata pare 
să aştepte, într-adevăr, dar nu-mi dau seama ce. M-am gândit că 
poate aşteaptă armament sau proiectile pentru maşinile de asediu. 
Dar n-au maşini de asediu. Cum naiba au de gând să treacă de 
zidurile cetății Antium fără catapulte? 

— Poate le-a promis Keris că le dă drumul înăuntru, zic eu. Şi 
încă nu şi-au dat seama cât e de prefăcută. E în firea ei să joace la 
două capete. 

— Şi pe urmă? zice Dex. îi lasă să ne ţină sub asediu săptămâni 
la rând? 

— Destul cât să găsească o modalitate să-l omoare pe Marcus 
în bătălie, zic eu. Destul cât să împiedice naşterea nepotului meu. 

Până la urmă, Keris doreşte să domnească asupra Imperiului. N- 
ar lăsa să-i fie cucerită capitala. Dar să piardă vieţile câtorva mii de 
oameni? Pentru ea, asta nu înseamnă nimic. Am învăţat bine lecţia. 

— Dacă-i punem pe fugă pe Karkauni încă de aici, îi ucidem 


planul din faşă, zic eu. 


Mă uit la desenele aduse de auxiliari, în care au însemnat 
dispunerea taberei Karkaune. Unde păstrează alimentele, armele, 
diversele provizii. Cele mai preţioase bunuri le-au adăpostit chiar 
în mijlocul armatei, unde-i aproape imposibil de pătruns. 

Dar am cu mine Măşti. lar cuvântul imposibil ne-a fost alungat 
din minte cu biciul. 

Atacăm în toiul nopţii, când mare parte din tabăra Karkaună 
doarme. Doborâm sentinelele rapid, iar Dex conduce o trupă care 
pătrunde în tabără şi pe urmă iese înainte ca primele flăcări să se 
ridice din depozitele de alimente ale Karkaunilor. Cred că i-am 
lăsat fără o şesime din rezerve, iar până să dea ei alarma, noi ne-am 
retras deja în munți. 

— Vin cu tine la următorul atac, Sfrâncioc, îmi spune Harper 
când ne pregătim să lovim din nou. Ceva nu mi se pare în regulă. N- 
au reacționat la atacul precedent. 

— Poate că i-am luat prin surprindere. 

Harper se plimbă agitat, iar eu îi pun mâna pe umăr, ca să-l 
liniştesc. între noi izbucneşte o scânteie, iar el ridică surprins 
privirea. îi dau drumul imediat. 

— Am nevoie de tine în ariergardă, îi spun, ascunzân- du-mi 
stânjeneala. Dacă se întâmplă ceva, trebuie să conduci oamenii 
înapoi la Antium. 

Pornim următorul atac chiar înainte de ivirea zorilor, în timp ce 
Barbarii încă se resimt după atacul precedent. De data asta conduc 
un grup de o sută de oameni înarmaţi cu săgeți aprinse. 

Dar după ce zboară prima salvă de săgeți, e clar că de data asta 
Karkaunii ne aşteaptă. Un val de peste o mie se rup în vest din 
armata principală şi se îndreaptă spre noi în formaţii organizate pe 


care nu le-am mai văzut la Karkauni. 


Avem avantajul terenului mai înalt, aşa că doborâm cât mai 
mulți cu putință. Ei nu au cai, iar munții ăştia nu sunt teritoriul lor. 
Nu cunosc dealurile la fel ca noi. 

După ce terminăm săgețile, fac semn să ne retragem, dar chiar 
atunci se aude dinspre ariergardă o bătaie incon- fundabilă de tobă. 
Vine de la trupele lui Avitas. Toba bate o dată - de două ori - de trei. 

Ambuscadă. Am stabilit semnalele din timp. Mă răsucesc cu 
buzduganul în mână, aşteptând atacul. Soldaţii strâng rândurile. 
Un cal nechează ascuțit - un zgomot inconfundabil, care-ţi dă fiori. 
'Tobele se aud din nou, iar peste ele răsună înjurături. 

De data asta, toba nu se opreşte, cerând frenetic ajutor. 

— Ariergarda a fost atacată, strigă Dex. Cum iadul... 

Termină propoziţia serâşnind, în timp ce parează 
un cuţit aruncat în el dinspre pădure. Pe urmă suntem înconjurați 
de Karkauni şi nu ne mai putem gândi decât la supravieţuire. 
Duşmanii se ridică din gropi bine ascunse în pământ, sar din copaci, 
aruncă peste noi o ploaie de săgeți, de săbii şi de foc. 

Dinspre ariergardă auzim urletele drăceşti ale şi mai multor 
Karkauni care coboară de pe munte, în est. Alții vin din nord. Doar 
sudul mai e liber - dar nu pentru multă vreme, dacă nu scăpăm din 
ambuscadă. 

Suntem morţi! Pe toate iadurile, suntem morţi! 

— Râpa aceea! 

Arăt spre o potecă îngustă rămasă încă deschisă între trupele 
care ne încercuiesc. Ne croim drum spre ea, trăgând săgeți în urma 
noastră. Râpa urmează râul şi duce către o cascadă. Acolo sunt 
bărci - destule cât să cobor în aval cu oamenii rămaşi. 


— Mai repede! închid încercuirea! 


Alergăm din răsputeri şi ne strâmbăm auzind țipetele soldaților 
din ariergardă, care mor rapid, potopiți de duşman. Cerule, câți 
oameni! Câte Gărzi Negre! lar Avitas e printre ei. Ceva nu mi se pare 
în regulă. Dacă era cu noi, poate îşi dădea seama de ambuscadă. Ne- 
am fi putut retrage înainte să ne atace Karkaunii ariergarda. 

Iar acum... 

Mă uit spre munte. N-avea cum supraviețui unui asemenea 
măcel. Nimeni n-ar fi putut. Sunt prea mulți duşmani. 

Avitas nu i-a spus niciodată lui Elias că sunt frați. N-a apucat să 
stea de vorbă cu Elias cum vorbeşti cu un frate. Cerule, câte i-am 
spus în momentele de furie, la mânie, când el doar se străduia să mă 
ţină în viață! Scânteia aceea dintre noi, stinsă înainte s-o pot numi... 
Mă ustură ochii. 

— Sfrâncioc! strigă Dex şi mă trânteşte la pământ din fața unei 
săgeți gata să mă străpungă. 

Ne târâm înainte, împleticindu-ne. Ajungem în cele din urmă la 
râpă, o groapă de doi metri şi jumătate până la rămăşiţele unui 
pârâu. O ploaie de săgeți se abate asupra noastră când ne apropiem. 

— Scuturile! strig eu. 

Se aude oţel izbit de lemn, apoi eu şi soldaţii alergăm din nou, 
anii de antrenament facându-ne să ne adunăm în rânduri drepte. 
De fiecare dată când un soldat cade, altul se duce să-i ia locul, iar 
când mă uit în urmă, pot număra exact câți au rămas. 

Doar şaptezeci şi cinci, din cei cinci sute trimişi de Marcus. 

Ne repezim pe poteca spre cascadă, iar tunetul apei acoperă 
orice alt sunet. Cărarea şerpuieşte înainte şi înapoi până ajunge pe 


un platou plin de prafunde sunt trase pe mal zece bărci lungi. 


Soldaţii n-au nevoie de ordine. Auzim în spatele nostru 
scandările Karkaunilor. Lăsăm la apă o barcă, pe urmă alta şi alta. 

—  Sfrâncioc, trebuie să pleci! zice Dex şi mă trage în una dintre 
bărci. 

— După ce pleacă toţi ceilalţi, zic eu. Patru sute douăzeci şi cinci 
de oameni... morţi. Avitas... mort. Cerule, rapid au acţionat! 

De pe poteca de deasupra se aude zgomot de săbii. Dau fuga pe 
cărare, cu buzduganul în mână. Dacă mai sunt acolo unii dintr-ai 
mei, cerul mi-e martor că nu-i voi lăsa să lupte singuri. 

—  Sfrâncioc - nu! urlă Dex, apoi scoate paloşul şi mă urmează. 

Dincolo de intrarea pe cărare găsim un grup de Războinici, 
printre care trei Măşti, bătându-se cu Tundaranii, împinşi 
implacabil înapoi de duşmanii mult mai numeroşi. Un grup de 
auxiliari cară o a patra Mască, sângerând din gât, dintr-o rană în 
abdomen şi încă una de la coapsă. 

Harper. 

Dex îl preia de la auxiliari şi îl duce în spate spre ultima barcă, 
împleticindu-se sub greutatea lui. Auxiliarii încordează arcurile şi 
trag rafală după rafală de săgeți, până când cerul zumzăie de ele și- 
io minune că nu mă nimeresc. Una dintre Măşti se întoarce - vărul 
meu Baristus. 

— îi ţinem pe loc, strigă el. Pleacă, Sfrâncioc. Anunţă-l pe 
împărat. Spune-le că mai sunt alte... 

Dar Dex mă ia de-acolo, mă împinge pe cărare şi mă urcă în 
barcă, apoi o împinge tăindu-şi drum prin apă. Ce să le spun ? îmi 
vine să strig, în timp ce Dex vâsleşte din răsputeri, iar barca trece 
prin cascadă şi se îndreaptă rapid spre râul vijelios. Mă las în 


genunchi lângă Harper. 


E plin de sânge peste tot. Dacă nu eram eu cu el în barcă, ar fi 
murit în câteva minute. Il iau de mână. Fără sacrificiul lui Baristus, 
muream toți. 

Caut cu răbdare cântecul lui Harper. E Masca perfectă, şi-a 
îngropat adânc gândurile şi emoțiile, deci mă aştept ca şi cântecul 
să-i fie de nepătruns. 

Dar îl găsesc aproape de suprafață, puternic, luminos şi limpede 
ca un cer de iarnă plin de stele. îi cercetez în profunzime. Văd 
zâmbetul unei femei brunete cu ochi mari şi verzi - mama lui - şi 
mâinile puternice ale unui bărbat care seamănă izbitor cu Elias. 
Harper merge prin sălile întunecoase de la Blackcliff şi îndură zi de 
zi duritatea şi greutăţile pe care le cunosc atât de bine. Suferă după 
tatăl lui, un personaj misterios care îi lasă un gol pe care nu-l poate 
umple niciodată. 

Harper e o carte deschisă: aflu că el a eliberat-o pe Laia cu luni 
în urmă, când am prins-o în capcană. A eliberat-o pentru că ştia că 
aş fi ucis-o. Şi mai ştia că Elias nu m-ar fi iertat niciodată pentru 
asta. Mă văd prin ochii lui: furioasă, rece, slabă, puternică, 
curajoasă şi caldă. Nu sunt Sfrânciocul. Sunt Helene. Aş fi oarbă să 
nu văd ce simte pentru mine. Sunt ţesută în conştiinţa lui la fel cum 
Elias era ţesut într-a mea. Harper ştie mereu unde mă aflu, sau dacă 
sunt în siguranță. 

După ce i s-au închis rănile şi îi bate inima cu putere, mă opresc 
din cântat, slăbită. Dex se uită la mine cu o expresie uimită şi 
întrebătoare, dar nu spune nimic. 

Aranjez mai comod capul lui Harper, iar el deschide ochii. îmi 
vine să-l cert, dar şoapta lui răguşită mă opreşte. 

— Grimarr şi oamenii care au atacat ariergarda veneau dinspre 
est, Sfrâncioc, zice el aspru, hotărât să-mi livreze mesajul. El m-a 
atacat pe mine.... m-ar fi ucis... 


Şi mai multe motive să-l urăsc pe porcul de Grimarr. 


— Pesemne că s-au strecurat pe lângă noi, zic eu, sau poate 
aşteptau... 

— Nu, zice Avitas şi mă apucă de o curea a platoşei. Au venit 
dinspre est. Am trimis o iscoadă, pentru că bănuiam ceva. Mai au o 
armată acolo. S-au împărțit în două, Sfrân- cioc. Nu se îndreaptă 


spre Antium cu cincizeci de mii de oameni. Au de două ori pe-atât. 


La început nu ştiu cum să-i spun Bucătăresei. Mamă. Mirra. Mă 
uit la ea nerăbdătoare. O parte din mine doreşte cu disperare să-i 
înțeleagă povestea, în timp ce altă parte tremură de dorința de a 
urla durerea celor doisprezece ani petrecuți fără ea. 

Poate va dori să vorbească, mă gândesc. Să-mi explice de ce a 
supraviețuit. Cum a supravieţuit. Nu mă aştept să se justifice pentru 
ce a făcut în închisoare - nu ştie că ştiu. Dar sper să-mi spună de ce 
şi-a ascuns identitatea. Sper măcar să-şi ceară iertare pentru asta. 

Dar ea tace, concentrată în întregime pe traversarea rapidă a 
zonei rurale. Chipul ei, profilul ei sunt gravate în mine. Le văd în o 
mie de feluri, chiar dacă ea nu se vede pe sine. Mă simt atrasă de ea. 
A lipsit atâta amar de ani. Şi nu vreau să rămân agăţată de furia 
mea. Nu vreau să mă cert cu ea cum m-am certat cu Darin. în prima 
noapte din călătoria împreună, mă aşez lângă foc alături de ea. 

Ce sper? Poate ca femeia care îmi spunea Greieraş să-şi lase 
mâna pe capul meu, grea şi blândă. Femeia al cărei zâmbet era o 
lumină în întuneric, ultimul lucru vesel pe care mi-l amintesc din 
mulţi ani lungi. 

Dar cum mă apropii, ea îşi drege glasul şi se îndepărtează. Doar 
de-o palmă, dar înțeleg. 

Mă întreabă cu vocea ei scrâşnită despre Izzi şi despre ce mi s-a 
întâmplat de când am plecat de la BlackelifF. O parte 


din mine nu vrea să răspundă. Nu meriti să ştii. Nu meriti povestea mea. 
Dar altă parte - cea care vede în ea o femeie distrusă care a fost 
cândva mama - nu-i atât de crudă. 

Prin urmare, îi povestesc despre Izzi. Despre sacrificiul ei. 
Despre curajul ei nebunesc. îi povestesc despre Zburător. Despre 
Keenan şi cum m-a trădat nu numai pe mine, ci întreaga noastră 
familie. 

Ce trebuie să creadă despre mine, despre faptul că m-am 
îndrăgostit de creatura a cărei înşelăciune a dus la zilele acelea 
negre petrecute în închisoarea Kauf? îi aştept judecata, dar nu zice 
nimic. încuviințează din cap, strânge pumnii şi dispare în noaptea 
întunecoasă. Iar dimineața nu vorbeşte despre asta. 

în următoarele nopți, de fiecare dată când mă mişe cât de puţin, 
tresare de parcă şi-ar face griji că vreau să mă apropii. Aşa că mă 
ţin la distanţă de ea, tot timpul de cealaltă parte a focului, tot timpul 
la câțiva paşi în urma ei pe drum. îmi trec multe prin minte, dar nu 
vorbesc. Parcă tăcerea ei m-ar gâtui. 

în cele din urmă, cuvintele nu mai vor să stea la adăpost şi îmi 
dau seama că trebuie să le rostesc, indiferent de consecințe. 

— Dece n-ai omorât-o? 

Noaptea e caldă, n-am aprins focul, doar ne-am întins pe pături 
şi ne uităm la stele. 

— Vorbesc de Comandant. Puteai s-o otrăveşti. S-o înjunghii. 
Eşti Mirra din Serra... 

— Nu există nicio Mirra din Serra! strigă Bucătăreasa atât de 
tare, încât un stol de vrăbii îşi ia zborul din copacul vecin, la fel de 
speriate ca şi mine. A murit. A murit în închisoarea Kauf, când i-au 
murit copilul şi soțul. Eu nu sunt Mirra. Eu sunt Bucătăreasa. Şi nu- 


mi vorbi mie 


despre ce-ar fi făcut sau n-ar fi făcut scorpia aceea ucigaşă şi 
trădătoare. Nu ştii nimic despre ea. 

Respiră greu şi ochii întunecațţi îi strălucesc de mânie. 

— Am încercat, fetițo, şuieră ea spre mine. Prima oară când am 
atacat-o pe Keris, mi-a rupt brațul şi a biciuit-o pe Izzi de abia a 
rămas în viață. Copila avea cinci ani pe-atunci. lar ea m-a obligat să 
mă uit. Următoarea dată când mi-a trecut prin cap să încerc ceva, 
Scorpia de la Blackclift i-a scos lui Izzi ochiul. 

— Dece n-ai fugit? Puteai scăpa de-acolo. 

— Eu am încercat. Dar riscul să ne prindă Keris pe amândouă 
era prea mare. Ar fi torturat-o pe Izzi. Şi mă săturasem să sufere alți 
oameni din cauza mea. Poate că Mirra din Serrazul fi sacrificat-o pe 
copilă ca să-şi salveze capul, dar Mirra din Serra nu avea suflet. 
Mirra din Serra era la fel de ticăloasă precum Comandantul. Iar eu 
nu sunt ea. Nu mai sunt. 

— N-ai întrebat despre Buni şi Bunu, şoptesc eu. Sau despre 
Darin. Tu... 

— Nu merit să ştiu ce face fratele tău, zice ea. Cât despre 
bunici... 

Gura i se strâmbă într-un mic zâmbet pe care nu îl recunosc. 

— M-am răzbunat pe ucigaşul lor. 

— Masca? zic eu. Cum? 

— L-am vânat. în cele din urmă, a dorit să moară. Am fost 
miloasă, zice ea cu ochii negri ca nişte cărbuni stinşi. Mă judeci. 

— Am vrut şi eu să-l omor, dar... 

— Dar mie mi-a plăcut să-l omor. Iar asta mă face rea? Haide, 
fetițo. Nu se poate să umbli printre umbre câtă vreme am umblat eu 


şi să nu devii una. 


Mă foiesc, amintindu-mi ce mi-a spus Jaduna: Eşti prea tânără să 
stai atât de adânc cufundată în umbră. 

— Mă bucur că l-ai omorât. 

Mă opresc şi mă gândesc la ce voi spune în continuare. Dar nu 
există mod delicat de a pune întrebarea. 

— De ce... De ce nu mă atingi? Tu nu... 

Tânjeşti s-o faci, aşa cum tânjesc eu, îmi vine să apun. 

— Atingerea unui copil îi aduce mamei mângâiere, zice ea încet 
de-abia o aud. Dar eu nu sunt mamă, fetițo. Sunt un monstru. 
Monştrii nu merită alinare. 

Se întoarce şi tace. Mă uit multă vreme la spatele ei. E atât de 
aproape! Destul de aproape s-o ating. Destul de aproape s-o aud 
şoptind păreri de rău. 

Dar nu cred că ar simţi îmbrățişarea unei fiice, dacă aş 


atinge-o. Şi nu cred că i-ar păsa să fie iertată. 


Cu cât înaintăm spre Antium, cu atât simțim necazul mai 
aproape. Căruţe pline cu covoare şi mobilă pleacă în grabă din oraş, 
cu proprietarii înconjurați de zeci de gărzi. La un moment dat 
vedem în depărtare o caravană bine înarmată. Nu-mi dau seama ce 
transportă, dar cel puţin zece Măşti îi păzesc încărcătura. 

— Fug, strigă Bucătăreasa. Le e prea frică să stea şi să lupte. 
Sunt mai ales Aristocraţi, după cum arată. Mişcă-te mai repede, 
fetițo. Dacă bogații pleacă din oraş, înseamnă că au ajuns Karkaunii 
aproape. 

De-acum nu ne mai oprim, mergem zi şi noapte. Dar când 
ajungem în suburbiile Antiumului, e evident că nenorocirea a lovit 
deja faimoasă capitală a Războinicilor. Urcăm pe o culme lângă 


Argent Hills şi jos vedem oraşul. 


Vedem şi armata enormă care îl înconjoară pe trei părţi. Mai e 
protejată doar partea de nord a oraşului, cea lipită de munte. 

— Pe toate cerurile, murmură Bucătăreasa. Dacă nici asta nu-i 
dreptate divină, atunci nu ştiu ce mai e. 

— Ce mulţi sunt! 

Abia pot vorbi. 

— Oamenii din oraş... 

Clatin din cap şi mă gândesc imediat la Cărturarii care încă mai 
sunt sclavi în oraş. Poporul meu. 

— Trebuie să fie şi Cărturari acolo. Comandantul n-a ucis toți 
sclavii. Nu i-au permis Aristocraţii. Cu ei ce se întâmplă, dacă oraşul 
este invadat? 

— Mor, zice Bucătăreasa. La fel ca toți ceilalți sărmani ticăloşi 
care au avut ghinionul să rămână acolo. Lasă treaba asta în seama 
Războinicilor. E capitala lor; o vor apăra. Tu ai altele cu care să-i 
baţi capul. Cum ai de gând să intri în oraş? 

— Deocamdată n-au ajuns decât până aici. 

Dinspre nord-est se strecoară printr-o trecătoare alţi bărbaţi 
care se duc să se alăture armatei Karkaune. 

— Se ţin dincolo de bătaia catapultelor oraşului, ceea ce 
înseamnă că n-au de gând să atace. Ai spus că ne poți strecura 
înăuntru. 

— Prin munții din nordul oraşului, zice Bucătăreasa. Asta 
înseamnă să înconjurăm Argent Hills. O să ne ia zile. Chiar mai 
mult. 

— Cât îşi ridică tabăra, va fi mare harababură, zic eu. Am putea 
profita. Ne strecurăm noaptea printre ei. Au şi nişte femei acolo... 

— Târfe, zice Bucătăreasa. Doar nu crezi că pot trece drept aşa 


ceva. 


— Şi bucătărese, îi răspund. Spălătorese. Karkaunii sunt 
îngrozitori. Nu se duc nicăieri fără femei care să-i slugărească şi să- 
i servească. lar eu mă pot face invizibilă. 

Bucătăreasa clatină din cap. 

— Ai spus că invizibilitatea îţi alterează mintea. îţi provoacă 
viziuni, uneori ore în şir. Trebuie să ne gândim la altceva. Asta-i o 
idee proastă. 

— E necesară. 

— E sinucigaşă. 

— E ceva ce pesemne că ai mai făcut, zic eu încet. înainte. 

— Asta mă face să cred şi mai puţin în ea, zice Bucătăreasa, dar 
văd că şovăie. 

Ştie la fel de bine ca mine că n-avem de-ales dintre prea multe 
posibilităţi. 

Peste o oră, merg pe lângă ea, cocoşată peste un coş cu lenjerie 
împuţită. Am trecut deja de două sentinele care ne-au tăiat calea în 
tabără. A fost destul de simplu. Dar acum trecem printre Karkauni 
şi nu mai e deloc uşor. 

Sunt extrem de mulți. La fel ca peste tot în Imperiu, au trăsături 
diferite, culori diferite ale pielii şi părului. Dar toți sunt tatuați 
excesiv şi au jumătăţile de sus ale fețelor vopsite cu indigo, ceea ce 
le scoate în evidență albul ochilor într-un mod înfricoşător. 

Ard sute de focuri de tabără, dar sunt puţine corturi după care 
Bucătăreasa şi cu mine să ne putem ascunde. Majoritatea 
bărbaţilor poartă pantaloni scurți de piele şi veste de blană, iar eu 
nu-mi dau seama deloc cine e mare în grad şi cine nu. Singurii 
Karkauni care ies în evidenţă sunt cei îmbrăcaţi în armuri stranii 
din oase şi oțel, şi au în mâini bâte cu cranii omeneşti în vârf. Când 
trec, li se face loc din belşug. Dar majoritatea sunt adunați în jurul 
unor ruguri uriaşe neaprinse şi toarnă ceva ce pare nisip stacojiu 


în forme ciudate din jurul lor. 


— Vrăjitori Karkauni, murmură Bucătăreasa. îşi petrec tot 
timpul îngrozind mulțimile şi încercând să le învie spirite. Nu 
reuşesc niciodată, dar tot sunt trataţi ca nişte zei. 

Tabăra miroase dulceag a legume putrede. Grămezi uriaşe de 
lemne de foc sunt adunate în ciuda vremii calde, iar Karkaunii nu- 
şi bat capul să curăţe balega cailor. Ulcioare cu un alcool deschis la 
culoare sunt la fel de omniprezente ca bărbații, şi peste tot duhneşte 
a lapte înăcrit. 

— Ha! zice un Karkaun mai vârstnic şi o împinge pe 
Bucătăreasă, care 1-a lovit cu coşul din greşeală. Tek ftdka- yad urqin! 

Bucătăreasa dă din cap în sus şi în jos, jucând bine rolul de 
femeie bătrână şi zăpăcită. Bărbatul îi răstoarnă coşul din mână şi 
râde împreună cu amicii lui când hainele cad pe pământul murdar. 
în vreme ce ea încearcă să le adune repede, el o loveşte în burtă şi 
face gesturi obscene. 

Sar imediat s-o ajut să strângă hainele, sperând că bărbaţii 
Karkauni sunt prea beţi ca să-şi dea seama că pe Bucătăreasă o 
ajută o mână invizibilă. Dar când mă las pe vine, ea şuieră: 

— Eşti aproape vizibilă, fetițo. Mişcă-te! 

Mă uit în jos şi văd că invizibilitatea mea se pierde. Zburătorul! 
Pesemne că-i în Antium, iar prezența lui îmi sleieşte puterea 
magică. 

Bucătăreasa trece repede prin grupul de bărbaţi şi îşi vede de 
drumul ei spre nord. 

— Mai eşti aici, copilă? 

O simt încordată, dar nu se întoarce să se uite înapoi. 

— Nu sunt foarte organizaţi, îi răspund eu în şoaptă. Dar, 
cerule, tare mai sunt mulți! 

— în sud sunt ierni lungi, zice Bucătăreasa. N-au altceva de 
făcut decât să se înmulțească. 


— Şi de ce atacă acum? întreb. De ce aici? 


— Bântuie foamea pe la ei şi un vrăjitor răzvrătit a profitat de 
asta. Nimic nu motivează oamenii mai bine decât foamea din burțile 
copiilor. Karkaunii s-au uitat spre nord şi au văzut un imperiu 
bogat şi gras. Războinicii au parte de belşug an de an, în timp ce 
Karkaunii n-au nimic. lar Imperiul nici nu-i tratează corect. 
Grimarr, preotul vrăjitor despre care ţi-am vorbit, le-a adus aminte 
şi asta. Şi uite-aşa am ajuns aici. 

Aproape am trecut de capătul nordic al taberei. în fața noastră 
se întinde o stâncă netedă şi abruptă, iar Bucătăreasa se îndreaptă 
hotărâtă spre ea, abandonând coşul de rufe atunci când se întunecă 
şi ne îndepărtăm de tabără. 

— Victoria lor aici depinde în întregime de cât sunt de 
numeroşi. Sau dacă ascund un as în mânecă, cu care Războinicii nu 
pot lupta. 

Mă uit la lună - e aproape plină, dar nu de tot. Peste trei zile va 
fi Luna Grânelor. De Luna Grânelor, cei uitaţi îşi vor găsi stăpânul. 

Bucătăreasa schimbă direcţia de două ori, să se asigure că n-am 
fost urmărite, apoi îmi face semn să mă apropii de stâncă. Arată în 
sus. 

— La vreo cincisprezece metri înălțime e o peşteră, zice ea. 
Pătrunde adânc în munte. Stai aici şi rămâi invizibilă, pentru orice 
eventualitate. 

— Cum naiba ai de gând să... 

îndoaie degetele ca nişte gheare. E ceva cunoscut în mişcarea ei 
şi începe imediat să se cațere pe stânca golaşă cu vioiciunea unui 
păianjen. Rămân cu gura căscată. Nu-i natural - ba nu, e imposibil. 
N-aş zice chiar că zboară, dar are o uşurinţă clar neomenească. 

— Ceiadul.. 

Cade o frânghie care mă loveşte peste cap. De sus apare fața 


Bucătăresei. 


— Leag-o în jurul tău, zice ea. Reazemă-te cu picioarele de 
stâncă, de ieşituri, de orice spațiu poți găsi, şi urcă. 

Ajung în cele din urmă sus, fără suflare, şi când o întreb cum a 
reuşit ea să urce, sâsâie să tac şi porneşte prin peşteră fără să se 
întoarcă. 

Abia după ce înaintăm adânc în măruntaiele muntelui, 
Bucătăreasa îmi propune în cele din urmă să renunţ la 
invizibilitate. 

— S-ar putea să dureze câteva minute până mă trezesc, îi spun 
eu. Am viziuni şi nu sunt sigură că... 

— Am eu grijă să nu mori. 

încuviințez, dar sunt paralizată. Nu vreau să înfrunt viziunile - 
nu după ce mi-a arătat Zburătorul. 

Deşi nu mă poate vedea, mama ițeşte capul de parcă mi-ar simţi 
necazul. Roşesc şi caut o explicaţie, fară s-o găsesc. Sunt o laşă | îmi 
vine să spun. Mereu am fost. Cerule, ce umilitor! Dacă era doar o 
Bucătăreasă, nu mi-ar fi păsat. Dar e mama. Mama mea. M-am 
gândit ani în şir ce-ar crede despre mine. 

Ea se uită în jur prin tunel, apoi se aşază direct pe jos. 

— Am obosit, zice ea. Blestemaţi fie Karkaunii! Haide, fato, stai 
lângă baba. 

Mă aşez alături de ea şi pentru prima oară nu tresare şi nu se 
îndepărtează, căci nu mă poate vedea. 

— Viziunile acelea... zice ea după o vreme. Sunt înspăi- 
mântătoare? 

Mă gândesc la ea în celula de închisoare. La cântec. La trosnetul 
oaselor. Zgomote care nu înseamnă nimic până când ajung să 
însemne totul. Chiar şi acum, chiar fără să înțeleg în ce s-a 
transformat, nu suport să-i spun ce am văzut. Nu pot rosti cuvintele, 
pentru că dacă o fac, totul devine adevărat. 

— Da. 


înfig degetele în pământ şi le plimb în sus şi-n jos. 

— Sunt înspăimântătoare. 

Ce voi vedea de data asta? Dacă vor fi tot viziuni din trecut? 
Altceva? Alte orori? 

— Atunci, fă-o repede. 

Vocea ei nu-i tocmai blândă, dar nici aspră. Şovăie şi îmi întinde 
omână, cu palma în sus. Strânge din maxilare şi înghite în sec. 

Are pielea caldă. Bătături. Chiar dacă poate n-arată ca mama, nu 
vorbeşte ca ea şi nu se poartă ca ea, are totuşi mâinile ei. O strâng 
uşor şi se înfioară. 

Mă lepăd de invizibilitate şi întâmpin binevoitoare viziunile, 
căci nu pot fi mai rele decât s-o iau de mână pe femeia care m-a 
născut şi pe ea s-o scârbească atingerea mea. 

Iar viziunile mă năpădesc - de data asta umblu pe străzi în 
flăcări, printre ziduri înnegrite. Din clădirile incendiate răsună 
ţipete care mă îngrozesc până în măduva oaselor. Urlu şi plâng. 

Când deschid ochii, Bucătăreasa e aplecată deasupra mea şi îmi 
ţine o mână pe față, în timp ce pe cealaltă încă o strâng între degete. 
Are chipul plin de suferință, de parcă să mă atingă ar fi peste ce 
poate îndura. Nu mă întreabă 


despre viziuni. lar eu nu-i spun. 


Ne apropiem de intrarea în Ambasada Marinarilor. în fața unor 
trepte ude şi ciobite care duc spre o uşă de lemn, Bucătăreasa 
încetineşte pasul. 

— Ar trebui să fie doi paznici aici, zice ea. Intrarea a fost păzită 
întotdeauna. Mânerul acela le permite să dărâme toată clădirea, în 


caz de atac. 


Scot pumnalul şi Bucătăreasa pregăteşte arcul. Deschide uşa 
încet, iar când intrăm e complet linişte. Pe străzile din spatele 
ambasadei bubuie tobele şi mă simt imediat transportată înapoi la 
Blackcliff. Trec căruţe, ocupanții lor strigă, soldaţii urlă ordine. Se 
aude tropăit de cizme care mărşăluiesc sacadat, iar o voce aspră 
conduce un pluton spre zidurile oraşului. Antium se pregăteşte de 
război. 

— Ceva nu-i în regulă, zic eu. Musa avea oameni aici. Trebuiau 
să ne fi pregătit cătuşe de sclavi, hărți, lista mişcărilor 
Sfrânciocului... 

— Pesemne că au plecat înainte să atace Karkaunii, zice 
Bucătăreasa. Dar nu se poate să fi plecat toți. 

Şi totuşi, au plecat. O simt. Locul ăsta e gol de mai multe zile. 

Suntem pe cont propriu. 


Spiritele năvălesc în Imperiu ca nişte pietre în flăcări aruncate 
de o catapultă. Zidul hotarului se face ţăndări. 

Simt spiritele în acelaşi fel în care simt conturul Anticamerei. 
Sunt aşchii de iarnă într-o pătură de căldură şi se deplasează ca un 
banc de peşti, adunaţi laolaltă şi îndrep-tându-se în aceeaşi direcție 
- spre sud-vest, către un sat de Războinici de unde îmi procur eu 
provizii. Localnicii sunt oameni de treabă şi muncitori. Şi n-au nici 
cea mai mică bănuială ce-i aşteaptă. 

Vreau să-i ajut. Dar asta vor şi djinnii - să mă distragă de la 
datoria mea. încearcă din nou să-mi folosească omenia împotriva 
mea. 

Nu şi de data asta. Nu oamenii pe care îi vor poseda şi îi vor chinui 
spiritele contează acum. Contează hotarul Anticamerei. Trebuie să- 
1 refac. Vor intra în Pădure şi alte spirite. Măcar ele trebuie ţinute 
înăuntru. 

Abia dacă mi s-a închegat în minte acest gând, că magia începe 
să crească din pământ şi să-şi croiască drum în corpul meu. E mai 
puternică de data asta, de parcă simte că am înțeles în sfârşit cum 
mă manipulează djinnii. E o uşurare să simt că Mauth lasă magia 
să mă inunde - dar în acelaşi timp e o greşeală. Apropierea lui 
Mauth mă înfioară. Nu mă simt ca şi cum mi-aş folosi fizic puterea 
magică - apelând, adică, la ceva care e deja parte din mine. Nu, 
magia pe care o simt mi-e străină. Mă cuprinde ca o boală şi îmi 


colorează 


vederea. E o magie care schimbă în mine ceva fundamental. Nu mă 
mai simt eu însumi. 

Dar tulburarea mea poate aştepta. Am treburi mai presante. 

Magia îmi permite să văd cum ar trebui să arate hotarul. II pot 
reconstrui doar prin puterea voinței. îmi adun forțele. 

Departe, spre sud, spiritele intră în oraş. Nu te gândi la asta. 

Magia lui Mauth reacţionează sporindu-şi prezența. 
Reconstruiesc bucată cu bucată zidul hotarului, imaginân- du-mi 
cărămizi uriaşe de lumină înălțându-se dintr-o bucată, solide şi 
indestructibile. Când deschid ochii, zidul e acolo, străluceşte de 
parcă n-ar fi fost spart nicicând. Hotarul nu le poate chema înapoi 
pe spiritele care au evadat, dar le poate reține în Anticameră pe cele 
noi. 

Şi vor mai veni multe. 

Iar acum? Să mă duc după spiritele care au luat-o razna? Mauth 
mă îmboldeşte spre sud-vest şi-mi dă răspuns. Zbor ca vântul cu 
mare uşurinţă - mai uşor decât mi-a fost vreodată. Mă aştept ca pe 
măsură ce mă îndepărtez de pădure, magia să slăbească, dar 
rămâne cu mine, pentru că e magia lui Mauth, nu a mea. 

Spiritele s-au împrăştiat, umblând prin zona rurală în zeci de 
grupuri mici. Mă îndrept spre satul cel mai apropiat de Anticameră. 
Când ajung la vreo jumătate de kilometru, aud ţipete. 

Mă opresc într-o piaţă a satului şi, în urma prăpădului create de 
spirite, niciun sătean nu pare să observe cum apar din senin. 

— Thaddius Fiul meu! Nu! strigă un bărbat cu părul alb. 

Un bărbat mai tânăr îi răsuceşte bătrânului braţele la 
spate şi i le trage în sus cu forță neomenească. 


— Dă-mi drumul... nu face asta... aaah! 


Apoi se aude un trosnet şi tatăl se prăbuşeşte, pierzân- du-şi 
cunoştinţa de durere. Tânărul îl ridică de parcă ar fi o pietricică şi 
îl aruncă peste sat, la sute de metri distanță. 

'Trag paloşele, gata de atac, dar Mauth mă smuceşte. 

Sigur, Elias, tâmpit mai eştil îmi reproşez eu. Nu pot să-i înving cu 
mâinile goale pe toți cei locuiţi de un spirit. îmi amintesc că Shaeva 
mi-a arătat inima şi capul: Adevărata putere a lui Mauth se află aici şi 
aici. Magia mă împinge spre grupul cel mai apropiat de săteni 
posedaţi. Mi se încinge gâtul şi simt cumva că Mauth vrea să le 
vorbesc. 

—  Opriţi-vă, le spun, dar nu sunt Elias. 

Vorbesc în calitate de Banu al-Mauth. îi țintuiesc pe posedaţi cu 
privirea, unul câte unul. Mă aştept la un atac, dar ei doar mă privesc 
încruntațţi, conştienţi de magia care se învârte în mine. 

—  Veniţi, le poruncesc. 

Vocea mea tună poruncitor, supranatural. Trebuie să mă asculte. 

— Veni! 

Ei latră şi îşi arată colții, iar eu scot un fir subțire din Mauth şi îi 
înfăşor cu ea pe fiecare, trăgându-i aproape. Unii vin sub forma 
trupurilor pe care le-au furat. Alții rămân în continuare spirite şi 
plutesc spre mine gemând ostil. Curând, un grupuleț de câteva zeci 
de spirite formează un semicerc în jurul meu. 

Oare ar trebui să-i leg laolaltă cu magia? Să-i trimit pachet în 
Anticameră, cum am făcut cu spiritele care au chinuit triburile? 

Nu. Mă uit la chipurile torturate din jur şi îmi dau seama că 
spiritele nu-şi doresc să se afle aici. Ele doresc să meargă mai 
departe, să părăsească această lume. Să le trimit înapoi în pădure 


n-ar face decât să le prelungească suferința. 


Magia îmi umple ochii şi văd spiritele aşa cum simt: rănite, 
singure, confuze, chinuite de regrete. Unele îşi doresc cu disperare 
să fie iertate. Altele vor blândeţe. Altele caută înțelegere. Altele - 
explicaţii. 

Dar unele pretind judecată, iar cu ele durează mai mult să mă 
înțeleg, pentru că nu se pot elibera până când nu îndură aceeaşi 
suferință pe care au provocat-o ele celorlalți. De fiecare dată când 
îmi dau seama ce-i trebuie unui spirit, magia îmi dă de bunăvoie 
acel lucru, iar eu li-1 ofer lor. 

Durează. Trec minute lungi, iar eu reuşesc să mut dincolo zece 
spirite, pe urmă douăzeci. Curând se adună în jurul meu toate 
spiritele din apropiere, dorind cu disperare să vorbească, dorind cu 
disperare să le văd. Sătenii strigă după ajutor, sperând poate că 
magia mea le va uşura durerea. Mă uit la ei şi nu văd oameni, ci nişte 
creaturi mărunte care mor încet. Oamenii sunt muritori, 
neimportanți. Numai spiritele contează. 

Gândul acesta mi se pare străin. Ciudat. De parcă n-ar fi al meu. 
Dar n-am timp să zăbovesc asupra lui, căci mă aşteaptă alte multe 
spirite. Le fixez cu privirea şi aproape că nu mă clintesc până nu le 
mut pe ultimele, chiar şi pe cele care s-au ascuns în corpuri 
omeneşti. 

După ce termin, observ ce dezastru au lăsat în urma lor. Cel 
puţin zece cadavre şi pesemne că sunt alte zeci pe care nu le văd. 

Simt ceva, undeva departe. Tristeţe? O alung repede. Sătenii mă 
privesc îngroziți - la urma-urmei, sunt doar nişte viețuitoare simple. 
E doar o chestiune de timp până când frica lor se va transforma în 
torţe, paloşe şi furci. lar cum eu sunt încă muritor, nu-mi doresc să 
mă lupt cu ei. 

înainte să poată termina de rostit cuvintele, mă întorc, cu o 


privire şovăielnică. Deschide gura, iar buzele lui îngână mulțumesc. 


înainte să poată termina de rostit cuvintele, mă întorc. 
Mai am multă treabă. Şi oricum nu-i merit mulțumirile. 


* 


Zilele trec într-un vârtej de sate şi târguri. Găsesc spiritele, le 
strig, le adun lângă mine, le trimit dincolo. în unele sate, treaba asta 
îmi ia doar o oră. în Elitele, aproape o zi întreagă. 

Legătura mea cu Mauth devine mai puternică, dar nu-i 
completă. O simt în oase. Magia încă are rezerve, iar eu nu voi fi cu 
adevărat Păzitorul Sufletelor până când nu mă voi contopi pe 
deplin cu ea. 

Curând, magia devine destul de puternică încât să pot ajunge 
cât ai clipi unde sunt spiritele. Trimit dincolo sute. Rămân mii. Şi 
mai apar alte sute în plus, căci spiritele fac ravagii oriunde se duc. 
într-o seară ajung într-un oraş unde aproape toată lumea a murit, 
iar spiritele s-au mutat deja în alt oraş. 

La vreo trei săptămâni de când au evadat spiritele, după ce se 
înnoptează şi începe o furtună, îmi fac adăpost pe un dâmb cu iarbă 
bogată, fără grămezi de bolovani, la numai câțiva kilometri de o 
garnizoană a Războinicilor. Tobele garnizoanei bat - un lucru 
neobişnuit la ora asta, dar nu le dau atenţie şi nici măcar nu mă 
obosesc să traduc mesajul. 

Adun nişte vreascuri, tremurând în armura de piele care s-a 
îmbibat cu apă. Dar ploaia nu se opreşte, iar după ce mă chinui 
jumătate de oră să aprind un blestemat de foc, mă las păgubaş şi mă 
ghemuiesc nefericit sub mantie. 

— La ce bun să am puteri magice, mormăi eu, dacă nu le pot 
folosi ca să fac măcar un foc? 

Nu aştept un răspuns, aşa că sunt surprins când magia se 
trezeşte. Şi mai surprins încă atunci când mă învăluie, 


adăpostindu-mă ca un cocon. 


— Aha... Mulţumesc. 

împung magia cu un deget. N-are substanţă, simt doar o căldură. 
Nu ştiam că-i în stare de aşa ceva. 

Există atât de multe lucruri pe care nu le ştii. Oare Sha- eva l-a 
cunoscut bine pe Mauth? Arăta mereu un respect adânc pentru 
magie - ba chiar şi frică. Iar eu îi observam îngrijorarea, aşa cum 
caută indicii un copil atunci când observă feţele părinților săi. 

Mă întreb dacă magia a simțit ceva la moartea Shae- vei. Ea a 
fost legată de locul acela o mie de ani. Oare lui Mauth i-a păsat? L-a 
înfuriat, poate, crima prostească a Zburătorului? 

Mă gândesc la stăpânul djinnilor şi mă înfior. Cine a fost - un 
Păzitor al Sufletelor care trecea dincolo spiritele oamenilor cu atâta 
iubire - şi ce a ajuns: un monstru care nu vrea nimic altceva decât 
să ne distrugă. în poveştile lui Mamie, i se spunea fie Regele 
Nenumitului, fie Zburătorul. Dar eu mă întreb dacă a avut un nume 
adevărat, unul pe care noi, oamenii, n-am meritat niciodată să-l 
aflăm. 

Deşi e jenant, sunt obligat să recunosc că djinnii s-a înşelat. S-au 
înşelat cumplit. Dar asta nu înseamnă că ceea ce a făcut Zburătorul 
e corect. îmi complică însă viziunea asupra lumii şi capacitatea de 
a-l privi cu cea mai pură ură. 

Când, în cele din urmă, mă trezesc, uscat şi încălzit, graţie 
adăpostului făcut de Mauth, mai e mult până în zori. Sesizez 
imediat o schimbare în țesătura lumii. Spiritele pe care le-am simțit 
pândind prin jur au dispărut. Dar a apărut altceva - un alt fel de 
întuneric supranatural în lume. Nu-l văd. Totuşi, ştiu că există. 

Mă ridic şi mă uit la terenul vălurit din jur. Spre nord e 
garnizoana. Pe urmă, câteva sute de kilometri de domenii 


Aristocrate. Apoi capitala. Munţii Nevennes, Delphinium. 


Magia se concentrează în nord, de parcă ar vrea să mă tragă în 
direcția aceea. Ajung cu mintea acolo şi simt. Haos. Sânge. O bătălie. 
Şi mai multe spirite. Numai că astea n-au scăpat din Anticameră. 
Sunt proaspete, noi, prizoniere ale unei magii dintr-o lume 
supranaturală stranie, cum n-am mai întâlnit. 

Ce mama iadurilor? 

Ştiu prea bine că spiritele sunt atrase uneori de conflict. De 
sânge. Oare se duce vreo bătălie în nord? In anotimpul ăsta, oraşul 
Tiborum este hărțuit deseori de duşmanii Imperiului. Dar Tiborum 
e spre vest. 

Mauth mă îmboldeşte să mă ridic şi zbor ca vântul către nord, 
cu mintea întinsă pe mulţi kilometri în jur. în cele din urmă dau 
peste un grup de spirite, apoi încă unul, chiar în faţa lor. Multe 
dintre ele se îndreaptă iute spre un loc anume, înnebunite de furie 
şi de foame. Jinduiesc după corpuri, după vărsări de sânge, după 
război. îmi dau seama de asta la fel de sigur ca şi cum mi-ar fi spus- 
o ele. Dar ce blestemat de război ? mă gândesc eu uimit. Oare Karkaunii 
îi măcelăresc iar pe Sălbatici în munţii Nevennes? Dacă da, 
înseamnă că într-acolo se îndreaptă spiritele. 

'Tobele garnizoanei din vecinătate bat cu putere, iar de data asta 
le ascult. Atac iminent din partea Karkaunilor. Toţi rezerviştii să se prezinte 
imediat la cazarma Râului Sudic. Mesajul se repetă, iar eu pricep în 
cele din urmă că spiritele nu se duc, de fapt, către Nevennes. 


Se duc spre Antium. 


Partea a IV-a 
Asediul 


Karkaunii nu au catapulte. 

Nici turnuri de asediu. 

Nici berbeci de asalt. 

Nici artilerie. 

— La ce bun să ai o sută de mii de oameni, le spun eu lui Dex şi 
lui Avitas, uităndu-mă la armata lor imensă, dacă nu faci decât să-i 
ţii în jurul oraşului, să consume mâncare şi muniție vreme de trei 
zile? 

Poate că de aceea a complotat Comandantul cu Karkaunii să 
atace Antium. Ştia că sunt atât de proşti încât îi poate distruge rapid 
- dar nu chiar atât de proşti încât să nu se poată folosi ea de haosul 
creat în propriul interes. 

— Sunt nebuni, zice Dex. Cred că dacă au ditamai armata vor 
cuceri oraşul. 

— Sau poate noi suntem nebuni, zice Marcus din spatele meu, 
iar oamenii de pe zid îngenunchează imediat. 

împăratul le face semn să se ridice şi înaintează cu paşi mari, 
urmat de garda de onoare. 

— Şi poate că ei au pus altceva la cale, adaugă el. 

— Stăpâne? 

împăratul stă lângă mine, măsurând cu ochii mijiți, de hienă, 
armata Karkaună. Apune soarele, curând se va înnopta. 

— Fratele meu îmi vorbeşte de dincolo de moarte, Sfrâncioc, 


zice Marcus calm, fără urmă de labilitate în 


Karkaunii nu au catapulte. 

Nici turnuri de asediu. 

Nici berbeci de asalt. 

Nici artilerie. 

— La ce bun să ai o sută de mii de oameni, le spun eu lui Dex şi 
lui Avitas, uitându-mă la armata lor imensă, dacă nu faci decât să-i 
ţii în jurul oraşului, să consume mâncare şi muniţie vreme de trei 
zile? 

Poate că de aceea a complotat Comandantul cu Karkaunii să 
atace Antium. Ştia că sunt atât de proşti încât îi poate distruge rapid 
- dar nu chiar atât de proşti încât să nu se poată folosi ea de haosul 
creat în propriul interes. 

— Sunt nebuni, zice Dex. Cred că dacă au ditamai armata vor 
cuceri oraşul. 

— Sau poate noi suntem nebuni, zice Marcus din spatele meu, 
iar oamenii de pe zid îngenunchează imediat. 

împăratul le face semn să se ridice şi înaintează cu paşi mari, 
urmat de garda de onoare. 

— Şi poate că ei au pus altceva la cale, adaugă el. 

— Stăpâne? 

împăratul stă lângă mine, măsurând cu ochii mijiţi, de hienă, 
armata Karkaună. Apune soarele, curând se va înnopta. 

— Fratele meu îmi vorbeşte de dincolo de moarte, Sfrâncioc, 


zice Marcus calm, fără urmă de labilitate în 


comportament. Spune că Karkaunii au cu ei preoți-vrăji- tori, dintre 
care unul cel mai puternic din istoria lor- şi că aceşti vrăjitori invocă 
întunericul. N-au armament de asediu pentru că nu le trebuie. 
Oraşul e pregătit? întreabă el după o pauză. 

— Vom rezista asediului, stăpâne. Luni în şir, dacă trebuie. 

Lui Marcus i se strâmbă gura. Ascunde secrete. Ce-i? Ce anume nu- 
mi spui ? 

— Vom şti de Luna Grânelor dacă rezistăm, zice el cu o 
siguranţă rece. 

înlemnesc. Luna Grânelor e peste trei zile blestemate! 

— Au prezis Profeţii, adaugă Marcus. 

— Majestate. 

De pe scara care urcă pe zidul cetăţii apare Keris Veturia. l-am 
ordonat să se ocupe de porţile dinspre est, simt cele mai puternice 
şi se află departe de Marcus şi de Livia. Iscoadele mele susţin că nu 
se abate de la misiunea primită. 

Cel puţin până acum. 

Mi-ar fi plăcut s-o trimit departe de oraş, dar Plebeii o susțin cu 
entuziasm, iar să mă descotorosesc de ea n-ar face decât să-l 
submineze şi mai mult pe Marcus. Femeia asta are o grămadă de 
aliați. Dar măcar a rămas fără mare parte din sprijinul 
Aristocraţilor. în ultimele două zile, Paterii par să se fi retras în 
vilele lor, pregătindu-se, fără îndoială, pentru bătălia care va urma. 

— A venit un mesager de la Karkauni, zice Keris. Ne anunță 
condiţiile lor. 

Deşi Keris insistă ca Marcus să rămână - alt joc de putere al ei - 
el o dă deoparte şi plecăm toți trei călare, eu însoţită de Avitas, iar 
Marcus de garda lui personală, care formează un semicerc 


protector în jurul lui. 


Karkaunul vine singur, cu pieptul gol şi iară steag alb. Jumătate 
din corpul lui ca laptele este vopsit cu indigo, cealaltă jumătate e 
acoperită de tatuaje grosolane. Are părul mai blond decât mine şi 
ochii practic fără culoare, în spatele indigoului care-i înconjoară. 
Călăreşte un armăsar enorm şi e aproape la fel de înalt ca Elias. Are 
în jurul gâtului gros un şirag de oase împletit în două. 

Falange, îmi dau eu seama când ne apropiem. 

Deşi în Navium l-am văzut doar de la distanță, îl recunosc 
imediat: Grfmarr, preotul vrăjitor. 

— Aveţi atât de puţini bărbaţi, necredincioşilor, încât trebuie 
să le cereţi femeilor să lupte? zice el plimbându-şi privirea de la 
Keris la mine. 

— Aveam de gând să-ţi tai capul, după ce ţi-aş fi îndesat 
bărbăţia pe gât, zice Marcus rânjind. Dar cred că te voi lăsa în viață 
ca să mă uit cum te goleşte Keris încet de măruntaie. 

Comandantul nu zice nimic. Se uită scurt în ochii lui Grimarr - 
privire care îmi spune la fel de sigur ca prin viu grai că s-au mai 
întâlnit. 

Keris ştia că urmează să vină. Şi ştia că vine cu o sută de mii de 
oameni. Oare ce i-o fi promis acestui monstru ca să-l facă să se țină 
de cuvânt şi să înceapă un război cu Antium, numai pentru a putea 
prelua ea conducerea Imperiului? Deşi Karkaunii par să nu aibă 
nicio strategie de război, Grimarr nu-i prost. La Navium aproape 
ne-a învins. Sigur urmăreşte să scoată din treaba asta mai mult 
decât un asediu de câteva săptămâni. 

— Transmite mesajul imediat, zice Marcus şi scoate din teacă o 
sabie pe care o lustruieşte neglijent. Deja mă întreb dacă n-ar fi bine 
să mă răzgândesc. 

— Fraţii mei vrăjitori şi cu mine vă cerem să predaţi oraşul 


Antium. Dacă vă supunețţi fără întârziere, bătrânii 


voştri vor fi exilați, în loc să-i executăm, soldații vor fi luaţi sclavi, în 
loc să-i torturăm şi să-i ardem pe rug, iar femeile şi fiicele voastre 
vor fi luate de neveste şi convertite la credința noastră, în loc să le 
violăm şi să ne batem joc de ele. Dacă nu predaţi oraşul, până la 
Luna Grânelor îl vom cuceri. Jur asta pe sângele mamei, al tatei şi 
al copiilor mei nenăscuţi. 

Avitas şi cu mine schimbăm o privire. Din nou Luna Grânelor. 

— Cum ai de gând să cucereşti oraşul? zic eu. Nu aveţi 
armament de asediu. 

— Taci, necredincioaso. Vorbesc cu stăpânul tău. 

Grimarr rămâne atent la Marcus, chiar dacă eu mor de 
dorința să înşfac buzduganul. 

— Care-i răspunsul tău, împărate? 

— Tu şi vrăjitorii tăi iubitori de hoituri n-aveţi decât să vă luaţi 
condiţiile cu voi în iad - unde vă vom trimite curând pe toţi. 

— Foarte bine. 

Grimarr ridică din umeri, ca şi cum nu se aştepta la altceva, şi 
dă pinteni calului. 

După ce revenim în oraş, Marcus se întoarce spre Keris şi spre 
mine. 

— Vor ataca într-o oră. 

— Stăpâne împărat, zice Keris, de unde... 

— Vor ataca, iar noi trebuie să fim pregătiţi, pentru că vor lovi 
rapid şi cu putere. 

Marcus e iar cu mintea aiurea şi cu capul plecat, de parcă ar 
asculta ce secrete îi şopteşte stafia fratelui său. 

— Eu voi comanda oamenii de la poarta de vest, adaugă el. 
Keris, Sfrânciocul îţi va comunica ce misiune ai. 


Se întoarce cu mantia fluturând şi pleacă, iar eu mă uit la Keris. 


— Ia zidul dinspre est, îi spun. Apărarea noastră e cea mai slabă 
în apropierea porții principale. Ai grijă să rezişti acolo, altfel vor 
trece de primul nivel. 

Comandantul salută şi, cu toate că are grijă să nu-şi arate vreo 
expresie pe chip, îi simt satisfacția. Pe toate iadurile, ce-o mai fi 
punând la cale? 

— Keris. 

Probabil că-i inutil, dar îi spun totuşi ce am de spus. 

— Ştiu că tu ai pus la cale totul. Bănuiesc că te crezi în stare să- 
i respingi pe Karkauni până când vei reuşi să te descotoroseşti de 
Marcus şi de Livia. Şi de mine. 

Abia dacă mă priveşte. 

— Ştiu ce doreşti, îi spun. lar asediul pe care l-ai atras asupra 
oraşului îmi spune cât de mare e dorinţa ta. Dar sunt sute de mii de 
Războinici... 

— Nu ştii ce doresc, zice Keris încet. Dar vei afla. Curând. 

Se întoarce şi pleacă, iar Plebeii din jur îi scandează 
numele când trece pe lângă ei. 

— Ce naiba vrea să însemne asta? zic eu şi mă întorc în spate, 
spre Avitas. 

Mi s-a albit mâna încleştată pe mânerul pumnalului. Instinctul 
îmi strigă că ceva nu-i în regulă. Că am subestimat-o pe Keris fără 
putinţă de tăgadă. 

— Vrea Imperiul, îi spun lui Avitas. Ce altceva ar putea să vrea? 

El n-apucă să răspundă. De pe zid se aud strigăte înspăimântate. 
Când ajung împreună cu Avitas la pasarelele pe care se circulă pe 
zidul uriaş, înțeleg de ce. 

Cerul e luminat de zeci de ruguri aprinse. Nu ştiu cum a reuşit 
să le ascundă Grimarr, puteam să jur că rugurile nu erau acolo în 
urmă cu o clipă. Iar acum domină câmpul şi flăcările lor se ridică 


până la cer. 


Grimarr înconjoară rugul cel mai mare, murmurând 
descântece. N-ar trebui să-l pot auzi de la distanța asta, dar 
răutatea vrăjilor lui pătează până şi aerul, iar cuvintele 
descântecelor îmi pătrund sub piele. 

— Pregătiţi catapultele, îi ordon lui Dex. Pregătiţi arcaşii, 
împăratul a avut dreptate. Se pregătesc de atac. 

Jos, în tabăra Karkaună, corpuri legate sunt duse spre ruguri, 
zvârcolindu-se îngrozite. La început cred că-s animale, că fac parte 
dintr-un ritual de sacrificiu. 

Urlete umplu aerul. lar eu îmi dau seama că asist într-ade- văr 
la un sacrificiu. 

— Pe toate iadurile! zice Dex. Alea sunt... 

— Femei, zic eu cu stomacul întors pe dos. Şi... copii. 

Ţipetele lor răsună peste tabăra Karkaună, iar când 
unul dintre oamenii mei vomită peste zid, nu-l pot învinui. Se simte 
miros de carne arsă până aici. Grimarr rosteşte incantațţii, iar 
Karkaunii îi repetă cuvintele, însoțiți curând şi de bătăile puternice 
şi neîntrerupte ale unei tobe. 

Războinicii de pe zid sunt acum de-a dreptul zguduiţi, iar eu mă 
plimb încolo şi-ncoace printre ei. 

— Curaj în faţa mijloacelor barbare de care se folosesc! le strig. 
Curaj, altfel ne copleşesc şi pe noi cu bezna lor. 

Descântecul ajunge să fie rostit mai rar, fiecare cuvânt e lungit 
până se transformă într-un vuiet grav, scos parcă de pământul 
însuşi. 

Un urlet sfâşie aerul undeva în depărtare, strident, asemănător 
celor ale victimelor de pe ruguri, numai că acesta e nepământean şi 
îmi ridică părul măciucă. Rugurile se sting. Se face brusc un 
întuneric orbitor. După ce ochii mi se obişnuiesc, îmi dau seama că 
vuietul a încetat. Din ruguri se ridică un fel de zdrențe albe, care 
seamănă întru totul cu... 


— Spirite, zice Harper. Invocă spirite. 


în tabăra Karkaună, oamenii încep să țipe, în timp ce spiritele se 
năpustesc spre ei, se aruncă în mijlociii armatei şi dispar. Unii 
dintre barbari par neschimbați. Alții se zbat de parcă s-ar lupta cu 
cineva nevăzut - le zărim mişcările nefireşti chiar şi de-aici. 

Se face linişte. Apoi se aude tropot bubuitor de picioare, mii şi 
mii de oameni care înaintează în acelaşi timp. 

— Se năpustesc spre ziduri, zic eu, nevenindu-mi a crede. De ce 
ar face... 

— Priveşte-i, Sfrâncioc, şopteşte Avitas. Uită-te cum se mişcă. 

într-adevăr, Karkaunii aleargă spre ziduri. Dar fug cu o viteză 
neomenească. Când ajung la pădurea de sulițe înfipte în pământ, la 
două sute de metri de Antium, în loc să moară străpunşi de ele, 
Karkaunii le sar cu o forță supranaturală. 

Pe măsură ce Karkaunii se apropie, Războinicii încep să strige 
alarmaţi. Chiar şi de la distanță, ochii duşmanilor noştri strălucesc 
incredibil de albi. Sunt posedaţi de spiritele invocate de vrăjitorii 
lor. 

—  Avitas, zic eu încet, să nu mă poată auzi altcineva. Planul de 
evacuare e pregătit? Sunt toți la locul lor? Ai eliberat drumul? 

— Da, Sfrâncioc, răspunde Harper întorcându-se cu spatele la 
hoarda care se aproape. Totul e pregătit. 

— Atunci, pune-l în aplicare. 

EI şovăie, gata să protesteze. Dar eu am plecat deja. 

—  Catapulte! îi strig toboşarului, care bate mesajul. Liber să se 
tragă. 

în câteva secunde, catapultele încep să huruie şi aruncă 
proiectile în flăcări spre Karkaunii posedaţi. Mulţi sunt doborâți, 
dar şi mai mulți se feresc, mişcându-se cu viteza aceea stranie. 


— Arcaşi! strig eu. Foc de voie! 


Soldaţii posedațţi ai lui Grimarr au trecut de reperele pe care le- 
am lăsat pe câmp cu o viteză care îţi taie răsuflarea. Peste ei plouă 
o rafală de săgeți aprinse. Abia dacă-i încetinesc puţin. Le ordon 
arcaşilor să tragă iar şi iar. Câţiva Karkauni cad, dar nu destui. Nu- 
i de mirare că n-au armament de asediu. 

Printre ei se dă alarma, iar la mai puţin de o sută de metri 
depărtare, un grup de Karkauni posedaţi ridică de jos proiectile 
incandescente uriaşe, parcă neatinşi de flăcările lor, şi le aruncă 
spre Antium. 

— Aşa ceva... nu se poate, şoptesc eu. Cum reuşesc să... 

Proiectilele zboară în cetate, lovesc clădiri, soldaţi şi turnuri de 
pază. Toboşarii cheamă imediat brigăzile de pompieri. Arcaşii trag 
salvă după salvă, iar legionarii încarcă din nou catapultele cât de 
repede pot. 

Karkaunii se apropie de ziduri, iar eu le aud mârâitul de animal 
flămând. Trec mult prea repede de tranşee şi de a doua pădure de 
sulițe înfipte la baza zidurilor ca să respingă orice armată 
omenească. 

Nu mai avem linii de apărare. în doar câteva minute, bătălia va 
renunța la orice strategie şi tactică gândită în vreo încăpere 
îndepărtată şi se va transforma în loviturile disperate ale unor 
oameni care se luptă să mai respire o dată. 

Atunci, aşa să fie! Karkaunii încep să se cațere pe zid, învârtind 
armele ca posedați de toți diavolii din iad. înşfac buzduganul. 


Şi pe urmă ordon atacul. 


Uniforma soldatului e mult prea mare şi simt o umezeală 
neplăcută în dreptul şalelor. Fostul ei proprietar probabil că a 
încasat o lovitură la rinichi. Şi a durat mult până a murit. 

Din fericire, uniforma-i neagră, aşa că nu observă nimeni 
sângele, atunci când trec printre rândurile de soldaţi de-a lungul 
zidului sudic al Antiumului, împărțind apă cu căuşul. Am părul bine 
strâns sub un coif şi mănuşi care îmi ascund mâinile. îndoi umerii 
sub cobilița din spate şi târâi picioarele. Dar soldaţii sunt prea 
obosiţi ca să mă bage în seamă. Cred că aş putea să mă dezbrac în 
chiloţi şi să fug în sus şi-n jos pe zid strigând „Eu am ars Blackcliff- 
ul"- nici atunci nu le-ar păsa. 

O lumină se reflectă în coiful meu. Semnalul Bucătăresei. în 
sfârşit. 

Am ajuns în Antium de două zile. Două zile în care Karkaunii şi- 
au dezlănţuit asupra oraşului hoardele de soldați posedaţi cu ochii 
albi. Două zile de atacuri distrugătoare şi de străzi făcute praf. Două 
zile în care bărbaţi cu puteri supranaturale au aruncat peste oraş 
proiectile în flăcări, în timp ce aerul se sufoca de țipete. Şi peste 
toate, bâzâitul săgeţilor trase cu miile asupra armatei de la porțile 
oraşului. 

M-am dat drept măturătoare, adunătoare de bețivani, scutier - 


toate în încercarea de a mă apropia de Sfrâncioc. 


Am vrut să mă fac invizibilă, dar oricât mi-am încordat voința, n-am 
reuşit. 

Asta înseamnă că Zburătorul e pe-aproape. El era singurul care 
îmi bloca, în trecut, puterea magică. 

Niciuna dintre deghizări nu mi-a fost de folos. Sfrân- ciocul 
conduce apărarea oraşului şi e peste tot în acelaşi timp. De cele 
câteva ori când am zărit-o, mâna cu inelul era încleştată pe 
buzduganul şiroind de sânge. 

Din nou, îmi sclipesc lumini pe coif, de data asta nerăbdător. Mă 
retrag din linia de soldaţi, grăbindu-mă ca şi cum m-aş duce să mai 
aduc apă, deşi gălețile prinse de cobilița din spate nu s-au golit nici 
pe jumătate. 

Un proiectil loveşte zidul chiar în spatele meu, iar explozia mă 
trânteşte în genunchi şi face gălețile să zboare. Mă cutremur şi mă 
doare fiecare părticică din corp, iar urechile îmi țiuie din cauza 
loviturii. 

Ridică-te, Laia! Mă duc împleticindu-mă după găleți şi fug de locul 
unde se prăbuşesc alți soldaţi. Proiectilul a lăsat un crater 
fumegând în pământul de sub zid, chiar acolo unde, cu o clipă în 
urmă, fusese un grup de soldaţi şi de sclavi Cărturari. Putoarea mă 
face să mă înec. 

Traversez nivelul cel mai de jos al zidului, apoi urc nişte scări 
spre pasarela de sus. Ţin capul plecat. Acum m-am apropiat cel mai 
mult de Sfrâncioc. Nu-mi pot permite nicio greşeală. 

Oglinda străluceşte din nou, de data asta în stânga mea. 
Bucătăreasa îmi spune încotro s-o apuc, iar eu mă iau după 
luminițe, fără să bag în seamă când strigă cineva după apă şi 
prefăcându-mă că trebuie să ajung într-un loc mai important. 

Zăresc Sfrânciocul în față, plin de sânge şi istovit. Are armura 
găurită în zece locuri şi părul în neorânduială. Mâna cu inelul e 


liberă. 


Ajung la zece metri şi merg mai încet. Când mai am doar vreo 
trei, aplec cobiliţa, ca şi cum m-aş pregăti să le dau apă soldaţilor 
din jur. 

Cerule, cât e de aproape, şi a lăsat jos blestematul de buzdugan! 
Nu trebuie decât să pun mâna pe inel. în clipa aceea, Bucătăreasa 
va lansa diversiunea - a refuzat să-mi spună despre ce e vorba, de 
frică să nu afle Zburătorul şi să ne pună bețe în roate. 

Acum, Sfrânciocul e doar la câțiva paşi. Mi se usucă gura dintr- 
odată, îmi simt picioarele de plumb. Nu trebuie decât să pui mâna pe 
inel. Ia-i-l! 

Trebuia să fi exersat mai mult. Bucătăreasa a petrecut puţinul 
timp pe care l-am avut încercând să mă înveţe arta şterpelitului, 
dar adevărul este că habar n-am cum să fur un inel. Dacă îi e fix pe 
deget? Dacă trag de el şi nu iese? Dacă strânge pumnul? Dacă... 

Simt furnicături pe ceafa. O presimţire. Un avertisment că se va 
întâmpla ceva. Mă mai apropii vreo doi paşi de Sfrâncioc, 
împărțind căuşe cu apă soldaţilor recunoscători. 

Lumina dinaintea mea se schimbă ciudat, o zvârcolire a aerului 
care naşte o felie de întuneric. 

Sfrânciocul o simte, la fel ca mine, şi se ridică, strângând iarăşi 
buzduganul în mâini. Pe urmă face un pas înapoi, iar întunericul se 
încheagă într-o siluetă. 

El e: Zburătorul. 

Nu sunt singura care se fereşte, iar asta mă salvează de privirea 
lui. Toţi soldaţii din jurul Sfrânciocului se grăbesc la fel de tare ca 
mine să scape de atenția djinnului. 

— Sfrâncioc. 

Vocea lui răguşită şi scrâşnită mă umple de fiori. 

— Keris Veturia are nevoie de sfatul tău, căci... 

Nu mai aud restul. Am ajuns deja la jumătatea scărilor, după ce 


am aruncat gălețile şi am abandonat misiunea. 


— Pe toate iadurile! 

Bucătăreasa îmi iese înainte după ce m-am îndepărtat zdravăn 
de zid. Aud vâjâitul inconfundabil al altui proiectil care cade în oraş. 

— Aveam un plan, fetițo. 

— N-a mers. 

îmi smulg coiful de pe cap, fără să-mi pese cine m-ar vedea, ştiind 
că în haosul ăsta oricum nu mai contează. 

— El era acolo. Zburătorul. Chiar lângă ea. M-ar fi văzut. 
'Trebuie să găsim o altă cale, clatin eu din cap. Trebuie s-o momim 
să ne dea inelul de bunăvoie. Dar nu ştiu cum am reuşi altfel decât 
luându-l ostatic pe împărat. 

Bucătăreasa mă apucă de umeri şi mă întoarce cu fața spre zid. 

— Ne întoarcem acolo chiar acum, zice ea. Nu trebuie decât să 
aştepţi să plece el. Am pregătit totul, nu putem să... 

O explozie zguduie aerul la numai câțiva metri, unde un grup de 
copii de sclavi Cărturari scormonesc prin moloz sub privirea atentă 
a unui legionar Războinic. 

Mă trezesc pe jos, scuipând şi încercând să alung praful din jur. 

— Najaam! strigă o fată. Najaam! 

îi răspunde un țipăt, iar fata scoate suspinând alt copil din 
moloz. Cu ochii pe legionar, care încă încearcă să se ridice din 
țărână, fetița îl înşfacă pe băiat şi o rup amândoi la fugă 
şchiopătând. 

Bucătăreasa vede că mă uit şi mă ridică în picioare. 

— Haide, fetiţo! 

— Cei doi copii au nevoie de ajutor, zice eu. Nu putem să... 

— Putem şi o vom face, zice Bucătăreasa. Mişcă-te. Diversiunea 
pe care am pus-o la cale nu va dura o veşnicie, dar o să-ţi lase timp 


să iei inelul. 


Eu tot nu-mi pot lua ochii de la fetiță, care se învârte şi se uită 
înjur prin oraş, căutând o cale de scăpare. Sprâncenele ei 
încruntate sunt ale unei vârste mult mai înaintate, iar frățiorul - 
căci e clar că sunt fraţi - se uită la ea aşteptând ca ea să-i spună ce 
să facă. Fata ne vede pe mine şi pe Bucătăreasă, îşi dă seama că 
suntem Cărturari şi dă fuga spre noi. 

— Vă rog, ne ajutați să scăpăm de aici? zice ea. Nu putem 
rămâne, vom muri. Mama, tata şi Subhan au murit deja. Nu-l pot 
lăsa pe Najaam să moară. Le-am promis părinţilor noştri înainte 
de... Le-am promis să am grijă de el. 

Iau băieţelul în braţe, dar Bucătăreasa nu mă slăbeşte deloc. 

— La naiba, Laia! 

— Nu putem pune mâna pe inel şterpelindu-i-l Sfrân- ciocului 
pe zid, îi şuier eu. Cu sau fără diversiune. Dar le putem salva viața 
acestor doi copii. Putem face ceva. Ai văzut tunelurile, ştii cum se 
iese de aici. Du-i cât mai departe. Dă-le o şansă. Altminteri, dacă 
rămân în iadul ăsta, vor muri. Amândoi. 

— Lasă copilul jos, Laia. Avem o misiune. 

— Asta ţi-ai spus când ne-ai părăsit pe noi? o întreb. Că ai o 
misiune? 

Chipul Bucătăresei împietreşte. 

— Nu-i poți ajuta. 

— Le putem arăta o cale de scăpare. 

— Casă moară de foame în pădure! 

— Ca să spere! strig eu, o izbucnire născută din vinovăția de a-i 
fi dat Zburătorului brățara. 

Născută din furia față de mine însămi că nu pot opri toate astea, 
din nemulțumirea că nu sunt deloc în stare să fac ceva ca să-mi ajut, 
să-mi apăr şi să-mi salvez poporul. 

— Vă scot eu de-aici, le spun copiilor, iar asta-i o promisiune pe 


care mi-o voi ține. Haideţi! Vă ducem în tuneluri. 


Când ieşiţi din ele, veți vedea o pădure. Trebuie s-o traversaţi şi să 
ajungeţi în munți, la adăpost. O să mâncaţi ciuperci şi fructe... 

Se aude scrâşnetul ascuţit al unui proiectil, tot mai puternic cu 
fiecare clipă. Apoi acesta începe să coboare arzând, grațios ca o stea 
căzătoare. 

Şi se îndreaptă direct spre noi. 

—  Surioară! 

Najaam se întinde îngrozit după sora lui. Ea mi-l smulge din 
braţe şi fuge. 

Mă întorc speriată spre mama. 

— Fugi! îi spun. Fu... 

Simt în jurul mijlocului un braț puternic, cunoscut şi dogoritor. 
Ultimul lucru pe care îl aud e o voce gravă, scrâşnită, crescând de 
parcă s-ar naşte din pământul însuşi. 

— Eşti o proastă, Laia din Serra. 

Pe urmă sunt zvârlită mai departe decât m-ar fi putut arunca 


orice făptură omenească, iar lumea devine albă. 


Nu ştiu cât a trecut de când au descins Karkaunii. Nu ştiu câţi 
am omorât. Ştiu doar câţi dintre oamenii noştri au murit. Ştiu unde 
încearcă duşmanii noştri să forțeze zidul. 

Oamenii mei aruncă în ei cu smoală, cu pietre şi cu foc. Aruncăm 
cu tot ce avem în hoardele care viermuiesc pe scări şi încearcă să 
ne cucerească. Cu sânge, cu sudoare şi cu nesfârşită trudă, reuşim 
să-i respingem. Dar ei mor încet - sau deloc. Şi ne atacă în 
continuare. 

Soldaţii se prăbuşesc rezemațţi de zid, plini de sânge şi epuizați. 
Avem nevoie de victorie. Avem nevoie de ceva care să schimbe 
cursul evenimentelor. 

La asta mă gândesc când apare Dex, arătând la fel de vraişte 
cum mă simt eu. îmi raportează lucrurile la care mă aşteptam: prea 
multe înfrângeri, prea puţine reuşite. I-am subestimat pe Karkauni 
şi ne-am supraestimat propria forță de luptă. 

— Harper spune că tunelurile sunt pline, zice Dex. A dus deja 
vreo cinci mii de Plebei pe Drumul Pelerinilor, dar au mai rămas 
alte mii de evacuat. les chiar la nord de Trecătoarea Pelerinilor. 
Terenul de-acolo e greu de traversat. Va dura mult. 

— îi trebuie oameni? 

— Are tot ce-i trebuie. 

Dau din cap aprobator. Măcar ceva merge bine în oraşul ăsta 


uitat de cer. 


— Iar Paterii? 

— Familiile lor au plecat. Ei s-au ascuns majoritatea în case. 

Avem nevoie de ei aici, să lupte. Dar ar fi nevoie de şi mai mulți 
oameni să-i scoată din vizuini, şi n-avem de unde să-i trimitem. 
Legiunile din Estium şi Silas, care trebuiau să atace ariergarda 
armatei Karkaune, au întârziat din cauza furtunii. 

— împărăteasa? 

— E la adăpost, Sfrâncioc, cu Rallius şi Faris. Eu spun în 
continuare că ne-ar trebui mai mulți soldaţi de pază. 

— Comandantul o va găsi, dacă luăm mai mulți străjeri de la 
palat, zic eu. Doar cu Rallius şi Faris poate rămâne ascunsă. Cum se 
descurcă forțele lui Keris? Dar împăratul? 

— împăratul apără poarta dinspre vest şi refuză să părăsească 
bătălia. Au cele mai puţine pierderi. Marcus e în elementul lui. Keris 
rezistă la poarta dinspre est. Pater Rallius şi oamenii lui se ţin 
aproape de ea, cum ai ordonat, dar au pierderi mari. Karkaunii 
forțează. Keris a cerut mai mulți soldați. 

Mi se strâmbă gura într-un zâmbet. Scorpie trădătoare! Nu ştii ce 
vreau. încă nu mi-am dat seama despre ce ar putea fi vorba. Dar sunt 
sigură că nu va sacrifica întreaga capitală. Dacă o face, nu va mai 
avea peste ce domni. Absolut tot ce face Imperiul să fie imperiu se 
află aici: trezoreria, Sala Arhivelor, palatul împăratului şi, mai 
important decât orice, poporul. Dacă îngăduie ca oraşul să fie 
cucerit, va fi împărăteasă peste o mare de cenuşă. 

Clatin din cap. Avem nevoie de legiunile din sud. Avem nevoie 
de ceva cu care să-i oprim pe aceşti monştri. 

Acţionează cu ce ai, nu cu ce vrei să ai. Sunt chiar cuvintele 
Comandantului. 

— Altceva, Dex? 


— Karkaunii au fost surprinşi împrăştiind o substanță albă la 
marginea armatei lor, Sfrâncioc. Un fel de hotar. Nu ştim ce-ar putea 
fi. 

— Essare. 

Vocea dătătoare de fiori a Zburătorului se aude din spatele meu 
şi nici măcar nu mă face să tresar. Sunt prea istovită. 

— Sare? întreb. De ce ar împrăştia sare în jurul propriei tabere? 

— Spiritelor nu le place sarea, Sfrâncioc, zice el de parcă ar fi 
cel mai natural lucru din lume. Pe Karkaunii posedaţi nu-i va opri, 
pentru că gazdele umane îi fac imuni la astfel de lucruri. Dar va opri 
atacul spiritelor sălbatice care nu sunt în stăpânirea vrăjitorilor şi 
vin încoace. 

Mă uit la el cu gura căscată. 

— Alte spirite? 

— Au evadat din Anticameră şi sunt atrase de sângele şi de 
violența bătăliei. Sosirea lor e iminentă. 

Zburătorul îmi pune o mână pe umăr şi cântă câteva note înalte. 
Corpul meu, suferind de pe urma celor peste zece răni primite, se 
destinde imediat şi durerea dispare, îi primesc ajutorul cu 
recunoştinţă. De când au început atacul Karkaunii, a făcut lucrul 
ăsta în fiecare zi, uneori chiar de două ori, ca să pot lupta în 
continuare. Nu pune întrebări. Vine pur şi simplu, mă vindecă, apoi 
dispare iar. 

Se întoarce să plece, dar îl opresc. 

— Când am vindecat-o pe Livia, mi-ai spus că într-o zi 
încrederea în tine va fi singura mea armă. 

Dau din cap spre dezastrul dinaintea mea. Oameni epuizați, 
armata fără sfârşit a Karkaunilor. Antium, capitala, Perla 
Imperiului, transformându-se încet în ruină. 

— N-a venit încă ziua, Sfrâncioc. 

Ochii lui zăbovesc pe fața mea - ba nu, îmi dau seama că pe inel, 


pentru că îmi sprijin capul cu mâna. Pe urmă dispare. 


— Dex. Fă rost de cât mai multă sare, zic eu. Sărează zidul, 
infirmeriile, toate locurile unde luptă soldaţii noştri. Şi spune-le să 
nu se atingă de ea. 

Ce înseamnă că spiritele au evadat din Anticameră? Oare l-au 
ucis pe Elias? 

Când răsare luna, Karkaunii sună retragerea. Nu s-a schimbat 
nimic. Oamenii noştri abia reuşesc să-i respingă. Soldaţii lor cu 
puteri supranaturale continuă să facă ravagii. Avantajul e de partea 
lor. Atunci, de ce se retrag? 

Oamenii mei de pe zid izbucnesc în urale răguşite. Nu mă alătur 
lor. Indiferent ce i-a făcut pe Karkauni să se retragă nu poate fi spre 
binele nostru. 

Peste câteva clipe, vântul aduce sunete ciudate: jelanii, îmi dau 
seama că se apropie şi mi se face părul măciucă. Sunt zgomote prea 
stridente pentru lumea asta. Spiritele sălbatice. 

Soldaţii pun mâna pe arme, neclintiţi în fața acestei noi grozăvii. 
Jelania se intensifică. 

—  Sfrâncioc, zice Dex venind lângă mine. Ce se aude? 

— Ai împrăştiat sarea, Dex? îl întreb eu. 

— Numai de-a lungul zidului, zice el. Nu ne-a ajuns şi pentru 
oraş. 

— Nuva fi destul. 

Un nor palid, ca de fum, trece pe lângă Karkauni şi coteşte la 
granița de sare cu care şi-au marcat armata ca un şir de furnici care 
s-ar feri de un fir de apă. 

Ţipetele din nor acoperă orice alt zgomot, inclusiv bătăile 
tobelor, strigătele bărbaţilor, ritmul neregulat al propriei mele 
răsuflări. Sunt chipuri în norul acela, mii de chipuri. 

Spirite. 

Oamenii mei scot ţipete speriate, iar eu nu ştiu ce să fac. Nu ştiu 
cum să ucid acest duşman. Cum să mă lupt cu el. Nu ştiu ce vrea să 


ne facă. Ajutor! strig în minte. Tată. 


Mamă. Elias. Oricine. Ajutaţi-ne! Dar aş putea la fel de bine să strig la 
lună. 

Norul a ajuns deja la zid, se prelinge pe deasupra lui. Mă 
cuprinde frigul când aud spiritele țipând şi şuierând din cauza sării 
de pe zid, înainte să se prăvălească peste soldaţii care apără porțile 
şi să dea năvală pe străzile din spatele lor. 

Soldaţii nici nu ştiu ce i-a lovit. Se uită înspăimântați la nor, iar 
peste o clipă tremură şi se contorsionează posedaţi. Pe urmă, spre 
oroarea mea, încep să se atace unii pe alţii ca nişte animale turbate. 

Karkaunii urlă şi dau năvală asupra porților. Aruncăm în ei cu 
săgeți, cu smoală, cu pietre, dar nu-i de-ajuns. 

II înşfac pe Dex de guler. 

— Ne mai trebuie sare! 

— S-a terminat - am folosit tot ce-am găsit. 

— Dacă soldaţii noştri se atacă între ei, porţile nu vor rezista, îi 
spun. Vom pierde oraşul. Du-te la Harper. Spune-i să prăbuşească 
intrările în tuneluri. Nu putem risca să ne prindă Karkaunii 
oamenii. 

— Şi ce se va întâmpla cu cei rămaşi? 

— Du-te! 

— Sfrâncioc! 

Mă strigă altă voce şi îl văd pe Faris năvălind printre soldaţi şi 
luptându-se să-i respingă pe Karkauni. Jos, la poartă, soldaţii se 
sfâşie între ei, atacându-se cu tot ce le cade în mână. Unul dintre cei 
de pe zid aruncă peste ei pumni de sare, sperând să poată alunga 
spiritele din trupurile pe care le posedă. Fără niciun efect. 

Orice altă armată ar fi părăsit zidul văzând tot ce se-ntâmplă - 
Karkaunii care escaladează pereții abrupți, propriii soldați 
posedațţi de spirite. Dar legiunile rezistă. 


— Sfrâncioc! 


Faris a rămas iară suflare, dar are încă prevederea să vorbească 
încet. 

— Moaşa pe care am găsit-o în locul celei dispărute a murit. 
Tocmai am dat de ea spânzurată de grindă în propria casă. 

— Atunci, caută alta. 

— Nu mai sunt altele! 

— N-am timp de asta! 

— Nu înţelegi, şuieră Faris lăsându-se pe vine şi văd cum îi 
tremură mâinile, cuprins de o panică pe care n-a simţit-o niciodată 
în bătălie. M-am dus după moaşă pentru că a sosit sorocul. Sora ta e 


în durerile facerii, Sfrâncioc. Vine copilul. 


Bucătăreasa nu vorbeşte cu mine multă vreme după ce mă 
trezesc. Citesc pe faţa ei ce s-a întâmplat cu copiii pe care încercam 
să îi salvez. O întreb, totuşi. 

— Ya omorât explozia, zice ea. 

E palidă, iar umerii aplecaţi şi mâinile care-i tremură îmi arată 
cât e de mânioasă. 

— Aproape că te-a omorât şi pe tine, adaugă ea. 

Mă ridic. 

— Unde suntem? 

— în fostul District al Cărturarilor. în cartierul sclavilor. E mai 
departe de haos decât Ambasada Marinarilor, dar nu cu mult, zice 
ea în timp ce îmi curăţă o rană de pe față cu o cârpă caldă, grijulie 
să nu-şi atingă pielea de a mea. Cred că cerurile te iubesc, fetițo. 
Explozia te-a aruncat zece metri direct într-o căpiță. 

Mă doare capul şi mă lupt să-mi amintesc. Cred că cerurile te iubesc. 

Nu. Nu cerurile. Am recunoscut vocea aceea. Cunoşteam bine 
strânsoarea acelui braţ ciudat şi prea fierbinte. 

De ce m-a ferit Zburătorul din calea exploziei? De ce, când ştie 
ce urmăresc să fac? în momentul exploziei nu aveam niciun alt plan 
în minte decât cum să încerc să-i scap pe copii. Oare sunt cumva 
marioneta lui? 


Sau a fost altceva la mijloc? 


Faris a rămas fără suflare, dar are încă prevederea să vorbească 
încet. 

— Moaşa pe care am găsit-o în locul celei dispărute a murit. 
Tocmai am dat de ea spânzurată de grindă în propria casă. 

— Atunci, caută alta. 

— Nu mai sunt altele! 

— N-am timp de asta! 

— Nu înţelegi, şuieră Faris lăsându-se pe vine şi văd cum îi 
tremură mâinile, cuprins de o panică pe care n-a simțţit-o niciodată 
în bătălie. M-am dus după moaşă pentru că a sosit sorocul. Sora ta 


e în durerile facerii, Sfrâncioc. Vine copilul. 


Bucătăreasa nu vorbeşte cu mine multă vreme după ce mă 
trezesc. Citesc pe faţa ei ce s-a întâmplat cu copiii pe care încercam 
să îi salvez. O întreb, totuşi. 

— Ya omorât explozia, zice ea. 

E palidă, iar umerii aplecaţi şi mâinile care-i tremură îmi arată 
cât e de mânioasă. 

— Aproape că te-a omorât şi pe tine, adaugă ea. 

Mă ridic. 

— Unde suntem? 

— în fostul District al Cărturarilor. în cartierul sclavilor. E mau 
departe de haos decât Ambasada Marinarilor, dar nu cu mult, zice 
ea în timp ce îmi curăţă o rană de pe față cu o cârpă caldă, grijulie 
să nu-şi atingă pielea de a mea. Cred că cerurile te iubesc, fetițo. 
Explozia te-a aruncat zece metri direct într-o căpiță. 

Mă doare capul şi mă lupt să-mi amintesc. Cred că cerurile te iubesc. 

Nu. Nu cerurile. Am recunoscut vocea aceea. Cunoşteam bine 
strânsoarea acelui braţ ciudat şi prea fierbinte. 

De ce m-a ferit Zburătorul din calea exploziei? De ce, când ştie 
ce urmăresc să fac? în momentul exploziei nu aveam niciun alt plan 
în minte decât cum să încerc să-i scap pe copii. Oare sunt cumva 
marioneta lui? 


Sau a fost altceva la mijloc? 


—  Eroismele tale ne costă, zice Bucătăreasa, amestecând într-o 
fiertură cu miros înțepător. Ştii în ce zi suntem? 

Deschid gura să răspund, dar Bucătăreasa mă întrerupe. 

— E ziua Lunii Grânelor, zice ea. Am pierdut ocazia să ajungem 
la Sfrâncioc. Până mâine, oraşul va cădea. Războinicii au pierderi 
prea mari şi nu pare să le vină nimeni în ajutor. 

Adulmecă ceaiul şi pe urmă mai adaugă ceva în el. 

— Copilă, te-ai pregătit cu... 

Respiră adânc, apoi reuşeşte să adauge: 

— Cu bunicultău... în arta vindecării? 

— Vreun an şi jumătate. 

Ea încuviințează gânditoare. 

— Şi eu, zice. înainte să fug ca o proastă. Când te-a dus s-o 
cunoşti pe Nelle, spițereasa? 

— Păi... 

Sunt uimită că o cunoaşte pe Nelle, dar pe urmă îmi amintesc că 
are de unde. Bunu a pregătit-o pe mama să devină vraci de la 
doisprezece până la şaisprezece ani, când a plecat ea de-acasă şi s-a 
alăturat Rezistenței. 

— La începutul pregătirii. După vreo trei luni, cred, zic eu. 

Nelle mi-a arătat cum să pregătesc zeci de prişnițe şi de 
ceaiuri din ingredientele cele mai simple. Majoritatea dintre ele 
leacuri femeieşti - pentru ciclurile lunare şi ca să te ferească de 
sarcină. 

— Aşa m-am gândit şi eu, încuviințează Bucătăreasa. 

'Toarnă ceaiul cel respingător într-o ploscă şi îi pune dop. 
Credeam că îl pregăteşte pentru mine, dar văd că se ridică în 
picioare. 

— Să-ţi schimbi pansamentele rănilor, zice ea. Găseşti aici tot 
ce ai nevoie. Rămâi înăuntru. O să mă întorc. 

După ce pleacă, îmi schimb pansamentele, dar nu mă pot opri să 


mă gândesc la explozie, la cum m-a aruncat 


Zburătorul din calea ei, la fratele şi sora care au murit. Cerule, cât 
erau de mici! Fetița n-avea mai mult de zece ani, iar frăţiorul ei - 
Najaam - doar vreo şapte. Le-am promis părinților că am grijă de el. 

— îmi pare rău, şoptesc. 

T-aş fi putut salva - dacă mă mişcăm mai repede, dacă n-o luam 
pe drumul acela. Oare câtor alți copii de Cărturari li s-a poruncit să 
rămână în oraş? Câţi alții n-au avut scăpare? Câţi urmează să 
moară împreună cu Războinicii care le sunt stăpâni, dacă vor 
cuceri Karkaunii oraşul Antium? îmi răsună în minte vocea lui 
Musa. Avem nevoie de tine ca voce a Cărturarilor. Avem nevoie să ne fii scut 
şi paloş. 

Cu toate că Bucătăreasa mi-a spus să stau acolo, ies din cocioaba 
şubredă în care ne-am adăpostit, strâmbându-mă de durerea 
provocată de tăietura de pe fața mea. 

Casa în care sunt dă într-o piață mare. Pe fiecare latură sunt 
mormane de moloz, iar între ele alte căsuțe dărăpănate. De partea 
cealaltă a pieţei, zeci de Cărturari dau deoparte cărămizile unei 
ruine încă fumegânde, încercând să-i scoată pe cei prinşi dedesubt. 

Dincolo de piaţă se aude zgomot de cizme, paşii lor în cadență 
sunt tot mai puternici. Vorba se împrăştie cu iuțeala fulgerului. 
Cărturarii se fac nevăzuți în casele lor, iar patrula ajunge în piață. 
Casa în care mă aflu e mai retrasă, dar mă duc totuşi spre scări cu 
pumnalul în mână. Mă ghemuiesc în dosul unei ferestre şi mă uit 
cum înaintează patrula, aşteptând țipetele Cărturarilor. 

Aud doar câteva, ale celor pe care Războinicii au reuşit să-i 
găsească şi să-i târască afară, aliniindu-i cu biciul ca să-i ducă, fără 
îndoială, să salveze vieţile altor Războinici dintre dărâmăturile 


provocate de Karkauni. 


După ce Războinicii pleacă, restul Cărturarilor se adună din 
nou lângă casa distrusă. Mă întreb cum reuşesc să comunice atât de 
rapid, şi chiar atunci scârțâie scara. 

—  Fetiţo, unde eşti? scrâşneşte Bucătăreasa. 

Când apar, face semn din cap spre nord. 

— Vino cu mine, zice ea. Şi nu pune întrebări. 

Nu mai are plosca cu ceai şi aş vrea să ştiu ce-a făcut cu ea. Dar 
îmi ţin gura. Când trecem prin piaţă, Bucătăreasa nu aruncă nici 
măcar o privire spre Cărturari. 

— Bucătăreaso. 

Alerg să țin pasul cu ea. Parcă ştie deja ce vreau s-o întreb. 

— Oamenii ăştia. l-am putea ajuta. Să-i scoatem de-aici. 

— Am putea, zice ea, ciudat de puţin surprinsă de propunerea 
mea. Şi pe urmă te-ai putea uita cum ia Zburătorul inelul 
Sfrânciocului, cum îşi eliberează blestemaţii de supuşi şi cum ne 
distruge lumea. 

— Eu trebuie să pun mâna pe inel, nu tu, îi spun. Tu i-ai putea 
aduna pe Cărturari ca să le arăţi cum să scape. Ai spus cu gura ta 
că oraşul va fi cucerit de Karkauni. Ce crezi că vor păţi atunci 
oamenii ăştia? 

în timp ce vorbesc, ne furişăm pe lângă un grup de Cărturari 
care sting un incendiu alături de auxiliari Războinici. Sunt copii 
sau adolescenți şi trag după ei găleți de apă, în loc să fugă de-aici 
cât îi ţin picioarele. 

— Nu-i problema noastră, şuieră Bucătăreasa, apucân- du-mă 
de mână şi trăgându-mă de-acolo înainte să ne vadă auxiliarii şi să 
ne pună la treabă. Am alte lucruri de făcut, în timp ce iei tu inelul. 

— Ce alte lucruri? 

— Să mă răzbun! zice Bucătăreasa. Scorpia de Comandant e 
aici, şi cerul mi-e martor că... 


— Te răzbuni pe Keris Veturia cu prețul a mii de vieți? 


— Dacă-i fac felul, salvez alte mii. Am aşteptat asta ani în şir. 
Acum am în sfârşit... 

— Puțin îmi pasă. Indiferent cum vrei să te răzbuni, indiferent 
dacă reuşeşti sau nu, nimic nu-i mai important decât faptul că aceşti 
copii Cărturari vor muri, dacă nu-i ajută nimeni. Te rog... 

— Nu suntem zei, fetițo. Nu putem salva pe toată lumea. 
Cărturarii au reuşit să supraviețuiască până acum. Vor mai 
supraviețui încă puţin. Haide. N-avem vreme, zice ea, arătând spre 
clădirea din fața noastră. Aceea e cazarma Gărzilor Negre. 
Sfrânciocul va ajunge acolo într-o oră. Când apare, ştii ce ai de 
făcut. 

— Poftim? Cum voi reuşi să intru acolo? Cum să... 

— Ai nevoie de un plan pe care să nu ţi-l poate citi Zburătorul 
în minte, mă repede ea. Tocmai ţi-am dat unul. într-un coş de lângă 
poartă ai să vezi un teanc de uniforme curate. Ia coşul şi du-l la 
magazia de rufe de la etaj. Stei cu ochii pe holul din fața magaziei. 
Când va veni momentul, vei şti ce să faci. Iar dacă Sfrânciocul te 
ameninţă în vreun fel, spune-i că te-am trimis eu. Du-te! 

— Tu... De ce i-aş spune - o cunoşti? 

— Mişcă-te, fato! 

Fac doi paşi, pe urmă mă întorc. 

— Bucătăreaso, zic, uitându-mă spre cartierul Cărturarilor. Te 
rog, spune-le măcar... 

— Mă găseşti aici când te întorci. 

Bucătăreasa îmi ia pumnalele, inclusiv pe cel de la Elias, fără să 
ţină cont de protestele mele, cu ochii în patru la ce se întâmplă în 
jur. 

— Grăbeşte-te, altfel murim amândouă, zice ea. 

Nu mă simt în largul meu fără arme, dar mă duc spre intrarea în 
cazarmă. Oare ce-a pus la cale Bucătăreasa pentru mine? De unde 


voi şti ce să fac? Văd coşul de rufe curate 


şi îl ridic, rezemându-l de şold. Respir adânc, apoi intru pe poartă 
şi traversez curtea pavată cu pietre. 

Pământul se zguduie şi, peste drum, un proiectil izbeşte o clădire 
pe care o distruge într-o clipă. Cei doi legionari de gardă la intrarea 
în cazarmă se adăpostesc, la fel ca mine. Când e clar că nu mai 
zboară încoace şi alte proiectile, mă îndrept spre uşă, sperând că 
legionarii vor fi prea ocupați ca să mă observe. N-am norocul ăsta. 

— Hei, tu de colo! zice unul dintre ei ridicând o mână. Trebuie 
să verificăm coşul. 

Of, cerule! 

— Habar n-am de ce ne mai trebuie uniforme, zice celălalt 
legionar. Oricum suntem morți cu toții. 

— Taci, Eddius. 

Primul legionar termină de verificat coşul şi îmi face semn să 
trec. 

— Du-te, fato. 

încăperea centrală a cazărmii e plină de paturi de campanie, 
pesemne pentru soldaţii care apără zidul cu schimbul. Sunt toate 
goale, însă. Nimeni nu doarme acum în tot oraşul ăsta blestemat. 

Deşi cazarma arată aproape părăsită, ocolesc paturile şi mă 
furişez în sus pe scări, neliniştită de tăcerea care domneşte în acel 
loc. La etaj se deschide un hol lung şi întunecos. Uşile care dau spre 
el sunt închise, dar în spatele uneia se aude foşnet de haine şi cineva 
care geme de durere. Merg mai departe şi ajung la magazia de rufe. 
Văicărelile continuă. Probabil că e cineva rănit. 

După jumătate de oră, gemetele se transformă în ţipete. Sunt ale 
unei femei şi o clipă mă întreb dacă nu-i Sfrân- ciocul. S-o fi rănit 
Bucătăreasa? Ar trebui să intru şi să-i iau inelul, în timp ce ea trage 


să moară? De fapt, sună mai degrabă a... 


— Undee? 

Femeia se tânguie şi uşa spre hol se deschide. Dau fuga înapoi în 
magazie, dar apuc să zăresc o femeie care se plimbă prin cameră. 
La început mi se pare că-i Sfrânciocul. Dar nu are mască şi e 
însărcinată. 

în clipa aceea pricep zgomotele care se aud din încăpere. Pricep 
de ce m-a întrebat Bucătăreasa dacă am cunoscut-o pe Nelle. Nelle 
m-a învăţat leacuri pentru durerile provocate de ciclu şi pentru 
evitarea unei sarcini nedorite - dar mi-a arătat şi cum se pot uşura 
durerile facerii, sau cele de după. Le-am învăţat pentru că unul 
dintre primele lucruri pe care mi le-a arătat bunicul şi unul dintre 
cele mai importante pe care le făcea el ca vraci era să aducă pe lume 
copii. 

Şi-atunci înţeleg în sfârşit cum urmează să pun mâna pe inelul 


Sfrânciocului. 


Când trec peste zid, silindu-mă să ignor ravagiile făcute de 
Karkaunii posedaţi, aud mârâiturile de lup ale unor Războinici care 
se sfâşie unii pe alţii, posedați şi ei. 

Am detestat mereu oraşul Antium. Totul strigă aici Imperiu, de la 
zidurile înalte şi amenințătoare la străzile proiectate pe mai multe 
niveluri, ca să respingă atacurile. Sunt bucuros pentru prima oară 
că oraşul este atât de fundamental Războinic. Pentru că e atacat din 
exterior - şi din interior - de forțe teribile, iar apărarea e 
înspăimântător de fragilă. 

'Trec zburând ca vântul în spatele zidului şi gonesc spre scara 
care mă va duce la fioroşii soldaţi Războinici posedaţi de jos. Am de 
găsit sute de spirite care trebuie vrăjite şi eliberate. 

Cobor treptele câte două şi când aproape ajung, recunosc capul 
blond din fața mea, care îşi croieşte drum cu forța printre soldații 
posedați. Are fața murdară de cenuşă şi brăzdată de lacrimi, dar 
mânuieşte ditamai buzduganul cu care încearcă să-şi trântească la 
pământ compatrioţii. Dinspre vest se aud bubuituri puternice, lemn 
care crapă şi scrâşnet de metal. Karkaunii mai au puţin şi trec de 
porţile oraşului. 

— Staţi pe loc! 

Vocea mea, amplificată de magia lui Mauth, răsună ca o explozie 


în zona de la temelia zidului. Posedaţii se întorc la 


mine toţi odată, atraşi de magia mea cum atrage un şoarece privirea 
unei cobre. 

— E-Elias? şopteşte Sfrânciocul, dar nu mă uit la ea. 

—  Veniţi la mine, le ordon spiritelor. Plecaţi din cei pe care îi 
posedaţi. 

Spiritele astea sunt mai sălbatice, aşa că se împotrivesc şi se 
feresc de mine. Mă înfurii şi pun mâna pe paloşe. Dar intervine 
magia lui Mauth şi mă cuprinde un calm nefiresc. Nu’! O parte din 
mine se împotriveşte intervenției magice, mai puternică decât 
înainte. Mauth îmi controlează corpul. Mintea. Asta nu-i corect. 

Chiar nu e? Ca să devin Păzitorul Sufletelor, trebuie să mă 
contopesc cu magia. Mai întâi am fost silit să mă descotorosesc de 
ataşamentul față de lumea oamenilor. lar acum trebuie să renunţ la 
mine însumi. La identitatea mea. La corpul meu. 

Nu, ţipă ceva dinăuntrul meu. Nu. Nu. Nu. 

Dar altfel cum voi trece dincolo atâtea spirite? Ele sunt aici din 
vina mea. Eu sunt vinovat de suferințele pe care le provoacă. Nu voi 
putea da niciodată timpul înapoi. Voi avea pe conştiinţă toate 
morţile pe care le-au provocat până în ziua când voi părăsi acest 
pământ. Dar le pot opri. Iar pentru asta trebuie să capitulez. 

Preia conducerea, îi spun magiei. Prefă-te în mine. 

—  Plecaţi din oamenii pe care îi posedați. 

Spiritele bat în retragere la ordinul meu, atât de uimite de 
propria moarte, încât vor doar să mai atingă, să mai rănească, să 
mai iubească, să mai simtă o dată. 

— Nu vă aşteaptă nimic aici. Numai durere. 

Le trag pe toate aproape cu magia. Cu fiecare clipă care trece, 
Mauth îmi pătrunde până în adâncul sufletului, devine iremediabil 
legat de mine. Sfrânciocul şi Faris rămân cu gura căscată, căci nu-l 


meu văd în mine pe prietenul lor 


Elias Veturius. Nu-l mai văd pe omul care a evadat de ia Blackcliff, 
care şi-a călcat jurământul, care i-a sfidat pe Comandant şi pe 
împărat ca să pătrundă în închisoarea Kauf. Nu-l mai văd pe 
băiatul împreună cu care au supravieţuit Academiei Blackcliff. 

îl văd pe Păzitorul Sufletelor. 

Spiritele oftează şi eliberează corpurile pe care le posedă, 
plecând din această lume. întâi cu zecile, apoi, pe măsură ce las 
magia să mă ia în stăpânire, cu sutele. Soldaţii, cel puţin aceia din 
grupul cel mic, redevin în cele din urmă ei înşişi, iar haosul se 
stinge. 

— Ai venit, zice Sfrânciocul, plângând acum fățiș. M-ai auzit şi 
ai venit. Elias, Karkaunii urcă pe zid, ne omoară. Sunt gata să intre 
în oraş. 

— N-am venit pentru tine. 

Ea aude vocea mea monotonă şi nemiloasă de Mască. Şi totuşi, 
nu sunt eu cel care vorbeşte. E Mauth. Taci! îi strig în minte. E 
prietena mea. 

Dar Mauth nu mă ascultă. 

— Am venit pentru că am jurat să apăr lumea viilor de tărâmul 
spiritelor, mă aud spunând. Lasă-mă să-mi fac treaba, Sfrâncioc, iar 
eu te voi lăsa s-o faci pe a ta. 

Mă îndepărtez de ea ca vântul şi mă duc spre următorul grup de 
soldați posedaţi. De ce am făcut asta? De ce am fost atât de crud? 

Pentru că e necesar. Ştiu răspunsul aproape înainte să pun 
întrebarea. Pentru că trebuie să trec spiritele dincolo. Pentru că trebuie să 
pun datoria pe primul loc. 

Pentru că dragostea nu poate supraviețui în lumea asta. 

Parcurg zidul oraşului căutând următorul grup de spirite 
rătăcitoare, care, în ochii oamenilor, nu sunt decât aşchii de 
întuneric. Chiar în fața porţii de est a oraşului Antium, Karkaunii 


se adună şi mărşăluiesc înainte cu un berbec de 


asalt, mare cât o navă comercială de-a Marinarilor. Trec prin porţile 
vechi cum trece pumnul printr-un paravan de hârtie. 

Nimeni nu apără zidul. Nu se aruncă cu smoală. Nu se răspunde 
cu salve de săgeți. Războinicii s-au retras. De bătălie se 
îndepărtează o siluetă cunoscută, cu chip alb, cu un grup de bărbaţi 
în urma ei. Keris Veturia. Pare liniştită, când lasă poarta să fie 
cucerită. 

Aerul se umple de un vaiet uriaş, mai puternic decât urletele 
muribunzilor şi strigătele celor care încă mai luptă. Lemnul 
trosneşte, metalul scrâşneşte, iar din rândurile Karkaunilor se 
înalță un strigăt victorios, care îţi face părul măciucă. 

Poarta estică atârnă deschisă, iar Karkaunii dau năvală. Oraşul 
Antium, întemeiat de Taius întâiul, sediul împăratului Invincibil şi 
Perla Imperiului, e invadat. Vieţile locuitorilor lui sunt pierdute. 


Mă îndepărtez. Căci nu e grija mea. 


LI 
Sfrânciocul 


O aud pe Liwy ţipând încă de la uşa cazărmii şi dau fuga pe scări. 
Ar putea să moară. Copilul ar putea să moară. Cerule, ce ne facem... 

Când intru, o văd îndoită de mijloc, cu mâinile încleştate pe 
mâinile mari ale lui Rallius. Prietenul meu are toți muşchi încordați 
şi e întunecat la față. 

— împărăteasă, zic eu. Livia, sunt aici. 

— Vine copilul, Helly, gâfâie Livia. Rallius mi-a gustat ceaiul de 
dimineaţă, dar când am băut eu, avea un gust ciudat. Nu ştiu ce să 
fac... Nu mă simt bine... 

La naiba! Nu ştiu absolut nimic despre naşteri. 

— Poate ar trebui să te aşezi. 

Se aude o bătaie în uşă. 

Toţi - Rallius, Faris, Livia şi cu mine - tăcem. în afară de Marcus, 
n-ar trebui să ştie nimeni că ea e aici. Dar am venit cu Faris atât de 
grăbiţi, încât chiar dacă ne-am fi străduit să nu fim urmăriți, s-ar 
putea să fi fost. 

Sora mea îşi înfundă pumnul în gură şi geme ținându-se de 
burtă. I s-a rupt apa şi are rochia udă, iar fața ei scăldată în sudoare 
arată bolnăvicios de cenuşie. Rallius reuşeşte să-şi elibereze 
degetele din strânsoarea Liviei şi se duce spre uşă cu paloşele trase. 
Eu o împing pe Liwy în spatele meu, iar Faris smulge o arbaletă de 
pe perete şi ținteşte uşa cu ea. 

— Cine-i acolo? 


Răspunde o voce de femeie. 


— Trebuie să vorbesc cu Sfrânciocul. Eu... vă pot ajuta. 

Nu recunosc vocea, deşi mi se pare ciudat de familiară. îi 
fac semn lui Rallius să deschidă uşa. în mai puțin de o secundă, e cu 
paloşele la gâtul celei din prag înfăşurate în glugă. 

Nu-i nevoie să-şi scoată gluga ca s-o recunosc. îi ghicesc ochii 
aurii cum mă privesc din penumbră. 

— Tu!mârâi eu, dar ea ridică mâinile şi văd că tecile de la brâu 
sunt goale. 

Livia ţipă din nou, fără să mai poată înăbuşi sunetul pe care-l 
scoate, iar Laia se uită la ea peste umărul meu. 

— Nu mai are mult, zice ea. Peste numai câteva clipe va avea 
altă contracție. Vine copilul. 

Habar n-am cum a ajuns aici. Poate că e o tentativă de asasinat. 
Dar de ce ar risca aşa ceva Laia din Serra, din moment ce ştie că 
dacă-i face vreun rău surorii mele înseamnă să moară pe loc? 

— N-am de gând să-i fac rău, zice ea. Soarta m-a adus aici, 
Sfrâncioc. Dă-mi voie să te ajut. 

— Dacă sora mea sau copilul ei mor, mori şi tu, îi spun, apoi mă 
dau deoparte. 

Fa răspunde dând îndârijit din cap. Ştie! Se întoarce imediat spre 
Faris, care o priveşte mijind ochii. 

— Ia stai puţin, zice el. Nu eşti tu... 

— Ba da, zice ea. Apă fierbinte, locotenente Faris - două oale. Şi 
cearşafuri curate - o duzină. Plus prosoape. 

Se duce la sora mea şi o ia de braț. 

— Hai să te dezbraci, zice ea, cu o blândeţe şi o dulceaţă în glas 
care o liniştesc imediat pe Livia. 

Sora mea oftează, apoi Laia îi desface corsetul rochiei, după ce 
mai întâi i-a cerut lui Rallius să se întoarcă. 

Mă foiesc de pe un picior pe altul. 


— Nu ştiu dacă e potrivit... 


— Naşte, Sfrâncioc. E o treabă grea şi nu trebuie s-o strângă 
hainele. Ar fi rău pentru copil. 

— Bine. Dacă e rău pentru copil... zic eu, ştiind că vorbesc ca o 
proastă. 

Laia mă priveşte şi nu-mi dau seama dacă o enervez sau râde de 
mine. 

— Când se întoarce locotenentul Faris cu apa, toarn-o în 
lighean, te rog, zice ea. Şi spală-te bine, cu săpun. Scoate-ţi inelele şi 
lasă-le acolo. 

Face semn spre lighean şi o ajută pe Livia, îmbrăcată acum doar 
în cămaşă, să se aşeze pe marginea scaunului simplu de lemn de la 
biroul meu. 

Intră Faris, se uită la Liwy şi se înroşeşte imediat, apoi eu iau 
apa, iar el întreabă cu voce sugrumată unde vrea Laia să lase 
cearşafurile. 

— Stai de pază, locotenente Faris, zice Laia luând cearşafurile. 
Erau doar doi soldaţi de gardă afară şi abia dacă m-au verificat. 
Dacă eu pot intra de aici atât de uşor, înseamnă că la fel pot şi 
duşmanii voştri. 

Bat tobele, iar eu aud panica din ordinele transmise. Toate 
unităţile la al doilea nivel al porţii. Străpungere iminentă. Pe toate 
iadurile, primul nivel a fost străpuns deja? 

— Trebuie să plec, zic eu. Oraşul... 

— Nu pot face treaba asta singură, Sfrâncioc, zice Laia repede. 
Nu mă îndoiesc că omul tău m-ar ajuta, dacă-i ordoni, arată ea spre 
Rallius, dar împărăteasa e sora ta şi i-ai aduce alinare. 

— Oraşul... Karkaunii... 

Dar Liwy strigă din nou, iar Laia blestemă. 

—  Sfrâncioc, încă nu te-ai spălat pe mâini? 

Mă spăl repede, apoi Laia mă apucă şi mă trage lângă Livia. 


— împinge cu pumnii în şoldurile surorii tale, uite-aici. 


Arată spre spatele Liviei, chiar sub talie. 

— Vreau să apeşi de fiecare dată când o auzi că ţipă, zice ea. [i 
va uşura durerea. între timp, masează-i umerii, ține-i părul şi 
răcoreşte-o. 

— Of, cerule! zice Livia. îmi vine să vomit. 

Mi se strânge stomacul. 

— Ce s-a întâmplat? 

— E bine să vomite, zice Laia pe un ton liniştitor, dar se uită la 
mine cu o privire care îmi cere cât se poate de clar să-mi ţin gura. 
Se curăță corpul, adaugă ea. 

Cărturăreasa îi dă surorii mele o găleată şi continuă să-i 
vorbească încet şi calm, în timp ce se spală bine pe mâini şi pe braţe, 
de mai multe ori, până când i se înroşeşte pielea arămie. Pe urmă se 
întoarce şi umblă între picioarele surorii mele. Mă uit în altă parte, 
stânjenită. Livia se cutremură din nou -abia dacă a trecut un minut 
de când a țipat ultima oară. îmi înfig pumnii în şoldurile ei. Se 
destinde imediat. 

— De câte ori ai mai făcut treaba asta? o întreabă Liwy pe Laia. 

— De suficiente dăţi încât să ştiu că se va termina cu bine, zice 
Laia. Hai, respiră cu mine. 

în următoarele două ore, ghidată de vocea calmă a Căr- 
turăresei, Livia îndură durerile facerii. Uneori se plimbă, alteori stă 
jos. Când propun la un moment dat să se întindă în pat, amândouă 
femeile se întorc spre mine şi strigă Nu/ în cor, aşa că nu insist. 

Afară, tobele şi-au ieşit din minți. Trebuie să mă duc acolo, 
trebuie să ajut la apărarea acestui oraş. Totuşi, n-o pot lăsa pe Livia. 
Vreau să văd că s-a născut copilul, el e viitorul nostru. Dacă oraşul 
va cădea, trebuie să-l ştiu pe copil la adăpost. Mă simt ruptă în două 


şi mă plimb înainte 


şi înapoi. De ce e naşterea atât de complicată? Şi de ce n-am învăţat 
nimic despre ea? 

— Laia, îi spun în cele din urmă Cărturăresei, într-un moment 
când Livia se odihneşte între contracţii. Oraşul e pe punctul să fie 
invadat. Aud ce transmit tobele. Nu pot rămâne aici. Rallius va... 

Laia mă trage deoparte, cu buzele strânse. 

— Durează prea mult, zice ea. 

— Ai spus că totul mergea bine. 

— Doar n-o să-i spun unei femei gravide că nu merge bine, 
şuieră ea. Am mai văzut treaba asta şi altă dată. Amândoi copiii 
aceia au murit şi mamele lor la fel. Sunt în pericol. S-ar putea să am 
nevoie de tine. 

Mă priveşte cu înţeles. S-ar putea să am nevoie de puterea ia 
vindecătoare. 

INVAZIE, POARTA PRINCIPALĂ. TOATE UNITĂȚILE LA AL 
DOILEA NIVEL AL PORŢII. Tobele bubuie înnebunite mesaj după 
mesaj, indicând trupelor unde să se ducă, unde se dă lupta 

Laia întinde cearşafuri peste scaune şi pe podea. îmi cere să-i 
aduc mai multe găleți cu apă, iar când îmi spune să întind un prosop 
pe pat, sora mea clatină din cap. 

— Avemo pătură, zice ea. E... în birou. Am... Am adus-o cu mine. 

O aduc - e un pătrat simplu, alb cu albastru, moale ca un nor. îmi 
dau seama dintr-odată că acest copil va fi rudă cu mine. Un nou 
Aquilla. Nepotul meu. Momentul merită mai mult decât exploziile 
proiectilelor Karkaune şi țipetele surorii mele. Ar trebui să fie 
mama aici. Hannah. 


Dar nu sunt decât eu. Cum de s-a întâmplat totul atât de greşit? 


— Gata, Livia, zice Laia. E timpul. Ai fost foarte curajoasă, foarte 
puternică. Mai rezistă puţin şi o să-ți ţii copilul în braţe, iar eu te 
asigur că atunci n-o să-ţi mai pese de durere. 

— De unde... de unde ştii... 

— Ai încredere în mine, zice Laia şi zâmbeşte atât de 
convingător, încât o cred până şi eu. Sfrâncioc, tine-o de mâini. Şi 
cântă, adaugă ea încet. 

Sora mea mă prinde de mâini cu forța unei Măşti într-o luptă 
braţ la braţ. în timp ce Rallius şi Faris se uită la noi, eu caut în minte 
cântecul Liviei şi îl cânt, amestecând în el dorinţa de a-i da putere, 
de a o păstra întreagă. La îndemnul Laiei, sora mea împinge cu toată 
forța. 

Naşterea nu-i ceva la care să mă fi gândit prea mult până acum. 
Nu-mi doresc copii, iar moaşă n-o să fiu niciodată. Am o soră, dar nu 
am prietene femei. Copiii nu mă atrag, deşi m-a fascinat felul cum 
ne iubea mama: cu o ferocitate aproape înspăimântătoare. Ne 
numea minunile ei. lar acum, în timp ce sora mea scoate un urlet, 
înțeleg în sfârşit de ce. 

Laia ţine în mâini ceva alunecos, ud, murdar. Smulge din mâna 
mea nişte prosoape şi cu unul îl înveleşte pe copil, în timp ce cu 
mâna cealaltă îi descolăceşte cordonul ombilical din jurul gâtului. 
Se mişcă repede, aproape cu frenezie, şi simt că mă cuprinde o 
spaimă ciudată, necunoscută mie. 

— De ce nu scoate niciun sunet? întreb. De ce... 

Laia bagă un deget în gura copilului şi îl curăță, iar peste o clipă, 
el scoate un țipăt asurzitor. 

— Ah... scheaun eu, când Laia îmi întinde bebeluşul. Eu... 

— Spune-i la ureche ce-i doreşti, zice ea, iar când o privesc lung, 


oftează nerăbdătoare. Se zice că aduce noroc. 


Se întoarce apoi la sora mea şi face doar ea ştie ce, în timp ce eu 
mă uit la copil. Nu mai plânge, se uită şi el la mine şi pare oarecum 
uimit. N-aş zice că-l pot învinui. 

Are pielea arămie, puțin mai închisă decât a Liviei după ce şi-a 
petrecut vara la soare. Părul lui e fin şi negru. Are ochii galbeni ai 
tatălui, şi totuşi nu seamănă cu ochii lui Marcus. Sunt frumoşi, 
nevinovaţi. 

Deschide gura şi scoate un sunet care mie-mi seamănă a „Ha", de 
parcă ar încerca să-mi spună numele. E un gând caraghios, dar mă 
umple de mândrie. Copilul mă cunoaşte. 

— Salut, nepoate. 

TI ridic până ajunge la numai câțiva centimetri de fața mea. 

— îţi doresc bucurie şi o familie care să te iubească, aventuri 
care să te formeze şi prieteni adevăraţi în jur. 

Dă din pumnişori şi-mi lasă pe mască o dâră de sânge. Recunosc 
ceva în el. Ceva din mine, deşi nu pe chip. Undeva mai profund. Mă 
gândesc la cântecul pe care i l-am cântat. Mă întreb în ce fel l-am 
schimbat. 

Strigăte de afară îmi distrag atenţia de la copil. De jos se aude o 
voce furioasă pe care o cunosc. Pe scări tropăie paşi şi uşa se 
deschide. Intră Marcus, cu paloşul tras, împreună cu şase oamenii 
ai casei Aquilla. împăratul e plin de sânge - nu ştiu dacă al lui sau al 
Karkaunilor. Nu se uită la mine, la Livia sau la Laia. Ajunge lângă 
mine din doi paşi. Fără să scoată o vorbă, întinde braţul stâng să ia 
copilul. 1-1 dau, cu tot corpul încordat, urând ce simt. 

Marcus se uită la chipul fiul său. Nu-i pot descifra expresia. Şi 
Marcus, şi copilul tac, dar împăratul ţine capul de parcă ar asculta 
ceva. încuviinţează o dată. 

— Zacharias Marcus Livius Aquillus Farrar, zice el, îți urez 
domnie lungă ca împărat, bătălii glorioase şi un frate lângă tine. 


îmi dă copilul înapoi, neobişnuit de grijuliu. 


— Ia copilul şi pe sora ta, Sfrâncioc, şi plecaţi din oraş. E un 
ordin. Ea vine după el. 

— Comandantul? 

— Da, blestematul de Comandant, se răsteşte Marcus. Porţile 
au cedat. Karkaunii au străpuns primul nivel. Keris a lăsat lupta în 
seama unuia dintre locotenențţi şi e pe drum încoace. 

— Sfrâncioc, zice Laia cu voce gâtuită. 

Observ că-şi trage gluga pe cap şi îmi amintesc că îl cunoaşte pe 
Marcus. Aproape că a omorât-o cândva - după ce a încercat s-o 
violeze. Mă înfior când mă gândesc. Căr- turăreasa s-a cocoşat şi 
vorbeşte răguşit, de parcă ar vrea să-şi deghizeze vocea. 

— Sora ta... 

Livia e palidă ca moartea. 

— Simt bine, murmură ea, încercând să se ridice. Dă-mi-l... dă- 
mi-l mie. 

Din doi paşi sunt lângă ea, cu cântecul potrivit pe buze. Nu mă 
gândesc la soldaţii lui Marcus, care mă vor vedea, nici la Rallius sau 
la Faris. Cânt până simt că i se vindecă trupul. Când îi revine 
culoarea în obraji, Marcus o împinge spre magazia de rufe, lăsând 
uşa deschisă. Rallius iese primul, pe urmă Faris, pe urmă sora mea. 

Marcus nu se mai uită încă o dată la copil. îmi face semn 
nerăbdător să plec. 

— Stăpâne, zic eu, nu pot părăsi oraşul într-un moment în care... 

— Apără-mi moştenitorul, zice el. Oraşul e pierdut. 

— Nu... Nu se poate. 

Dar el mă împinge şi pe mine în tunel şi închide uşa în urma 
mea. Abia acolo, pe întuneric, îmi dau seama că nu ştiu unde-i Laia. 


* 


Fugim. Din tuneluri nu putem auzi nebunia de sus, dar mintea 
mea e sfâşiată în două, jumătate îmi spune să mă întorc şi să lupt, 
iar cealaltă jumătate că trebuie să-i scot din Antium pe sora mea şi 
pe bebeluşul Zacharias. 

Ajungem într-un punct unde Harper a plasat în tuneluri soldaţi 
care să păzească traseele de evacuare şi mă opresc din goană. 

— Trebuie să mă întorc. 

Livia scutură din cap înnebunită. Zacharias scânceşte, parcă 
simțind îngrijorarea mamei lui. 

— Tis-a dat un ordin, zice ea. 

— Nu pot părăsi oraşul, zic eu. Nu în felul ăsta, furişân- du-mă 
prin întuneric. Afară sunt oameni care se bazează pe mine, iar eu i- 
am abandonat. 

— Helly,nul 

— Faris, Rallius, conduceţi-o la Harper. Ştiţi cum să-l găsiţi. 
Ajutaţi-l cu tot ce puteți. In oraş şi în aceste tuneluri încă mai sunt 
Plebei, trebuie să-i evacuăm. 

Mă aplec spre amândoi şi îi țintuiesc cu privirea. 

— Dacă ea sau copilul pățesc ceva, jur pe ceruri că vă omor cu 
mâna mea. 

Ei salută, iar eu mă întorc spre Livia şi mă mai uit o dată la copil. 
Când îmi vede fața, bebeluşul tace. 

— Ne vedem curând, mititelule. 

Il sărut, pe urmă o sărut pe sora mea şi mă întorc, ignorând 
rugăminţile, apoi ordinele Liviei să mă întorc imediat lângă ea. 

Când ajung înapoi la cazarma Gărzii Negre, mă îneacă imediat 
fumul din magazia de lenjerie. în fața cazărmii vuiesc flăcări. La 
câteva străzi distanță răsună urletele nebuneşti ale Karkaunilor. 


încă n-au ajuns aici, dar nu mai e mult. 


îmi trag o basma peste față şi mă las cât mai jos, să mă feresc de 
fum, cu buzduganul în mână. les din magazie şi mai că alunec pe 
băltoacele de sânge întinse peste tot. 

Oamenii Casei Aquilla, care au jurat să-l apere pe Mar- cus, zac 
morți, deşi se vede clar că au luat cu ei mulţi oameni de-ai 
Comandantului. Cadavrul ei nu-l văd în tot acel măcel, dar îmi dau 
seama că nici n-aveam cum. Keris Veturia n-ar muri niciodată într- 
un fel atât de nedemn. 

Mai sunt şi alţii printre morți - nişte Marinari. Până să înțeleg ce 
caută acolo, aud un glas. 

— Sfrân... Sfrâncioc. 

E atât de slab, încât la început nici nu-mi dau seama de unde 
vine. Dar caut prin fum până când îl găsesc pe Marcus Farrar, 
împărat Invincibil şi Suzeran al împărăției, țintuit de perete cu 
propriul său paloş, gata să se înece cu propriul sânge, incapabil să 
se mişte. Se ține cu mâini neputincioase de rana din burtă. Va mai 
dura ore în şir până să moară. Comandantul a procedat aşa 
intenţionat. 

Mă duc la el. Flăcările ling pereţii casei scărilor şi de jos se aude 
un trosnet puternic - se prăbuşeşte o bârnă. Ar trebui să fug pe 
fereastră. Ar trebui să-l las pe acest monstru să ardă. 

De când aştept asta? De câtă vreme îmi doresc să moară Marcus? 
Şi totuşi, când îl văd țintuit acolo ca un animal vânat pentru 
distracţie, mă cuprinde mila. 

Şi mai simt ceva. Un impuls. O nevoie. O dorință de a-l vindeca. 
Nu. Of, nu! 

— Keris a mutat Sala Arhivelor, Sfrâncioc, zice el calm, chiar 
dacă încet, păstrându-şi răsuflarea ca să-mi transmită ce e necesar. 
A mutat trezoreria. 

Oftez uşurată. 


— înseamnă că Imperiul va rezista, chiar dacă pierdem Antium. 


— Le-a mutat cu săptămâni în urmă. A vrut ca oraşul să fie 
cucerit, Sfrâncioc. A ştiut că armata Karkaună va veni însoțită de 
spirite. A ştiut că vor învinge. 

O grămadă de informaţii disparate capătă dintr-odată sens. 

— Paterii Aristocraţi... 

— Au plecat la Serra de mai multe zile, zice Marcus. I-a evacuat 
ea. 

Iar şeful trezoreriei s-a întâlnit cu Keris, în ciuda faptului că ea 
i-a ucis fiul. Probabil i-a promis că-i scoate familia din oraş, dacă 
mută vistieria Imperiului. 

Şi Sala Arhivelor. Arhivarii se pregăteau de mutare. Aşa mi-a spus 
Harper când căuta informaţii despre Comandant. Pur şi simplu nu 
ne-am dat seama ce semnificaţie avea. 

Keris a ştiut că oraşul va fi cucerit. S-a pregătit pentru asta chiar 
sub ochii mei. 

Cerule, trebuia s-o fi ucis! Indiferent dacă Plebeii mă urau sau 
nu, indiferent dacă Marcus ar fi fost dat jos de pe tron, trebuia s-o fi 
ucis pe diavoliță. 

— Legiunile din Silas şi Estium... zic eu. 

— Nu vin. A împiedicat comunicarea cu ele. 

Nu trebuia să se întâmple aşa, Sfrâncioc. Cuvintele Comandantului 
mă urmăresc. Ține minte, înainte să se sfârşească totul. 

Marcus nu-mi spune că eu sunt de vină. Nici nu-i nevoie. 

— Antium se va prăbuşi, continuă el încet. Dar Imperiul va 
supraviețui. A avut grijă Keris, deşi vrea să se asigure că fiul meu 
nu va supraviețui şi el. Opreşte-o, Sfrâncioc. Urcă-l pe el pe tron. 

Se întinde şi-mi ia mâna, înfigându-şi degetele în carnea mea cu 
destulă forță încât să-mi dea sângele. 

— Jură-mi pe sângele tău că vei face să se întâmple asta. 


— Jur, zic eu. Pe sânge şi pe oase. 


Simt din nou impulsul de a-l vindeca. Mă împotrivesc, apoi 
Marcus vorbeşte din nou. 

— Sfrâncioc, zice el. Mai am un ultim ordin să-ți dau. 

Vindecă-mă. Ştiu că asta urmează să spună. Magia creşte în mine, 
chiar dacă simplul gând mă umple de groază şi de silă. Cum să-l 
vindec pe diavolul care mi-a ucis tatăl, care a ordonat să fiu 
torturată, care a chinuit-o şi a bătut-o pe sora mea? 

Focul se apropie. Pleacă, Sfrâncioc. Fugi! 

Marcus îmi dă drumul mâinii şi îşi caută pumnalul, pe care mi- 
1 întinde. 

—  îndură-te de mine, Sfrâncioc. Asta îți poruncesc. Nu merit. 
Nici măcar nu mi-o doresc. Dar o vei face oricum. Pentru că eşti 
bună, zice el şi scuipă cuvântul ca pe-o înjurătură. De asta te-a iubit 
fratele meu. 

împăratul mă priveşte în ochi. Ca de obicei, ochii lui sunt plini 
de furie şi de ură. Dar în spatele lor observ ceva ce n-am mai văzut 
niciodată în cei cincisprezece ani de când îl cunosc pe Marcus 
Farrar: resemnare. 

— Fă-o, Sfrâncioc, şopteşte el. Fratele meu mă aşteaptă. 

Mă gândesc la micuțul Zacharias şi la inocența din privirea lui. 
Probabil că şi Marcus a privit cândva la fel. Poate că asta vedea Zak, 
geamănul lui, când se uita la el: nu monstrul în care se 
transformase, ci fratele care fusese. 

îmi amintesc moartea tatei. A mamei şi a surorii mele. Am fața 
udă. Când Marcus vorbeşte, abia îi aud cuvintele. 

— 'Te rog, Sfrâncioc. 

— împăratul a murit, zic eu cu vocea tremurând, găsind totuşi 
putere în masca pe care o port, şi când continui, o fac fără emoție: 
Trăiască împăratul. 

Pe urmă îi înfig pumnalul în gât şi nu-mi mut privirea până când 


nu dispare lumina din ochii lui. 


Laia 


Inelul nu se face nevăzut. 

Nu-mi îngădui să mă uit la el decât după ce ies din cazarma 
Gărzii Negre, înghesuită într-o firidă lângă grajduri, la adăpost de 
împăratul Marcus. Bebeluşul e puternic şi sora Sfrânciocului la fel. 
I-am şoptit să se păstreze curată şi să se îngrijească, nu cumva să 
facă vreo infecţie. Dar a văzut cum m-am schimbat la față când a 
intrat Marcus. Şi-a dat seama. 

— Pleacă, mi-a şoptit. la prosoapele, ca şi cum le-ai schimba. 

Am făcut întocmai. A durat doar o clipă să iau şi inelele 
împreună cu ele. Nici măcar nu s-a uitat cineva spre mine. 

Le-am luat pe amândouă, neştiind care e inelul de Sfrân- cioc şi 
care e al familiei ei. Acum stau şi mă holbez la ele în mijlocul 
nebuniei din Antium. Şi sper. 

Doar Duhul se poate împotrivi măcelului. Dacă moştenitoarea Leoaicei 
revendică mândria Măcelarului, aceasta va dispărea, şi va fi nevoie să curgă 
pe pământ sângele a şapte generaţii înainte să poată încerca Regele să se 
răzbune din nou. 

Inelul trebuia să fi dispărut. De ce nu s-a întâmplat? Mi-l pun pe 
deget şi pe urmă îl scot. Ceva nu-i în regulă cu el. Nu-l simt cum îmi 
simțeam brăţara. îl simt ca pe o bucată oarecare de metal. 

îmi scormonesc mintea, ca să-mi dau seama dacă am uitat ceva 


din profeție. Poate trebuia să fac ceva cu inelul. 


Să-1 ard, sau să-l tai cu oţel de Serra. Caut în jur o armă scăpată de 
vreun soldat. 

în clipa aceea simt furnicături pe ceafă şi îmi dau seama imediat 
că mă priveşte cineva. E o senzaţie care mi-a devenit neliniştitor de 
cunoscută în ultimele câteva luni. 

De data asta, se arată. 

— Iartă-mă, Laia din Serra. 

Zburătorul vorbeşte încet, dar violența ascunsă în glasul lui tot 
reuşeşte să răzbată printre vuietul proiectilelor şi al strigătelor 
oamenilor care mor în chinuri. 

— Am vrut să-ţi văd fața când îţi dai seama că toată strădania 
şi toată speranţa ta au fost în zadar. 

— N-au fost, zic eu. 

Nu se poate. 

— Bada. 

Se apropie de mine. 

— Pentru că ce ţii tu în palmă nu e Steaua. 

— Minţi. 

— Zău? 

Străbate distanța dintre noi şi-mi smulge inelele. Ţip, dar el le 
strânge în mână şi le preface în pulbere sub ochii mei. Nu. Imposibil. 

Curiozitatea pe care o răspândeşte e cumva mai rea decât dacă 
s-ar bucura pur şi simplu. 

— Cum e, Laia din Serra, să ştii că indiferent ce faci, nimic nu 
va opri războiul care se apropie? Războiul care îţi va distruge 
poporul? 

Se joacă cu mine. 

— Dece m-ai salvat de explozie? mârâi eu. 

Rămâne nemişcat o clipă, apoi i se cutremură umerii ca 
unei pisici enorme care se scutură. 

— Fugi la fratele tău, Laia din Serra, zice el. Găsiţi o corabie 


care să vă ducă departe. Nu vrei să asişti la ce va urma. 


— Ştii ce înseamnă să distrugi o întreagă rasă. De ce ai dori să 
faci una ca asta, când tu ai supraviețuit? 

—  Cărturarii merită distruşi. 

— Ne-ai distrus deja, strig eu. 

Mă abţin să-l lovesc - nu pentru că mi-ar fi frică, ci pentru că n- 
ar folosi la nimic. 

—  Uită-te cine sunt acum Cărturarii. Uită-te ce-am ajuns, îi 
spun. Nu însemnăm nimic. Suntem praf. Uită-te ce mi-ai făcut mie, 
adaug, şi deja îmi tremură vocea. Uită-te cum m-ai trădat. Nu-i de- 
ajuns? 

— Niciodată nu-i de-ajuns. 

S-a înfuriat - cuvintele mele au atins un loc sensibil, pe care nu-l 
dorea atins. 

— Fă cum îţi spun, Laia din Serra. Fugi. Ai auzit profeția 
Shaevei. Biblioteca a ars. Morţii au scăpat şi au făcut ravagii. Copilul 
va fi îmbăiat în sânge, dar viu. Cred că ai avut şi tu legătură cu aista. 
Perla va crăpa şi va pătrunde frigul. 

Ridică mâinile şi arată spre haosul din jur. 

Sigur că da! Oraşul Antium era numit Perla Imperiului. 

—  Profeţiile djinnilor sunt adevărate, zice el. îi voi elibera pe cei 
din neamul meu. Şi ne vom răzbuna. 

Mă retrag din faţa lui. 

— Te voi opri, îi spun. Voi găsi o cale... 

— Aidat greş. 

îmi trece peste față palma scorojită, cu vene umflate, şi, cu toate 
că nu văd din el decât cei doi sori care-i ard sub glugă, ştiu că 
zâmbeşte. 


— Pleacă acum, copilă, zice el şi mă împinge. Fugi. 


LIII 
Elias 


Mauth şi cu mine prindem spiritele în grupuri de zece, cincizeci 
şi o sută, apoi le trecem dincolo. Urletele Războinicilor muribunzi 
se aud tot mai departe, vuietul flăcărilor care distrug oraşul 
amuţeşte treptat, strigătele civililor şi ale copiilor care suferă şi mor 
devin tot mai puţin importante pentru mine cu fiecare spirit pe care 
îl întovărăşesc. 

După ce adun spiritele evadate, îmi îndrept atenția asupra celor 
înrobite de Karkauni. Vraja folosită pentru a le supune e veche, dar 
are ceva cunoscut în ea - Zburătorul sau vreunul de-al lui le-a spus- 
o Barbarilor. Spiritele sunt înlănțuite de vreo zece vrăjitori - supuşi 
toți conducătorului Karkaun. Dacă îi omor pe aceşti vrăjitori, 
spiritele vor fi libere. 

Nu zăbovesc să mă gândesc la uciderea lor. Nici măcar nu mă 
folosesc de arme, deşi le port în spate. Mă inundă magia lui Mauth 
şi mă folosesc de ea cu priceperea cu care m-aş folosi de paloş. îi 
înconjurăm pe vrăjitori şi îi sugrumăm pe rând, iar în cele din urmă, 
când ziua e pe sfârşite, iar tobele anunţă ce părți din oraş au mai 
căzut, descopăr că mă aflu lângă o clădire uriaşă pe care o cunosc 
bine: cazarma Gărzii Negre. 

Caut şi alte spirite, dar nu mai găsesc. Chiar când mă pregătesc 
de plecare, zăresc o piele cafenie şi un păr negru. 

Laia. 

Mă duc imediat într-acolo; bucăţica de minte care încă simte 


omeneşte mă atrage spre ea, ca întotdeauna când 


mă apropii, mă aştept ca Mauth să mă tragă şi să preia controlul 
asupra corpului meu, aşa cum s-a întâmplat la întâlnirea cu 
Sfrânciocul. Dar, cu toate că îl simt în minte şi e parte din mine, nu 
acționează în niciun fel. 

Laia mă vede. 

— Elias! 

Dă fuga imediat şi mi se aruncă în braţe, aproape hohotind. 
Braţele mele o cuprind de la sine, ca într-un gest pe care l-am făcut 
de multe ori! Mă simt ciudat. Nu, nu ciudat. 

De fapt, nu simt nimic. 

— Nu era inelul, zice ea. Nu ştiu care e ultima bucată din Stea, 
dar poate mai am timp să aflu. Mă ajuţi? 

Da, vreau să spun. 

— Nu, îmi iese pe gură. 

Ochii ei se umplu de uimire. Pe urmă, la fel ca în urmă cu mai 
multe săptămâni în satul din Marinn, devine complet imobilă. Totul 
încremeneşte. 

Elias. 

Vocea din minte nu-i a mea, nici a djinnilor. 

Mă cunoşti ? 

— Nu... nu. 

Am aşteptat multă vreme această zi în care renuntți la ultimele fărâme 
care te leagă de lumea viilor. 

— Mauth? 

Exact, Elias. Uite. 

Corpul îmi rămâne în fața Laiei, încremenit în timp. Dar mintea 
mea călătoreşte într-un loc familiar. Cunosc cerul ăsta pământiu. 
Marea asta neagră în care roiesc, chiar sub suprafață creaturi 
necunoscute. Am mai văzut acest loc o dată, când m-a scos Shaeva 
din raid. 

Se apropie o siluetă încețoşată, care pluteşte chiar deasupra 
apei, la fel ca mine. Ştiu cine e fără să-mi spună. Mauth. 


Bun venit în dimensiunea mea, Elias Veturius. 


— Pe toate iadurile, ce sunt creaturile astea? zic eu tremurând, 
arătându-i marea. 

Nu-ţi bate capul cu ele, zice Mauth. Vom discuta altă dată despre ele. 
Uite. Face semn cu mâna şi în fața mea se desfăşoară un caleidoscop 
de imagini. 

încep cu războiul Cărturarilor cu djinnii şi de acolo pornesc să 
se depene - pete de negreală ca ale cernelii vărsate, care întunecă 
tot ce ating. Văd cum nelegiuirile regelui Cărturar ajung mult mai 
departe decât şi-a imaginat el vreodată. 

Văd adevărul: că fără djinni, în lume nu există echilibru. Lor le 
era scris să păzească poarta dintre lumea viilor şi cea a morţilor. Şi 
nimeni, indiferent cât de priceput, nu poate înlocui o întreagă 
civilizație. 

Djinnii trebuie să revină în lume, chiar dacă asta înseamnă 
război. Chiar dacă înseamnă distrugere. Fără ei, spiritele vor 
continua să se adune şi peste cinci ani sau cincizeci sau cinci sute 
de ani vor evada din nou. lar când se va întâmpla asta, vor distruge 
lumea. 

— De ce nu-i poţi elibera pur şi simplu pe djinni? Să-i faci... să 
uite ce li s-a întâmplat? 

Am nevoie de un mesager - o fiinţă din lumea ta care să-mi valorifice 
puterea. Cantitatea de energie de care e nevoie pentru refacerea unei civilizaţii 
ar distruge orice mesager aş alege - om sau spirit, djinn sau efrit. 

înțeleg atunci că există o singură cale: libertate pentru djinni. 
Dar libertatea asta vine cu un preţ. 

— Laia, şoptesc eu. Sfrânciocul. Vor suferi. Dar... 

îndrăzneşti să pui fiinţele iubite înaintea întregii omeniri, 
copile ? mă întreabă Mauth cu blândețe. îndrăznești să fii atât de egoist 
? 

— De ce trebuie să plătească Laia şi Sfrânciocul pentru fapta 


unui monstru Cărturar de-acum o mie de ani? 


Lăcomia şi violența au un preț. Nu ştim mereu cine-l va plăti. Dar, bine 
sau rău, va fi plătit. 

Nu pot împiedica ceea ce urmează. Nu pot schimba nimic, la 
naiba! 

Le poţi oferi celor pe care i-ai iubit cândva o lume fără spirite. Iți poţi face 
datoria. Le poţi da o şansa să supraviețuiască măcelului care va urma. Le 
poți da şansa să învingă, într-o zi. 

— Dar nu azi. 

Nu azi. Te-ai eliberat de legăturile faţă de străini, de prieteni, de familie, 
de adevărata ta dragoste. Acum mi te predai mie, căci acesta este destinul 
tău. Acesta este înțelesul numelui tău, motivul existenţei tale. E timpul. 

E timpul. 

Recunosc momentul în care se schimbă totul. Momentul în care 
Mauth se contopeşte cu mine atât de total, încât nu ştiu unde mă 
sfârşesc eu şi unde începe magia. Revin în corpul meu, la Antium, 
în fața Laiei. Parcă n-ar fi trecut timp deloc de când ea mi-a cerut 
ajutorul şi eu am refuzat-o. 

Mă uit la chipul ei şi n-o mai văd pe fata pe care am iubit-o. Văd 
pe cineva mai neînsemnat. Cineva care îmbătrâneşte şi moare cu 
încetul, ca toţi oamenii. Văd o muritoare. 

— E-Elias? 

Fata - Laia - vorbeşte, iar eu mă întorc spre ea. 

—  Djinnii au un rol de jucat în această lume şi trebuie eliberați. 

Ii vorbesc cu blândeţe, pentru că e muritoare şi vestea asta va fi 
dură pentru ea. 

— Lumea trebuie distrusă înainte să poată fi refăcută, îi spun, 
altminteri nu se va restabili niciodată echilibrul. 

— Nu, zice ea. Elias, nu! Vorbim despre djinnii Dacă ajung să fie 
liberi... 


— Nu pot păstra singur echilibrul. 


E nedrept să mă aştept ca Laia să înțeleagă. E doar o muritoare, 
până la urmă. 

— Lumea va arde, îi spun. Dar va renaşte din cenuşă. 

— Elias, cum poți spune asta? zice ea. 

— Ar trebui să pleci, zic eu. Nu vreau să te întâmpin în 
Anticameră - nu încă. Cerul să te-ajute să te mişti repede! 

— Ce naiba ţi-a făcut locul acela? strigă ea. Am nevoie de 
ajutorul tău, Elias. Oamenii au nevoie de tine. Sunt mii de Cărturari 
aici. Dacă nu pot pune mâna pe Stea, măcar să-i scot din oraş. Tu ai 
putea... 

— Trebuie să mă întorc în Anticameră, îi spun. La revedere, 
Laia din Serra. 

Laia îmi ia faţa în palme şi mă priveşte în ochi. Un întuneric 
creşte în ea, ceva parcă supranatural. Dar nu, e mai mult decât 
supranatural. E ceva atavic, esenţa însăşi a magiei. Şi se înfurie. 

— Cei-ai făcut? 

Laia vorbeşte acum cu Mauth, de parcă ar şti că s-a contopit cu 
mine. De parcă l-ar putea vedea. 

— Dă-mi-l înapoi! zice ea. 

Când vorbesc, vocea mea e un huruit nepământean care nu-mi 
aparține. Mă simt împins într-o margine a minţii mele, de unde mă 
văd cum înclin capul. 

— Iartă-mă, iubito, zice Mauth prin intermediul meu. E singura 
cale. 

Mă îndepărtez de ea şi pornesc spre est, către Pădurea din Dusk. 
Câteva clipe mai târziu, trec prin mulțimile de Karkauni care 
devastează oraşul, apoi ajung dincolo de ele şi gonesc peste ferme, 
devenit, în sfârşit, una cu Mauth. 

Deşi ştiu acum care-i datoria mea, un crâmpei vechi din mine 
tresare şi se întinde după ceea ce am pierdut. E un sentiment 


straniu. 


Aceasta e suferința după lucrurile la care ai renunțat. Dar se va stinge, 
Banu al-Mauth. Ai îndurat multe într-un timp scurt, ai învăţat multe într- 
un timp scurt. Nu te poţi aştepta să fii pregătit peste noapte. 

— Dar... caut cuvântul potrivit. Mă doare. 

întotdeauna doare să te predai. Dar n-o să te doară o 
veşnicie. 

— De ce eu? întreb. De ce trebuie să ne schimbăm noi, nu tu? 
De ce trebuie să devenim noi mai puţin umani, în loc să devii tu mai 
uman? 

Valurile oceanului se prăvălesc cu zgomot unul după altul şi omul e acela 
care trebuie să înoate printre ele. Vântul bate rece şi aspru şi omul e acela 
care trebuie să se apere de el. Pământul se cutremură şi crapă, înghite şi 
distruge, dar omul este cel care trebuie să meargă pe el. Aşa e şi cu moartea. 
Eu nu mă pot preda, Elias. Trebuie s-o faci tu. 

— Nu mă mai simt eu însumi. 

Pentru că nu mai eşti tu însuţi. Eşti eu. Iar eu sunt tu. lar în felul ăsta 
vom trece spiritele dincolo, pentru ca lumea ta să fie cruțată de prăpădul lor. 

El tace şi lăsăm Antium mult în urmă. Curând uit de ceartă. Uit 
chipul fetei pe care am iubit-o. Mă gândesc numai la îndatorirea 
care mă aşteaptă. 

Totul e aşa cum trebuie să fie. 


Bucătăreasa mă găseşte lângă grajduri, chiar în momentul când 
dispare Elias. Mă uit lung după el, nevenindu-mi a crede. Nu e Elias 
cel de care m-am despărțit acum două săptămâni, Elias care m-a 
adus înapoi din iadul Zburătorului, care mi-a spus că va găsi el o 
cale. 

Dar îmi amintesc şi altceva ce-a spus: Dacă par altfel, să ţii minte că 
te iubesc. Indiferent ce mi se întâmplă. 

Ce i s-o fi întâmplat? Ce anume din mine l-o fi făcut să 
izbucnească? Mă gândesc la ce mi-a spus Zburătorul în Adi- sa: Tu 
nu cunoşti întunericul care sălăşluieşte în inima ta. 

Te gândeşti mai târziu la Elias, Laia. Mi se învârte mintea. Oraşul a 
fost cucerit. Eu am dat greş. Iar sclavii Cărturari sunt captivi în 
acest loc. Antium este înconjurat pe trei părți. Doar partea dinspre 
nord, rezemată de Muntele Videnns, nu-i invadată de Karkauni. 

Pe acolo am intrat în oraş Bucătăreasa şi cu mine. Şi tot pe acolo 
vom fugi. Aşa îi vom ajuta şi pe Cărturari să fugă. 

Cunosc prea bine acest sentiment care mă chinuie - sentimentul 
că tot efortul meu şi tot ce-am întreprins nu înseamnă nimic. Că 
toate şi toţi sunt o minciună. Că totul este crud şi neiertător şi nu 
există dreptate. 

Am supraviețuit acestui sentiment şi altă dată, îi voi supraviețui 
din nou. în această lume de infern, în această harababură plină de 


sânge şi nebunie, dreptatea există doar 


pentru cei ce şi-o fac singuri. Blestemată să fiu dacă nu fac parte 
dintre ei! 

—  Copilă, ce s-a întâmplat? zice Bucătăreasa, apărând dinspre 
stradă. 

— Ambasada Marinarilor mai e liberă? o întreb eu, în timp ce 
ne îndepărtăm de tărăboiul luptelor. Au cucerit Karkaunii şi acel 
district, sau putem fugi pe acolo? 

— Putem fugi. 

— Bine, zic eu. Scoatem de-aici câţi Cărturari putem, pricepi? 
'Te duci la ambasadă, iar eu îi trimit la tine. Vreau să le spui unde să 
se ducă. 

— Karkaunii au străpuns a doua linie de apărare a oraşului. In 
câteva ore vor ajunge la ambasadă, şi-atunci tu ce vei face? Fugi cu 
mine acum. Cărturarii vor găsi singuri o soluție. 

— Nu vor găsi. Pentru că nu există altă soluţie. Suntem 
înconjurați pe trei laturi. Ei nu ştiu că există tuneluri de evacuare. 

— Lasă treaba asta în seama altcuiva. 

— Nu există altcineva! Nu suntem decât noi. 

— E o idee proastă şi-o să ne omoare pe amândouă, zice 
Bucătăreasa. 

— Nu ţi-am cerut niciodată nimic, îi spun şi o apuc de mâini. 

Ea tresare, dar o țin strâns. 

— N-am avut ocazia să-ți cer. lar acumte rog să faci asta pentru 
mine. Te rog. îi trimit la ambasadă. Iar tu îi conduci afară din oraş. 

N-aştept să răspundă. Mă întorc şi fug, ştiind că nu va refuza, 
după tot ce i-am spus. 

Districtul Cărturarilor e cuprins de panică, oamenii îşi adună 
lucrurile, îşi caută rudele şi încearcă să găsească o modalitate să 


fugă din oraş. Opresc o fată pe care o văd 


traversând repede piața principală. Pare cu câțiva ani mai mică 
decât mine. 

— Unde se duce toată lumea? o întreb. 

— Nimeni nu ştie unde să se ducă! se văicăreşte ea. Eu n-o 
găsesc pe mama, iar Războinicii au plecat toţi. Trebuiau să îl 
început evacuarea oraşului, dar nouă nu ne-a spus nimeni. 

— Eu sunt Laia din Serra, îi spun. Karkaunii au năvălit în oraş. 
Vor ajunge curând şi aici, dar vreau să vă ajut să plecați. Ştii unde 
este Ambasada regatului Marinn? 

Fa aprobă, iar eu răsuflu uşurată. 

— Spune-le tuturor Cărturarilor pe care îi vezi să se ducă la 
Ambasada Marinarilor. O femeie cu fața plină de cicatrici o să-i 
scoată din oraş. Spune-le să plece imediat, să lase lucrurile şi să 
fugă. 

Fata încuviințează repede şi se îndepărtează alergând. Opresc 
alt Cărturar, un bărbat de vârsta lui Darin, şi îi transmit acelaşi 
mesaj. Oricui se opreşte şi oricui mă ascultă le spun acelaşi lucru. 
Să caute o femeie cu cicatrici pe față. Când le spun cum mă cheamă, 
citesc în ochii lor că ştiu cine sunt, şi nimeni nu-i atât de prost să 
pună întrebări. Mesajul se împrăştie şi curând Cărturarii fug din 
piață în grupuri mari. 

Mă rog cerului să fi aflat vestea toată lumea din district şi mă 
afund în oraş. Fata avea dreptate - singurii Războinici pe care îi văd 
simt soldaţi şi toți aleargă spre locul unde se duc lupte. Mă gândesc 
la şirurile de furgoane pe care le-am zărit plecând când mă 
apropiam de Antium împreună cu Bucătăreasa. Cei mai bogaţi 
dintre Războinicii au plecat de-aici de săptămâni întregi. Au 
abandonat capitala şi i-au lăsat pe soldaţi, pe Plebei şi pe Cărturari 
să moară. 

Observ un grup de Cărturari care curăță molozul sub con- 


ducerea a doi Războinici atenți doar la mesajele transmise de 


tobe. Comentează mesajele între ei pe ton scăzut şi grăbit, la fel de 
conştienţi ca mine de zgomotul tot mai apropiat al luptei. Mă 
folosesc de neatenția Războinicilor ca să mă strecor spre Cărturari. 

— Nu putem fugi, zice o femeie şi se uită speriată la Războinici. 
Ne vor urmări. 

— Trebuie, le spun. Dacă nu fugiți de ei, veți fugi de Karkauni, 
dar atunci nu veți mai avea unde să vă duceţi. 

Altă femeie din grup ne aude, lasă târnăcopul şi o şterge. Doar 
atât le trebuie Cărturarilor. Trei pleacă imediat, iar după ce adulţii 
adună câțiva copii, dispar toţi în toate direcţiile, înainte să-şi dea 
seama Războinicii ce se întâmplă. 

îi îndemn pe Cărturari să se grăbească şi mă opresc să-i anunț şi 
pe alţii, cerându-le să transmită mesajul mai departe. Când ajung 
în Districtul Străinilor, văd sute de Cărturari îndreptându-se spre 
Ambasadă. 

Pe stradă, în faţa mea, se dă o luptă. Un grup de auxiliari 
Războinici se bat cu o gloată mai numeroasă de Karkauni. Deşi 
oţelul armelor Barbarilor se frânge sub paloşele auxiliarilor, 
Războinicii sunt încolțiți şi copleşiți de numărul mare al 
duşmanilor. Dacă se întâmplă la fel în tot oraşul, Barbarii vor 
ajunge să controleze Antium înainte de căderea nopții. 

Ocolesc locul luptei şi ajung la Ambasadă, pe ale cărei uşi se 
revarsă  Cărturari. Recunosc imediat vocea răguşită şi 
morocănoasă a Bucătăresei, care le ordonă tuturor să coboare în 
tuneluri. 

— Era şitimpul! zice ea când mă vede. Coboară imediat. Câţiva 
dintre sclavii ăştia cunosc drumul. Du-te după ei... 

Bucătăreasa îmi vede fața şi începe să bombăne, dându-şi seama 


că n-am de gând să plec - cel puţin nu înainte să fugă toată lumea. 


în timp ce vorbeşte ea, apar şi alți Cărturari. Văd acum şi 
Războinici -mulți dintre ei Plebei, judecând după haine. Sunt atraşi 
de mulţime şi bănuiesc, pe bună dreptate, că există un motiv pentru 
care se înghesuie atâția Cărturari aici. 

— Pe toate iadurile, fato! zice Bucătăreasa. Vezi ce-ai făcut? 

Le fac semn Războinicilor să intre. 

— N-am de gând să-i spun unei mame căreia îi plânge copilul că 
nu poate fugi şi ea pe aici, o reped eu. Puțin îmi pasă dacă sunt 
Războinici. Ţie îți pasă? 

— La naiba, fato, mârâie Bucătăreasa. Eşti exact ca t-t- taică... 

închide gura strâns şi pleacă nemulțumită de lângă mine. 

—  Mişcaţi-vă, leneşilor! îşi varsă ea mânia pe Cărturarii care 
sunt prin preajmă. Sunt sute de oameni în urma voastră care vor şi 
ei să scape cu viaţă! 

Zoriţi de amenințările Bucătăresei, Cărturarii înaintează încet 
prin tuneluri, iar ambasada începe să se golească, însă nu suficient 
de repede. Karkaunii se apropie, se revarsă tot mai mulți pe străzi. 
Războinicii sunt copleşiţi. 

Văd cum e doborât un detaşament de auxiliari şi cum se 
înroşeşte aerul de sânge şi viscere. Chiar dacă cunosc pe pielea mea 
toate relele din Imperiu, tot simt că mă înțeapă ochii. Nu voi înțelege 
niciodată cruzimea războiului, nici dacă sunt măcelăriți duşmanii 
mei. 

— E vremea să plecăm, copilă. 

Bucătăreasa apare lângă mine şi mă împinge spre scara care 
duce în pivniță. Nu mă împotrivesc. Sunt sigură că au mai rămas 
Cărturari în oraş, dar am făcut tot ce-am putut. 


— Ajută-mă cu asta. 


Propteşte uşa pivniței cu un drug, cu mâni dibace. Sus se aude 
zgomot de sticlă spartă, urmat de urletele aspre ale Karkaunilor. 

Bucătăreasa meştereşte ceva la uşă şi în cele din urmă trage 
afară un fel de fitil de lumânare foarte lung. Peste câteva clipe, 
acesta începe să împrăştie scântei. 

— Adăposteşte-te! 

Fugim spre intrarea în tunel şi închidem uşa după noi chiar 
când începe să tremure pământul. Tunelele gem, şi, vreme de 
câteva clipe lungi, mă tem că stâncile de deasupra noastră se vor 
prăbuşi. Dar când se linişteşte praful, văd că au rezistat. Mă întorc 
spre Bucătăreasă. 

— Explozivi? De unde? 

— Aveau Marinarii un stoc, zice Bucătăreasa. Mi l-au arătat 
micuţii prieteni ai lui Musa. Gata, fetițo. Nu mai intră nimeni în 
tunel. Acum ce facem? 


— Acum, zic eu, plecăm naibii din oraşul ăsta. 


LV 
Sfrânciocul 


Karkaunii năvălesc în Antium, doborând poartă după poartă, 
iar ţipetele războinicilor Barbari îmi dau fiori reci. Luptătorii 
posedațţi de spirite au dispărut - mulțumită lui Elias, probabil. 

Dar răul a fost făcut. Ne-au decimat armata. Marcus avea 
dreptate. Capitala Imperiului e pierdută. 

Furia pură pe care o simt ca o flacără mă împinge să fac bucăţi 
orice Karkaun pe care-l văd. lar când zăresc, ceva mai departe, o 
siluetă blondă bine cunoscută, care îşi croieşte drum prin oraş 
urmată de o mână de soldaţi, mă aprind de mânie până în măduva 
oaselor. 

— Scorpie trădătoare! 

Mă aude şi se opreşte, dar zăboveşte înainte să se întoarcă. 

— Cum ai putut? zic eu cu voce gâtuită. Ţi-ai sacrificat propriul 
popor? Numai ca să ajungi pe tron? Ce rost are să fii împărăteasă, 
dacă cei pe care-i guvernezi nu te iubesc? Dacă nu mai ai pe cine 
guverna? 

— împărăteasă? zice ea ridicând capul. Să fiu împărăteasă e 
ultimul lucru pe care mi-l doresc, fetițo. De ce să mă mulțumesc cu 
Imperiul, când Zburătorul îmi oferă domnia asupra Triburilor, 
asupra Cărturarilor, a Marinarilor, a Karkaunilor - a întregii lumi 
omeneşti? 

Nu - pe toate, iadurile, nu! 

Mă năpustesc asupra ei, căci nu mai am nimic de pierdut, nici 
Pateri de mulțumit, nici ordine de urmat, doar un fulger de mânie 


care mă posedă ca spiritul unui diavol. 


Comandantul se fereşte cu uşurinţă, iar în câteva clipe, oamenii 
ei, toți Măşti, m-au prins şi mă ţin pe loc. în mână îi luceşte un 
pumnal pe care mi-l trece uşor peste față, urmărindu-mi fruntea şi 
obrajii. 

— Mă întreb dacă o să te doară, murmură ea. 

Pe urmă se întoarce, încalecă şi pleacă. Oamenii ei mă țin până 
când se îndepărtează, apoi mă aruncă pe marginea drumului ca pe 
un hoit. 

Nu-i urmăresc. Nici măcar nu mă uit după ei. Comandantul mă 
putea omorî. Dar m-a lăsat în viață. Cerul ştie de ce-a făcut-o, dar nu 
voi irosi această şansă. Ascult tobele şi curând gonesc spre Gărzile 
Negre care încă mai trăiesc şi, împreună cu câteva sute de soldați, 
țin piept unui val de atacatori într-o piață din districtul 
Comercianţilor. Mă uit după Dex, rugându-mă cerului să fi rămas 
în viaţă, şi când dă de mine aproape că îi rup coastele într-o 
îmbrăţişare. 

— Unde naiba sunt oamenii noştri, Dex? îi strig peste zgomotul 
luptei. Nu se poate să fi rămas doar ăştia! 

Dex clatină din cap, sângerând din mai multe răni. 

— Atâţia suntem. 

— Evacuarea? 

— Mii de oameni se îndreptă spre peşterile Profețţilor. Alte mii 
sunt încă în tuneluri. Intrările au fost prăbuşite. Cei care reuşesc să 
treacă... 

Ridic o mână. Cel mai apropiat turn cu tobe transmite un mesaj. 
Aproape că se pierde în hărmălaie, dar reuşesc să-i descifrez finalul: 
Armata Karkaună se apropie de Tre- cătoarea Pelerinilor. 

— Harper îi aşteaptă pe ai noştri chiar dincolo de trecătoare, 
zic eu. 

Livia, îmi urlă mintea. Copilul! 

—  Karkaunii trebuie să fi trimis iscoade acolo. Dacă reuşesc să 
traverseze Trecătoarea, îi vor măcelări pe toţi cei evacuaţi de 


Harper. 


— De ce ne urmăresc? întreabă Dex. De ce, dacă au cucerit 
oraşul? 

— Pentru că Grimarr ştie că nu-l vom lăsa să păstreze Antium, 
îi răspund. Şi vrea să se asigure că omoară cât mai mulți oameni de- 
ai noştri, atâta vreme cât sunt ei în avantaj, ca să nu-i putem învinge 
mai târziu. 

Ştiu ce trebuie să spun, şi trebuie să scot cuvintele pe gură. 

— Oraşul e pierdut. E al lui Grimarr de-acum. 

Cerul să-i ajute pe sărmanii oameni care au rămas aici, sub 
stăpânirea acelui nebun. Nu-i voi uita. Dar deocamdată nu-i pot 
salva, dacă vreau să-i salvez pe cei care mai au o şansă să scape. 

— Transmite acest ordin: toți soldaţii rămaşi să se prezinte 
imediat la Trecătoare. E ultima noastră redută. Dacă 


mai avem vreo posibilitate să-i oprim, acolo o vom face. 


Când ajung împreună cu Dex şi cu restul soldaţilor la 
Trecătoare, imediat după granița de nord a oraşului, armata 
Karkaună mărşăluieşte şi ea într-acolo, hotărâtă să ne zdrobească. 

Mă uit cum se scurg pe poarta dinspre nord a Antiumului, 
pornind pe Drumul Pelerinilor, şi îmi dau seama că nu vom câştiga 
această bătălie. N-am cu mine mai mult de o mie de oameni. 
Inamicul are peste zece mii, plus multe alte mii pe care îi poate 
chema din oraş, la nevoie. în ciuda armelor noastre superioare, nu- 
i putem bate. 

Trecătoarea Pelerinilor e o deschizătură lată de trei metri, între 
două stânci abrupte situate deasupra unei văi întinse. Drumul 
Pelerinilor traversează valea şerpuind şi străbate Trecătoarea ca să 


ajungă la peşterile Profeților. 


Privesc în urmă peste umăr, peste Karkauni. Speram ca, atunci 
când ajungem, Trecătoarea Pelerinilor să fie pustie, oamenii 
evacuați să fi scăpat deja. Dar sunt sute de Războinici - şi Cărturari, 
observ - pe drum şi alte sute care ies din tunel, îndreptându-se spre 
peşterile Profeţilor. 

— 'Transmite-i un mesaj lui Harper, îi spun lui Dex. Du-i-l chiar 
tu. Să ridice fum alb după ce a trecut ultima persoană. Şi pe urmă 
să prăbuşească intrarea în peşteri. Să nu aştepte pe nimeni. Şi nici 
tu. 

— Sfrâncioc... 

— Eunordin, locotenente Atrius. Aveţi grijă de sora mea. Aveţi 
grijă de nepotul meu. Urcaţi-l pe tron. 

Prietenul meu mă priveşte lung. Ştie ce-i spun: că nu vreau să se 
întoarcă aici. Că eu voi muri azi, alături de oamenii mei, iar el nu. 

— Datoria înainte de toate, până la moarte, zice el şi salută. 

Mă întorc spre soldați - Măşti, auxiliari, legionari. Au 
supraviețuit toți, măcel după măcel. Sunt epuizați. Sunt înfrânți. 

Am auzit, ca soldat, multe discursuri frumoase. Nu-mi amintesc 
niciunul. în cele din urmă, mă folosesc de cuvintele pe care mi le-a 
spus Keris cu mult timp în urmă, sperând să se întoarcă împotriva 
ei şi s-o bântuie. 

— Există succes, spun. Şi există eşec. Locul dintre ele este 
pentru cei prea slabi ca să trăiască. Datoria înainte de toate, până la 
moarte. 

Soldaţii îmi răspund cu acelaşi strigăt şi ne aşezăm în formație, 
rând după rând de scuturi, sulițe şi paloşe. Arcaşii mai au doar 
câteva săgeți, dar pregătesc ce pot. Zarva din vale sporeşte pe 
măsură ce Karkaunii se apropie de noi; sângele începe să-mi 
zbârnâie în vine, trag buzduganul şi îmi arăt colții. 


—  Veniţi, ticăloşilor. Veniţi la mine! 


Karkaunii se transformă dintr-odată într-o hoardă nebună şi 
gălăgioasă, mii de oameni dornici numai să distrugă ce a mai rămas 
din noi. în trecătoarea din spatele nostru, poporul meu plânge. 


Şi-acum, îmi spun, să vedem din ce sunt făcuţi Războinicii. 


După o oră, Karkaunii au făcut bucăţi prima jumătate a forțelor 
noastre. Peste tot nu-i decât sânge, durere, violență. Lupt în 
continuare alături de oamenii mei, iar în spatele nostru, cei evacuaţi 
din oraş urcă în continuare drumul. 

Mai repede, le spun în gând. Pe toate cerurile, mergeţi mai repede! 
Aşteptăm să vedem fumul alb, iar Karkaunii continuă să vină, val 
după val. Din cinci sute de soldaţi, rămânem patru sute. Două sute. 
Cincizeci. Nici urmă de fum. 

Trecătoarea e deja prea lată ca s-o putem apăra în continuare. S- 
a umplut de cadavre, dar Karkaunii urcă şi coboară peste ele de 
parcă ar fi o movilă de pietre, nu de compatrioți de-ai lor care au 
murit. 

Oraşul vuieşte ca iadul. E mai rău decât liniştea de la Blackclift, 
după încercarea a Treia, mai rău decât gemetele prizonierilor 
torturați de la Kauf. Sunt țipetele celor pe care i-am abandonat şi 
care acum dau piept cu violența Karkaunilor. Lupii fac ravagii 
printre ai mei. 

Nu putem ceda. Mai sunt încă sute de oameni pe Drumul 
Pelerinilor şi zeci care ies din tuneluri. încă puțin timp. Numai puțin. 

Dar nu mai avem timp, căci în stânga mea se mai prăbuşesc încă 
doi soldaţi, doborâţi de săgeți Karkaune. Buzduganul îmi alunecă 
în palmă, ud de sângele care-mi şiroieşte pe fiecare centimetru de 


piele. Dar vin mulți alţi duşmani - mult 


prea mulți. Nu-i pot învinge pe toți. Strig după ajutor. Nu-mi 
răspund decât strigătele războinice ale Karkaunilor. 

Şi-atunci înţeleg, în cele din urmă, că sunt singură. N-a mai 
rămas nimeni care să lupte alături de mine. Toţi oamenii mei au 
murit. 

Şi totuşi, mai mulți Karkauni continuă să escaladeze zidul de 
cadavre. Oare numărul lor e infinit? Oare se vor opri vreodată? 

Nu se vor opri, îmi dau eu seama, iar asta mă face să vreau să țip, 
să plâng şi să omor. Vor reuşi să traverseze trecătoarea. Se vor 
năpusti asupra celor evacuaţi ca şacalii asupra unor iepuri răniți. 

Mă uit pe cer după fumul alb - te rog, te rog! Simt o durere ascuţită 
în umăr. Mă întorc uluită şi văd o săgeată înfiptă în mine. O parez 
pe următoarea, dar se apropie tot mai mulţi arcaşi. Prea mulți. 

Nu se întâmplă asta. Nu se poate. Sora mea e undeva dincolo de 
trecătoare, cu speranța Imperiului în brațe. Se poate să nu fi ajuns 
încă la peşteri. 

Cu gândul la ea, la micul Zacharias, la cele două fetițe care au 
spus că se vor lupta cu Karkaunii, reuşesc să-mi adun şi ultimele 
picături de energie. Sunt coşmarul barbarilor, un diavol cu fața 
argintie şi însetat de sânge care nu-i va lăsa să treacă. 

Ucid, ucid, ucid. Dar nu sunt o făptură supranaturală. Sunt din 
carne şi sânge şi îmi sleiesc puterile. 

Te rog. Te rog. încă puţin timp. Mai am nevoie de încă puţin timp. 

Dar nu mai am timp. A trecut. 

Vei fi curând pusă la încercare, copilă. Va arde tot ce-ţi este drag. lar în 


ziua aceea nu vei avea prieteni. Nici aliaţi. 


Nici camarazi de arme. în ziua aceea, singura ta armă va fi încrederea, în 
mine. 

Cad în genunchi. 

— Ajută-mă, zic hohotind de plâns. Te rog - te rog, aju- tă-mă. Te 
rog... 

Dar cum mă poate ajuta, dacă nu mă aude? Cum să-mi ofere 
ajutor, dacă nu-i aici? 

— Sfrâncioc. 

Mă răsucesc şi-l văd pe Zburător stând chiar în spatele meu. 
Ridică mâinile şi face cu ele un gest scurt, iar Karka- unii stau pe 
loc, opriţi de enorma putere a djinnului. El se uită indiferent la 
măcelul din jur. Apoi se întoarce spre mine, dar nu vorbeşte. 

— la-mi orice vrei, îi spun. Doar salvează-i pe ei, te rog... 

— Vreau o bucată din sufletul tău, Sfrâncioc. 

Clatin din cap. Nu înțeleg. 

—  la-mi viaţa, îi spun. Dacă ăsta este prețul... 

— Vreau o bucată din sufletul tău. 

Caut disperată în minte. 

— Eunu... nu am... 

îmi amintesc din negura memoriei ceva: vocea lui Quin, cu 
săptămâni în urmă, când i-am dat masca lui Elias. 

Au devenit parte din ființa noastră, ştii şi tu. Abia când se contopesc cu 
noi, devenim cei care suntem cu adevărat. Tata obişnuia să spună că după 
ce se lipeşte de faţă, masca e cea care păstrează identitatea unui soldat şi că 
fără ea i se smulge o bucată din suflet, pe care n-o mai poate recupera 
niciodată. 

O bucată din suflet... 

— E doar o mască, îi spun Zburătorului. Nu este... 

— Profeţii au pus cu mâna lor în masca ta ultima bucată dintr- 


o armă de mult pierdută, zice el. Am ştiut asta din 


ziua când i-au dat-o. Tot ce eşti, tot ce-au modelat ei în tine, tot ce 
ai devenit a avut ca scop această zi, Sfrâncioc. 

— Nu înţeleg. 

— Dragostea ta pentru poporul tău e adâncă. A fost cultivată în 
toți anii pe care i-ai petrecut la Blackcliff. A devenit mai profundă 
când ai văzut suferința din Navium şi ai vindecat copiii din 
infirmerie. Şi mai profundă când ţi-ai vindecat sora şi i-ai insuflat 
nepotului tău dragostea pe care o ai pentru ţara ta. Şi mai profundă 
când ai văzut forța compatrioţilor tăi în timp ce se pregăteau pentru 
asediu. S-a contopit cu sufletul tău când te-ai luptat pentru ei pe 
zidurile oraşului Antium. Iar acum culminează cu sacrificiul tău 
pentru ei. 

— a-mi capul, atunci, pentru că masca n-o pot scoate, hohotesc 
eu. Face parte din mine, e o parte vie a trupului meu. Mi-a intrat în 
piele. 

—Acesta este prețul pe care ţi-l cer, zice Zburătorul. Nu-ţi voi lua 
eu masca. Nu te voi ameninţa şi nu te voi obliga. Trebuie să mi-o 
oferi tu, cu dragoste în suflet. 

Mă uit peste umăr la Drumul Pelerinilor. Urcă pe el sute de 
oameni şi ştiu că mai sunt alte mii în peşteri. Am pierdut deja enorm 
de mulți. Nu mai putem pierde alţii. 

Doar tu ţii piept întunericului. 

Pentru Imperiu. Pentru mame şi taţi. Pentru surori şi frați. 
Pentru îndrăgostiți. 

Pentru Imperiu, Helene Aquilla. Pentru poporul tău. 

Mă apuc de faţă şi trag. îmi înfig unghiile în piele, urlând, 
plângând, implorând masca să mă elibereze din strânsoarea ei. 

Nu te mai vreau. Vreau numai să fie poporul meu în siguranţă. 


Eliberează-mă, te rog, eliberează-mă. Eliberează-mă, 


pentru Imperiu. Eliberează-mă, pentru poporul meu. Te rog, te rog... 

Faţa îmi arde. Acolo unde mi-am înfipt unghiile în mască, curge 
sânge. înăuntrul meu, o parte vitală se revoltă în fața nesăbuinţei cu 
care încerc s-o smulg. 

Masca e cea care păstrează identitatea unui soldat... 

Dar nu-mi pasă de identitatea mea. Nu-mi pasă nici măcar dacă 
mai simt soldat. Vreau doar să trăiască poporul meu, să 
supraviețuiască şi să mai lupte încă o zi. 

Masca se desprinde de mine. îmi curge sânge pe gât, pe obraji, 
îmi intră în ochi. Nu mai văd. Abia dacă mă mai pot mişca. Vomit de 
la durerea sfâşietoare pe care o simt. 

—  la-o, zic cu voce răguşită, ca a Bucătăresei. la-o şi salvează-i. 

— De ce mi-o oferi, Sfrâncioc? Spune-o! 

— Pentru că ei sunt poporul meu. 

îi întind masca, şi pentru că n-o ia, i-o îndes în palme. 

— Pentru că îi iubesc. Pentru că nu merită să moară din cauză 
că i-am dezamăgit eu! 

El înclină capul într-un gest de respect profund, iar eu mă 
prăbuşesc la pământ. Mă aştept să fluture din mână şi să facă 
ravagii în jur. Dar el doar se întoarce şi se îndepărtează, ridicându- 
se în aer ca o frunză. 

— Nu! 

De ce nu se luptă cu Karkaunii? 

— Stai puţin, am avut încredere în tine! Te rog, ai spus că... 
Trebuie să mă ajuţi! 

Zburătorul se uită peste umăr la ceva din spatele meu - ceva 
dincolo de mine. 

— Te-am ajutat, Sfrâncioc. 

Pe urmă dispare, un nor negru purtat de vânt. Puterea care i-a 


ţinut în loc pe Karkauni dispare şi ea, iar ei dau 


năvală spre mine, mai mulți decât pot număra. Mai mulți decât le 
pot ţine piept. — întoarce-te! 

Nu mai am voce. Dar chiar dacă aş avea, n-ar mai conta. 
Zburătorul s-a făcut nevăzut. Cerule, unde-mi sunt buzduganul, 
paloşul, toate... 

Nu mai am arme. Şi nu mi-a mai rămas strop de putere. Nu mai 


am nimic. 


LVI 
Laia 


Ies din tuneluri în lumina strălucitoare a soarelui şi duhoarea de 
sânge mă face să mă schimonosesc. La o sută de metri se află un 
morman uriaş de leşuri, exact la intrarea într-o trecătoare îngustă. 
Prin ea pot vedea oraşul Antium. 

Iar lângă leşuri, în genunchi, cu Zburătorul în mantia lui neagră 
în faţa ei, e Sfrânciocul. 

Nu ştiu ce-i spune Zburătorul Sfrânciocului. Ştiu doar că ea urlă 
ca Buni când a aflat de moartea mamei. Ca mine când am înţeles că 
bestia de djinn m-a trădat. 

E un urlet de singurătate. De trădare. De disperare. 

Djinnul se întoarce. Se uită în direcția mea. Apoi dispare dus de 
vânt. 

—  Copilă. 

Bucătăreasa se cațără şi ea lângă mine, după ce a verificat 
tunelurile ca să se asigure că n-a mai rămas nimeni înăuntru. 

— Hai să mergem! Vin încoace! 

Tot mai mulţi Karkauni îşi croiesc drum prin trecătoare, în timp 
ce Sfrânciocul se târăşte după buzdugan, încercând să se ridice în 
picioare. Se întoarce clătinându-se şi se uită la cer... 

„acolo unde se ridică un vălătuc de fum alb. 

Hohoteşte şi se prăbuşeşte în genunchi, scăpând buzduganul şi 
plecând capul. Atunci îmi dau seama că-i gata să moară. 


Şi îmi mai dau seama că n-o pot lăsa. 


Am plecat deja - mă îndepărtez de Bucătăreasă şi de drumul 
către un loc sigur şi mă îndrept spre Sfrâncioc. Mă năpustesc 
asupra Karkaunului care o atacă, iar când el dă să mă muşte de gât, 
îi înfig pumnalul în burtă şi îl trag din nou afară. Abia reuşesc să 
scot pumnalul la timp ca să-l înfig în gâtul altui Karkaun. Al treilea 
mă atacă din spate, iar eu mă feresc împleticindu-mă din calea lui 
exact când o săgeată îi face țeasta țăndări. 

Rămân cu gura căscată văzând-o pe Bucătăreasă cum trage 
săgeată după săgeată şi cum îi execută pe Karkauni cu precizia unei 
Măşti. Se opreşte doar cât să smulgă o tolbă plină din spatele unui 
Karkaun mort. 

— Apuc-o! 

Bucătăreasa îşi trece umărul pe sub brațul strâng al 
Sfrânciocului, iar eu o susțin de sub cel drept. Urcăm clă- tinându- 
ne Drumul Pelerinilor cât putem de repede, dar Sfrânciocul abia 
poate merge, aşa că înaintăm cu greu. 

— Acolo. 

Bucătăreasa face semn din cap spre un morman de bolovani. Ne 
ascundem în spatele lor şi lăsăm jos Sfrânciocul. Zeci de Karkauni 
traversează Trecătoarea. în curând vor fi sute. Avem la dispoziție 
doar câteva minute - dacă le avem şi pe acelea! 

— Cum reuşim să scăpăm de-aici? îi şoptesc Bucătăresei. Pe ea 
n-o putem abandona. 

— Ştii de ce nu dă greş Comandantul niciodată, fetițo? 

Bucătăreasa nu pare să aştepte răspunsul meu, pentru 
că turuie mai departe. 

— Pentru că nu-i cunoaşte nimeni povestea. Află-i povestea şi 
îi vei afla slăbiciunea. Află-i slăbiciunea şi o vei putea distruge. 
Vorbeşte cu Musa despre lucrul ăsta. O să te ajute. 

— De ce-mi spui asta tocmai acum? 


— Pentru că tu ai să te răzbuni în locul meu pe diavolița aceea 
feroce, zice ea. Şi trebuie să ştii. Ridică-te. Du-l pe Sfrâncioc pe 
munte. Războinicii vor închide curând intrarea în peşteri - dacă n- 
au făcut-o deja. Trebuie să te mişti repede. 

Un grup de Karkauni aleargă spre noi pe Drumul Pelerinilor, iar 
Bucătăreasa se ridică şi trage vreo zece săgeți. Barbarii se 
prăbuşesc. Dar prin Trecătoare apar alţii. 

— Mai am cincizeci de săgeți, copilă, zice Bucătăreasa. După ce 
le termin, s-a zis cu noi. Ne mai putem bate cu trei sau patru dintre 
ticăloşii ăştia, nu cu sute. Nu cu mii. Una dintre noi trebuie să-i 
reţină aici. 

Ah! Ah, nu! Acum înțeleg ce vrea să spună. înțeleg în sfârşit. 

— în niciun caz! Nu te las să mori aici... 

— Du-te! 

Mama mă împinge spre Sfrâncioc şi, cu toate că îşi arată colții, 
are ochii plini de lacrimi. 

— Nu vrei să mă salvezi! Nu merit. Pleacă! 

— Nu te las... 

— Ştii ce-am făcut în închisoarea Kauf, copilă? 

îi citesc ură în ochi, când spune asta. înainte să fi aflat cine e, aş 
fi crezut că ura asta e îndreptată împotriva mea. Dar acum înțeleg 
că nu pe mine m-a urât vreodată. S-a urât pe ea. 

— Dacă ai şti, ai fugi... 

— Ştiu ce-ai făcut. 

Nu-i timpul să dea dovadă de nobleţe taman acum. O apuc de 
braţ şi o trag spre Sfrâncioc. Ea nu se clinteşte. 

— Ai făcut-o ca să ne salvezi pe Darin şi pe mine. Pentru că tata 
şi Lis nu erau la fel de puternici ca tine, iar tu ştiai că în cele din 
urmă ar fi cedat şi am fi murit toți. Am înțeles asta chiar din clipa 
când am aflat, mamă. Te-am 


iertat chiar din clipa când am aflat. Trebuie să vii cu mine. Putem 
fugi... 

— La naiba, copilă! zice Bucătăreasa şi mă apucă de umăr. 
Ascultă-mă bine. într-o zi vei avea copii. Şi vei afla că mai bine suferi 
tu o mie de chinuri decât să li se clintească lor un fir de păr. Fă-mi 
darul ăsta. Lasă-mă să te protejez cum n-am reuşit s-o protejez pe L- 
His. 

Numele surorii mele abia ii iese pe gură. 

— Cum n-am reuşit să-l protejez pe ta-ta-ta... 

Mârâie de ciudă că nu poate vorbi, apoi înşfacă arcul şi 
trage săgeată după săgeată. 

Duhul va cădea şi i se va ofili carnea. 

Duhul n-am fost niciodată eu. A fost ea. Mirra din Serra, sculată 
din morţi. 

Dacă-i aşa, atunci am să mă lupt cu profeția asta. 

Mama se întoarce, o apucă pe Helene şi o ridică. Ea deschide 
ochii şi se sprijină de mama, care o împinge apoi spre mine. 

N-am de ales, trebuie s-o prind şi aproape că mi se îndoaie 
genunchii sub greutatea ei. Dar Sfrânciocul se îndreaptă, încearcă 
să stea pe propriile picioare şi doar să se sprijine pe mine. 

— Te iubesc, L-l-Laia. 

Să-mi aud numele rostit de mama e mai mult decât pot suporta 
şi clatin din cap, încercând printre suspine să-i fac semn că nu. Nu 
din nou. Nu din nou. 

— Spune-i totul fratelui tău, dacă nu ştie deja, zice ea. Spune-i 
că sunt mândră de el. Spune-i că-mi pare rău. 

Se ridică dintre bolovani şi o rupe la fugă, atrăgând furia 
Karkaunilor asupra ei, în timp ce îi străpunge cu alte săgeți. 

— Nu! ţip eu, dar ea e în toiul luptei, iar dacă nu plec, va fi 
degeaba. 


O mai privesc o dată şi ştiu că nu voi uita nicicând cum îi flutură 
părul alb ca un steag al victoriei şi cum îi strălucesc ochii albaştri 
de furie şi de hotărâre. E în sfârşit Leoaica, femeia pe care am 
cunoscut-o când eram copil - şi cumva e chiar mai mult de-atât. 

— Sfrâncioc, zic, în timp ce pornesc pe Drumul Pelerinilor. 
'Trezeşte-te, te rog... 

— Cine... 

încearcă să mă vadă, dar are fața distrusă, plină de sânge. 

— Sunt Laia. Trebuie să mergi, înţelegi? Trebuie. 

— Am văzut fum alb. 

— Mergi, Sfrâncioc, mergi! 

Urcăm pas cu pas pe Drumul Pelerinilor până ajungem suficient 
de sus încât să vedem peste mormanul de cadavre trupele 
Karkaune, împuţinate, dar încă enorme. Destul de sus încât s-o văd 
pe mama cum îi omoară unul câte unul, înşfăcând săgețile pe care 
le trag Karkaunii asupra ei şi dându-ne cât mai mult timp. 

Pe turmă nu mă mai uit în urmă. Doar merg, pe jumătate târând- 
o, pe jumătate împingând-o pe Helene. Dar peşterile sunt prea 
departe şi Sfrânciocul are răni prea grave, hainele îi sunt îmbibate 
de sânge şi corpul i-e greu de durere. 

— îmi pare rău, şopteşte. Du-te... du-te fără... 

— Sfrâncioc! 

Din faţa noastră se aude o voce şi se vede o strălucire argintie. 
Cunosc acel chip. Masca aceea m-a ajutat la Kauf. Cel care m-a 
eliberat cu luni în urmă. Avitas Harper. 

— Slavă cerului... 

— Oiau eu de-aici, Laia. 

Harper o sprijină pe Sfrâncioc de sub celălalt umăr şi urcăm 
împreună cărarea, apoi coborâm într-o scobitură rotundă unde ne 


aşteaptă o Mască chipeşă, cu piele neagră. Dex Atrius. 


— Harp... Harper... abia şopteşte Sfrânciocul. Ţi-am spus... să 
prăbuşeşti tunelurile. Mi-ai nesocotit ordinul. 

— Cu tot respectul, Sfrâncioc, a fost un ordin idiot, zice Harper. 
Nu mai vorbi. 

înainte să intrăm în peşteră, întorc capul. De la înălțimea asta, 
văd toată valea până la Trecătoare. 

Karkaunii urcă acum poteca iară să le mai stea nimeni în cale. 

— Nu, şoptesc. Nu-nu-nu... 

Dar deja am intrat în peşteră, zoriți de Dex. 

— Prăbuşeşte intrarea, zice Avitas. Laia, vino repede. Restul 
sunt nu cu mult în față. 

Nu vreau s-o părăsesc, îmi vine să strig. Nu vreau să moară singură. 
Nu vreau s-o pierd din nou. 

Ajungem la capătul unui culoar lung, luminat de torţe cu flăcări 
albastre, şi se aude un bubuit care zguduie pământul, urmat de 
zgomotul inconfundabil a tone de stânci care se prăbuşesc. 

Pe urmă, linişte. 

Mă las să alunec la pământ, lângă Sfrâncioc. Nu mă poate vedea, 
dar mă ia de mână. 

— Ocunoşteai? îmi şopteşte. Pe Bucătăreasă? 

Durează mult până răspund. lar când o fac, Sfrânciocul 
şi-a pierdut cunoştinţa. 

— Numele ei era Mirra din Serra, zic eu, deşi nu mă poate auzi 


nimeni. Şi, da, am cunoscut-o. 


Partea a V-a 
Cel iubit 


Laia din Serra nu are ureche muzicală. Dar fredonatul ei e 
plăcut, uşor şi ciudat de liniştitor. în timp ce se mişcă în jurul 
încăperii, încerc să-mi dau seama unde mă aflu. Printr-o fereastră 
mare se văd felinare, iar în aer simt o vagă răceală - semn că în nord 
se termină vara. Recunosc clădirile scunde, cu arcade, de dincolo 
de fereastră şi piața mare din fața lor. Suntem în Delphinium. 
Pluteşte ceva greu în aer. O povară. în depărtare fulgeră, peste 
Munţii Nevennes. Miroase a furtună. 

îmi simt fața ciudat şi o ating cu mâinile. Masca. Djinnul. Credeam 
că am avut un coşmar. Dar în timp ce îmi pipăi fața, pentru prima oară 
după şapte ani, îmi dau seama că n-a fost vis. Masca mea a dispărut. 

Şi o bucată din sufletul meu odată cu ea. 

Laia aude că mă mişc şi se întoarce. îi văd pumnalul de la brâu 
şi, instinctiv, mă întind după al meu. 

— Nu-i cazul, Sfrâncioc, zice ea lăsând capul pe-o parte, nu 
tocmai prietenos, dar nici cu duşmănie. Nu te-am târât o sută 
şaizeci de kilometri prin peşteri pentru ca imediat ce te trezeşti să 
vrei să mă înjunghii. 

Din apropiere se aud țipete, iar eu mă silesc să mă ridic, cu ochii 
mari. Laia se strâmbă. 

— împăratului i-e foame tot timpul, zice ea. Şi când nu primeşte 
de mâncare... cerul să ne apere pe toți. 


— Liwy... eiau... 


— Sunt bine. 

Pe fața Cărturăresei trece o umbră, dar o ascunde repede. 

— Da. Familia ta e în siguranţă, adaugă ea. 

La uşă se aud şoapte şi mişcare, apoi intră Avitas. Laia se scuză 
şi pleacă imediat. îi înțeleg zâmbetul discret şi roşesc. 

Văd doar pentru o clipă expresia de pe chipul lui Harper. Nu-i 
indiferența controlată a tuturor Măştilor, ci uşurarea unui prieten. 

Deşi, dacă e să fiu sinceră, nu-i nici expresia cuiva care mă 
consideră doar un prieten. Mi-aş da seama. 

Vreau să-i spun ceva. Ai venit după mine. Tu şi Laia m-aţi smuls din 
ghearele morţii. Ai în tine mai mult din bunătatea tatălui tău decât vei 
recunoaşte vreodată. 

în loc de asta, îmi dreg glasul şi îmi cobor peste marginea patului 
picioarele, care tremură de slăbiciune. 

— Raportează, căpitane Harper. 

Sprâncenele lui argintii se ridică o clipă şi mi se pare că îi citesc 
nemulțumire în ochi. O înăbuşă, cum aş face şi eu. Mă cunoaşte. Ştie 
ce-mi trebuie. 

— Au reuşit să fugă din Antium şapte mii cinci sute douăzeci de 
Războinici, zice el. Şi încă o mie şase sute treizeci şi patru de 
Cărturari. Credem că cel puţin alți zece mii - Aristocraţi şi 
Comercianţi - au plecat înainte de invazie sau au fost evacuaţi de 
Comandant. 

— Şi restul? 

— Jumătate au murit în timpul asediului. Cealaltă jumătate au 
rămas prizonieri la Karkauni. Barbarii i-au transformat în sclavi. 

Aşa cum ne aşteptam s-o facă. 

— înseamnă că trebuie să-i eliberăm, zic eu. Ce ştii despre 
Keris? 


— S-a retras la Serra şi a stabilit capitala acolo. 


Avitas tace până reuşeşte să-şi stăpânească furia. 

— Paterii Aristocraţi au numit-o împărăteasă, iar Imperiul a 
acceptat. Vinovaţi de cucerirea oraşului Antium sunt considerați 
Marcus şi... 

— Şicu mine. 

La urma urmei, eu am condus apărarea. Am dat greş. 

— Quin Veturius ajurat credință împăratului Zacharias şi 
Casei Aquilla, la fel şi Casele Aristocrate din Delphi- nium, zice 
Harper. Comandantul 1-a declarat pe nepotul tău duşman al 
Imperiului. Toţi cei care îl sprijină pe el sau pretenţiile lui la tron 
urmează să fie nimiciţi neîntârziat. 

Nu mă surprinde nimic din ce spune - chiar deloc. Toate 
planurile şi strategiile mele n-au folosit la nimic. Dacă ştiam că se 
va ajunge inevitabil la război civil, aş fi ucis-o pe Keris fără să stau 
pe gânduri. Măcar n-ar fi căzut oraşul Antium în mâinile lui 
Grimarr. 

Furtuna se apropie şi pe pietrele de pavaj de afară încep să cadă 
stropi de ploaie. Harper se uită direct la mine, iar eu întorc capul, 
întrebându-mă cum îmi arată fața. Port uniformă neagră, dar mă 
simt ciudat fară mască. Parcă aş fi goală. 

îmi amintesc ce-a spus Comandantul înainte să plece din 
Antium. Mă întreb dacă o să te doară. Ştia. De aceea m-a lăsat în viaţă. 
Probabil că i-a poruncit Zburătorul. 

Harper ridică o mână spre obregii mei şi o trece întâi peste unul, 
pe urmă peste celălalt. 

— Nu te-ai văzut, zice el. 

— N-am vrut să mă văd. 

— Ai cicatrici, zice ele. Două, ca două paloşe gemene. 

— Daram... 

Abia reuşesc să scot o şoaptă, aşa că îmi dreg glasul. 


— Cât de rău arată? 


— Sunt frumoase, zice el, şi ochii verzi îi devin gânditori. Faţa ta 
nu poate fi decât frumoasă, Sfrâncioc. Cu sau fără mască. 

Roşesc, iar de data asta nu am o mască sub care să mă ascund. 
Nu ştiu ce să fac cu mâinile. Bănuiesc că am părul ciufulit. Pesemne 
că arăt toată în neorânduială. Nu contează. E doar Harper. 

Dar nu mai e doar Harper, nu-i aşa? 

La fost loial Comandantului. Te-a torturat la ordinul lui Marcus. 

Nu i-a fost niciodată loial cu adevărat lui Keris. Iar în ce priveşte 
interogatoriul, cum aş putea să-l judec, după ce i-am ordonat lui 
Dex să-i facă lui Mamie? Tribului Saif? 

Este fratele lui Elias. 

Gândurile mele sunt un talmeş-balmeş. Nu le pot descâlci. Avitas 
îmi ia mâinile în ale lui şi le cercetează cu multă grijă. 

Desenează cu vârful degetului o linie pe antebraţul meu, de la 
un pistrui la altul. La atingerea lui uşoară ca fulgul se trezeşte 
fiecare nerv din trupul meu. Respir neregulat, tulburată de mirosul 
lui, de triunghiul de piele de pe gât. Se apleacă mai aproape. 
Curbura buzei lui de jos e singura linie blândă pe un chip altfel 
parcă cioplit în piatră. Mă întreb dacă buzele lui au gustul pe care 
mi-l închipui eu, de miere şi ceai cu scorţişoară într-o noapte 
friguroasă. 

Când ridic ochii spre ochii lui, nu mai ascunde nimic şi în sfârşit, 
în sfârşii îşi dezvăluie dorința. Puterea ei e ameţitoare şi nu mă 
împotrivesc când mă trage mai aproape. Avitas se opreşte când 
ajunge la un fir de păr de buzele mele, grijuliu, mereu foarte 
grijuliu. în clipa aceea de aşteptare, se deschide complet. Numai 
dacă vrei tu. închid eu distanța dintre noi, străbătută de propria 


dorință cu o forță care mă face să tremur. 


Mă aşteptam la nerăbdarea mea. Dar n-am prevăzut-o pe a lui. 
Pentru cineva mereu atât de enervant de calm, mă sărută ca un 
bărbat care nu se va sătura niciodată. 

Mai mult. Mor de dorinţă să-i simt mâinile în păr, buzele pe corp. 
Ar trebui să mă ridic, să încui uşa... 

Exact forța ameţitoare a acestui impuls mă face să îngheţ şi îmi 
comprimă gândurile în două sentimente la fel de limpezi. 

II doresc. 

Dar nu-l pot avea. 

Mă retrag la fel de brusc ca atunci când mi-am lipit buzele de ale 
lui. Ochii verzi ai lui Avitas s-au întunecat de dorință, dar când îmi 
vede expresia, inspiră repede. 

—  Uită-te la mine. 

E pe cale să-mi rostească numele - numele sufletului meu - la fel 
cum l-a rostit în minte atunci când i-am cântat ca să-l fac bine. Dacă 
îl las, nu mai există cale de întoarcere. 

—  Uită-te la mine, Hei... 

— Mite adresezi drept Sfrâncioc, căpitane Harper. 

Fac apel la toată instrucţia primită şi îi arunc cea mai 
rece privire cu putință. E] e doar un amuzament. Numai Imperiul 
contează. Numai poporul nostru contează. Războinicii se află în prea 
mare pericol ca să ne permitem să ne lăsăm distraşi. îmi retrag 
repede mâinile din ale lui. 

— Eu sunt Sfrânciocul. Fă bine să ţii minte. 

Rămâne o clipă înlemnit, iar suferinţa i se citeşte pe 
chip. Pe urmă se îndreaptă şi salută, redevenind Masca perfectă. 

— Desigur, Sfrâncioc. Permite-mi să mă întorc la datorie. 

— Liber. 

După ce Harper pleacă, mă simt golită. Singură. De alături se 
aud voci. Mă forțez să mă ridic în picioare şi ies pe hol. Tună tare şi 


suficient de aproape încât să nu mi se 


audă paşii, atunci când mă apropii de uşa care trebuie să fie a Liviei. 

— „oamenii te-au salvat de Karkauni, deşi riscau enorm. Te 
implor, împărăteasă, să începi domnia fiului tău cu un gest demn de 
un adevărat împărat. Eliberează-i pe sclavii Cărturari. 

— Nu-i atât de simplu. 

Recunosc vocea gravă a lui Faris. 

— Nu este? 

Limpezimea şi forța din vocea surorii mele mă face să îndrept 
spatele. Mereu a urât sclavia, la fel ca mama noastră. Dar spre 
deosebire de mama, e limpede că intenţionează şi să acționeze. 

— Laia din Serra nu minte. Un grup de Cărturari ne-a salvat de 
Karkaunii care se infiltraseră în tuneluri. M-au dus pe braţe când 
n-am mai putut să merg şi o Cărturărea- să l-a alăptat pe împăratul 
Zacharias atunci când mi-am pierdut cunoştinţa. 

— Noi am găsit muşchiul cu care s-au hrănit oamenii voştri în 
tuneluri. Dacă nu eram noi, mureaţi de foame, zice Laia pe un ton 
condescendent, iar eu mă încrunt. 

— Ai pledat corect pentru poporul tău, zice Livia extrem de 
calm, şi orice tensiune se risipeşte imediat. în calitate de 
împărăteasă regentă, poruncesc ca toți Cărturarii care au scăpat 
din tuneluri să fie eliberați din sclavie. Locotenente Faris, 
transmite-le hotărârea mea Paterilor din Delphinium. Căpitane 
Dex, ai grijă ca Războinicii să nu reacționeze prea pătimaş. 

Intru în cameră şi Livia face un pas spre mine, dar privirea mea 
dură o opreşte imediat. îmi mut atenţia spre ghe- motocul cu păr 
negru din pat, care doarme adânc, proaspăt hrănit. 


— Acrescut, zic surprinsă. 


— Aşa fac copiii, zâmbeşte Laia. Nu trebuia să te ridici din pat, 
Sfrâncioc. 

îi fac semn să nu mă bată la cap, dar mă aşez, când sora mea 
insistă. 

— L-ai văzut pe Elias, Laia? Ai... vorbit cu el? 

Chipul ei se schimbă, străbătut de o durere pe care o 
cunosc prea bine. înseamnă că a vorbit cu el. înseamnă că a văzut 
în ce s-a transformat. 

— S-a întors în Pădure. N-am încercat să-l caut. Am vrut să fiu 
sigură mai întâi că te faci bine. Şi... 

— Şiai avut treabă, zic eu. Mai ales că poporul tău te-a ales să-l 
conduci. 

I se citeşte aversiunea pe chip, dar ridică din umeri. 

— Pentru o vreme, poate. 

— Şi Zburătorul? 

— Zburătorul n-a mai fost văzut de la asediu, zice ea. A trecut 
mai mult de o săptămână. Mă aşteptam să-i fi eliberat până acum pe 
cei din neamul lui. Dar... 

încearcă să-mi descifreze expresia. Deja plouă cu găleata, apa 
biciuieşte fereastra neîntrerupt. 

— Simți şi tu la fel, aşa-i? Se apropie ceva. 

— Se apropie ceva, îi dau eu dreptate. Zburătorul vrea să-i 
distrugă pe Cărturari şi plănuieşte să facă asta cu ajutorul 
Războinicilor. 

Chipul Laiei e impenetrabil. 

— Şi îţi vei lăsa poporul să fie folosit astfel? 

Nu mă aşteptam la întrebare. Livia, în schimb, nu pare 
surprinsă, iar eu am senzaţia clară că ea şi Laia au purtat deja 
discuţia asta. 

— Dacă vrei să recâştigi tronul pentru nepotul tău, zice Laia, 
vei avea nevoie de aliaţi cu care să lupți împotriva Comandantului. 


Aliați puternici. Nu ai destui oameni ca s-o poți face singură. 


— Iar dacă tu nu vrei ca poporul tău să fie complet distrus de 
djinni şi de armata Războinicilor, ai nevoie la rândul tău de aliaţi, 
ripostez eu. Mai ales de unii care îi cunosc bine pe Războinici. 

Ne uităm una la alta ca doi câini prudenți. 

—  Profeţii mi-au spus acum câteva săptămâni ceva legat de 
Zburător, zic eu prima. înainte de asediul Antiumului. Adevărul 
tuturor fiinţelor, oameni sau djinni, se află în numele lor. 

Pe chipul Laiei apare o undă de interes. 

— Bucătăreasa mi-a spus şi ea ceva asemănător. A spus că dacă 
aflu povestea Comandantului, asta mă va ajuta s-o distrug. Şi 
cunosc pe cineva a cărui pricepere specială ne poate ajuta. 

— Ne? 

— Ajută-mi poporul, Sfrâncioc. 

îmi dau seama cât de mult o costă pe Laia să-mi ceară asta. 

— Iar eu - şi aliații mei - te vom ajuta să recâştigi coroana 
nepotului tău, adaugă ea. Dar... 

îndreaptă capul şi, în timp ce eu încerc să-i descifrez expresia, 
scoate un pumnal de la cingătoare şi îl aruncă spre mine. 

— Pe toate iadurile! 

Prind arma în aer din instinct şi o întorc spre ea cât ai clipi de 
două ori. 

— Cum îndrăzneşti... 

— Dacă urmează să port arme din oțel de Serra, zice ea foarte 
calmă, atunci aş prefera să învăţ să le folosesc. lar dacă urmează să 
mă aliez cu Războinicii, mi-ar plăcea să ştiu să lupt ca unul dintre 
ei. 

Mă uit la ea cu gura căscată, remarcând cu coada ochiului 
zâmbetul calm al Liviei. Laia se uită la Zacharias, apoi 


afară pe fereastră, şi din nou îi trece pe chip umbra de mai înainte. 

— Deşi mă întreb mai degrabă dacă m-ai putea învăţa să trag 
cu arcul, Sfrâncioc. 

Din ceața ultimei săptămâni îmi amintesc ceva: mâinile 
puternice ale Bucătăresei trăgând săgeată după săgeată în 
Karkauni. Te iubesc, Laia, i-a spus ea. Pe urmă îmi amintesc fața Laiei 
când i-a strigat Bucătăreasa să plece cu mine spre peştera 
Profeţilor. Şi, mai de demult: cât de fioros mi-a spus Bucătăreasa că 
mă omoară, dacă-i fac vreun rău Laiei. Plus felul în care, atunci 
când am vindecat-o pe bătrână, ceva din muzica ei mi-a amintit de 
tânăra Cărturăreasă. 

înțeleg dintr-odată. E mama ei. 

îmi amintesc fața propriei mele mame, atunci când mergea spre 
moarte. Putere, fata mea, mi-a spus. 

Blestemată fie lumea asta pentru ce le face mamelor, pentru ce 
le face fiicelor. Blestemată fie pentru că ne întăreşte făcându-ne să 
pierdem şi să suferim, smulgându-ne iar şi iar inimile din piept. 
Blestemată fie că ne sileşte să îndurăm. 

întâlnesc privirea Cărturăresei şi îmi dau seama că se uită la 
mine. Nu vorbim. Dar în clipa asta ştie ce-i în inima mea. lar eu ştiu 
ce-i în inima ei. 

—  Cezici? spune Laia din Serra şi îmi întinde mâna. 


I- strâng. 


LVIII 
Păzitorul Sufletelor 


Durează multe zile până când spiritul să-şi spună durerea. îmi 
îngheață sângele în vine, când îl aud. Suferă din cauza fiecărei 
amintiri, a fiecărei izbucniri de violență, de egoism şi de brutalitate 
- pe care le simte, pentru prima oară, în toată grozăvia lor. 

Majoritatea spiritelor au trecut dincolo repede. Uneori, însă, 
păcatele lor sunt atât de mari, încât Mauth nu le lasă să meargă mai 
departe decât după ce îndură şi ele suferința pe care au provocat-o 
altora. 

Aşa se întâmplă cu spiritul lui Marcus Farrar. 

Fratele lui îi rămâne alături tot timpul, tăcut, răbdător. 
Petrecând ultimele nouă luni legat de corpul geamănului său, Zak 
a avut o mulțime de timp să sufere pentru ceea ce a fost. Acum îşi 
aşteaptă fratele. 

în cele din urmă, vine ziua când Mauth e mulțumit de cât a 
suferit Marcus. Gemenii păşesc tăcuţi alături de mine, câte unul de 
fiecare parte. S-au golit de furie, de durere, de singurătate. Sunt 
gata să treacă dincolo. 

Ne apropiem de râu, iar eu mă întorc spre ei. Le cercetez minţile 
fără niciun fel de emoție şi găsesc o amintire plăcută - o zi pe care 
au petrecut-o împreună pe acoperişurile din Silas, înainte să fie 
duşi la Blackcliff. Tatăl lor le-a cumpărat un zmeu. Vântul era bun 
şi zmeul s-a ridicat sus. 

Le ofer fraților această amintire ca să poată păşi în râu fără să- 


mi facă alte probleme. Iau întunericul din ei - cel 


descoperit şi cultivat la Blackcliff - iar Mauth îl mistuie. Nu ştiu 
unde dispare. Bănuiesc, totuşi, că s-ar putea să aibă legătură cu 
marea agitată pe care am văzut-o când am vorbit cu Mauth, şi cu 
creaturile ascunse în ea. 

Când mă uit din nou la gemeni, sunt iar copii, nepătaţi de lume. 
Şi păşesc în râu împreună, ţinându-se de mânuțe. 

Zilele trec repede acum, iar cu Mauth contopit în mine pe deplin, 
trec printre spirite şi îmi împart atenţia spre mai multe în acelaşi 
timp, de parcă aş fi făcut din apă, nu din carne. Pe djinni îi irită 
puterea lui Mauth, dar cu toate că încă şuieră şi şuşotesc spre mine, 
îi pot reduce la tăcere cu un simplu gând şi nu-mi mai fac necazuri. 

Cel puţin deocamdată. 

După ce m-am întors în Anticameră de peste o săptămână, simt 
dintr-odată o prezenţă străină departe în nord, lângă Delphinium. 
îmi ia doar o clipă să înțeleg despre ce-i vorba. 

Las-o! zice Mauth în mintea mea. Ştii că nu-ţi va aduce bucurie. 

— Aş vrea să-i spun de ce am plecat. 

Am renunţat la ea. Dar uneori îmi mai apar imagini vechi într-o 
margine a minţii şi mă tulbură. 

— Poate dacă-i spun, va înceta să mă bântuie. 

îl simt pe Mauth oftând, dar nu mai spune nimic, iar peste 
jumătate de oră o zăresc pe Laia printre copaci, plim- bându-se 
încolo şi-ncoace. E singură. 

— Laia. 

Se întoarce, iar la vederea ei ceva se strânge în mine. O amintire 
veche. Un sărut. Un vis. Părul ei ca mătasea între degetele mele, 
corpul ei ridicându-se sub palmele mele. 

în spate, spiritele şoptesc, iar în oceanul cântecului lor, 


amintirea Laiei dispare. Scot la iveală altă amintire -a 


unui bărbat care purta cândva o mască de argint iară să simtă 
nimic. în minte, îmi pun masca la loc. 

— încă nu ţi-a venit vremea, Laia din Serra, zic eu. Nu eşti bine 
venită aici. 

— Credeam că... se înfioară ea. Eşti bine? Ai plecat pur şi 
simplu. 

— Trebuie să pleci şi tu. 

— Ce-ai păţit? şopteşte Laia. Ai spus că vom fi împreună. Ai 
spus că vom găsi o cale. Dar apoi... De ce? mă întreabă clătinând din 
cap. 

— Mii de oameni din Imperiu au murit nu din cauza 
Karkaunilor, ci a spiritelor. Din cauză că spiritele au posedat pe 
oricine le-a ieşit în cale şi i-au pus pe oameni să facă lucruri 
îngrozitoare. Ştii cum au reuşit să evadeze? 

— A făcut Mauth... 

— N-am reuşit eu să păzesc hotarul. N-am reuşit să-mi fac 
datoria față de Anticameră. Am pus toate celelalte lucruri pe primul 
plan - străini, prieteni, familie, pe tine. Din cauza asta, hotarul a 
cedat. 

— N-aveai de unde să ştii. N-a avut cine să te înveţe. 

Respiră adânc, cu palmele împreunate. 

— Nu face asta, Elias. Nu mă părăsi. Ştiu că eşti tu, acolo 
înăuntru. Te rog, întoarce-te la mine. Am nevoie de tine. Sfrânciocul 
are nevoie de tine. Triburile au nevoie de tine. 

Mă duc la ea, o iau de mâini şi îi privesc chipul. Orice vreau să 
simt e înăbuşit acum de prezența constantă şi liniştitoare a lui 
Mauth, de zarva spiritelor din Anticameră. 

— Ochii tăi, zice ea, mângâindu-mi sprâncenele cu un deget. 
Sunt ca ai ei. 

— Ca ai Shaevei, spun eu. Aşa şi trebuie să fie. 

— Nu, zice Laia. Ca ai Comandantului. 

Cuvintele ei mă tulbură. Dar şi tulburarea asta se va stinge. Cu 


timpul. 


— Elias este cel care am fost. Păzitorul Sufletelor - Banu al- 
Mauth - Alesul Morţii - este cel care sunt. Dar nu dispera. Suntem cu 
toții doar oaspeţi în vieţile altora. Vei uita curând vizita mea. 

Mă aplec şi o sărut pe frunte. 

— Rămâi cu bine, Laia din Serra. 

Când mă întorc să plec, ea plânge, plânsul din suflet al celui care 
suferă pentru că a fost trădat. 

— la asta. 

Are vocea nefericită şi lacrimile îi şiroiesc pe față. Scoate de pe 
braţ o brățară de lemn şi mi-o îndeasă în mână. 

— N-o vreau. 

Pe urmă se întoarce şi se duce spre calul care o aşteaptă. Peste 
câteva clipe, sunt din nou singur. 

Lemnul încă păstrează căldura corpului ei. Când o ating, o parte 
din mine urlă furioasă din spatele unei uşi închise, cerând să fie 
eliberată. Peste o clipă, însă, scutur din cap şi mă încrunt. 
Sentimentul dispare. Mă gândesc să arunc brăţara în iarbă. N-am 
nevoie de ea şi nici fata nu are. 

Dar ceva mă face s-o pun în buzunar. Mă întorc la spirite, la 
munca mea. însă mă simt tulburat, iar în cele din urmă ajung la 
poalele unui copac, lângă izvorul din apropierea ruinelor căsuţei 
Shaevei, şi mă uit în apă. îmi apare în minte o amintire. 

Vei afla curând preţul jurământului tău, frate. Sper să nu gândeşti prea 
rău despre mine. 

Oare asta simt? Sunt furios pe Shaeva? 

Nu furie simţi! copile, zice Mauth cu blândeţe. Simti pur şi simplu că 
eşti muritor. Dar nu mai eşti muritor. Vei trăi cât timp poți sluji. 

— Nu mă simt muritor, zic eu, deşi mă încearcă un sentiment pe 
care îl simt doar ei. 

Tristete? 


— Un anume fel de tristeţe care se numeşte singurătate, zic eu. 

Se lasă o linişte lungă, atât de lungă încât mă gândesc că Mauth 
m-a părăsit. Apoi simt pământul mişcându-se în jurul meu. 
Rădăcinile copacilor se agită, se răsucesc, se înmoaie până când se 
aranjează în jurul meu într-un fel de scaun. Din ele cresc liane şi 
flori. 

Nu eşti singur, Banu al-Mauth. Sunt aici cu tine. 

Un spirit pluteşte agitat în preajma mea. Căutând, mereu 
căutând. îl recunosc. E Scânteioara. 

— Bună, tinere, zice ea trecându-mi mâna peste față. Mi-ai 
văzut drăguța? 

— Nu, îi răspund, dar de data asta îi acord toată atenţia. Poţi să- 
mi spui cum o cheamă? 

— Drăguţa. 

încuviințez, fară să mai simt nerăbdarea de altădată. 

— Drăguţa, zic. Şi pe tine? Pe tine cum te cheamă? 

— Cum mă cheamă, zice ea. Cum mă cheamă? Ea îmi spunea 
Amma. Dar aveam alt nume. 

Simt că e agitată şi încerc s-o liniştesc. Caut să-i pătrund în 
amintire, dar nu reuşesc. S-a înconjurat de un zid. Când lasă capul 
pe o parte, îi zăresc fugar profilul. Liniile feței ei ating o coardă 
profundă din mine. Parcă aş fi văzut ceva ce cunosc dintotdeauna. 

— Karinna, zice ea şi se aşază lângă mine. Aşa mă chema. 
înainte să fiu Amma, am fost Karinna. 

Karinna. Recunosc numele, deşi îmi ia câteva momente să-mi dau 
seama de unde. Karinna o chema pe bunica. Pe soţia lui Quin. 

Dar nu se poate... 

Deschid gura s-o întreb mai multe, dar întoarce capul de parcă 
ar fi auzit ceva. Se ridică imediat în aer şi dispare între copaci. A 


speriat-o ceva. 


Dau ocol cu mintea hotarelor Pădurii. Zidul e puternic. Nu 
pândesc spirite prin preajmă. 

Pe urmă simt din nou. Pentru a doua oară azi, cineva din lumea 
exterioară vrea să intre în Anticameră. De data asta, însă, nu e un 
intrus. 


De data asta e cineva care se întoarce acasă. 


LIX 


Zburătorul 


în penumbra adâncă din Anticameră, spiritele îşi cântă 
regretele, nu le mai ţipă. Spiritele au fost potolite; Banu al- Mauth a 
învăţat în sfârşit ce înseamnă să fii Alesul Morții. 

Din spatele meu apar nişte umbre, paisprezece la număr. Le 
cunosc şi le urăsc, ele sunt izvorul tuturor suferințelor mele. 

Profeții. 

Oare mai aud ţipetele copiilor djinni măcelăriți cu arme de oțel 
şi ploaie de vară? îşi amintesc cum implorau semenii mei îndurare, 
în timp ce erau întemnițați în crângul djinnilor? 

— Nu mă puteți opri, le spun Profeţilor. Răzbunarea mea e 
scrisă în stele. 

— Suntem aici să-i fim martori, spune Cain. 

Nu seamănă deloc cu regele Cărturar obsedat de putere de 
acum un mileniu. E ciudat să te gândeşti că această făptură 
emaciată e acelaşi bărbat care i-a trădat pe djinni, promițând pace 
în timp ce punea la cale distrugere. 

— Cei care au aprins focul trebuie să-i îndure mânia, adaugă el. 

— Ce crezi că se va întâmpla când semenii mei vor primi înapoi 
toată magia pe care le-aţi furat-o? întreb. Magia care v-a ţinut în 
viaţă în forma asta jalnică atâta amar de ani? 


— Vom muri. 


— îţi doreşti să mori. Nemurirea a fost o povară mai dureroasă 
decât te aşteptai, nu-i aşa, şarpe? 

îmi prefac puterea magică într-un lanţ gros, opalescent, cu care 
îi înlănțui pe Profeţi de mine. Nu se împotrivesc. N-o pot face pentru 
că eu sunt acasă, iar aici, printre copacii unde m-am născut, magia 
mea e cea mai puternică. 

— Nu-ţi fie frică, majestate. Vei muri. Durerea ta va lua sfârşit. 
Dar mai întâi te vei uita cum distrug tot ce ai sperat să salvezi, ca să 
înţelegi la ce au dus lăcomia şi violenţa ta. 

Cain doar zâmbeşte, un rest al vechii lui vanități. 

—  Djinnii vor fi eliberaţi, zice el. Se va reface echilibrul între 
lumi. Numai că oamenii sunt pregătiți pentru sosirea voastră, 
Zburătorule. Vor triumfa. 

— Sărman nebun! 

îl înşfac zdravăn, iar când încearcă să mă trântească cu puterea 
lui, aerul dintre noi luceşte scurt, înainte să-i resping atacul cum ar 
face un om cu un țânțar. 

—  Uită-te în ochii mei, om nenorocit, îi şoptesc. Ai să vezi cele 
mai negre momente ale viitorului vostru. Urmăreşte prăpădul pe 
care îl voi dezlănțui. 

Cain se uită şi înlemneşte, căci vede în privirea mea nenumărate 
câmpuri cu morți. Sate, oraşe, cetăţi în flăcări. Poporul lui, scumpii 
Cărturari, şterşi de pe fața pământului de mâinile celor din neamul 
meu, zdrobiţi până nu li se mai ştie nici măcar numele. Marinarii, 
Triburile, Războinicii - ajunşi toți să fie conduşi cu mână de fier de 
sângeroasa Keris Veturia. 

Şi campionii lui, cele trei flăcări în care şi-a pus toate speranțele 
- Laia din Serra, Helene Aquilla şi Elias Vetu- rius -, înăbuşiţi de 
mine. Pentru că Sfrânciocului i-am luat eu sufletul. Anticamera i-a 
luat Păzitorului Sufletelor umanitatea. Iar Laiei din Serra îi voi 


zdrobi inima. 


Profetul încearcă să se ferească de imaginile de coşmar. Nu-l las. 

— Ai rămas la fel de arogant, îi spun. Atât de convins că ştii tu 
cum e mai bine! Profeţiile tale ţi-au arătat cum să vă eliberați şi să 
le redaţi djinnilor libertatea, apărând în acelaşi timp şi omenirea. 
Dar tu n-ai înţeles niciodată magia. Şi că, mai presus de toate, magia 
e schimbătoare. Visele tale despre viitor înfloresc numai dacă sunt 
hrănite şi ţinute în viață de o mână fermă. Altminteri, se ofilesc 
înainte să prindă rădăcini. 

Mă întorc spre crângul djinnilor şi îi trag după mine pe Profeţi, 
care se zbat. Mă resping cu magia pe care au furat-o, disperaţi să 
scape, mai ales acum, când ştiu ce minează. îi leg mai bine. Vor fi 
liberi cât de curând. 

Ajung între copacii bântuiți şi mă umplu de suferința semenilor 
mei. îmi vine să ţip. 

împing Steaua în pământ. Completă acum, nu mai are urmă de 
crăpătură şi e la fel de înaltă ca mine, iar cele patru colțuri ale ei 
evocă simbolul Academiei Blackcliff. Profeţii au adoptat aceeaşi 
formă de romb ca să-şi amintească de păcatele lor. O jalnică idee 
omenească - aceea că dacă te îneci în vinovăţie şi păreri de rău poți 
ispăşi orice fărădelege, indiferent cât ar fi ea de condamnabilă. 

Când pun mâna pe Stea, pământul se opreşte în loc. închid ochii. 
O mie de ani de singurătate. O mie de ani de minciună. O mie de ani 
de comploturi, urzeli şi remuşcări. Toate pentru acest moment. 

îmi vin în minte zeci de chipuri ale celor care au avut Steaua. Ale 
celor care au iubit-o. Tată-mamă-frate-fiică- prieten-iubil. 

Eliberează djinnii. Steaua geme drept răspuns la porunca mea, 
magia din metalul ei se contorsionează, se încovoa- ie, se scurge în 


mine şi se trage afară din mine în acelaşi 


timp. E vie, are o conştiinţă simplă, dar vibrează de putere. Apuc 
puterea aceea şi o fac a mea. 

Profeţii se cutremură şi îi leg mai strâns - pe toți în afară de Cain. 
Fac din magia mea un scut şi îl apăr de ceea ce va urma. 

Deşi el n-o să-mi mulțumească pentru asta. 

Eliberează djinnii. Copacii gem şi se trezesc, iar Steaua mi se 
împotriveşte, străvechea ei vrăjitorie e apatică, nu vrea să se 
supună. L-ai ținut închişi destul. Eliberează-i. 

Un bubuit răsună în crâng, puternic ca un tunet de vară. în 
adâncul Anticamerei, murmurele spiritelor se transformă în țipete, 
un copac se despică, apoi altul. Din despică- turile lor mari 
izbucnesc flăcări, țâşnesc de parcă s-ar fi deschis porțile tuturor 
iadurilor. Flăcările mele. Familia mea. Djinnii mei. 

Copacii explodează în jerbe de scântei, iar lumina lor pictează 
firmamentul cu un roşu de infern. Muşchi şi tufişuri se prefac în 
funingine, formând un cerc negru mare de un pogon. Pământul 
tremură, un cutremur care va face ţăndări sticla, din Marinn până 
în Navium. 

Simt gust de frică în aer: frica Profeţilor şi a spiritelor, frica 
oamenilor care împânzesc această lume. îmi fulgeră viziuni prin 
minte: o femeie-soldat strigă speriată şi se întinde după pumnale 
care n-o vor ajuta. Un nou-născut se trezeşte urlând. O fată pe care 
am iubit-o cândva rămâne cu răsuflarea tăiată şi îşi întoarce calul 
ca să se uite cu ochii ei aurii la cerul stacojiu de deasupra Pădurii 
din Dusk. 

Pentru o clipă, mii de leghe înjur toţi oamenii sunt uniți de o 
frică indescriptibilă. înțeleg. Speranţele lor, iubirile lor, bucuriile 
lor se vor transforma curând în cenuşă. 

Semenii mei mi se apropie clătinându-se şi flăcările lor se unesc 


în braţe, picioare, chipuri. Mai întâi zece, pe urmă 


cincizeci, pe urmă sute. Scapă pe rând din temnițele lor şi se adună 
lângă mine. 

La marginea poienii, treisprezece dintre cei paisprezece Profeți 
se prăbuşesc iară niciun sunet în mormane de cenuşă. Puterea pe 
care au furat-o de la djinni se întoarce la posesorii ei de drept. 
Steaua se fărâmițează, iar praful rămas se învârte neobosit, până 
când dispare purtat de un vânt iute. 

Mă întorc spre familia mea. Bisham! spun. Copiii mei. 

Adun flăcările mai aproape, sunt sute şi sute. Căldura lor e 
balsam pentru sufletul pe care credeam că l-am pierdut demult. 

—  lertați-mă, îi rog pe toți. lertaţi-mă că v-am dezamăgit. 

Mă înconjoară, îmi ating fața, îmi scot mantia şi mă eliberează, 
îngăduindu-mi să-mi reiau adevărata formă, forma de flacără pe 
care am înăbuşit-o vreme de zece secole. 

— Ne-ai eliberat, murmură ei. Regele nostru. Tatăl nostru. 
Meherya al nostru. Nu ne-ai uitat. 

Oamenii s-au înşelat. Am avut cândva un nume. Un nume 
frumos. Un nume rostit de marele întuneric dinaintea tuturor 
lucrurilor. Un nume care mi-a dat viață şi a definit tot ce urma să 
devin. 

Regina mea îmi rostea numele, pe vremuri. Acum mi-l şopteşte 
poporul meu. 

— Meherya 

Flăcările lor multă vreme îngrădite ard mai puternic. Din roşii 
devin alb incandescent, prea strălucitoare pentru ochii oamenilor, 
superbe pentru mine. Le văd puterea şi magia, durerea şi furia. 

Le văd sufletele însetate de răzbunare. Văd secerişul sângeros ce 
va urma. 


— Meherya 


Copiii mei îmi rostesc numele din nou, iar sunetul mă face să 


cad în genunchi.— Meherya. Cel iubit. 


Mulţumiri 


Le mulțumesc incredibililor mei cititori din toată lumea că au 
râs de legumele mele vorbitoare şi de ţipetele bufnițelor mele, 
precum şi pentru toată dragostea lor. Sunt norocoasă că vă am. 

Ben Schrank şi Marissa Grossman: m-aţi ajutat să transform 
acest straniu vis febril într-o carte adevărată. Nu-mi ajung cuvintele 
să vă mulțumesc, aşa că voi continua să vă trimit armament şi 
ciorapi, în speranța că-i de-ajuns. 

Kashi, îți mulțumesc că m-ai învăţat cum să dispar în atac, 
ovaţionându-mă cel mai tare când am reuşit. Ai o răbdare de sfânt 
în fața ochilor mei ca mărgelele şi a metodelor mele ucigaşe. 
Dumnezeu ştie ce m-aş face fără tine. 

Le mulțumesc băieților mei, şoimul şi sabia mea, pentru că ştiu 
că am nevoie de cafea dimineața. Sper să citiți această carte într-o 
zi şi sper să fiți mândri. 

Familia mi-e scut şi paloş, mica mea frăție. Mama, îți mulțumesc 
pentru dragostea şi tactul tău. Tati, îţi sunt recunoscătoare că mă 
crezi mai grozavă decât sunt de fapt. Boon, eşti un frate de nădejde 
şi sunt mândră de tine. Nu uita că-mi datorezi o masă. Mer, data 
viitoare n-o să te mai sun atât de des - ha-ha, mint, probabil că te voi 
suna şi mai şi. Heelah, mătuşă Mahbob, Maani şi Armo - vă 
mulțumesc pentru îmbrățişări şi rugăciuni. Aftab şi Sahib Tahir, 


sunt binecuvântată că vă am. 


Alexandra Machinist - nu uit agendele tale pe puncte, filozofatul 
la telefon şi scărmănatul lucrurilor pe care nu le putem controla. Te 
ador şi îţi sunt recunoscătoare pe vecie. 

Cathy Yardley - n-aş fi supraviețuit scrisului acestei cărți fără 
înțelepciunea ta calmă. Eşti cea mai tare. 

Renee Ahdieh - prietenia ta înseamnă pentru mine mai mult 
decât toți croasanţii din galaxie. Nicola Yoon, să ai parte numai de 
bine, pentru că eşti cea normală la cap. Conversaţiile noastre 
telefonice sunt cele mai importante momente ale săptămânii mele. 
Abigail Wen, joia la zece e momentul meu de fericire - sunt 
norocoasă că te cunosc. Adam Silvera - sunt teribil de mândră că m- 
ai inclus printre tatuajele tale. Mărie Lu, te îmbrăţişez pentru 
prietenia pe care mi-o acorzi, şi pentru cea mai diabolică pedichiură 
din lume. Leigh Bardugo, adorabilă şi deşteaptă bufniță goth, sper 
să mai mâncăm de multe ori împreună râzând ca nebunele. Victoria 
Aveyard - eşti o tovarăşă ca nimeni alta în tranşeele scrisului; am 
supraviețuit! Lauren DeStefano, DRiC pentru totdeauna. 

Un uriaş mulțumesc următorilor: lui Jen Loja, pentru 
îndrumare şi sprijin; Feliciei Frazer şi echipei de vânzări; lui Emily 
Romero, Erin Berger, Felicity Vallence şi echipei de marketing; 
Shantei Newlin şi lui Lidsay Boggs, care merită toată ciocolata; lui 
Kim Wiley, pentru că s-a obişnuit cu întârzierile; lui Shane 
Rebenschied, lui Kristin Boyle, Theresei Evangelista, şi lui Maggie 
Edkins, pentru munca lor la coperte; Kristei Ahlberg şi lui Shari 
Beck pentru că m-au salvat de la câteva greşeli de-a dreptul oribile; 
Carmelei Iaria, Vanessei Carson şi echipei pentru şcoli şi biblioteci; 
lui Casey Mclntyre, Alex Sanchez şi celorlalți de la Razorbill. Multe 
mulțumiri cartografului Jonathan Roberts, al cărui talent e 


uimitor. 


Agenţilor mei pentru drepturi în străinătate, Roxane Edouard şi 
Stephanie Koven, care au făcut cărţile mele să călătorească prin 
lume - mulțumesc. Şi tuturor editorilor străini, ilustratorilor şi 
traducătorilor - devotamentul vostru pentru această serie de cărţi e 
pentru mine un dar. 

îmbrăţişări şi multe mulțumiri pentru Lilly Tahir, Christine 
Oakes, Tala Abbasi, Kelly Loy Gilbert, Stephanie Garber, Stacey 
Lee, Kathleen Miller, Dhonielle Clayton şi Liz Ward. Multă 
recunoştinţă lui Farrah Khan pentru tot sprijinul şi pentru că mi-a 
permis să folosesc replica despre ce înseamnă să fii vizitator. 

Muzica este căminul meu şi această carte n-ar fi existat fără ea. 
Le mulțumesc următorilor: Austra pentru „Beat and Puise", Matt 
Maeson pentru „Cringe", Missio pentru „Bottom of the Deep Blue 
Sea", Nas pentru „War'”, Daughter pentru „Numbers", Kings of Leon 
pentru „Waste a Moment", Anthony Green pentru „You'll Be Fine" şi 
Linkin Park pentru „Krwlng”. Chester Bennington, îți mulțumesc 
că ţi-ai cântat suferința, ca să nu fiu singură cu a mea. 

Ca întotdeauna, ultima mulțumire e pentru Acela care veghează 
cele văzute şi cele nevăzute, şi care merge alături de mine chiar şi 


pe drumurile cele mai întunecoase. 

ŞI SPIOANA 
CĂRTURARILOR 


MOARTEA LA PORTI 


Cel de-al treilea volum al seriei ridică miza: Helene Aquilla, 
Sfrânciocul, e asaltată din toate direcţiile. împăratul Marcus, bântuit 
de propriul trecut, devine tot mai instabil mental, torturându-şi, crud, 
soţia. în vreme ce Helene caută să ţină departe de ei întunericul ce se 


apropie, viața surorii sale şi a tuturor celor din Imperiu atârnă de un 


fir de păr. Departe, spre est, Laia din Serra începe vânătoarea: îl caută, 


neobosită, pe cel ce-şi spune Zburătorul, chinuită, în acelaşi timp, de 
amintirea mamei sale. lar pe tărâmul aflat undeva între cei morți şi 
cei vii, Elias Veturius abia începe să înţeleagă ce sacrificiu a făcut, 
renunțând nu doar la propria libertate pentru a fi Profet, ci la toţi cei 
dragi şi chiar la propria umanitate. Pentru toţi aceştia, un război 
teribil se apropie. 

Moartea la porţi este un roman de devorat: aici se țes intrigi, se 
ascund secrete de nebănuit, se fac tactici şi se dau lupte până la moarte 


pentru dragoste, familie şi Imperiu. 


„Plină de acţiune şi furtunoasă emoţional." 
The Washington Post 


„Tahir a creat încă o poveste captivantă, care-şi provoacă cititorii 


să nu lase cartea din mână." 

